السلام عليكم ورحمة الله وبركاته. اهلا بحضراتكم في المقطع رقم تسعمية وخمسين من مقاطع حظر التجول والحلقة السابعة والثلاثون من حلقات تدبر سورة الانعام افتح معي المصحف واقرا معي الايتين مية واحد واربعين ومية اتنين واربعين
اعوذ بالله السميع العليم من الشيطان الرجيم وهو الذي انشأ جنات معروشات وغير معوشات لو الزرع مختلفا اكله والزيتون والرمان والزيتون والرمان متشابها وغير متشابه قولوا من ثمره اذا اثمر واتوا حقه
واتوا حقه يوم حصاده. ولا تسرفوا انه لا يحب مسرفين ومن الانعام حمولة وفرشا. كلوا مما رزقكم الله ولا تتبعوه وخطوات الشيطان انه لكم عدو مبين بص في الاية مية واحد واربعين اه نجدها بتبدأ بواو عطف
وهو الذي انشأ جنات معروشات وغير معروشات. يبقى ما دام بتبدأ بواو عطف يبقى لازم نرجع نشوف السياق بتاعنا  هو ربنا بيعطف على ايه ؟ ما دام فيه عطف يبقى فيه معطوف عليه
نرجع نشوف ارجع للاية مية ستة وتلاتين مية ستة وتلاتين بعينك كده الفاحصة تقدر تعرف هو بيعطف على ايه وجعلوا لله مما ذرأ من الحرث والانعام نصيبا. فقالوا هذا لله بزعمهم
وهذا لشركائنا. يبقى هم اشركوا بالله الهة اخرى. وكمان خصصوا لله نصيب. وخصصوا للالهة الاخرى دي اللي اشركوها مع الله نصيب. اقرا مية واحد واربعين بقى وهو الذي انشأ جنات معروشات وغير معروشات والنخل والزرع
ده الزرع اللي هم خصصوه الحرف اللي خصصوه لله كمل مية اتنين واربعين الانعام اللي خصصوها بقى ايه برضه لله وللايه وليه الالهة اللي اشركوها. ومن الانعام حمولة وفرشا. يبقى مية واحد واربعين بتجيب الزرع والحقل
الحرف اللي هم خصصوه او اشركوا فيه مع الله الآلهة بتاعتهم وخصصوا النصيب لله ونصيب للالهة ومية اتنين واربعين بتجيب الانعام. تمام نرجع بقى لمية واحد واربعين تاني دي معناه يعني انتم بتشركوا بالله. وكمان بالبجاحة بتاعتكم بتجعلوا له نصيب من خلقه هو
وهو الذي وهو هو الذي انشأ جنات معروشات وغير معروشات والنخل والزرع مختلفا اكله والزيتون والرمان متشابها وغير في الاخر رايحين تخصصوا جزء من ده للاصنام والالهة اللي انتم زعمتم انهم شركاء لله! ده ايه البجاحة دي
ده ابطال العالم في البجاحة طيب هل تأملتم في قدرة الله في انشاء الجنات والمزارع والغابات والكلام ده وهو الذي يعني لا احد غيره اسلوب تخصيص ما فيش غيره حصر وهو الذي انشأ جنات معروشات وغير معروشات. معوشات يعني
اللي هي الزرع الزروع اللي بتنمو على العرش. العرش اللي هي بتبقى نباتات متسلقة كده عاملة زي العنب العنب بنزرعه احنا كده في البلد عندنا على السلك. نعمل كده هيكل من قضبان حديد واسلاك. فالعنب يبدأ يمشي وايه واحنا بنربطه
على السلك فيفرش تبقى شجرة العنب كده. آآ آآ على عريش. زمان كانوا يعملوا عرش من من الخشب كانت تطلع على العرش دوا فتنزل عنب كتير. انما العنب لو سبته يطلع كده على الارض هينقي شجرة العنب هتطرح عنب قليل جدا
ففي انواع من من الزروع من الاشجار بنزرعها على عرش لانها ما لهاش آآ ما لهاش آآ آآ يعني آآ هيكل الشجرة نفسها ما لهاش خشبي كده ما لهاش ايه آآ آآ حاجة خشبة
اللفظ نفسه رايح مني مع ان انا فلاح اصلا آآ وغير معروشات. الاشجار اللي لها اساق ما لهاش ساق خشبي. الغير معروشات اشجار لها ساق خشبية. مش محتاجة عريش تنمو عليه
شجرة التفاح شجرة البرتقال شجرة الكمترى وان كان على فكرة من وسائل الزراعة الحديثة انك بتعمل بين الاشجار دية دلوقتي بتعمل بينهم اسلاك وتمشي الفرع بتاع الشجرة على العرش ده فالفرع يفضل مستمر وطويل لكن انت سنده بايه بسلك
المهم يبقى فيه انواع اشجار بتحتاج آآ معروشات بتحتاج عرش وانواع تانية مش محتاجة عرش اللي هي لها ساق خشبية والنخل والزرع. شوفوا التثنية يعني ربنا بيجيب الحاجات اللي عكس بعض
اشجار معروشات وغير معروشات. ودلوقتي النخل شف النخلة طويلة ازاي يعني انت عارف اطول نخلة في العالم في جزر الانديز طولها ستين متر ستين متر. يعني تقريبا عمارة عشرين دور اطول من اكبر من عشرين دور اطول من عشرين دور
النخل مم والزرع الزرع المحاصيل القصيرة اللي بدون ساق خشبية القمح الفول الشعير بيبقى طولك كده نص متر متر كده كتير متر ونص لو لو مسلا درة وخلاص. فربنا يثني الحاجات اللي عكس بعض مع بعض
بشوف اختيارات القرآن بتبين التنوع والتباين حتى في الاختيارات لحاجات مع بعض  بيقول لك ايه بقى يا سيدي وهو الذي انشأ جنات معروشات وغير معروشات. عكس بعض. والنخل والزرع مختلفا اكله
يعني مختلف في طعمه وفي ريحته وفي كل يعني مختلف اه في في طبيعته ومع زلك خلي بالك كله بيروى بنفس الماء وبينبت في نفس التربة ويطلع حادق ويطلع حلو واشي مانجا واشي فول واشي فراولة واشي ملوخ
واشي تمر واشي برسيم. مش احنا اللي بناكل ده الحيوانات بتاكل البرسيم. انت لو حاولت تدوق البرسيم مش هتقدر تولعه هل احنا فكرنا في قدرة ربنا على انشاء هذه الجنات
عشان كده ربنا بيقول اانتم الزارعون ام نحن الزارعون. بعضنا ممكن يظن ان هو اللي بيزرع. انت بتزرع. انت بتحط البزرة في الارض وبتحط مية عليها وبتحط شوية وفاكر نفسك زرعت
مين اللي طلع النخلة ستين متر؟ وكمان الماء خلي بالك هو الماية بطبيعتها لما تسيب الماية في الهوا كده هتنزل لتحت ولا تطلع لفوق هتنزل لتحت. طيب مين بقى اللي بيطلع الماية لفوق في
ويطلعها في النخلة ستين متر. وكمان بينشر الماية في الفروع وينشرها في الاوراق وينشرها في الفروع وفي الثمار سبحانك يا ربي وفي اخر انت فاكر نفسك انت اللي زرعت اانتم الزارعون ام نحن الزارعون
في الاخر البقر دول رايحين يعبدوا اصنام وكمان بيجعلوا لها زروع من اللي ربنا خلقها وانشأها ويعملوه جزء منها لله انا والله بنفسي شفت معابد في سريلانكا ازن يعني بشوف الفقراء الهندوس رايحين بيقدموا قرابين على قدهم ناس فقرا جدا
خرابين عبارة عن خضار وفاكهة وموز. ما عهوش فلوس يدبحوا يقدموها للصنم والله اصنام شكلها قبيح قبح شديد شكل مش معقول مين بقى اللي بياخد الاكل بقى والخرابين دي ؟ السدنة كل صنم له سدنة
بيضحكوا على الناس بياخدوا رزقهم ورزق عيالهم كمل الاية. وهو الذي انشأ جنات معروشات وغير معروشات. والنخل والزرع مختلفا اكله والزيتون والرمان متشابها وغير متشابه طيب نلاحز بقى ان الصيغة دي وردت قبل كده في السورة
لو رجعنا في الاية تسعة وتسعين هنجد ربنا بيقول ايه ومن النخل من طلعها قنوان دانية وجنات من اعناب والزيتون والرمانة مشتبها وغير متشابها  هنا قال متشابها وغير متشابه. ايه الفرق بين
مشتبها وغير متشابه وبين متشابها وغير متشابه هنا في في الاية آآ مية تمانية واربعين ربنا قال متشابها وغير متشابه. انما في تسعة وتسعين اية مشتبها وغير متشابه. ايه الفرق بين الاتنين بالمشتبه وبين متشابه
المشتبه يعني اللي بيلخبط الناس ربنا بيقول ايه؟ وما قتلوه وما صلبوه ولكن شبه لهم. يعني اتلخبطوا. اشتبهوا التشابه بيبقى ملحوظ ان يعني اما ربنا يقول ايه؟ متشابه يعني فيه تشابه بينهم لكنه ملحوظ لكن مش
انتبه يعني احنا متلخبطين دلوقتي. الموضوع فيه التباس علينا تمام؟ يبقى متشابها يعني شكلهم قريب من بعض لكن احنا نقدر نلاحز الفرق مشتبها يعني الفرق غير ملحوز. الفرق يعني يلخبط
طيب هنجد الاية اللي ربنا دعا فيها للنظر قال مشتبها وغير متشابه. يعني فرق مش ملحوز. محتاج نظر وتدقيق النظر والاية اللي دعا فيها للاكل وتكلم عن الاختلاف في الطعم قال متشابها وغير متشابه. شف كده معي الاية تسعة وتسعين
تسعة وتسعين هاتها كلها وهو الذي انزل من السماء ماء فاخرجنا به نبات كل شيء. فاخرجنا منه خضرا نخرج منه حبا متراكما ايه بقى؟ ومن النخل من طلعها قنوان دانية. هم. كمل بقى
وجنات من اعناب والزيتون والرمانة مشتبها وغير متشابه انظروا الى ثمره اذا اثمر وينعه ان في ذلكم لايات لقوم قوم يؤمنون طلب منهم ينظروا يدققوا النظر لانه مشتبه ممكن يلخبط يلتبس على الناس. هات بقى الاية بتاعتنا النهارده اللي هي مية واحد واربعين
هتجد انها بتقول ايه مية واحد واربعين وهو الذي انشأ جنات معروشات وغير معروشات. والنخل والزرع مختلفا اكله والزيتون والرمانة متشابهة وغير متشابه كلوا من ثمره اذا اثمر واتوا حقه يوم حصاده
امر بالاكل  وهو الذي انشأ جنات معروشات وغير معروشات مم والنخل والزرع مختلفا اكلوه هناك قال حبا متراكبا بيدعو للنظر في شكل الحبوب. وتراكبها. انما هنا اختلاف الطعم والرائحة مش بس الشكل
الكلام مش عن مش عن الشكل والمنظر بس. الكلام عن الطعم والرائحة مم والزيتون والرمان متشابها وغير متشابه كلوا من ثمره اذا اثمر. يدعو للاكل. ولكن بدون اسراف كلوا من ثمره اذا اثمر واتوا حقه يوم حصاده
انتظروا لما يثمر عشان تاكلوا. لكن لا تنتظروا بعد حصاد المحصول. واخرجوا حق الله فورا يعني بعد حصاد المحصول فورا تخرجه حق الله. فانت ممكن تنتزر على ما تاكل. لكن الفقير مش قادر ينتزره
اتوا حقه يوم حصاده في سرعة. هم وقال لك كلوا واشربوا يعني في زكاة الزروع تبادره باعطاء حقوق الناس وربنا خلق تنوع كتير لكن ما تكلوش كتير ولا تسرفوا. انه لا يحب المسرفين. هو اعطاكم كثير لكن انتم لا تأكلوا الكثير
قولوا ما ينفعكم ربنا خلق لنا الطيبات فمش من المفروض ان احنا نسرف في الطيبات بطريقة تضرنا ده تدريب للانسان انه يرى النعمة ولكن لا يستخدم من النعمة الا ما يحتاج فقط
في ناس فهمت انه لا تسرفوا يعني لا تسرفوا في اعطاء الفقراء عشان الاية بتقول واتوا حقه يوم حصاده ولا تسرفوا انه لا يحب المسرفين فقال لك بس. يبقى احنا المفروض ما نسرفش في اعطاء الفقراء. هنخرج قدر الزكاة فقط. ربنا قال نصف العشر يعني اتنين
ونص في المية انا اسف ربع العشر في الذهب والفضة وقال نصف العشر اللي هو يعني خمسة في المية ده لو عندنا نظام ري في الزراعة لو ما فيش نزام ري وبنروي بالامطار عشرة في المية مش هنطلع الا كده بالزبط. لانه ربنا قال انه لا يحب المسرفين
لا خير في الاسراف. فنرد عليهم نقول لهم لا اسراف في الخير الاسراف هو الاكثار من استخدام اللذات والنعم اللي ربنا انعم انعم بها على الناس انفاق المال الكثير لتحصيل اللذات دي حتى لو لذات حلال
حتى لو الواحد بيطلع زكاة ما له ما يروحش يصرف ملايين في حاجات على زينة وعلى على على حاجات زي كده ما لهاش قيمة او الفلوس دي تبقى رايحة ما هياش حتى كنوع من
استثمار او ان الواحد شايل فلوسه في دهب او كده لأ فيه ناس بتنفق لمجرد الفشخرة يجب ان الانسان لا يحرم نفسه من التلذذ ومن التنعم بنعم الله. لكن ايضا لا يكثر منها فيتعود عليها. وتصبح جزء من حياته متعلق بها. مش قادر
يطلع يعتكف متعودش خلاص على النوم على الارض مش قادر خلاص هو ابتدى ياخد شكل من الرفاهية شديد انه تعلق بالنعمة فيبدأ الفكر المادي ايضا يسيطر عليه واذا تغيرت احواله يتعب نفسيا. خسر فلوسه يتعب نفسيا. يجي له قلب يجي له البتاع ده كريست القلب. ده لانه تعلق بالمال
تعلق فربنا يريد انك تبقى غني. يريد ان يكون النعمة في ايدك لكن مش في قلبك الاية دي بقى فيها نقطتين احب اوضحهم قبل ما ننقل للاية التانية اول حاجة ان الزكاة فرضت في المدينة
فبعض العلماء قالوا ان هذه الاية مدنية لان قول الله تعالى واتوا حقه يوم حصاده ما دام قال واتوا حقه يوم حصاده. يبقى بيتكلم عن الزكاة. حق الله في المال الزكاة
فلك اكيد بقى الاية دي تبقى مدنية لكن الرد عليهم هو ان الانعام سورة الانعام نزلت كلها في مكة باتفاق معزم علماء القرآن من الصحابة ثانيا الزكاة ذكرت في كثير من الايات المكية زي ما ذكرت الصلاة
في سورة الاسراء ربنا قال واتي ذا القربى حقه والمسكين. في حق للمسكين. ربنا زكره في سورة الاسراء. والاسراء معروف ان اكيد طبعا الزاد فيه في مكة كانت عامل حزن
اه في الذاريات ايضا مكية حق للسائل والمحروم في المعارج حق معلوم. الله! في سورة المؤمنون ذكرت الزكاة صراحة بكلمة الزكاة والذين هم للزكاة فاعلون مكية. الصحابة اللي هاجروا الى الحبشة في الفترة المكية طبعا. ده في النصف
الاول من الفترة المكية وصفه النبي عليه الصلاة والسلام للنجاشي ازاي ؟ مين المتحدس الرسمي باسم الصحابة في الحبشة؟ سيدنا جعفر بن ابي طالب اخو علي بن ابي طالب يسمى جعفر الطيار لانه استشهد بعد كده في مؤتة. لكن جعفر بن ابي طالب
بيتكلم بيتكلم باسم المسلمين فبيكلم النجاشي وبيوصف النبي فبيقول له يأمرنا بالصلاة والزكاة والصيام. يعني الزكاة مأمور بها المسلمين من الاول خالص ازا المسلمون امروا بالزكاة في مكة لكنها كانت تطوعية انما الفرض والانصبة بالزبط فرضت في المدينة
ربع العشر في المال اللي هو الذهب والفضة. نصف العشر والعشر في الزروع على حسب طريقة الري. آآ زكاة الركاز دي عشرين في المية ده الخمس من اي معادن تخرج من باطن الارض. بترول فوسفات حديد عشرين في المية الخمس. التفاصيل دي في المدينة
وجمع الزكاة بواسطة الدولة في المدينة. اللي ما كانش فيه دولة قبل كده ان الزكاة الاصلي فيها تجمع بواسطة الدولة وتوزع بكرامة كاش في حسابات الفقراء في البنوك. ده الصح
يصرفوا مستحقاتهم بكرامة. مش كل واحد غني بيدي الفلوس كده آآ من ايد بايده كده في ايد الفقير. لا لا لا لأ بتجمع مركزي توزع مركزي النقطة التانية هي الاتي
ودي بقى نقطة مهمة جدا في الاية دية ابو حنيفة فقط المزاهب الاربعة اللي انفرد بهذا الرأي انه اي زرع بيخرج من الارض فيه زكاة. زكاة زروع. الشافعي ما لك احمد ابن
حنبل رحمهم الله جميعا. يروا ان زكاة الزروع لا تجب الا فيما يزرعه الانسان قوتا مدخرا. يعني لازم يكون يتاكل ويكون بيدخر يعني ما ما ما يفسدش عند الادخار بيتشال له روح كلمة انا اسف ما لوش روح يعني لكن في الفلاحين يقول لك له روح. يعني يعني ممكن يقعد ما يموت ما يعفنش يعني
لكن مسلا الخضار ما احنا بنقول ما لوش روح يعني لو شلت الخضار آآ آآ اسبوع في قفص هتيجي تايه الكوسة عفنت والكلام ده كله. لكن معظم جمهور العلماء على ان ما فيه زكاة الزروع تخرج في الحبوب والزيوت
ارز قمح شعير آآ زيتون سمسم لانه بيتعمل زيوت بعضهم بقى قال كل ما يمكن ان يجفف لان ما دام جفف يبقى ممكن يعيش لوز بندق فزدق مشمش مجفف اوكي
لكن وده اللي عجبني جدا الحقيقة امام من اكبر ائمة المالكية في الاندلس اسمه القاضي ابن العربي. القاضي ابن العربي امام المالكية في عصره واظن انه اندلسي قال ابو حنيفة جعل الاية مرآته فابصر الحق
شاف الحق في هذه الاية كلمة كبيرة جدا انا بقولها ليه؟ لان اتباع المذاهب بيصغروا مخهم اوي لدرجة غريبة وبيتعصبوا لاراء المذهب بتاعهم ويتخانقوا مع بعض ومذهبية غريبة. لكن القاضي ابن العربي
خالف وهو امام المالكية خالف مذهب الامام مالك الامام مالك وخالف مذهب الجمهور. وانحاز لرأي ابي حنيفة وقال ابو حنيفة جعل الاية مرآته فابصر الحق. كل صنف بيخرج من الارض زرع عليه زكاة. شف اقرأ كده وهو
والذي انشأ جنات معروشات وغير معروشات. ما دا بيشمل الفراولة. الفراولة بالاجماع ما فيش عليها زكاة عند الجمهور  والنخل والزرع مختلفا اكله. كله باختلافه والزيتون والرمان متشابها وغير متشابه. كلوا من
اذا اثمر واتوا حقه يوم حصاده. كله ابو حنيفة كان عظيم. انا اقول لكم بامانة بقى. افضل ما كتب في القرن العشرين ودي كلمة قالها قدامي شيخ من مدرسة تختلف كثيرا عن مدرسة الشيخ القرضاوي
وهو شيخ يعلن اختلافه على الملأ مع الشيخ القرضاوي كثيرا وينتقد كثيرا علنا يعني كان يعني الكلام ده كان في حياة الشيخ رمضان طبعا ما حدش بينتقد حد بعد ما يموت يعني
الا لو انسان بقى اعوز بالله. المهم يعني هذا الشيخ اللي بيعلن دايما اختباره مع الشيخ القرضاوي قال اماني في جلسة من الجلسات افضل كتاب كتب في القرن العشرين هو كتاب فقه الزكاة
اللي كتبه الشيخ القرضاوي وهذا الكتاب يا جماعة موجود على الانترنت ممكن تنزله بي دي اف لكن هذا قنية لازم يقتنى في كل بيت. والله مقدمة بس ستين صفحة من اروع
ما قرأت لانها على فكرة نص المقدمة دي كتبها الشيخ محمد الغزالي ان الشيخ محمد الغزالي رحمة الله عليه هو اللي قدم لكتاب فقه الزكاة للشيخ القرضاوي من اروع ما يمكن بتفهم فلسفة الزكاة الزكاة في الاسلام
عموما مية اتنين واربعين مية اتنين واربعين ومن الانعام حمولة وفرشا. كلوا مما رزقكم الله ولا تتبعوا خطوات الشيطان. انه لكم عدو مبين. ربنا انشأ الجنات المعروشات والغير معروشات والزرع وكمان انشأ لكم الانعام. ومن الانعام يعني وانشأ لكم من الانعام
ها خلي بالك بقى هم جعلوا لله زروع وانعام ولشركائهم زروع وانعام  ربنا بقى بيقول وربنا خلق انشأ كل الزروع دي والانعام ايضا. ومن الانعام عمل ايه بقى؟ ومن الانعام حمولة يعني حيوانات شديدة التحمل
تستطيع حمل اثقال وبضائع زي الجمال في في الهند الافيال بيشيلوا على الافيال حمولة على وزن فاعولة. الانسان الحمول يعني بيتحمل كثيرا وفرشة المعيز والخرفان اللي مش بتتحمل بقى يعني ما حدش بيحمل عليها متاع لكنها فرش. ليه
بتتفرش على الارض بمعنى انها بتذبح على جنبها. وهناك معنى اخر انها فرشة لان من اوبارها واصوافها بيتعمل فرش للاثاث بتاع البيوت الجلد بتاعها بيتدبغ وبيتحط زي السجادة فرش كلوا مما رزقكم الله
هذا فعل امر لكن فرضنا واحد مش عايز ياكل آآ واحد عايز يبقى في جيتريان. هو حر. يبقى هذا امر للاباحة يباح لكم ان تأكلوا منها. ماشي؟ كلوا مما رزقكم الله
تمام؟ طيب زي الاية اللي فاتت كلوا من ثمره اذا اثمر امر لكنه يفيد الاباحة. ممكن ما تاكلش فاكهة انت حر واتوا حقه يوم حصاده فعل امر يفيد الوجوب ليس كل فعل امر في القرآن على الوجوب. لو تفتكروا الناس في في الفيديو بتاع بتاع
شبهة ضرب الزوجة احنا اتكلمنا في الموضوع ده ليس كل فعل امر في القرآن يفيد الوجوب كمل الاية مية اتنين واربعين ومن الانعام حمولة وفرشا كلوا مما رزقكم الله ولا تتبعوا خطوات الشيطان انه لكم عدو مبين
لا تحرموا على انفسكم ما لم يحرم الله لا في حاجة اسمها بحيرة ولا سائبة ولا وسيلة ولا حام ولا كل ده من وسوسة الشيطان ولا تتبعوا خطوات الشيطان  الشياطين دول خلوكم تمنعوا عن نفسكم اكل النعمة اللي ربنا نزلها لكم. واقنعوكم تقتلوا اولادكم
وتحرموا نفسكم من هذه النعمة لا تتبعوا خطوات الشيطان اومال اتبع خطوات مين؟ تتبع خطوات الشرع اللي يتبع خطوات الشرع يبقى ايه؟ يبقى على صراط مستقيم طريق الهدى واضح وسريع وقصير
يوصل الانسان للهدى. لكن طريق الضلال طريق ليس في اخره الا الندم. والحسرة والخسران جعلني الله واياكم من الفائزين ونتوقف هنا الليلة. اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعل
قوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد على الظمأ. اللهم حببنا اليك والى ملائكتك وانبيائك ورسلك. وعبادك الصالحين
اجعلنا ممن يحبك ويحب ملائكتك وانبيائك ورسلك وعبادك الصالحين. اللهم احي قلوبنا بحبك واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا. اللهم اجعل حب بنى كله لك وسعينا كله في مرضاتك. اللهم اجعل القرآن الكريم ربيع قلوبنا ونور صدورنا وجلاء احزاننا
امنة وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي حسناتكم جميعا اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون. فبحق كل
حرف في كتابك تلوناه او تدبرناه اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه ايد بنصرك المرابطين في الارض المباركة فلسطين. الله ثم سدد رميهم وخيب رمي عدوهم وتقبل شهدائهم وكن مع اخواننا في تركستان الشرقية وفي الشام وفي كشمير وفي الهند وانصر من نصرهم واخذ
كل من خذلهم وطهر المسجد الاقصى من الدنس فانهم لا يعجزونك. واكتب لنا يا ربنا ختم القرآن فيه. اللهم انك تعلم وان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك وتعاهدت
الى نصرة شريعتك. فوثق الله مرابطتها وادم ودها واهدها سبلها واملأها بنورك الذي لا يخبو واشرح صدور فيض الايمان بك وجميل التوكل عليك. واحيها يا ربنا بمعرفتك وامتها يا مولانا على الشهادة في سبيلك
انك نعم المولى ونعم النصير. وصل اللهم وسلم على سيدنا محمد وعلى اله وصحبه ومن تبع هداه. والسلام عليكم ورحمة الله ونراكم غدا بازن الله. في نفس هذا الموعد
