السلام عليكم ورحمة الله وبركاته. اهلا بحضراتكم في المقطع رقم سبعمية تمانية وتلاتين من مقاطع حظر التجول والحلقة التاسعة والستون من حلقات تدبر سورة البقرة ارجو من حضراتكم تجيبوا المصاحف
انا بس بركب الميكروفون عشان يبقى الصوت واضح بسم الله   ارجو من حضراتكم تجيبوا المصاحف واقرا معي الايات بسم الله آآ رقم متين وسبعتاشر ومتين وتمنتاشر اعوذ بالله السميع العليم من الشيطان الرجيم
يسألونك عن الشهر الحرام قتال فيه قل قتال فيه كبير وصد عن سبيل الله وكفر به والمسجد الحرام واخراج اهل اهله منه اكبر واخراج اهله منه اكبر عند الله. والفتنة اكبر من القتل
ولا يزالون يقاتلونكم حتى يردوكم عن دينكم ان استطاعوا ومن يرتدد منكم عن دينه فيمت وهو كافر فاولئك حبطت اعمالهم في الدنيا والاخرة واولئك اصحاب النار هم فيها خالدون ان الذين امنوا والذين هاجروا وجاهدوا في سبيل الله اولئك يرجون رحمة الله والله
وغفور رحيم قبل الاسلام كانت العرب تحرم القتال في الاشهر الحرم الاشهر الحرم اربع شهور ثلاثة سرد وواحد فرد. يعني تلاتة ورا بعض وواحد لوحده بعدهم بخمس شهور الهدف من تحريم القتل والقتال في هذه الاشهر هو تأمين الناس في السفر
في موسم الحج وموسم العمرة التلاتة التلات شهور اللي ورا بعض هم ذو القعدة لانه قبل ذو الحجة فالناس هتخرج من مدنها وقراها وتسافر الى مكة. فعشان تبقى الطرق امنة والناس تذهب الى الحج
ذو الحجة اللي الناس بتحج فيه وتبدأ ترجع لبلادها والمحرم اللي هو الشهر اللي بعد ذو الحجة لان الناس لسة في الطريق راجعين في القوافل لبلادهم البعيدة فوت خمس شهور
وحرم معهم رجب. شهر رجب يسموه رجب الفذ. لان هو يعني يعني الوحيد اللي لوحده كده وده عشان الناس اللي بعد خمس ست شهور عايزة تروح تعمل عمرة كان بيصاحب موسم الحج اسواق
سوق عكاز سوق مجناء سوق المجاز دي بالزبط زي ما بنقول دلوقتي المعارض الدولية معرض القاهرة الدولي معرض مسلا برلين معرض دي معارض المعارض دي كانت للمنتجات وللشعر وللخطابة فكانت مهرجانات ضخمة جدا ثقافية وتجارية في نفس الوقت
في خلاف بقى بين العلماء هل النظام ده  اللي هو الاشهر الحرم. بقية من تعاليم ملة ابراهيم ام هي اتفاقية اتفق عليها العرب لمصلحتهم وعشان الحج والعمرة والاسواق تنتعش والناس ما تخافش تسافر
الرأي الاول اللي بيقول لأ ده ده شرع ربنا آآ وانه بقايا من تعاليم آآ آآ ملة ابراهيم بيحتجوا آآ الاية اه ستة وتلاتين دي غالبا في سورة التوبة اللي بتقول
ان عدة الشهور عند الله اثنا عشر شهرا في كتاب الله. يوم خلق السماوات والارض منها اربعة حرم ذلك الدين القيم فلا تظلموا فيهن انفسكم. وقاتلوا المشركين كافة كما يقاتلونكم كافة
واعلموا ان الله مع المتقين الرأي التاني بيقول لا الاية ليست صريحة فان الله هو الذي حرم هذه الاشهر وكثير من المفسرين قالوا فلا تظلموا فيهن انفسكم. المقصود بها كل الشهور الاتناشر شهر
هو مش مفروض ان الانسان يظلم نفسه بالاعتداء على غيره في اي شهر اصلا يعني ولكن اللي ما فيش عليه خلاف هو ان الاسلام احترم الاربع شهور دول. لان فيهم مصلحة للناس. وتقليل من سفك الدماء
او اي واي حاجة يعني فيها مصلحة بيقرها الاسلام والشريعة تقر اي قانون وضعي من وضع الانسان طالما يحقق العدل والسلم والمصلحة بين الناس. فيصبح القانون شرعي عشان تبقوا عارفين
الاية متين وسبعتاشر بتقول ايه بقى يسألونك عن الشهر الحرام قتال فيه قل قتال فيه كبير. وصد عن سبيل الله وكفر به المسجد الحرام واخراج اله من واكبر عند الله. والفتنة اكبر من القتل. اللي حصل ان النبي عليه الصلاة والسلام ارسل سرية
من تمانية من الصحابة بيرأسهم عبدالله بن جحش واعطاه كتاب يعني خطاب مقفول وامره يخرج بالسرية من المدينة في اتجاه معين  وبعد مسير ليلتين يفتح الخطاب ويقرأ الاوامر وينفز التعليمات فورا
خلي بالك من الجانب ده من جوانب السيرة النبوية. لان احنا للاسف مش بنتكلم كتير عن هذا الجانب بنتكلم عن محمد النبي صلى الله عليه وسلم الرسول فبالنسبة لنا اصبح وكأنه مش بشر كأنه ملاك او شيء روحاني شيء
اي شيء يعني يخص الرسول عليه الصلاة والسلام بيصبح روحاني تماما بالنسبة لنا لكن الجانب ده العملي هذه العبقرية الادارية القدرة على القيادة الاهتمام بسرية المعلومات. يعني عشان يبعت سرية من مجموعة من الفدائيين
خطاب ويقول تمشوا في طريق معين. وبعدين بعد ليلتين تفتحوا الخطاب مش قبل ليلتين. ده شغل عسكري تماما. شغل مخابراتي وبعدين فتحوا الخطاب فعلا عبدالله بن جحش بعد ليلتين. ووجد التعليمات من القائد الاعلى للقوات المسلحة محمد بن عبدالله صلى الله عليه وسلم
بالتوجه فورا الى منطقة بطن نخلة وتنفيز عملية الاستيلاء على عير قريش كانت قافلة صغيرة راجعة من الطائف الى سمك هل هذا جائز؟ اه جائز. طالما اعلنت الحرب اذن للذين يقاتلون بانهم ظلموا وان الله على نصرهم لقدير. وقت الحرب بتحل الاموال والانفس. الله! طب ما هو القتل حرام
القتل كبيرة من الكبائر. لكنه بيجوز في الحرب وعشان الوقت بس بتاع الحلقة انا نشرت اليوم حلقة عن الاغارة على القوافل في حالة الحرب. على صفحتي على فيسبوك وعلى تويتر. اتفرجوا عليها
دي بتشرح الموضوع. للاسف الشديد يعني ناس كتير يعني اه اه بيبرروا مسألة خروج النبي نفسه عليه الصلاة والسلام لاعتراض قافلة قريش اللي كانت قبل غزوة بدر يقول لك اصل دي كانت اموال المسلمين ما فيش دليل على ان دي كانت
المسلمين. ايه؟ ايها المسلمين تركوا اموالهم في مكة. لكن ما فيش دليل ان النبي عليه الصلاة والسلام كان هياخد اموال المسلمين ويرجع الباقي. ما فيش الكلام ده في حالة حرب دلوقتي. وفي حالة
الحرب بيتم يعني مصادرة اموال العدو فما فيش داعي نبقى اعتزاريين زيادة عن اللزوم يعني نرجع لسارية عبدالله بن جحش المشكلة ان الصحابة كانوا فاكرين نفسهم الصحابة في السرية دي ومسافرين بقى وفي الصحرا وبتاع فكانوا فاكرين نفسهم في اخر يوم من جمادى الاخرة
واتضح ان هم يوم ما هاجموا العير اتضح ان هم في اول يوم من شهر رجب. وقتل واحد من قريش واسر آآ اتنين واستولوا على الغنيمة ده كله انتهاك واضح للشهر الحرام. ما هو رجب شهر حرام
ما كانوش يعرفوا يسألونك عن الشهر الحرام قتال فيه قيل ان المسلمين هم اللي سألوا النبي عن القتال في الشهر الحرام ده وقع منهم فهم خوفا من غضب الله من ان هم يكونوا عملوا شيء يغضب الله. بيسألوا النبي
يسألونك عن الشهر الحرام قتال فيه وقيل ان المشركين هم اللي سألوا النبي هذا السؤال ان طبعا قريش ما سابتش الفرصة بقى يعني فرصة زي دي مش هتعدي من غير ما يشنعوا على النبي عليه الصلاة والسلام وعن الصحابة ان هم بيستحلوا الاشهر الحرم عشان يعملوا بروباجاندا
وسط القبائل عن هذه الدولة الصغيرة الناشئة في المدينة انها دولة آآ آآ عبارة عن سرطان آآ يجب آآ والتصدي له من كل القبائل العربية. وان هم آآ آآ ما بيحترموش الثقافة العربية. ما بيحترموش القوانين العربية. وانتهكوا الشهر
الحقيقة انا ما في قلبي ان هذا السؤال من الصحابة. ليه؟ لان لا يمكن الصحابة هيخطئوا خطأ زي ده ومش هيسألوا عن وضعهم عشان يطمئنوا او عشان يشوفوا ازاي يكفروا عن جنبهم؟ فانا اطمئن ان يسألونك عن الشعر الحرام قتال فيه يعني
الصحابة هم اللي سألوا وقد يكون في مشركين سألوا لكن لازم يكون الصحابة سألوا الصحابة بيسألوا عن حاجات كانوا يسألونك عن الاهلة يسألونك عن المحيض. بيسألوا عن حاجات ما فيش فيها مشكلة. بقى معقول ده هيعدي الموقف ده من غير ما يسأله
يسألونك عن الشهر الحرام قتال فيه يعني يسألونك عن القتال في الشهر الحرام ايه الصيغة الغريبة دي ليه ما قالش يسألونك عن القتال في الشهر الحرام لا يسألونك عن الشهر الحرام قتال فيه
ده استخدام لاسلوب في اللغة العربية اسمه البدل. علشان يؤكد ان المسؤول عنه هو القتال نفسه. زي ما اقول مسلا ايه اعجبني اللاعب اخلاقه اخلاق بدل وهي تؤكد ان اللي عاجبني في اللاعب ده اخلاقه. مش طريقة لعبه مش طريقة لبسه. انا باتكلم عن اخلاقه
فازا اسلوب البدل بيؤكد على الشيء اللي بيتم السؤال عنه يسألونك عن الشهر الحرام قتال فيه. يبقى بيسألوا عن القتال عن خطورة ما وقع منهم من قتال في الشهر الحرام
مش عموما عن القتال وخلاص. ما هو ما عندهمش مشكلة في القتال. لكن اللي حصل كان في شارع الحرم ومش عارفين قل قتال فيه كبير وصد عن سبيل الله وكفر به والمسجد الحرام واخراج اهله منه اكبر عند الله والفتنة اكبر من
القتال في الشهر الحرام اسمه كبير لان الاسلام دخل واحترم هذه هذا النظام الموجود المعمول به في الجزيرة العربية فاصبح حرام خلاص حتى لو مصدر هذا النظام مش الهي. يعني هو يقال ان مصدره الهي ويقال ايضا مش الهي. ولكننا اتفقنا خلاص مع الناس على احترام هذا النظام فيصبح
لابد احترامه يعني بالتالي انتهاك النظام او القانون اللي بيجمع بينا وبين غيرنا هيخوف الناس مننا. وهيهز ثقة الاخرين فينا. واحنا مش محتاجين كده. وفعلا قريش استغلت الموضوع وعملت به دعاية قوية جدا
شغل اعلام لذلك القتال في الشهر الحرام اثمه كبير قل قتال فيه كبير. يعني اثم كبير. ولكن الاعداء بقى بتوعنا مش خاليين من الخطأ هم كمان. لأ تعالوا بقى هم عملوا ايه؟ صدوا عن سبيل الله وصد عن سبيل الله. وكفروا بالله وكفر به. والمسجد الحرام
اللي هو محرم طول السنة والمسجد الحمدة محرم طول السنة. يعني موضوع القتال في الاشهر الحرم ده ده في غير مكة. لكن مكة محرمة على طول. المسجد ده اسمه المسجد الحرام
محرم طول السنة هم انتهكوا حرمته واضطهدوا الصحابة فيه وقتلوا من الصحابة فيه وعذبوا الصحابة فيه واضطروهم للخروج من بيوتهم الله! نص الصحابة هاجروا الحبشة والنص التاني بعده ما قدرش يتحمل الحياة في مكة تركوا اموالهم وبيوتهم وهاجروا الى يثرب
يبقى والمسجد الحرام واخراج اهله منه اكبر. كل ده اكبر عند الله من القتال في الشهر الحرام لان ده فتنة بيفتنوا الناس في دينهم اكبر عند الله والفتنة اكبر من القتل
الفتنة في في دين الله اكبر واعظم من القتل لذلك يجوز القتال في اي وقت وفي اي شهر طالما لدفع الظلم عن المظلومين ودفع الفتنة. لذلك من العلماء من يرى ان ده كان انهاء لحكم
عدم القتال في الشهر الحرام. لان العرب كانوا محتاجينه كانوا محتاجين آآ النزام بتاع عدم القتال في الشهر الحرام لان هم كانوا بيعتدوا على بعض وكانوا بعض لاسباب في منتهى التفاهة. سباق خيل. سباق جمال. قبائل بتتخانق. مين الجمل الكسبان تقوم حرب اربعين سنة
يعني حاجة في حرب اسمها حرب سمير. حرب الفجار. حاجات في منتهى السخافة لما تشوف اسباب اللي حصل الحرب بسببها سنة بين القبائل حاجة في منتهى التفاهة. لأ فالعرب كانوا محتاجين النزام ده بصراحة عشان يبقى فيه هدنة وعشان مصالحهم تمشي والاسواق تقام ومواسم الحج
العمرة تنتعش. انما الحرب في الاسلام ممنوعة اصلا الا لو لاسباب عادلة فلو لرفع الظلم عن المظلوم اه لو لو اه اه لرفع لدفع الاعتداء عننا اه طب ما هو رفع الظلم عن المظلوم لا يجوز تأخيره
ولا سانية  استنى اربع شهور والمظلوم بيتظلم لا فازا يعني هذا الدين عظيم بشكل لا يمكن تصوره كمل بقى معي متين وسبعتاشر ولا يزالون يقاتلونكم حتى يردوكم عن دينكم ان استطاعوا. ومن يرتدد منكم عن دينه
وهو كافر فاولئك حبطت اعمالهم في الدنيا والاخرة. واولئك اصحاب النار هم فيها خالدون. اه ربنا بيقول للصحابة انهم الكفار سيستمروا في قتالكم ليس حتى تحترموا الشهر الحرام. لا ولا حتى تعقدوا معهم معاهدة لهم. برضو لأ. ولا تطبيع ولا مصالح تجارية ولا كل ده خالص
هم سيستمروا في قتالكم حتى يردوكم عن الاسلام اذا استطاعوا ولا يزالون يقاتلونكم حتى يردوكم عن دينكم ان استطاعوا. ان استطاعوا دي توحي انهم ما يقدروش لا يستطيع رد المسلمين عن دينهم بالقتال خالص
لم يحدث على فكرة ان مسلم ارتد بسبب القتال. ايه رأيكم بقى يعني حتى اللي ارتدوا ارتدوا لاسباب اخرى لكن المسلمين المؤمنين على مر التاريخ صمدوا في مواجهة القتل والتعذيب. انا ليه بقول على مر التاريخ؟ يعني مش بس
يعني مش بس الاسلام من اول اه اه رسالة النبي محمد. لا من قبل كده من قبل كده والمسلمين دايما كانوا صامدين. يعني يروى عن النبي صلى الله عليه وسلم انه قال الا ان رحى الاسلام دائرة فدوروا مع الكتاب
حيث دار الا ان الكتاب والسلطان سيفترقان فلا تفارقوا الكتاب الا انه سيكون عليكم امراء يقضون لانفسهم ما لا يقضون لكم ان عصيتموهم قتلوكم وان اطعتموهم اضلوكم قالوا يا رسول الله كيف نصنع؟
قال كما صنع اصحاب عيسى ابن مريم نشروا بالمناشير وحملوا على الخشب. يعني اتصلبوا نموت في طاعة الله خير من حياة في معصية فالمسلمين على مر التاريخ كانوا يتنشر الواحد بالمنشار كان يترمي في الزيت المغلي ولا يرد ذلك عن دينه. المسلمين عبر التاريخ صمدوا
لم يرتد بقى الا المنخنقة والموقوذة والمتردية وما اكل السبع صحيح ان احد الصحابة ارتد لضعف في ايمانه ولكنه عاد وتاب واسلم وحسن اسلامه وقوي ايمانه وقاد الجيوش وفتح شمال افريقيا لوحده. يعني سيدنا عبدالله بن ابي السرح
خلاص اقرا بقى معي. ومن يرتدد منكم عن دينه فيمت وهو كافر. فاولئك حبطت اعمالهم في الدنيا والاخرة. واولئك اصحاب النار هم فيها خالدون. ربنا بيحذر المسلمين من الردة ليه
انها تخلد الانسان في النار وتحبط عمله في الدنيا والاخرة ليه؟ لان ده استبدال للهداية بالضلال. ما السورة كلها عن الهداية فلازم تتكلم عن الردة لان الردة هي استبدال للهدايا بالضلال. بالزبط زي زي بالزبط الوصف بتاع الاية آآ آآ مية خمسة وسبعين
في البقرة اولئك الذين اشتروا الضلالة بالهدى والعذاب بالمغفرة فما اصبرهم على النار. كان في ايديهم الهدى باعوه وفضلوا الضلالة. خدوا الضلالة. لكن كان في ايديهم الهدى دول كانوا على الاسلام
ايه اللي مش عاجبهم في الاسلام؟ مش عاجبهم مسلا ان هم آآ يعبدوا اللي خلقهم ورزقهم والعبادة هي طاعة وشكر بحب ايه الغلط في ان هم يحبوا اللي خلقهم ورزقهم يعني. ايه؟ ايه اللي مش عاجبهم في الاسلام؟ يعني مش عاجبهم مسلا العفة
مش عاجبهم العطف على الفقراء. مش عاجبهم الدفاع عن المزلوم. آآ ما ده شيء غريب جدا يعني بصراحة اللي يشوف يعني آآ هذا الدين العظيم وبعد كده يتركه نلاحز بقى طبعا كلمة ايه؟ ومن يرتدد منكم عن دينه فيمت وهو كافر
اذا فيمت وهو كافر. يعني المرتد تقبل توبته. بعض الناس يقول لك لا المرتدة لا تقبل توبته. امال ايه؟ سيدنا عبدالله بن ابي الصالح مش قبلت توبته. الله ويعني ايه ومن يرتدد منكم عن دينه فيمت وهو كافر. يعني لسة عنده فرصة ان هو يرجع تاني
الناس طبعا هنا دلوقتي طبعا ناس كتيرة ايه فاكرة ان انا هخش اتكلم بقى في عقوبة المرتد لأ خالص. دي مشروحة في فيديو انا نشرته النهاردة برضه على الفيسبوك وعلى تويتر
المحاضرة بتاعته تمانية وتلاتين دقيقة لا يمكن تلخيصها في الحلقة دي ابدا وانا مش عاوز ادخل اصلا في موضوع فقهي فيه خلاف فقهي ليس له علاقة بالتدبر. فاللي عايز يعرف يعني رأيي حتى في المسألة دية يتفرج
الفيديو ده خلاص اقرا بقى معي الاية متين وتمنتاشر ان الذين امنوا والذين هاجروا وجاهدوا في سبيل الله اولئك يرجون رحمة الله. والله غفور رحيم الاية دي متعلقة بالاية متين وستاشر
اللي بتقول كتب عليكم القتال وهو كره لكم وعسى ان تكرهوا شيئا وهو خير لكم وعسى ان تحبوا شيئا وهو شر لكم والله يعلم وانتم لا تعلمون. القتال كتب على
ناس بتكره القتال ومع زلك اطاعوا الله وامنوا وهاجروا شف بقى الاية متين وتمنتاشر بتقول ايه ؟ ارجع بقى لمتين وتمنتاشر ان الذين امنوا والذين هاجروا وجاهدوا في سبيل الله اولئك يرجون رحمة الله والله غفور رحيم. طبعا انا عندي مشكلة مع كلمة
هاجروا النهاردة في الطريقة اللي بنتلقاها بها وهاجروا. طب ما دي حاجة حلوة الهجرة دي حاجة حلوة. لأ هم ما راحوش كندا  هجروا دي بلغتنا النهاردة يعني اتبهدلوا لان المشكلة في استخدام لفظ الهجرة في الثقافة بتاعتنا النهاردة
يقول لك ده فلان هاجر هاجر يوه خمس سنين بقى ويبقى عنده حمام بيت حمام سباحة كبير في البيت وسيارة كبيرة لا يا جماعة هاجروا في الوقت ده تساوي النهارده
اصبحوا لاجئين ده معناه النهاردة في زروفنا النهاردة. ده كلمة وهاجروا وقتها هو يعني الصحابة راحوا على آآ آآ المدينة يعتبروا لاجئين لجأوا للمدينة لكن ال المدينة استقبلوهم واضافوهم ضيفوهم
في بيوتهم وبتاع دي مسألة اخرى لكن الهجرة في الوقت ده كانت بهدلة وجاهدوا في سبيل الله طلعوا وقاتلوا وبعضهم كاره للقتال اصلا وربنا بيقر زلك. كتب عليكم القتال وهو كره لكم. حتى وهم كارهين القتال طلعوا وقاتلوا
لكن طالما ان دي اوامر الله خرجوا وبذلوا ارواحهم ممكن حد يقول لي بس هم كان عندهم دافع للانتقام من قريش. لا مش صحيح ايه رأيك ان معزم جنود الجيش المسلم في كل الغزوات كانوا من الانصار
ايه رأيك ان غزوة بدر كان فيها تلاتة وتمانين جندي من المهاجرين ومتين وواحد وتلاتين جندي من الانصار. الانصار كانوا تلات اضعاف المهاجرين في غزوة بدر. يبقى ايه بقى؟ مش ارضاء لشهوة الانتقام. الله! الانصار دول مش هم اللي اتعزبوا في مكة
يبقى الموضوع اكبر بكتير اوي من ارضاء شهوة انتقام ابدا وطاعة لله. فهم ان الجهاد في سبيل الله عبادة. عبادة بيتعبدوا بها ان الذين امنوا والذين هاجروا وجاهدوا في سبيل الله اولئك يرجون رحمة الله والله غفور رحيم. طب واللي انتهكوا حرمة
الشهر الحرام دول اه وارد ان في القتال تحدث اخطاء وارد ان في القتال القائد لازم ياخد قرار حاسم وبسرعة فيخطئ. ايه المشكلة؟ اولئك يرجون رحمة الله والله غفور رحيم. وكأن ربنا بيبشرنا
بانه غفر لكل هؤلاء المجاهدين ويرحمهم اللهم بلغنا رمضان اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا في
ما تحب. وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا اموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك
جاءك ورسلك وعبادك الصالحين اللهم احيي قلوبنا بحبك واجعلنا لك كما تحب. اللهم واجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله وفي مرضاتك اللهم اجعل القرآن الكريم رابع قلوبنا ونور صدورنا وجلاء احزاننا. وذهاب همومنا وغمومنا ومغفرة ذنوبنا
اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون. فبحق كل حرف
في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم واحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين وكن مع اخواننا في تركستان الشرقية وفي الشام وفي كشميرا وفي سريلانكا وفي الهند وانصر كل من نصرهم واخذل كل من خذلهم
وطهر المسجد الاقصى من الدنس فانهم لا يعجزونك. واكتب لنا ختم القرآن فيه. اللهم من قضى منا بالوباء المنتشر فاكتبا له شهادة. ومن كان منا او من احبابنا او من اخواننا او من اخواتنا او من مشايخنا او من علمائنا مريضا به او
حاملا له فالبسه ثوب الصحة والعافية عاجلا غير اجل. ومن لم يصب به فقه شره وابعده عنه ولا تسلطه الا على اعدائك واعداء دينك واعداء اوليائك. اللهم انك تعلم ان هذه القلوب
قد اجتمعت على كتابك وعلى محبتك والتقت يا ربنا على طاعتك وتوحدت على دعوتك وتعاهدت على نصرة شريعتك. فوثق اللهم رابطتها وادم ودها واهدها سبلها. واملأها بنورك الذي لا يخبو واشرح صدورها بفيض الايمان بك وجميل التوكل عليك. واحيها يا ربنا بمعرفتك. وامتها يا
يا مولانا على الشهادة في سبيلك انك نعم المولى ونعم النصير وصلي اللهم وسلم على سيدنا محمد وعلى اله وصحبه ومن تبع هداه. والسلام عليكم ورحمة الله وبركاته. ونراكم غدا باذن الله
في نفس هذا الموعد ان كنا من اهل الدنيا
