السلام عليكم ورحمة الله وبركاته. اهلا بحضراتكم. في المقطع رقم ربعمية اتنين وخمسين من مقاطع حظر التجول والحلقة العاشرة من حلقات تدبر سورة فصلت ارجو من حضراتكم تيجوا المصاحف واقرا معي الاية تسعة واربعين وخمسين وواحد وخمسين
اعوذ بالله السميع العليم من الشيطان الرجيم لا يسأم الانسان من دعاء الخير وان مسه الشر فيؤوس قنوط ولئن اذقناه رحمة منا من بعد ضراء مسته ليقولن هذا لي وما اظن الساعة قائمة ولئن رجعت الى ربي ان لي عنده للحسنى. فلننبئن
الذين كفروا بما عملوا ولنذيقنهم من عذاب غليظ واذا انعمنا على الانسان اعرض ونأى بجانبه. واذا مسه الشر فذو دعاء عريض في اي سياق الايات دي بتزكر يا جماعة ارجع قبلها ايتين
اقرا معي السبعة واربعين وتمانية واربعين سبعة واربعين ابدأ معي. اليه يرد علم الساعة وما تخرج من ثمرات من اكمامها وما تحمل من انثى ولا تضع الا بعلمه. ويوم ناديهم اين شركائي؟ قالوا اذنك ما منا من شهيد. وضل عنهم ما كانوا يدعون من قبل. وظنوا
ما لهم من محيص. يعني ربنا بيذكر لنا الاخطاء اللي سببت دخول الناس دول النار. اللي وجدوا انفسهم يوم القيامة ليس لهم من محيص مصيبتهم ايه بقى علشان انت كقارئ متدبر للقرآن تستفيد من تجربتهم. ولا تتكرر معك هذه المأساة
وحتى لا تجد نفسك لا قدر الله بتواجه نفس المصير بتاعهم فخليك فاكر ان صورة فصلت بتفصل الايات. بتفصل اخطاء الكفار. بتفصل جدالات الكفار مع الاسلام. وبتفصل الردود على جدالات الكفار. اقرا بقى معي
تسعة واربعين وخمسين واحد وخمسين وشف اخطائهم بنية انك تتفادى الوقوع فيها نبدأ بتسعة واربعين لا يسأم الانسان من دعاء الخير. وان مسه الشر فيؤوس قنوط. الانسان بطبيعته مش بيكل ولا يمل من طلب الثروة والمال والخيرات
لا يسأم الانسان من دعاء الخير الخير هنا معناه ايه؟ في سورة العاديات ربنا قال وانه لحب الخير لشديد الخير معناه الثروة والمال  شف الملائكة لا يسأمون من ايه والانسان لا يسأم من ايه
ارجع عشان تقارن كده ارجع للاية تمانية وتلاتين وشف الملائكة. فان استكبروا الناس المجرمين الذين عند ربك اللي هم الملائكة يسبحون له بالليل والنهار وهم لا يسأمون الملائكة لا تسأم من تسبيح الله بدون انقطاع
والانسان لا يسأم من طلب المال والثروة قلنا واحنا بنتدبر الاية تمانية وتلاتين ان الملائكة لا تسأم من التسبيح وتفعله دون انقطاع رغم انها مش مجبرة عليه اي انها تحب انها تسبح بحمد ربها
يسبح بحب تعبد بحب والانسان كمان لا يسأم من طلب الثروة والمال لانه يحب الثروة والمال زي ما ربنا قال في سورة العاديات وانه لحب الخير لشديد. هو شديد في حبه للمال. اذا العاديات قالت لنا بصراحة ليه
انسان لا يسأم من طلب الثروة زي ما اتقال لنا في فصلتنا. يعني سورة فصلت قالت ان الانسان لا يسأل من طلب الثروة. وفي العاديات قالت لانه الانسان بيحب الثروة حب شديد. يبقى اية العاديات تعلل اية فصلت
العلة الرسول عليه الصلاة والسلام بيقول لو ان لابن ادم واديا من ذهب احب ان يكون له واديان ولن يملأ فاه الا التراب ويتوب الله على من تاب يعني الانسان لو عنده وادي من الدهب
هيقولوا يا ريت يبقوا واديين من الدهب وفي الاخر مش هيملى بق البني ادم الا شوية تراب لما يدفن ويتوب الله على من تاب دي فصلت اقرا معي الاية تسعة واربعين. لا يسأم الانسان من دعاء الخير
وان مسه الشر فيؤوس قنوط طبعا دعاء هنا مش معناه انه بيدعي ربنا. دعاء يعني طلب. طلب الخير واحد هنا يعترض ويقول لي طيب ما هو ربنا بيقول بمنتهى الوضوح ان دي طبيعة الانسان
هو ربنا مش بيقول لا يسأم الكافر من دعاء الخير. بيقول لا يسأم الانسان يبقى ربنا خلق ده في طبيعة الانسان اللي هو خلقه. ليه بقى بيعتبره شيء غلط؟ وليه نتحاسب عليه
ده سؤال معتبر جدا. لا يا سيدي. انت كده مش بتوصف الصورة كاملة. الصورة الكاملة في صورة الشمس. ربنا بيقول ونفس وما سواها فالهمها فجورها وتقواها. جوة كل نفس الفجور والتقوى موجودين. قد افلح من زكاها وقد خاب من دساها
زي ما ربنا الهمك الفجور. الهمك التقوى واعطاك انت القدرة والارادة انك تزكي نفسك وتنضفها لتصل الى الفلاح. قد افلح من زكاها واعتق القدرة انك تدسي نفسك يعني تلوثها فتلقي بنفسك في الخيبة. وقد خاب من دسها. فلما ربنا يقول في سورة فصلت لا يسأم الانسان من دعاء الخير ربنا بيوصف
هنا الهام الفجور فقط. لكن الصورة الكاملة في صورة آآ آآ الشمس وجود الفجور والتقوى مع بعض داخل كل انسان تمام؟ طيب مهم قوي يا جماعة لما نيجي نحكم على موضوع لازم نجمع كل النصوص اللي وردت في الموضوع عشان نقدر نبني حكم على هزا الموضوع
المهم هو ان الانسان ما يستسلمش لهواه ما يستسلمش لدواعي الفجور اللي جواه. لازم يتحول الى يعني دواعي الفجور موجودة جوة كل انسان المهم انها ما توصلش انها تتحول الى عمل
وانها مم الهوا ما يسيطرش على الانسان. حب المال ما يسيطرش على الانسان لازم بدافع التقوى الانسان يبدأ يدفع هذا الهوا المال يبقى في ايدك مش في قلبك. في سورة الجاثية ربنا بيقول ارأيت من اتخذ الهه هواه. الهوا موجود كده كده بس فيه ناس بتعبد
هواها بتعبد اهوائها الانسان مش لازم يمشي وراه اهوائه تسعة واربعين تاني معي. لا يسأم الانسان من دعاء الخير. وان مسه الشر فيؤوس قنوط ازا مس الانسان بقى فقر او مرض او ضائقة
ييأس بشدة يأس شديد ويقنط وده فيه توكيد عن طريق صيغة المبالغة. يائس آآ آآ بصيغة المبالغة على وزن فاعول بقت يؤوس. على وزن فاعول. قانط مش قامت بالتاء. قانت بالطاء
على بصيغة المبالغة على وزن فاعول بقت قانوت فربنا بيقول واذا مسه الشر مش فيأس قانت لا فياؤوس قانون شديد اليأس شديد القنوط وبعدين القنوط واليأس قريبين في المعنى وهشرحهم دلوقتي لكن تكرارهم ورا بعض بيؤكد المعنى زي ما ربنا قال في شك
منه مريب شك مريب ده توكيد الريبة هي الشك اصلا يؤوس القنوط. القنوط هو ظهور مظاهر اليأس على الانسان يعني انت لما تشوف انسان كده متضائل كده ومنهار ما تقولش انت ليه يأس. لان اليأس ده شعور داخلي. انت ما تعرفوش
انت تقول له آآ آآ انت ليه قانت؟ ايه القنوط اللي باين عليك ده بيقول لك اصل انا يائس هو اللي يحدد يعني اليأس شعور داخلي القنوت هو ما يظهر على الانسان من يأس. اقرا معي الاية خمسين
ولئن اذقناه رحمة منا من بعد ضراء مسته ليقولن هذا لي. وما اظن الساعة قائمة ولئن رجعت الى ربي ان لي عنده للحسنى. فلننبئن الذين كفروا بما عملوا ولنذيقنهم من عذاب غليظ
بالرغم من كل اليأس وكل القنوط اللي كان فيه بسبب الشر اللي كان شايفه او بسبب الضائقة اللي كان فيها او المصايب اللي كان فيها لما ربنا يدوقه رحمته ويرفع عنه المصائب
ويرفع الشر ده عنه. كمل معي ليقولن هذا لي هيدعي ان رفع الضرر عنه بسبب شطارته سبب فلوسه بسبب زكاؤه بسبب تخطيطه هينسب النجاح لنفسه مع انه كان يائس وقانوت
ده معنى هذا لي يعني ده بسبب شطارتي بسبب آآ قدراتي او هذا لي يعني ده الحالة بتاعة يسر الحال ان الانسان يكون حاله متيسر وما عندوش مشاكل. هذا لي. هو ده جزء لا يتجزأ من شخصيتي. انا لازم اكون غني
انا لازم يكون حالتي ميسورة هذا لي ده جزء لا يتجزأ مني من شخصيتي كمل الاية خمسين. وما اظن الساعة قائمة ولئن رجعت الى ربي ان لي عنده للحسنى يعني انا ما اعتقدش ان فيه بعث وحساب
والكلام ده مش مش مصدق فيه لكن لكن نفترض لو طلع فعلا فعلا ان في بعث بعد الموت وحساب وانا رجعت الى ربي فهو اكيد هيعطيني ويحسن الي في الجنة
بيفكركم مين الراجل ده مم مين فاكر بيفكرنا بصاحب الجنتين في سورة الكهف لما قال وما اظن الساعة قائمة ولا الرددت الى ربي لاجدن خيرا منها منقلبا. انا ما اعتقدش ان في يوم قيامة وحساب. لكن لو طلع فعلا في يوم قيامة وحساب انا كده كده ابن ناس
انا كده كده لازم ابقى غني. انا لو مش غني ما ابقاش انا. ابقى انا مش انا هذا لي هذا جزء لا يتجزأ من شخصيتي. مش قادر يتخيل نفسه دي نرجسية. مش قادر يتخيل نفسه مش غني
الانسان في سورة فصلت شف بيقول لك ايه ولئن رجعت الى ربي يعني عشان ده ربنا يرجعني لازم يرجعني بصفاتي اللي منها الغنى شف النرجسية الشديدة الانسان بقى في سورة فصلت اقرا معي الاية خمسين وما اظن الساعة قائمة
ولئن رجعت الى ربي ان لي عنده للحسنى يعني وصلوا لمرحلة انهم لو مش مترفين يبقى مش هيرجعوا يوم القيامة ما هو لو هو هيرجع لازم يرجع بوترف. لازم يرجع غني. لازم يرجع ثري
فده جزء يعني رئيسي من مكونات شخصيته. هو فاكر نفسه لازم يكون كده كمل الاية خمسين معي فلا ننبئن ربنا بيقول لننبأن الذين كفروا بما عملوا ولنذيقنهم من عذاب غليظ
سانية واحدة ربنا بيقول انه هينبأ الذين كفروا بما عملوا يوم القيامة وبعد كده ولنذيقنهم من عذاب غليظ. هو ربنا محتاج انه يحاكم الناس وينبئهم بما عملوا وبعد كده يعاقبهم ويذيقهم عذاب غليظ
يعني ايه ايه اللي يمنع ان ربنا يوم القيامة ياخد المجرمين على طول يرميهم في النار ليه كل واحد لازم يعلم هو عمل ايه. ويشوف الادلة وربنا يجيب الشهود عليه. ليه
ليه ربنا مش محتاج كل ده خالص؟ ربنا عالم بكل حاجة وهم عارفين  ربنا عالم بس ربنا عادل لازم كل انسان يعرف هو عمل ايه قبل ما يعاقب وبيعاقب على ايه
ويشوف بنفسه الادلة اللي بتدينه. هو ده العدل لكن حاجة كده الناس تحاسب من غير ما يبقى عارف ايه الدليل اللي انتم واقفينه في امريكا. فيه حاجة اسمها قانون اسمه الدليل السري. يعني الانسان ما يعرفش ايه الدليل اللي بيحاكم به ولا المحامي بتاعه يعرف
في بعض القضايا بتاعة الارهاب. ناس مرمية في السجن واخدين سجن مدى الحياة. ومن واحد اسمه احمد ابو علي لا هو يعرف ولا محاميه يعرف. ايه الدليل اللي بيحاكموه به؟ وخد به سجن مدى الحياة
هذا منتهى الظلم كمل معايا الاية خمسين فلننبئن الذين كفروا بما عملوا ربنا مش محتاج ادلة. الانسان هو اللي محتاج يشوف الادلة يوم القيامة عشان يعرف انه ربنا لم يظلمه
ما يبقاش له حجة انا اتظلمت. كمل الاية خمسين فلننبئن الذين كفروا بما عملوا ولنذيقنهم من عذاب غليظ بقى واحد وخمسين واذا انعمنا على الانسان اعرض ونأى بجانبه. واذا مسه الشر فذو دعاء عريض
دي بقى حالة مختلفة عن الحالة اللي فاتت يا جماعة هنا ده انسان مؤمن عادي مش كافر. مؤمن مسلم لكنه لما ربنا يفتح عليه النعم بتغيره فبدل ما يقرب من ربنا بالشكر لأ يعرض عن ربنا لان الفلوس لعبت في ايده
بدل ما يتواضع لربنا ويرجع النعمة للمنعم ينأى بجانبه يعني يبدأ يتكبر تلاقيه كده ايام الكحرتة كده وايام ما كان لسة صغير ولسه فاتح جديد البيزنس بتاعه. متواضع وكويس بعد كده الفلوس تلعب في ايده متكبر
لكن من الوارد ايضا زوال النعمة. بل من الوارد جدا. بالزات على فكرة في حالة المسلم ان المسلم لابد انه يختبر فمن الوارد ايضا زوال النعمة وان الانسان يصيبه شر في الدنيا
طبيعي ان الانسان يحصل له مصائب في الدنيا عشان يختبر. الكافر اصلا بيختبر في مسألة ايمانه. لكن المسلم هيختبر في ايه؟ هيختبر في اشياء اخرى بقى فده للنعمة غيرته وخلته يتكبر. عشان كده
الاية دي واذا انعمنا على الانسان اعرض ونأى بجانبه واذا مسه الشر يعني متوقع ان الشر يمسه انما في الايات اللي قبلها وان مسه. سانية واحدة ارجعها اجيبها لكم بس عشان ايه
مم لا يسأم خلينا نجيب الاية التانية من اولها الايات من اولها  لا يسأم الانسان من دعاء الخير واما مسه الشر فيؤوس قنوت وارد ان يحصل كده. وارد هنا احنا في حالة انسان واحنا هنمر على ايات
الاولانية دي تاني عشان برضه نقارن بين بين حالة المسلم وحالة الغير مسلم. لكن في حالة الغير مسلم من الوارد انه يمسه شر. ومن الوارد لأ لكن في حالة المسلم لأ المسألة متوقعة. متوقعة انه يواجه مصائب عشان
آآ آآ ربنا بيختبر يقينه هنا الرسول عليه الصلاة والسلام بيقول اشد الناس بلاء الانبياء ثم الصالحون ثم الامثل فالامثل فاذا وجد الله في دين الانسان صلابة زيد له في بلاءه
خلينا نرجع تاني للايه للي احنا فيه. طيب آآ احنا كنا في الاية واحد وخمسين  الاية واحد وخمسين. هات لي الاية واحد وخمسين  قلنا دي حالة مختلفة. هنا حالة انسان مسلم مش كافر. لكن لما ربنا بيفتح عليه بينعم عليه وبيتغير. بدل ما يقرب من ربنا بالشكر بيعرض
بدل ما يتواضع لربنا ويرجع النعمة للمنعم بينأى بجانبه يعني بيتكبر فده الانسان اللي النعمة غيرته وخلته يتكبر ويبتعد عن الله لو مسوا الشكر مجرد مس واذا مسه مجرد مس
بيبدأ ايه يحصل ايه؟ يعني النعمة اللي عنده دي اصبحت بس مهددة انها تزول. واذا مس واقرا معي واحد وخمسين واذا مسه الشر فذوده دعاء عريض على طول بيرجع عن عن التكبر بتاعه. وعلى طول بيبدأ يقرب ربرب. يقلب الدنيا بقى دعاء وصلاة وقيام ليل وعمرة وحج
كل اللي يقدر عليها. اذا احنا هنا في الاية واحد وخمسين امام انسان مسلم لكن لما بيختبر بالنعمة بيتبع هواه وبيتكبر وبيبتعد عن الله. واول ما يصيبه شر بيجتهد في العبادة والدعاء واللجوء الى الله
يبقى ده انسان بيصلحه ايه يصلحوا الابتلاء في الدنيا عشان كده بنجد ربنا بيبتلي كثير من المؤمنين احيانا الانسان المبتلى يقعد يفكر هو ليه ربنا مديقها علي كده اللي انا بذكره وبدعوه وبصلي في المسجد وباعمل اعمال صالحة كتير جدا قدر استطاعتي
ليه ربنا ايوة حضرتك انت مش عارف ان انت ممكن تكون من النوع ده من الناس اللي لو ربنا فتح عليك نعمه هتبتعد عن الله. فيمكن ده احسن لك وانت مش عارف
ما حدش في الدنيا بيقول احنا ندعي ربنا ان احنا نبقى فقراء. لا ابدا لكن تدعو الله ان المال يبقى في ايدك مش في قلبك هي النقطة انت لو عرفت اذا علمت ان انت من النوع اللي ربنا فتح عليك هتبتعد عنه
وتخسر اخرتك. هل تحب برضو انه يفتح عليك؟ ولا انه يشد عليك وتظل قريب منه يبقى المفروض الواحد يدعو الله ويقترب منه ويرضى بما قسمه الله له. مش حرام انك تدعي ربنا يدي لك المال وتبقى غني. بس لو ده ما حصلش قل الحمد
لله وارضى. لان ممكن اوي المال يكون هيطغيك النوع الاول بقى ده كان مش مؤمن اصلا معلش نراجع مع بعض كده ايه الايات من اولها. هتقولوا انت بتاخد كتير اوي وعمال تعيد وتزيد ما احنا ما عندناش اكتر من الوقت
ما عندناش اهم من الكتاب ده من كتاب ربنا. فخلونا نفهم كتابنا. الكتاب ده نازل تنزيل من رب العالمين. نازل من بعيد قوي نازل من فوق من برة الكون. من خارج العالم عشان يفهمك النفس الانسانية. ويفهمك نفسك. ارجع تاني معي واقرا من ستة واربعين
من عمل صالحا فلنفسه. ومن اساء فعليها وما ربك بظلام للعبيد. ربنا ما بيزلمش حد والعمل الصالح هينفع نفسه. واللي عمل السيئات على دماغه مش على دماغ حد غيره كمل وهات سبعة واربعين. اليه يرد علم الساعة وما تخرج من ثمرات من اكمامها وما تحمل من انثى ولا تضع الا بعلمه. ويوم
ثم يناديهم اين شركائي؟ قالوا اذناك ما منا من شهيد. دلوقتي رغم علم ربنا بحالهم في الدنيا. من قبل ولادتهم من اول ما امهاتهم حملوا فيهم وبعد كده اتولدوا وانعاموا عليهم ورزقهم من كل الثمرات دخلوا النار. اذا دول من اللي اساؤوا في الاية اللي قبلها ومن اساء فعليها. يبقى احنا قدام النوع
بتاع ومن اساء فعليها اللي في الاية ستة واربعين هات تمانية واربعين وضل عنهم ما كانوا يدعون من قبل وظنوا ما لهم من محيص. اللي اشركوه مع ربنا في الدنيا ما نفعهمش في الاخرة. دلوقتي بقى ربنا هيشرح لنا نوعين من
فاشلين دول اللي استحقوا النار. النوع الاول كافر اصلا ومش في دماغه علاقته بربنا خالص ولا اي شيء اقرا معي تسعة واربعين وشف النوع الاول. لا يسأم الانسان من دعاء الخير
وان مسه الشر فيؤوس القنوت. واحد طول حياته بيجري ورا الفلوس والبيزنس والثروة دعاء هنا يعني طلب قلنا مش يعني بيدعو الله. واول ما يصيبه مصيبة او فشل او مرض او خسارة بييأس ويقنط
وهو كافر وهيفضل كافر حتى مع الابتلاء ما بيقربش من ربنا اقرا بقى خمسين ولئن اذقناه رحمة منا من بعد ضراء مسته ليقولن هذا لي ولو المصيبة انتهت وربنا رفعها وانعم عليه ينسب النجاح لنفسه ولشطارته. او يعتبر ان هو كده كده لازم يكون ناجح
دي صفة من صفاته يا عم اشكر ربنا واعبد ربنا عشان يوم القيامة ينعم عليك برضو وتدخل الجنة. كمل خمسين وما اظن الساعة قائمة. جنة ايه وبتاع ايه! وما اظن الساعة قائمة. ولان رجعت الى ربي ان لي عنده للحسنى
يقول اللي بيوعظه وبيفكروا بالبعث والحساب صباح الفل. بقى ما فيش يعني يعني ما فيش حاجة اسمها لا قيامة ولا بعث وسيبك من الخرافات دي. وعلى كل حال يا سيدي لو
فعلا في بعث وحساب فبالتأكيد ربنا هيجعلني من اهل الجنة والنعيم. ليه؟ لان انا كويس وباعمل اعمال خيرية كثيرة ينخدع باعماله الخيرية. كمل اخر الاية خمسين فلننبئن الذين كفروا بما عملوا. هو مش واخد باله من الحاجات التانية اللي عملها. ولنذيقنهم
من عذاب غليظ ربنا رغم انه مش محتاج ان هو ينبأ الكفار بما عملوا ربنا هينبأهم عشان يبقوا عارفين وهم داخلين النار داخلين ليه؟ ويدركوا ان هو ربنا ما بيظلمش حد
النوع التاني بقى من الفاشلين نوع مسلم للاسف اقرا واحد وخمسين واذا انعمنا على الانسان اعرض ونأى بجانبه. واذا مسه الشر فذو دعاء عريض. ده كان انسان قريب من ربنا. بس لما
النعمة كترت في ايده اعرض عن ربنا. ده مسلم لكنه طول ما النعمة بعيدة عنه كان مسلم كويس وعايش على قده. اول ما القرش جري في ايده اتغير وبطل يصلي في المسجد. اللي كان بيصلي فيه الفروض الخمسة
ويقول لك آآ يعني ماشي برضو ما هو برضو يا جماعة العمل عبادة برضو والصلاة بتعطلني عن البيزنس. اقرا واحد وخمسين. واذا انعمنا على الانسان اعرض نأى بجانبه بيتغير ويبتعد عن الله ويتكبر نأى بجانبه يعني بيتكبر
كمل واحد وخمسين واذا مسه الشر فذو دعاء عريض. مش بيرجعه المسجد تاني وبيرجعه للدعاء تاني ولذكر ربنا تاني الا اللجوء الى الله في المصيبة اللهم اجعلنا لك من الشاكرين الاوابين ونتوقف هنا الليلة. بكرة ان شاء الله هنخلص سورة فصلت. اللهم انا نسألك حبك وحب من يحبك وحب كل عمل
ان يقربنا الى حبك اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهالينا واموالنا ومن الماء البارد على الظمأ. اللهم حببنا اليك والى ملائكتك وانبيائك ورسلك وعبادك
الصالحين واجعلنا ممن يحبك ويحب ملائكتك وانبيائك ورسلك وعبادك الصالحين اللهم احي قلوبنا بحبك وجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك
اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون
فبحق كل حرف في كتابك تلوناه او تدبرناه. اكفنا واهلينا واخواننا شر كل من يكيد لنا ولهم. واحفظنا واياهم من شرورهم. ونجعلك الله ثم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. عيد بنصرك المرابطين في الارض المباركة فلسطين. وانصرهم وانصر من نصرهم. واخذل اخذ لهم وطهري المسجد الاقصى من الدنس فانهم لا يعجزونك
اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او من علمائنا مريضا او حاملا له
فالبس ثوب الصحة والعافية. عاجلا غير اجل. ومن لم يصب به فقه شره وابعده عنه. ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك
وتعاهدت على نصرة شريعتك. فوثق اللهم رابطتها وادم ودها واهدها سبلها واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا ربنا بمعرفتك. وامتها يا مولانا على الشهادة في سبيلك
انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله في نفس هذا الموعد ان كنا من اهل الدنيا
