فيسبوك انستجرام ما اشتغلش بردو حاجة غريبة بسم الله  انستجرام  السلام عليكم ورحمة الله وبركاته. اهلا بحضراتكم في المقطع رقم  ربعمية تلاتة وستين من مقاطع حظر التجول والحلقة العاشرة من حلقات تدبر سورة الشورى
ارجو من حضراتكم تجيبوا المصاحف واقرا معي الاية خمسة وتلاتين اعوذ بالله السميع العليم من الشيطان الرجيم ويعلم ويعلم الذين يجادلون في اياتنا ما لهم من محيص الواو في اول الاية بتقول لنا اننا ما ينفعش نبدأ القراءة من هنا
واننا لازم نرجع شوية علشان نمسك السياقة. ارجع معي. هنقرا من اول اتنين وتلاتين لغاية اربعة وتلاتين ومن اياته الجواري في البحر كالاعلام يعني من الايات الدالة على قدرة ربنا السفن التي تجري في البحر كالاعلام
كمل تلاتة وتلاتين يشأ يسكن الريح فيظللن رواكد على ظهره ان في ذلك لايات لكل صبار شكور لو ربنا اراد انه ينزل مصائب على الناس ممكن يجعل الريح ساكنة فلا يكون هناك اي حركة
لان ما فيش ريح السفن هتفضل فوق البحر ما بتتحركش ما فيش ريح تدفع الاشرعة بتاعة السفن ودي مصيبة لان التجارة هتتوقف ونقل البضائع سيتوقف حتى البضائع اللي بتفسد هتفسد فوق السفن
الاربعة وتلاتين او يوبقهن بما كسبوا ويعفو عن كثير او يغرق السفن. ودي هتبقى مصيبة اكبر ان في ارواح هتروح هات بقى خمسة وتلاتين ويعلم الذين يجادلون في اياتنا ما لهم من محيض
لما بدأنا الحلقة انا قريت ويعلم هي مش غلط بس هو قراءة ورش ويعلم ففي هناك تلت ائمة قرأوها ويعلموا مش ويعلم ويعلم الذين يجادلون في اياتنا ما لهم من محيص
المعنيين مش بعيد عن بعض قوي لكنهم مختلفين في حالة الفتح ويعلم الذين زي ما بنقراها في حفص معناها ان ربنا ممكن يسكن الريح او يغرق السفن كمان علشان الذين يجادلون في ايات الله يعلموا ان هم ما لهمش مهرب. يعني حتى يعلم او ليعلم الذين يجازون
تمام آآ في حالة الرفع زي عند ورش او الامام نافع عموما ويعلم الذين معناها ان لو ربنا اسكن الريح او حتى غرق السفن الذين يجادلون في الله سيعلموا مش علشان يعلموا لأ هم هيعلموا بالفعل
يبقى لما نجمع المعنيين عشان نجمع معنى القراءتين علشان نعرف المعنى الشامل بتاع الاية. قلنا قبل كده لما يكون فيه اية فيها عدة قراءات والقراءات تؤثر في المعنى مش كل القراءات يعني مش كل الاختلافات القراءات تؤثر في معنى تقريبا تلاتين في المية يؤثر في المعنى
لما تؤثر في المعنى يبقى المعنى الكامل هو مجموع معاني بتاعة القراءات يبقى في الحالة دي عشان نجمع المعاني دي يبقى معنى الاية كالاتي  ربنا اذا اسكن الريح فالسفن ستظل متوقفة ولن تتحرك او حتى ممكن يغرقها ودي مصيبة اكبر
حتى يعلم الذين يجادلون في اياته ان ما لهمش مهرب ما لهم من محيص وسيعلموا بالفعل يعني علشان يعلموا وهيعلموا تمام؟ اقرا بقى معي الاية ستة وتلاتين فما اوتيتم من شيء فمتاع الحياة الدنيا
وما عند الله خير وابقى للذين امنوا وعلى ربهم يتوكلون هنا الكلام عن الذين امنوا وعلى ربهم يتوكلون الاية دي متفرعة من الاية سبعة وعشرين اقرا معي الاية سبعة وعشرين
ارجع بسرعة كده للاية سبعة وعشرين ولو بسط الله الرزق لعباده لبغوا في الارض ولكن ينزل بقدر ما يشاء. انه بعباده خبير بصير. يعني فان كنت انت ممن بسط الله له الرزق
او كنت ممن اعطاه الله بقدر حاجته. ما احنا قلنا ربنا بيبسط الرزق لبعض الناس لكن بعض الناس لو بسط لهم الرزق هيبغوا في الارض. الفلوس هتغيرهم وهتطغيهم فسواء انت من اللي ربنا بحبحها عليهم وبسط لهم الرزق. او اعطاهم بقدر الحاجة فقط
فاعلم ان ما اعطاك هو فقط متاع. بيستخدم في الحياة الدنيا يعني لو انت كنت جيف بيزوس نفسه بقى اللي هو مش عارف صاحب امازون دوت كوم ده اغنى واحد في العالم. عنده مئات المليارات عنده طائرات خاصة عنده
قصور بيمتلك جزر كل ده متاع الحياة الدنيا وما عند الله خير وابقى اللي عند ربنا اكتر. اللي عند ربنا احسن. اللي عند ربنا ابقى يعني لا يزول بسبب الكورونا سبعة وخمسين ملياردير طبقا لفوربز مؤسسة فوربس. خرجوا من قائمة المليارديرات
ومئات المليونيرات فقدوا فلوسهم وملايين الناس بقوا على الحديدة وعشرات الملايين من الناس باعوا الحديدة متاع الدنيا يزول لكن ما عند الله خير وابقى لمين؟ مش للناس كلها كمل الاية ستة وتلاتين. وما عند الله خير وابقى للذين امنوا
وعلى ربهم يتوكلون. ايوة كده. هات لي بقى صفات الناس دول هات لي صفات الناس اللي ربنا بيرضى عنهم بص معي في الاية اتنين وعشرين ارجع لي بقى للاية اتنين وعشرين
طب قل ارجع الاية اتنين وعشرين فعلا ارجع الاية اتنين وعشرين. والله ده احسن لك. ان عينيك تكون في الاية معي وانا ما بتاخدنيش على قد عقلي وتقول انا هركز كده بس انت قل بس قل لا اسمع الكلام. ارجع وافتحها
ترى الظالمين مشفقين مما كسبوا وهو واقع بهم والذين امنوا وعملوا الصالحات في روضات الجنات لهم ما يشاؤون عند ربهم. ذلك هو الفضل الكبير  يعني كل ده للناس دي هيبقوا في روضات الجنات. يعني بيخرجوا من جنة على جنة
لهم ما يشاؤون عند ربهم اي حاجة يشاؤوها بتتوجد على طول ذلك هو الفضل الكبير لهم فضل كبير من الله وقبل كده ربنا قال لنا ويزيدهم من فضله. وربنا هيضاعف ثوابهم
وقال قبل كده في نفس الصورة نزد له فيها حسنا. الله! كل ده هيحصلوا عليه من ربنا طب ما تخلونا عمليين بقى نعمل ايه علشان احنا نبقى منهم الناس دي صفاتهم ايه
علشان نكتسب هذه الصفات كيف يتقربون الى الله ارجع كده لمنتصف الاية تلاتة وعشرين هات لي منتصف الاية تلاتة وعشرين قل لا اسألكم عليه اجرا الا المودة في القربى. وقلنا يعني النبي بيقول انا مش عايز منكم اجر اجري
تتقربوا الى الله بحب كيف نتقرب الى الله بود بحب بتضحية هنبدأ بقى دلوقتي اهو ابدأ بقى شف بقى صفاتهم ايه وعشان ايه نبدأ ايه احنا نتحلى بهذه الصفات وبهذه الاخلاق. اقرا معي من اخر الاية
ستة وتلاتين وطالع وما عند الله خير وابقى للذين امنوا وعلى ربهم يتوكلون والذين يجتنبون كبائر الاثم والفواحش واذا ما غضبوا هم يغفرون والذين استجابوا لربهم واقاموا الصلاة وامرهم شورى بينهم
ومما رزقناهم ينفقون. والذين اذا اصابهم البغي هم ينتصرون وجزاء سيئة سيئة مثلها فمن عفا واصلح فاجره على الله. انه لا يحب الظالمين ولمن انتصر بعد ظلمه فاولئك ما عليهم من سبيل
انما السبيل على الذين يظلمون الناس ويبغون في الارض بغير الحق. اولئك لهم عذاب اليم ولا من صبر وغفران ذلك لمن عزم الامور ايات رائعة بتوصف ازاي الناس دول بيعيشوا حياتهم اليومية
وبيتعاملوا مع الناس تعاملاتهم شكلها ايه نقاء قلوبهم عامل ازاي اول حاجة بص في اخر الاية ستة وتلاتين معي للذين امنوا وعلى ربهم يتوكلون. اول حاجة اول صفة صفة ايه؟ الايمان. الذين امنوا
اول صفة لازم يتصف الانسان هو الايمان  هو مش مؤمن بربنا خلاص يروح وكان اخلاقه كويسة خلاص مش مشكلة يروح يشوف كان بيعبد مين يدخله الجنة. لكن هو ما له ومال ربنا بقى! الله! ده واحد كان كافر
وربنا هيطالب ربنا بايه ؟ خلاص ما تطالبش. كنتم بتعبد بوزة رح هات بوزة واحد بيشتغل في شركة ميكروسوفت ليه بيطالب شركة اوراكل انها تقبضه؟ ما تيجيلو نروح لميكروسوفت خلاص الله طيب يبقى اول صفة الايمان للذين امنوا
تاني صفة وعلى ربهم يتوكلون. التوكل على الله. اللي الصورة بتعالجه من اولها. في الكلام عن ان الله هو ولي واتكلمنا في الموضوع ده كتير جدا امبارح عن ان الله هو الولي وردت
كتير جدا ان المفروض ما يكونش اللي انا من اولياء من دون الله وان الله هو الولي مش عايز اعيد تاني لكن درس امبارح اتكلم كتير اوي في المسألة ديت ده بينتج عنه ان يكون الانسان متوكل على الله
تالت حاجة اقرا معي سبعة وتلاتين. والذين يجتنبون كبائر الاثم والفواحش ما قالش والذين لا يرتكبون كبائر الاثم والفواحش. لا. قال لك والذين يجتنبون والذين يجتنبون كبائر الاثم والفواحش الكبائر
لما ربنا سبحانه وتعالى نهى عنها في سورة الانعام قال ايه؟ قال ولا تقربوا الفواحش ما ظهر منها وما ما بطن ولا تقربوا مال اليتيم. وفي سورة الاسراء ولا تقربوا مال اليتيم تاني تقربوا. ما تقربوش
ممنوع الاقتراب اصلا مش ممنوع تشرب ممنوع تشرب. وممنوع تقعد على ترابيزة عليها خمرة. وممنوع تقدم الخمرة. وممنوع تعصر الخمرة. وممنوع تتاجر في الخمرة ممنوع خلاص لا تقربوا ما تقربوش
افصلوا نفسكم عن القزارة دي كلها وفي الكبائر ممنوع الاقتراب. بالتالي من صفاتهم انهم يجتنبون يعني يجعلوا بينهم وبين هذه الفواحش اميال يبقى تالت حاجة والذين يجتنبون كبائر الاثم والفواحش. فواحش جمع فاحشة وهي الخطيئة شديدة
القبح شديدة القبح. وعادة كلمة الفاحشة تطلق على الزنا. لكن هي معناها اكبر من كده ولما نقول فواحش مع معناها كل الرذائل شديدة القبح. وقالوا حتى ان الفواحش اكبر من الكبائر. اكبر من كبائر الذنوب
اسوأ كبائر رابع صفة اقرا اخر سبعة وتلاتين  واذا ما غضبوا هم يغفرون ما قالش لا يغضبون الاسلام دين عملي ما فيش حد مش هيغضب بس الرسول عليه الصلاة والسلام نصح احد الصحابة وقال له لا تغضب تلات مرات لا تغضب لا تغضب لا تغضب
معناها حاول ما تغضبش ادفع عنك الغضب جاهد الغضب الاسلام دين عملي. الناس ستغضب. المهم انهم يبقوا ايه؟ واذا ما غضبوا هم يغفرون يعني ايه يعني تبقى بطيء الغضب ما تبقاش سريع الغضب
بطيء الغضب سريع الفيئ. يعني تهدى بسرعة لو غلطت ما تبقاش العكس ما تبقاش سريع الغضب وتهدى بالراحة. لا بالعكس شف يروى عن ابي سعيد الخضري. خل بالك من كلمة يروى
ما قلتش قال يروى عن ابي سعيد الخدري رضي الله عنه ان النبي صلى الله عليه وسلم قال وهو يصف بني ادم حديس طويل يعني اللي هي الدنيا حلوة خضرة
جزء من الحديس ده بيقول ايه؟ الاوان منهم البطيء الغضب سريع الفيء ومنهم سريع الغضب سريع الفيء فتلك بتلك الاوان منهم سريع الغضب بطيء الفيء الا وخيرهم بطيء الغضب. سريع الفيء
الا وشرهم سريع الغضب بطيء الفيء اول حاجة انا قلت يروى عن ابن عن ابي سعيد ان الخضري ما قلتش قال ليه؟ ايه الفرق بينهم لما تسمع كلمة يروى اعرف ان الحديس ضعيف
ما فيش جزم انا لا اجزم بانه ما بقولش. قال رسول لأ لأ لأ خالص يروى عن ابي سعيد ان النبي قال بس خلاص. يبقى الحديس كده ضعيف. دي دي اسمها صيغة تضعيف
طب الحديس ضعيف انت بتجيبه لنا ليه ؟ معقول تقول لنا حديس ضعيف يا شيخ اتق الله حديس ضعيف مش عيب يا جماعة الحديس الضعيف مش معناه ان الرسول عليه الصلاة والسلام ما قالوش. لأ. خالص. معناها اننا ما نقدرشي نتأكد مية في
المية ان النبي عليه الصلاة والسلام قاله لذلك نزلنا درجة الحديث الى درجة تسمى درجة الضعيف. يعني ما نعتمدش عليه في استنباط الحلال والحرام لكن نعتمد عليه في مكارم الاخلاق
ودي مكارم اخلاق فهمتم؟ طيب. يبقى لكن الامانة اني لما استخدمه اقول لكم وورد في الحديث الضعيف كزا. واقوله واستخدمه. مش عيب. لكن عيب اني اخبي عليكم انه ضعيف ده عدم امانة
يبقى مؤمنين. ادي اول حاجة متوكلين على الله. ادي تاني حاجة بيجتنبوا الرذائل سواء كانت كبائر الاثم او الفواحش ادي تالت حاجة متميزين بالسماحة مش بيغضبوا بسهولة. الحديس معناه ان احسن ناس هم اللي بيغضبوا بالراحة بهدوء. مش بيغضبوا بسرعة
ولو غضبوا بيسامحوا بسرعة. بيهدأوا بسرعة واذا ما غضبوا هم يغفرون يغفر بسرعة. طب بيغفروا بسرعة ليه لانهم يريدون ان يغفر الله لهم مش احنا تدبرنا في سورة النور وليعفوا وليصفحوا
الا تحبون ان يغفر الله لكم في سورة ال عمران ربنا بيقول وسارعوا الى مغفرة من ربكم وجنة عرضها السماوات والارض اعدت للمتقين الذين ينفقون في السراء والضراء اسمع والكاظمين الغيظ. والعافين عن الناس. والله يحب المحسنين
يعني جنة عرضها قد السماوات والارض  امال طولها قد ايه  طب الجنة دي لمين للمتقين اللي من صفاتهم ايه؟ انهم كاظمين الغيظ. بيكظموا الغيظ. يعني ايه بيكظموا الغيظ؟ مش يعني ما بيتغازوش. لا بيتغاظوا. لكن
الغضب بيكظموا الغظب بيكتموه ما بيظهروش بيجاهدوا الغضب وايه كمان والعافين عن الناس ويعفون عن الناس. الناس اللي اغضبوهم دول بيعفوا عنهم هم عايزين ربنا يغفر لهم انت عايز ربنا يغفر لك اغفر للناس
انتم عارفين انا بعد ما اخلص الدرس ده هلاقي مليون رسالة على الخاص حضرتك انا مش قادرة اعرفه في ناس منكم بيتضايقوا جدا من الكلام ده. مش قادرة اعفو مش قادرة انت ما تعرفش دول عملوا في ايه
دول ازوني هو حضرتك فاكرة ان ربنا هيقول لك تعفي عن الناس اللي ما ازوكيش ؟ ما طبعا يعني الناس اللي ازوك اية النور نزلت في سيدنا ابو بكر الصديق. وبعد ما سمعها عفا عن ابن خالته مسطح ابن ابي مصطح اللي تكلم
في عرض بنته وام المؤمنين ده مش بس سامحه ده سامحه ورجع المبلغ التبرع اللي كان بيتبرع به كل شهر مضاعف كمان ها عارفة ليه؟ عشان الجنة مش ببلاش يا ماما
ختاما للجنة الواحد بيركن عربيته بفلوس. هنخش الجنة ببلاش هو في حاجة ببلاش لأ ده الجنة غالية كمان. اوه دخول الجنة غالي قوي الا ان ده حديث الرسول صلى الله عليه وسلم حديس صحيح. الا ان سلعة الله غالية. الا ان سلعة الله غالية. الا ان سلعة الله الجنة. الجنة لا
تجاهد نفسك وتجاهد غضبك وتكزم غيزك وتعفى وتعفو عن فكر دايما كده. هو زنوبك في حق الله اقل من اللي الناس عملوه فيك لو انت شايف ان زنوبك قليلة وما عملتش حاجة في حق ربنا. انت كارسة انت عندك مصيبة
انت كده عندك مصيبة انت مش بتراجع نفسك ومش بتحاسب نفسك. لأ حاسبوا انفسكم قبل ان تحاسبوا انت ازا كنت عايز ربنا يغفر لك زنوبك اغفر انت كمان للناس خامس صفة
اقرا تمانية وتلاتين معي والذين استجابوا لربهم واقاموا الصلاة استجابوا لداعي الله فاستجاب لهم الله فاكرين في الاية ستة وعشرين اقرا معي هات ايمن ستة وعشرين معي هات معي ستة وعشرين. ويستجيب الذين امنوا وعملوا سرعات لما قلنا اللي بيستجيب هنا هو ربنا. ربنا يستجيب
الذين امنوا ليه ما قالش ويستجيب من الذين امنوا؟ او يستجيب للذين امنوا؟ قلنا لان يستجيب هنا بمعنى يقبل ويستجيب الذين امنوا يعني ويقبل الذين امنوا طب ليه استخدم الفعل يستجيب؟
مش يقبل ان يستجيب فعل رايح جاي طريقين المؤمنين استجابوا الاول لداعي الله فربنا استجاب لهم وقبلهم واستجاب دعاؤهم. اهو في الاية تمانية وتلاتين هنا هنشوفهم وهم بيستجيبوا لربهم فربنا استجابهم
فهمتم دي؟ اية تمانية وتلاتين. والذين استجابوا لربهم  هنا بقى ربنا استجابهم ويستجيب الذين امنوا. يعني ويستجيب الله الذين امنوا يبقى اقرا معي تمانية وتلاتين. والذين استجابوا لربهم واقاموا الصلاة. دي خامس صفة
استجابوا لربهم فاصبحت الصلاة جزء لا يتجزأ من حياتهم بيقيموها كما يجب قدر الامكان في المسجد بيصبغوا الوضوء. بيصلوا بخشوع مش بينقروا الصلاة نقر زي الديك ما بينقر  عاوز تتعلم الخشوع؟ قلت لكم. فيه محاضرة فيه دورة التربية الايمانية اسمها رح الصلاة
ارجو الشباب اللي معنا كل يوم دول اللي بيعملوا دعاية دول وبياخدوا سواب الناس اللي بيتفرجوا على الفيديوهات يحطوها للناس روح الصلاة محاضرة مهمة جدا بتعلمك ازاي تستحضر الخشوع. ازاي انت تحضر الخشوع في قلبك
مطلوب منك ان انت تتفرج على الفيديو بتركيز وتقوم قايم او تقومي قايمة بسرعة متوضي او متوضية وتقوم منفز اللي انت سمعته انتم في الفيديو تتدرب عليه هذه المحاضرة قد تغير حياتك
زي ما غيرت حياتي سادس صفة اقرا تمانية وتلاتين معي والذين استجابوا لربهم واقاموا الصلاة وامرهم شورى بينهم وامرهم يعني امر جماعتهم امر امتهم شورى بينهم لا يستبد به فرد لا تستبد به مؤسسة. وانما امرهم شورى بينهم
لا يوجد في الاسلام استبداد بالرأي ولا بالحكم سيدنا الحسن ابن علي رضي الله عنه وارضاه بيقول وكانت الشورى مذهب رسول الله صلى الله عليه وسلم فيما لم ينزل به وحي. ما هو لو ربنا اوحى له بحاجة خلاص ما ينفعش يستشير. ينفز
لكن امر اجتهادي الشورى هي مذهب كان يستشير. وكانت مذهب اصحابه من بعده مفهوم دي؟ فيه امر نزل به الوحي يبقى هينفز ثورة وما فيش هيستشير. استشير في ايه ده امر من ربنا
لكن امر اجتهادي يبقى لازم يستشير. النبي نفسه يستشير النبي صلى الله عليه وسلم نفسه استشار الصحابة والصحابيات ونزل على رأي ام سلمة في الحديبية الرأي ده انقز الدنيا. يعني ام سلمة كانت مستشارة سياسية للنبي صلى الله
عليه وسلم والنساء ادلت باصواتها في التصويت او الانتخابات اللي اتعملت قبل احد نخرج نقابل الكفار خارج المدينة ولا نجلس ونقاتلهم قتال شوارع في من شارع لشارع داخل المدينة والصحابة اغلبهم قالوا نخرج لهم
على عكس رأي النبي صلى الله عليه وسلم النبي كان رأيه يمكث في المدينة ويقاتلوا قتال شوارع لانهم عارفين المدينة عارفين شوارع المدينة يقدروا ينصبوا الفخاخ في المدينة النساء والاطفال ممكن يرموا زيت مغلي يرموا حجارة من فوق
فالكل هيقدر يجاهد والكل هيقدر لكن الصحابة كان رأيهم. والمعزم قال احنا مش هنخاف منهم. احنا هنخرج لهم والسلحامية خدتهم النبي كان رأيه غير كده. ومين اتفق مع النبي بقى في
الرأي ده المنافقين المنافقين كانوا يروا القتال داخل المدينة. ليه عشان ما حدش هيشوفهم وهم قاعدين في بيوتهم النبي صلى الله عليه وسلم دخل ولبس لقمة الحرب وخرج كان الصحابة اتكلموا مع بعض قالوا يا جماعة ايه اللي احنا عملناه ده
احنا اجبرنا رسول الله صلى الله عليه وسلم على امر هو مش عايزه خلاص رجعنا في كلامنا. فلما خرج قالوا له ايه؟ خلاص يا رسول الله ننتزرهم في المدينة ونقاتل قتال شوارع قال لا. ما كان لنبي
ان يلبس لئمته للحرب ثم يخلعها حتى يحكم الله في امره هنا بيعلمنا ايه استشير وتستخير بس في اذا عزمت فتوكل على الله ما تترددش بقى خلاص  لكن ما فيش حاجة في الاسلام اسمها قبول للاستبداد
لما سيدنا الحسين ابن علي سيد شباب اهل الجنة ومن بعده عبدالله بن الزبير بن العوام احد العبادلة الاربعة رضي الله عنه حفيد الصديق ابن اسماء بنت ابي بكر ابن حواري رسول الله. اول مولود للمسلمين في المدينة. لما الناس دول الحسين
ومن بعديه عبدالله بن الزبير خرجوا ضد الحكم الاموي ما كانش صراعا على السلطة. ولكن كان محاولة لاستعادة حق الله  ما هو حق الله؟ الحكم الا لله. وحكم الله ان يكون الامر شورى بين المؤمنين. فاذا توارث الحكم ضاعت الشورى. وضاعت
الامة واصبحنا همج كالفرس والروم الفرس والروم همج؟ ايوة. حضارتين عزيمتين لكن في نزر الحكم في الاسلام في سياسة السياسة الشرعية الاسلامية همج لانهم كانوا   لكن انت كمان جوة بيتك يجب انك تضع اسس الشورى جوة بيتك. تعلم اولادك الشورى. تقعد كل يومين تلاتة تعمل
مجلس شوري وتستشير الاولاد وتستشير امهم وتعملوا شورى وتعملوا تصويت فتعودهم على زلك ما خاب من استشاره ولا ندم من استخار سابع صفة كمل معي الاية تمانية وتلاتين والذين استجابوا لربهم واقاموا الصلاة وامرهم شورى بينهم. ومما رزقناهم ينفقون
يبقى اقامة الصلاة كانت استجابة لربنا اهو والذين استجابوا لربهم فعملوا ايه؟ اقاموا الصلاة. ادي اول حاجة. طب استجابوا لربهم وعملوا ايه؟ امرهم شورى بينهم. دي استجابة لربنا ايضا تالت حاجة استجابوا لربهم عملوا ايه؟ مما رزقناهم ينفقون
ايضا الانفاق مما رزقهم الله هو استجابة لربنا انت فاهم الاية والذين استجابوا لربهم. استجابوا ازاي؟ اقاموا الصلاة. ايه كمان؟ امرهم شورى بينهم. ايه كمان؟ مما رزقناهم ينفقون. في حاجة غريبة هنا
في حاجة غريبة في الاية دي يا جماعة عادة ربنا بيربط الصلاة بالانفاق على طول. واقيموا الصلاة واتوا الزكاة على طول الصلاة والزكاة جنب بعض على طول في اول سورة البقرة. الف لام ميم. ذلك الكتاب لا ريب فيه
هدى للمتقين. صفاتهم ايه؟ الذين يؤمنون بالغيب. ويقيمون الصلاة وراها على طول. ومما رزقناهم ينفقون. دايما الصلاة والزكاة او الصلاة والانفاق مرتبطين ببعض على طول ورا بعض انما في سورة الشورى
زرعت الشورى بين الصلاة وبين الانفاق في سبيل الله. علشان يشعرك باهمية الشورى. انها زي الصلاة وزي الزكاة في اثبات حقيقة ايمانك بالله حقيقة توكلك على الله. ان انت مش مستبد برأيك. المسلم ما ينفعش يكون مستبد برأيه
وانك مستعد تتنازل عن رغباتك لصالح رغبات الاخرين هو المستبد مستبد ليه لانه مريض نفسي المستبد مريض نفسي يرى ان هو فقط اللي رأيه صحيح انا بس اللي ما تسمعوش لحد هو كده وحكيم اوي وفاهم كل حاجة اوي
وما حدش غيره فاهم حاجة انما الشورى بتعلمك انك تتقبل الاختلاف تعرف ان رأيك مش بالتأكيد دايما صح الشورى مجاهدة للنفس ازا كان ربنا امر النبي صلى الله عليه وسلم نفسه بالاستشارة. ربنا قال له فاعف عنهم واستغفر لهم
ناورهم في الامر  النبي ده مشرع لأ يشاور الصحابة كان يعلمنا سابع صفة الانفاق في سبيل الله اطعام الجائع. كسوة العريان. تعليم الجاهل. خلي بالك ربنا امر بالانفاق من ايه
مش من فلوسك لا فلوسك خليها لك. بص اللي عنده فيكم فلوس ما يصرفش منها حاجة خالص ولا يطلع منها حاجة زكاة ولا حاجة خليها لك انت تنفق من فلوس ربنا
اقرا الاية كويس ومما رزقناهم ينفقون. لو عندك فلوس ربنا لم يرزقك بها خليها لك لكن اللي ربنا رزقك به لازم تطلع حق ربنا منه لو انت صدقت ان انت لك فلوس بجد
الفلوس ربنا هو اللي اعطاها لك ورزقك بها عشان يختبرك. الفلوس فتنة يعني اختبار بيسقط فيه ناس كتير اوي في سورة النور تدبرنا لما ربنا قال ازاي نساعد العبيد والاماء المكاتبين ان هم يشتروا حريتهم بنفسهم فنتبرع لهم بفلوس عشان يشتروا حريتهم
نفسهم فقال ايه واتوهم من مال الله الذي اتاكم ادوهم بس مش من فلوسكم. من فلوس ربنا اللي اداها لكم. كل الفلوس فلوس ربنا ربنا بيختبرك بها. المال ما له الله
عايز تعرف انت معك كام ؟ شف انت داخل القبر بكام من غير ولا قرش الكفن اصلا ما لوش جيوب. ليه عشان الكاش مش مقبول هناك. ما تاخدش معه الكاش
طب والكريدت كارتز دي بيت اكسباير اول ما انت بتموت ابو الشيكات الشيكات مش ماشية في الدنيا لما هتمشي في الاخرة. اومال ايه اخد معي فلوس في الاخرة ازاي؟ بتعمل تحويلات
ازاي وانت عايش بتحول من حسابك في الدنيا لحسابك في الاخرة والنزام كده هنا في العالم هنا اهو لما اتحول من مبلغ من آآ من بنك البنك في بلد تانية تلاقيه رايح ناقص ايه يعني آآ
واحد في المية كده ايه يقول لك اصل احنا خدنا منك مصاريف تحويل عند ربنا ما فيش مصاريف تحويل هنا لو عندك انت بتحول لحسابك هناك. فتحول الجنيه تلاقي هناك عشرة جنيه او ميت جنيه او سبعميت جنيه او وربنا يضاعف لمن يشاء
تمام بكرة بازن الله نكمل بقية صفات الناس دي. بكرة درس مهم جدا جدا جدا. وفي مقارنة اديان وفي كلام عن المسيحية وفي كلام عن اليهودية وكلام مهم جدا نتوقف هنا الليلة. اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا
كما نحب فاجعله قوة لنا فيما تحب وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن المال الماء البارد على الظمأ
اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوبنا. ونرضيك بكل
اجسادنا. اللهم اجعل حبنا كله لك وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا همومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا
اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون  فبحق كل حرف في كتابك تلوناه او تدبرناه. اكفنا واهلينا واخواننا شر كل من يكيد لنا ولهم
واحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين
وانصرهم وانصر من نصرهم. واخذل من خذلهم وطهر المسجد الاقصى من الدنس فانهم لا يعجزونك اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا
من مشايخنا او من علمائنا مريضا به او حاملا له. فالبسوا ثوب الصحة والعافية عاجلا غير اجل ومن لم يصب به فقه شره. وابعده عنه. ولا تسلطه الا على اعدائك واعداء دينك واعداء اوليائك
اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك وتوحدت على دعوتك وتعاهدت على نصرة شريعتك فوثق اللهم رابطتها. وادم ودها واهدها سبلها. واملأها بنورك الذي لا يخبو. واشرح صدورها
فيض الايمان بك وجميل التوكل عليك واحيها يا ربنا بمعرفتك. وامتها يا مولانا على الشهادة في سبيلك انك نعم المولى ونعم النصير. والسلام عليكم ورحمة الله وبركاته ونراكم غدا باذن الله في نفس هذا الموعد
ان كنا من اهل الدنيا
