السلام عليكم ورحمة الله وبركاته. اهلا بحضراتكم في المقطع رقم تلتمية واحد وعشرين من مقاطع حظر التجول. والمقطع رقم خمسة من حلقات تدبر سورة العنكبوت ارجو من حضراتكم تكونوا جبتوا المصاحف
تدبرنا امبارح قصة آآ سيدنا نوح في صورة العنكبوت وسيدنا ابراهيم وشفنا سيدنا ابراهيم بيتبع المنهج الصحيح في دعوة الناس ومع ذلك كان ردهم هو اقرأ معي الاية اربعة وعشرين
اعوذ بالله السميع العليم من الشيطان الرجيم. بعينيك معي في الاية اربعة وعشرين فما كان جواب قوله الا ان قالوا اقتلوه او حرقوه فانجاه الله من النار ان في ذلك لايات لقوم يؤمنون
ردهم على دعوته لهم للتوحيد بعد ما ابين لهم صحة عقيدة توحيد الله سبحانه وتعالى وخطأ الشرك وعبادة الاصنام كان انهم قالوا اقتلوه او حرقوه ولعوا نار كبيرة حركوه مش احرقوه
حرق اسلوب توكيد على وزن ولعوا نار كبيرة بحيس ما يقدروش حتى يقربوا منها. هم وضعوه في منجنيق. ودي الة بتقذف الاحجار وبتستخدم في الحرب ورموه في النار من بعيد
وعلى فكرة احنا كنا ذكرنا قبل كده ان هو وهو في المنجنيق جاءه جبريل وقال له يا ابراهيم الك حاجة؟ يعني محتاج حاجة قبل ما تموت. عارفين اللي قبل ما يشنقوه او يعدموه بيسألوه انت محتاج اي حاجة؟ الك حاجة يا ابراهيم؟ قال اما
ان كفلاه واما من الله فعلمه بحالي يغني عن سؤاله والقي في النار. فقال الله تعالى للنار زي ما تدبرنا في سورة الانبياء كوني بردا وسلاما على ابراهيم اقرا معي في الاية اربعة وعشرين
فانجاه الله من النار ان في ذلك لايات لقوم يؤمنون. الكلام ده فيه ايات يعني علامات توضح الطريق للناس المؤمنين اللي بيواجهوا الكفر والاضطهاد في مكة بقى لهم تلتاشر سنة
مش احنا قلنا الصورة دي آآ من اخر ما نزل في مكة يعني السورة قبل الاخيرة اللي نزلت في مكة يعني بعد تلتاشر سنة بتنزل الايات وتنزل قصة سيدنا ابراهيم وانه القي به في النار. وربنا انجاه من النار
وبعدين ربنا يقول ان في ذلك لايات لقوم يؤمنون. ده يطمئنهم على نفسهم وعلى ان الله معهم المهم سيدنا ابراهيم اترمى في النار وخرج منها على رجليه دون ان تصيبه باي اذى لان ربنا سحب من النار قوة الاحراق فبقت
وسلاما عليه هو يعني احرقت القيود بتاعته انما هو نفسه لم يحدث له شيء وخرج منها. وهم متجمعين بيتفرجوا عليه. وهو بيخرج من النار. قال لهم ايه بقى؟ هنا بنبدأ تدبر الليلة من الاية خمسة وعشرين
طالع ماشي من النار وبيكمل دعوة وقال انما اتخذتم من دون الله اوثانا مودة بينكم في الحياة الدنيا ثم يوم القيامة يكفر بعضكم ببعض ويلعن بعضكم بعضا. ومأواكم النار وما لكم من ناصرين
طلع من النار بيكمل رسالته وبيدعوه. وبيهدم عقيدة الاصنام. وهو خارج من النار يهدم هذه العقيدة الباطلة سامعين يا مؤمنين يا اتباع محمد. القي به في النار. هل فيه فتنة اكبر من كده؟ وخرج منها مكمل طريقه لا يلين
الكلام ده بينزل على ناس بعد تلتاشر سنة من الفتنة ومن الاختبار الشديد جدا واسمع قال لهم ايه اقرا خمسة وعشرين معي وقال انما اتخذتم من دون الله اوثانا مودة بينكم في الحياة الدنيا
انتم دينكم ده بتتبعوه مجاملة لبعض بمناسبة كامل بعض يعني شوفوا سيدنا سعد ابن ابي وقاص امه قالت له مش هاكل ولا هاشرب الا لو رجعت عن عبادة الاصنام تاني. يعني هي عايزاه يجاملها بانه يعبد الهتها
مش عن اقتناع ولكن ارضاء له. هل احنا ينفع نعمل كده في الاسلام ده يبقى اسلام المرأة غير صحيح. لو اسلم مجاملة او اكراها حديث النية معظم المحدثين بيبدأوا به الكتب بتاعتهم لانه بيعتبروه اهم حديث. حديث النية. قال رسول الله صلى الله عليه وسلم. وده حديث رواه سيدنا عمر ابن الخطاب
انما الاعمال بالنيات وانما لكل امرئ ما نوى. فمن كانت هجرته الى الله ورسوله فهجرته الى الله ورسوله ومن كانت هجرته لدنيا يصيبها او امرأة ينكحها فهجرته الى ما هاجر اليه
الحديس المتفق عليه عن البخاري ومسلم انما الاديان الباطلة النية فيها مش مهمة  ده معناه ان لو واحد حط مسدس تراس انسان والانسان ده تحت تهديد المسدس كتب آآ آآ اقر انا الموقع ادناه فلان الفلاني آآ رقم قومي آآ كزا او جواز سفر رقم كزا
اني مسلم واني اشهد ان لا اله الا الله وان محمدا رسول الله ويوقع توقيع البنك برضه هو مش مسلم لانه بكرة ولو واحد مجاملة لحد قال له طب يا سيدي عشان خاطرك انت بس مش مقتنع يعني اشهد ان لا اله الا الله وان محمدا رسول الله. برضو مش مسلم. يعني ايه
انما الاديان الباطلة النية مش مهمة فيها. الدين عندهم زي النادي الواحد بيعمل فيه عضوية او بيلغيها بدون ما يكون فيه اقتناع ولا نائب بيشجع الاهلي بيشجع الزمالك. لان العيلة كلها كده. ما يصحش يعني يبقى مختلف عن العيلة
هو كده فسيدنا ابراهيم داخل يكسر لهم في مسألة نيتهم بيقول لهم انتم اصلا مخترعين الالهة دي وعبدتوها وانتم غير مقتنعين لكن بتعبدوها مجاملة لبعض مودة بينكم حبا في بعض
ثم قال لهم المودة والحب ده هيقلب يوم القيامة الى كراهية وسب ولعنة في بعض اقرا خمسة وعشرين وقال انما اتخذتم من دون الله اوثانا مودة بينكم في الحياة الدنيا
ثم يوم القيامة يكفر بعضكم ببعض ويلعن بعضكم بعضا. ومأواكم النار وما لكم من ناصرين واضح طبعا المودة هتنقلب الى شتايم ولعن وسب وهم داخلين النار فاكرين في سورة الاعراف احنا تدبرنا قول الله تعالى
كلما دخلت امة لعنت اختها حتى اذا اداركوا فيها جميعا قالت اخراهم لاولاهم ربنا هؤلاء اضلونا فاتهم عذابا ضعفا من النار الكفار في النار يوم القيامة بيشتموا بعض وبيلقوا كلهم على بعض
المودة والحب اللي بينهم تنقلب الى وشاية وتحريض يحرضوا الملايكة عليهم عشان يعزبوهم طيب بعد ما سيدنا ابراهيم خرج من النار واصر على استكمال دعوته وكمل كانت النتيجة ايه نص مليون واحد امنوا بقى! لأ كام ربع مليون طيب؟ لأ كام الف لأ ها؟ اقرا الستة وعشرين فامن له لوط
وقال اني مهاجر الى ربه. مين اللي قال سيدنا ابراهيم وقال اني مهاجر الى ربي انه هو العزيز الحكيم. وراح هو ولوط وزوجاتهم خارجين ومشيوا من العراق واحد بس سيدنا القطة ابن اخوه
وسيدنا ابراهيم قال وقال اني مهاجر الى ربي لزلك سيدنا ابراهيم هو اول من سن سنة الهجرة في سبيل الله هجرة سيدنا ابراهيم هي اول هجرة واعتبرها هجرة الى الله. وقال اني مهاجر مش في سبيل ربي. وقال اني مهاجر الى ربي
انتم متخيلين واقع الكلام ده على النبي صلى الله عليه وسلم وعلى الصحابة الصورة بتجهزهم للهجرة. هم خلاص كانوا طلعوا مصعب بن عمير يمهد لهم الامر في يثرب اللي بعد كده اصبح اسمها مدينة رسول الله
هو مش بس امر من الله. يعني ربنا ممكن يأمرهم يهاجروا وخلاص لكن لأ ربنا بيحببهم في الهجرة وبيحفزهم على الهجرة التحفيز اسلوب قرآني بيقول لهم يلا انتم مش اقل من ابراهيم ولوط
وشف اختيار سيدنا ابراهيم لاسماء الله الحسنى بقى. اقرا معي ستة وعشرين فامن له لوط وقال اني مهاجر الى ربي انه هو العزيز الحكيم المهاجر اللي في موقف ضعف وترك للديار والذهاب الى ديار جديدة
في موقف ضعف يحتاج الى عزة من العزيز واقترس بالعزيز ويريد ان يثق في حكمة الحكيم كل ما تجد نفسك في ضائقة فكر في ان ربنا له حكمة من ذلك
واطلب من العزيز انه يعزك ويساعدك ولكن بعد ما تأخذ بالاسباب. سيدنا ابراهيم ما طلبش العزة من ربنا كده. لا هو اخذ بالاسباب. وقرر يهاجر. قرر يغير الواقع بتاعه غير الواقع بتاع نفسك انت كمان
ونتيجة كده اقرا سبعة وعشرين. اقرا سبعة وعشرين معك ووهبنا له اسحاق ويعقوب وجعلنا في ذريته النبوة والكتاب. واتيناه اجره في وانه في الاخرة لمن الصالحين ربنا رزقه بالزرية وابارك في ذريته. جعل معظم الانبياء اللي نعرفهم من ذرية سيدنا ابراهيم
والكتب السماوية اللي نزلت في ذرية سيدنا ابراهيم. التوراة والزابور والانجيل والقرآن. كل دول في ذرية سيدنا ابراهيم سواء من  الاسرائيلي يعقوب او من الفرع الاسماعيلي اللي هو آآ آآ سيدنا محمد عليه الصلاة والسلام
فاكرين لما قلنا ان اللي ابوه وامه مشركين او ابوه او امه مشركين او اهله مشركين ما يزعلش ولازم يفتكر انه هيدخل وهيدخل الجنة مش هيدخل مقطوع من شجرة وهيدخل ان ربنا هيعمل له عائلة كبيرة اسمها عائلة الصالحين. ارجع معي في الصورة للاية تسعة
في الاية تسعة والذين امنوا وعملوا الصالحات لندخلنهم في الصالحين. وقلنا اهو العيلة بتاعتك هتدخل يوم القيامة مع الصالحين. سيدنا ابراهيم عضو في هذه العيلة معك. معك من اسرتك. شف الاية سبعة وعشرين بتقول ايه؟ وانه في الاخرة لمن الصالحين
اقرا معي آآ تمانية وعشرين عشان تشوف مثال لنبي اخر امن ثم هاجر هو كمان لينشر الدعوة اقرا معي تمانية وعشرين وتسعة وعشرين ولوطا اذ قال لقومه انكم لتأتون الفاحشة
انكم لتأتون الفاحشة ما سبقكم بها من احد من العالمين انكم لتأتون الرجال وتقطعون السبيل وتأتون في ناديكم المنكر فما كان جواب قومه الا ان قالوا ائتنا بعذاب الله ان كنت من الصادقين
قالوا اؤتنا لما تبدأ لو وقفت على قالوا ائتنا بتتقري ايتنة. ماشي سيدنا لوط هو الوحيد اللي امن مع سيدنا ابراهيم. هو وزوجته يعني وبالتالي ربنا اختاره ليصبح نبي ويرسل وحده
امة لوحده الى قوم هم افسد الناس فطرة. الشواذ جنسية طبعا احنا احنا بنقصد اللي بيمارس هذا الفعل وليس اللي عنده ميول لنفس الجنس. بعض الناس عندها هذه الميول ولا تريد هذه الميول. وهذه الميول تعتبر فتنة واختبار بالنسبة
الحق اذا صبروا عليها وراحوا واتعالجوا منها ان شاء الله هم آآ تمام. لكن اهم حاجة الانسان لا يقع في الحرام دول كانوا بيمارسوا الحرام الو اللي بتعملوه ده فاحشة. فاحشة يعني شيء في منتهى القبح
انكم لتأتون الفاحشة ما سبقكم بها من احد من العالمين. يجي بقى واحد يقول لك خطأ تاريخي في القرآن لان فيه نقوش بتثبت ان كان هناك شزوز جنسي بيمارس قبل هذا العصر. مش عارف على المعابد الفرعونية وعلى مش
عارف ايه في الصين وعلى ايه في فاحشة قوم لوط هي ان الشذوذ اصبح مقبولا في المجتمع. وليس مجرد عمل فردي بيتعمل في السر اقرا تسعة وعشرين معي كويس. اانكم لتأتون الرجال وتقطعون السبيل وتأتون في ناديكم المنكر
وقطع على المسافرين عشان يسرقوهم ويغتصبوهم. ويأتوا في ناديهم المقرع للممارسات الشازة كانت ممارسات علنية ويباهى بها في كتاب اسمه خواطر مسلم في المسألة الجنسية الاستاز محمد جلال كشك. هزا الكتاب
خطير كتاب فيه بيتكلم فيه عن علاقة شيوع الشذوذ وبين انهيار الدول على مر التاريخ قبل الاسلام وبعد الاسلام المهم ان ده ده من كتب المثيرة جدا الحقيقة اللي عجبتني لما قريتها
والكتاب كان ممنوع. الازهر كان ممنوعه بس لازم لاسباب اخرى في الكتاب ولاراء اخرى في الكتاب. ولكن بعد كده رفع قضية وكسبها المهم ان سيدنا لوط حذرهم من عواقب اللي بيعملوه ده
تحدوا ربنا. كمل معي الاية تسعة وعشرين وتلاتين. اقرا تسعة وعشرين وتلاتين. فما كان جواب قومه الا ان خلقتنا بعذاب الله ان كنت من الصادقين قال رب انصرني على القوم المفسدين. فسيدنا لوط دعا ربنا ان هو ينصره على القوم مش الكافرين ولا المشركين. قال على القوم
مفسدين ودي حاجة تستحق التأمل سيدنا لوط هو النبي الوحيد اللي لم نراه في القرآن يدعو للتوحيد خالص كل دعوته كانت دعوة اخلاقية لترك الفاحشة هذه الفاحشة الكبيرة لدرجة ان بعض الناس وبعض المفسرين افتكروا ان قوم لوط كانوا على التوحيد
بس ده غير صحيح. ومرور كانوا كفار. والدليل ان الملائكة في سورة الذاريات لما اخبروا سيدنا ابراهيم قالوا ايه؟ فاخرجنا فمن كان فيها من المؤمنين. يبقى الباقيين كانوا كفار فما وجدنا فيها غير بيت من المسلمين. يبقى الباقيين كانوا كفار
اذا هم كانوا مشركين. ولكن سيدنا لوط كان بيحاول اصلاح الفطرة اولا. لان الفطرة اذا فسدت لهذه الدرجة لن يؤثر فيها دعوة لتوحيد لابد من اصلاح هذه الفترة اولا واصلاح الفترة هنا معناه انهم يتوقفوا عن ممارسة الشزوز. حتى لو واحد عنده ميول. آآ آآ لنفسه
الجنس او بيسموها البيول المثلية يمارس واحد وتلاتين ولما جاءت رسلنا ابراهيم بالبشرى قالوا انا مهلك اهل هذه القرية ان اهلها كانوا ظالمين الملائكة راحت لسيدنا ابراهيم تبشره. تبشره بايه
ولد مين سيدنا اسحاق من السيدة سارة اللي ما كانت ما بتخلفش صح حلو اوي اخر ما سمعناه في هذه السورة عن سيدنا ابراهيم هو انه هاجر من العراق هاجر بزوجته بسيدنا لوط وزوجته
هاجر من العراق هو وزوجته السيدة سارة وكانوا ما بيخلفوش زي ما كلنا عارفين وانفصل سيدنا رود عن سيدنا ابراهيم وسيدنا لوط بدأ يدعو القوم اللي هو عندهم فلما سيدنا ابراهيم يظهر مرة اخرى في الصورة
ويذكر ان الملائكة تبشره باسحاق قد ايه الوقت اللي قضاه بين الهجرة من العراق وبين التبشير باسحاق وقت طويل جدا عشرات السنين ليه ؟ هاقول لك دلوقتي لكن ده معناه ان هم بيبشروه باسحاق قالوا له ايضا خبر انهم ارسلوا
لازالة قوم لوط. يبقى سيدنا لوط قعد عشرات السنين يدعو هؤلاء الشواز طول الوقت الطويل ده سنوات طويلة طيب ليه بقول عشرات السنين؟ لان سيدنا ابراهيم هاجر وهو شاب مع زوجته
من العراق وبعدين قعدوا في الشام وبعد كده راحوا مصر. وبعد كده خرج من مصر بعد مدة بسارة وهاجر. وتزوج مش هاجر وانجبت له اسماعيل. وبعدين راح وداهم عند البيت الحرام. كل ده صفر
واللي بقى في المدينة اللي اسمها مكة وتراكم هناك ورجع وعاش مع سارة لغاية ما كبر في السن فلما جاءت الملائكة تبشر سارة في سورة اخدناها احنا. قالت ايه الملائكة؟ وامرأته قائمة فضحكت
فبشرناها باسحاق وقلت لكم ايامها كلمة فضحكت آآ ضحك بالعبرية او بالارامية آآ يتسع فبشرناها باسحاق يعني يضحك الضاحك اسم اسحاق يعني الضاحك ومن وراء اسحاق يعقوب. قالت يا ويلتى االد وانا عجوز وهذا بعلي شيخا
ان هذا لشيء عجيب. يبقى سيدنا ابراهيم كان كبر جدا في السن لدرجة تجعل من العجيب اصلا ان هو ينجب تمام اقرا واحد وتلاتين معك ولما جاءت رسلنا ابراهيم بالبشرى قالوا انا مهلك اهل هذه القرية ان اهلها كانوا ظالمين
تاني بس عشان نركز انا اللي اقصده ان كون ان البشرى باسحاق جاءت في نفس الوقت مع خبر آآ آآ اهلاك قوم لوط دي معناها ان لوط ظل طول الوقت اللي سيدنا ابراهيم راح فيه مصر ومن مصر الى الجزيرة العربية والجزيرة العربية ورجع تاني وعاش مع سارة وقعد لغاية ما كبر في السن كل الوقت
ده كان لوط بيدعو فيه الجماعة اللي هم قوم لوط. تمام دي على فكرة ملحوظة لطيفة جدا للدكتور احمد عبدالمنعم هو انه ربط البشارة لاسحاق باهلاك قوم لوط ان فيها اشارة لطول المدة اللي قعدها سيدنا لوط يدعو قومه فيها. كل دي يا جماعة دروس وعبر منين
دروس وعبر للنبي محمد صلى الله عليه وسلم وللصحابة. ولنا احنا اللي بنستعجل يعني النبي والصحابة قعدوا تلتاشر سنة عزاب وتعب واضطهاد. يعني ارهاق شديد ممكن ناس تيجي تقول لك ايه هو امتى بقى امتى نصر ربنا يجي تلتاشر سنة فربنا بيقولوها. اه تلتاشر سنة! ده ولا حاجة لتلتاشر سنة دول جنب آآ اللي قبليكم
احنا كمان بقينا بنستعجل جدا المسلم يعمل ويدعو ويجاهد المفروض ولا ينتزر النتيجة. ليه؟ النتيجة ممكن تأتي او لا تأتي في الدنيا انا اعمل وادعو واجاهد لاني اريد الثواب من الله
والثواب يحدث بالجهد وليس بالنتيجة. ودي مسألة في منتهى الخطورة الرسول عليه الصلاة والسلام بيقول اذا قامت الساعة وفي يد احدكم فسيلة فسيلة يعني آآ شجرة صغيرة احنا بنزرع الشجر مش بالبزر
الشجر بنزرعه بشجرة صغيرة كده بنزرعها فسيلة فليغرسه يعني لو القيامة بتقوم وانت بتزرع شجر وفي ايدك شجرة لسة ما زرعتهاش. ازرعها بسرعة ده اكتر حديس بيؤثر في الغرب لما باعمل لهم محاضرات عن تقديم الاسلام. باقول لهم طبعا انتم دلوقتي بتضحكوا
خالص. بلاش اي معنى الكلام ده بالنسبة لكم. ليه؟ وانا في اخر سانية على وجه الارض هزرع شجر يعني مش بس انا مش هاكل منه. ما فيش اصلا اجيال جاية تاكل منه. فيضحكوا
يا رب بس اقول لكم على حاجة. ده من اهم الاحاديس اللي في الاسلام. ليه؟ لانه بيشرح السيستم في الاسلام. بيشرح ليه اه الدنيا احنا بنشوفها غير عادلة ما فيش عدل في الدنيا. ليه ؟ لانك ممكن تعمل مجهود جامد جدا جدا جدا
ولكن لما ما بتحققش نتيجة ما بتاخدش على كده اي آآ مقابل مديرك دايما يقول لك فين النتايج بتاعتك؟ فين انتاجك؟ فين المبيعات اللي حققتها؟ وريني الارقام اعملي تقرير عن شغلك
لكن لو رحت لمديرك وقلت له انا الحقيقة ما حققتش اي ارقام وما عملتش اي مبيعات بس عملت جهد حضرتك مش هيدي لك مرتبك. لو اديه لك الشهر ده مش هيديه لك الشهر الجاي
ولو دورك الشهر الجاي مش هيديه لك اللي بعده مش هتقعد في شركة لو انت ما بتحققش نتايج عشان كده بنشوف الحياة غير عادلة. ممكن نعمل مجهود ولما ما نحققش نتايج
ما فيش مقابل. لكن عند الله النتايج مش مهمة ربنا مش هيسألك عن مبيعاتك ولا عن انتاجك. ربنا هيسألك عن جهدك. وهو ده اللي انت عايزه انك على الجهد تاخد مقابل
عشان كده لو قامت الساعة وقامت القيامة وانت بتزرع شجر ازرع الشجر اللي تقدر عليه ان ربنا هيثيبك على الجهد وليس على النتيجة تمام طيب في نفس الوقت لاحز ان الملايكة
اللي ارسلت لاهلاك قوم سيدنا لوط هي نفسها اللي جاءت بالبشرى باسحاق. اللي هينشأ من ذريته قوم اخر غريب يعبدون الله ويبقوا هم الامة المسلمة الموحدة لمدة الفين سنة بني اسرائيل
قبل قبل ما يكفروا بعد كده ويلعنوا. لكن لاحظ ان الملايكة دول مش اشرار. هم مش مبسوطين عشان رايحين يهلكوا قوم لا لا لا خالص. ده هم هم اللي هيهلكوا قوم. هم هم اللي جاءوا بالبشرى بنشأة قوم اخر
وريني يوحدون الله  اقرا اتنين وتلاتين. اقرا معي الاية اتنين وتلاتين سيدنا ابراهيم لما سمع كده قال ان فيها لوطا قالوا نحن اعلم بمن فيها لننجينه واهله الا امرأته. كانت من الغادرين
سيدنا سيدنا ابراهيم نسي نفسه ونسي البشرى باسحاق وقلبه اتلهف على ابنه اللي رباه لغاية ما ربنا جعله نبي. لوط مش ابنه لكنه ابن اخوه. لكنه هو اللي رباه زي ابنه وعلمه العقيدة
معلم الدعوة والجهاد في سبيل الله. فقال ان فيها لوطا. خايف على لوط ان فيها لوط مع ان الملايكة كانوا واضحين. وقالوا في الاية واحد وتلاتين. بص في الاية واحد وتلاتين. قالوا انا مهلك اهل هذه القرية
ان اهلها كانوا ظالمين. لوط مش من اهل هذه القرية لكن سيدنا ابراهيم ملهوف عليه. قال ان فيها لوطا قالوا نحن اعلم بمن فيها. احنا عارفين مين فيها لننجينه واهله. مش هو لوحده كمان يا سيدي
اهله كلهم ما عدا الخاينة لننجينه واهله الا امرأته كانت من الغابرين. خاينة ليه؟ لانها كانت بتخرج اسرار المؤمنين للكافرين. في سورة التحريم ربنا قال ضرب الله مثلا للذين كفروا امرأة نوح وامرأة لوط كانتا تحت عبدين من عبادنا صالحين فخانتاه
فلم يغنيا عنهما من الله شيئا وقيل ادخلا النار مع الداخلين كانت بتخرج اخبار المجتمع المسلم الى الكفار لذلك استثنيت امرأة لوط من النجاة من انجاء الله للمؤمنين وهلكت مع قومها
اقرا معي واحد وتلاتين واتنين وتلاتين ولما جاءت رسلنا ابراهيم بالبشرى قالوا انا مهلك اهل هذه القرية ان اهلها كانوا ظالمين  قال ان فيها لوطا. قالوا نحن اعلم بمن فيها لننجينه واهله الا امرأته كانت من الغابرين
يعني كانت من المتأخرين الغابرين يعني اللي هيفضلوا ورا. الغابرين يعني اللي فاضيين بعد ما لوط هيخرج باهله هي هتفضل ورا هتهلك مع قومه. اقرا التلاتة وتلاتين معي بقى ولما ان جاءت رسلنا لوطا سيئ بهم وضاق بهم ذرعا
وقالوا لا تخف ولا تحزن انا نجوك واهلك الا امرأتك. كانت من الغابرين لما وصلت الملائكة عند سيدنا لوط سيء بهم وعند ورش سيء بهم ده اسمه اشناد سيء بهم. يعني الدايق
اتضايق من وجودهم بالفعل يعني سيء بهم اتضايق وضاق بهم ذرعا يعني هو عاجز عن حمايتهم معا مش قادر هيحميهم ولا يحمي اهل بيته ولا يعمل ايه؟ والكفار تجمعوا حاولوا فعلا حول بيته زي ما كان خايف حصل بالزبط
قالوا له ما تخافش احنا هننجيك انت واهلك فيما عدا زوجتك لانها من الغابرين هتستنى ورا معهم اربعة وتلاتين انا منزلون على اهل هذه القرية رجزا من السماء بما كانوا يفسقون
احنا هننزل على اهل هذه القرية عذاب شديد من السماء ليه ؟ بسبب فسقهم وخروجهم عن كل الحدود وتعديهم كل الخطوط الحمرا الفسق هو الاصرار على المعصية الشديدة فاسق يعني واحد مصر على المعصية
خمسة وتلاتين ولقد تركنا منها اية بينة لقومه يعقلون يا قومي يعقلوني عن نسبة فكر العقل هو التفكير انك تعقل الامر تفكر فيه. الناس اللي بتعقل اي بتفكر ستجد في اهلاك قوم لوط
اية او علامة او ذكرى او عبرة مسألة مهمة جدا الناس تفكر فيها خاصة في هذه الايام احنا في ايام بتشهد عملية تطبيع مع هذه الفاحشة في مجتمعاتنا وانا من اربع سنين قلت الكلام ده في حلقة من حلقات ذكرى وعبرة
وقلت خلال سنوات قليلة ستصبح حربنا مع الالحاد هي الحرب رقم اتنين. ورقم واحد مع الشزوز والناس ياما اتريقت علي وسخرت مني بقى لي ست اشهر كده. بيجي لي رسايل اه يا حاج عايزك ممكن بس تسامحني
ممكن تسامحنا بقول لهم لا مش هسامحكم غير لما اعرف هو فيه ايه لا اصل احنا اغتبناك اغتبتوني امتى آآ من تلات سنين لما عملت الحلقة اياها احنا آآ قلنا عليك عبيط
ودلوقتي طلع الكلام مظبوط احنا راصدين الناس باسمائها اللي بتطبع مع الامر ده وبتروج للتطبيع في هذه المسألة الله المستعان. ونتوقف هنا باذن الله الليلة اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب
فاجعله قوة لنا فيما تحب وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين
واجعلنا ممن يحبك ويحب ملائكتك وانبيائك ورسلك وعبادك الصالحين. اللهم احي قلوبنا واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا. اللهم اجعل حبنا كله لك وسعينا كله في مرضاتك. اللهم اجعل القرآن الكريم ربيع قلوبنا ونور صدورنا وجلاء
احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم بحق كل حرف في كتابك تلوناه او تدبرناه اكفنا واهلينا شر كل من يكيد لنا. واحفظنا اللهم
من شرورهم ونجعلك اللهم في نحورهم فانت الوكيل ولا حول ولا قوة الا بك اللهم من قضى منا بالوباء المنتشر فاكتب له الشهادة. ومن كان منا او من احبابنا مريضا به او حامي
الى اللهو فالبسه ثوب الصحة والعافية. عاجلا غير اجل ومن لم يصب به فقه شره وابعده عنه ولا تسلطه الا على اعدائك واعداء دينك واعداءك  اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك
توحدت على دعوتك وتعاهدت على نصرة شريعتك. فوثق اللهم رابطتها. وادم ودها واهدها واملأها بنورك الذي لا يخبو. واشرح صدورها بفيض الايمان بك وجميل التوكل عليك واحييها يا ربنا بمعرفتك. وامتها يا مولانا على الشهادة في سبيلك
انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله ان كنا من اهل الدنيا
