السلام عليكم ورحمة الله وبركاته. اهلا بحضراتكم في المقطع رقم خمسمية واحد وستين من مقاطع حظر التجول وفي الحلقة الاولى من حلقات تدبر سورة المجادلة آآ هنبدأ الليلة تدبر سورة المجادلة بازن الله
وبانتهاء المجادلة يعني غالبا كمان تلات تيام هنكون ختمنا بفضل الله آآ تمنتاشر جزء وبعد ذلك نبدأ الجزء رقم تسعتاشر مع بداية سورة الحشر ونختمه مع نهاية سورة الملك. بازن الله ان كنا من اهل الدنيا
نبدأ سورة المجادلة. سورة المجادلة سورة مدنية عدد اياتها اتنين وعشرين اية ترتيبها في المصحف رقم تمانية وخمسين نزلت في اخر تلات سنوات في المدينة يعني في اواخر العهد المدني
مشهورة بانها الصورة الوحيدة في القرآن اللي تردد فيها لفظ الجلالة لفظ الجلالة يعني الله كلمة الله في كل اية على الاقل مرة واحدة. يعني في ايات جه تلات مرات. واكتر كمان
آآ تسمى سورة المجادلة لورود قصة المجادلة اللي حصلت بين النبي صلى الله عليه وسلم والمرأة المجادلة اللي جت تعرض عليه امرها مع زوجها ومشكلتها مع زوجها وتسمى سورة المجادلة
نسبة الى المرأة التي سمع الله جدالها مع النبي صلى الله عليه وسلم وهي خولة بنت ثعلبة او خويل او جميلة. التلات اسماء وردوا وتسمى ايضا سورة قد سمع من باب تسمية الصور باول كلمات فيها
زي ما قلنا كده يا كل الصور تسمى باول كلماتها مسلا سورة الاسراء تسمى سورة سبحان اه وهكزا وسميت ايضا سورة الظهار. وهذا اسم مش مشهور لكنه موجود كان في مصحف ابي ابن كعب
اشهر الاسماء هي المجادلة والمجادلة وقد سمع سبب نزولها ان كان فيه طريقة لانهاء الزواج عند اليهود اسمها الظهار بالتالي عرب يثرب وما حولها كانوا بيمارسوا الطريقة دي في انهاء الزواج
لكنها الطريقة آآ الراديكالية شوية في نهاية الزواج اللي هي لو حد ظاهر من زوجته تحرم عليه الى الابد. يعني الطلاق ممكن مرة واتنين وتلاتة ولو اتجوزت هي ممكن يرجع يتجوزها تاني زوجها الاولاني لكن الظهار تحريم مؤبد
وهي ان الرجل يشبه الزوجته بامه فيقول لها انت علي كظهر امي فتحرم عليه الى الابد في المدينة بعض الصحابة يقال ان بعض الصحابة استخدموا الظهار وحكم النبي عليهم ان ده اللي كان ساري
ان زوجاتهم تحرم عليهم. كان الشرع بيقر يعني مش بيقرها كطريقة اسلامية. ولكن لو حد عمل كده خلاص بيعتبر الشرع ان زوجته حرمت عليه المهم هذه المرأة جاءت تشتكي من زوجها
اللي ظاهر منها وكانت بتكلم النبي عليه الصلاة والسلام بصوت منخفض كما روت السيدة عائشة السيدة عائشة رضي الله عنها بتقول تبارك الذي وسع سمعه كل شيء اني لاسمع كلام خولة بنت ثعلبة
ويخفى علي بعضي. يعني كنت في كلام باسمعه وكلام ما باسمعوش وقاعد معه في نفس الاوضة. عشان هي كانت قاعدة جنب النبي صلى الله عليه وسلم وبتوشوشه. مش عايزة حد يسمع مش عايز
ما كانش الكلام واصل لها يعني السيدة عائشة مع نفس المرأة وفي نفس المكان وصوتها واطي ومش سامعة كلامها فبتقول سبحان الله السميع اللي سمعها ده بيربطنا بايه ؟ باول سورة الحديد
اللي ذكرت فيها اسماء وصفات كثيرة لله سبحانه وتعالى وكأننا في سورة المجادلة هنشوف تطبيق عملي لهذه الاسماء والصفات اللي وردت في سورة الحديد فهمتم؟ يعني في المجادلة هنشوف التطبيق العملي للاسماء والصفات بتاعة ربنا. هنشوف اسماء ربنا وصفاته بتنزل على ارض الواقع. وتصير افعال. طيب
القصة هي ان هذه المرأة جاءت الى النبي صلى الله عليه وسلم وقالت له زوجي ظهر مني يعني قال لها انت عليك ظهر امي هو اللي حصل ان هي استفزته
وهو راح ايه يعني بخر خفيف شوية راح ايه راح ما راح قال لها انت عليك ضهر امي وقال النبي صلى الله عليه وسلم قد حرمتي عليه خلاص حرمتي عليه
قالت ده انا ما ليش غيره وهو ابو ولادي وانا ما بحبش حد في الدنيا قده قال النبي صلى الله عليه وسلم قد حرمتي عليه قالت له ده عندي اولاد لو ضميتهم له هيضيعوا. مش هيعرف يربيهم
ولو ضميتهم لي هيجوعوا مش هلاقي فلوسي ااكلهم وقال النبي صلى الله عليه وسلم قد حرمتي عليه. يعني انتم اصلا وصلتم لكده ليه؟ ما ما تجوش تعملوا المصيبة وتيجوا تقولوا للشرع يحلها لكم. هيحلها لكم
ازاي يحلها طبعا اللي حصل قلت لكم هي استفزته وهو اللي ورد عنه في كتب السير انه كان به خفة. به خفة يعني خفيف مش تقيل. يعني مندفع رامي علي كلمة الزهار على طول. زي مسلا اللي بيرمي على مراته يقولها ايه ؟ انت طالق بالتلاتة مسلا. نفس الخفة
كون النبي عليه الصلاة والسلام يقول لها اربع مرات قد حرمتي عليه. اذا ده كان الحكم الشرعي وقتها خلاص المهم قالت للنبي اذا اشكو الى الله فاقتي ووجدي اشتكي الى الله الفزع والمصيبة اللي انا فيها دلوقتي. وانا مش لاقي حد يلاقي لي حل يعني ازا كان جاي للنبي عليه الصلاة والسلام ومش لاقي لها حل
النبي عليه الصلاة والسلام ما قلهاش ما تشتكيش اشتكي يعني اشتكي لربنا لكن هو الحكم الشرعي كده والنبي ما يقدرش يغير الحكم الشرعي. خلص الموضوع فهتفت وشكت يعني قعدت تنادي ربها وتشكو حالها
وهي في هذه الحالة تربد وجه النبي صلى الله عليه وسلم. يعني جات له الحالة اللي بتجي له لما الوحي ينزل على قلبه ونزلت اول اربع ايات من سورة المجادلة
اقرا معي بقى اعوذ بالله السميع العليم من الشيطان الرجيم. بسم الله الرحمن الرحيم قد سمع الله قول التي تجادلك في زوجها وتشتكي الى الله والله يسمع تحاوركما. ان الله سميع بصير
الذين يظاهرون منكم من نسائهم وهن امهاتهم ان امهاتهم الا اللائي ولدنهم. وانهم ليقولون اكرم من القول وزورا  والذين يظاهرون من نسائهم ثم يعودون لما قالوا فتحرير رقبة فتحرير رقبة من قبل ان
ذلكم توعظون به. والله بما تعملون خبير فمن لم يجد فصيام شهرين متتابعين من قبل ان يتماسى فمن لم يستطع فإطعام ستين مسكينا ذلك لتؤمنوا بالله ورسوله وتلك حدود الله وللكافرين عذاب
دي هي ايات الحلقة الليلة ده يرجعنا لاول سورة الحديد اللي ورد فيها اسماء وصفات الله وكأننا بنشوف التطبيق العملي بتاع الاسماء والصفات اللي جت في سورة الحديد وطبق بقى في سورة المجادلة
بنشوف اسماء الله بتنزل على ارض الواقع ربنا سمع كلام المرأة والسيدة عائشة في نفس الغرفة مش سامعاها اصلا ربنا سامع كلامها ربنا يستجيب للمرأة وينسخ حكم شرعي من اجلها هي واولادها
ربنا يسمع شكوى الانسان بعد ما انقطعت به السبل. وعجز الناس كلهم عن مساعدته يسمع الدعاء ويجيب اول سورة الحديد ورد فيها الاسماء والصفات التالية اقرا معي اول اربع ايات في سورة الحديد
سبح لله ما في السماوات والارض وهو العزيز. من الذي اعز هذه المرأة رايحة عمالة تطلب وعمالة تتدللوا الاعزاء من كان يريد العزة فلله العزة جميعا الحكيم وهو العزيز الحكيم. تجلت الحكمة الالهية وتغير الشرع الى ما فيه مصلحة الانسان
له ملك السماوات والارض يحيي ويميت وهو على كل شيء قدير والاول والاخر والظاهر والباطن وهو بكل شيء عليم هو الذي خلق السماوات والارض في ستة ايام ثم استوى على العرش يعلم ما يلج في الارض وما يخرج منها وما ينزل من السماء وما يعرج فيها. دعاء
بنت ثعلبة كان بيعرج في السماء ايضا وهو معكم اينما كنتم. كان مع خولة وهي تشكو الى النبي صلى الله عليه وسلم وكان اقرب اليها من حبل الوريد. كان اقرب اليها من السيدة عائشة اللي في نفس الغرفة ومش سامعة كلامها
والله بما تعملون بصير ربنا بصير ربنا سميع. ربنا مجيب الدعاء. المهم بعد كده زوجها راح للنبي عليه الصلاة والسلام وقال له النبي عليه الصلاة والسلام لامه عاتبه قال له ما حملك على ما صنعت؟ انت ايه اللي انت عملته ده
فالراجل قال الشيطان فهل من رخصة هنعرف نعمل حاجة؟ الشيطان عمل في كده يعني زقني ووزني وقال النبي صلى الله عليه وسلم نعم وقرأ عليه الاربع ايات الايات الاربعة الاولى من سورة
المجادلة اللي بتقول خلاص مش يرجعها بس يعتق رقبة هل تستطيع العتق قال لا والله انا عندي عبيد ولا بتاع انا راجل غلبان طب ما ازا ان لم يجد يبقى
يصوم آآ ستين يوم متتاليين شهرين متتابعين. عايز اقول لكم على حاجة اه الستين يوم دول انا جربتهم على فكرة. لما حصل كده حادسة زمان وصمت الستين يوم. كانت في الكفارة
لو واحد فطر في اليوم الستين لازم يعيد كله من الاول تاني هزار ما فيش هزار في الكفارة هل تستطيع الصوم؟ قال لا والله لولا اني ده انا بقى له ده انا باكل في اليوم مرة او مرتين لكل بصري ولظننت اني اموت. يبدو ان هو كان عنده السكر. ولما السكر بيقل عنيه بتزغلل
فبيضطر ياكل مرتين على الاقل في اليوم عشان عشان السكر بتاعه يعني يكون مظبوط او حاجة وقال له هل تستطيع ان تطعم ستين مسكينا لا والله يا رسول الله الا ان تعينني منك بصدقة
واعانه النبي بخمستاشر صاع واخرج اوس هو اسمه اوس بن الصامت. على فكرة ده اخو عبادة ابن الصامت عودة ابن الصمت اخوه ده من اكبر واجل الصحابة من من اول خمسة اسلموا في الانصار. اسلم في العقبة الاولى
بس ده اخوه بقى اخوه بس ما كانش زيه يعني خفيف شوية او ساخرج ما عنده والنبي ادى له وراحوا اطعموا ستين مسكين وكده خلص الموضوع سؤال بقى والنبي بيلوم الراجل ليه
طالما اللي عمله حاجة موجودة في الشرح ليه قال له ما حملك على ما صنعت ولو واحد طلق مراته ما انت برضو النبي ممكن يقول له ما حملك على ما صنعت والشرع بيسمح
ازا مش كل حاجة الشرع بيسمح بها يعني هي حاجة كويس ان احنا نعملها الشرع بيسمح باشياء ممكن تكون فيها مفسدة عشان يتفادى مفسدة اكبر. الطلاق مسلا ما هو الطلاق وانهاء الزواج ما هو ما فيش حاجة كويسة. هو مفسدة. لكن
قد يكون هو الحل لنتفادى مفسدة اكبر. يكون هو الحل بدل ما تحصل مصيبة. خلاص اتنين مش عارفين يعيشوا مع بعض خالص وحاولنا كتير نصلح بينهم وما فيش فايدة وطول النهار بيتخانقوا وطول ما صوتهم عالي قبل ما حد يرمي التاني من الشباك خلاص يطلقوا. يعني لكن مش بالضرورة ان عشان ربنا بيسمح بالطلاق كلنا
ازا النبي صلى الله عليه وسلم ناموا على شيء كان وقتها شرعا ممكن يتعمل لكن في نفس الوقت مش لازم الناس تتسرع في مسألة انهاء الزواج. خاصة لو فيه اطفال يعني
طيب  عايز اقول لكم على حاجة على فكرة. يعني انا قلت لكم اخوه عبادة ابن الصامت. عبادة ابن الصامت زوجته بقى امه حرام بنت ملحان انا زرت قبرها في قبرص
وهناك المسيحيين بيزوروا ابرار ويولعوا لها شمع وبيسموها قبر المرأة الصالحة دي دي كانت اول من ركب في الجهاد ركبت البحر. في الجهاد ودفنت في توفيت في قبرص طيب اه
برضو انا عايز اتوقف عند وصف كتب السيرة لاوس ابن آآ ابن الصامت رضي الله عنه ده صحابي بانه كان به خفة يعني الراجل مش لازم يكون خفيف احيانا يا جماعة النساء بيطلبوا الطلاق بعاطفة وباندفاع علشان كرامتهم
وممكن تستفز زوجة تقول له لو الراجل طلقني المفروض يقول لها انا راجل بس مش هطلقك ما يستسلمش للاستفزاز ده خالص الزواج والطلاق دي علاقات بتبني بيوت واسر وبتهد بيوت واسر بكلمة بكلمة الانسان بيتجوز وبكلمة الانسان بيطلق لابد
الكلمة دي تكون محكومة ومحطوطة ورا ميت قفل عشان يتفتح لازم يكون الانسان في كامل وعيه وكامل ادراكه وبعد وكده. فالمفروض ان الكلمة ما تكونش نتيجة اندفاع كده تعالوا بقى نشوف الايات
اقرأ معي الاية الاولى من سورة المجادلة قد سمع الله قول التي تجادلك في زوجها وتشتكي الى الله والله يسمع تحاوركما ان الله سميع بصير قد اسمه حرف تشكيك لما ييجي مع الفعل المضارع يفيد الشك
قد يسمع يعني يمكن يسمع ويمكن لأ لما يجي مع الفعل الماضي يفيد التأكيد والجزم قد سمع يعني خلاص اكيد سامعني اقرا الاية واحد ولاحز لفظ الجلالة هييجي كم مرة. كلمة الله تيجي كم مرة
قد سمع الله التي تجادلك في زوجها وتشتكي الى الله والله يسمع تحاوركما ان الله سميع اربع مرات في اية قصيرة اللي بيحضروا دورة المعجزة كتاب المعجزة. اللي بتاع الدكتور احمد بسام ساعي اللي بيشرحه اخونا الشيخ مسلم عبدالله
هيدركوا اللي انا باقوله دي من مظاهر التشديد اللغوي. يعني ايه ؟ يعني العرب ما بتتكلمش كده الطبيعي ان لفظ الجلالة ما يتكررش اربع مرات ده مش طبيعي في جملة واحدة
الطبيعي ان احنا يعني ييجي مرة واحدة وبعد كده نستخدم بداله في تاني وتالت ورابع مرة ضمير بيدل عليه يعني تبقى كده الاية العرب تتكلم كده. قد سمع الله قول التي تجادلك في زوجها وتشتكي اليه
وهو يسمع تحاوركما. انه سميع بصير. هو ده اللي العرب اتكلموا لكن قد سمع الله قول التي تجادلك في زوجها وتشتكي الى الله. والله يسمع تحاوركما. ان ان الله سميع بصير. لأ
العرب ما بتتكلمش كده طب جرب بقى نشيل اسم الله ونحط اسم انسان وشف هيبقى مقبول في الاذن ولا لأ. لما نقرا بالطريقة بتاعة القرآن. هنقول خالد مسلا قد سمع خالد قول التي تجادلك في زوجها وتشتكي الى خالد وخالد يسمع تحاوركما ان خالد قوي السمع وقوي البصر. مش هقدر اقول سميع بسيط ده
دي صفة لله يعني ده مش عربي اصلا. ده مش عربي اصلا القرآن مقبولة وحلوة في السمع. هو ده اللي اعجز العرب ان القرآن بنفس الحروف ونفس الالفاظ انه كأنه لغة جديدة ما سمعوهاش قبل كده
دي اللي بيسميها دكتور احمد بسام ساعي مظاهر التشديد اللغوي. وقلنا العرب ما كانوش يعرفوا غير حاجتين نوعين من النصوص الشعر وله اوزانه النثر والخطابة اللي هي النثر ما عندهمش غير كده. نزل حاجة تالتة اسمها القرآن مختلفة عن الاتنين. وده الاعجاز اللي فيه
مش العجاز مش مجرد بلاغة. لا الاعجاز انها لغة جديدة اصلا  اقرا معي الاية اتنين  الذين يظاهرون منكم من نسائهم ما هن امهاتهم. ان امهاتهم الا اللائي ولدنهم وانهم ليقولون منكرا من القول وزورا. وان الله لعفو غفور
الاية تعاتب الناس التي تستخدم الظهار وهو طريقة قلنا متطرفة جدا ومتشددة في انهاء الزواج. للابد دون رجعة وليس كالطلاق وخاصة ان الالفاز المستخدمة فيه بتزيف الحقيقة. هي مش امك
اللي انت بتقوله ده منكر يعني كلام مش محترم. يعني كلام مش حقيقي وينهي الاية ان الله لعفو غفور. الله! يعني ايه! يعني مهما كان برضو ما فيش زنب اكبر من ان ربنا يغفره
ربنا ما ما يقنطكش ابدا من رحمته بعد ما قال لك اللي بيعملوا كده الذين يظاهرون من نسائهم ما هن امهاته؟ دول مش امهاتهم من امهاتهم الا الله ولدنهم. اللي ولدهم بس هم دول امهاتهم
وانهم لا يقولون منكرا من القول وزورا. ده كلام غلط ومش محترم. وكلام زور يعني كزب مش حقيقي بعد كده يديك ايه؟ يقوم يقوم مغير التون. وان الله لعفو غفور
كل ما في الموضوع ها تستغفروا وهتكفروا عن زنبكم وخلص الموضوع الاية تلاتة والذين يظاهرون من نسائهم ثم يعودون لما قالوا فتحرير رقبة من قبل ان يتماسى ذلكم توعظون به والله بما تعملون خبير
اللي يظاهره ثم يرجعوا في كلامهم وعايزين يرجعوا زوجاتهم وزوجاتهم عايزين يرجعوا كل المطلوب يعمله الكفارة. عتق رقبة اذا لم يستطع يصوم ستين يوم متتاليين. اذا لم يستطع يطعم ستين مسكينا
عشان يتعلم الادب فلازم ما هي شكلها زي ما يكون عقاب اعقى خليه يتعلم الادب ويتعلم يسيطر على اعصابه. ويسيطر على لسانه. وما يبقاش خفيف بعد كده لذلك بعض الفقهاء
لم يشترطوا الترتيب ده طبعا هو الاصل والترتيب ده. لكن بعض الفقهاء كانوا يشوفوا الاصعب على الشخص اللي قدامهم ايه ويختاروا له الاصعب علشان يتأدب فمر احد الخلفاء الامويين في الاندلس
وقع في خطأ وكان لازم يكفر القاضي افتاه انه لازم يصوم ستين يوم قال له طب هات اعمل ستين مسكين قال له لا لا ما ينفعش تصوم ستين يوم ليه اهو
لانه انسان مرفه وغني ولو اطعم ستين الف مسكين مش هيتأثر ماديا لا لا لا قالوا انت لازم تصوم فعشان يعلموا الادب ادى له الكفارة اللي اتعلموا الادب. اللي تربيه
دي بقى حاجة مهمة قوي. مسألة عتق رقبة خلاص ما بقتش موجودة بقى وما بقاش في عبيد خلاص الحمد لله وبتاع انسى الكلام ده في اجتهاد فقهي خطير للشيخ علي القرضاغي
وهو من اعلام الاقتصاد الاسلامي قال لك الناس فاكرة ان عتق رقبة اللي هي في كفارة الظهار كفارة القتل الخطأ وكفارة اليمين كل ده لم يعد موجودا ولا متاحا عشان ما فيش عبيد الحمد لله؟ لا مش صحيح
انت اذا تبرعت للناس التي تحاول انهاء الاحتلال فانت تعتق رقبة شعب وقال لك هذا الاصل ما زال موجودا عتق رقبة ما زال موجودا طول ما في ناس بتحاول انهاء الاحتلال
وهدف عقيل كبير فانا بس حبيت انوه عن هذا الامر ده موضوع مهم جدا. طيب. الاية التلاتة بتقول ايه بقى ايه؟ من قبل ان يتماس ذلكم توعظون به والله بما تعملون خبير. يعني ايه بقى
يعني قبل ما يؤدي الكفارة ما ينفعش يلمسها خلي بالك مش يلمسها ولا تلمسه. يتماسى على يعني على وزن التفاعل على وزن التفاعل. يعني الاتنين بيعملوا بيقربوا من بعض ما ينفعش يقربوا من بعض الاتنين ولا يتماسى ولا يداعبوا بعض ولا حاجة خالص ليه؟ لغاية ما الكفارة تتم
والله بما تعملون خبير. اوعى تكون فاكر نفسك هتدحك على ربنا مش هتقدر ربنا يعلم كل حاجة انت بتعملها اقرا بقى الاية اربعة. فمن لم يجد فصيام شهرين متتابعين من قبل ان يتماسى فمن لم يستطع فإطعام ستين مسكينا
ذلك لتؤمنوا بالله ورسوله. وتلك حدود الله وللكافرين عذاب اليم  خدتوا في بالكم ان لما ذكر اطعام المسكين بيتقال ايه معي كده وفي وسط الاية واطعام ستين مسكينا ذلك لتؤمنوا بالله ورسوله. ايه دخل الايمان دلوقتي
طب ما هو اكيد دول يعني اكيد اللي بيدور على الكفارة واحد مؤمن لا الاية دي بتربطك بسورة الحديد تاني اللي ربطت الايمان بالله ورسوله بالانفاق. فاكرين في سورة الحديد
لما ربنا قال امينوا بالله ورسوله وانفقوا مما جعلكم مستخلفين فيه. فالذين امنوا منكم وانفقوا لهم اجر كبير. سورة الحديد كانت دايما بتربط بين الايمان والانفاق انك اذا اردت ان تعرف ان كان الرجل او ان كنت انت سيبك من الرجل انت راجل ما بتحكمش على حد. انت دور على نفسك. ان كنت انت مؤمن حقا ولا لأ؟ ازا كان ايه
ايمانك في قلبك قوي ولا ضعيف تعمل ايه اثبت لنفسك ازاي ان ايمانك قوي انفق انفق بسخاء لان المال هو شعار الدنيا. تنفق مش هتنزل تشتري بنطلونات. لأ تنفق تنفق على المساكين تنفق على على الفقراء
انفق المال على الفقراء وفي سبيل الله تسليح الجيوش علشان تطمئن الى درجة ايمانك لان المال هو شعار الدنيا صحيح ان اطعام المساكين هنا هو كفارة فالانسان بيضطر يعملها فليه ربنا قال لنا آآ آآ في الاية آآ آآ اربعة فاطعام ستين مسكينا ذلك لتؤمنوا بالله ورسوله. هو الراجل
كده كده اصلا مضطر يعمل كده عشان يرجع مراته صحيح ان هو كفارة وبيضطر يعملها عشان يكفر عن زنبه. لكن وهو بيطعم بيشعر بلذة الاطعام. اطعام المساكين. ويشعر اني ليته
كان يطعمهم تطوعا في سبيل الله وليس على سبيل الكفارة. فيعتبر ده نوع من انواع التدريب البخيل على الانفاق ويجي بعد كده بعدها بسنة تلاقيه من نفسه بيطعم مساكين. لانه حب يشعر بلذة الاطعام في سبيل الله. فبرضه هي فيها
نوع من التدريب. انا عايز اتوقف بقى عند كلمة آآ وتلك حدود الله وللكافرين عذاب اليم يعني ان ربنا يسهل لكم الشرع وجعل لكم مخرج هنا في الحالة دي للزوجين عشان يرجعوا لبعض
بدل ما البيت يتهد بسبب عدم النضج بتاع الزوج والزوجة بس دي هي حدود ربنا. ما ينفعش اه اه نتعداها  وتلك حدود الله قال لك الحد الشيء هو اخره حد الترابيزة دي هو اخرها ده اسمه الحد بتاعها
فزي ما بنقول كده بالتعبير بتاعنا المسألة دي خط احمر تلك حدود الله يعني دي خطوط حمرا عند الله ما ينفعش حد يرجع زوجته بعد الظهار من غير ما يكفر على اللي هو عمله. هتبقى هيبقى عندهم مشكلة كبيرة
في حدود ربنا هنجد كلمة حدود تأتي في القرآن في اطار المباح او المنهي عنه فربنا ممكن يشرع شيء ويأتي بعدها تلك حدود الله فلا تعتدوها فلما ربنا يبيح شيء يقول لك دي حدود الله ما تعتديش عليها ما تعديهاش. ما تزودش عن كده. لكن لما ينهى عن شيء
يقول لك تلك حدود الله فلا تقربوها. ما تقربوش منها اديكم مسالين مسلا الخلع مسلا ربنا اعجاز الخلع وقال في سورة البقرة فلا جناح عليهما فيما افتدت به. انها ترجع له المهر بتاعه وترجع له الهدايا وتقول له طلقني وخلصني منك
فلا جناح هنا ربنا بيبيح شيء اباحة مش نهي فلا جناح عليهما فيما افتدت به تلك حدود الله فلا تعتدوها ومن يتعدى حدود الله فاولئك هم الظالمون تعالوا ناخد مسال تاني بقى
للنهي يقول لك في مسلا آآ عدم مباشرة الزوج والزوجة اسناء الاعتكاف ولا تباشروهن وانتم عاكفون في المساجد تلك حدود الله فلا تقربوها. مش لا تعتدوها. لما يكون نهي يبقى لا تقرب. ما تقربش من الحاجة الحرام دي
خلاص؟ المهم هنا هو انه حدود الله امر مهم جدا ان الناس لا تتجرأ عليه لا تعتديها ولا تقربها بناء خطوط حمرا عند ربنا. وتلك حدود الله اسمع وللكافرين عذاب اليم
من يستبدل حدود الله بحدود اخرى يكفر لانه بيبدلها ليه شايفها مش مناسبة؟ يعني شايف ان تشريعاتك فيها حكمة اكتر من تشريعات ربنا عندك حكمة اكتر من ربنا؟ كفر على طول. فالموضوع مش مش هين
احكام ربنا خطوط حمرا لان احنا عايشين عنده انت لو مقيم في بيت واحد صاحبك صاحبك وقال لك معلش في البيت ده ممنوع التدخين داخل البيت مش هتدخن. يعني مش هينفع تدخن. طبعا ما حدش فيهم يدخن لكن ما ينفعش خلاص
اقول لك على حاجة. قال لك مسلا احنا جوة البيت هنا هو كلنا بنقلع الجزمة معلش بنحطها عند الباب. وبنمشي من غير جزم. لازم تسمع الكلام انت في بيته. الله! ما ينفعش لو لبست
ومشيت جوة ودخلت بها اوضة نومك! انت تعديت على حدود صاحب البيت. انت بقى عايش على ارضه وتحت سماؤه وبتشرب وبتاكل من رزقه هينفع تتعدى حدوده ونتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك
اللهم ما رزقتنا ما نحب فاجعله قوة لنا فيما تحب وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا من الماء البارد على الظمأ
اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحبك وملائكتك وانبيائك ورسلك وعبادك الصالحين. اللهم احيي قلوبنا بحبك. واجعلنا لك كما تحب اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك
اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف في كتابك تلوناه
تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرورهم ونجعلك اللهم وفي نحورهم فانت الوكيل ولا حول ولا قوة الا بك. اللهم بحق كل حرف في كتابك تلوناه او تدبرناه. ايد بنصرك
مرابطين في الارض المباركة فلسطين اكون مع اخواننا في تركستان وفي الشام وفي كل مكان. وانصر من نصرهم واخذل من خذلهم. وطهر المسجد الاقصى من الدنس فانهم لا يعجزونك اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او من علمائنا
مريضا به او حاملا له فالبسه ثوب الصحة والعافية عاجلا غير اجل ومن لم يصب به فقه شره وابعده عنه. ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك
على دعوتك وتعاهدت على نصرة شريعتك فوثق اللهم رابطتها وادم ودها واهدها سبلها واملأها بنورك الذي لا يحبو اشرح صدورها بفيض الايمان بك وجميل التوكل عليك. واحيها يا ربنا بمعرفتك. وامتها يا مولانا على الشهادة في سبيلك. انك نعم المولى
ونعم النصير. والسلام عليكم ورحمة الله وبركاته. ونراكم غدا باذن الله في نفس هذا الموعد ان كنا من اهل الدنيا
