السلام عليكم ورحمة الله وبركاته. اهلا بحضراتكم في المقطع رقم سبعمية تمانية وعشرين من مقاطع حظر التجول والحلقة التاسعة والخمسون من حلقات تدبر سورة البقرة. ارجو من حضراتكم تجيبوا المصاحف
واقروا معي الايتين مية تمانية وتمانين ومية تسعة وتمانين دول هم الايتين اللي هنتدبرهم الليلة ان شاء الله اعوذ بالله السميع العليم من الشيطان الرجيم ولا تأكلوا اموالكم بينكم بالباطل وتدلوا بها الى الحكام
تأكل لتأكلوا فريقا من اموال الناس بالاثم. وانتم تعلمون  يسألونك عن الاهلة. قل هي مواقيت للناس والحج. وليس البر بان تأتي البيوت من ظهورها ولكن البر من من اتقى. واتوا البيوت من
ابوابها واتقوا الله لعلكم تفلحون. طيب واضح طبعا طبيعة القرآن المدني على سورة البقرة واضحة جدا اوامر ونواهي وافعل ولا تفعل وحلال وحرام لسة احنا منتهيين من ايات الصيام والامساك عن الطعام لما يتبين الخيط الابيض من الخيط الاسود
رمضان طبعا يجب الانسان يتوقف بقى عن الاكل لما ايه الفجر ايه الكلام ده يعني كلها فيها تشريعات ربنا قال وكلوا واشربوا حتى يتبين لكم الخيط الابيض من الخيط الاسود من الفجر
ثم اتموا الصيام الى الليل ده امتناع عن الاكل اكل ايه؟ اكل الطعام في نوع تاني من الاكل الانسان يجب ايضا انه يتوقف عنه. في كل الشهور مش بس في رمضان
وعلى مدار الاربعة وعشرين ساعة مش بس من الفجر للمغرب. اي نوع من الاكل ده بقى اقرا كده مية تمانية وتمانين تاني ولا تأكلوا اموالكم بينكم بالباطل وتدلوا بها الى الحكام
لتأكلوا فريقا من اموال الناس بالاثم وانتم تعلمون الاية خلاصتها ما تكسبوش مال من حرام. ده الخلاصة لكن طريقة التعبير عن المعنى ده مذهلة اولا التعبير بكلمة اكل اكل المال ولا تأكلوا اموالكم
هو في حد بياكل فلوس يعني حد شاف حد بياكل متين جنيه قبل كده مسلا والمال على فكرة قلنا هو مش الفلوس بس مش الكاش بس لأ ما هو الاراضي مال الممتلكات مال الدهب مال ما هو ما ما
يعني اللي لي ما لك يعني اللي لك ممتلكاتك كلها. بس برضه حد شاف قبل كده حد بياكل ممتلكاته. فالتعبير بكلمة الاكل بيخلي الانسان ياخد الامر بجدية جدا. لان المال ده احنا بنشتري به طعام برضه
فبيدخل اجسادنا واجساد اولادنا النبي عليه الصلاة والسلام قال كل جسم نبت من سحت فالنار اولى به ويجعل الانسان اللي فلوسه من حرام وبيشتغل في الحرام زوجته واولاده ييجوا في يوم كده ويعملوا اضراب وما يرضوش ياكلوا يقولوا لأ مش هناكل
الاكل ده جاي باي فلوس. انت بتكسب فلوس ازاي؟ انت مش هندخل الاكل ده في بطننا. فيبقى احراج شديد له والاحراج ده فيه ضغط شديد عليه. الشخص اللي بيشتغل في الحرام
دي كمان مش اول مرة في البقرة يستخدم فيها هذا التعبير. اللي هو اكل المال البقرة مية اربعة وسبعين ربنا قال اه ان الذين يكتمون ما انزل الله من الكتاب ويشترون به ثمنا قليلا
اولئك ما يأكلون في بطونهم الا النار اتكلمنا عن اه اه مش بس الاحبار والقساوسة لأ وكمان الشيوخ اللي بيكتموا كلام ربنا وبيتاجروا بالدين وبيطبلوا للحكام بيعملوا كل ده من اجل المنفعة المادية والمناصب الدنيوية دول بياكلوا بياكلوا حرام بياكلوا في بطنهم نار
اللي بيدخل بطنهم ده نار نرجع بقى لمية تمانية وتمانين تاني ولا تأكلوا اموالكم بينكم بالباطل يعني ما تنصبوش على بعض اكل المال الحرام مش بالضرورة يكون سرقة مش لازم واحد يمد ايده في جيب واحد ويطلع فلوس عشان يبقى ده مال حرام لأ مش لازم
في انواع تانية من الحرام. اكل المال بالباطل انواع الربا انواع الربا اسف اكل مال بالباطل واحد يسلف واحد الف ويقول له ترجعهم لي بعد سنة الف ومتين. المتين دول حرام
بس فيه حكم على فكرة الناس مش عارفاه بقى بالمرة عايزين اقول لكم هنا انت لو خدت قرض حسن من شخص الف جنيه ورجعتهم له الف ومتين طالما ان ما فيش شرط
كده ما فيش اتفاق على كده انت خدت الف المفروض ترجع الف صح؟ رجعتهم الف ومتين ايه وضعان الاتنين دول حرام؟ الكلمتين دول لك ثواب فيهم يعني انت من نفسك حبيت تعوض الشخص ده عن المدة اللي هو سلفك فيها فلوسه وكان ممكن يستسمر فلوسه. ويكسب المتين جنيه
واكتر كمان فانت تاخد ثواب اسمه ثواب حسن الاداء يبقى انت اديت ما عليك واحسنت الاداء. اديت بزيادة  الحرام واكل المال بالباطل بيدخل فيه السرقة بيدخل فيه الربا بيدخل فيه الغش
ان شخص يبيع لشخص اخر بضاعة مغشوشة ما تسواش اللي هو دفعه فيها. وهكزا. ولا تأكلوا اموالكم بينكم بالباطل وتدلوا بها الى الحكام الحكام اي حد بيحكم بين الناس سواء حاكم دولة او عمدة قرية او محافظ مدينة او مأمور آآ اسم او قاضي محكمة او حتى موزف
بينزم الدور في الطابور يعتبر من الحكام انه بيحكم بين الناس في بقى ناس تقوم مدية الحكم ده فلوس من تحت الترابيزة فلوس زيادة كده عشان يحكم لصالحها عشان يديها ميزة اكتر من غيرها
ده اسمه رشوة قال رسول الله صلى الله عليه وسلم لعنة الله على الراشي والمرتشي يعني اللي بيدفع الرشوة ملعون يعني مطرود من رحمة ربنا واللي بياخد الرشوة ملعون. يعني مطرود من رحمة ربنا
وفي رواية اخرى والرائش الرائش اللي هو اللي بينسق بين الرشي والمرتشي في واحد كده يحب ينسق في الحاجات دي ده للرائش فراشي والمرتشي والرائش ملعونين تعبير وتدلوا بها الى الحكام. الادلاء
يعني الدلدلة واحد يدلدل حبل وفي اخر الحبل حاجة كده جردل كده حاجة كده الادلاء بيبقى من فوق لتحت فالصورة فيها تحقير شديد للمرتشين انا انا عايزكم تتفرجوا على الحلقة
اللي اسمها الامر بالمعروف والنهي عن المنكر مكنسة المجتمع الحلقة دي مهمة جدا يا جماعة موجودة في ذكرى وعبرة بحكي فيها حكاية حقيقية حصلت لي لما احد الناس اللي كانوا المفروض بيحكموا في مناقصة في شراء اجهزة في جامعة من
ميعاد طلب رشوة وسجلت له وارسلت له تاني يوم الشريط عليه صوته بيقول انا اسمي الدكتور فلان انا سألته في القعدة معلش فكرني اسمك ايه عشان يقول اسمه بلسانه. وبعد ما قال اسمه كده هو المهم
وبعته وهددته ويعني يعني كان قصة كده الراجل ده بعد ست شهور قابلته انا شفته جاي قصادي في الشارع رحت ايه فكرت ان انا يعني اتفاداه اعمل نفسي مش شايفه. الراجل دخل علي وخدني بالحضن وبكى وقال لي انت انقزت حياتي اقسم
اقسم لك بالله كانت اول مرة في حياتي اطلب رشوة شفتم بقى وناهي عن منكر انت مش بس بتخدم نفسك وبتخدم مجتمع انت بتخدم حتى الشخص الفاسد يمكن يكون اول مرة في حياته يعملها وانت انقزته
المهم وتدلوا بها الى الحكام. تدلدلوا لهم كده الرشوة كده فيها تحقير لهم   طيب نفرض واحد مش عارف ياخد حقه الا لو دفع رشوة يعني ما فيش حكم ما فيش حد بيحكم بينه وبين شخص اخر
واحد له حق في بلد مليانة فساد. والفساد منتشر وهيتظلم وما ياخدش حقه الا لو دفع رشوة اتطلب منه رشوة ولو ما دفعهاش مش هياخد حقه. المنهي عنه هو وتدلوا بها الى الحكام لتأكلوا فريقا من اموال الناس بالاثم
يعني انك تاخد حق غيرك. طالما مش بتاخد حق حد غيرك. ولا يوجد طريقة مضمونة للحصول على حقك فيجوز انك تدفع هنا والاثم واللعن على المرتشي فقط في الحالة دي. طالما ان انت مش بتاخد دور حد ولا بتاخد حق حد
سؤال بقى قبل ما نترك هذه الاية ليه ربنا ما قالش وتدلوا بها الى القضاة او تدلوا بها الى العمال. العمال يعني الموزفين الحكوميين. ليه قال الى الحكام كده ايه يعني الحكام
علشان يعطي والله اعلم يعني الحكم ده حكم الرشوة ده يدي له الشكل القانوني النهائي يعني ايه الحاكم ممكن يكون حاكم دولة في عمل نظام يجيز فيه الحرام لأ ما يمشيش خلاص. لان لو لو حاكم الدولة عمل قانون او عمل نزام يخالف شرع الله هذا لا يلزم المسلم في الدولة المسلمة
فبقت كده وتدلوا بها الى الحكام يعني اكبر حاكم مش من حقه يغير شرع ربنا اقرأ بقى معي مية تسعة وتمانين يسألونك عن الاهلة قل هي مواقيت للناس والحج وليس البر بان تأتوا البيوت من ظهورها. ولكن البر من اتقى. واتوا البيوت من ابوابها واتقوا الله
ولعلكم تفلحون اهلة جمع هلال والهلال العرب بتستخدمه في تحديد الشهور الشمس دليل على اليوم والقمر دليل على الشعر. الشمس يحدد بها النهار والليل فهي بتقول لي تعاقب الايام القمر بيحدد به الشهر في التقويم القمري
من قبل الاسلام يعني ايه معنى ان الصحابة يسألوا النبي عليه الصلاة والسلام عن حاجة هم بيستخدموها اصلا اللي هي الاهلة والدين ما جابش سيرتها خالص اللي قال عنها حرام ولا حلال ولا حاجة
الدين ما جاش غير كل حاجة يا جماعة في حاجات موجودة في ثقافة الناس. جيدة ما فيش فيها مشكلة. فالاسلام تركها للناس تتعامل بها بطريقة عادية. لكن الصحابة كان عندهم حرص ان كل حاجة يعملوها تكون اسلامية. حلال
بترضي ربنا فبقوا يسألوا في حاجات كتير جدا وكأنهم بيقولوا لربنا احنا مستعدين نغير اي شيء تريده مننا يا رب وكل شيء تريده مننا يا رب فمين المعنى هنا يسألونك عن ايه ؟ بيسألوه على الاهلة ليه ؟
عايزين تأكيد ان كل حاجة بيعملوه صح ده قصاد ايه بقى في النصف الاول من السورة قلنا زي المراية في اية مرتبطة بدي عكسهم بقى اللي كانوا بيسألوا اسئلة تانية
البقرة مية وتمانية ام تريدون ان تسألوا رسولكم كما سئل موسى من قبل ومن يتبدل الكفر بالايمان فقد ضل سواء السبيل. بنو اسرائيل سألوا سيدنا موسى انهم يروا الله جهرا
ده شرط علشان يؤمنوا شوف بقى الفرق لكن الصحابة عكس كده كانوا يسألوا في الاحكام عشان يطبقوها حبا منهم في الله وارضاء منهم لله ارجع للاية تاني مية تسعة وتمانين
يسألونك عن الاهلة قل هي مواقيت للناس والحج الاهلة جمع هلال وسمي الهلال هلالا عشان الناس لما بتشوفه يعني ترفع اصواتها. الهل يعني يرفع يقول لك بيهلل بيهلل يعني بيرفع صوته
ينادي على بعض وتخبر بعض بظهور الهلال ان ده بداية ايه ؟ بداية الشهر، وكلمة شهر من الاشتهار. لان بداية الشهر الناس تشهرها يا جماعة كل سنة وانتم طيبين يلا رجب آآ دخل
شعبان فالناس بتشهر الامر ده تقول هذا اول يوم فيه ويشهره الشهر وتستخدم الاهلة كمواقيت يعني ايه مواقيت؟ قل هي مواقيت مواقيت جمع ميقات جمع ميقات مواقيت بنوقت بها الشهور
بنعرف دخول رمضان امتى دخول اشهر الحج امتى ؟ المواقيت جمع الميقات والميقات اما ميقات مكاني او ميقات زماني. الميقات المكاني مكان بنتفق عليه عشان نعمل فيه حاجة معينة زي مواقيت الحج حول الحرم كده في منطقة دايرة كده فيها مواقيت
مسلا اللي جايين من ناحية آآ المدينة آآ في الميقات هناك اسمه نخلة دلوقتي بقى اسمه ابار علي. نسبة الى آآ آآ سلطان دارفور المهم يعني المنطقة دي اسمها ابار علي
ده اسمه الميقات يعني ما اللي رايح آآ عمرة او رايح يحج لازم ما يعديش النقطة دي الميقات ده الا وهو محرم نقاط مكاني الميقات الزماني موعد متفق عليه عشان يحدث فيه حدث معين
في الشرع الحج له ميقات. الصوم له ميقات وهكزا. الصوم ميقاته ايه؟ رمضان. الحج ميقاته ايه؟ اللي هو اشهر الحج. اللي هي يجوز فيها الاحرام بالحج. غير كده يحرم الانسان بالعمرة. طيب
اذا الاهلة مفيدة علشان تنزيم حياتكم. قل هي مواقيت للناس والحج بس سؤال عام يسألونك عن الاهلة مش السؤال مش مش آآ خاص بالاستخدامات يعني ليه ربنا ما شرح لهمش
ان الهلال هو جزء ظاهر من القمر وان القمر مكتمل بس بسبب ان الارض في الوسط بين الشمس والقمر في اشعة الشمس بيحجبها كوكب الارض وبتنور جزء بس من القمر
وكل ليلة الجزء ده بيكبر وبيزيد حسب موقع الارض من الشمس وهكزا ليه ربنا ما شرحش الكلام ده لان القرآن مش كتاب ساينس ساينز يعني علم تجريبي. كلمة ساينس مش يعني علم. خلوا بالكم
لان الوحي علم لكن ساينس يعني العلم التجريبي الانسان لازم هو اللي يوصل بنفسه. للعلم التجريبي بالادوات اللي ربنا اداها له ربنا قال في سورة العنكبوت قل سيروا في الارض فانظروا كيف بدأ الخلق
بالسير في الارض والنظر في الكون ودخول المعامل والنظر في الميكروسكوبات والنظر في التلسكوبات. الانسان بيوصل للعلم بتاع ربنا خلي بالك ده علم ربنا. لكن ربنا نثر هذا العلم في الكون وادانا ادوات. فين الادوات دي
دي صورة النحل الاية تمانية وسبعين والله اخرجكم من بطون امهاتكم لا تعلمون شيئا اكبر عالم فيزياء. اكبر عالم شريعة. اكبر عالم كيميا. اتولد من بطن امه ما عندوش ولا معلومة في مخه. ما فيش معلومات
والله اخرجكم من بطون امهاتكم لا تعلمون شيئا وجعل لكم السمع الابصار والافئدة. آآ السمع والابصار والافئدة لعلكم تشكرون ربنا نصر العلم في كل مكان وخرجنا من بطون امهاتنا معنا ادوات نجمع العلم. سمع وابصار وافئدة
اجمعوا انتم العلم بقى  يسألونك عن الاهلة هقول لكم الجزء بتاع الاستخدام قل هي مواقيت للناس والحج انما العلم التجريبي عليكم انتم تكتشفوه هناك سبب خاص لهذه الاية لكن في القرآن العبرة بعموم السبب
اللفظ الفكرة لما يكون اللفظ اه عام احنا بناخد بنستفيد به في حياتنا وعبر الزمان. لكن هو ممكن يكون نزل في حادثة معينة ده معنى كلمة اه اه العبرة بعموم اللفظ لا بخصوص السبب. فيه سبب نزلت عشانه الاية. اسباب النزول
لكن اللفظ عام ينفع احنا نستفيد منه عبر الزمان في حادثة معينة حصلت لكن الحادسة دي ممكن ما يكونش لها تأسير دلوقتي خلاص كان من عادة العرب في الجاهلية كان في حاجة اسمها العرب الحمس والانصار ايضا
انه لما الرجل ينتهي من الحج يعود لبيته ما يدخلش من الباب يدخل من مدخل خلفي في ظهر البيت فابطل الاسلام هذه العادة ونزلت الاية تقول لهم لو عايزين البر فعلا
يعني الخير يعني الاحسان يعني تعملوا عمل صالح عشان كده بتسألوا عن الاهلة. خليني اقول لكم العمل الصالح فين. خليني اقول لكم البر هو ايه. البر الحقيقي تبتعدوا عن البدع في العبادات. واي شيء في مناسك الحج لم يفعلوا ابراهيم ما تعملوهوش
ده السبب الخاص ليس البر بان تأتوا البيوت من ظهورها ولكن البر من اتقى واتوا البيوت من ابوابها خلاص؟ كده شفنا كيف ابطل الاسلام عاد دخيلة على الحج او بدعة ادخلها الناس مع الوقت عشان الناس مع الوقت بتبقى مش
عارفة يفرق بين ما هو من الدين وما هو من ثقافة البلد وبقى الدين اختلط بالثقافة والناس مش عارفة تفرق بينهم. هوديكم مسال موجود عندنا اليومين دول. يعني انا داخل مسجد هنا في لندن
فبمجرد ما دخلت من الشارع لقيت سلالم لازم اطلعها  فوجدت الناس بتصرخ في. اخلع الجزمة. اتاري النزام في المسجد ده انت اول ما تدخل من الشارع تقلع الجزمة على طول. حتى لو فيه بقى لسة رخام وهتمشي
وسلالم هتطلعها. ما دام دخلت من باب المسجد لازم تقلع الجزمة على طول دا تدين  قاعدين يا جماعة. المهم انا بدعو عشان اقول آآ آآ اقول درس في المسجد ده
والناس اللي شافوني دخلت بالجزمة وما خلعتهاش نزراتهم لي كانت شديدة جدا وكاني خرجت من الاسلام بقى. واعتديت على كرامة هذا الدين يعني حاجة يعني هيقيموا علي الحد بقى انا اديت درس الناس فوجئت طبعا دي معظمها ان هم ده الشخص اللي زعقنا فيه ده ده قدموه بعد الصلاة وهيدينا درس
اتكلمت يومها عن خلط الثقافة بالدين وانه مع الوقت الامور بتسيح في قلب بعضها. والناس بتظن ان كل ممارساتهم اللي في الدين دي من الدين مع ان كتير منها من الثقافة ما لوش دعوة بالدين
وضربت مثال خلع الاحذية المسجد ليس من الدين بل من الثقافة لما انتشرت هذه العادة كان بعض الصحابة ما زالوا احياء على قيد الحياة كان ابن مسعود حي ولما لقى ناس بتخلع الحذاء الاحذية خارج المسجد قال وددت لو اتى لص وسرقها حتى لا تكون بدعة
يعني اتمنى الناس تسرق الاحزية دي عشان ما تبقاش بدعة وتدعناها في الدين. لكن طبعا دلوقتي سجاد وموكيت تنزيفه صعب. فالافضل فعلا نخلع الاحذية لكن لازم نفضل عارفين ان ده مش جزء من الدين
لازم نكون فاهمين كده. بالعكس ده هو اساس الاساس قصدي انك بتصلي بالنعل. بتصلي بالحذاء بتاعك اصلا لكن عموما عن زلك الايام المهم ان احنا نكون فاهمين كامل. المهم نرجع لموضوع العين
فالاهم هو ان اللفظ بتاع الاية دي يحمل معاني مهمة جدا وليس البر بان البيوت من ظهورها. ولكن البر من اتقى واتوا البيوت من ابوابها. واتقوا الله لعلكم تفلحون. اللي عاوز يعمل حاجة لازم يدخل بالطريقة الصحيحة وليس بالطرق الملتوية
الاية اللي قبلها ايه ؟ ولا تأكلوا فريق ولا تأكلوا اموالكم بينكم بالباطل وتدلوا بها الى الحكام كولو فريقا من اموال الناس بالاثم. وانتم تعلمون. عاوز تكسب فلوس ما تسلكش السبل الملتوية. وتدفع رشاوي وتغش
تخدع وتاكل مال اخوك بالباطل ادخل البيت من بابه. عاوز تخش التجارة ادخل التجارة بطريقة صحيحة افتح محل استورد بضاعة. اشتغل زيك زي باقي التجار. ما تروحش انت بقى تجيب بضاعة مغشوشة او مهربة. ويبقى التاجر اللي بيشتغل بطريقة سليمة عمال يخسر
وليس البر بان تأتوا البيوت من ابواب من ظهورها ولكن البر من اتقى وقتوا البيوت من ابوابها واتقوا الله لعلكم تفلحون الناس اللي مش بتتقي الله لن تفلح بمفهوم المخالفة
بيقول لك واتقوا الله لعلكم تفلحون يبقى اللي مش هيتقي الله مش هيفلح على الاقل مش هيفلح في الاخرة ممكن تشوف واحد ما بيتقيش ربنا وفي الدنيا عمال يكسب مستنيينك ان هو مفلح هو مش هو ما لم يفلح
وربنا مش هيبارك له في هزه الفلوس الناس التي لا تتقي الله لن تفلح. الذي يستخدم الوسائل الملتوية لن يفلح. الفساد في كل الامور مش اخرته مش كويسة على المجتمع
كله وربنا ما بيوفقش حد كده واتقوا الله لعلكم تفلحون اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب اجعله قوة لنا فيما تحب
وما زويت عنا مما نحب اجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك
وانبيائك ورسلك وعبادك الصالحين. اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا. اللهم اجعل حبنا كله لك. وسعينا كله في مرضاتك. اللهم
واجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة
انت تحكم بين عبادك فيما كانوا فيه يختلفون. فبحق كل حرف في كتابك تلوناه او تدبرناه اكفنا واهلينا واخواننا واخواتنا شر كل من يكيد لنا ولهم واحفظنا واياهم من شرورهم ونجعلك اللهم في نحورهم فانت الوكيل. ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين وكن مع اخواننا في تركستان الشرقية وفي الشام وفي كشمير وفي سريلانكا وفي الهند وانصر كل من نصرهم واخذل كل من خذلهم. وطهر المسجد الاقصى من الدنس فانهم لا يعجزونك
اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او من علمائنا مريضا به او حاملا له فالبسه ثوب الصحة والعافية عاجلا غير اجل. ومن لم يصب به فقه شر
وابعده عنه ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على
دعواتك وتعاهدت على نصرة شريعتك فوثق اللهم رابطتها. وادم ودها واهدها سبلها. واملأها بنورك الذي لا يخبو. واشرح صدورها بفيض الايمان بك جميل التوكل عليك واحيها يا ربنا بمعرفتك وامتها يا مولانا على الشهادة في سبيلك. انك نعم المولى ونعم النصير. وصلي اللهم وسلم على سيدنا محمد
وعلى اله وصحبه ومن تبع هداه السلام عليكم ورحمة الله وبركاته. نراكم غدا باذن الله. في نفس هذا الموعد ان كنا من اهل الدنيا
