السلام عليكم ورحمة الله وبركاته. اهلا بحضراتكم في المقطع رقم مية اربعة وعشرين من مقاطع حظر التجول والمقطع رقم اتنين من مقاطع تدبر سورة القصص. احب افكر حضراتكم بالمصاحف امبارح
اخر اية تدبرناها كانت الاية تمانية في سورة القصص  اعوذ بالله السميع العليم من الشيطان الرجيم. يلا افتح معي المصحف على سورة القصص. يلا الاية تمانية بسرعة شوية يا جماعة
اعوذ بالله السميع العليم من الشيطان الرجيم فالتقته فالتقطه ال فرعون ليكون لهم عدوا وحزنا ان فرعون وهامان وجنودهما كانوا خاطئين. وشفنا ان ال فرعون بقدر الله التقتوا موسى ليربوه وليكون هو من سيقف امامهم في يوم من الايام
ويكون سبب في موت فرعون وجنوده ثم الاية تسعة بتعمل بنا فلاش باك ليوم التقاط موسى وهو رضيع. الاية تمانية انتهت بنا للخلاصة ان ان موسى هيكون هو السبب للحزن اللي هيصيب ال فرعون هيكون سبب المصيبة اللي هتحصل لال فرعون. فرعون وهامان وجنودهما
المهم الاية تسعة بقى بتعمل لي يوم ما القي في النهر. اقرا معي الاية تسعة وقالت امرأة فرعون قرة عين لي ولك لا تقتلوه عسى ان ينفعنا او اتخذه ولدا وهم لا يشعرون
السنة اللي فيها ذبح اطفال بني اسرائيل ال فرعون وجدوا طفل رضيع في صندوق في النيل. يبقى ده ايه اكيد طفل من اطفال بني اسرائيل. امه رميته عشان ما يقتلش
في اسيا زوجة فرعون رأت الطفل فاحبته وقالت لفرعون هذا الطفل ممكن يكون قرة عين لي ولك فلا تقتلوه لا تقتلوه ازا كانت متوقعة انه هيقتل. بعض الناس قالوا لان هو
فاذا معروف ان هو بني اسرائيل. لأ هو المصريين حتى الفراعنة كانوا بيختنوا الاطفال كانوا بيختنوا الذكور والاناث اصلا. يعني هي هي حتى ختان الاناث عادة فرعونية لكن هي عرفت لانه طفل مرمي في السنة بتاعة قتل الاطفال اذا متوقع يكون من بني اسرائيل
طيب الطفل ده ممكن يكون قرة عين لي ولك. قال لها لأ لك انت بس وورد يعني روي عن النبي صلى الله عليه وسلم انه لو كان قال لو كان سكت وبقى قرة عين له هو كمان لكان نجا لكن هو لا
فمش عايز انا منه حاجة معي بقى. معي في الاية التسعة اقروها معي. وقالت امرأة فرعون قرة عين لي ولك لا تقتلوه عسى ان ينفعنا او نتخذه ولدا وهم لا يشعرون. يعني وهم يعني ايه وهم لا يشعرون
يعني هم واخدين هم مش لا يشعرون هم واخدين مين يربوه اصلا  بس في حاجة في الاية دي انا بشبه عليها زي ما اكون سمعت جزء منها قبل كده. فكر كده معي. فيه جزء في الاية ده سمعناه قبل كده
عسى ان ينفعنا او نتخذه ولدا في سورة يوسف الرجل اللي اشترى يوسف الذي اشتراه من مصر اعطى يوسف لزوجته وقال لها ايه الاية عشرين من سورة يوسف وقال الذي اشتراه من مصر لامرأته اكرمي مثواه
عسى ان ينفعنا او نتخذه ولدا وهنا في سورة القصص تسعة اسيا امرأة فرعون قالت نفس الكلمة لفرعون عسى ان ينفعنا او نتخذه ولدا. هتقول فيها ايه؟ صدفة يا اخي
باقول لك لأ صدفة ايه بس ؟ ما فيش صدفة في القرآن  الاية في موسى خد عندك بقى واحد الاتنين من بني اسرائيل اتنين الاتنين كانوا متعرضين للقتل وهم اطفال. اقتلوا يوسف او اطرحوه ارضا. آآ فاكرين
الاتنين نمرة تلاتة الاتنين القوا في الماء واحد في النهر والتاني في البئر قال قائل منهم لا تقتلوا يوسف والقوه في غيابة الجب الاتنين جرى حاجة. تم تبنيهم واتقال عنهم عسى ان ينفعنا او نتخذه ولدا
قالها عن يوسف الرجل الذي اشتراه من مصر وقالتها عن موسى امرأة فرعون خمسة يوسف هو اللي دخل بني اسرائيل مصر. ستة موسى هو اللي خمسة برضو خليها في خمسة. موسى هو اللي خرج بني اسرائيل من مصر
فيوسف دخلهم مصر وموسى خرجهم من مصر. لذلك سبحان الله! عسى ان ينفعنا او نتخذه ولدا مش صدفة. لكنها بتلفت نظرك ان كما بدأت قصة بني اسرائيل في مصر فهي
ان تنتهي من مصر سورة القص بدأت القصة قصة بني اسرائيل في سورة يوسف وتنتهي ويخرجون هنا في سورة القصص. حاجة جميلة. اقرا معي الاية عشرة  واصبح فؤاد ام موسى فارغا
ان كادت لتبدي به لولا ان ربطنا على قلبها لتكون من المؤمنين واصبح فؤاد ام موسى فارغا ان كادت لتبدي به لولا ان ربطنا على قلبها لتكون من المؤمنين يعني ايه واصبح فؤاد ام موسى فارغة؟ الفؤاد يعني ايه؟ قال لك القلب لأ
الفؤاد هو القلب المحترق القلب اللي بيتحرك على امر ما احنا مترجمينها في الترجمة بتاعة مؤسسة جسور فقد السمك يعني شوي السمك. فالفؤاد هو القلب اللي بيتحرق قلب المحروق على امر معين. واصبح فؤاد ام
سأل بقى محروق على ابنها فارغة يعني ايه ؟ قلبها المحترق اصبحت المشاعر اللي فيه مسحوبة. انتم عارفين لما واحد ربنا يعافينا يفقد شخص عزيز في اسرته زي ابن ولا اخ
ولا اخت ولا اب ولا ام يوم ما بيموت الشخص العزيز ده الواحد بيحس ان روحه مسحوبة حاجة فضيت في قلبه واصبح فؤاده ام موسى فارغة. طبعا هتقولي لي ده فيها تفسير تاني انا عارف ان فيه عدة تفاسير. عشان مش كل شوية حد يخش يكتب لي في الكومنتات. يا يا سيدي الفاضل فيه تفسير اخر به
انا بقول لك على التفسير الاقرب لفهمي انا واللي انا مقتنع به. خلاص؟ طيب. واصبح فؤاد ام موسى فارغا مش قادرة يا عيني هتتجنن على ابنها الرضيع يا جماعة امي بترمي ابنها الرضيع وعمر يوم ولا يومين بترميه في البحر
ان كادت لتبدي به لولا ان ربطنا على قلبها لتكون من المؤمنين. كانت على وشك تمشي تصرخ وتقول ابني هاتوا لي ابني. خوفا عليه من الغرق وتكشف العملية كلها لولا ان ربطنا على قلبها لولا ان ربنا ثبتها
فما عملتش كده لتكون من المؤمنين. يعني كانت هتكفر ؟ لأ. ما كانتش هتكفر. لكن ارجع للاية سبعة واوحينا الى اقرا معي الاية السابعة ارجع الاية سبعة. واوحينا الى ام موسى ان ارضعيه فاذا خفت عليه
القيه في اليم ولا تخافي ولا تحزني. انا رادوه اليك وجاعلوه من المرسلين فربنا اوحى لها انها ترميه في النهر وانه هيرجعه لها تاني. وهيصبح له شأن وهيبقى من انبياء بني اسرائيل
مفروض انها كانت تؤمن بهذا الوحي كما هو وتثبت وما تنفعلش وتبوز الدنيا. فربنا قال ايه في الاية تسعة اللي احنا بنقرا فيها دلوقتي الاية عشرة  الاية عشرة واصبح فؤاد ام موسى فارغا ان كادت لتبدي به. كانت على وشك تبوز العملية وتطلع تصوت وتقول هاتوا لي ابني
لولا ان ربطنا على قلبها لتكون من المؤمنين بوعد ربنا وانه هيتحقق مش مؤمنين يعني عكس عكس الكفر لأ لكن الايمان القوي بوعد ربنا. ده المقصود موسى اصلا يعني من الاراء اللي وردت فيها انها انها نبية. لان عشان كلمة واوحينا اليها
واصبح فؤاد امي موسى فارغا. مم وان كادت لتبدي به لولا ان ربطنا على قلبها لتكون من المؤمنين. هديت ومسكت اعصابها بس قالت لاخته ايه اقرا معي الاية حداشر. وقالت لاخته قصيه فبصرت به عن جنب وهم لا يشعرون
قالت لاخته قصيه يعني تعقبيه يعني امشي على اثره وجبناها منين؟ في سورة الكهف سيدنا موسى وفتاة لما ضاع الحوت منه لما السمكة نزلت وعامت في البحر. فارتدا على اثارهما قصصا. قصصا يعني مشيوا على خطوات
هي قالت لاخته قصي يعني امشي في نفس الطريق خليك عينك ما تسيبوش. عشان ما يتوهش منك. هو ده قص الاثر ان ما يتوهش منك الاثر فبصرت به عن جنب
فضلت مشية تراقب الصندوق في الماية لغاية ما التقطه ال فرعون  وهم لا يشعرون  وهم مش عارفين ان البنت بتنزر عليهم وشايفة بيعملوا ايه وهم لا يشعرون. جت مرتين وهم لا يشعرون. في الاية تسعة والاية اتناشر. طب وايه يعني
انت بتهتم قوي بالحاجات دي ليه ؟ لا ده لازم اهتم ما جتش بالصدفة ما فيش حرف في القرآن بالصدفة يا جماعة جت مرة وهم بيقرروا يربوه ومرة واخته بتبص عليه
ده يوريك دي دي توقفت عندها ليه ربنا كرر؟ ما هو ده التدبر. ليه ربنا كرر وهم لا يشعرون؟ وهم لا يشعرون. ايه المشكلة؟ لا مش لا فيها مشكلة. في حاجة فيها رسالة لك؟ ايه
ده يوريك ايه؟ انه لما ربنا يريد شيء يسخر كل الظروف حتى اكثر الناس حرصا يفقدوا ممكن يفقده يفقده حرصهم واكثر الناس نظاما يفقدوا نظامهم. ربنا يفقد الناس الشعور وهم لا يشعرون. مين دول اللي يشعرون؟ حرس فرعون لا يشعرون
قال يشعرون ليه عشان ربنا اراد شيئا اراد شيئا هقول لكم انا الاية بسم الله سواني سواني سواني معي القصص. شف يا سيدي  ربنا اراد شيء ونريده شف ونريد ان نمن على الذين استضعفوا. هات لي الاية خمسة
ونريد ان نمن على الذين استضعفوا في الارض ونجعلهم ائمة ونجعلهم الوارثين. هي دي بداية التغيير لما اترمى موسى الرضيع ابن يوم او يومين في الماء والتقطه ال فرعون وهم لا يشعرون. وكمان اخته بتقصه وهم لا
تشعرون ليه عدم الشعور ده؟ ازاي ربنا يفقد اكتر الناس نزاما في العالم النزام في اللحزة دي لان ارادة ربنا هنا. ونريد ان ربنا اراد شيئا انت لا تتخيل الكون كله
ممكن حاله يتغير ازاي؟ عشان ارادة ربنا تتم مشيئة ربنا تتم لزلك كلمة زي كلمة وان لا يشعرون تتكرر مرتين انها توقفك وتقعد تفكر فيها ما عديش عليك. هتقول لي بس احنا كده هناخد وقت. ومش هنلحق نختم الشهر ده
انا قلت لك معنا نظامنا ان احنا عندنا وقت. وما وضعناش اي حاجة. ولازم نقرا قرآن مدة طويلة جدا كل يوم وكل ما كان عدد الايات اقل كل ما كان احسن. عشان نتدبرها. قلنا الاية
التمرة ازا بلعتها بشوية ماية مش هتحس بطعمها زي الكبسولة. لكن لو ندغتها وكل ما تمضغ فيها كل ما تحس بحلاوتها. اقرا معي بقى اتناشر  اتناشر وحرمنا عليه المراضع من قبل فقالت هل ادلكم على اهل بيتي يكفلونه لكم
وهم له ناصحون يعني ايه ربنا حرم عليه المراضع. يعني منعه انه يقبل اي ثدي اخر من قبل يعني ايه من قبل؟ من قبل ايه يعني من قبل ان يلتقطوه من الماء ربنا سد نفسه عن اي ثدي اخر الا في ثدي الاخير اللي رضع منه
ربنا قال في الاية سبعة ارجع للاية سبعة واوحينا الى ام موسى ان ارضعيه ففي امر لها بالارضاع رضعيه. الرضعة دي رضعة خاصة. الغرض منها مش اشباعه. الغرض منها ان خليك فاكر الثدي ده
مش هتاخد غيره عن اربعين فاذا خفت عليه فالقيه في اليم ولا تخافي ولا تحزني. خلاص الرضعة الاخيرة دي كان فيها سر. مش هيقبل يرضع تاني من اي امرأة في العالم. نعم. وحرم
ارجع بقى للاية اتناشر وحرمنا عليه المراضع من قبل. من قبل امتى؟ لما رضع من صدر امه اخر مرة دي كانت اخر دهنة ربنا حرم عليه اي سدر اخر فقالت اخته قالت لهم زهر بقى قالت لهم هل ادلكم على اهل بيت يكفلونه لكم وهم له ناصحون؟ هل تحبوا ادلكم على
اهل بيت يتكفلوا به ويرضعوه  وهم له ناصحون. يعني ويربوه كمان ما هو الطفل في سن الرضاعة يفضل يرجع ويبدأ يمشي برضو يتعلم المشي وبتاع يعني الطفولة المبكرة دي فيها حاجات كتيرة محتاجة ان الطفل يتعلمها. فهي بتقول لهم اعرف
اهل بيت محترمين ومتعلمين هيخلوا بالهم بالهم منه من جميع النواحي سواء تغذية او تربية اقرا الاية تلتاشر طردناه الى امه كي تقر عينها ولا تحزن. فاكرين دي من اربع خمس ايات كانت عاملة ازاي يا عيني
اهو ربنا رده زي ما زي ما وعدها فرددناه الى امه كي تقر عينها ولا تحزن ولتعلم ان ان وعد الله حق ولكن اكثرهم لا يعلمون ربنا رجعه لامه علشان تطمئن
ولا تحزن عشان هو قال لها في الاية سبعة واوحينا الى ام موسى ان ارضعيه فاذا خفت عليه فالقيه في اليم ولا تخافي ولا تحزني. انا فادوه اليك وجعلوه من المرسلين. الاية اتناشر فرددناه
ان راده فرض دناه الى امه. كي تقر عينها ولا تحزن ادي ربنا رجعه لها علشان تعرف ان ربنا لما بيوعد بينفز ما وعد به تلاتاشر فرددناه الى امه كي تقر عينها ولا تحزن ولتعلم ان وعد الله حق
ما كانش لازم تنفعل كده. اهدي شوية. احنا عارفين شعور الامور بس برضو اعلمي ان ان وعد الله حق ولكن اكثرهم لا يعلمون للاسف اكتر الناس لا يعلمون ان وعد الله حق. ولو علم الناس ان وعد الله حق ما كان حالهم كما هو حالهم الان
اربعتاشر ولما بلغ اشده ما كبر. واستوى نضج. اتيناه حكما وعلما وكذلك نجزي المحسنين. هنا دي جملة اعتراضية بتحكي مستقبل سيدنا موسى في قلب القصة بيقول بعد ما رددناه لامه
وهو رضيع كبر ونضج واتيناه حكما حكما يعني حكمة النبوة. فاصبح نبيا وعلما حكما وعلما علم سيدنا موسى كان من اعلى الناس فاكرين في سورة الكهف لما قلنا السبب قصة آآ العبد الصالح اللي هو في التفسير اسمه الخضر
وموسى ايه الحديث آآ النبي صلى الله عليه وسلم اللي بيرويه ابي بن كعب قال قال رسول الله صلى الله عليه وسلم وقف موسى خطيبا في بني اسرائيل وقف يخطب بني اسرائيل. فسألوه من اعلم الناس
قال انا هيكون مين يعني اهو الرسول هذا العصر. ومن اولي العزم من الرز هيكون بفعلهم انا فعتب الله عليه ان لم يرد العلم اليه. ربنا عاتبه ازاي ما يقولش الله اعلم؟ كان لازم يقول الله اعلم. وقلنا في درسين في سورة الكهف لنبيين. سيدنا موسى كان لازم تقول الله اعلم
وسيدنا محمد عليه الصلاة والسلام كان الناس بيقول ان شاء الله طيب آآ عموما خلينا بس نرجع ازا سيدنا موسى كان من اعلم الناس هو لما قال انا اعلم الناس ما كانش في الفراغ هو فعلا من اعلم الناس لكن ما كانش يعرف ان في حد
يعلم اكثر منه يعني آآ فهو كان عنده علم. لكن القصة دي فيها اشارة انه كان عالم ايضا وكذلك نجزي المحسنين اي ان المحسن ربنا يكافئه بالحكمة والعلم آآ مش بالمال مش بالصحة مش بطول العمر. المحسن ربنا يكافئه بالحكمة والعلم
ربنا يجعلنا من المحسنين. ايه هو الاحسان؟ الاحسان مرتبة ينالها الانسان باجتهاده الاحسان هو ان تعبد الله كأنك تراه ان لم تكن تراه فهو يراك. يعني ده طبعا حديس جبريل وحديس مشهور. لكن يعني ايه؟ يعني ايه اعبد ربنا كاني اراه
يعني توصل في اليقين بالله كأنك بتشوف ربنا يعني ايه برضو يعني احنا لا نستطيع التعامل مع الله بالحواس الخمسة. هنقدر نشوفه ولا نقدر نسمعه ولا نقدر نشمه ولا نقدر نلمسه
ما نقدرش خالص ما ينفعش ليه؟ لاننا جايين الدنيا نختبر مختبر في ايه؟ نختبر في ايماننا بالله مختبر في لا اله الا الله محمد رسول الله. فلو ربنا زهر قدامنا
يبقى ايماني هيساوي ايمانك هيساوي ايمان سيدنا محمد. خلاص ما هو زهر بنشوف اقعد معي بنسمع لو بالحواس الخمسة نقدر هنقدر نتعامل مع الله ما بقاش فيه اختبار. يعني درجة ايماني بوجود هزا المج مج ريدجز الجميل ده
هو ناس درجة ايمان اخويا عبدالله اللي قاعد قدامي دلوقتي بيتفرج علي قعد معي في نفس الاوضة اهو ماشي؟ طيب هو درجة ايمان انتم كمان وانتم شايفين المنجو انتم عارفين ان انا ماسكه في ايدي يعني ما فيش خداع بصري في الموضوع
ما فيش درجات ايمان مختلفة بوجود المادة خالص لكن لو انا قلت لكم في مجورة الكمبيوتر بتاعي بس انتم مش شايفينه. بعضكم مصدق وبعضكم ممكن يكون مش مصدق. اقول له اديكم مسال احسن من مجدي
انا لما اقول لحد منكم خلي بالك فيه نقطة مية في السقف هتقع على دماغك دلوقتي المؤمن جدا بمصداقية فاضل سليمان هيقوم قايم بسرعة ناجح  اللي مش متأكد من مصداقية فاضل سليمان ويحب يتأكد كويس ما يتبعش اتباع اعمى وده مش وحش بس
لو انا صادق وهو خد وقت على ما يبص وبعدين يقوم خد انه ما يلحقش يقوم. وتنزل نقطة على دماغها لو هو مؤمن جدا بكلامي وانا مصدق عنده هيقوم على طول. انما اللي يقول له يا اخي انت لا يا كفتة يا واي كلام وكفتجي وبتقول مش
مش هبص حتى خلاص تعا تقعد طيب احنا جايين نختبر هنا في مسألة وجود الله  فمعنى الاحسان اني اوصل بايماني الى وجود الله بنسبة مية في المية وكأني ارى  درجة عالية جدا من اليقين
طب ازاي نوصل لدي اقول لكم توصل ازاي انك تتعامل مع الله طب اتعامل مع الله ازاي بنعمل ايه دلوقتي؟ تدبر القرآن ده هو اقوى شيء. في التواصل مع الله
احنا كل يوم بنكلم ربنا وربنا بيكلمنا يا جماعة نحن في نعمة الناس اللي معنا كل يوم بنتدبر القرآن دول. احنا في نعمة لو ادركها الذين لا يتدبرون القرآن لو
اللي احنا فيه لقاتلونا عليه بالسيوف لكن مش محتاجين يعملوا كده. احنا اصلا بندعوهم. احنا مش مانعين حد. احنا بندعوهم. تعالوا يا جماعة كل شوية يا جماعة تعالوا. يا جماعة التزموا معنا. يا جماعة دي نص ساعة كل يوم. وبعدين
الاسرة دي ما تكفيش انت لازم بعد النص ساعة دي تطلع لوحدك نص ساعة على الاقل التانيين الصبح لوحدك وتتدبر لوحدك. طيب نرجع لقصة موسى تاني انا بتشعب لما تشعب تقولوا لي ارجع تاني. اقرا بقى الاية خمستاشر
ودخل المدينة على حين غفلة من اهلها. فوجد فيها رجلين يقتتلان هذا من شيعته وهذا من عدوه. فاستغاثه الذي من شيعته على الذي من عدوه فوكزه موسى قضى عليه قال هذا من عمل الشيطان انه عدو مضل مبين
ودخل المدينة على حين غفلة من اهلها. سيدنا موسى ادخل المدينة. مدينة ايه؟ مدينة من؟ منفيس. جنب دهشور وميت رهينة ناحية سقارة دي كانت عاصمة مصر العاصمة الادارية في الوقت ده
ودخل المدينة على حين غفلة من اهلها. يعني ايه على حين غفلة من اهلها؟ يعني دخل من وراهم دخل متخفي لأ دخل في وقت هم مريحين فيه نايمين فيه الطرق فاضية. عادة في الوقت ده الطرق ممكن يكون مسلا وقت الضهر والدنيا حر قوي في الصيف فالناس في بيوتها في الوقت ده
وعلى حين غفلة من اهلها يعني مش في وقت الشوارع مأهولة فيه ما فيش حد في الطريق. فلقى رجلين يقتتلان هذا من شيعته وهذا من عدوه. اتنين بيضربوا بعض. واحد من بني اسرائيل وبياكل علقة سخنة من واحد قبطي
قبطي يعني ايه ؟ هتقول لي مسيحي اقول لك لأ ما ينفعش. ده اصلا سيدنا موسى في الوقت ده كان الف وخمسميت سنة قبل ميلاد السيد المسيح قبطي يعني مصري القبطي القبطي الجبتن الجبت يعني مصر
الالماني ايجيبت خلاص؟ فالمهم لقى واحد مصري بيضرب واحد تاني من بني اسرائيل. هذا من شيعته. الشيعة قلنا يعني الفرقة بتاعته وهذا من عدوه. لان المصريين هم اعداء بني اسرائيل. هم
فاستغاثه الذي من شيعته على الذي من عدوه. اللي من قومه استنجد به. يا موسى تعال دافع عني بيديني علقة فوكزه موسى فقضى عليه. سيدنا موسى كان قوي جدا خبطوا خبطة جاب اجله. غالبا الراجل وقع على راسه او رقبته. حاجة حصلت يعني الراجل مات
ازدقت لخطأ قتل غير مقصود. ضرب افضى الى موت. يعني لكنه مش قتل مع سبق الاصرار والترصد. ما هياش جريمة قتل فسيدنا موسى على طول فورا ندم. وقال هذا من عمل الشيطان
انه عدو مضل مبين سيدنا موسى زعل جدا وندم جدا. لكن بيلفت نزري بقى هنا انه نسب هذا العمل للشيطان وده من الاشياء اللي انا لاحظتها وهي انك كما يجب عليك ان تذكر الله
وتذكر نفسك بالله في كل وقت بالذكر والتدبر والصلاة والاذكار عليك ايضا ان تذكر نفسك ايقان كل ما يحصل شيء سيء تذكر نفسك هذا من عمل الشيطان في سورة فصلت
ربنا بيقول واما ينزغنك من الشيطان النزغ. حاجة سريعة كده. الطائف سريع كده فاستعذ بالله انه هو السميع العليم دي ستة وتلاتين فصلت. نفس الاية تقريبا بنفس اللفز ما عدا التغير بسيط جدا في سورة الاعراف. هي هي بقى واما ينزغن
ظنك من الشيطان نزغ فاستعذ بالله انه سميع عليم  بدل انه هو السميع العليم انه سميع عليم من غيرهم. طيب انا اعرف منين الافكار السيئة اللي بتجي لي دي من الشيطان ولا لأ
الشيطان هو ايه؟ الشيطان هو اي شيء بيبعدك عن الله وبيبعدك عن الخير ممكن يكون بني ادم بيزين لك المعصية ويقول لك تعال معي الحمارة تعال معي الديسكو وجرب سيجارة وجرب كاس
قشطة من الشياطين الانس ربنا قال وكذلك جعلنا لكل نبي عدوا شياطين الانس والجن. يوحي بعضهم الى بعض زخرف القول غرورا. من الخطأ انك تفتكر ان كل كلمة شيطان معناها جن. لا مش حقيقي. هناك شياطين انس
وممكن يكون جن. جن يعني غير مرئي. يعني فكرة بتجي لك في دماغك بتقول لك ايه المعصية دي؟ مش معصية يا عم دي دلوقتي مفيدة دي هتقلل الاكتئاب دي هتريحك. طب بس خد شوية صغيرين بتاع دجل
يلا يلا دخن اي فكرة تيجي زي كده هي من الشيطان. مش ممكن طيب تكون من النفس الامارة بالسوء. مش من الشيطان هي الامارة من السوق بالسوق اصلا شيطان بيوسوس ولقد خلقنا الانسان ونعلم ما توسوس به نفسه
فسيدنا موسى هنا نتعلم منه انه يذكر نفسه وقت الوقوع في الخطأ بان هذا من عمل الشيطان. عشان يشعر يشعر نفسه انه عمل عمل سيء بجد فيندم فورا لكن احنا ما بنعملش كده احنا بنغلط الغلطة ونقعد نبرر لنفسنا
انا ما كنتش قاصد آآ على فكرة مع سيدنا موسى كان من حقه يبرر لنفسه يقول انا ما كنتش اصلا بس هو ما عملش كده هو للنفس هو قسى على نفسه. كل انسان يريد ان يربي نفسه ويرتقي يجب انه يشد على نفسه في التربية. النفس زي
الخيل الجامحة الخيل الحصان اللي مش متروض اللي ما فيش حد ركبه قبل كده بيقعد ينط ويعمل وبتاع شفتم لعبة الروديو ده اللي في في امريكا اللي هي الحصنة البرية اللي ما اتركبتش قبل كده
تبقى جامعة محتاجة ترويض يعجبني قوي انا هو اه الابيات بتاعة سيدنا عبدالله بن رواحة. عبدالله بن رواحة احد شعراء الرسول عليه الصلاة والسلام. وهو من شهداء اه غزوة مؤنس
ما اعرفش الناس بتقول مؤتة هي مؤتة. آآ سيدنا النبي عليه الصلاة والسلام اعطى اللواء لزيد ابن حارثة. وقال ان مات آآ يتولى الراية جعفر بن ابي طالب. فمات زيد ثم تولى جعفر بن ابي طالب. فان مات
جعفر ابن ابي طالب اللي هو سموه جعفر الطيار ده اخو سيدنا علي بن ابي طالب عبدالله بن رواحة يتولى الراية. فلما مات جعفر جعفر بن ابي طالب. سيدنا عبدالله بن رواحة شاف الاتنين القادة اللي قبله ماتوا
فتردد وبعدين قال ابيات عرف ان نفسه هتوديه في داهية. راح قايل ايه ؟ اقسمت يا نفسي لتنزلن لتنزلن او لتكرهين ان اجلب الناس وشد الرنة ما لي اراك تكرهين الجنة
قد طالما قد كنت مطمئنة هل انت الا نطفة في جنة؟ يا نفسي ان لم تقتلي تموتي ما انت كده جاية هذا حمام الموت قد صليت فرصة ياللا جا لك لغاية عندك. وما تمنيت فقد اعطيت
وان تفعلي فعلهما هديتي. انت افعلي فعل مين؟ الاتنين القادة اللي قبله. جعفر ابن ابي طالب وزيد ابن حارثة. وخد الراية ومات شهيدا. لكن انا انا بتوقف هنا عند قوله اقسمت يا نفسي لتنزلن هنزلك. لتنزلن اولى
فتكرهينا لو ما نزلتيش انا ساكرهك. بيقول لنفسه هجيبك من شعرك وامسح بك البلاط ما هي النفس بتودي لواحد في داهية. الناس اللي بتمشي على هوى نفسها هم اللي بيروحوا في داهية
الناس دي اللي بتربي نفسها وبتروض نفسها ما كانوش بيستسلموا لشهواتهم في واحد من رواة الحديث المشهورين اسمه ابو الفضل ابن المتوكل بيقول ظللت اشتهي الهريسة ثلاثين سنة. قعد نفسه ياكل هريسة هريسة. تلاتين سنة
بس مش عارف ليه؟ لانه كان بيحضر كل يوم بعد الفجر مجالس السماع يعني الدروس. فيه دروس في المساجد بعد الفجر وبيطلع منها متأخر يكون خلاص الناس بتوع الزلابية خلصوا وشطبوا وماشيين. ما فيش زلابية ما فيش زلابية ما فيش هريسة ما فيش هريسة
تلاتين سنة نفسه ياكلها ومش حد يشتريها. ما فيش مرة قال لك طب اطلع بدري النهاردة  دي الناس اللي بتشد على نفسها اه يانا طيب اه اللي عايز يقرأ في موضوع الترويض النفس والرياضة النفسية. بصوا عندنا حاجتين
عندنا دورة اسمها دورة التربية الروحية فين على اليوتيوب بتاعة في حاجة اسمها يعني مجموعات المقاطع بتاعة الفيديوهات هتلاقي مجموعة اسمها دورة التربية الروحية. دي مهمة قوي. عندنا كتاب للدكتور مجدي الهلالي اسمه حطم صنم
حطم صنمك. اجيب منين كتب الدكتور مجدي الهلالي موجودة قابلة للتنزيل على موقعه موقع دكتور مجدي اسمه ايه؟ الايمان اولا. انا اسف ان انا زكرت الدورة بتاعتي قبل قبل الكتاب بتاعه بس بامانة يعني هزه الدورة انا سارقها كلها من
دكتور مجدي. من الاخر يعني. انا بسرق منه وهو عارف ان انا بسرق منه بس في حاجة كمان اللي عايز يقرا في الموضوع ده برضو بتوسع اكتر يقرا باب الرياضة
في احياء علوم الدين لابو حامد الغزالي باب الرياضة مش هتقرا رياضة السباحة والسويدي. رياضة يعني ترويض النفس. رياضة النفس. في علوم الدين ونتوقف هنا النهاردة ونكمل غدا نكمل غدا بازن الله. اللهم ارزقنا حبك وحب من يحبك وحب كل عمل يقربك
الى حبك. اللهم اجعل حبك احب الي من نفسي واهلي. ومن الماء البارد على الظمأ  دعاء النبي عليه الصلاة والسلام. اللهم اجعل القرآن ربيع قلوبنا ونور صدورنا وجلاء احزاننا وذهاب همومنا
وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك
وتوحدت على دعوتك وتعاهدت على نصرة شريعتك. فوثق اللهم رابطتها وادم ودها واهدها سبلها واملأها بنورك الذي لا يخبو واشرح صدورها بفيض الايمان وجميل التوكل عليك واحيها يا ربنا بكتابك واحيها بمعرفتك وامتها على الشهادة في سبيلك
انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله ان كنا من اهل للدنيا
