السلام عليكم ورحمة الله وبركاته. اهلا بحضراتكم في المقطع رقم تلتمية سبعة وتسعين من مقاطع حظر التجول والحلقة الثالثة من حلقات تدبر سورة الصافات ارجو من حضراتكم تيجوا المصاحف وتفتحوها معي. امبارح تدبرنا بعض خطايا الكفار
مثل الشعور الزائد بالقوة وشفنا كيف وضعهم القرآن في مكانهم الحقيقي وذكرهم انهم مخلوقين من طين آآ سواني كده فاتح  وذكرهم ان هم مخلوقين من طين. اقرا معي الاية حداشر
اعوذ بالله السميع العليم من الشيطان الرجيم فاستفتهم اهم اشد خلقا ام من خلقنا. انا خلقناهم من طين لازب ثم تكلم القرآن بعد كده عن خطايا اخرى وهي السخرية آآ من النبي ومن الدين ومن القرآن
وعن عدم الاستجابة للدعوة وللتذكرة اقرأ معي من اتناشر لخمستاشر بل عجبت ويسخرون. واذا ذكروا لا يذكرون. واذا رأوا اية يستسخرون وقالوا ان هذا الا سحر مبين ثم خطيئة الكفر بعقيدة البعث. اقرا معي من الاية ستاشر للاية تمنتاشر
فاذا متنا وكنا ترابا وعظاما ائنا لمبعوثون واباؤنا الاولون؟ قل نعم وانتم داخلون هنبدأ بقى الليلة نتدبر مشهد من مشاهد يوم القيامة عاوزك تقرأ معي وتركز وانت بتراقب تغير جهة الخطاب
مين بيكلم مين ركز الحتة دي بالزات اقرا معي الاية تسعتاشر فانما هي زجرة واحدة فاذا هم ينظرون هم اخر حاجة كانوا بيسخروا من البعث. مش كده؟ قالوا ايه في الاية ستاشر وسبعتاشر بصوا معي ستاشر وسبعتاشر قالوا اإذا متنا وكنا ترابا وعظام
من ائمة لمبعوثون او اباؤنا الاولون! هو احنا لما نموت ونصبح تراب ونصبح عظام هنبعث! وكمان اجدادنا القدماء اللي جثثهم تحللت تماما هيرجعوا وهيبعثوا النبي ربنا سبحانه وتعالى لقنه ان يقول لهم ايه
قل نعم وانتم داخرون. ايوة غصب عنكم هتبعثوا انتم واجدادكم. انتم داخرون يعني ورجلك فوق رقبتك. يعني غصب عنك يعني وانت جاي خاضع بعد كده بقى الاية تسعتاشر اللي هي بداية التدبر النهاردة
فانما هي الزجرة الواحدة فاذا هم ينظرون فانما الفاء تفيد السرعة بمجرد ما النبي صلى الله عليه وسلم قال لهم نعم في حساب. ونعم في بعس جه يوم البعث على طول
النبي لسة بيخلص جملته بدأ البعس انما هي زجرة واحدة فاذا هم ينظرون. يعني الفاء دي اختصرت المدة المتبقية من عمر الارض من الف اتنين واربعين سنة حتى الان وكمان لسة الله اعلم هنقعد قد ايه لقبل يوم القيامة. قل مسلا الف سنة خمسميت سنة الله اعلم
وكمان المدة اللي الانسان هيظل فيها في القبر. كل ده اختصرتها الفاء من بعد ما النبي قال عليه الصلاة والسلام نعم اما قال لهم آآ آآ نعم وانتم داخلون فورا بدأ البعث
اتت الدفخة او الزجرة وبدأ يخرج الناس من قبورهم وكأن البعث حصل فورا بعد رد النبي عليه الصلاة والسلام ازاي  كل اللي بين تحزير النبي عليه الصلاة والسلام والبعث مجرد لحظات
لحزات محمد ابن كعب القرظي دا احد اهم الاسماء في علم التفسير وهو مش من الصحابة هو من من التابعين لكن تعلم آآ يعني اساتزته الصحابة نتعلم على كثير من الصعاب. سبحان الله! ده من اصل يهودي قراظي يعني من بني قريظة
واحد اهم المفسرين محمد ابن كعب القرظي من بني قريزة. قال ايه بقى الدنيا سوق قام ثم انفض. ربح فيه من ربح وخسر فيه من خسر السوق بيتنصب الناس بتقعد البياعين يبيعوا ساعتين تلاتة وينفض اللي ربح ربح واللي خسر خسر
انا الحقيقة في نقطتين استوقفوني في الاية دي احنا عارفين انها نفخة ينفخها الملك اسرافيل. صاحب السور يعني البوق فيخرج الاموات من الاجداث. في سورة ياسين احنا تدبرنا ونفخ في الصور. يعني في البوق
فاذا هم من الاجداث الى ربهم ينسلون. يطلعوا يمشوا زي الذئب الماشية السريعة اللي هي نسلان الذئب لكن هنا في الصافات ما قالش نفخة الزجرة فانما هي الزجرة واحدة. ما قالش نفخة
دي وقفتني الحقيقة الزجرة هي الدفعة الحاسة اللي بتؤديها النفخة زجرت الانسان يعني حسسته يعني دفعته فهنا الكلام عن النفخة لكن عن الاثر اللي ادته النفخة اللي هي الزجرة. لما حصلت النفخة الاموات انزجروا
فالنفخة ذكرت بس ذكرت بالاثر بتاعها اللي بتعمله في الانسان وهو الزجر. ليه عشان يتناسب ده مع بداية السورة. بداية السورة ايه ؟ اقرا اول ايتين وصافات صفا. فالزاجرات تجرى
الزجرة. حتة جمالية. النقطة رقم اتنين  ربنا بيقول آآ فانما هي زجرة واحدة فاذا هم ينظرون قلنا ينظرون معناها ينتظرون وقلنا حتى الشوام يقولوا انا نترك يعني يعني منتظرك الشيطان بيقول ربي انظرني يعني اديني مهلة
بالتالي النفخة زجرتهم اقاموا من الاجداث يعني من القبور ينتظرون بداية الحساب لكن ايضا ينظرون هنا في الاية دي معناها ينظرون يعني بيبصوا بعينيهم بيبحلقوا ليه؟ في سورة الانبياء تدبرنا قول الله تعالى
واقترب الوعد الحق فاذا هي شاخصة ابصار الذين كفروا يا ويلنا قد كنا في غفلة من هذا بل كنا ظالمين الكفار اللي كفروا بالبعث يوم القيامة هيخرجوا من القبور فيحصل لهم حالة ذهول فهيبحلقوا
عنيهم هتبحلق كده ومش هترمش  اينظروا هتشخص الابصار. تشخص يعني مش بيبربشوا ما بتقفلش كده في حالة من الذهول مفتوحة على طول كده في سورة ابراهيم ربنا بيقول ولا تحسبن الله غافلا عما يعمل الظالمون. انما يؤخرهم ليوم
تشخص فيه الابصار بصوا معي بقى في الاية تسعتاشر فانما هي زجرة واحدة فاذا هم ينظرون حين ينظرون من معانيها ينظرون نظرة ذهول فمعناها ينتظرون  بداية الحساب الحساب وينظرون ايضا شاخصة ابصارهم. كمل بعدها بقى واقرا معي الاية عشرين
وقالوا يا ويلنا هذا يوم الدين هم دلوقتي بيتكلموا بعد ما قوموا من القبور. وينظرون في حالة زهول قالوا يا ويلنا وسواد ليلنا يا ويلنا ليه  ده يوم الدين ده اليوم اللي ربنا هيدين الناس باعمالهم وباعتقاداتهم
هم في حالة ذهول وهم ده هو ده اليوم اللي كانوا بينكروه ده ده اليوم اللي كانوا بيسخروا منه. لقوا نفسهم فيه وهم في حالة الذهول دي هيسمعوا صوت عالي بقى
هذا يوم الفصل الذي كنتم به تكذبون اقرا معي الاية واحد وعشرين. صوت وهم مذهولين يسمعوا بقى هذا يوم الفصل الذي كنتم به تكذبون اليوم يوم الفاصل يوم ما هيفصل بين العباد
كل واحد عزب واحد هيفصل بينهم. كل واحد قتل واحد هيفصل بينهم. كل واحد اخد حق واحد هيوصل بينهم. كل واحد زلم واحد هيفصل بينهم هذا يوم الفصل الذي كنتم به تكذبون. ده اليوم اللي كنتم بتنكروه وبتقولوا مش جاي
مش جاي ما فيش يوم زي كده اقرا الاية ستاشر ارجع لي هات الاية ستاشر. فاكرين لما كنتم بتقولوا ائذا متنا وكنا ترابا وعظاما ائنا لمبعوثون كنتم بعثتم هات واحد وعشرين هذا يوم الفصل الذي كنتم به تكذبون
واقع الكلام طبعا مرعب جدا اللي كانوا بيكذبوا به حصل هم في قلبه دلوقتي في قلب اليوم اللي قالوا مش هيحصل مش هييجي اكيد مرعوبين جدا على مصيرهم. يا ترى هيحصل لهم ايه ؟ اقرا اتنين وعشرين. احشروا الذين ظلموا وازواجهم وما
كانوا يعبدون من دون الله فاهدوهم الى صراط الجحيم. وقفوهم انهم مسؤولون الصوت العالي مكمل. وبدأ يعطي دلوقتي اوامر للملائكة. اوه ده صوت الرحمن اوامر للملائكة احشروا الذين ظلموا وازواجهم
هم ومراتتهم وما كانوا يعبدون من دون الله. هاتوهم هم وزوجاتهم الكافرات طبعا واللي كانوا بيعبدوهم كمان من دون الله. الالهة الزائفة اللي كانوا بيعبدوها. فيه ناس عبدت اصنام. فيه ناس عبدت سلاطين. فيه ناس عبدت رؤساء. فيه ناس
عبدة ملوك في ناس عبدت ثروات وفلوس ودهب. وكل واحد من المجرمين دول هييجي هو وصنمه اللي عبده ومراته  لو هي كافرة يعني هنا وقفني التعبير بصراحة احشروا الذين ظلموا وازواجهم
طب ليه راه ربنا يزاكر الازواج هنا؟ اشمعنا يعني ما هم الزوجات برضو هيسألوا يعني. ما هم هيحشروا هم كمان برضه بازواجهم برضو طب ليه ربنا قال كده يعني لقيت ان هدفها يمكن عمل مقابلة
تخليك تعقد مقارنة مع المشهد اللي جه في اخر سورة جه في سورة ياسين فاكرين في سورة ياسين ارجع ارجع لسورة يا سيدي. هات لي الاية خمسة وخمسين هات خمسة وخمسين في سورة ياسين
خمسة وخمسين سورة ياسين ان اصحاب الجنة اليوم في شغل فاكهون. هم وازواجهم في ظلال على الارائك متكئون زي ما دول هيستمتعوا كابلز دول هيتعزبوا كابلز احشروا الذين ظلموا وازواجهم وما كانوا يعبدون من دون الله. فاهدوهم الى صراط الجحيم
هم نزل لهم هداية في الدنيا بداية الى طريق الجنة ولم يهتدوا بها يلا يوم البعث بقى هيبقى فيه هداية اخرى. بس الى طريق الجحيم اقرا معي الاية تلاتة وعشرين
فاهدوهم الى صراط الجحيم الهداية انك تدل انسان على الطريق فربنا بيقول للملائكة وروهم الطريق للجحيم ما هو الانبياء وروهم الطريق للجنة رفضوه في الدنيا خلاص اللي ما سمعش كلام الانبيا ملحوقة هيسمع كلام الملايكة
يوم القيامة وتدل على الطريق للجحيم لسة هيبدأوا يتحركوا رايحين على ارض المحشر بقى. الصوت العالي طلع تاني وقفوهم انهم مسؤولون وقفوهم عشان هيسألوا سؤال دلوقتي ده مش سؤال الحساب لا
مش السؤال عن اعمالهم في الدنيا لا لا لا ده سؤال تاني سؤال تاني مش ما يخصش الدنيا خالص اقرا خمسة وعشرين ما لكم لا تناصرون كفى الله الشر. ما لكم مش واقفين مع بعض المرة دي ليه
مش بتناصروا بعض وتساندوا بعض ليه زي زمان فاكرين في غزوة بدر لما ابو جهل وقف ينادي بكل قوة في سورة القدر ام يقولون نحن جميع يعني ايه نحن جميعا
يونايتد يعني ايد واحدة منتصر بننصر بعض بنساعد بعض جميع منتصر. يعني احنا هنساعد بعض ايد واحدة النهاردة متحدين قوة واحدة ايد واحدة واحدة ربنا بقى ايه وهم الملايكة بياخدوهم على ارض المحشر. قال ايه؟ وقفوهم انهم مسئولون. وقفوهم سانية عشان هيتسألوا
سؤال ايه السؤال ما لكم لا تناصرون انتم النهاردة يعني مش عاملين فيها رجالة ليه زي ما كنتم عاملين في الدنيا؟ فين الروح بقى بتاعة ايد واحدة ثم السورة بتعلق ربنا بيكلمك دلوقتي
وانت قاعد سنة الفين واحد وعشرين بتتدبر الايات دي في لندن ولا في القاهرة ولا في القدس ولا في امريكا ولا الصورة بتقول لك انت بقى ايه اقرا ستة وعشرين
بل هم اليوم مستسلمون انا اقول لك ليه هم مش بيتناصروا دلوقتي. هم النهاردة مستسلمين هم النهاردة بعد ما بعثوا ووجدوا انهم رايحين في داهية حالتهم النفسية في الارض. اليوم اللي كانوا بينكروا حدوثه حصل وهم في قلبه
حالتهم النفسية في الارض فطبعا ما ردوش على السؤال ما لكم لا تناصرون ما حدش بيرد التعقيب بتاع القرآن بل هم اليوم مستسلمون خلاص ولا حتى حد هيرد عرفتم يا جماعة معنى الخسارة
ازاي الانسان يبقى خسران طب شف اللي هيحصل دلوقتي. ده مش بس مش بس ان هم مش هينصروا بعض زي زمان ومش هيبقوا ايد واحدة زي زمان. لا ده هيتفرقوا
وبص اللي هيحصل بينهم دلوقتي. الكاميرا بقى بتنتقل الى هناك. بوست اقرا سبعة وعشرين واقبل بعضهم على بعض يتساءلون انقسموا بقى وبدأوا ينهشوا في بعض دول مش بس مش بيتناصروا ده كل واحد فيهم
هيدبس التاني في المسؤولية ويحاول يخلع هو اتفرجوا على اللي بيحصل دلوقتي. اقرا تمانية وعشرين قالوا انكم كنتم تأتوننا عن اليمين قالوا بل لم تكونوا مؤمنين وما كان لنا عليكم من سلطان بل كنتم قوما طاغين
انقسموا فريقين. فريق الاتباع الاتباع بالبلد يعني الدلاديل الدلدول اللي كان ديل اللي كان ماشي وراه حد مشهور ماشي ورا زعيم ماشي ورا مش عارف ايه انقسم وفريقين. فريق الدلاديل
اللي كان يتقال لهم شمال يمشوا شمال يمين يمشوا يمين زي الحمير كانوا مطيعين في الباطل بيقلدوا بقى المشاهير وبيلبسوا زيهم بيطيعوا الزلمة دول اول فريق هيقولوا ايه بقى دول؟ الاية تمانية وعشرين
قالوا بيقولوا للقادة انكم كنتم تأتوننا عن اليمين هو عداب بيتقال تأتوننا عن اليمين ولا تأتوننا من اليمين. طبعا يأتون من مش عن صح ولا لا؟ هو ما هي لغة كده يأتي من اليمين ياتي من الشمال. ليه الاية قالت تأتوننا عن
بصوا بقى التدبر هنا كانت موضوع السقف امبارح لما يكون السقف بتاعك هو الوحي تقف وتفكر ليه ربنا قال تأتوننا عن مع ان الطبيعي تأتوننا منه. فتحاول تقدح ذهنك وتتفكر
لكن لو مش عامل الوحي سقف لك  انت ما لكش سقف وده عادة عند الناس المغرورين والمرضى النفسيين اللي بيتعالوا على الوحي هيقول لك ايه وجدت غلطة في القرآن. كان المفروض كان المفروض انه يقول تأتوننا من
بس قالها غلط هل تأتوننا عن وهو اصلا ما بيعرفش يغسل وشه اصلا ما يعرفش الالف من كوز الدرة في اللغة العربية وعامل لي فيها ويقول لك بيعدل على ربنا
طيب تعالوا نفهمها. علماء اللغة هنا وقفوا قصادها الحقيقة برضو. يعني الزمخشري وقفوا قصادها كتير وقالوا هنا الاتباع بيلوموا القادة المتبوعين القادة والمشاهير اللي اتبعوا يعني وبيقولوا لهم انتم كنتم بتأتوه
بتأتوا لينا بتأتوا لنا لتصدوننا عن الخير فربنا عبر بص بقى ازاي يعني الجملة دي لو عايزين نقولها باسلوب غير قرآني اسلوب بشري  هتبقى كده انكم كنتم تأتون لنا لتصدوننا عن الخير
فربنا عبر عن الخير باليمين. لان اليمين من اليمن والبركة ولانه آآ آآ الخير هيجعلهم من اهل اليمين فخلاها اليمين وحذف حذف شال كلمة تصدوننا فاصبح الفعل تأتوننا متعدي بعن يعني له معنيين هنا
معنى الاتيان ومعنى الصد في نفس الوقت وعن بتدل على زلك. اقرا معي تمانية وعشرين قالوا انكم كنتم تأتوننا عن اليمين يعني تأتوننا لتصدونا من جهة اليمين. فخليها لتأتوننا لتصدوننا عن
ماشي يبقى تأتوننا معناه معنيين. معنى تأتون ومعنى تصدون عن فحذف تصدون وسبعا لتدل على معناها  قالوا لهم انتم اللي صدتونا عن الخير. وجيتوا لنا من ناحية اليمين. يعني واحنا كنا هنبقى من اهل اليمين بس انتم جبتوا لنا من اليمين. سديتوا اليمين علينا
وبرضو من برضو عن اليمين يعني بقوة جيتوا تصدونا بقوة اليمين يدل على القوة فاجئتم بقوة تصدوننا عن الخير لولاكم لكنا من اصحاب اليمين دلوقتي بدل ما احنا من اصحاب الشمال
شف بقى هيرد عليهم يقولوا ايه والله يا اخي المتبوعين والقادة يعني عندهم حق اكتر منهم اقرا بقى التسعة وعشرين وتلاتين قالوا بل لم تكونوا مؤمنين وما كان لنا عليكم من سلطان بل كنتم قوما طاغين
يعني القادة بقى ايه لقوا ان اللي هم اللي هيتدبسوا في المسؤولية لوحدهم قال لك لا بقى مش هسيب نفسي اضيع لوحدي يعني قالوا لهم انتم هتصدقوا نفسكم انتم وهو ولا ايه
ما تعيشوش في الدور انتم اصلا كنتم كفار اصلا مش احنا اللي كفرناكم. اقرا تسعة وعشرين. قالوا بل لم تكونوا مؤمنين كل واحد بيقف مع الظالم بيقف معه لان هو نفسه ظالم
او عنده استعداد يظلم. فمنتزر الدور يجي عليه عشان يزلم ويمارس الزلم هو كمان. اقرا تسعة وعشرين وتلاتين  قالوا بل لم تكونوا مؤمنين. وما كان لنا عليكم من سلطان بل كنتم قوما طاغين. احنا ما ضربناش حد على ايده
كان لنا عليكم من سلطان ما كانش لنا سلطة انتم انتم اللي اديتونا السلطة وده حقيقي. ده حقيقي. الزالم ما كانش يقدر يزلم بدون ناس بتتبعه وبتساعده على الزلم فما ينفعش يوم القيامة
يلوموه ويقولوا له انت السبب في دخولنا النار. لأ ده يمكن العكس. ده غالبا هو يعني انتم السبب في دخوله هو النار. الزالم ما كانش هيقدر يزلم من غيركم اصلا
اقرا واحد وتلاتين بقى وشوف القادة بيكملوا كلامهم وبيقولوا ايه حق علينا قول ربنا انا احنا كلنا بقى كده لذائقون فاغويناكم انا كنا غاوين نتيجة تمسككم بالزلم وبالباطل اصبح قول ربنا علينا
نستحقه كلنا يعني حق علينا قول ربنا انا لذائقون. احنا هندوق العذاب دلوقتي واحنا استحقينا احنا نستحق كلنا احنا وانتم نستحق العزاب ده سورة فاطر ربنا بيقول فذوقوا فما للظالمين من نصير
عشان كده هم بيقولوا ايه؟ انا لذائقون انا لذائقون ربنا يعيذنا واياكم من هذا المصير اتنين وتلاتين فاغويناكم انا كنا غاوين فاحنا مش بننكر ان كان لنا دور في غوايتكم
بس انتم ما تنسوش انكم انتم كان عندكم الاستعداد فاغويناكم انا كنا غاوين اقرأ بقى معي تسعة وعشرين وتلاتين كده. بل لم تكونوا مؤمنين وما كان لنا عليكم من سلطان بل كنتم قوما طاغين
ده الاستعداد اللي كان عندهم كانوا طاغين ادوا الفرصة لهم ان هم يغووهم بسهولة يعني هم بيقولوا لهم ايه؟ المتبوعين اللي هم القادة بيقولوا ده الاستعداد اللي كان عندكم انتم اولا كفرة اصل. بل لم تكونوا مؤمنين. وما كان لنا عليكم من سلطان بل كنتم قوما طاغين. واحنا جينا كملنا عليكم واغويناكم
اكتر ازا لازم الانسان اللي بيقع في الغواية يكون عنده الاستعداد وعامل عملية اضعاف للمناعة بتاعته عشان يقع فيها طيب احنا دلوقتي بنفكر جوانا دلوقتي مين فيهم اللي هيدخل النار
مين فيهم الغلطان القرآن كتاب يقرأك. في اللحظة اللي انت بتتدبره فيها. تأتيك الاجابة حالا. اقرأ تلاتة وتلاتين واربعة وتلاتين. فانهم يوم مئذن في العذاب مشتركون انا كذلك نفعل بالمجرمين. ربنا بيكلمك يا اللي قاعد في القرن الواحد وعشرين بتتدبر كتابه دلوقتي وبيقول لك الاتنين هيتعزبوا
الاتباع والمتبوعين. القادة والدلاديل وبيفكرك وبيحذرك بالاية اربعة وتلاتين بقى ربنا بيقول لك انت ايه انا كذلك نفعل بالمجرمين. هذه هي سنة الله. ربنا بيعمل كده في المجرمين. في كل عصر
خلي بالك ده انزار لك انت. الكلام ده مش حكايات عشان تسمعها ده كانها حكايات للتسلية. لا هذا عشان انت تعتبر به السبب ده كله ايه بقى سبب كل اللي هم فيه ده ايه؟ ايه اللي وقعهم الوعى دي
اقرا خمسة وتلاتين انهم كانوا اذا قيل لهم لا اله الا الله يستكبرون الكبر والغرور يتقال لهم لا اله الا الله. الحق اهو لا اله الا الله. يتكبرون لان الحق واضح جدا. لكن الكبر والغرور هو اللي يخلي الانسان يحيد عن الحق مهما كان واضح
يبقى الحل ايه يا اللي قاعد في القرن الواحد وعشرين دلوقتي بتقرا الكلام ده انك تصلح جواك صلح داخلك صلح قلبك يقول العلماء من اصلح سريرته اصلح الله علانيته ونتوقف هنا الليلة
اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب وما زويت عنا مما نحب فاجعله فراغا لنا فيما تحب
اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين
اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا اللهم اجعل حبنا كله لك وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا
اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم بحق كل حرف في كتابك تلوناه او تدبرناه. اكفنا واهلينا شر كل من يكيد لنا ولهم. واحفظنا واياهم من
ونجعلك اللهم في نحورهم. فانت الوكيل ولا حول ولا قوة الا بك اللهم من قضى منا بالوباء المنتشر فاكتبها له شهادة ومن كان منا او من احبابنا او من اخواننا او من اخواتنا مريضا به. او حاملا له فالبسه ثوب الصحة والعافية عاجلا
غير اجل ومن لم يصب به فقه شره. وابعده عنه ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك
والتقت يا ربنا على طاعتك وتوحدت على دعوتك وتعاهدت على نصرة شريعتك. فوثق اللهم رابطتها ادم ودها واهدها سبلها. واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا
ربنا بمعرفتك وامتها يا مولانا على الشهادة في سبيلك. انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله ان كنا من اهل الدنيا
