السلام عليكم ورحمة الله وبركاته. اهلا بحضراتكم في المقطع رقم تمنمية خمسة وستين. من مقاطع حظر تجول والحلقة الثانية والخمسون من حلقات تدبر سورة النساء المنافقين يا جماعة رغم خطورتهم على المجتمع الاسلامي لانهم مش ظاهرين قدام الناس
لكن في الحقيقة هم خسرانين خسارة كبيرة جدا. اقرا كده معي الاية مية اتنين واربعين ومية تلاتة واربعين وانت تدرك قد ايه هم فئة خسرانة. اكتر فئة خسرانة اعوذ بالله السميع العليم من الشيطان الرجيم. ان المنافقين يخادعون الله وهو خادعهم. واذا
الى الصلاة قاموا كسالى يراءون الناس ولا يذكرون الله الا قليلا مذبذبين   سواني مذبذبين بين ذلك لا اله هؤلاء ولا اله هؤلاء ومن يضلل الله فلن تجد له سبيلا عشان نفهم التعبير ده تعبير آآ ان المنافقين يخادعون الله وهو خادعهم. يعني ايه
عشان نفهم التعبير ده لازم نرجع للاية تمانية والاية تسعة في سورة البقرة نرجع للاية تمانية والاية تسعة البقرة ما فيهاش حاجة ومن الناس من يقول امنا بالله وباليوم الاخر وما هم بمؤمنين. يعني منافقين
بيقولوا امنا بالله وباليوم الاخر وما هم بمؤمنين. يبقى هم ايه؟ منافقين يخادعون الله والذين امنوا وما يخدعون الا انفسهم وما يشعرون. وفي قراءة وما يخادعون الا انفسهم وما يشعرون. يعني بيحاولوا يخدعوا ربنا
ويخدعوا المؤمنين يخادعون الله والذين امنوا. بس هم اخرهم يقدروا يخدعوا المؤمنين لكن ما حدش يقدر يخدع ربنا ده معنى ان المنافقين يخادعون الله في اية سورة النساء. يعني بيحاولوا يخدعوا الله. والمؤمنين بالله لكنهم مش
بيقدروا يخدعوا غير المؤمنين يبقى يخادعون الله والذين امنوا وما يخدعون الا انفسهم وما يشعرون. ازا هم بيخدعوا نفسهم لكن مش حاسين بكده. لما هم فاكرين نفسهم بيخدعوا الله وربنا كاشفهم فهم كده بيخدعوا نفسهم وده معنى
ان المنافقين يخادعون الله وهو خادعهم. خادعهم بيتركهم يظنوا انهم خدعوه وهو يعلم كل شيء وكاشفهم فاهمين انهم لما بيتزاروا بالايمان امام النبي عليه الصلاة والسلام وامام المؤمنين انهم كده خدعوا ربنا
بس اللي هيحصل هو انهم يوم القيامة هيكونوا مع المؤمنين على الصراط ومرة واحدة النور هيطفي وهيبقى الدنيا في في الظلام هيبقوا في الظلام خايفين يقعوا من على الصراط. وهيندهوا على المؤمنين. انتزرونا عشان نمشي وراكم
في النور بتاعكم. احنا ما معناش نور فيقال لهم ارجعوا هاتوا نور هم هيفتكروا ان قصدهم يرجعوا اول الصراط عشان يجيبوا نور. هم كانوا بيقولوا لهم ارجعوا هاتوا نور من الدنيا
لان اللي نور اللي ربنا نور له على الصراط ده النور ده ده نور القرآن ونور الهداية اللي في الدنيا فهم هيفتكروا ان قصدهم يرجعوا اول الصلاة يجيبوا نور فبمجرد ما يدوروا هينزل سور يفصل بينهم من ناحية المؤمنين سور فيه الرحمة ومن ناحية
الكافرين سور مبطن بالعذاب. يبقى هم كانوا فاكرين نفسهم خدعوا ربنا لما بدأوا الصراط بقوا مش مصدقين ايه ده دي يظهر الموضوع آآ يعني يفتكروا ان هم خدعوا ربنا. وفاكرين نفسهم خلاص داخلين بقى الجنة مع المؤمنين. وفجأة الدنيا هتتدربك على دماغهم. والدنيا هتضلم وهينزل سوره يفصل بينهم. يبقى مين اللي
يعني عرفوا يخدعوا ربنا؟ لأ. ربنا خدعهم بانه تركهم يخدعوا نفسهم ويعتقدوا انهم خدعوا الله تعالوا بقى نروح لسورة الحديد ونشوف الخدعة اللي حاولوا يخدعوا ربنا بها دي اتقلبت عليهم ازاي وهم اللي اتخدعوا
بان ربنا تركهم يخدعوا نفسهم. اقرا بقى سوء اية الحديد اتناشر الحديد اتناشر يوم ترى المؤمنين والمؤمنات يسعى نورهم بين ايديهم. فيه نور بيسعى ماشي قدامهم. عرفت العربية اللي قدامها نور منور فالنور قدام العربية. بين ايديهم يعني قدامهم. وبايمانهم وبايديهم
معهم حاجات بتنور يا ايدهم اليمين كده بتنور بقى ادوهم حاجة فلاش بتاع حاجة لكن معهم حاجة زيادة يبصوا بها. وكمان في نور ماشي قدامهم. بشراكم اليوم جنات تجري من تحتها الانهار. خالدين فيها. ذلك هو الفوز العظيم
الاجر ده يوم ما الناس هتمشي على الصراط والدنيا هتبقى ظلام دامس اللي هيقع هيقع في النار الاية اللي جاية بقى في منتهى البلاغة وقمة في التصوير الفني الكلمات عبارة عن عدسات كاميرا بتصور لك المشهد. يوم ترى المؤمنين والمؤمنات يسعى نورهم بين ايديهم
نور منور قدامهم وبايمانهم وفي ايديهم اليمين اياديهم اليمين في حاجة بتنور برضو  النور المنور قدامهم ده ده القرآن. الوحي اللي اتبعوه في الدنيا والنور اللي في ايمانهم في ايديهم اليمين هو العمل الصالح
الكتاب اللي اخدوه باليمين اصحاب اليمين الصدقة اللي اخرجوها في الدنيا هي اللي بتنور على الصراط يوم القيامة. وهم ماشيين هيسمعوا الملايكة بتهنيهم تقول لهم مبروك بشراكم اليوم جنات تجري من تحتها الانهار خالدين فيها. هم لسة ما راحوش. بس وهم ماشيين الملايكة بتبشرهم. مبروك مبروك انتم في الطريق دلوقتي
للجنات مبروك النهاردة انتم فزتم بالفوز العظيم هتدخلوا جنات عالية على روابي وجبال وهتشوفوا الانهار وهي بتجري من تحتكم كده في في الوديان خالدين فيها مش مدة مؤقتة زي الدنيا. اقرا بقى تلتاشر واربعتاشر في سورة الحديد
يوم يقول المنافقون هم كانوا ماشيين معهم بقى. وفاكرين نفسهم خدعوا ربنا ورايحين على الجنة. خلاص يوم يقول المنافقون والمنافقات للذين امنوا انظرونا انظرونا يعني استنونا نقتبس من نوركم الواحد لما يكون مسافر في طريق سفر وبعدين يحصل مشكلة في البطارية بتاعة العربية او النور بتاعه يطفي بينتزر عربية
ماشية ما الدنيا ضلمة. ويمشي يقطرها يمشي وراها عشان يبقى شايف النور بتاع العربية اللي قدامه بيقول لهم ايه ؟ بس بالراحة بس شوية عشان احنا ماشيين وراكم. نقتبس من نوركم
قيل ارجعوا وراءكم فالتمسوا نورا. ارجعوا ورا وهاتوا نور هيفتكروا ان هم يقصدوا ايه؟ انهم يرجعوا على اول الصراط. بمجرد بس يدوروا يشوفوا ورا فين يعني مش فاهم. ارجعوا ورائكم فين. فضرب بينهم
له باب باطنه فيه الرحمة وظاهره من قبله العذاب. اول ما نزل السور ده يعني انت كمان الدنيا ضلمة وكمان نزل سور بينهم حاجة صعبة اوي ينادونهم الم نكن معكم؟ يا جماعة انتم فين ؟ احنا مش كنا مع بعض
قالوا بلى. ايوة طبعا كنا مع بعض مع بعض مش على الصراط بس لا. كل مع بعض على الدون في الدنيا كمان ولكنكم فتنتم انفسكم في الدنيا. وتربصتم وارتبطم وغرتكم الاماني حتى جاء امر الله وغركم بالله الغرور
يبقى المنافقين اللي حاربوا الاسلام وكرهوا الاسلام وكانوا طابور خامس داخل الامة ما فيش عندهم نور بينور قدامهم ولا في ايديهم  وكمان هينزل سوري يفصلهم عن المؤمنين. فكمان هيشعروا بالرعب الشديد
ولما يتقالوهم ارجعوا اول الطريق هاتوا نور هيبصوا هيلاقوا ينزل سور كمان يفصلهم تمام عنهم   خلي بالك قيل ارجعوا ورائكم فالتمسوا نورا. ربنا ما قالش مين اللي قال كده؟ يعني مش مش بالضرورة ان المؤمنين هم اللي قالوا لهم ارجعوا ورائكم
نورا المؤمنين مش هيشتموا حد لكن غالبا ممكن الملائكة اللي تقول لهم كده. ارجعوا ورائكم فالتمسوا نورا  يقصدوا يرجعوا الدنيا وهاتوا نور من الدنيا. روحوا اقروا قرآن بتدبر. روحوا اعملوا الصالحات. روحوا امنوا. تاني. طيب
ازا اللي مش بياخد معه نور من الدنيا مش هيبقى عنده نور في الاخرة من الاخر    اه  فلما هينادو المؤمنين الم نكن معكم وخلي بالك بقى في الالتفات في ازمنة الافعال هنا. ينادونهم مضارع
عشان يستحضر لك المشهد وكأنه بيحصل قدامك. مع ان اللي قبله كان فعل ماضي. واللي بعده هيرجع تاني للماضي. الم نكن معكم كانك شايفهم وهم عمالين بينادوا. احنا مش كله مع بعض ايه اللي حصل؟
نرجع بقى دلوقتي لسورة النساء مية اتنين واربعين. خلاص عشان نفهم يعني ايه ؟ كل ده احنا بنعمله عشان نفهم يعني ايه ؟ يخادعون الله وهو خادعهم ان المنافقين يخادعون الله وهو خادعهم. فهمنا ان ربنا مش بيخدع حد عشان يدخله الجنة ولا عشان هيدخله النار؟ لأ. الجزاء من
جنس العمل واحد مخادع فربنا بيتركه يخدع نفسه فيدخل النار واذا قاموا الى الصلاة قاموا كسالى يراءون الناس ولا يذكرون الله الا قليلا  طيب   المنافقين دول بيزهروا بمزهر المسلمين وكانوا بيبقوا في صفوف
الصفوف الاولى كمان عشان تبقوا عارفين يعني كانوا بيبقوا في الصفوف الاولى في الجماعة لان ده جزء من الخدعة. لكن من جواهم لما بيقوموا يصلوا يقوموا كسالى الانسان بيكسل عن الشيء اللي هو لا يريد ان هو يفعله
فتجدوا ما ما يقومش لصلاة الفجر بيقول لك اصل ميعادها الساعة اربعة اربعة الصبح ده صعب اوي مش بقدر اقوم من النوم غصب عني ببقى مش قادر يا جماعة لكن لو وراه طيارة الساعة اربعة الصبح مش هتفوته
انه مش هيكسل عن السفر لانه عاوز يسافر فبيشعر بالحاجة للسفر لكنه لا يشعر بالحاجة للصلاة فهيكسل عن الصلاة. واذا قاموا الى الصلاة قاموا كسالى وبيقوموا اصلا ليه ؟ يراؤون الناس
عشان الناس تراهم بيصلوا. ان ده مشهد من مشاهد التمسيلية جزء من الخدعة. قال رسول الله صلى الله عليه وسلم اخوف ما اخاف عليكم الشرك الاصغر. فقيل وما هو يا رسول الله؟ قال الرياء. يقول الله
تعال يوم يجازي العباد باعمالهم اذهبوا الى الذين كنتم تراؤونهم باعمالكم انظروا هل تجدون عندهم جزاء يعني الرسول صلى الله عليه وسلم بيقول اكتر حاجة بيخاف منها علينا هي الرياء. والرياء ده
نوع من الشرك الشرك الاصغر ان الانسان يعمل اعمال عشان يعجب الناس فربنا يقول للي عمل كده يوم القيامة روح للي انت كنت بتعمل اعمال قدامه عشان تعجبه. شفه كان هيجازيك هو. انا مش هجازيك انا
اذا الرياء شرك. وما حدش يراؤون الناس ده شرك. وما حدش مننا بيسلم منه خلوا بالكم لزلك انا انصح بدورة التربية الروحية لانها بتزبط حتة الرياء. التربية لتحمي الانسان من الرياء
هي المواظبة على اداء النوافل والسنن سرا سرا ما انت التحدي اللي بيواجهك وانك تحسن من نفسك ومن اخلاقك. وده مش هيحصل الا بحاجتين. اول حاجة انك تدرك عيوبك بعد كده بتشتغل على اصلاح عيوبك. تدرك عيوبك بانك تسمع نصيحة الناس احبابك واعدائك. ستجد في كلامهم
عيوب حقيقية فيك حتى لو مش كل كلامهم صحيح. لكن هتجد بعض كلامهم فعلا مفيد لك. يبقى تحاول تدرك عيوبك بانك تسمع لنصايح احبابك والشتايم اعدائك يعني لو عدوك قال لك انت بخيل ده انت جلدة ده انت بتاع
يمكن انت فيك شيء من البخل برضه يعني. ايه المشكلة يعني؟ قبل ما تشتمه وتتسرع ناس تصبر بس يمكن انت فعلا فيك حتة كده  وبعد كده ابدأ اشتغل على ترويض نفسك ما يسمى بالرياضة. الرياضة الروحية. يعني ترويض النفس. لاصلاح العيوب. بانك
تعمل عكس العيب ده. وتبالغ فيه شوية. مسلا انت اكتشفت في نفسك عيب البخل. تبالغ في الانفاق لغاية ما ترد نفسك لمعدل الانفاق الطبيعي. بس تعود نفسك على انك ممكن تنفق. كزلك لو ادركت ان انت مرائي. يعني بتحب تعمل العمل
صالح عشان الناس تشوفك. وده من صفات المنافقين. يبقى تعمل اعمال صالحة اخرى السر اول ما تقع هي مسلا ايه تنوي الصيام وتقول انا النهاردة هصوم وما فيش مخلوق هيعرف ان انا صايم
ولو قلت لحد ان انا صايم هاعتبر نفسي فاطر وتقوم ماسك كوباية ماية وتشربها وتكسر صيامك ان شاء الله يكون فاضل على المغرب ربع ساعة عشان تتربى عشان المرة الجاية يبقى صيامك لله مش للناس. هتصوم صيام النافلة من غير ما ترسل بقى رسالة لجروبات الواتساب كلها
اذكركم بان بكرة الاتنين والسنة ان احنا نصوم بكرة. لا يا اخويا صوم ما نتقلش لحد. هم عارفين ان بكرة الاتنين وعارفين ان السنة الصيام اتنين وخميس. صوم انت ما تقولش لحد. عشان انت لما بتبعت الرسالة دية الكل خلاص افترض ان انت صايم
خلي بالك بقى فانت كده هتروي بكرة انك هتصوم من غير ما مخلوق يعرف يجي واحد يعزم عليك بشوكالاتة. هتلاقي نفسك عاوز تقول له شكرا اصل انا صايم. اصل النهاردة الاتنين ابونا مربينا على كده. لأ
تزكر انك صايم صيام سري المرة دي مش هتقول لمخلوق قل له شكرا. طب بس تجرب دي مش قادر. ما انت فعلا مش قادر عشان صايم بس ما تقولوش بقى عشان صايم
قل له طب هاخدها دلوقتي واكلها بعدين وخد الشوكولاتاية وحطها في جيبك وهكذا في النوافل كلها تقوم الليل من غير ما تقول لحد اتصالي المغرب في الجامع والجامع جنب البيت عندك
تقوم من غير ما تصلي السنة في المسجد وترجع تصليها في غرفتك. في البيت. بينك وبين الله. هتقدر تعمل كده ؟ لان خلي بالك انت وانت قايم من من المسجد وقايم خارج من غير ما تصلي السنة هتلاقي ناس بتبص لها كده
فهتسمع صوت بيقول لك ايه ارجع بسرعة وصلي ركعتين احسن الاخوة هيفتكروك بطلت تصلي السنة. اللي بيقول لك كده ده الشيطان يا استاز الشيطان بيقول لك رح صل خل بالك على فكرة. والشيطان يحب انك تصلي عشان ترائي. اوعى تفتكر ان الشيطان يكره انك تصلي. ابدا
اكره انك تصلي بصدق وباخلاص وبخشوع لكن يحب انك ترائي الناس. حتى لو بالصلاة. ايه رأيك بقى نرجع بقى للاية مية اتنين واربعين. واذا قاموا الى الصلاة قاموا كسالى يراؤون الناس ولا
سيذكرون الله الا قليلا قالوا انهم لا يذكرون الله الا قليلا. يعني بالقدر اللي بيطلع عليه الناس. يعني هاصلي خلاص وانا في المزج بقول الله اكبر. دخلت في الصلاة الناس كلها شافتني بتقول الله اكبر
لكن انا وانا بسبح في السجود وفي الركوع. ما يقولش ما يزكرش الله ولا بيسبح ولا بتاع. هو مش مؤمن اصلا العملية كلها القدر الصغير اللي بيذكر به الله ده ولا يكون الا قليلا والقدر اللي لازم الناس تشوفه عشان تعرف انه بيصلي تعرف انه وهكزا
لكن بصراحة هذا التفسير يعني في تسطيح للمسألة شوية في سطحية في فهم المنافق شوية. وكأن المنافقين كلهم على درجة واحدة من النفاق. وده مش صحيح  هناك منهم مؤمن بالله. لكنه لا يستطيع التغلب على شهواته اللي بتجعله اذا حدث كذب. واذا اؤتمن خان. واذا
اوعد اخلف واذا خاصم فجر. ومنهم الغير مؤمن بالله. فهما درجات على فكرة درجات في النفاق مسلا خلي بالك ان هو يعني الصفات الاربعة بتاعة المنافق دية ناتجة عن شهوات. يعني الكذب معصية ناتجة عن شهوة ايه
كره الظهور بمظهر المخطئ مين يا جماعة اللي كسر دي ؟ يقول لك مش انا وهو اللي كسرها بس هو ما يحبش يزهر بمزهر المخطئ. اهي دي شهوة ينتج عنها معصية الكزب. ما يحبش يزهر من مزهر وحش. فالانسان
يكذب ويقول مش انا اللي عملت عشان ما يظهرش غلطان. الخيانة واخلاف الوعد. واذا اؤتمن خان. واذا وعد اخلف معصية ناتجة عن شهوة حب الدنيا. وحب الماديات والمناصب فيخون لان الماديات عنده اهم من الامانة
هم الفجر في الخصام. واذا خاصم فجر معصية ناتجة عن شهوة الانتقام. بينتقم بقدر اكبر من الضرر اللي وقع عليه. لنشاوة الانتقام عنده اصبحت اهم من العدل ومن القسط في معاملة الناس
ربنا قال مسلا ايه واذا عاقبتم فعاقبوا بمثل ما عوقبتم به. واحد ضربك الم اتضربوا قلم. ضربك بوكس اضربه بوكس ضربك مش قد ما عمل فيك بالزبط لكن لأ الفجر في الخصام ناتج عن آآ النشاوة الانتقام
جدا عنده على اهمية العدل في معاملة الناس ممكن يكون واحد في كل هذه الخصال فيكون منافقا خالصا ومع ذلك هو مؤمن بوجود الله فبيذكر الله قليلا من ان لاخر عشان يريح ضميره ويخدع نفسه ويظن ان بهذا القدر القليل من الذكر ربنا هيغفر له
هو عارف انه كزاب وعارف انه خائن وعارف انه بيخلف الوعد. وعارف انه آآ آآ بيفجر في الخصام لكن من الان الاخر ايه ؟ يقول لك استغفر الله يا اخي وبتاع. وفرحان قوي ان هو كده زكر ربنا
وفرحان قوي ان هو عمل كده. بيخدع نفسه خلاص  لكن ما يفرقش معه حقوق الناس اللي زلمها دول كلهم ليه بقى ؟ مية تلاتة واربعين. مذبذبين لا مذبذبين بين ذلك لا اله هؤلاء
ولا الى هؤلاء. ومن يضلل الله فلن تجد له سبيلا. الذبذبة هي اصلا صوت الشيء المعلق اللي بيتحرك حركة بندولية. يروح ويرجع في اسمه صوت زبزبة زبزبات عشان كده يسمى
لكنها يعني معناها الشيء اللي بيروح ويرجع تاني اصطلح على انه كده عشان كده يسمى الذباب ذبابا لانك بتهشه يطير ويرجع مرة تانية على نفس المكان. يعني الذبابة واقفة على الطبق وتقوم هاششها تقوم طايرة
لفة الاوضة كلها وترجع عند نفس الطبق تاني. فما الذباب بترجع تاني مذبذبين رايحين جايين بين الكفار والمؤمنين لا الى هؤلاء ولا الى هؤلاء. لا هم بيعلنوا كفرهم زي كفار ويبقوا كفار ولا هم
مؤمنين بقلوبهم زي المؤمنين ويبقوا مؤمنين  يقول لك ده رقصوا على السلالم. ومن يضلل الله فلن تجد له سبيلا. ربنا حكم على فئة المنافقين بالضلال. لكنه ترك في ايد كل واحد
انه يجعل نفسه من المنافقين او يخرج نفسه منهم ويحط نفسه مع المؤمنين اللي يجعل نفسه مع المنافقين هو اللي دخل نفسه في الطائفة اللي ربنا حكم عليها بالضلالة ودول
لن تجد لهم سبيلا. يعني لا يوجد لهم طريق للنجاة اسأل الله ان يرزقني واياكم الاخلاص. وان يعيذني واياكم من النفاق. لان النفاق يا جماعة آآ بيطرطش علينا كلنا  خصال المنافق لازم كل واحد فينا ينظر في نفسه. ويطلب النصيحة
من اصدقاؤه ومن احبابه ويسمعهم من غير ما يزعل ويشوف ايه العيوب اللي فيه لو وجد فيه خصلة من خصال المنافق لازم ياخد الموضوع بجد جدا ويتعامل معه بجدية. اللهم انا نسألك حبك وحب من يحبك وحب كل عمل
يقربنا الى حبك. اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد على الظمأ. اللهم حببنا اليك واليك
يا ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين اللهم احي قلوبنا بحبك. واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك. اللهم اجعل القرآن
الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف فيه
كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرورهم. ونجعلك الله اللهم في نحورهم فانت الوكيل ولا حول ولا قوة الا بك. اللهم بحق كل حرف في كتابك تلوناه او تدبرناه
بنصرك المرابطين في الارض المباركة فلسطين. اللهم سدد رميهم وخيب رمي عدوهم وتقبل شهداءهم. وكن مع اخواننا في تركستان الشرقية وفي الشام وفي كشمير وفي الهند وانصر يا رب من نصرهم. واخذل يا رب من خذلهم وطهر المسجد الاقصى من الدنس فانهم لا يعجزونك
واكتب لنا يا ربنا ختم القرآن فيه. اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك وتعاهدت على نصرة شريعتك
فوثق اللهم رابطتها وادم ودها واهدها سبلها واملأها بنورك الذي لا يخبو واشرح صدورها بفيض ايماني بك وجميل التوكل عليك واحيا يا ربنا بمعرفتك. وامتها يا مولانا على الشهادة في سبيلك. انك
نعم المولى ونعم النصير. وصل اللهم وسلم على سيدنا محمد وعلى اله وصحبه ومن تبع هداه. والسلام عليكم ورحمة الله ونراكم وغدا بازن الله في نفس هذا الموعد ان كنا من اهل الدنيا
