السلام عليكم ورحمة الله وبركاته. اهلا بحضراتكم في المقطع رقم تلتمية وخمسة من مقاطع حظر التجول. والمقطع رقم تلاتة من مقاطع تدبر سورة الفرقان ارجو من حضراتكم تجيبوا الماسك تدبرنا امبارح قول الكفار وافتح معي الاية سبعة والاية تمانية من سورة الفرقان. سورة الفرقان سورة رقم خمسة وعشرين ازن مش كده
افتح سبعة وتمانية اعوذ بالله السميع العليم من الشيطان الرجيم وقالوا ما لهذا الرسول يأكل الطعام ويمشي في الاسواق لولا انزل اليه ملك فيكون معه نذيرا او يلقى اليه كنز او تكون له جنة يأكل منها
ربنا سبحانه وتعالى سيرد على شبهة فقر النبي من الناحية المادية. ما نقولش فقر النبي مش فقير. النبي غني باخلاقه غني بالوحي غني بترب بتربية القرآن له ولكن نقول فقر النبي من الناحية المادية
ربنا هيرد بقى. اقرا معي الاية عشرة وده بداية التدبر النهاردة تبارك الذي ان شاء جعل لك خيرا من ذلك جنات تجري من تحتها الانهار ويجعل لك قصورا هم قالوا انه فقير
لو كان بس عنده ثروة او جنة يعني مزرعة ياكل منها ربنا بيرد ان هو تبارك اي فاض خيره وبركته على خلقه  وهو الذي ان شاء يعني لو احب ان شاء جعل لك خيرا من ذلك
يعني لو ربنا شاء كان يجعل لك يا محمد اكتر من اللي هم بيقترحوه ده. جنة ايه؟ كان يجعل لك جنات مش جنة واحدة قصور ولكنه تبارك اي فاض خيره وبركته ولم يجعل لك ذلك في الدنيا. اذا الافضل للنبي والافضل للبشر
شرقية انه ما يبقاش عنده ده في الدنيا ربنا تبارك ولم يجعل هذا الكلام في الدنيا لنبيه. ليه؟ عشان في ناس هتنظر اليه وناس تتخذه قدوة وناس تتخذه اسوء. فالافضل
ربنا قرر ان هو ده يكون واضح هم قالوا لو كان عنده جنة وربنا قال ايه ؟ اقرا معي. تبارك الذي ان شاء جعل لك خيرا من ذلك جنات وليس جنة واحدة. جنات
وكمان تجري من تحتها الانهار اقرا معي تاني كمل عشرة ويجعل لك قصورا. لها قراءة اخرى بضم اللام ويجعل لك قصورا. قراءة ابن كثير وابن عامر شعبة الشعبة ده اخو حفص في القراءة عن عاصم. ما هو عاصم الامام عاصم كان عنده اتنين آآ رواة
شعبة وابن مراته حفص ادى واحد منهم ويجعل لك قصورا وادى التاني ويجعل لك قصورا لها روايتين انا ليه بقول ده ؟ ليه بقول ان ان القارئ نفسه عاصم واصلة للروايتين دول بالزات واحدة عن طريق كل واحد من تلاميزه. لان كل واحدة لها معنى
ويجعل لك قصورا ويجعل لك خصورا. طيب. بالسكون معناها ايه ان ربنا لو شاء كان جعل لك جنات وكان جعل لك قصور. معناه ان ربنا لو شاء كان يجعل لك هزا في الدنيا
انما قراءة شعبة بالضم ويجعل لك قصورا فيها جزم انه سيجعل لك قصورا بس مش في الدنيا يعني في الاخرة سيكون عندك قصور بالفعل ازا لما نجمع القراءتين ودي طريقة فهم القرآن. اول حاجة اتعلمتها لما رحت
عند الشيخ عباس انور المصري رحمة الله عليه اللي قريت عليه قراءة ورش. قال لي خلي بالك من حاجة. الاستاز عمر بتقرا حفص؟ قلت له اه ادي كل اللي انت كنت فاهمه قبل كده ؟ ده القرآن الكريم برواية حفص
لما تحب تفهم القرآن الكريم كله يبقى تجمع كل المعاني بتاعة القراءات هو ده المعنى بتاع القرآن الكريم هنا لما نجمع المعنيين هيبقى المعنى ايه بقى ان ربنا لو شاء كان جعل لك قصور في الدنيا وسيجعل لك قصورا في الاخرة
تمام؟ ده المعنى طيب بل كانت اقرا معي حداشر. بل كذبوا بالساعة واعتدنا لمن كذب بالساعة سعيرا هم مش مؤمنين بالاخرة ولذلك قصور الاخرة وجنات الاخرة لا تعني لهم شيئا. هو اصلا ما فيش اخرة عندهم. وده شأن الكفار بالاخرة عبر التاريخ
ماديين لا يؤمنون الا بما يروا في الدنيا ويستشعروه بالحواس الخمسة اذا خوفتهم بالعذاب وبالنار مش هيصدقوك اذا حفزتهم بالجنة وبالنعيم برضو مش هيصدقوك لان لا معنى للغيب عندهم هؤلاء ليس لهم الا ايه؟ عذاب السعير. حد يقدر يقول
اه ان هم ما يستحقوش عذاب السيء. ازا هم مش مؤمنين به. خلاص. هتؤمنوا به بقى واعتدنا لمن كذب بالساعة سعيرا كلمة اعتدنا بقف عندها. يعني ايه اعتدنا؟ ربنا واحنا في الدنيا دلوقتي بيقول لنا ان هو اعد خلاص هي معدة
يعني السعير جاهز ومولع من دلوقتي ومنتزرهم. ما حدش هيتقال له يوم القيامة بس هننتزر خمسين الف سنة بس نولع ونقول لكم اتفضلوا. لا لا لا خالص. هي من دلوقتي مستنياهم. هي معدة من الان
ثم يبدأ بقى مشهد رهيب وهو مشهد النار. استعدوا بقى. الاية اتناشر اذا رأتهم من مكان بعيد سمعوا لها تغيظا وزفيرا. دي خاصية للقرآن التصوير بيصور لك الاشياء الغير حية على انها حية. والتشخيص بيشخصنها. النار النار
ربنا صورها كأنها وحش في قفص رايح جاي منتزر القاء الفريسة بتاعته وبينتزر بحرقة ويزأر بغضب زي ما الاسد بيزأر جوة القفص ربنا بيوصف السعير جهنم انها تدبد فيها الحياة وكأنها وحش اذا رأتهم وبتشوف من مكان بعيد سمعوا لها هم بقى بيترعبوا
تغيظا وزفيرا. شهيق زفير يعني يعني الصوت الزئير بتاع بتاع الوحش اسمع بقى تلتاشر واذا القوا منها مكانا ضيقا مقرنين دعوا هنالك ثبورا. الثبور هو الهلاك دعوا هنالك ثبورا يعني قعد يصرخ ويقول انا باهلك انا باهلك. ده معنى دعوا ثبورا
بالعامية كده بموت. بموت يا ناس ده اسمه بيدعوا ثبورا الامريكاني ايكاند بريف اللي هو كان ايريك جارنر ده البوليس دايس على خانقه بركبته بيقول ده فاكرين من شهرين وقامت المظاهرات بتاعة السود هناك
هو ده دعوا هنالك ثبورا. يعني واحد بيموت وعمال يصرخ ويقول بموت بموت بموت. دعوا هنالك ثبورا هم بقى في الاية حداشر صرخوا اسف ده تلاتاشر صرخوا وقالوا دعوا هناك ثبورا ازاي قالوها. اسمع بقى اقرا معي تلتاشر
واذا القوا منها اول حاجة مكانا ضيقا مقرنين دعوا هنالك ثبورا يعني هم بيترموا في السعير بيترموا في مكان ضيق لا سانية واحدة هي النهاردة ضيقة ولا واسعة ربنا وصف الجنة في صورة الحديد
بيقول سابقوا الى مغفرة من ربكم وجنة عرضها كعرض السماء والارض. يعني الجنة عرضها مش عرضها الكنز العرض عرض السما والارض. امال يبقى طولها قد ايه؟ في ال عمران. وسارعوا الى مغفرة من ربكم وجنة عرضها السماوات والارض
اعدت للمتقين اذا ربنا وصف الجنة بالاتساع. لكن النار وصفت ازاي؟ ربنا بيقول في سورة قاف يوم نقول لجهنم هل امتلأت وتقول هل من مزيد؟ ازا القرآن يصف النار انها ستسع كل من يلقى فيها ولكنه لا يصفها بالاتساع ابدا
لا يمكن ربنا يصف النار انها واسعة لان الاتساع صفة مريحة الاتساع صفة من صفات الراحة. والنار توصف بالضيق هتاخد الناس كلها. يعني كل الناس مقدر لهم يترموا في النار هيترموا في النار. النار مش هتقول خلاص قفلنا. لا لا لا
لكنها لا توصف بالاتساع ابدا. اقرا بقى معي تلتاشر تاني. واذا القوا منها مكانا ضيقا. سيدنا عبدالله بن عمر كما عبد الله بن عمر ده الاربعة. اللي هم الاربع صحابة اللي اسمهم بيبدأ بعبدالله
وكانوا من اساتزة القرآن الكريم. عبدالله بن عمر. عبدالله بن عباس. عبدالله بن مسعود. وعبد الله بن عمرو بن العاص. قال ايه بقى سيدنا عبدالله بن عمر؟ قال ان جهنم
لا تضيق على الكافرين كضيق الزج على الرمح الزج يعني الرمح طويل كدهو فاخره بيبقى فيه المدبب والناحية التانية الكعب بتاع الرمح بيركب فيه حتة حديدة بتدخل شحط في عصا الرمح بتبقى ضيقة قوي
زي ايه يعني بتعبير النهاردة زي لبيسة القلم ايه ده  شفت اللي بيخش الشحط؟ اهي. فسيدنا عبدالله بن عمر بيقول ان جهنم بتضيق على الكافر كضيق الزج على الرمح. تبقى
محيطة بالكافر كده. في سورة الحج من اسبوع تدبرنا الاية ايه؟ قطعت لهم ثياب من نار. يعني اتفصلت لهم ثياب من النار. يبقى فباب النار ملاصق للاجساد ملاصق للاجساد النبي صلى الله عليه وسلم سئل
عن الموضوع ده فقال والذي نفسي بيده انهم يستكرهون في النار كما يستكره الوتد في الحائط يعني ايه ؟ يعني البني ادم بيدخل النار زي المسمار لما بيدق في الحيطة
الكلب اذا احد العلماء علماء التفسير المشهورين قال الاسفلون يرفعهم اللهيب الناس بتتألم في النار. اللي تحت اللهب بيرفعهم والاعلون يخفضهم الداخلون فيزدحمون في تلك الابواب الضيقة. انا كنت عايز اصور لك
صورة الضيق اللي في جهنم. ضيق صاحب الكشاف اللي هو الزمخشري قال الكرب مع الضيق كما ان الروح مع السعة. الروح يعني الراحة. مع السعة. لذلك وصف الله الجنة بان بان عرضها
طه السماوات والارض وجاء في الاحاديث ان لكل مؤمن من القصور والجنان كذا وكذا. ولقد جمع الله على اهل النار ان واعي البلاء. فيه انواع بلاء كتيرة في النار. من ضمنها الضيق
المسألة مش مسألة آآ حرارة ونار وشوي وزمهرير على فكرة البرد من انواع العزاب في النار برضو اللي هو الزمهرير والباقي الحميم الماء السخن اللي بيغلي القلق وكمان الضيق يبقوا الدنيا ضيقة
اقرا معي تلتاشر تاني واذا القوا منها مكانا ضيقا. لها طبعا قراءة ضيقة. مقرنين دعوا هنالك ثبورا. لما يلقوا في النار ويدخلوا المكان ديق وخنيق هيكونوا مقرنين. يعني ايه مقرنين؟ يعني متسلسلين في السلاسل والاصفاد
الرقبة في سلسلة مع الايدين في سلسلة مع الرجلين. وكمان داخلين مكان ضيق وبيتحشروا فيه وبيتخنقوا وبيقولوا هنموت هنموت. دعوا هنالك ثمورا شفتم القرآن احيانا بيوصلك الواحد حاسس ان روحه هتطلع دلوقتي
اربعتاشر بقى علي. خدوا نفسكم يا جماعة لأ لأ لسة لسة خمستاشر ربنا بيقول لهم بقى ايه بيقولوا هنموت ها! هتموتوا ازاي! هو فيه موت في في الاخرة لا تدعو اليوم ثبورا واحدة
وادعوا ثبورا كثيرة. هتموتوا وبتصرخوا وبتقولوا هنموت ؟ لأ صرخوا كتير عشان الهلاك بتاعكم مش هيعدي ما بيتعدش لان ما فيش موت. لا يعد ولا يحصى في جهنم ما فيش موت
بعد هذا المشهد المرعب المرعب اللي بيقبض القلب ربنا بيعقد مقارنة بالجنة وبيخير الانسان باختاره وناخد نفسنا بقى. قل اذلك خير ام جنة الخلد التي وعد المتقون كانت لهم جزاء ونصيرا
لهم فيها ما يشاؤون خالدين كان على ربك وعدا مسئولا وعدا مسئولة يعني المؤمنين سألوه او طلبوه. وهو اصلا وعد ربنا في ال عمران المؤمنين بيقولوا ايه ربنا واتنا ما وعدتنا على رسلك
اسمه الوعد المسئول. ما هم سألوا هذا الوعد وفي الاية خمستاشر ربنا بيقول قل اذلك خير ام جنة الخلد التي وعد المتقون. ازا الجنة دي وعد من الله. لمين؟ مش
كل الناس للمتقين اذا من الجنة الواسعة. اللي هيخلد فيها الانسان ولا يخرج منها ولا ينتهي نعيمها. هي وعد من الله للمتقين اللهم اجعلنا منهم اقرا الخمستاشر معي. قل اذانك خير ام جنة الخلد؟ فربنا بيخير الانسان بعد ما صور له الصورة اللي في النار
ودلوقتي بيعرض عليك الجنة وبيقول لك اختار كانت لهم جزاء الجنة كانت جزاء اعمالهم وجزاء تقواهم ومصيرا. يعني هي مصيرهم اي منتهاهم. خلاص دا الدستينيشن دا الفاينال دا الايه؟ المكان المصيري. المكان
ما فيش حد هيخرج من الجنة على مكان تاني ما حدش هيخرج من الجنة يروح على النار. العكس يحصل اه. لكن الجنة ما حدش بيخرج منها على مكان اخر. كانت لهم جزاء ومصيرا. اللهم اجعلنا منهم
لهم فيها ما يشاؤون خالدين. كل المتع التي يريدون سيجدوها هناك في الجنة. ربنا يجعلنا واياكم منهم نتوقف هنا باذن الله الليلة. اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما
فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد على الظمأ. اللهم حببنا اليك والى ملائكتك وانبيائك ورسلك وعبادك
الصالحين. واجعلنا ممن يحبك ويحب ملائكتك وانبيائك ورسلك وعبادك الصالحين. اللهم احيي قلوبنا بحبك جعلنا لك كما تحب اللهم اجعلنا نحبك بكل قلوبنا. ونرضيك بكل اجسادنا. اللهم اجعل حبنا كله لك. وسعينا كله في مرضاتك
اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم بحق كل حرف في كتابك تلوناه او تدبرناه اكفنا واهلينا شر كل من يكيد لنا ولهم. وحفظنا اللهم من شر
ونجعلك اللهم في نحورهم. فانت الوكيل ولا حول ولا قوة الا بك. اللهم من قضى منا بالوباء منتشر فاكتب له الشهادة. ومن كان منا او من احبابنا مريضا به او حاملا له فالبسه ثوب الصحة والعافية
غير اجل. ومن لم يصب به فقيه شره وابعده عنه. ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك
والتقت يا ربنا على طاعتك وتوحدت على دعوتك وتعاهدت على نصرة شريعتك. فوثق اللهم رابطتها ادي منتهى واهدها سبلها. واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيي
فيها يا ربنا بمعرفتك. وامتها على الشهادة في سبيلك. انك نعم المولى. ونعم النصير السلام عليكم ورحمة الله وبركاته. ونراكم غدا باذن الله ان كنا من اهل الدنيا السلام عليكم
