السلام عليكم ورحمة الله وبركاته. اهلا بحضراتكم في المقطع رقم سبعمية سبعة وتسعين من مقاطع حظر التجول وفي الحلقة التاسعة والثلاثون من حلقات تدبر سورة ال عمران ارجو من حضراتكم تجيبوا المصاحف واقروا معي من الاية مية تلاتة وتلاتين للاية مية ستة وتلاتين. ودي
الايات اللي باذن الله لو لنا عمر هتكون هي ايات حلقة الليلة اعوذ بالله السميع العليم من الشيطان الرجيم وسارعوا الى مغفرة من ربكم وجنة عرضها السماوات والارض اعدت للمتقين
الذين ينفقون في السراء والضراء والكاظمين الغيظ  والكاظمين الغيظ والعافين عن والله يحب المحسنين والذين اذا فعلوا فاحشة او ظلموا انفسهم ذكروا الله فاستغفروا ذنوبهم ومن يغفر الذنوب الا الله. ولم يصروا على ما فعلوا وهم
اولئك مغفرة من ربهم وجنات  وجنات تجري من تحتها الانهار خالدين فيها. خالدين فيها و ما اجر العاملين اللهم اجعلنا منهم   قرأ النبي صلى الله عليه وسلم الاية مية تلاتة وتلاتين
اقرا معي كده مية تلاتة وتلاتين وسارعوا الى مغفرة من ربكم وجنة عرضها السماوات والارض اعدت للمتقين  قرأها بالواو مرة وبدون الواو مرة يعني عندنا قراءة الامام نافع يعني ورش عن نافع وشعبة عن نافع وقراءة الامام ابن عامر الدمشقي وقراءة ابو جعفر
تلات قراء من القراء العشرة الكبار يقرأونها سارعوا الى مغفرة من ربكم بدون الواو وده بيجعل لقراءة منهم معنى ولقراءة التانية معنى اخر والمعنيين مطلوبين الاية اللي قبلها اللي هي الاية مية اتنين وتلاتين
فيها امر بالطاعة طاعة الله والرسول والاية مية تلاتة وتلاتين فيها امر اخر بالمسارعة الى مغفرة مغفرة آآ مغفرة الله والى الجنة يبقى احنا عندنا امرين امر بالطاعة الاية اللي قبلها مية اتنين وتلاتين
وامر بالمسارعة في الاية بتاعتنا اللي هي مية تلاتة وتلاتين. اقرا بقى معي كده الاية مية اتنين وتلاتين ومية تلاتة وتلاتين مع بعض بقراءة ورش بدون الواو هتقرأ كده اجيبها لكم
واطيعوا الله والرسول لعلكم ترحمون. سارعوا الى مغفرة. اسف. سارعوا الى مغفرة من ربكم وجنة عرضها السماوات والارض اعدت للمتقين يبقى القراءة بدون الواو تعطي معنى الاتصال بين طاعة الله والرسول وبين المسارعة الى المغفرة والجنة. يعني
كأن ناس سألوك بعد الاية الاولى ازاي كيف انت قريت واطيعوا الله والرسول لعلكم ترحمون. فقالوا لك ازاي؟ قلت لهم سارعوا الى مغفرة من ربكم وجنة عرضها السماوات والارض  فهمت
في اتصال بين المعنيين خلاص طيب اما القراءة بالواو فهي تجعل الجملة الثانية معطوفة على الجملة الاولى اللي قبلها. اللي هي اصلا معطوفة على الجملة اللي قبلها ايضا اقروا كده معي بقى من اول الاية مية وتلاتين
هتجدوا عدة اوامر منفصلة عن بعضها امر بعدم التعامل بالربا امر بتقوى الله امر باتقاء النار. امر بطاعة الله والرسول وامر بالمسارعة الى المغفرة. وكل امر من دول معطوف على اللي قبله
اقرأ بقى معي كده من مية وتلاتين  من مية وتلاتين يزهر اني انا  على الايه بسم الله اهي يا ايها الذين امنوا لا تأكلوا الربا اضعافا مضاعفة واتقوا الله لعلكم تفلحون
ده امر اهو بايه عدم اكل الربا وامر تاني بتقوى الله اللي بعده واتقوا النار التي اعدت للكافرين اللي بعده واطيعوا الله والرسول لعلكم ترحمون اللي بعده وسارعوا الى مغفرة من ربكم وجنة عرضها السماوات والارض اعدت للمتقين
فهمتم الفرق بين القراءتين قراءة بالواو تجعل الاية مية تلاتة وتلاتين. يعني المسارعة الى المغفرة معطوفة على كل ما قبلها يعني اذا اطعت ربنا في الاوامر اللي ذكرت دي كلها فانت بذلك تسارع الى المغفرة والى الجنة
والقراءة بدون الواو تجعل المسارعة الى المغفرة والجنة مم آآ في طاعة الله ورسوله خاصة اللي هي الاية اللي قبلها. يعني اتصال بالمعنى بتاع الاية اللي قبلها. خلي بالك بقى
ان في ناس بتهاجم الاسلام من باب اختلاف القراءات خاصة لما يكون الفرق زي كده. احنا بنسميه الاختلاف بالحذف والاضافة. يعني حرف مش موجود زي الواو احيانا الهمزة هنا بقى بيخشوا يخبطوا بقى
ويقول لك بقى اي قراءة في يومه انه صح ييجي المسلم الجاهل من يعني من المدخل ده يتهز في دينه ان العدو الاول هو الجهل انا اقول لكم الشيخ بتاعي
الشيخ عباس انور المصري رحمة الله عليه قال لي ايه ؟ وكان الكلام ده كان قعد معنا الشيخ شيخ الثوار، الشيخ عماد عفت اللي كان بيحضر معنا في بيت الشيخ عباس
دكتور عباس قال لي بص كل اللي انت اتعلمته قبل كده ده مش القرآن كاملا ده القرآن برواية حفص عن عاصم انت جاي النهاردة عندي تتعلم القرآن برواية ورش عن نافع. انا كنت بقرا عليه ورش عن نافع
انما القرآن كاملا هو مجموع القراءات كلها فلما واحد يقول لنا الواو مش موجودة في قرآن ورش. نقول له يا جاهل ما فيش حاجة اسمها قرآن ورش في حاجة اسمها رواية ورش
القرآن هو مجموع القراءات كلها الواو موجودة عند القراء الاخرين عند حفص ومش موجودة عند مش موجودة عند الامام نافع ولا عند الامام ابن ابن اه اه ابن عامر ولا عند ابو جعفر. علشان ده معنى مطلوب يكون موجود
خلاص؟ طيب نرجع بقى ايه للاية بتاعتنا وسارعوا الى مغفرة من ربكم وجنة عرضها السماوات والارض اعدت للمتقين. سؤال بقى ازاي ربنا يأمرنا بالسرعة وسارعوا نعمل حادسة مش مش المفروض ان العجلة من الشيطان ليه ربنا يأمرنا بالاسراع
الرسول عليه الصلاة والسلام قال العجلة من الشيطان هل هناك فرق بين الاسراع والعجلة؟ لان ربنا امرنا بالاسراع. ما قالش تعجلوا هنا قال ايه سارعوا الاسراع والعجلة هم نفس الشيء بالزبط
عدم الانتزار والهم بالفعل يعني هتفعل حاجة تهم بفعله بدون انتزار الاتنين بيقصروا الوقت قبل الفعل لكن احنا بنستخدم تعبير المسارعة فيما يجب الاسراع فيه. ونستخدم تعبير العجلة  فيما لا يجب الاسراع فيه
الاسراع محمود في اشياء يجب الاسراع فيها خلاص والعجلة مذمومة. لانها بتبقى في اشياء لا يجب العجلة فيها عشان كده عكس العجلة الاناة او التأني في المثل الشعبي بنقول في التأني السلامة وفي العجلة الندامة
في حديث ضعيف الاناة من الله والعجلة من الشيطان والحديس ضعيف قلنا الضعيف مش معناها ان النبي عليه الصلاة والسلام ما قالوش. لأ معناها ان احنا ما مش قادرين نثبت انه قالوا بنسبة مية في المية
عندنا شك لكن مش اكيد ما قالوش لزلك الحديث الضعيف لا يؤخذ به كدليل في الفقه يعني مش بنطلع منه احكام حلال وحرام ما بنعتمدش عليه كدليل لوحده لكن نأخذ منه فضائل الاعمال زي كده. النهي عن العجلة
الامر بالتأني ده كل ده ما فيش مشاكل. ناخد بالحديس ده. طيب اذا فضائل الاعمال يعني ايه الحث على الاخلاق الكريمة؟ والاسراع او المسارعة في الخير وفي اشياء معينة هذا خلق كريم
عكس الاسراع ايه بقى؟ البطء فتجد المحمود عكسه مذموم الاسراع او المسارعة اللي هي بتبقى في الاشياء اللي يجب الواحد يسرع فيها عكسه ما دام ده حاجة محمودة يبقى عكسها مذموم اللي هو البطء
والعكس والمذموم عكسه محمود تجد العجلة عكسها ايه ؟ الاناة او التأني. محمود. صح؟ تمام يبقى وسارعوا الى مغفرة من ربكم وجنة عرضها السماوات والارض اعدت للمتقين الاية دي لها علاقة بالايات السابقة
ذكر الجنة جاي في مقابل ذكر النار من ايتين فاتوا هات لي كده مية واحد وتلاتين واتقوا النار التي اعدت للكافرين بعدها بايتين وسارعوا الى مغفرة من ربكم وجنة عرضها السماوات والارض اعدت للمتقين. يبقى النار اعدت للكافرين. تخشوها
انتم ليه يا مسلمين؟ ما تخليكم متقين عشان تخشوا الجنة اللي عارضوها عرض السماوات والارض طيب الجزء الاولاني من الاية وسارعوا الى مغفرة من ربكم قصاد ايه؟ قصاد الاية مية وتلاتين اللي بتنهى عن اكلها
الربا يا ايها الذين امنوا لا تأكلوا الربا اضعافا مضاعفة. واتقوا الله لعلكم تفلحون تمام؟ يبقى هنا فيه مسارعة الى مغفرة من الله للناس اللي اكلت ربا. يبقى المغفرة في عدم توقيع العقوبة على الذنب
ناس غلطت وبتطلب من ربنا يغفر لها يغفر لها يعني ما يعاقبهاش على الذنب ده تمام؟ اللي اكلوا الربا ثم تابوا واتقوا الله ها بيطلبوا المغفرة لهم مغفرة يا ايها الذين امنوا لا تأكلوا الربا اضعافا مضاعفة. واتقوا الله لعلكم تفلحون. لو اتقوا الله خلاص ييجي الاية مية تلاتة
وسارعوا الى مغفرة من ربكم يبقى ايه ربنا هيغفر له ويديهم جنة بدل الجنة اللي اعدت للكافرين وسارعوا الى مغفرة من ربكم وجنة عرضها السماوات والارض اعدت للمتقين. اوعوا تقروا ايات القرآن كجزر منعزلة عن بعض
ما تفهموا حاجة خالص لازم تربط الايات ببعض. تمام يبقى جنة عرضها السماوات والارض. طبعا في ناس كتيرة يقول لك يعني لما يبقى عرضها السماوات والارض. امال الطول قد ايه؟ هو اصلا كلمة عرضها يعني
اشارة للاتساع. عايز اقول لكم ان كل المفسرين اللي قريت لهم قالوا يا جماعة ده فهم غلط. مش معنى ان عرضها السماوات والارض يبقى الطول مش عارف ايه دي درج عليها يقولها ناس يعني آآ كتيرة يعني. انا كنت شخصيا كنت كنت فرحان بيارس. النهاردة لقيت آآ ابن عاشور منتقدي اللي بيقوله كده والرازي بينتقد اللي بيقوله كده وبيقول يا جماعة
العرب اتعودوا على كلمة كزا عريض يعني يعني واسع يعني متسع طيب صفاتهم ايه بقى المتقين دول اعدت للمتقين الذين ينفقون في السراء والضراء والكاظمين الغيظ والعافين عن الناس والله يحب المحسنين
اول صفة عندهم ايه لينفقوا المال على الفقراء او في تسليح الجيوش للجهاد او الدفاع عن المزلوم. يعني بينفقوا ما لهم في سبيل الله في حالة ايه ؟ في السراء. يعني في حالة الغنى
والضراء كمان يعني في حالة الفقر وصعوبة الحياة. لم يتركوا الانفاق في سبيل الله حتى لما الدنيا يعني ايه مسكت عليهم شوية برضو كان يشوف معه كم ويطلع لله ليه
يعني بيقول لك السيدة عائشة مرة تبرعت بعنبة مش عندها حاجة لقيت عندها عنبتين ادت عنبة لله الهدف هو تربية النفس على عدم الشح مقاومة مرض من امراض القلوب هو شح النفس
يبقى اول حاجة مقاومة شح النفس الذين ينفقون في السراء والضراء ها تاني ميزة فيهم ايه كظم الغيظ والكاظمين الغيظ يعني مهما امتلأ غضبا وغيظا لم ينفذ هذا الغيث. بيكتمه بيتجرعوا
مش بينفجر مش بيقوم يزعق مش بيقوم يشتم ويضرب ما بيتجننش معنى والكاظمين الغيظ يعني متحكم في انفعالاته مهما استفز لما المسلم يستطيع التحكم في انفعالاته كده ويبقى من الكاظمين الغيظ
يعني عنده قدرة على الصبر لو ما غفرتش للناس فعلى الاقل سيطر على اعصابك. النبي عليه الصلاة والسلام قال ايه ليس الشديد بالصرعة انما الشديد الذي يملك نفسه عند الغضب
الجامد مش اللي بيمسك الناس يصرعها. مش اللي بياخده شنكل يوقعه واللي لا لا لا. الجامد الشديد. الجامد الانسان  هو اللي بيعرف يسيطر على نفسه عند الغضب ليس الشديد بالسرعة انما الشديد الذي يملك نفسه عند الغضب
الاسلام يريدك انسان متحكم في نفسك. تقاوم الشح بانك تنفق. تقاوم الجبن بانك تقاتل. تقاوم الغضب بانك تصبر وتكزم غيزك متحكم في نفسك  قال النبي صلى الله عليه وسلم من كظم غيظا وهو يقدر على انفاذه
ملأ الله قلبه امنا وايمانا اللي بيسيطر على اعصابه ويمسك نفسه ويسيطر على الغضب اللي جواه وهو قادر انه ينفذه. مش ما هو فيه واحد آآ يعني آآ متسلط ييجي يستفزك ويقل ادبه عليك وانت ما تقدرش تفتح بوقك الله! انت فتحت بوقك ما هتروح ورا الشمس
مش هو ده المقصود. المقصود تكون انت قادر انك ترد بس برضه ما بتردش لا يوجد ما يمنعك من انك تنفذ الغضب انك ترد هنا اللي يكظم غيظه وهو قادر على انفاذ هذا الغيظ
يملأ الله قلبه امنا وايمانا  الذين ينفقون في السراء والضراء والكاظمين الغيظ مرحلة اعلى من كده. ايه ؟ والعافين عن الناس مش بس بيكظم غيره لأ ده كمان بيعفو عن اللي اساء اليه. وظلمه
ربنا بيصف هؤلاء في سورة الشورى واذا ما غضبوا هم يغفرون عدوا مرحلة كظم الغيط ده مش بس بيكظم الغضب. وكمان بيغفر وكمان بيغفر في صحيح مسلم قال رسول الله صلى الله عليه وسلم
ما نقصت ما نقصت صدقة من مال شيئا وما زاد الله عبدا بعفو الا عزا. وما تواضع احد لله الا رفعه الله ما فيش صدقة بتنقص المال ابدا اي مليم
والانسان لما يعفو ربنا بيزيده عزا ربنا بيعزك لما انت بتعفو عن غيرك وما تواضع احد لله الا رفعه. ربنا يرفع قدرك في حلقة حطيتها النهاردة على الفيسبوك اسمها كيف كسبت مؤسسة جسور مليون جنيه في اربعة وعشرين ساعة. لازم تشوفوها
تعرفوا فوائد العفو والمغفرة بتعود عليك انت قبل ما تعفو عن الناس انت اللي لما بتعفو عن الناس وبتغفر له انت اول واحد بيستفيد. وده الفرق اللي بين العفو بتاعنا والعفو بتاع ربنا
ربنا ما بيستفيدش حاجة الا لما بيعفو عن الناس لكن انت انت اول واحد بتستفيد واعصابك بتستريح لما بتنسى خلاص بتغفر للناس وبتعفو عنهم مش عايز منهم حاجة خلاص كده اول مرحلة بتكظم غيظك
على اللي بيغلط فيك او بيسيء اليك وانت قادر على انفاذ هذا الغيظ والانتقام منه لكنك بتكظم غيظك. تاني مرحلة وهي الارقى انك بتعفو عنه المرحلة الاعلى بقى كمان انك تحسن اليه
بالرغم من ان هو اساء اليك شف في سورة فصلت ولا تستوي الحسنة ولا السيئة. ادفع بالتي هي احسن. فاذا الذي بينك وبينه عداوة كانه ولي حميم انسان بينك وبينه عداوة تقدر تستأنسه وتخليه ولي حميم. يعني الانتيم بتاعك بس انت لما يسيء اليك انت تحسن اليه
انا متذكر مرة زمان تلاتين سنة مسلا كنت راكب السيارة مع اخ لي بيربي نفسه وكان من العيوب اللي عنده اللي اكتشفها في نفسه او الشيخ بتاعه قالها له انه سريع الانفعال
فاحنا نازلين منزل كوبري ستة اكتوبر كده وجه واحد في شارع رمسيس سواق عربية نص نقل بيسوق بمنتهى الهرجلة بالاستهتار كسر علينا كسرة طلعنا فوق الرصيف وكنا هنتقلب وطلع يجري ما وقفش ولا اعتزر ولا حاجة خالص. هو غالبا خاف
كان هيموتنا. فصاحبي ده طلع بسرعة وراه ودخلنا في مطاردة فوق كوبري ستة اكتوبر. طلعنا الكوبري تاني بقى وطاردناه لغاية المهندسين قدر يكسر عليه ووقفه بالعافية ولقيت صاحبي ده نزل من العربية بتاعته وطلع يجري على الراجل الراجل طبعا خايف حاول يلحق يقفل الازاز بسرعة
متوقع ان صاحبي ده هيضربه بالبونية او اي حاجة. بعد مطاردة زي دي وببص ورا كده وبلاقي ايه الراجل عمال يزق ايد صاحبي. صاحبي بيدخل ايده وده عمال يزقها. ومرة واحدة راح صاحبي ده رامي حاجة في حجره وطلع
يجري على العربية بتاعتنا راح الراجل نازل من عربيته وجري هو علينا. صاحبي بقى هو اللي بيحاول يقفل الازاز والراجل بيحاول يرمي عشرين جنيه في العربية عندنا  احنا ما فهمتش حاجة خالص
والراجل قعد يبكي برة العربية من فضلك خدها من فضلك خدها. المهم بعد ما مشينا انا مش فاهم حاجة خالص قل لصاحبي هو ايه اللي حصل؟ قال لي ولا حاجة انا اول ما يعني عمل فينا كده
طلعت اجري وراه بنية ان انا عايز امسكه ويعنيه آآ هعلمه الادب هو كان هيموتنا بمنتهى الاستهتار وبعدين افتكرت قول الله تعالى والكاظمين الغيظ اكظمت غيظي وقلت خلاص انا برضه هفضل وراه ووقفه وادي له درس في الاخلاق واقول له بس يعني عيب تعمل كده. يعني مش مش هشتمه ولا هضربه ولا هعمل له حاجة
وبعدين افتكرت والعافين عن الناس قلت خلاص عفوت عنه. وبعدين افتكرت الله يحب المحسنين راجل غلبان وعربيته شكلها تعبانة اوي انا قلت يمكن الراجل ده ارزوقي ومحتاج قرشين ومش لاقي حد يدي له شغلانة بقى له يوم ولا اتنين
فقررت ان انا ادي له العشرين جنيه دية. عشرين جنيه! ما هي يعني كانت مسلا تمانية دولار مسلا في الوقت ده  يعني لقيت لقيت الحقيقة صاحبي ده عنده منطق وطريقة يعني لطيفة في انك تفهم الاية وتحاول تربي نفسك بها بالشكل ده
ده فكرني على فكرة بقصة حصلت لاحد الصالحين. كان عنده عبد وجاب الابريق بتاع الوضوء عشان يوضيه فوقع الغطا بتاع الابريق على رجله والحاجات دي زمان كانت تقيلة اوي فوقع الغطا بتاع الابريق التقيل ده على صوابع رجلين الراجل الراجل تألم جدا الراجل صرخ
وغضب طبعا فالعبد خاف قال له والكاظمين الغيظ قال له كظمت غيظي العبد قال لك ما يمكن يعاقبني بعدين قال له والعافين عن الناس قال له خلاص عفوت عنك يلا ما فيش عقوبة يا عم
العبد عنده علم قال له والله يحب المحسنين. قال له انت حر لوجه الله واعتقه  خد الاية اللي بعدها. هات لي الاية مية خمسة وتلاتين والذين اذا فعلوا فاحشة او ظلموا انفسهم ذكروا الله فاستغفروا لذنوبهم. ومن يغفر الذنوب
فإن الله ولم يصروا على ما فعلوا وهم يعلمون فاحشة يعني ذنب شديد القبح الزنا والسرقة. ذنب بيخجل الانسان منه. ولا حاجة كده يعني ايه تخلي تشوه سمعة الانسان. مش ذنوب عادية يعني فاحشة
دي صفات بقى المتقين بنتكلم فيها الله! متقين وممكن يعملوا فواحش! ايوة اه يعني ممكن واحد يكون ارتكب فاحشة كالزنا كالسرقة ثم يتوب منها ويصبح كمن لا ذنب له يروى عن النبي صلى الله عليه وسلم التائب من الذنب كمن لا ذنب له
فالمتقين دول والذين اذا فعلوا فاحشة او ظلموا انفسهم ذكروا الله. اول حاجة يتذكروا الله يستحوا من الله الواحد مننا ما يقدرش يذنب قدام حد من اهله طب وليه تذنب امام الله؟
لتجعل الله اهون الناظرين اليك اول حاجة ذكروا الله فلما ذكروا الله عملوا ايه اتطلبوا منه المغفرة. وقال هناك من يغفر الا الله ذكروا الله فاستغفروا لذنوبهم اول ما ذكروا الله الفاء تفيد المسارعة. ذكروا الله فاستغفروا بسرعة لذنوبهم. ومن يغفر الذنوب الا الله
لا احد ولم يصروا على ما فعلوا وهم يعلمون. وطبعا من شروط التوبة الاقلاع عن الذنب وانت هتتوب عن ذنب وانت مقيم على الذنب ما ينفعش لازم تتوقف عن الذنب
ما ينفعش تصر على الذنب خاصة ان كنت تعلم انه حرام. ولم يصروا على ما فعلوا وهم يعلمون. في ناس تقول لك ايه بص انا باشرب. بس انا هاتوب قريب. انا اصلا كمان خمس شهور طالع احج. وهرجع من الحج مش هشرب تاني
يبقى ده عمل ايه وفعلا يطلع الحج. وفعلا ما يشربش تاني. طبعا هو غامر بان هو كان ممكن جدا ما يوصلش للحج. كان ممكن جدا يموت قبل الحج. لكن هو ما ماتش
ده مش زي اللي وقف فورا ولم يصروا على ما فعلوا وهم يعلمون. ده كان يعلم انه بيعمل حرام وكان ناوي يبطل بس كان مأجل التوبة ده مش من المتقين كده
ربنا يسامحه برضو ان شاء الله لكنه مش اعلى الدرجات ده علشان يتوب وربنا يقبل توبته كمان هيحتاج يعمل جهد كبير اكتر غير اللي بيعمل الذنب وهو لا يعلم انه حرام. ولما يعلم لا يصر عليه ويتوقف
مش زي بعض لا يستوون الطيارة مية ستة وتلاتين اولئك جزاؤهم مغفرة من ربهم وجنات تجري من تحتها الانهار خالدين فيها ونعم اجر العاملين دول جزاءهم عند الله انه يغفر لهم الفواحش والذنوب اللي ارتكبوها
المغفرة عدم توقيع العقوبة خد عندك كمان كمان هيخشوا جنات تجري من تحتها الانهار خالدين فيها كمان يدخلهم جنات تجري من تحتها الانار يعني جنات عالية على جبال والانهار بتجري في الوادي شكلها جميل
جبال مغطاة بالاشجار عبارة عن جبال من الجناين وانهار بتجري تحتيها ونعم اجر العاملين. هو فيه اجر احلى من كده للعاملين؟ طب ايه حكاية عاملين دي؟ ان اللي عملوه ده كان فيه مجهود
مجهود الانسان عمله عشان يسيطر على شهوة جمع المال. ويسيطر على شهوة الغضب. ويسيطر على شهوة ارتكاب الفواحش. ده عمل جبار ونعم اجر العاملين اول حلقة من حلقات مفاتح التدبر بنقول فيها ان فيه فرق بين التدبر العقلي اللي احنا كنا بنعمله ده والتدبر القلبي تدبر القلب
قلبي انك لما تمر على ايات زي كده تسأل الله تقول اللهم ادخلنا جنات تجري من تحتها الانهار. اللهم ادخلنا هذه الجنات ونعم اجر العامين تقول ايه؟ اللهم اجعلنا منهم. اللهم اجعلنا من العاملين. وهكذا
ونتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل
ربك احب الينا من اهلينا واموالنا ومن الماء البارد على الظمأ. اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك
واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا. اللهم اجعل حبنا كله وسعينا كله في مرضاتك. اللهم اجعل القرآن الكريم ربيع قلوبنا ونور صدورنا وجلاء احزاننا
وذهب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف في كتابك تلوناه او
كبرناه اكفنا واهلينا واخواننا واخواتنا شر كل من يكيد لنا ولهم واحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه
عيد بنصرك المرابطين في الارض المباركة فلسطين. اللهم سدد رميهم وخيب رمي عدوهم اللهم كن مع اخواننا في تركستان الشرقية وفي الشام وفي كشميرا وفي سريلانكا وفي الهند وانصر يا رب من نصرهم واخذل يا رب من خذلهم
وطهر المسجد الاقصى من الدنس فانهم لا يعجزونك واكتب لنا يا ربنا ختم القرآن فيه اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك وتوحدت
على دعوتك وتعاهدت على نصرة شريعتك فوثق اللهم رابطتها. وادم ودها واهدها سبلها. واملأها بنورك الذي لا يخبو. واشرح صدورها بفيض ايماني بك وجميل التوكل عليك واحيها يا ربنا بمعرفتك
وامتها يا مولانا على الشهادة في سبيلك انك نعم المولى ونعم النصير. وصلي اللهم وسلم على محمد وعلى اله وصحبه ومن تبع هداه. والسلام عليكم ورحمة الله وبركاته ونراكم غدا باذن الله
بنفس هذا الموعد ان كنا من اهل الدنيا
