فيسبوك انستجرام السلام عليكم ورحمة الله وبركاته. اهلا بحضراتكم. في المقطع رقم ربعمية اتنين وستين من مقاطع حظر التجول والحلقة التاسعة من حلقات سورة الشورى ارجو من حضراتكم تجيبوا المصاحف
سؤال قبل ما نبدأ كده التدبر النهاردة هل يجوز للمسلم ان يؤمن بان هناك ما يسمى بالمخلوقات الفضائية يعني مخلوقات تعيش على كواكب اخرى هل يجوز ان مسلم يصدق هذا الكلام
الحقيقة يجوز ده هناك اية قد تكون اشارة الى ذلك اقرا معي الاية تسعة وعشرين اعوذ بالله السميع العليم من الشيطان الرجيم ومن اياته خلق السماوات والارض وما بث فيهما من دابة
وهو على جمعهم اذا يشاء قدير اذا هناك دواب في السماوات والارض بعض المفسرين قالوا ايوة ممكن يكون معناها دواب في السماوات والارض مع بعض. يعني الدواب على الارض واستدلوا باية سورة الرحمن
يخرج منهما اللؤلؤ والمرجان منهما دول اللي هم ايه البحر المالح والبحر العذب الفرات يعني الانهار. عشان ربنا قال مرج البحرين يلتقيان في القرآن يعني بحر مالح وبحر عذب. يعني البحر ونهر
طالما ربنا قال مرج البحرين يلتقيان وقال يخرج منهما منهم هما الاتنين اللؤلؤ والمرجان قال لك اللؤلؤ والمرجع مش بيستخرجوا الا من البحر المالح فقط وبذلك يجوز القول بان هناك دواب في السماوات والارض بينما الدواب في واحدة بس منهم اللي هي الارض بس في حاجة
ايه المفسرين ما كانوش يعرفوا ان فيه لؤلؤ في الانهار اكتشف الكلام دوه في غرب روسيا شرق كندا الدنمارك بريطانيا النمسا ونهر المسيسيبي ما كانوش يعرفوا الانهار اللي في الغرب دي كلها
ايوة احنا انهارنا احنا اللي هي آآ آآ الدجلة الفرات النيل. انهارنا كده في المنطقة العربية ما فيش فيها وجدوا فيها ازا هم بنوا الحكم بتاعهم كله على اساس فاسد. ان الانهار ما فيش فيها لأ فيها طلع فيها
طالما ربنا قال يخرج منهما هم الاتنين بناء عليه يبقى فيه دواب في السماوات والارض برضو ييجي بقى حد يقول لك ايوة يا جماعة ماشي ما هو فيه مخلوقات في السماوات برضو
مش في ملائكة جن ليه؟ الطيور اللي بتطير في السماوات موجودين في السماوات ايه المشكلة لأ في بقى حاجة كلمة دابة لا تطلق على الملائكة ولا على الجن ولا على الطيور اللي بتطير
الدواب هي كل ما يمشي على رجلين او اربع ارجل او يزحف على بطنه من الزواحف طبقا لاية سورة النور اللي تدبرناها. والله خلق كل دابة من ماء. فمنهم من يمشي على
الزواحف ومنهم من يمشي على رجلين البني ادمين ومنهم من يمشي على اربع الانسان يعتبر دابة والحيوان دابة. والحياة والثعابين دواب. لانهم بيدبوا على الارض. بيدبدب بيدبوا يعني امشوا بيمشوا على الارض
يجي واحد يقول لك لأ الطيور كمان بتمشي على رجلين. صحيح ان الطيور منها ما يمشي على رجليه زي البطة الوزة الدجاجة الدجاجة يعني شلناها والبقع لكن في ميت الف نوع طير تاني ما بيمشيش
العصافير بتنزل تحط على الارض وبعد كده عشان تتحرك على الارض تقفز تقفز تقفز لكن ما بتمشيش على رجلين المهم هو اننا لو اخدنا بهذا الرأي اللي بيقول انه هناك دواب
في السماوات يبقى دي اشارة في القرآن لوجود مخلوقات في السماوات  مخلوقات اخرى غير الملائكة وغير الجن وغير الطيور وغيرك مخلوقات بتدب بتمشي على كواكب طيب اقرا تسعة وعشرين معي تاني. انا ما قلتش ان فيه انا باقول دي ممكن بالتفسير ده
انها تبقى اشارة لذلك ما فيش ما يمنع ابدا اقرا بقى معي تسعة وعشرين تاني ومن اياته خلق السماوات والارض وما بثه فيهما. يعني وما نشر يقول لك يبث اخبار
كازبة يعني ينشر اخبار البث هو النشر وما بث فيهما من دابة. وهو على جمعهم اذا يشاء قدير. اذا ربنا بقدرته سيجمع كل هذه المخلوقات يوم القيامة من جميع العصور
يعني ايه من جمال العصور كان في دواب انقرضت زي الديناصورات هنشوفها هنشوف الديناصورات وفي ناس سبقتنا زي الجيل اللي هزم الصليبيين والجيل اللي هزم التتار وجيل الصحابة اللي فتح مكة
وفتح الجزيرة العربية ودك دولة الروم ودولة فارس واسس مكانهم دولة واحدة اسمها دولة العدل والاحسان. هنقابلهم يا فضيحتنا يومها بقى. ويسألونا بقى انتم ازاي نزلتم بحال الامة للدرجة دي
مم وهو على جمعهم اذا يشاء قدير. اه يوم الجمع ده يقوم وكأن الاية تسعة وعشرين بتفسر معنى يوم الجمع اللي ورد في الاية سبعة بص معي في الاية سبعة بسرعة كده وكذلك اوحينا اليك قرآنا عربيا لتنذر ام القرى ومن حولها
تنذر يوم الجمع لا ريب فيه. يوم القيامة سمي يوم الجمع مرتين في القرآن بس. الاتنين في سورة واحدة في الشورى والتانية في التغابن وفي الصورتين تم تفسير سبب تسميته يوم الجمع
في سورة الشورى وهو على جمعهم اذا يشاء قدير دي شرحت لك ليه سمي بيوم الجمع. وفي التغابن يوم يوم يجمعكم ليوم الجمع انا الحقيقة بانزر للاتساع الرهيب اللي في الاية
الاتساع المكاني والاتساع الزماني بص الاية تاني تسعة وعشرين وشف يعني ايه يوم الجمع بقى له معنى كبير اوي لما تفهم الاتساع بتاع الاية عامل ازاي ومن اياته خلق السماوات والارض. احنا اصلا مش عارفين يعني ايه السماوات
احنا مش متأكدين يعني ايه السماوات؟ هل السماوات جمع سماء والسماء هي؟ سماء كل كوكب بتجمع مع بعض تبقى سماوات؟ ممكن ام السماء هي الفضاء اللي بين الكواكب في كل مجرة من المجرات
فتبقى السماوات هي السماوات المجرات المختلفة ممكن ام الكون كله اسمه سماء. ولو اتضح ان هناك عدة اكوان. والاسلام ما عندوش اي مشكلة انه يكون فيه عدة اكوان ابدا يبقى دي عدة سماوات. تبقى الاكوان هي السماوات
الله اعلم لكن شف الكلام عمال يتسع معك الى اي درجة تاني اقراها معايا كده ومن اياته خلق السماوات والارض وما بث فيهما من دابة يعني كل حاجة ربنا بثها
من من الدواب يشمل ده الحشرات والاسود والبشر والحيوانات والحيوانات المنقرضة من ملايين السنين كل ده ؟ ده واجب وهو على جمعهم هيجمع كل دول اذا يشاء قدير يوم الجمع سيجمع كل دول من مختلف الازمنة من مختلف الاماكن في الكون من يعني من من من
من من يعني من من كواكب تانية لو فيه دواب هتيجي كله يجمع في ام الجمع يعني يوم الجمع ده سيكون شيء فوق قدرة الانسان انه يتخيله. ما تحاولش تتخيله مش هتقدر
شف الاية وصلت بك لايه؟ وتقوم مرة واحدة الاية اللي بعدها نازلة بك على ارض الواقع من هذا الخيال الخطير اقرا الاية تلاتين معي. وما اصابكم من مصيبة فبما كسبت ايديكم. ويعفو عن كثير
يا خبر ابيض شف واقع الاية دي بعد الاية دي. اية عمالة توسع توسع توسع بك وتطلع بك على اطراف الكون خرجت بك برة الكون. ويقول لك ان كل ده في كل
هيجمع مع بعضه حاجة فوق الخيال ومرة واحدة تنزل بك على ارض الواقع يقول لك وما اصابكم من مصيبة ده في الدنيا فبما كسبت ايديكم ده بالزنوب بالاخطاءكم انتم ويعفو عن كثير
ناس كتير فاهمين يا جماعة على فكرة ان الاية دي تهديد وما اصابكم من مصيبة فبما كسبت ايديكم ويعفو عن كثير يعني لو عملتم حاجة غلط او حاجة حرام ربنا هينزل عليكم مصايب
مع ان الاية دي لما تقرأ في السياق كله هي اية مطمئنة جدا بتطمئن المؤمن ازاي الاية دي متفرعة من الاية سبعة وعشرين. اقرا معي سبعة وعشرين. ولو بست الله الرزق لعباده لبغوا في الارض
ولكن ينزل بقدر ما يشاء انه بعباده خبير بصير وقلنا ان ربنا الخبير البصير العالم بحال كل واحد مننا لو الفلوس كترت في ايده هيعمل ايه؟ بيعطي الرزق للعبد المؤمن على قدر احتياجه علشان ما يطغاش. لو هو من النوع اللي هيطغيه المال
ويتبقى شوية زنوب عند الانسان ربنا بيكفرها بالمصايب بتاعة الدنيا وفي ذنوب بيعفو عنها لا بيعاقب عليها دنيا ولا اخرة. اقرا بقى الاية تلاتين بالفهم ده. وما اصابكم من مصيبة
فبما كسبت ايديكم ويعفو عن كثير شفت في السياق بتاعها لما قريناها طلع معناها مختلف خالص عن احنا فاهمين الاية دي كمان فيها نقطة تربوية خطيرة جدا لازم نربي ولادنا عليها
ولازم نحط في دماغنا ان المشاكل اللي بتحصل لنا المصايب اللي بتحصل لنا يبقى في معظم الوقت احنا السبب فيها لما يحصل لك مشكلة ابدأ ابحث عن الخطأ عندك انت. عن التقصير اللي عندك انت
وصلحه مش اول حاجة تعملها تبدأ ترمي التهم على الاخرين احكي لكم حكاية حكيتها قبل كده اللي سمعها مني في ذكرى وعبرة من حوالي عشرة حداشر سنة كده قاعد في مكتبي في مصر
ناس جابوا لي ابنهم ايه عنده افكار الحادية. الواد عنده خمستاشر سنة هم قاعدين برة وسابوني معه في آآ في مكتبي انا قاعد مع الولد عمال يكلمني ويحكي لي عمال ابص له
وافتكر  يا ابني انت مش جيت قبل كده قال لي اه يعني انت جيت لي فعلا قال لي ايوة وكان عندك تقريبا نفس نفس الافكار قال لي اه امتى الكلام ده
مش فاكر بس يعني السنة اللي فاتت فبابص في الاجندة بتاعتي الولد جه السنة اللي قبلها في نفس الشهر ده كان شهر ابريل تقريبا الله انت انت كنت هنا في ابريل برضه
انت كل آآ ابريل بيجي لك الافكار دي قال لي مش عارف بس انا فعلا تقريبا كده الافكار دي موسمية شوية انت امتحاناتك امتى لاخر الشهر الجاي اخر مايو اعمل ايه في المزاكرة
قال لي انا متبهدل في انا مطحون انا ما بنامش انا تعبان جدا فهمت ان الافكار الالحادية عنده مرتبطة مرتبطة بالضغط العصبي وقلت لهم دخلوا لي ابوه وامه. ابوه وامه دخلوه
اسألكم سؤال تامر طبعا انا هفترض ان اسمه تامر هو ما اسمهش تامر بس عشان ما نحرجش حد يعني انا اصلا مش فاكر اسوق. فقلت لهم يعني لما تامر كان صغير وابتدى يتعلم المشي
وكان يقع يتكعبل فعشان ما يبكيش ويعيط ويعمل دوشة تعملوا له تشتيت فتضربوا السجادة اهدى وتقولوا اه يا سجادة يا وحشة انت وقعتي تامر هتعملوا كده حلو اه بصراحة كنا بنعمل كده
قلت له لما كان بيخبط دماغه في الترابيزة كنتم تضربوا الترابيزة بسرعة قبل ما يعيط بس خلاص خلاص ضربنا الترابيزة. حبيبي ضربنا الترابيزة الوحشة اللي خبطتك بالزبط ده انت كانك كنت معنا قلت له انا ما كنتش معكم انا انا شايف النتيجة
انتم طلعتم ولد معصوم من الخطأ ما بيغلطش فالولد اتعود انه لما يقع في مشكلة يبدأ يبحث عن مين المسؤول لكن هو ما بيغلطش ده عكس التربية القرآنية بالزبط وما اصابكم من مصيبة فبما كسبت ايديكم ويعفو عن كثير. تربي ابنك على كده ييجي الولد
يتكعبل تقول له معلش يا حبيبي الحمد لله انت ما اتعورتش. المرة الجاية تامر هيخلي باله. يبقى انت فهمته ان هو الغلطان. من غير ما تلومه خبط دماغه في الترابيزة. ما تضربش الترابيزة انت بتعلم الواد التخلف العقلي ليه ؟ ما تقول له. المرة الجاية انت هتخلي بالك من الترابيزة. فتفهمني
هو الغلطان فتربي الولد متزن. متزن لكن احنا عشان اتربينا غلط بنربي عيالنا غلط معصومين من الخطأ الحقيقة اي واحد فينا يحصل له مشكلة يبدأ يلوم الدنيا كلها. لكن ما بيلومش نفسه ابدا
ده اول درس خدناه في التاريخ هو نقد الذات هي التوبة اللي ربنا علمها لادم وحواء ايه زي توبو يمسكوا سبحة بعداد ويقولوا عشرين الف مرة ولا ستمية سبعة وخمسين مرة آآ استغفر الله؟ لأ
ايه يقولوا ايه قال ربنا ظلمنا انفسنا. ده مش استغفار. ما طلبوش مغفرة لسة دول نقدوا الذات ده نقد الذات سلف كريتسيزن قال ربنا ظلمنا انفسنا. وبعدين استغفار. وان لم تغفر لنا وترحمنا لنكونن من الخاسرين. ايوة كده
اول درس خدناه هنا اخر مرة بقى نقدت ذاتك امتى ؟ بصراحة كده طول النهار تنتقد الناس لا زوجتك عاجباك ولا جيرانك عاجبينك. ولا الحكومة عاجباك ولا اي حاجة في الدنيا عجباك. بس عاجب نفسك قوي
يقول لك ما حدش عاجبه حد بس عاجبه عقله. كل واحد عاجبه نفسه ما تغلطش انت وما اصابكم من مصيبة فبما كسبت ايديكم ويعفو عن كثير. دي تعلمني ان لما يحصل لي مشكلة ابحث عن الغلط اللي عندي
احنا فين طيب اقرا معي واحد وتلاتين وما انتم بمعجزين في الارض وما لكم من دون الله من ولي ولا نصير ولو ربنا اراد انه يعاقب انسان في الدنيا الانسان ده لا يمكن هيقدر يعجز ربنا وما انتم بمعجزين في الارض. مش هيعجز ربنا عن عقابه
مش هيقدر يهرب من عقاب ربنا. ما فيش حاجة اسمها هبني مخبأ تحت الارض بالمسلح بالمش عارف ايه عشان ما فيش حاجة تخش. ما فيش الكلام ده اتنين وتلاتين من اكبر رجال الاعمال في العالم ثرواتهم بمئات من المليارات. ماتوا بفيروس الكورونا
مم الناس دي كانت فاكرة ان فلوسها هتحميها. يوم ما يتعبوا ولا يقعوا هيجيبوا اكبر دكاترة. اكبر قنصلته. ما فيش طب نفعه وفلوسهم ما نفعتهمش. وسلطاتهم ما نفعتهمش. وقوتهم ما نفعتهمش
ليه الانسان ما يقدرش يعجز ربنا ليه كمل الاية وما انتم بمعجزين في الارض وما لكم من دون الله من ولي ولا نصير لان ببساطة ما لناش ولي الا الله. ما لناش حد يتولانا الا الله. ما فيش نصير يعني ما فيش مساعد. ما فيش حد يساعدنا او ينصرنا
لما يبقى فيه مصيبة فقر او مرض او غيره الا الله بس تعبير الولي اسم الولي. ده من اسماء الله الحسنى. الولي تكرر في الصورة دي كتير جدا يعني الله هو الولي
هو الولي وردت في القرآن مرتين. الاتنين في سورة الشورى الاية تسعة والاية تمانية وعشرين بسرعة عينك معي في الاية تسعة. بسرعة فالله هو الولي وهو يحيي الموتى بسرعة ايد عينك معي في تمانية وعشرين
تمانية وعشرين بسرعة. وينشر رحمته وهو الولي الحميد هو الولي بتحصر الولاية في الله فقط. هو الولي. ما فيش ولي تاني خلاص وتلات مرات تأتي كلمة من ولي من حداشر مرة في القرآن كلهم. بص معي في اخر الاية تمانية
اخر الاية تمانية عينك بقى بسرعة معي النهاردة في الصورة وما ما لهم من ولي ولا نصير معي على واحد وتلاتين واحد وتلاتين وما لكم من دون الله من ولي ولا نصير
رح معي على اربعة واربعين ومن يضلل الله فما له من ولي من بعده كل ده بيحصر الولاية في الله فقط عشان كده المسلمين رغم ضعفهم المادي وضعف قوتهم المادية في الوقت ده اللي كانت الصورة بتنزل فيه
اخر سنتين في مكة منتهى الضعف كانوا من الناحية المادية والظاهرية في الوقت ده كان القرآن عمال يدعمهم ويقويهم نفسيا جدا. لغاية ما اصبحوا اسود اسود اسود لانهم توكلوا على الله فقط
تركوا كل حاجة وراهم وهاجروا على مدينة جديدة ما لهمش فيها حاجة. سابوا البيوت وسابوا الاموال وسابوا الارض وكل حاجة وراحوا طالعين بزوجاتهم وعيالهم وهاجروا بعدها بشهور كانوا مأسسين دولة
وجيش صغير يحمي الدولة ويحمي الدين ونشروا الدعوة بعد زلك خلال تسع سنين جزيرة العرب كل كلها كانوا بيحكموها ودخلت الاسلام كل ده بالتوكل على الولي لما امنوا بانه هو الولي
اما امنوا به الاية اللي بتقول وما لكم من دون الله من ولي ولا نصير. امنوا بها بجد جواهم نيجي بقى نشوف المسلمين بيسحقوا سحق الصين في دولة اسلامية اسمها التركستان الشرقية
الصين احتلتها عسكريا بعد ما بعد فلسطين سنة تسعة واربعين وبتمسحها من على وجه الارض بتمسح الاسلام تماما بتزيل في في البي بي سي عاملة بجوجل ايرث عاملة آآ مم آآ فيلم تسجيلي عن المساجد اللي كانت موجودة في الفين وستاشر الفين وسبعتاشر المسجد راح مش موجود
شالوا اكبر مساجد مساجد عمرها قرون وبعدين نقول ما حدش يقدر يقف ضد الصين. بصراحة اصل الصين ما حدش يقدر يقف ضدها يبقى احنا نستحق باللي بيحصل لنا خلاص. لان احنا اللي تسببنا في هذا الهوان لنفسنا
الصين قوية طبعا لكن مش اقوى من الله مش اقوى من الحق وربنا الذم الذين يتخذون من دونه اولياء. تلات مرات في السورة دي. في الاية ستة بص معي في الاية ستة بسرعة
والذين اتخذوا من دونه اولياء والاية تسعة قام اتخذوا من دونه اولياء. فالله هو الولي. في الاية ستة واربعين وما كان لهم من اولياء ينصرونهم من دون الله. ايه بقى بعد كل ده؟ ليه لسة بنخاف
ليه لسة مش بنلجأ الى الله؟ عارفين ليه ؟ عشان بنقرا القرآن بدون فهم وبدون تدبر بس او مش مؤمنين به ما هو انت لو مؤمن بها هتتخز ربنا ولي ومش هتخاف من حد غير ربنا. بس
لكن آآ بالنسبة لنا القرآن حاجة يعني نشغلها بتريح اعصابنا الصوت جميل. بحب قوي اسمع القارئ الفلاني. يا سلام على مش عارف ايه لأ القرآن مش نازل عشان كده اقرا معي من اتنين وتلاتين لاربعة وتلاتين
ومن اياته الجواري ومن اياته الجوار في البحر كالاعلام يشأ يسكن الريح فيضللن رواكد على ظهره ان في ذلك لايات لكل صبار شكور او يوبقهن بما كسبوا ويعفو عن كثير
قلنا ان الصورة بتؤكد على مسألة الولاية وهي ان الله هو الولي. وبالتالي بتعطي امثلة لقدرة ربنا وقوته فورد مرتين في السورة ومن اياته. الاولى كانت في في الاية تسعة وعشرين اللي هي اول اية تدبرناها في الحلقة النهاردة
انا معي تسعة وعشرين ومن اياته يعني من دلائل قدرته وعظمته وقوته كمل تسعة وعشرين ومن اياته خلق السماوات والارض وما بثا فيهما من دابة وهو على جمعهم اذا يشاء قدير
يبقى الاية الاولى دي اية كونية سماوية ضخمة جدا عن خلق السماوات والارض وما فيهما من مخلوقات ثم جمعهم كلهم يوم القيامة. لا لا دي دي اية واسعة قوي الاية التانية بقى الاية اتنين وتلاتين
اصغر بكتير. الاية لانها اية ارضية. حاجة بتحصل في الارض. لكنها اية كبيرة ايضا عزيمة جدا برضو. اقرا معي الاية اتنين وتلاتين اللي هي اية عن السفن التي تطفو على سطح الماء. وده اعجاز
لان الماء لا يحمل حبة رز. يعني حط كده حبة رز هتلاقيها بتغرق في الماية الماء لا يحمل حبة الرز. ومع ذلك سفن ضخمة عملاقة وزنها الاف الاطنان يحملها الماء
وبتجري عليه بقانون ربنا خلقه اسمه قانون الطفو انا ركبت عبارة عملاقة من فنلندا الاستونيا. الاستونيا دي دولة من دول الاتحاد السوفيتي للقديم عبارة ضخمة بشكل فيها مسارح وفيها ملاعب ومدرجات للجمهور. حاجة خيال. دي ماشية على الماية
حاجة فوق الوصف بيحملها الماء طيب ربنا ذكر اية ارضية واحدة وهي السفن التي تجري على الماء تعال نقراها  نقرا الاية دي كده اقرأ معي الاية اتنين وتلاتين ومن اياته الجواري في البحر كالاعلام
الجواري في البحر يعني السفن التي تجري في البحر. كالاعلام طب سؤال معلش ربنا جاب اية واحدة من الايات الارضية يعني اشمعنى اختار الاية دي ؟ بتاعة الفلك يعني بتاعة الجواري في البحر كالاعلى. طب ما سورة الروم مليانة ايات اخرى ارضية
سورة الروم مسلا احنا تدبرنا فيها ومن اياته ان خلقكم من تراب ثم اذا انتم بشر تنتشرون. تدبرناها حلوة اوي طب ليه ما جبهاش بدل اية السفن في آآ سورة الشورى
تدبرنا كمان ومن اياته ان خلق لكم من انفسكم ازواجا دبرناها وكانت حلوة اوي. طب ليه ما جبهاش بدل اية السفن ومن اياته منامكم بالليل والنهار. ده ده اية واختلاف السنتكم والوانكم باية. كل دي ايات حلوة اوي. ليه ما جابهاش بدل اية السفن
اشمعنى يعني لما يختار اية واحدة من ايات الارضية يجيب موضوع السفن يعني لان موضوع السفن ده اكتر الموضوعات مناسبة لسورة الشورى ليه السفن مرتبطة في ذهن الانسان بالسفر وبالتجارة ونقل البضائع وطلب الرزق
صح؟ حلو قوي. يبقى الموضوع ده يناسب مسألة طلب الرزق اللي ذكر في الشورى اربع مرات الاية اتناشر اقرا معي الاية اتناشر بسرعة يابسطوا الرزق لمن يشاء ويقدر الايات تسعتاشر بسرعة
الله لطيف بعباده يرزق من يشاء سبعة وعشرين ولو بست الله الرزق لعباده لبغوا في الارض ولكن ينزل بقدر ما يشاء. الاية تمانية وتلاتين بتنتهي بايه؟ ومما رزقناهم ينفقون. يبقى السورة مركزة من
ضمن موضوعاتها موضوع الرزق وطلب الرزق لو كان اختار مثال اخر عن قدرته زي ما نامكم بالليل والنهار كان هيفصلنا عن موضوعات السورة شفتم بقى ازاي اه ده لسة كمان
هيزكر المصيبة اللي ممكن تحصل من خلال الايات بتاعة السفن ايه المصيبة اللي ممكن تحصل اقرا معي الاية اتنين وتلاتين وتلاتة وتلاتين. ومن اياته الجوار في البحر كالاعلام يشأ يسكن الريح فيظللن رواكد على ظهره. لو ربنا شاء
يخلي ما فيش رياح خالص هتفضل السفن واقفة على سطح الماية ما بتتحركش. مصيبة اهو ما هي سفن شراعية لازم هوا عشان يدفع الشراع فيدفع المركب تبقى مصيبة وحلت بالتجار والبضائع اللي بتنقل من مكان لمكان ده بضاعة هتبوظ. ده لو بينقل فاكهة الفاكهة هتضرب
بينقل خضار الخضار هيضرب بينقل حيوانات مواشي هتموت. السفن في وسط البحر هي ما بتتحركش ان في ذلك لايات لكل صبار شكور او يوبقهن بما كسبوا. يعني يهلك السفن. يغرق السفن. مصيبة اكبر
ويعفو عن كثير يبقى اختيار المثال بتاع السفن من دون كل الامثلة الاخرى الدالة على قدرة الله كلها ها اعجاز بلاغي السفن لها علاقة في ذهن القارئ بموضوع الرزق. اللي ذكر في السورة عدة مرات. وايضا له علاقة بموضوع المصايب
اللي ذكر في السورة عدة مرات برضو. مش احنا لسة متدبرين الاية تلاتين دلوقتي. وما اصابكم من مصيبة فبما كسبت ايديكم من ضمن طيب ان السفن تقف ما بتتحركش ومن ضمن مصايب السفن تغرق بالناس اللي عليها
وبالبضاعة اللي عليها  اهو اقرأ اربعة وتلاتين او يوبقهن بما كسبوا ويعفو عن كثير يعني السفن تغرق فالقرآن شارح بعضه بعضا بيشرح بعضه احنا اللي كنا بنقرا غلط. احنا كنا بنقرا بسرعة بدون تدبر في حرمنا نفسنا من الكنوز دي كلها
طبعا اللي منكم بيستخدم التطبيق بتاع مؤسسة جسور اللي فيه الترجمة بتاعتنا سيجد اننا ترجمنا ومن اياته الجواب في البحر كالاعلام. قلنا اللايكز يعني زي الرايات الاعلام مع ان جمهور المفسرين ان الاعلام معناها الجبال
الحقيقة انا مع الرأي اللي بيقول ان العرب ده رأي البلاغيين العرب تسمي كل شيء مرتفع علما الجبل علم لانه مرتفع راية الجيش علم لانها مرتفعة. فلو حددنا المعنى بالجبال نبقى احنا ضيقنا واسعا. ربنا قال كالاعلام. خلاص
زي الحاجات العالية ومنها الاعلام خاصة ان هنا يعني ربنا بيتكلم عن السفن الشراعية. اللي لو الريح وقفت هتقف على على سطح الماية والسفن زمان ما كانش فيه سفن بموتور. كانت كلها سفن شراعية. فالسفن دي
اهي شكلها كده انا انا حاطط لكم الصورة بتاعتها على الصام نيل بتاعة الفيديو مخصوص اهي اهي علامة اهي اعلام اعلام اعلام شكلها فعلا زي ما يكون  خلاص؟ فاردة الاشرعة بتاعتها
خلونا نتوقف هنا الليلة ونكمل بكرة بازن الله اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب
وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحبك
وملائكتك وانبيائك ورسلك وعبادك الصالحين اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا. اللهم اجعل حبنا كله لك وسعينا كله في مرضاتك. اللهم اجعل القرآن الكريم راض
بيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا  اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون
فبحق كل حرف في كتابك تلوناه او تدبرناه اكفنا واهلينا واخواننا شر كل من يكيد لنا ولهم. واحفظنا واياهم من شرورهم. ونجعلك اللهم في نحور  فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. وانصرهم من نصرهم. واخذل من خذلهم وطهر المسجد الاقصى من الدنس فانهم لا يعجزونك
اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من او من مشايخنا او من علمائنا مريضا به او حاملا له فالبسه ثوب الصحة والعافية عاجلا غير اجل
ومن لم يصب به فقيه شره. وابعده عنه ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك. وتوحدت على دعوتك وتعاهدت على نصرة شريعتك
فوثق اللهم رابطتها وادم ودها واهدها سبلها واملأها بنورك الذي لا يخبو. واشرح صدورها فيض الايمان بك وجميل التوكل عليك واحييها يا ربنا بمعرفتك. وامتها يا مولانا على الشهادة في سبيلك
انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله في نفس هذا الموعد ان كنا من اهل الدنيا
