السلام عليكم ورحمة الله وبركاته. اهلا بحضراتكم في المقطع رقم ستمية تمانية وتلاتين من مقاطع حظر التجول والحلقة الاولى والاخيرة بازن الله من تدبر سورة الليل ارجو من حضراتكم تجيبوا المصاحف
وافتح معي سورة الليل قبل ما نبدأ بس فيه تصحيح مهم. في  اظن سورة الفجر آآ سورة الفجر مظبوط في الدقيقة اربعة وخمستاشر سانية في الفيديو على اليوتيوب وعلى الفيسبوك في خطأ
وانا بقرأ قلت انه راء يسر فقط هي المرققة ولكن الحقيقة راء حجر ايضا مرققة وقفا ووصلا يعني ازا وقفت عليها ان في ذلك لقسم لذي حجر برضو بتبقى مرققة لو وصلتها برضو بتبقى مرققة وده لان قبلها ساكن ولما يكون قبلها ساكن بتبص على اللي قبلها
اللي قبلها الحاء مكسورة تبقى تاخد نفس الحركة يبقى مكسور. طيب السؤال اللي انا سألته امبارح وكتير منكم عمالين يجاوبوا عليه بس يزهر ما ركزوش في السؤال. انا بقول لماذا كثرت الاقسام في الجزء التلاتين بالزات
عشان ربنا بيؤكد طب ما ربنا ما يؤكد في القرآن كله. اشمعنى الجزء الثلاثين خاصة  انا والله اعلم ارى ان عشان معظم سور الجزء الثلاثين سور مكية. بل في اول المرحلة المكية
والمسلمون كامة صغيرة جديدة في مرحلة الطفولة مش المسلمين في حياة الطفولة لكن هي كامة في مرحلة الطفولة لسة انا اقسم لكم في بداية علاقتنا كي اؤكد لكم لكن بعد مدة من التعامل بينا لا تحتاج مني ان انا اقسم لكم
خبرة المسلمين كجماعة صغيرة جديدة في مرحلة التكوين في هذا الوقت تحتاج لتأكيد اكثر منها بعد عشر سنوات من التعامل مع الله مسلا وبعد كده اكتر واكتر واكتر وشافوا بعد كده بدر واقعدوا. فالتعامل مع الله عمال بيزداد. ازا ما بيكونش فيه حاجة للقسم والله اعلم. هذا يعني ده تدبري في هزا الامر
نبدأ سورة الليل سورة الليل سورة مكية من اوائل ما نزل من القرآن الكريم اخدنا قبل كده سورة الاعلى وقلنا انها رقم تمانية من حيس ترتيب النزول واخدنا سورة الفجر
وقلنا انها رقم عشرة اهو سورة الليل هي اللي نزلت بينهم بقى الصورة رقم تسعة من حيث ترتيب النزول. يعني ده في في اقوى الاقوال يعني  يعني نزلت في العام الاول منذ بدء نزول القرآن
العام الاول في الدعوة ترتيبها في المصحف العثماني رقم اتنين وتسعين. فهي ترتيبها في المصحف اتنين وتسعين. لكن هي نزولا رقم تسعة تقريبا  تتألف من واحد وعشرين اية اسماؤها واحد سورة الليل
وده الاسم الاشهر والمستخدم في معزم المصاحف الاسم الثاني هو سورة والليل اذا يغشى. وده الاسم اللي استخدمه البخاري لان عادة البخاري بيختصر وكان من المتوقع يسميها سورة والليل. لكن لأ سماها سورة والليل اذا يغشى
والاسم الثالث هو سورة والليل ما فيش ما ورد لم يرد فيها اسماء تانية غير كده نبدأ نقرأ سورة مع بعض. اعوذ بالله السميع العليم من الشيطان الرجيم. بسم الله الرحمن الرحيم
والليل اذا يغشى. والنهار اذا تجلى. وما خلق الذكر والانثى انثى ان سعيكم لشتى. فاما من اعطى واتقى وصدق بالحسنى فسنيسره لليسرى. واما من بخل واستغنى وكذب بالحسنى فسنيسره للعسرى. وما يغني عنه ما له
واذا تردى الاخرة والاولى فانذرتكم نارا تلفظا. لا يصلى وسيجنن ابوها الاتقى الذي يؤتي ما له يتزكى. وما لاحد عنده تجزى ولسوف يرضى الصورة بتبدأ تلات اقسام جمع قسم واه
وقسم آآ بخلق الذكر والانثى خلينا نشوف والليل اذا يغشى الليل دايما بيذكر الانسان بالظلام والليل اذا يغشى ربنا بيقسم بالليل لما بيغطي كل شيء كلمة يغش يعني بيغطي من الغشاء. الغشاء بيغطي كل الجوانب
ربنا بيقسم بالليل لما بيغطي كل شيء. خل بالك اذا في معظم الوقت بتيجي كظرف زمان. يعني لتدل على الزمن والليل اذا يغشى. يبقى ربنا بيقسم بالليل اثناء ما هو بيغطي
يغطي ايه ما قلش اذا يغشى يتركك انت بقى تتصور بيغطي ايه يغطي الذنوب اللي الناس بترتكبها يغطي العمل الصالح اللي بيحصل بالليل اللي بيقوم الليل اللي بيخرج ويتصدق في الخفاء
يغطي كل حاجة الظلام بينزل وبيوطي الصورة دي نازلة على النبي صلى الله عليه وسلم وعدد قليل من الصحابة اللي اسلموا في اول سنة في اول شهور في لسه مسلمين غير عدد قليل اوي. خديجة بنت خويلد زيد بن حارثة ابو بكر الصديق. بنت اسماء زوجها الزبير ابن العوام اه
ابن عمة النبي آآ السيدة صفية بنت عبدالمطلب خباب ابن الاراضي عمار ابن ياسر ابوه ياسر ام سمية آآ عمرو بن عبسة المقداد ابن الاسود ابو عبيدة ابن الجراح عدد كان قليل وكانت الدعوة سرية ولم يسمح بالجهر بعد
لسه الدعوة السرية والليل اذا يغشى والنهار اذا تجلى ربنا بيقسم بالنهار لما يظهر ويتجلى وينتشر اشارة كده تعطي التفاؤل ان بعد الليل اللي مغطي الدعوة سينتشر النور وما خلق الذكر والانثى
طب هنا القسم بمين وما خلق الذكر والانثى يعني القسم بربنا اللي خلق الذكر والانثى لأ لا يشار الى الله بماء ما تستخدم لغير العاقل لو القسم بالله سبحانه وتعالى تبقى الاية ومن خلق الذكر والانثى
لكن لما الاية تقول ما اذا مش المقصود الخالق امال القسم بايه وما خلق دي اسمها مال مصدرية بتقلب الفعل اللي بعدها مصدر مسلا عجبت مما فعلت يعني عجبت من فعلك
مما فعلت يبقى من فعلك يبقى وما خلق الذكر والانثى معناها وخلق الذكر والانثى. تجيب مصدر الفعل للخلق. يبقى ربنا بيقسم بخلق الذكر والانثى طب ربنا اقسم بالتلات اقسام دول على ايه
يأتي جواب القسم دلوقتي بقى اقرا معي من الاية اربعة للاية عشرة ان سعيكم لشتى فاما من اعطى واتقى وصدق بالحسنى فسنيسره لليسرى واما من بخل واستغنى وكذب بالحسنى فسنيسره للعسرى
فاكرين في الصورة السابقة سورة الشمس لما ربنا سبحانه وتعالى قال قد افلح من زكاها وقد خاب من دساها وقبلها في سورة البلد قال وهديناه النجدين هناك طريق الخير وطريق الشر
هنا بقى ربنا بيقسم بالليل والنهار مختلفين عن بعض وبخلق الذكر والانثى اللي هم برضو مختلفين عن بعض. ان سعيكم لشتى ان سعي الناس وافعالهم برضه مختلفة عن بعض منهم من يبذل المال بسخاء وكرم
ومنهم من يبخل ويشعر بالاستغناء عن الله فاكرين القسم في الصورة اللي فاتت سورة الشمس كان على ايه  جواب القسم كان قد افلح من زكاها وقد خاب من دساها القسم كان على مسألة نفسية
مين اللي زكى ده مفلح؟ ومين اللي دس ده خايب تعالوا نفتكر والشمس وضحاها والقمر اذا تلاها والنهار اذا جلاها. والليل اذا يغشاها. والسماء وما بناها. والارض وما ونفسي وما سواها فالهمها فجورها وتقواها. تمن اقسام ربنا اقسم بها
على ان المفلح هو اللي يزكي نفسه اي يطهرها. والخايب الخائب هو من يدسي نفسه عكس الزكاة عكس التطهير يعني لوثها قد افلح من زكاها وقد خاب من دساها. هنا بقى في سورة الليل
القسم على نتيجة التزكية او التدسية او التلويث هينعكس نتيجة اللي زكى على القسم على جواب القسم اللي عندنا دلوقتي في سورة الليل. وهينعكس آآ آآ آآ نتيجة اللي دسها
على جواب القسم في سورة الليل. ايه بقى جواب القسم؟ ان سعيكم لشتى ان سعيكم لشتى بعضكم هيعمل ايه وبعضكم هيعمل ايه؟ اقرا معي خمسة وستة   فاما من اعطى واتقى وصدق بالحسنى
والبعض الاخر هيعمل ايه واما من بخل واستغنى وكذب بالحسنى يبقى اللي اللي في الصورة اللي قلت لكم تدبروا الصورة دي في ضوء الصورة اللي قبلها واللي قبلها اللي قد افلح من زكاها هو ده اللي هيعطي ويتقي. فاما من اعطى واتقى وصدق بالحسنى. وهنفهم ده دلوقتي
وقد خاب من دساها هو ده اللي هنا هيعمل ايه؟ آآ هيبخل ويستغني. واما من بخل واستغنى وكذب بالحسنى عكس بعض بالزبط  تعال نمسك النوع الاول بقى اللي هو قد افلح من زكاها. اللي هو هنا عندنا فاما من اعطى واتقى وصدق بالحسنى
اعطى واتقى يعني بذل المال وبذل الجهد وضحى اعطى شخص يعطي ولا ينتزر انه يأخذ واتقى اذا هو شغل التقوى اللي ربنا زرعها في فطرته بدل الفجور الفجور ما هو الاتنين مزروعين جوة الانسان
ونفس وما سواها. فالهمها فجورها وتقواها. هو بقى شغل التقوى. فكانت النتيجة ايه انه اعطى واتقى فاما من اعطى واتقى وصدق بالحسنى يعني ايه صدق بالحسنى؟ يعني كان عنده ايمان وتصديق راسخ ان الله سيعامله بالحسنى
وسيثيب سيعطيه ثواب وسيدخله الجنة نتيجة ده ايه بقى ربنا قال قد افلح افلح ازاي؟ الفلاح جاي في الاية سبعة وسنيسره لليسرى ربنا هييسره لليسرى. لانه صدق واراد انه يمشي في طريق الاسلام لما شاف ان ربنا هداه النجدين
واراد انه يقتحم العقبة فربنا يسر له اقتحام العقبة. فاكرين الصورة قبل اللي فاتت ها بدل ما تبقى عقبة بقت يسرى. وهديناه النجدين فلقد اقتحم العقبة اراد يسلك النجد الصحيح ويقتحم العقبة
ليه ؟ لانه صدق بالحسنى خلاص يبقى وصدق بالحسنى فربنا سييسر له العقبة فتصبح يسيرة وسنيسره لليسرى بس برضه ما ننساش ان ربنا قال للنبي صلى الله عليه وسلم في سورة الاعلى
سنقرئك فلا تنسى الا ما شاء الله انه يعلم الجهر وما يخفى ونيسرك فليسرى وقلنا يعني ربنا سييسرك انت يا محمد عشان تبقى وسيلة للتيسير على الناس. تبقى طريق الناس الى الجنة
الى السعادة وانت كمان لو ربنا يسرك لليسرى لو انت بقيت من الناس اللي ربنا قال فيهم فسنيسره لليسرى يبقى انت كمان ربنا هيجعلك طريقا الى الخير يجعلك سبب في ادخال السعادة على الناس
زي ابو بكر الصديق لما اشترى بلال بن رباح من امية بن خلف ثم اعتقه غير حياة انسان ربنا يسره انه يبقى هو طريق لتيسير حياة الناس. فسنيسره لليسرى ويكون سبب في سعادة الناس وهداية الناس ودخول الناس الى الجنة
الن يدخله الله هو بقى الجنة بعد كده ؟ اكيد والعكس ايضا. تعرف ده العكس بقى. واما من بخل واستغنى وكذب بالحسنى فسنيسره للعسرى ده مين ؟ ده الخيبان الخيبان مش ربنا قال في سورة الشمس قد افلح من زكاها
وقد خاب من دساها دسها نفسه يعني لوث لوثها بدل ما يزكيها ويطهرها. لوثها. طب لوثها ازاي رح طلع الفجور اللي في صورة الشمس مش ربنا في سورة الشمس قال فالهمها فجورها وتقواها بل ما يشغل التقوى زي زميله اللي افلح ده راح
شغل الفجور اللي جوة نفسه فعمل ايه وكذب بالحسنى عندنا في الصورة النهاردة. فلما اشغل الفجور كذب بالحسنى بدل اللي صدق بالحسنى هو بقى كذب بالحسنى. قال لك ما فيش لا جنة ولا بتاع
الجنة في الدنيا بفلوسي لو انا انبسطت واتمتعت خلاص انا كده دخلت الجنة التكذيب بالحسنى بلغتنا اللي بنتكلم بها في العصر الحديس النهاردة هو الفكر المادي اللي انتج الحضارة المادية فعمل ايه بالانسان المادي بخيبته القوية بقى
بخل واستغنى واما من بخل واستغنى ده انسان مادي عكس اللي اعطى واتقى ده بخل واستغنى. بخل بالمال والمال علامة الدنيا يعني احب الدنيا اكثر مما احب الله. اوعوا تفتكروا ان ربنا بيأمركم بانكم تنفقوا المال وتطلعوا الزكاة لانه محتاج اموالكم. ربنا لا يحتاج
الله هو الغني لكن لانه يريد ان تثبتوا انكم تحبوه اكثر من الدنيا بخل بالمال وبخل بالجهد وبخل بالوقت واستغنى اما من بخل واستغنى. استغنى عن شعر بالاستغناء عن الله
عندي فلوسي حتى لو جالي مرض هتعالج بفلوسي في في اكبر مستشفيات واجيب قنصلته من احسن الدكاترة في العالم. اغنى الاغنياء ماتوا كورونا وما حدش عرف يعمل لهم حاجة عندي صحة هاقدر اقاوم الامراض. اقوى الناس مرضوا وشفناهم هياكل عظمية قبل ما يموتوا
عندي تقدم علمي اهو كل علماء الادوية اللي في العالم بيلفوا حوالين نفسهم بقى لهم سنتين النهاردة بعد سنتين تسعين الف حالة كل يوم في دولة من اكثر الدول تقدما. عندنا هنا في بريطانيا
تمانين في المية من شعبها واخد التطعيم. وتمانين الف حالة كل يوم لسه. وصلنا عدينا سنتين رسالة للانسان مش عاوز يفهمها وعمالة كل يوم بتتأكد هي استغنى عني ده ايه! عمرك ما هتستغنى عني
عمر الانسان ما هيقدر يستغنى عن الله ستظل فقير وستظل محتاج ايها الانسان. حتى لو كنت تملك ثروات الدنيا. حتى لو كنت تملك كنوز الدنيا. حتى لو كان عندك جامعات الدنيا
الدنيا ستظل فقير لانك مفتقر الى الله جزاءه ايه بقى اللي بخل واستغنى وكذب بالحسنى  اقرا معي الاية عشرة جزاؤه فسنيسره للعسرى ده بقى هييسر انه يكون طريق الاخرين الى النار. سيكون داعية الى النار. هيعمل فيديوهات ينشر فيها الالحاد. ودين
الانسانية الانسولين الانساناوية اللي هي الهيومانيزم هيكتب كتب يدعو بها للدين الابراهيمي اللي بيروجوا له اسرائيل واذرعهم من صهاينة العرب هيفتح خمارات ويعمل حفلات ماجنة. وربنا سييسر له ذلك كل الحاجات دي ستجلب الشؤم لحياة الناس اللي هتعملها
وهتتبعها وهيبقوا من ايه؟ اصحاب المشأمة في سورة البلد البلد والذين كفروا باياتنا هم اصحاب ابو المشأمة من الشؤم عليهم نار مؤصدة هي دي العسرة فسنيسره للعسرى الانسان بيختار احد النجدين
ربنا قال وهديناه النجدين وربنا بييسر له الطريق اللي يختاره. اختار طريق الخير اليسرى يقول لك ربنا فسنيسره لليسرى اختار طريق العسرة ربنا يقول له فسنيسره للعسرى. يعني ايه يعني اللي بيختار نجد وقلنا النجد هو الطريق المرتفع على جبل
اللي بيختار النجد الغلط طريق الشر طريق الكفر طريق الزلم يلاقي نفسه بيقع من فوق يلاقي نفسه بيتردى ساعتها ثروته وامواله مش هتنفعه فربنا يقول ايه؟ وما يغني عنه ما له اذا تردى
ما له مش هينفعه وهو يتردى من هذا الطريق ويسقط في النار صعب اوي الكلام ده ممكن واحد يقول لك طب وليه يا ربي ما تجبرش الناس كلها على الخير ونبقى كلنا صالحين وخلاص
ربنا يرد عليك في الاية اتناشر وان علينا للهدى. الله لا يجبر احد على الخير ولا على الشر الله عليه. يعني ربنا جعل دوره في المسألة دي انه يخلق ثم يهدي الى طريق الخير والشر
وهديناه النجدين هداية ربنا جاءت عن طريق العقل اللي ربنا اعطاه لكل انسان يصل به الى وجود الخالق العظيم الحكيم ثم عن طريق الوحي بارسال الرسل والانبياء والكتب وبس اللي يطالب ربنا بانه يكره الناس على الخير يبقى بيطالب بسحب الحرية من الناس. والحرية هي الاساس اللي قام عليها
كله الانسان هيتحاسب ازاي ازا ما كانش حر في اختيار اه اه اه الخير الخير من الشر لازم الانسان يكون حر في الاختيار. عشان يتحاسب شيء اساسي هو الحرية عندنا
ما حدش يجي يقول لربنا ما ليه يا رب ما خلتناش كلنا صالحين؟ صالحين زي مين زي الحمير ما الحمير كلها صالحين. الحمير طيبين جدا. احسن حيوان في الدنيا الحمار ده. صديق الفلاح
عمرك شفت حمار حتى بيعتدي على حيوان اخر! يعني للاسف بيعتدي على الغزالة ويفترسها! حمار طيب جدا جدا خليه يقول ليه ربنا ما خلقناش كلنا طيبين يبقى عايز ربنا يخلقنا كلنا زي الحمير
ما عندناش اختيار لا لا هي باكدج عايز تبقى حر؟ يبقى تتوقع ان بعضنا هيختار الغلط وبعدين هيخسر الصح ربنا قال وان علينا للهدى فقط اقرأ بقى معي من الاية تلتاشر للاخر
وان لنا للاخرة والاولى فانذرتكم نارا تلظى لا يصلاها الا الاشقى الذي كذب وتولى وسيجنبها الاتقى الذي يؤتي ما له يتزكى وما لاحد عنده من نعمة تجزى الا ابتغاء وجه ربه الاعلى
ولا سوف يرضى الله سبحانه وتعالى هو مالك الاخرة والاولى وانا لنا للاخرة والاولى فمن هداية الله للانسان انه ارسل لهم رسل ينذروهم بالنار ويخوفوهم من مصير البخلاء الاشقياء الظالمين الكافرين. فانذرتكم نارا تلظى. فربنا انذر
عن طريق الرسل وعن طريق الكتب. بان في نار  نار هنا نكرة فانذرتكم نارا للتهويل وتعظيم شأنها يعني تشتعل مولعة متوهجة. زي وما ادراك ما هي نار حامية كل نهار لازم تكون حامي
ما كل راع النار لازم تكون مولعة ومتواجدة. لكن لما ربنا يذكر انها نار تلظى او نار حامية يعني حامية اكثر من اي نار تتخيلوها بس ما تخافوش لا يصلاها الا الاشقى
الذي كذب وتولى يعني لا يدخل هذه النار الا الانسان شديد الشقاء اشقاؤه بسبب انه كذب بالله او كذب بالبعث بعد الموت او كذب برسول الله كذب وتولى يعني اعرض واعطى ظهره
وسيجنبها الاتقى الذي يؤتي ما له يتزكى. واللي ربنا سيجنبه من الوقوع في هو الانسان شديد التقوى الذي يؤتي ما له يعني خلي بالك مش يعطي ماله لأ يؤتي يعني يؤتي
انت وانت قاعد كده ييجي فقير يعدي عليك فتطلع فلوس من جيبك وتدي له انت اعطيته انما يؤتي يعني بياخد فلوسه يخرج من بيته يبحث عن الفقير ويعطيها له بادب
لذلك احنا ترجمناها في ترجمة جسور مش جيف مش سبيند لا لا برنج وهي ده هو ده التعابير اللي استخدمناه في كل مرة ربنا اتكلم فيه عن الزكاة. ربنا قال ايتاء الزكاة. الذين يؤتون الزكاة
يؤتي الزكاة يعني زكاء يعني هو بياخد فلوس الزكاة ويروح يبحث بنفسه عن الفقراء ويديها لهم بادب. الفقير ده هو الالة اللي انت بتدخل بها الجنة ده له فضل عليك
مش توقفهم طابور وكل واحد ياخد حسنة. لا وسيجنبها الاتقى الذي يؤتي ما له يتزكى يعني بانفاق المال الانسان بيتطهر من الفكر المادي اتقى بيتقي يؤتي ما له يتزكى وهو بيطلع الفلوس كده وهو عمال يتطهر. يتطهر من حب المال
ويثبت لله ان حبه لله اكبر من حبه للدنيا عمال تطلب من ربنا يشفيك. وتطلب من ربنا يهديك. ويطلب من ربنا يهدي ولادك ويطلب بطولة عمال تطلب من ربنا. طب انت اديت حق ربنا الاول
وما لاحد عنده من نعمة تجزى الا ابتغاء وجه ربه الاعلى بيدفع الفلوس دي مش رد للديون ولا رد لخدمات حد. وما لاحد عنده من نعمة تجزى زي سيدنا ابو بكر كده. ما حدش كان له عليه اي فضل. وكان عمال ينفق ما له ويشتري العبيد ويعتقهم
حتى ان على فكرة هنا الشيعة فسروا دي ان مقصود بها سيدنا علي ابن ابي طالب كرم الله وجهه والسنة قالوا لأ دي نزلت في ابو بكر الصديق. طبعا هي الاية عامة في الكل لكن
السنة اثبتوا ان من وما لاحد عنده من نعمة تجدى يعني ما فيش حد اطلاقا له عليه اي فضل ابو بكر الصديق انما سيدنا علي ابن ابي طالب سيدنا محمد عليه الصلاة والسلام اخده وهو صغير ورباه عنده. ففي حد له عنده سطل؟ اه له عليه فضل
الا ابتغاء وجه ربه الاعلى  حاجة بقى هنا مهمة قوي وما لاحد عنده من نعمة تجزى يعني ايه؟ يعني ما فيش انسان عامل له خدمة فبيدفع له نزرها. لزلك لما تكون بتدفع الزكاة. زكاة مالك لشخص من الفقراء اللي حولك في المنطقة
تأكد انه ما يديلكش اي حاجة نظير الفلوس اللي انت اديتها له ان دي طالعة لله تماما المفروض ما تاخدش بها اي حاجة خالص منه ولا حتى احترام اكتر يعني هو مسلا بواب في الشارع عندكم
ومستحق للزكاة. وكان بيشوفك وهو قاعد قدام العمارة وانت معدي وما بيقومش بعد ما انت تصدقت عليه وطلعت له جزء من اموال الزكاة. انت مش هتقول له بقى انت زكاء. انت اديته قرشين وخلاص
ابتدى لما يشوفك يديك احترام اكتر ويقوم يقف قل له ما تقفش لو سمحت. من فضلك خليك زي زمان. ما تقفش لازم معاملته ما تتغيرش عن زمان عشان ما يبقاش انت خدت اي حاجة بالفلوس دي. وما لي احد عنده من نعمة تجزى الا ابتغاء وجه ربه الاعلى. ما تاخدش حاجة الا
رضا الله. ما تطلبش الا رضا الله بفلوسك دي انت لما تصدقت بمالك فانت تصدقت لله ابتغاء وجه الله يعني ابتغاء ذات الله. يعني لارضاء الله لا تريد الا ارضاء الله
لا لتحصل اي منفعة في الدنيا ولا حتى احترام زيادة صحيح ان ربنا ممكن يجازيك جزاء دنيوي لكن انت المفروض يكون كل هدفك الجزاء الاخروي ولسوف يرضى. هذا الانسان الذي ينفق ما له في الدنيا. ويثبت ان حب الله عنده اكبر من حب الدنيا
الله سيرضيه في الدنيا وفي الاخرة. ودي هي اكبر نعمة من الله. الرضا اكبر نعمة الرضا رضي الله عنهم ورضوا عنه اسأل الله لي ولكم ان يرضينا ويرضى عنا وبذلك تم بفضل الله تدبر سورة الليل وغدا نتدبر سورة الاضحى
اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. الله
اللهم اجعل حبك احب الينا من اهلينا واموالنا ومن الماء البارد على الظمأ. اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك ورسلك وعبادك الصالحين. اللهم احي قلوبنا بحبك. واجعلنا لك كما تحب. اللهم
اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله وفي مرضاتك. اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة
اسأل الله العلي العظيم ان يجعل هذا التدبر في ميزان حسناته وحسناتكم جميعا. اللهم فاطر السماوات والارض ارض عالم الغيب والشهادة. انت تحكم بين عبادك فيما كانوا فيه يختلفون فبحق كل حرف في كتابك تلوناه او تدبرناه اكفنا واهلينا واخواننا واخواتنا شر كل من يكيد لنا ولهم
واحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه ايد بنصرك المرابطين في الارض المباركة فلسطين. وكن مع اخواننا في تركستان الشرقية وفي الشام وفي كشميرا وفي الهند. وانصر من
بصرهم واخذل من خذلهم وطهر المسجد الاقصى من الدنس فانهم لا يعجزونك اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او من علمائنا
مريضا به او حاملا له فيلبسه ثوب الصحة والعافية عاجلا غير اجل ومن لم يصب به فقه شره وابعده عنه ولا تسلطه الا على اعدائك واعداء دينك واعداء اولياءك  اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك
توحدت على دعوتك وتعاهدت على نصرة شريعتك. فوثق اللهم رابطتها. وادم ودها واهدها سبلها واملأها بنورك الذي لا يخبو. واشرح صدورها بفيض الايمان بك. وجميل التوكل عليك. واحيها يا ربنا بمعرفتك وامتها يا مولانا على الشهادة في سبيلك. انك نعم المولى ونعم النصير. والسلام عليكم ورحمة
الله وبركاته نراكم غدا باذن الله. في نفس هذا الموعد ان كنا من اهل الدنيا
