السلام عليكم ورحمة الله وبركاته. اهلا بحضراتكم في المقطع رقم سبعمية تسعة وعشرين من مقاطع حظر التجول والحلقة السادسة عشر من حلقات تدبر سورة الانعام اقرا معي الايتين تمانية وستين وتسعة وستين
اعوذ بالله السميع العليم من الشيطان الرجيم واذا رأيت الذين يخوضون في اياتنا فاعرض عنهم حتى يخوضوا في حديث غيره واما ينسينك الشيطان فلا تقعد بعد الذكرى مع القوم الظالمين
وما على الذين يتقون من حسابهم من شيء ولكن ذكرى لعلهم يتقون. تمام تدبرنا في الحلقة الماضية في الاية ستة وستين قول الله تعالى وكذب به قومك وهو الحق قل لست عليكم بوكيل. اذا قوم النبي صلى الله عليه وسلم كذبوا بالقرآن. فجاءت الاية تمانية
اللي هي اول اية النهاردة عندنا معطوفة على الاية ستة وستين على هذه الجملة وكذب به قومك مم اقرا بقى تمانية وستين واذا رأيتهم يخوضون في اياتنا ما قالش كده ، امال قال ايه ؟
واذا رأيت الذين يخوضون في اياتنا. يعني ايه بقى الذين ده اسم موصول معناه  اللي بعده الذين يخوضون في اياتهم معناها ان مش كل اللي كذبوا خاضوا في ايات القرآن
قومك كذبوه خلاص؟ وكذب به قومه. قومك لكن منهم بقى الذين يخوضون في اياتنا. واذا رأيت الذين يخوضون في اياتنا. دول بقى تعرض عنهم طيب واذا رأيت الذين يخوضون في اياتنا فاعرض عنهم حتى يخوضوا في حديث غيره
اذا القرآن بيقول اللي عاوز يكفر بالقرآن يكفر اللي عاوز يكزبه هو حر هو اللي هيتحاسب يوم القيامة ويجب ان احنا نصبر على من يكفر او يكذب القرآن ونستمر في دعوته
لكن اللي يخوض في القرآن بمعنى يسخر منه ويستهزأ به فدول بقى ما نقعدش معهم ما فيش ما فيش حاجة اسمها اصل احنا بندعوهم. لأ ما تدعوهمش ولا تكلمهم لغاية ما يتوقفوا عن الكلام باستهزاء
ودي حاجة على فكرة اقول لكم على حاجة انا مجربها مع ولد اه كان ملحد واهله بعتوه لي من حوالي سبعتاشر سنة جاء لي في مؤسسة جسور في مدينة نصر لما كنا في مصر
وبتكلم معه لقيته ناوي بقى يتكلم بقلة ادب عن النبي صلى الله عليه وسلم وعن القرآن تقول لا لا لا بص بص القعدة هنا لها نزام هتتكلم عندي هنا عندي طلب واحد بس منك وهو انك تنتقي الفازك لما تتكلم عن الله او عن النبي صلى الله عليه وسلم او عن القرآن الكريم. بعد كده
قل اللي انت عايزه وحتى بالنسبة لله وللنبي وللقرآن تقدر تقول اي نقد في بالك. لكن تنتقي الفاظك وما تبقاش طريقتك فيها اي سخرية او استهزاء اما الباب يفوت جمل. مع السلامة. كده على طول كنت واضح معه
الولد الحقيقة قعد واتكلم باحترام وطرح الافكار اللي عنده وناقشناه وبقى يجي بانتظام قعد حوالي تلت سنوات بيزورني ونتكلم مع بعض واسلم بعد حوالي تلات سنوات يعني الحمد لله ويمكن اقل شوية سنتين كده ونص
قريب انا هنا في لندن بقى فدخلت كده على الماسنجر لقيته اونلاين الساعة تلاتة صباحا في مصر. فبعت له رسالة قلت له ادخل نام. صاحي ليه قال لي منتظر ادان الفجر لان ميعاده دلوقتي بقى صعب ولو نمت احيانا ما باقدرش اصحى فبقيت معزم الوقت بانتزر لغاية ما اصلي الفجر وبعد كده انام
ده كان ملحد في يوم من الايام ازا احترام التلات اشياء دول مش بس مهم علشان دينا لأ وكمان عشان الداعية لما بيتخذ موقف بيوصل فيه رسالة للكافر فحواها ان اعز شيء عندي هو ديني
حتى لو انا مهتم بهدايتك فانا مش مستعد اضحي بكرامة ديني علشانك فلو هختار بينك وبين ديني انا هضحي بك انت كده بيشعر الكافر ان الدين اللي هو بيناقشه ده
ثمين جدا عند ناس تانية الملحد خاصة بيفتقد ان يكون في حياته شيء ثمين بالقدر ده سمير اقصد ايه؟ يعني آآ لو سألت واحد ملحد مسلا ايه ثمين عندك؟ هيقول لك سيارتي بيتي هيبقى شيء مادي
لكن ان يكون في مجموعة مبادئ يدافع عنها يخاصم علشانها ويصالح علشانها لا ما فيش هو بيفتقد دي لازم يشوفها منك. واذا رأيت الذين يخوضون في اياتنا فاعرض عنهم حتى يخوضوا في
حديث غيره واما ينسينك الشيطان فلا تقعد بعد الذكرى مع القوم الظالمين يعني ايه يخوضون؟ الخوض هو النزول في الماء فالانسان لما بيتكلم وبيتناقش في موضوع بيبقى كأنه نازل في بركة ماء كبيرة او في نهر او في البحر مش عارف الكلام هياخده
لغاية فين ؟ فالمفروض الواحد ما يدخلش في موضوع حرام او جدال ما فيش منه فايدة حتى لو نيته كويسة لان الخوض في الكلام بيبقى زي النزول في الماء ممكن التيار يجري في الانسان فيخطأ في الكلام
واذا رأيت الذين يخوضون في اياتنا فاعرض عنهم حتى يخوضوا في حديث غيره. واما ينسينك الشيطان الواحد احيانا بينسى ويجد الاسلام بيهاجم فيشارك في الدفاع عنه حتى لو كان الكلام بطريقة ما فيش فيها احترام. المفروض لو الكلام ما فيش فيه احترام اترك وامشي والمفروض ما فيش
يقعد مع حد بيستهزأ بالقرآن. انا اظن فيه حلقة هحطها لكم او انا هحط هحطها بالفعل بتاعت آآ القس اللي اسمه بينكوك في اه اه في هولندا اللي عمل آآ معي حوار والسنة اللي بعدها لقيته عامل فيلم
بيدنس القرآن جايب مصحف وفاتحه وجايب الكلب وخلاه يلحس القرآن فانا بعد كده اعلن ان انا رايح مخيم في حتة على اطراف هولندا. فارسل وطلب انه آآ ييجي يعمل معي حوار تاني ويجيب
مصورين ويصور فقلت للناس المسئولين عن الكامب ده وقلت لهم قولوا له اوكي قال له انت متأكد؟ قلت لهم قولوا له اوكي جه خد بقى عربيات ومصورين واتكلف تكاليف كتيرة وراح لغاية الحتة اللي احنا فيها على الحدود دي
ويصوروا قلت له لا قبل ما اقعد اتكلم معك انت لازم تعتزر لي وتعتزر لكل اللي موجودين دول على اللي انت عملته في الفيلم اللي انت آآ في الفيلم اللي انت عملته من كم شهر؟
الى مشاهدة مش هقدر اتكلم معك مش ممكن انت قلت وافقت وجبتني لغاية هنا واتكلفت وانا ما قلتش ان انا رافض. انا موافق بس لن تعتزري وتعتزري لكل الموجودين الاول. وسبناه وتركناه لوحده
المهم الواحد ممكن ينسى خلاص؟ ربنا امرنا اننا ما نقعدش معهم. لكن فرضنا واحد نسي وقعد لما لقى الاسلام بيهاجم وحبة خدته الحمية انه يدافع عن الاسلام النسيان اصلا يعفي الانسان من الذنب
طالما ان الانسان لما بيتذكر بيرجع يصحح الموقف. يعني الواحد لو نسي واكل وشرب في الصيام ده لا يفسد الصيام. نسي في الصلاة في طريقة ان انت تجبر بها السهو في الصلاة. فالنسيان
في حد زاته مش زنب يعني. الرسول عليه الصلاة والسلام قال رفع عن امتي السهو اه لا الخطأ والنسيان وما استكرهوا عليه. يعني ما يكره الانسان عليه وما يخطئ فيه غصب عنه وما ينساه
هنا بقى عندنا شبهتين الحقيقة في الاية دي ليه واما ينسينك الشيطان فلا تقعد بعد الذكرى مع القوم الظالمين معناها الحكم بتاعها انك ما تقعدش مع المستهزئين والساخرين من القرآن لكن لو نسيت وافتكرت ما تبقاش تقعد معهم بعد كده بعد ما تتزكر يعني
المشكلة الاولى ان الخطاب للنبي عليه الصلاة والسلام اليس النبي صلى الله عليه وسلم معصوم من الخطأ ومعصوم من النسيان ادي اول حاجة. الحاجة التانية واما ينسينك الشيطان هو الشيطان له سلطة على النبي عليه الصلاة والسلام
الحاجتين دول يعني ايه النبي ينسى! ازاي النبي ينسى! شف النبي ما بينساش وفي نفس الوقت ايه ازاي الشيطان يكون له صوت على النبي اول حاجة يا جماعة الانبياء معصومون من الخطأ ومن النسيان في تبليغ الدعوة
في تبليغ الوحي لكن الاخطاء البشرية واردة. والسهو البشري وارد. وفيه دليل على كده النبي عليه الصلاة والسلام جه من مكة من المجتمع الزراعي المجتمع انا اسف غير زراعي مجتمع تجاري ما عندهمش زراعة
وراح المدينة تواجد الانصار مجتمع زراعي بقى يؤبرون النخل يعني بيمسكوا ذكر النخل بيقطعوه ويقعدوا يهزوه كده فينزل اللقاح البولنجرينز دي تنزل على الايه الزهور يعني بحيس انها تطلع محصول جيد
النبي صلى الله عليه وسلم لما شاف كده قال لهم لو لم تفعلوا لصلح. يعني لو ما عملتوش كده يجرى ايه يعني ما هو برضه هيثمر ويطلع بلح برضه فظنوا ان ده ان النبي بينهاهم
عندنا في الفريق دلوقتي بيطرح النخل يعني تأبير النخل. خرج التمر شيصا يعني التمر بقى رديء. بقى التمرة ما فيش جواها نواة فاضية ما فيش جواها نواة وطعمها ماسخ مش مش حلوة
النبي عليه الصلاة والسلام لما التمر جه كده قال لهم ما لنخلكم قد شاصت. هو البلح صيص ليه؟ عن الفلاحين يقول لك صيص شيص يعني قال له انت اللي قلت كزا كزا
قال لا انتم اعلم بامور دنياكم. يعني ايه؟ ده حكم مهم جدا. النبي صلى الله عليه وسلم ليس مصدرا لعلوم الدنيا لا في الطب ولا في الكيميا ولا في الزراعة. الحاجات دي النبي صلى الله عليه وسلم ممكن يخطئ فيها
واضح ده حديس صحيح النبي صلى الله عليه وسلم معصوم من الخطأ في تبليغ رسالة الله. غير كده هو بشر طيب دليل انه ممكن ينسى او يسهو انه سهى بالفعل في صلاة
فزاد ركعة. ازن كانت صلاة العصر وصلاها خمسا والحديس موجود في البخاري ومسلم قالوا صليت خمسا قال انما انا بشر مثلكم اذكروا كما تذكرون وانسى كما تنسون. ثم سجد سجدتي السهو
ودي رواية الايه آآ صحيح مسلم المشكلة التانية اكبر من الاولى بقى الحقيقة. والحقيقة الغريبة ان المفسرين تجنبوها بشكل غريب واما ينسينك الشيطان. هل ورد ان الشيطان يبقى له سلطان على النبي فينسيه
يا جماعة الخير. قلنا قبل كده ان كلمة شيطان معناها شيء ضار بيفصل الانسان عن الخير عن الصحة ابليس لما اقسم انه يضلل الناس. اصبح اسمه شيطان قبل كده ما كانش القرآن بيقول عليه شيطان
كان اسمه ابليس اذا شيطان ده مش اثم. شيطان دي وظيفة تقدر تقول شيطان يعني مسلا شيء ضار وخلاص. ابليس صار شيطانا بقى مضر القرآن ذكر في اكثر من موضع كلمة شياطين الانس
في نفس الصورة بتاعتنا دي صورة الانعام. ربنا بيقول وكذلك جعلنا لكل نبي عدوا يا طين الانس والجن يوحي بعضهم الى بعض زخرف القول غرورا يبقى في شياطين انس الولد اللي بيقول لزميله في المدرسة جرب بس السيجارة دي. في اللحزة دي بيبقى شيطان
شيطان يعني بني ادم مضر مش معنى كده ان هو في طبيعته شيطان متلبس بشكل ولد ولما بيروح البيت بيطلع له قرنين ولونه بيحمر وبيطلع له ديل شكله على شكل
وشوكة لأ شيطان يعني مضر. البنت اللي تقول لصاحبتها اقلعي الحجاب في اللحظة دي هي الشيطنة لانها بتضرها. ده لو ام بتقول لبنتها كده شيطانة في الوقت ده مش شيطانة في الوقت ده انا يعني مضرة
خلاص؟ النبي صلى الله عليه وسلم قال الكلب الاسود شيطان. ليه؟ لانه شرس جدا مسلا او كان يقصد الكلاب السوداء اللي عندها دي اللي عندها مرض الكلب. مرض لو عضت حد ممكن يموت. انا اتعضيت مرة اخدت آآ ست حقن
المهم ازا كلمة شيطان للنبي يضر. طب اقول لكم على حاجة بقى. انا عندي دليل من اقوى ما يمكن في القرآن الكريم. على ان كلمة شيطان معناها ضرر في سورة صاد
ربنا بيتكلم عن سيدنا ايوب بيقول ايه واذكر عبدنا ايوب اذ نادى ربه اني مسني الشيطان بنصب وعذاب هنا معناها ايه يجن ابليس الشيطان لمسه بنصب وعذاب الشيطان هنا معناها المرض
ايه الدليل ليه ما يكونش شيطان الجن؟ القرآن يفسر بعضه بعضا يفسر بعضه بعضا في سورة الانبياء ربنا قال وايوب اذ نادى ربه اني مسني الضر وانت ارحم الراحمين في سورة صاد قال مسني الشيطان وهنا قال مسني الضر ازا الشيطان يعني الضرر مش قلت لكم لسه الشيطان
يعني شيء شيء مضر فلما ربنا بقى يقول ارجع بقى لسورة ايه دي سورة الانعام. تمانية وستين واما ينسينك الشيطان يعني لو نسيت نتيجة تعب نتيجة مرض نتيجة اي حاجة
لكن ابليس ما لوش سلطان على النبي عليه الصلاة والسلام فلا تقعد بعد الذكرى مع القوم الظالمين. خلاص ما تبقاش تقعد معهم لما تفتكر الموضوع خلصان يعني. لا محتاجة كفارة ولا هنطعم ولا هنعمل ومش محتاجة يعني
خلاص نسيت وخلاص  تسعة وستين وما على الذين يتقون من حسابهم من شيء ولكن ذكرى لعلهم يتقون طيب ومين اللي هيرد على الناس اللي تخوض في ايات الله وتسخر منها دي لما كلنا نعرض عنهم يعني
ربنا مش هيحاسبنا لو تركناهم لا مش هيحاسبهم مش هيحاسبكم. اللي يتقي سماع القرف ده اللي يقي ودانه من سماع القرف بتاعهم ده وكلامهم المقرف ده ربنا لن يحاسبه ولا حاجة
ما على الذين يتقون من حسابهم من شيء اللي بيتقوا انهم يسمعوا القرف ده لما يجدوا الناس دول قليلات الادب دول لما يجدوا المسلمين معرضين عنهم وبيهملوهم وبيعاملوهم زي النكرات
يمكن ده يخليهم يتوقفوا اتقوا الله بعد كده وما على الذين يتقون اللي هم المسلمين من حسابهم من شيء ولكن ذكرى لعلهم يتقون. لعلهم هم بقى يتقوا الله في سورة النساء على فكرة
تحزير شديد جدا من المسألة دي مسألة انك تقعد مع حد بيستهزأ بالقرآن وقد نزل عليكم في الكتاب ان اذا سمعتم ايات الله يكفر بها ويستهزأ بها يعني بيخاض فيها
فلا تقعدوا معهم حتى يخوضوا في حديث غيره. انكم اذا مثلهم اللي هيقعد معهم يبقى زيهم ده ليه ؟ خلي بالك بقى. ده مش بس درس لهم ده حفازا على قلبك انت كمؤمن
لان الله سبحانه وتعالى له قدر لازم القدر ده يفضل كبير في قلبك. قدر من الاحترام في قلب المؤمن. لا يجب ان القدر ده يهتز في قلب المؤمن بسماع سخرية او استهزاء
القدر اللائق يعني قدر ربنا ما حدش يقدر يمسه. لكن انت لازم تقدر ربنا قدره ما قدروا الله حق قدره. فيه ناس لا تقدر ربنا بقدره خلاص؟ طيب اقرا بقى معي الاية سبعين
وذر الذين اتخذوا دينهم لعبا ولهوا وغرتهم الحياة الدنيا وذكر به ان تبسل نفس بما كسب ثبت ليس لها من دون الله ولي ولا شفيع. وان تعدل كل عدل لا يؤخذ منها اولئك
اولئك الذين ابسلوا بما كسبوا لهم شراب من حميم وعذاب اليم بما كانوا يكفرون. وعذاب اليم بما كان كانوا يكفرون يعني ايه وذر الذين اتخذوا دينهم لعبا ولهوا ما تضيعشي وقتك ولا جهدك مع الناس اللي بتهرج. وذر
دع سبهم الذين اتخذوا دينهم لعبا ولهوا وغرتهم الحياة الدنيا. يعني الناس اللي عاوزين الدين يبقى عبارة عن تهريج ولعب ولهو وفي دين كده؟ ايوة. دول كانت عبادتهم الاصنام يطوفوا بها عريانين. يقعدوا يسقفوا ويسفروا عندها
ربنا قال في سورة الانفال وما كان صلاتهم عند البيت الا وتصدية يقعدوا يسقفوا مكان وتصدية تصفية يقعدوا يصفروا ومع ذلك بلغهم بما نزل عليك من الوحي برضو فانت ستذرهم ولكن ستظل تبلغهم. يبقى ايه
وذر الذين اتخذوا دينهم لعبا ولهوا وغرتهم الحياة الدنيا وذكر به فكرهم ان تبسل نفس بما كسبت ليس لها من دون الله ولي ولا شفيع ذكرهم بالقرآن وبايات الوحي علشان ما فيش نفس
تبسل يعني ايه تبسل؟ يعني تسلم للعذاب يعني عشان ما فيش نفس تبسل بما كسبت ليس لها من دون ما فيش نفس تسلم للعذاب بسبب اعمالها دون ان انظر الكل ينذر
ما فيش حد يسلم. تبسم يعني تسلم بسهولة ما فيش حد بيستلم مصورين الكل هينظر وبعد كده يبقى ايه يروح يتعزب بقى لما لما يكفر لكن ما فيش حد ما ينظرش
يجب ان كل انسان يعلم انه لا ولي ولا شفيع من دون الله يعني يوم القيامة لما يحاسب ويصدر عليه الحكم بالعقوبة مش هيكون له ولي فلان يلي فلان يعني جنبه. ماشي؟ يعني قريب
ولي يعني نصير بينصر بسبب القرب قريبه جاره في علاقة يعني في الدنيا ممكن وقت الشدة واحد ماسكني بيضربني علقة في الشارع فيجي احد اقاربي او جيراني ينصرني. يبقى بيواليني. خلاص طيب. لو مش هيقدر ينصرني لان
اللي ماسكني بيضرب في ده قوي جدا على الاقل هيقول يا جماعة بس ويبدأ يكلمه بالراحة كده يعني بيشفع لي عنده عشان يقنعه يمكن يسيبني ويتركني عشان خاطره يبقى ايه؟ ولي ما قدرش يوالي يبقى هيشفع ولا شفيع. فربنا بيقول يوم القيامة بقى لا ولي ولا شفيع. لا حد هينصرك ولا
حد هيشفع لك من دون الله يعني لك قريب مات شهيد الشهيد ده بيشفع لسبعين من اهله لازم بازن الله ربنا لو ما ازنش ما فيش حد هيشفع. ولا سيدنا محمد نفسه عليه الصلاة والسلام هيشفع. الا بازن الله. من ذا الذي يشفع عنده الا
باذنه اية الكرسي  بعد ما حاول ينصرني ما قدرش يشفع لي عند اللي بيضربني برضو ما قدرش انا هعمل ايه بقى هبدأ اتكلم اللي بيضربني اقول له اعرض عليه فلوس
تاخد كام وتوقف الضرب؟ يقول ياخد مليون جنيه واوقف الضرب اقول له لأ انا كل اللي معي عشر تلاف خدهم وما تضربنيش يقول لي لأ ما يعدلش عندي الضرب يبقى لازم ادي له مبلغ يعدل الفدية تعدل الضرر
فزود قل له طب خد عشرين الف وافضل ارفع المبلغ لغاية ما يعدل يعني يساوي هم وقف الضرب اللي بيضربه. لو قال لي اخد خمسين الف  يبقى اللي هياخده ده وانا وافقت هو العدل. اللي يعدل وقف الضرب ده. طيب يوم القيامة بقى اللي بيسخر بدين الله ويستهزأ
في دين الله. هيعذب وما حدش هينصره ما فيش ولي. وما حدش هيشفع له ما فيش شفيع. كمل بقى الاية فهيعمل ايه وان تعدل كل عدل اللي هي النفس. الكلام دلوقتي عن النفس المجرمة ديا اللي بتعذب. هم
وان تعدل كل عدل لا يؤخذ منها. كل ما تعرض فدية لا تقبل لا تؤخذ منها ما هو لو اخد الخمسين الف يعني قابل الفدية. يبقى هيبدأ كل شوية يرفع المبلغ
كل ما النفس اللي بتعذب ترفع المبلغ برضه لا يؤخذ منها. هيوصل لكم بقى مين عارف هيوصل لكم المبلغ الفدية ده. فكروا كده وقولوا لي يلا اكتبوا لي في التعليقات بتوع الفيسبوك وبتوع اليوتيوب اكتبوا لي في التعليقات. خدوا تلاتين سانية
هيوصل لكامل مبلغ بتاع الفدية اللي هيعرض مش معقول نسيته بسرعة كده سورة المائدة  ربنا قال في سورة المائدة ان الذين كفروا لو ان لهم ما في الارض جميعا ومثله معه ليفتدوا به
من عذاب يوم القيامة ما تقبل منهم ولهم عذاب اليم. يعني ايه؟ يعني الدبل. كل ثروات الدنيا كل حاجة في الدنيا دوبل دبل مش هيقبل يعني ما فيش حد هيقدر يعرض حكم. كمل الاية اولئك الذين ابسلوا بما كسبوا. دول هم اللي اتسلموا للعزاب خلاص. اتسلموا تسليم اهالي
سلموا بما كسبوا يعني بما فعلوا قلنا الكسب بتاع الانسان بيشمل اعماله بيشمل اقواله بيشمل نياته لهم شراب من حميم وعذاب اليم بما كانوا يكفرون. الواحد في الحر بيبقى عايز
مشروب منعش كده ها حاجة ساقعة! يا سلام بقى لو مية ساقعة في الحر ياه! الكفار في النار وهم بيتحرقوا! ييجوا يشربوا يجدوا ماء ساخن مولع حميم يعني ماء مولع
ما فيش فيه اي متعة ولا ارتواء بالعكس نازل بيعزب فبيبقى عزاب من برة وعزاب من جوة نازل بيسلخ اللهم اجرنا من عذاب النار واسقنا من يد سيدنا محمد شربة هنيئة لا نظمأ بعدها ابدا
اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا
ومن الماء البارد على الظمأ. اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك. وعبادك الصالحين اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا
اللهم اجعل حبنا كله لك وسعينا كله في مرضاتك. اللهم اجعل القرآن الكريم ربيع قلوبنا نور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في
ميزان حسناتي وحسناتكم جميعا اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون. فبحقك كل حرف في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا
اياهم من شرورهم ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه ايد بنصرك المرابطين في الارض المباركة فلسطين
اللهم سدد رميهم وخيب رمي عدوهم وتقبل شهداءهم وكن مع اخواننا في تركستان الشرقية وفي الشام وفي كشميرا وفي الهند وانصر من نصرهم كل من خذلهم وطهر المسجد الاقصى من الدنس فانهم لا يعجزونك. واكتب لنا يا ربنا ختم القرآن فيكم
اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحد على دعوتك وتعاهدت على نصرة شريعتك. فوثق اللهم رابطتها وادم ودها واهدها سبلها واملأها
بنورك الذي لا يحبو. واشرح صدورها بفيض الايمان بك وجميل التوكل عليك. واحيها يا ربنا وامتها يا مولانا على الشهادة في سبيلك انك نعم المولى ونعم النصير. وصل اللهم وسلم على سيدنا محمد وعلى اله وصحبه ومن تبع هداه
السلام عليكم ورحمة الله. ونراكم غدا باذن الله في نفس هذا الموعد كنا من اهل الدنيا
