يفقهوا قولي السلام عليكم ورحمة الله وبركاته اهلا بحضراتكم في المقطع رقم تسعمية وتسعين من مقاطع حظر التجول والحلقة الثالثة عشر من حلقات تدبر سورة التوبة ارجو من حضراتكم تجيبوا المصاحف. وافتح معي الايتين اربعة وتلاتين وخمسة وتلاتين واقراهم معي
يلا افتح معي اربعة وتلاتين وخمسة وتلاتين وقلب قلب وهات اربعة وتلاتين وابدأ اعوذ بالله السميع العليم من الشيطان الرجيم يا ايها الذين امنوا ان كثيرا من الاحبار والرهبان لا يأكلون
هنا اموالا ويصدون عن سبيل الله. والذين يكنزون الذهب والفضة ولا ينفقونها في سبيل الله فبشرهم. فبشرهم بعذاب اليم  يوم يحمى عليها في نار جهنم فتكوى بها جباههم. فتكوى بها جبال
هذا ما كنزتم لانفسكم. فذوقوا ما كنتم  بعد ما ربنا قال لنا اه ان اهل الكتاب اتخذوا احبارهم ورهبانهم اربابا من دون الله عبدوا بقى القديسين وعملوا لهم صور وتماثيل وولعوا لهم شموع وبقوا يطلبوا منهم. ويدعوهم بدل ما يدعوا ربنا
آآ واحلوا لهم الحرام وحرموا عليهم الحلال وبقى يسمعوا كلامهم وهذه عبادتهم لهم ربنا قال بقى دلوقتي انهم مش بس لا يستحقوا هذا التعظيم لانهم بشر لأ ده كمان معزمهم فاسدين
فاسدين فساد مالي. بيسرقوا فلوس التبرعات. صناديق النزور اللي في الكنايس بتتفتح وبتتقلب بياخدوا رشاوى من الناس. لما يحكموا بينهم في خلافاتهم. فاللي يدفع ويحط في الدرج قرشين يطلع الحكم في صالحه
يأكلون اموال الناس بالباطل. اقرا كده يا ايها الذين امنوا ان كثيرا مش كلهم. وده الموضوعية بتاعة القرآن القرآن دايما ما يعممش ان كثيرا من الاحبار والرهبان لا يأكلون اموال الناس بالباطل
بياكلوا اموال الناس بالباطل. بيسرقوها وبياخدوها رشاوي  ويصدون عن سبيل الله مش بيقولوا الناس الحقيقة. مش بيقولوا للناس عن ادلة نبوة النبي صلى الله عليه وسلم اللي موجودة في كتابهم. مش بيضللوا الناس بيصدوا الناس عن عن دين ربنا
كده دي اصبحت نهاية الكلام عن اهل الكتاب. وربنا هيتكلم بقى عن جريمة عدم اخراج الزكاة لما ربنا ذكر جرائم اهل الكتاب جعل جريمة اكل الاموال هي اخر جريمة كان ممكن هو زكر جرائم تانية
ان هم لا يحرمون ما حرم الله ولا يدينون دين الحق لكنه جعل اخر جريمة هي اكل الاموال عشان بعدها يذكر موضوع اكل حقوق الفقراء اللي هي الزكاة. عدم اخراج الزكاة
وده اللي شرحناه قبل كده حاجة اسمها حسن التخلص. لما القرآن بينقلك من موضوع لموضوع تاني ما تشعرش ان فيه نقلة نتيجة ان القرآن بينتقي يعني يعني آآ نقطة معينة في الموضوع الاولاني ينهيها به ينهي الموضوع الاول به. فتكون مناسبة للموضوع
الاسبوع التاني فما تشعرش بنقلة ما تشعرش بحاجة ما تشعرش بخبطة. ما تشعرش ان في لحام بين الموضوعين. بتبقى النقلة سلسة يا ايها الذين امنوا ان كثيرا من الاحبار والرهبان ليأكلون اموال الناس بالباطل ويصدون عن سبيل الله
والذين يكنزون الذهب والفضة ولا ينفقونها في سبيل الله فبشرهم بعذاب اليم. ده بقى كلام عام كلام عام. مش بس اهل الكتاب والذين يكنزون الكنز الكنز يعني الادخار والتحويش الناس اللي بتحوش الدهب والفضة
وطبعا في الاسلام الدهب والفضة اسمهم النقدين. دول عملتين. دول هم العاملتين. الناس لما تتعامل بالدهب والفضة بتصبح المعاملة عادلة. لكن حتة الورقة دي لو هي مش متغطية بدهب في البنك المركزي كارثة. فلوس الناس بتروح
انت ماسك حتة ورق ما لهاش قيمة. لكن اللي بيديها قيمة هو اننا الناس كلها معترفة بها فبنجوز بقى بعض بها مهر وبنستحل بها الفروج يعني خلاص يعني بتعتبر نقد لكن في الحقيقة ان
نقدين الحقيقيين هما الدهب والفضة الدينار الدهب والدرهم الفضة  الدينار اظنه اصله اصلا من عند الرومان والدرهم اللي هو الدراخما. اللي ايه؟ اللي من عند اليونان  الناس اللي بيحوشوا الدهب والفضة
فبشرهم بعذاب اليم. ازاي يعني كل واحد بيحوش فبشره بعذاب اليم الله! ده كان فيه صحابة مليونيرات. يعني سيدنا عبدالرحمن بن عوف مسلا ده من العشرة المبشرين بالجنة من العشرة المبشرين بالجنة
لما مات كان عنده اربع زوجات يعني الاربع زوجات دول بيقتسموا تمن التركة. يبقى كل واحدة هتاخد واحد على اتنين وتلاتين من التركة كل واحدة منهم نصيبها اللي هو واحد على اتنين وتلاتين ده كان تمانين الف دينار دهب
الاربعة مع بعض نصيبهم بالتمن. يبقى التركة كانت تلتمية وعشرين الف دينار دهب تلتمية وعشرين الف دينار دهب. يعني آآ لا انا اسف انا اسف لا لا انا اسف. الاربعة الاربعة نصيبهم تلتمية وعشرين الف دينار دهب
يبقى التركة اكتر من اتنين ونص مليون دينار دهب. طبعا كلمة مليون ما كانتش موجودة وقتها. كان يتقال اتنين ونص الف الف الف الف يعني مليون ده ده ما اسمهوش كنز ده كنز
العلماء قالوا المال  المزكى ليس بكنز طالما الفلوس طلع عليها زكاة مالها اتطهرت ما بقاش اسمها كنز طالما دافع زكاة مالك يبقى المال المدخر بتاعك ده حلالك بلا لك خلاص مش كنز الكنز محرم يؤدي بك الى عذاب النار يعني ايه
يعني الاتنين ونص في المية دول لما بيطلعوا اللي هو ربع العشر ده اسمهم زكاة زكاة يعني ايه؟ زكاة من يزكو يعني ينمو  يزكى يعني يطهر كلمة زكاة بتجمع بين معنى الطهارة والنمو
نمو ازاي يعني انا اما بطلع فلوس من فلوسي انا هي كانت بتنمو؟ اه ازاي؟ ما هو انت لما بتطهرها من حقوق الفقراء ربنا بيبارك فيها فبتنمو فالاتنين ونص في المية دول زكاة تطهير
السبعة وتسعين في المية ونص دول بقى بيبقوا حلال. لو اتنين ونص المية ما خرجوش مية في المية كله اصبح مال حرام حرام كله مال حرام. لازم الدين اللي عليك للفقراء يطلع
كمل بقى فبشرهم بعذاب اليم يوم يحمى عليها في نار جهنم فتكوى بها جباههم وجنوبهم وظهورهم هذا ما كنزتم لانفسكم فذوقوا ما كنتم تكنزون فبشرهم بعذاب اليم. امتى ؟ امتى العزاب الاليم ده ما احنا شايفين المليونرات اللي مش بيطلعوا زكاة عايشين ومبسوطين ومش بيعزبوا ولا حاجة
لأ فبشرهم بعذاب اليم يوم يحمى عليها في نار جهنم عزابهم في الاخرة في نار جهنم وهيبقى من اي نوع من العزاب بقى. عزاب نفسي ولا عزاب مادي الفلوس دي هتتسخن لغاية ما المعدن بتاعها يحمر كده
ويبقى زي المكواة فتكوى بها جباههم الوشوش هتكوى وجنوبهم ومن الجنب هيكوى. وظهورهم ومن ضهره هيكوى. فلا هيبقى عارف ينام على وشه ولا على جنبه ولا على ضهره ولا عارف يقعد على المقعدة بتاعته
كل ملتهب من كل حتة متقرح من كل اتجاه فتكوى بها جباههم وجنوبهم وظهورهم ليه كل ده ؟ لانهم حرامية. سرقوا فلوس الفقراء ده ده يا ريتهم سرقوا فلوس الاغنياء دول سرقوا فلوس الفقراء
الزكاة يا جماعة هي حق الفقراء يعني قال بعض العلماء يجوز للفقراء ان يخرجوا على الاغنياء بالسيوف ياخدوا حقهم لو الاغنياء منعوها اكتر من كده؟ حق الفقراء اللي ما بيخرجش زكاته لص
بس مش اي لص اللصوص بينقوا كده البيت الفخم البتاع عشان يبقى عارف ان هو هيدخل يجيب ايه الحاجات الغالية والمجوهرات اللي ما بيخرجش الزكاء لص يسرق الجوعى والايتام والعريانين
يعني مش عارف اقول ايه يعني اسوأ نوع من اللصوص اقذر نوع من اللصوص اللي بيسرق الفقراء يقول لك الكحكة الكعكة في ايد اليتيم عجبة هو ده اللي ما بيطلعش الزكاء ده بيسرق الفقراء
وهم بتكوى بها جباههم وجنوبهم وظهورهم يقال لهم ايه بقى؟ هذا ما كنزتم لانفسكم. المكاوي اللي بتتكوي بها دي دي دي الفلوس اللي كنزتوها لنفسكم فذوقوا ما كنتم تكنزون. كنتم عمالين تحوشوا
عشان تعمل بها ايه؟ عملتم بها ايه؟ متوا وسبتوها متوا وسبتوها ياما ناس نامت جعانة من غير عشا ولا غدا بسببكم فلوسهم كانت في حساباتكم كان لازم تخرجوها بس انتم بخلتم بها
عاوز اقول لكم حاجة بقى في الظروف اللي احنا فيها دي غلاء اسعار وظروف ناس صعبة ولاجئين وغيرهم اه يا جماعة نصيحة ما تخرجوش اتنين ونص في المية. ربع العشر ده ده اقل ما يمكن انك تخرجه
لو انت ضاعفت زكاة مالك وبدل اتنين ونص خرجت خمسة في المية هتتفقر ربنا ترك لك خمسة وتسعين في المية عندك خمسة وتسعين في المية فانت مش هتتفئر. لكنك رب هذه التجارة مع الله تجارة مع الله. ربنا هيعوضك اضعافا مضاعفة
في الدنيا وابقى تعال قل لي هتشعر ان ربنا بيقول لك انت فاكر نفسك كريم؟ طب تعال اوريك الكرم هوريك الكرم بس تاجر مع ربنا. تاجر مع ربنا اضرب زكاتك في اتنين وفي تلاتة انت خسران ايه! ما انت عندك لسة تسعين اتنين وتسعين ونص في المية وخمسة وتسعين في المية! مش هتتفقر والله
جرب جرب تاجر مع الله  استشعر الام الفقراء اللي انت بتوقفها اللي انت بتسد جوعهم استشعر هذا طيب ان هزه الفلوس هي هي امتحان لك. اختبار لك ستة وتلاتين وسبعة وتلاتين
ان عدة الشهور عند الله اثنا عشر شهرا في كتاب الله يوم خلق السماوات والارض منها اربعة حرم ذلك الدين القيم. فلا تظلموا فيهن انفسكم وقاتلوا المشركين كافة كما يقال
يقتلونكم كافة. واعلموا ان الله مع المتقين. انما النسي زيادة في الكفر يضل به الذين كفروا يحلونه عاما ويحرمونه عاما. ليواطئوا عدة ما حرم الله. فيحل ما حرم الله زين لهم سوء اعمالهم والله لا يهدي القوم الكافرين
من انواع الغش والخداع والتلاعب وتلاعب مشركي العرب بالاشهر الحرم. وزي ما قلنا كده الاشهر الحرم دي هي اربع شهور. تلاتة سرد وواحد فرد سرد يعني ورا بعض اللي هم ذو القعدة وذو الحجة والمحرم
طبعا للاسف كتير من المسلمين ما يعرفوش الاشهر العربية. فعشان اسهلها عليكم ذو الحجة هو اخر شهر يعني شهر اتناشر بتاع السنة الهجرية هو ديسمبر بتاع السنة الهجرية. خلاص؟ شهر اتناشر. ده ذو الحجة. خلاص؟ قبله على طول كلنا عارفين. ذو القعدة
يبقى ذو القعدة شهر حداشر بعد ذو الحجة اللي هو ما احنا ذو الحجة اخره بالايه بداية السنة الهجرية. اول شهر اسمه المحرم. يبقى ذو القعدة وذو الحجة والمحرم دول تلات شهور ورا بعض. المحرم هو شهر واحد. ماشي؟ طيب
دول الحكمة من تحريم القتال فيهم هو ان الناس تأمن على نفسها من الاغارة يبقى فيه غارات بتحصل على قوافل الحجاج وقوافل التجارة ولما الناس تأمن في التلات شهور دول يبقى معروف كده ان عيب اوي اوي اوي ان انسان عربي يطلع يغير على
قافلة في او يعتدي على حد او بتاع في الاشهر الحرة. فالناس تبقى حاسة بالامان وتخرج تحج وقوافل التجارة تروح وتيجي وكل ده تمام يخرجوا في شهر ذو القعدة يروحوا يوصلوا مكة يقعدوا فيها شهر يحجوا وينبسطوا ولا مكة بتبقى فيها
اه معارض دولية منها معارض ثقافية معارض يعني بيبقى فيه مهرجانات شعرية بتقام في مكة ومسابقات بين القبائل في الشعر والفخر والكلام دوت والسباقات خيل والسباقات جمال ورهان وحاجة معارض حاجة مهرجان يعني
مهرجان. المهم  خلاص الناس قعدت وحجت وانبسطت شرق ترجع بلادها في الشهر اللي بعده اللي هو المحرم بعد المحرم بيجي شهر صفر ده شهر اتنين اللي هو فبراير بتاع السنة الهجرية
ثم ربيع اول. ثم ربيع تاني. ثم جمادى اول ثم جمادى تاني. كده بقينا في شهر كم محرم سفر ربيع اول ربيع تاني جمدى اول جمادى تاني اللي هو شهر ستة. شهر سبعة
رجب شهر حرام برضو شهر حرام فيبقى بعد مرور خمس شهور بيجي شهر حرام اه الناس برضو ايه تشم نفسها من الغارات ومن الكلام ده واللي عايز يروح يعمل حاجة اللي عايز يروح
العمرة اللي عايز يطلع بقافلة بسرعة يسمى رجب الفذ. الفذ او الفرد يعني الواحد. لانه وحيد مش زي الشهور الحرام التلاتة السرد اللي وراء بعض ويسمى ايضا رجب مضر رجب موضر. ليه بقى ؟ هقول لكم كمان شوية
واحنا بنتدبر الاية اللي بعدها  هو احنا بنطبق الاية دي اسمه رجب مودر بالزات يبقى رجب ده رجب طبعا مش رجب يعني. رجب بالمصري. رجب هو شهر سبعة. كلنا عارفين كده. بعد رجب شعبان رمضان. رمضان شهر تسعة
خلاص بس خلاص تمام كده بعد رمضان طبعا شوال اللي هو شهر عشرة ونخش في الاشهر الحرم تاني ذو القعدة ذو الحجة تكون حفزته بقى طيب قبل بقى ما نشوف المشركين تلاعبوا ازاي بالاشهر الحرم
خلونا نشوف اعجاز جميل جدا في الاية دية ربنا بيقول ان عدة الشهور عند الله اثنا عشر شهرا في كتاب الله يوم خلق السماوات والارض  عدة يعني عدد جبناها منين؟ في سورة البقرة. ربنا بيقول فمن شهد منكم الشهر فليصمه اللي هو شهر رمضان. ومن كان مريضا او على سفر
ممكن يكسر صيامه ها فعدة من ايام اخر يعني عدد من الايام اللي افطرها يصومها تاني يريد الله بكم اليسر ولا يريد بكم العسر ولتكملوا العدة العدد. يبقى العدة يعني العدد. نرجع للاية بتاعتنا بقى دي بتاعة ايه
صورة التوبة. ان عدة يعني ان عدد الشهور عند الله اثنا عشر شهرا في كتاب الله  في كتاب الله اي كتاب القرآن ولا في التوراة ولا في الانجيل ولا يمكن في كتاب ريان في جنس الكتب عموما لا ده ولا ده ولا ده. امال ايه؟ في كتاب الله يعني في نظام الله المكتوب
المقدر هنا كلمة كتاب معناها ما كتبه الله في اللوح المحفوظ اللي هو مكتوب فيه كل شيء مدون يبقى نظام الله اتناشر شهر. حلو قوي. الاعجاز فين بقى علماء الفيزياء او علماء الطبيعة بيقولوا ان الزمان بدأ مع مع حركة المكان. يعني لما بدأ المكان
بدأ الزمان ليه ؟ عشان الحركة لازم الشمس تتحرك عشان اليوم يبدأ القمر يتحرك عشان الشهر يبدأ. ازا ببداية حركة المكان انطلق الزمان. هنا نقرأ قول الله تعالى ان ذات الشهور
عند الله اثنا عشر شهرا في كتاب الله يوم خلق السماوات والارض عدة الشهور الشهور عبارة عن زمان اتناشر مدة زمنية اتناشر شهر. امتى ؟ يوم ما خلق المكان السماوات والارض مكان
كواكب واجرام سماوية. ازا الزمان بدأ بخلق السماوات والارض في كوكب الارض هنا الزمان عندنا اتناشر شهر. اربع فصول صيف وخريف وشتاء وربيع سواء الزمان شمسي او قمري وهم اتناشر شهر
بنحتاج التقويم الشمسي بتحديد بداية اليوم الشمس مش بتتغير من شهر لشهر. ومش بتتغير من يوم ليوم فما نقدرش نعرف من الشمس بداية الشهر من اخره فالشمس بتحدد لي بداية اليوم واخر اليوم
لكن التقويم القمري بيحدد لنا بداية الشهر واخر الشهر. يبدأ هلال ويعني اول ما بيزهر ده اول يوم في الشهر. ويبدأ يكبر يكبر لغاية ما يبقى بدر في وسط الشهر. وبعدين يبدأ يصغر يصغر تاني لغاية ما يختفي في اخر الشهر
والقرآن اعترف بالتقويمين. ما حدش يقول لي احنا ما لناش دعوة بالتقويم الميلادي اسمه التقويم الشمسي ده اسمه التقويم الشمسي. موجود من قبل ما السيد المسيح يولد اصلا آآ والتقويم الهجري
احنا سميناه هجري لكن هو اصلا تقويم آآ قمري برضه موجود. يعني اليهود اصلا بتستخدمه من قبل اصلا الهجرة. حلو قوي. يبقى التقويم الشمسي والقمري القرآن اعترف بهم فين تعرفوا تقولوا لي اديكم تلاتين سانية وتكتبوا لي الاية اللي القرآن ذكر فيها التقويمين دول ؟ الشمسي والقمري
يلا وروني كده الناس اللي على الفيسبوك وعلى  اليوتيوب ممكن يكتبه انا بشوفه لا بالزبط كده. الاخت ام آآ لأ. هي هداية ابراهيم اول واحدة جابتها اهي. اول واحدة جابتها
لا لا لا لا العرجون القديم ده ربنا بيتكلم على مراحل مراحل القمر لكن  ربنا بيقول ولبثوا في كهفهم ثلاثمائة سنين وازدادوا تسعا اصحاب الكهف ناموا في الكهف قد ايه؟ تلتميت سنة. ده بالتقويم الشمسي
اللي مش عاجبكم التقويم الشمسي وازدادوا تسعة لان السنة القمرية اقل حداشر يوم من السنة الشمسية. يبقى كل تلاتة وتلاتين سنة آآ آآ شمسية يبقوا بيساووا اربعة وتلاتين سنة هجرية. عشان كده الشهور الهجرية بتدور
احنا كل سنة بتتزحزح حداشر يوم يبقى كل ميت سنة شمسية بقوا مية وتلاتة سنة هجرية. يبقى ولبثوا في كهفهم ثلاث مئة سنين شمسية. وازدادوا تسعا هجريا او قمرية يعني
خلاص يبقى ده اعتراف القرآن بالتقويمين. احنا محتاجين التقويمين. طيب. ان عدة الشهور عند الله اثنا عشر شهرا في كتاب الله يوم خلق السماوات ارض منها اربعة حرم منها اربعة حرم
اه سواء بقى كان حكم الاشهر الحرم ده شرع شرعه الله لابراهيم صلى الله عليه وسلم زي ما بعض المفسرين ذكروا او ان ده اتفاق العرب اتفقت عليه والاسلام احترم هذا الحكم. الى ان نسخ في اخر الامر على الرأي انه نسخ. ان في رأي انه لم ينسخ كمان
سواء بقى ده شرع ربنا شرعه ولا هم العرب اتفقوا عليه واحنا اقرناه اه الاسلام اقر بوجود الاربع اشهر حرم دول. حرم يعني محرمة يعني معظمة. يعني ايه معظمة؟ يعني المعصية فيها اشد
عقابا والطاعة فيها اكثر ثوابا وده مش جديد. على فكرة يعني ربنا فضل يوم الجمعة على باقي الايام هو اللي خلق الايام وهو يفضل زي ما هو كما يريد فضل شهر رمضان على باقي الشهور
فضيلة القدر على سائر الليالي فضل العشرة الاوائل من ذو الحجة على باقي الايام ما فيش مشاكل  فضى اليوم عرفة بالزات على كل الايام ان عدة الشهور عند الله اثنا عشر شهرا في كتاب الله يوم خلق السماوات والارض منها اربعة حرم. ذلك الدين
ابن القيم فلا تظلموا فيهن انفسكم. هذا هو الدين القيم المستقيم. قيم يعني مستقيم واضح لا عوج فيه فما تظلموش نفسكم فيهم ابن عباس بيقول ما تظلموش نفسكم في اي شهور. الاربعة دول لأ في الاتناشر شهر
في الاثنى عشر شهرا هو معقول ربنا هيقول لنا ما تظلموش نفسكم في الاشهر الحرم بس وازلموا نفسكم في الباقيين. لأ طبعا. ده زلم النفس اصلا هو الشرك ظلم النفس هو الشرك. ان الشرك لظلم عظيم
والمعاصي ظلم للنفس. فلا يعقل ابدا ان ربنا يقول لنا ما تظلموش نفسكم ما ترتكبوش معاصي ما ترتكبوش شرك. في الاربع اشهر دول. يعني ابن عباس يقول يقصد بها كل الاشهر
واللي بيقول ان المقصود بها الاشهر الحرم قالوا ان المقصود بظلم النفس هنا هو القتال. طالما ان القتال محرم يعني خلاص بعدها على طول آآ وقاتلوا المشركين كافة كما يقاتلونكم كافة. واعلموا ان الله مع المتقين
هنا الامر بالحفاظ على وحدة الصف المسلم  زي ما المشركين بينسوا خلافاتهم ويتوحدوا عند قتال المسلمين فتجد مسلا في غزوة الخندق العدو كان احزاب مختلفة مشركين من قريش مشركين من الاحابيش الاحابيش يعني سكان مكة من غير قريش
مشركين قبيلة غطفان فزارة وبنو مرة واشجع دول ست الاف واحد لوحدهم. فبس في الاحزاب حلفاؤهم بنو اسد وسليم ده غير يهود بني النضير. ومن جوة المدينة يهود بني قريزة. فكل دول مكفرين بعض اصلا. كلهم مكفرين بعض
لكن بيبقوا يد واحدة ضد المسلمين فلا يجوز للمسلمين انهم يتفرقوا. وقاتلوا المشركين كافة كما يقاتلونكم كافة. ما تفرقوش كلمتكم ايضا لها تفسير اخر وهو قاتلوا المشركين في هذه الشهور الاتناشر كافة
كما يقاتلونكم في الاشهر الحرم وهم كمان كافة وازا كان هذا التفسير هو الصحيح يبقى هذا نسخ لتحريم القتال في الاشهر الحرم هو اصلا الصلاة والسلام على فكرة آآ آآ حاصر قبيلة آآ هوازن في شوال
القتال بدأ بعد ما انتهى شوال اه بس هو يعني دي يعني الحصار هذا عمل من اعمال القتال. فالنبي حصر في شوال. طيب الشهر في سورة البقرة ربنا بيقول الشهر الحرام بالشهر الحرام والحرمات قصاص. فمن اعتدى عليكم فاعتدوا عليه بمثل ما اعتدى عليكم
واتقوا الله واعلموا ان الله مع المتقين اذا طالما العدو يعتدي في الشهر الحرام نرد في الشهر الحرام ايضا. واحنا اصلا كده كده منهيين اصلا عن الاعتداء في كل الشهور. احنا ما بنعتديش اصلا
خلاص يبقى وقاتلوا المشركين كافة كما يقاتلونكم كافة. واعلموا ان الله مع المتقين. المسلمين مأمورين بالتقوى في كل شيء  في قتالنا لازم نتقي الله. في سلمنا لازم نتقي الله. في معاهداتنا لازم نتقي الله
خلاص؟ نخلي الاية سبعة وتلاتين لبكرة اللي نقراها دلوقتي انما النسي زيادة في الكفر يضل به الذين كفروا يحلونه عاما ويحرمونه عاما. ليواطئوا عدة ما حرم الله فيحلوا ما حرم الله. زين لهم سوء اعمالهم والله لا يهدي القوم الكافرين
بكرة ان شاء الله بقى ايه نتدبر الاية دية اللهم انا نسألك حبك وحب من يحبك وحب كل عمل يقربنا الى حبك  اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب
اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن ويحب ملائكتك وانبيائك ورسلك وعبادك الصالحين. اللهم احيي قلوبنا بحبك واجعلنا لك كما
تحب اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا قل له لك وسعينا كله في مرضاتك. اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسن
جميعا اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون فبحق كل حرف في كتابك تلوناه او تدبرناه اكفنا واهلينا واخواننا واخواتنا شر كل من يكيد
لنا ولهم واحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك. اللهم بحق كل حرف في كتابك تلوناه او تدبرناه ايد بنصرك المرابطين في الارض المباركة فلسطين. اللهم سدد رميهم وخيب رمي عدوهم وتقبل
شهدائهم وانصرهم في جهادهم. وكن مع اخواننا في تركستان الشرقية وفي الشام وفي كشميرا وفي الهند. وانصر من نصرهم واخذل من خذلهم وطهر المسجد الاقصى من الدنس فانهم لا يعجزونك. واكتب لنا يا ربنا ختم القرآن فيه. اللهم انك تعلم ان
القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك. وتعاهدت على نصرة شريعتك. فوثق الله مرابطتها وادم ودها واهدها سبلها. واملأها بنورك الذي لا يخبو واشرح صدورها بفيض الايمان بك وجميل التوكل عليك
واحيها يا ربنا بمعرفتك وامتها يا مولانا على الشهادة في سبيلك. انك نعم المولى ونعم النصير  وصل اللهم وسلم على سيدنا محمد وعلى اله وصحبه ومن تبع هداه. والسلام عليكم ورحمة الله. ونراكم غدا باذن الله
في نفس هذا الموعد ان كنا من اهل الدنيا
