السلام عليكم ورحمة الله وبركاته. اهلا بحضراتكم في المقطع رقم تمنمية تسعة واربعين من مقاطع حظر التجول. والحلقة السادسة والثلاثون من حلقات تدبر سورة النساء ارجو من حضراتكم تجيبوا المصاحف
واقرا معي الايتين اللي هنتدبرهم الليلة. الاية تمانية وتمانين. والاية تسعة وتمانين. افتح تمانية وتمانين في سورة النساء اعوذ بالله السميع العليم من الشيطان الرجيم فما لكم في المنافقين فئتين والله اركسهم بما كسبوا
اتريدون ان من اضل الله. ومن يضلل الله فلن تجد له سبيلا ودوا لو تكفرون كما كفروا فتكونون سواء فلا تتخذوا منهم اولياء حتى يهاجروا في سبيل الله فان تولوا فخذوهم واقتلوهم حيث وجدتموهم. ولا تتخذوا
منهم وليا ولا نصيرا الايات لهجتها قلبت وكأننا في عاصفة عاصفة عنيفة من المواجهات بقى مع الطابور الخامس وربنا بيوجهنا في القرآن لعدم التهاون معهم. المنافقين هم الطابور الخامس يجب عدم التهاون معهم لخطورتهم الشديدة جدا على المجتمع المسلم
بس اللاقة شديدة اوي بعد الايات اللي تدبرناها عن التحية والسلام. وربنا المقيت اللي بيعطي الاقوات والحسيب ايه اللي بيحسب للناس الحسنات اقرأ كده معي الآيات اللي دبرناها امبارح معي خمسة وتمانين
من يشفع شفاعة حسنة يكن له نصيب منها. ومن يشفع شفاعة سيئة يكن له طفل منها وكان الله على كل شيء مقيتا واذا واذا حييتم بتحية فحيوا باحسن منها او ردوها
ان الله كان على كل شيء حسيبا اللهجة كذا قلبت بقى مرة واحدة الى الامر بقتل المنافقين والحذر من الفتنة اللي هيعملوها. محتاجين فاصل يفصل بين الموضوعين وفاصل يكون مناسب
عام بالنسبة للموضوعين تيجي الاية سبعة وتمانين كأنها ستارة بتسدل في المسرح على مشهد وتقوم فاتحة على مشهد جديد. اقرا بقى معي الاية سبعة وتمانين كده الله لا اله الا هو ليجمعنكم الى يوم القيامة لا ريب فيه
ومن اصدق من الله حديثا سواء بقى كنتم من المؤمنين اللي بيقاتلوا في سبيل الحق. وفي سبيل المستضعفين لرفع الظلم عنهم. او كنتم من الكافرين الذين يقاتلون في سبيل الطاغوت
ما فيش غير اله واحد. وهو اللي هيجمعكم كده كلكم يوم القيامة ما فيش شك الله لا اله الا هو ليجمعنكم الى يوم القيامة لا ريب فيه اوعوا تكونوا مش مصدقين. ومن اصدق من الله حديثا. هو فيه حاجة اسمها اصدق
الصدق هو قول الحق والحق لا يتعدد. الحق واحد. يعني مسلا واحد اللون ده ايه فواحد يقول لي آآ كحلي غامق واحد تاني يقول لأ اصفر اقدر اقول من اصدق
يعني ايه يا اسطى واحد صادق والتاني كاذب. وواحد قال الحق والتاني قال الغلط. ما فيش داعي كزا. قال الغلط لكن في حاجة اسمها واحد اصدق من واحد تاني فلان اصدق من علان
بس مش في الحق. يعني ايه؟ الحق لا يتعدد اصدق يعني عادة يقول الصدق اكتر من علان فلان اصدق من علان يعني عادة ما بيقولش الا الصدق علان ممكن يقول مرة صدق ومرة لأ
صح؟ طيب واحد كل ما يتكلم يقول معلومات غلط. يبقى الاصدق هو اللي بيقول الحق بصفة اكثر فلما القرآن يتساءل ومن اصدق من الله حديثا؟ يعني هو فيه حد بيقول كل حاجة صدق اكتر من ربنا
ما فيش ما هو فيه انسان صادق ما بيقولش الا الصدق. برضو مش اصدق من ربنا ومن اصدق من الله حديثا؟ ازا ربنا كل كلمة بيقولها صادقة يبقى الستارة اللي اسدلت على المشهد
خلاص نزلت كده الله لا اله الا هو ليجمعنكم الى يوم القيامة. لام القسم هتجمع كلكم يوم القيامة لا ريب فيه. ما فيش ريب في يوم القيامة لانه طالما ان الله سبحانه وتعالى حكيم
يبقى ليس من الحكمة انه يخلقنا ويتركنا مخيرين فينا للعمل الصح وفينا اللي عمل الغلط وفينا اللي ارتكب جرائم وفينا اللي عمل اشياء وجميلة جدا وفينا اللي عمل جرائم ولم يحاسب عليها في الدنيا وفيها اللي عمل اشياء جميلة جدا ولم يكرم عليها في الدنيا ليس من الحكمة ان يتركنا هكزا
لا ريب ان في يوم قيامة والناس تحاسب وده يكرم وده يعاقب  ومن اصدق من الله حديثا لا احد. ارفع الستارة بقى واقرا المشهد الجديد. مشهد عنيف جدا. خلوا بالكم
اقرا تمانية وتمانين فما لكم في المنافقين في اتين والله اركسهم بما كسبوا. اتريدون ان تهدوا من اضل اه ومن يضلل الله فلن تجد له سبيلا بصوا يا جماعة بعد هزيمة احد
بدأت القبائل العربية تتجرأ على المسلمين وحصلت عدة فجائع الحقيقة منهم فجيعتين كبار اوي يوم الرجيع وبئر معونة. ده غير العرينيين كمان بقى. العرينيين دول ناس من قبيلة اسمها عرينة
راحوا المدينة وادعوا انهم اسلموا. ما هو النفاق بقى بقى رياضة جديدة  الو احنا خلاص اعلنوا الشهادة. نطقوا بالشهادتين. يلا وعلمونا بقى نتوضا ازاي؟ علمونا بقى نصلي ازاي وقعدوا يكتشفوا المدينة بيصلوا رايحين جايين على المسجد معنا
وبعد كده قال له للنبي ايه احنا مرضنا في المدينة والجو بتاع المدينة مش كويس مش واخدين عليه فامرضنا ارسلنا ايه خارج المدينة مع الابل ابل الصدقة يعني الابل المملوكة لبيت المال
اللي من اموال الزكاة والصدقات بحيس ايه يعني ايه نستشفي وناخد نشم هوا كده فارسلهم مع ابل الصدقة يشربوا من البانها وابوالها الطريقة في التداوي زمان ولحد النهاردة ابوالابوال حتى ابواب الابوال البني ادمين بتستخدم في تصنيع
الادوية اه عموما ارسلهم مع ابل الصدقة عشان هنا الجو خارج المدينة انقى وكده. فارتدوا عن الاسلام وقتلوا الراعي بتاع الابل الغلبان ومثلوا بجثته وسملوا اعينه يعني يعني فقعوا عينيه
وخزقوها وحاجة كانت قلة ادب يعني وسرقوا الابل بعدها النبي عليه الصلاة والسلام ارسل طبعا البوليس وراهم على طول سرية من ابطال الصحابة جابوهم من قفاهم وقتلوهم وسملوا اعينهم وقطعوا ايديهم ورجليهم
كمان قصاصا للراعي المسكين. طبعا فيه ناس مش عاجبها الكلام ده ماشي نتكلم بعدين. يوم الرجيع بقى مصيبة اكبر. قبيلتين عضل والقارة راحوا المدينة اسلموا. طلبوا ناس تعلموا من القرآن يرجعوا معهم. النبي عليه الصلاة والسلام ارسل معهم عشرة من الصحابة علماء قرآن. علماء في القرآن
على رأسهم سيدنا عاصم ابن ثابت الانصاري. ومعهم صحابي اسمه خبيب الانصاري. خبيب ابن عدي ازن وواحد اسمه زيد بن الدفنة دول تلاتة من الصحابة مشهورين من العشرة دول عن دماء اسمه ماء الرجيع غدروا بهم
ارتدوا القبيلتين وغدروا بالصحابة العشرة فالصحابة قاتلوا قدر ما يستطيعوا وقتل سبعة منهم وكانوا كل ما يقتلوا واحد من الصحابة يقلعوه هدومه كلها  فسيدنا عاصم ابن ثابت قال يا رب
اللهم قد حميت دينك اول نهاري فاحمي لحمي اخره وفضل يقاتل لغاية ما قتل فذهبوا عشان يجردوه من ثيابه فارسل الله الزنابير. دبابير اه فوج كبير من الدبابير بيلسع اي حد بيقترب من سيدنا عاصم
الدبور يا جماعة اقوى من النحلة لانه بيلسع عدة مرات. اما النحلة اذا لسعت انسان بتموت بعدها لزلك انت لو وقفت على دراعك نحلة اتركها هي هتطير. غالبا لن تلسعك الا اذا خافت
آآ المهم سيدنا آآ خبيب الانصاري مسكوه هو وزيد ابن الدفنة. الاتنين الوحيدين اللي اتمسكوا وراحوا رايحين على مكة وباعوهم لقريش هناك زيد ابن الدفن اشتراه صفوان ابن امية عشان يقتلوا القصاصا اللي ابوه اللي قتله
آآ زايد آآ يوم آآ بدر في معركة بدر قتل امية بن خلف. فصفوان بن امية اشتراه عشان ايه؟ يقتله وخرجوا بزيد من الحرم لمنطقة التنعيم اللي هي فيها النهاردة مسجد التنعيم. اللي هو اهل مكة بيحرمه من عنده
عشان يقتلوه لانه بيحترموا حرمة الحرم. شف الكفار. يحترموا حرمة الحرم. فخدوه عشان يقتلوه خارج الحرم. خارج حدود الحرم فرهت من قريش مجموعة من قريش اجتمعوا عليه وقالوا له ايه؟ منهم ابو سفيان
قال ابو سفيان عندما اقبل على زيد انشدك الله يا زيد اتحب ان محمدا عندنا الان في مكانك تضرب عنقه وانت في اهلك قل لي بامانة ما كنتش تتمنى ان محمد يبقى مكانك دلوقتي نقطع راسه هو وانت تبقى قاعد مع زوجتك واولادك
قال والله ما احب ان محمدا الان في مكانه الذي هو فيه تصيبه شوكة تؤذيه. واني جالس في اهلي يعني لو التمن بتاع اني ارجع لاهلي ومراتي واولادي ان شوكة تشوك النبي وهو في بيته
مش عاوز فقال ابو سفيان ما رأيت من الناس احدا يحب احدا كحب اصحاب محمد محمدا. انا عمري ما شفت حد محبوب زي اصحاب محمد ما بيحبوه ثم قال قرأ مولى لصفوان واتى الايه؟ زيد رضي الله عنه
تعال نشوف خبيب ابن عدي. اشتروه مين اولاد الحارث ابن عامر ابن نوفل ابن عبدمناف  خبيب كان قتل ابوهم الحارث ابن عامر يوم بدر برضو حطه في ايديه ورجليه سلاسل وحبسوه
في البيت عندهم في غرفة لوحده. لغاية ما يبقوا يقتلوه انتقاما لابوهم بقى هيقتلوه قدام الناس ويجمعوا الناس كلها وكده في طفل صغير تسلل ومن وراهم ودخل وقعد في حجر خبيب ابن عدي
ام بتدور على الطفل مش لقياه بصت دخلت عند الراجل لقيته قاعد في حجره. بياكله قطف عنب اترعبت خلاص هو كده خلاص هو خد رهينة هو كده يقول لهم فكوني ولا هاقتل الطفل هاخنقه لكم دلوقتي
اكنه ترك الطفل يذهب لامه وابى ان يروع الطفل او يروع امه وقالت والله ما رأيت اسيرا قط خيرا من خبيب والله لقد وجدته يوما يأكل من قطف عنب في يده
وانه لموثق في الحديد. احنا حاطينه حاطين في ايديه حديد وفي رقبته حديد وفي رجليه حديد وما بمكة من ثمر. ومكة ما فيش فيها ثمر اصلا. والاقي معه قطف عنب بياكله. وكانت تقول انه لرزق من الله رزقه خبيبا
وخرجوا يقتلوه خارج الحرم برضه. لان الحرم لا يقتل فيه حد الحرم لا يقطع فيه شجرة فطلب انه يصلي ركعتين واصبحت سنة سنها خبيب لاي مسلم يقتل صبرا. يقتل صبرا يعني مش بيقتل في ميدان القتال. يعني
يحكم عليه بالاعدام او بيقتل كده ايه مش مش في خناقة يعني ودي السنة دي سناها هو انه يصلي ركعتين قبل ايه؟ قبل الاعدام وقال لهم لولا ان تظنوا ان ما بي جزع لطولتها. لولا ان انا خايف تفتكروا ان انا باصلي
ان الخوف كنت طولتها خايف من القتل يعني اللهم احصهم عددا واقتلهم بددا ولا تبقي منهم احدا وقصد يوريهم شجاعة المسلم وقال بتنشعر مشهورين جدا فلست ابالي حين اقتل مسلما على اي جنب
ان كان في الله مصرعي وذلك في ذات الاله وان يشأ. يبارك في اوصال شلو ممزق تعي الكارسة التالتة والاكبر كانت اسمها بئر معونة قتل فيها سبعين من القراء علماء القرآن اللي كانوا رايحين يعلموا القرآن لقبائل العرب اللي اسلمت. ما باقول لكم بقت موضة بقى. يخشوا يتزاهروا بالاسلام وياخدوا
معهم صحابة يقتلوهم او يبيعوهم في مكة رياضة جديدة زهرت بقى وخلاص فرصة بقى كله بيتجرأ على المسلمين بعد احد سبعين من كبراء الصحابة من من من علماء الصحابة قراء القرآن
خرجوا خرجت عليهم قبائل الرعل وذكوان وعصاة. لذلك النبي عليه الصلاة والسلام قعد شهر كامل يدعو على رعل وذكوان وعصي وقتلوهم جميعا يعني طبعا الجرأة دي على المسلمين بعد احد تتطلب حزم شديد لوقف هذه الموجة
والا ما فيش مسلم هيعرف يسافر ولا يروح ولا ييجي لا في تجارة ولا عمل ولا طلب علم ولا اي شيء بس برضو ما زال فيه ناس في المسلمين دراويش
معترضين يقول لك لا برضو يا جماعة بلاش عنف واحنا ممكن نديهم فرصة يمكن ربنا يهديهم هو يعني ربنا مش ممكن يهديهم. اقرا تمانية وتمانين كده وانت تعرف هو ربنا مش ممكن يهديهم اقرا كده تمانية وتمانين
فما لكم في المنافقين في اتين والله اركسهم بما كسبوا اتريدون ان تهدوا من اضل الله ومن يضلل الله فلن تجد له سبيلا فما لكم اسلوب توبيخ فما لكم لا تقاتلون في سبيل الله والمستضعفين. انتم ازاي ما تقاتلوش عشان تنقزوا المضطهدين؟ ده توبيخ
هنا برضه نفس الكلام. فما لكم في المنافقين فئتين؟ انتم ازاي تنقسموا في امر المنافقين الى فئتين مع ان الموضوع واضح جدا هنا ربنا مش بيلوم الفئتين خلي بالك ربنا بيعلن تأييده للفئة منهم وبيلوم الفئة اللي اعترضت وبيقول انتم ازاي
يا مسلمين كلكم تنقسموا فئتين في موضوع واضح زي كده يعني فئة منهم هي اللي صح والله اركسهم بما كسبوا الرقص يعني الارجاع ويطلق ايضا على القيء الطعام رجع مرة اخرى رجع
بس بيرجع في حالة نجسة دول كانوا كفار ثم اسلموا ثم عادوا الى الكفر ونجاسة الكفر والله اركسهم بما كسبوا. عشان ما حدش يقول طب ما هو ربنا الا اركسهم زنبهم ايه؟ قال لك بما كسبوا قبل ما
هم اللي عملوا كده في نفسهم هم اللي اختاروا انهم يرجعوا للكفر تاني وبعدين اتريدون ان تهدوا من اضل الله يعني هو انتم سوزج ما كفاية سذاجة بقى طبعا موضوع من اضل الله احنا شرحناه كتير. وقلنا ربنا لا يضل الناس على اساس شخصي. لكنه بيضل فئات فئة المنافقين
فئة الكاذبين فئة الخائنين وكل انسان يستطيع ان يضع نفسه ضمن هذه الفئات او خارج هذه الفئات وما يبدل الله فلن تجد له سبيلا الفئات اللي ربنا بيضلها دية ما حدش هيقدر يجد لها طريق للنجاة
ما حدش هيقدر يعني ايه ؟ لن تجد له هو آآ هل هناك طريق هداية غير هداية ربنا؟ لأ يعني ايه ؟ هتعملوا انتم هداية تانية غير هداية ربنا! ربنا اضلهم ما فيش! ربنا اضل المنافقين
وهم حطوا اللي يحط نفسه مع المنافقين هيضل ما حدش هيقدر يهديهم. طيب تسعة وتمانين  ودوا لو تكفرون كما كفروا فتكونون سواء فلا تتخذوا منهم اولياء فلا تتخذوا منهم اولياء حتى يهاجروا في سبيل الله. فان تولوا فخذوهم واقتلوهم حيث وجدتموهم. ولا تتخذوا
منهم وليا ولا نصيرا المنافقين اللي ارتكبوا هذه المذابح لابد من الشدة معهم والقبض عليهم واعدامهم في اي مكان تجدوهم فيه. الحزم والشدة هم اللي هينقزوا ارواح منين اخرين لسة هيقتله هيقتله
لو انتم تعاملتم معهم بلين هيكملوا وهيقتلوا اكتر واكتر منكم وخلي بالكم انتم عاوزين تهدوهم مش كده ؟ هم عاوزين يكفروكم عشان تبقوا في الهوا سوا ودوا لو تكفرون كما كفروا فتكونون سواء
اللي بيعمل حاجة غلط عارف انها غلط ومع زلك بينشرها عشان ما يشعرش انه لوحده في الغلط الولد اللي بيشم هيروين وعمال يبيع في هدومه ويبيع عربيته ويبيع جزمته ويبيع كل حاجة
ويسرق من ابوه ويسرق من امه عشان يشتري مخدرات ايه اللي يخليه يدي مخدرات ببلاش لواحد عمره ما جربها ايه الكرم ده ايه الايثار ده؟ ما هو مش لاقي ياكل اصلا. هو اصلا بيدور على بيسرق فلوس عشان يشتري مخدرات. ليه يدي مخدرات ببلاش
ليه بيؤثر على نفسه بيعمل كده عشان يجر رجل واحد جديد عشان يشعر ان هو مش في الضياع لوحده هم عاوزينكم تكفروا عشان تبقوا كلكم كفار ودوا لو تكفرون كما كفروا فتكونون سواء
فلا تتخذوا منهم اولياء حتى يهاجروا في سبيل الله ما تخليش حد يخدعك تزاهروا بالاسلام ما فيش حد هناخد من اللي بيسلموا دول اولياء الا لما يهاجروا يهاجروا الى المدينة
يعني فلا تتخذوا منهم اولياء. يعني ما تاخدوش منهم حلفاء يعتمدوا عليهم في امنكم. وبعد كده يطعنوكم في ضهركم لازم يثبتوا انهم مؤمنين فعلا وزمان كان الاثبات بالهجرة الى المدينة
لغاية فتح مكة كان طريقة اثبات اه اه صدق الاسلام صدق ايمان الانسان بالهجرة الى المدينة دلوقتي الاثبات بقى بهجر الذنوب والمعاصي والحياة باستقامة والانحياز الكامل للاسلام عن السيدة عائشة رضي الله عنها
قالت قال النبي صلى الله عليه وسلم لا هجرة بعد الفتح ولكن جهاد ونية واذا استنفرتم فانفروا ده اللي هيبين بقى لما ينادي المنادي للجهاد هيبان مين هيطلع مين مش هيطلع
لكن اللي يتولوا يعني يرتدوا ويرتكب هذه الجرائم مم فان تولوا فخذوهم واقتلوهم حيث وجدتموهم ولا تتخذوا منهم وليا ولا نصيرا خدوهم بقى في سياق القتال يعني تأثيروهم خذوهم كلمة خذ فلان
في سياق العداء والقتال يعني آآ القي القبض عليه اقول لك فلان اتاخد يعني اتقبض عليه  وقتلوهم اقتلوهم مش قاتلوهم القتل غير القتال. القتال على وزن فعال. مفاعلة يعني بفعل يحدس من طرفين
القتال محاربة لكن القتل من طرف واحد اعدام تقبضوا عليهم وتعدموهم. في اي مكان تجدوه لزلك قال النبي صلى الله عليه وسلم في اسماء معينة عند فتح مكة انهم يقتلوا ولو متعلقين باستار الكعبة
يعني ما تخليهمش يستغلوا حرمة المسجد الحرام في التهرب من عقوبة الاعدام الصادرة عليه ومن الله ولا تتخذوا منهم وليا ولا نصيرا المجرم اللي حكمه الاعدام زي ده ازاي تتخذ منه ولي وتحالفه؟ وتدي له بعد كده ضهرك عشان يحمي ضهرك
وتعتمد على انه هيساعدك وفي الاخر يطعنك في ضهرك هذه الايات خلاصتها يا مسلمين كفاية سفاجة ايه سزاجة نكمل المرة القادمة الموضوع ده ما خلصش لسه اللهم انا نسألك حبك وحب من يحبك وحب كل عمل يقربنا الى حبك
اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ. اللهم حببنا اليك والى ملائكتك
وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك. وعبادك الصالحين اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوبنا. ونرضيك بكل في اجسادنا. اللهم اجعل حبنا كله لك. وسعينا كله في مرضاتك. اللهم اجعل القرآن الكريم ربيع قلوبنا
ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون. فبحق كل حرف فيك
كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين وكن مع اخواننا في تركستان الشرقية وفي كشميرة وفي سريلانكا وفي الهند وانصر يا رب من نصرهم واخذل يا رب من خذلهم وطهر المسجد الاقصى من الدنس فانهم لا يعجزونك
واكتب لنا يا ربنا ختم القرآن فيه اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك. وتوحدت على وتعاهدت على نصرة شريعتك. فوثق اللهم رابطتها وادم ودها واهدها سبلها. واملأها بنورك الذي
الذي لا يخبو واشرح صدورها بفيض الايمان بك وجميل التوكل عليك. واحيها يا ربنا بمعرفتك. وامتها يا مولانا على الشهادة في سبيلك انك نعم المولى ونعم النصير. وصل اللهم وسلم على سيدنا محمد وعلى اله
وصحبه ومن تبع هداه. والسلام عليكم ورحمة الله. ونراكم غدا باذن الله
