السلام عليكم ورحمة الله وبركاته. اهلا بحضراتكم في المقطع رقم ستمية سبعة وتسعين من مقاطع حظر التجول والحلقة الثامنة والعشرون من حلقات تدبر سورة البقرة ارجو من حضراتكم تجيبوا المصاحف. وعلى ما تجيبوا المصاحف او تفتحوا القرآن من اي تطبيق من التطبيقات بتاعة القرآن اللي موجودة عندكم على الموبايل
او على الايباد او على ايا كان في سؤال جا لي واخشى يكون موجود عند اخرين. فخلوني اقرا لكم السؤال الدكتور فاضل فيه حاجة انا مش طبعا انا مش دكتور
في حاجة انا مش فاهماها حضرتك قلت في المقطع رقم ستاشر من تدبر سورة البقرة ان الاقباط كانوا بيذلوا بني اسرائيل وبيستعبدوهم وان ربنا ساعدهم عشان يقف هذا الذل عنهم
هو ليه ربنا عمل لهم كده ؟ مش المفروض ان بني اسرائيل كانت تؤمن بسيدنا عيسى ويخشوا في الدين المسيحي وفهمتوا اللخبطة دي جاية منين سبب اللخبطة دي هو ان في ناس فاهمين ان كلمة اقباط يعني مسيحيين
وده خطأ كبير جدا احنا بنتكلم عن سيدنا موسى اللي قبل المسيح بالفين سنة راح مصر يخرج بني اسرائيل من مصر قبل المسيح بالفين سنة اللي سألتني السؤال ده قبطية مسلمة
يعني ايه قبطية؟ انا قبطي مسلم القبط الكبت القاف بتنطق جيم الجبط ايجيبت الجبت ايجبتن آآ الماني ايه الجيبت فالقبطي يعني المصري الاقباط اللي اذلوا بني اسرائيل دول كانوا وثنيين بيعبدوا عجل ابيس. ما كانوش مسيحيين
يا جماعة السيد المسيح كمان الدين اللي جه به مش المسيحية السيد المسيح جاء بدين اسمه هات ورقة وقلم واكتب اسم الدين الاسلام ومفاجأة تانية بقى سيدنا موسى الدين اللي جه به اسمه اكتب برضو الاسلام مش اليهودية. لو انت فاهم ان السيد المسيح جه
مسيحية وسيدنا موسى جه باليهودية يبقى حضرتك مش فاهم دينك خلوا بالكم ده اساس العقيدة. اللي انا باقوله ده ولو انتم مش فاهمين انا بقول ايه لازم تتكلموا. ده الاساس
ده الاساس السيد المسيح من انبياء الاسلام. سيدنا موسى من انبياء الاسلام عشان نفهم بس الحكاية دي طيب نبدأ بقى النهاردة ما زلنا بنتدبر الايات التي ترد على مزاعم اليهود بانهم اتباع موسى ومتمسكون بالتوراة
وتدبرنا امبارح ربنا بيلقن النبي صلى الله عليه وسلم ربنا يقول له قل يعني بيلقنه ماذا يقول بيلقن النبي الرد عليهم. اقرا معي كده واحد وتسعين في البقرة  اعوذ بالله السميع العليم من الشيطان الرجيم
قل فلما تقتلون انبياء الله من قبل ان كنتم مؤمنين. يعني فين في التوراة؟ امرتم بقتل الانبياء. لو انتم بتقولوا احنا بنؤمن بس بما انزل آآ آآ على موسى. لا فين ؟
فين انزل على موسى انكم تقتلوا الانبياء النهاردة هنشوف بقى كيف لقن الله سبحانه وتعالى النبي صلى الله عليه وسلم كيفية افحام اليهود في مسألة مهمة جدا وهي مفهوم الخلاص
اليهود يروا انهم شعب الله المختار ونول لا سبيل الى الخلاص. يعني دخول الجنة. النجاة من النار الا لليهود فقط وعلى فكرة المسيحيين ايضا شايفين نفس الشيء انك لازم تؤمن بالمسيح مخلص شخصي لحياتك يعني جه ومات على الصليب علشان
ويفديك والا ليس لك فرصة لن تدخل الملكوت. خلاص؟ في سورة اه البقرة الاية مية وحداشر وقالوا لن يدخل الجنة الا من كان هودا او نصارى تلك امانيهم. قل هاتوا برهانكم ان كنتم صادقين
يعني اليهود بيقولوا لن يدخل الجنة الا اليهود والنصارى بيقولوا لن يدخلوا الجنة الا النصارى يعني عندهم مجرد الايمان يكفي. تلك امانيهم هذه اكاذيب واختلاقات هم اختلقوها ممكن واحد يقول ايه؟ الله! طب ما احنا بنقول نفس الكلام
احنا مين المسلمين بنقول نفس الكلام. طبعا لأ ده لو انت فاهم ان الاسلام بيضمن لك عدم دخول النار يبقى حضرتك مش عارف الالف من كوز الدرة في الاسلام ده الاسلام هو الدين الوحيد في العالم اللي بيضمن دخول النار لاتباعه ازا اكتفوا بالايمان وحده ولم يعملوا العمل الصالح
ونحن نتدبر القرآن لما عشان نفهم ده الوعد بالجنة لمن يؤمن ويعمل الصالحات. الذين امنوا وعملوا الصالحات. من يؤمن ويعمل صالحا لا الايمان وحده يكفي ولا العمل الصالح وحده يكفي في الاسلام
وتكلمنا في الموضوع ده مئات المرات قبل كده. طيب اللي يهمني دلوقتي هو ازاي بقى ربنا خلى سيدنا محمد عليه الصلاة والسلام يفحمهم في المسألة دي. ما هم قالوا بقى ما حدش هيخش الجنة الا احنا
اقرا بقى الاية اربعة وتسعين. هات الاية اربعة وتسعين معي قل ان كانت لكم الدار الاخرة عند الله خالصة من دون الناس تتمنوا الموت ان كنتم صادقين قل لهم يا محمد
لو انتم فعلا ضامنين النجاة في الدار الاخرة خالصة من دون الناس. يعني انتم مؤمنين ان انتم الوحيدين اللي هتنجوا من العذاب وتدخلوا الجنة كده مباشرة حد في الدنيا يعرف انه لو مات هيروح الجنة ومش هيتمنى يموت
وتمنوا الموت ان كنتم صادقين. ياللا طبعا لن يتمنوا الموت طيب ازاي مؤمنين انكم داخلين الجنة لو انتم مؤمنين انكم اكيد داخلين الجنة طب حد فيكم يتمنى الموت؟ ما حدش هيتمنى الموت فيهم ابدا
هنا بقى فيه سؤال طب وهل يجوز للمسلم ان يتمنى الموت  يجوز للمسلم ان يتمنى الموت بعد العمل الصالح ليلقى ربه ويجازيه به لذلك المجاهد في سبيل الله يتمنى الموت. سيدنا عمار ابن ياسر في معركة الصفين قال الان القى الاحبة محمدا وصحبه ومات
ايدك صحابي اسلم في احدى الغزوات الصحابة ادوا له بعض المال من الغنائم فقال لهم ايه ده ؟ قالوا له ده نصيبك الذي قسمه لك رسول الله صلى الله عليه وسلم
فذهب للنبي صلى الله عليه وسلم وقال له ما على هذا اتبعتك ولكني اتبعتك على ان ارمى ها هنا. واشار الى حلقه على ان ارمى ها هنا بسهم فاموت وادخل الجنة
فقال النبي صلى الله عليه وسلم ان تصدق الله يصدق ملابس قليلا ثم نهضوا الى العدو فاوتي به الى النبي صلى الله عليه وسلم يحملوا جابوه متشال وقد اصابه سهم حيث اشار
وقال النبي صلى الله عليه وسلم اهو هو؟ هو نفس الراجل قالوا نعم قال صدق الله فصدقه يجوز للمسلم تمني الموت عند المواقف التي يضمن فيها انه اذا مات يموت شهيدا يدخل الجنة لكن لا
يجوز للمسلم ان يتمنى الموت يأسا من الحياة لا يجوز. في الحديث المتفق عليه لا يتمنين احدكم الموت لضر اصابه واحد ما اتفقر. واحد فقد فلوسه. واحد مش عارف اصيب بايه. واحد مات له عيل. واحد مات ابوه. واحد مات امه. واحد ماتت مراته. واحد
ما ينفعش يتمنى الموت عشان ضرر اصابه في الدنيا. هذا لا يجوز فالنبي قال فان كان متمنيا وده حديث متفق عليه يعني البخاري ومسلم فليقل اللهم احيني ما كانت الحياة خيرا لي
وتوفني اذا كانت الوفاة خيرا لي المهم لما النبي عليه الصلاة والسلام قال ليهود المدينة والان كانت لكم الدار الاخرة عند الله خالصة. يعني انت بتاعتكم انتم هم كانوا مؤمنين ان هم الوحيدين اللي هيخشوا الجنة
من دون الناس فاتمنوا الموت ان كنتم صادقين. ما حدش منهم تمناها ابدا. بالرغم ان القرآن قال كده القرآن في الاية اللي بعدها قال ولن يتمنوه ابدا بما قدمت ايديهم والله عليم بالظالمين. القرآن قال لن يتمنوه ابدا
لو حد منهم عنده عقل كان طلع تمني الموت يوم يثبت كذب القرآن ما قدروش الرسول عليه الصلاة والسلام قال لو حد منهم كان طلع وتمنى الموت كان غص بريقه
آآ ومات يعني كان ممكن يشرق ويموت في ساعتها. ما حدش فيهم يقدر يتمنى الموت ليه تخيلوا ليه  الكافر المشرك او الملحد او اللي بيعبد اصنام بيحب الحياة ولا يريد الموت
لانه مش مؤمن ان فيه اله هيحاسبه. او مش مؤمن اصلا ان فيه حساب بعد الموت ولا بعث بعد الموت بالنسبة له الموت عبارة عن ثناء خلاص فناء وده شيء مرعب الفناء ده
بالنسبة له بيتمنى يعيش اطول فترة ممكنة لكن اليهود عكس كده بالزبط قلنا المشركين مش عاوزين يموتوا بسبب كفرهم بالله دول بقى مش عاوزين يموتوا بسبب ايمانهم بالله. لانهم مؤمنين بالله. ومؤمنين ان الله سيحاسب الظالمين
عارفين انهم ظالمين. بص اقرا الاية ولن يتمنوه ابدا بما قدمت ايديهم. والله عليم بالظالمين مش بيتمنوا الموت بسبب الظلم اللي ارتكبوه وعارفين انهم ظالمين يعني الست الفلسطينية في الشيخ جراح بتقول لليهودي الامريكي اللي من بروكلين ها ده من نيويورك داخل يا داوود
ذا بيتي انت انت بتسرقه قال لها عارف اني بسرقه. لكن لو انا ما سرقتوش هيسرقوا واحد تاني ده يتمنى الموت ازاي ده يتمنى يعيش تريليون سنة يعني واحد زالم وعارف انه زالم ومؤمن ان فيه اله هيحاسب الزلمة. يا اخي حاجة تجنن عكس الناس كلها عكس كل الناس
اقرا بقى ستة وتسعين ولتجدنهم احرص الناس على حياة ومن الذين اشركوا يود احدهم لو يعمر الف سنة وما هو بمزحه من العذاب ان يعمر. والله بصير بما   ولتجدنهم ده لام القسم. ربنا بيقسم
انهم احرص الناس على عدم الموت ومن الذين اشركوا. يعني واكثر حرصا من المشركين اللي بيعبدوا الاصنام كمان. ليه؟ لان المشرك قلنا مش مؤمن ان فيه بعث وحساب هو مش خايف اوي من الموت زي اللي مؤمن بالبعث والحساب وعارف انه ظالم
هو بالنسبة له الموت مخيف لانه فناء. لكن ما فيش نار بعد كده. ولا جنة ولا بتاع. خلاص  لكن اليهودي والنصراني والمسيحي ايضا مؤمن ان في بعث وحساب النصراني عايش في ملكوته وفاكر نفسه وداخل الجنة بموتوسيكل يوم القيامة خلاص هو ضالين. تايه
اليهودي عارف انه مخطئ وعارف الحق كويس اوي وعارف الباطل كويس اوي وعارف انه ظالم لذلك هو اكثر الناس حرصا على الحياة. والغريب بقى اكثر الناس حرصا مش على الحياة على حياة
حد فيكم ملاحز ان كلمة حياة نكرة ولتجدنهم احرص الناس على حياء. انا كنت اتوقع ولتجدنهم احرص الناس على الحياة  على حياة على الحياة يبقى هي حياة واحدة. لأ. هو عايز اي حياة
مش لازم تكون حياة كريمة حتى. المهم ما يموتش حتى لو عاش حياة الذل بس ما يموتش يود احدهم لو يعمر الف سنة طب ليه مش مليون سنة؟ انا قلت داوود دا يتمنى يعيش تريليون سنة مع ان ربنا قال الف سنة. ازاي يا فاضل تقول تريليون وربنا قال الف
لان كلمة الف كانت هي اسم اكبر رقم في هذا الوقت كلمة مليون كلمة حديثة مستحدثة. كلمة مليار كلمة حديثة. تريليون كلمة حديثة. دي كلها كلمات مستحدثة. في اللغة العربية
الوقت اكبر اسم لرقم الف لما ملك يرسل مليون درهم مساعدة للشعب كانوا يقولوا ارسل هارون الرشيد الف الف درهم في حديس ضعيف حتى اللي هو بتاع دعاء السوق ان اللي يقوله هو داخل السوق ياخد الف الف حسنة
ما قالش مليون حسنة. مم لذلك الف معناها الكثرة الشديدة جدا اكبر رقم انا شرحت الموضوع ده في سورة القدر قلنا ليلة القدر خير من الف شهر. ده مش معناه تجيب الكلكوليتر وتقسم الف على اتناشر تطلع ليلة القدر اه
تساوي تلاتة وتمانين سنة واربع شهور وتلات تيام لأ لأ ليلة القدر خير منه اكبر رقم الف شهر يعني فيها خير لا نهائي. اكبر من اكبر رقم خير من اكبر رقم
يود احدهم لو يعمر الف سنة. يعني يفضل يعيش للابد وما هو بمزحه من العذاب ان يعمر هنا يعمر يعني يعيش عمرا طويلا في النهاية مهما مهما الانسان عمر من الذي يعمر هو الله
ماشي الانسان يبقى معمر. ما فيش حاجة اسمها انسان معمر. لا يجوز تقول كده. المعمر هو الله الانسان ده معمر يعني آآ آآ كبير في السن يعني يعني سنه فوق التمانين وخمسة وتمانين. اسمه معمر
في النهاية اللي عاش عمرا طويلا ده هم آآ هناك بعث وهناك حساب ما لهاش حل العمر الطويل لن يزحزحه عن العذاب يوم القيامة لن يزحزحوا يعني مش هيبعدوا سنتي واحد عن العزاء ولا مللي
والله بصير بما يعملون يعني بلاش سزاجة. ربنا شايف كل حاجة بيعملوها. يلا نتدبر بقى ما انت مسلم عمال تقرا عن اليهود وتدحك لأ اقرا كم مرة بقى وحاسب نفسك انت عملت حاجة حرام
وانت عارف انها حرام وعارف ان ربنا شايفك. ما هي دي بالزبط اخلاق بني اسرائيل وانا قلت لكم قبل كده لما بدأنا الاية اربعين كل البلاوي اللي عملوها احنا بنعملها
وقعنا في كل حاجة ما عدا قتل الانبياء عشان ما فيش انبياء نقتلهم. امة امتنا ماشية على نفس الخطوات حاجة خطيرة جدا جدا ازا ما لحقناش نفسنا بتدبر القرآن هنضيع
هنضيع هم مغضوب عليهم مش عشان بني اسرائيل لأ مغضوب عليهم عشان عارفين الحق وعارفين الباطل واختاروا الباطل. طب ما احنا بنعمل كده احيانا ما تحاسبوا نفسكم يا جماعة  ازا كنت هتقرأ القرآن
بدون تدبر لن يغيرك. لن يغيرك اقرا بقى معي سبعة وتسعين من تمانية وتسعين قل من كان عدوا لجبريل فانه نزله على قلبك باذن الله مصدقا لما بين يديه وهدى وبشرى للمؤمنين
من كان عدوا لله وملائكته ورسله وجبريل وميكال فان الله عدو للكافرين اليهود كانوا ما بيحبوش سيدنا جبريل وهي على فكرة تقرأ في قراءة شعبة قل من كان عدوا لجبرائل
لجبرأل وتقرأ في قراءة الكسائي وحمزة وخلف. قل من كان عدوا لجبرائيل لجبرائيل ليه ؟ لان اليهود بينطقوها كده واليهود لا يقولوا جبريل والاية دي مش نازلة لك انت بس. دي نازلة كمان ليهود المدينة بتدعوهم واسلم منهم ناس. كعب الاحبار وعبدالله بن
كعب الاحمر ده منفسرين القرآن  المهم وعلى فكرة سبحان الله يعني كثير من الكلمات تنطق اللي هي او او آآ عبرية فيما يخص بني اسرائيل. مسلا كلمة اليم آآ فالقوه في اليم. اليم يعني البحر بالعبري
جاءت عشر مرات في القرآن فقط في قصص بني اسرائيل. ييجي كلمة بحر المهم هم بيكرهوا بقى سيدنا جبريل ليه لانهم يؤمنوا انه من اهم الملائكة ويؤمنوا انه يجلس على يمين الله يوم القيامة
ومع ذلك يكرهوه ليه ؟ قال لك لانه يأتي بالخراب. كل ده لان النبي دانيال. كان فيه نبي اسمه دانيال آآ مم قبل السيد المسيح بحوالي ست قرون معروف واظن اصبح نبي في الاسر وهو في بابل
آآ شاف رؤية وسيدنا جبريل فسرها له بخراب الهيكل وتدمير اورشليم القدس وبالفعل حصل كده ازن على ايد ان ابوه خد نصر الملك البابلي هم بيكرهوا سيدنا جبريل عشان كده. ده كلام غريب جدا. يعني هو فسر الرؤية واللي قاله حصل
هو ما له؟ لكن ربما كان هناك سبب اخر اليهود المدينة يجعلهم يكرهوا سيدنا جبريل وهو انه نزل بالقرآن على قلب النبي محمد صلى الله عليه وسلم. وهم كانوا بيتوقعوا نزول الوحي على
رجل منهم قل من كان عدوا لجبريل فانه نزله على قلبك باذن الله هو ما له هو مش بايده. ده بياخد اوامر من ربنا وبينفزها نزل القرآن على قلب النبي باذن الله
والاية دي من الايات اللي انا باستخدمها في رد شبهة آآ بتاعة القراءات. اما ناس يقول لك ايه ؟ ما تقعدش تقول لي بقى قراءة ايه وقراءة ايه القراءات العشر
متواترة. النبي عليه الصلاة والسلام سمع اي قراءة فيهم الاية بتقول لك مين قال لك النبي سمع القرآن كله بودنه! ايه ده القرآن نزل على قلب النبي صلى الله عليه وسلم. اتعمل له داونلودينج على قلبه
باحرفه السبعة بقراءاته كلها بفهمه بطريقة تلاوته كل حاجة هل عندك شك في ان النبي عليه الصلاة والسلام كان فاهم القرآن طبعا لا نشك انه كان فاهم القرآن كويس اوي
هل عندك دليل ان سيدنا جبريل كان بيجلس جلسات شرح يشرح فيها القرآن والمقصود من الايادية والحكمة من الايادي لأ  طب ربنا فهمه القرآن ازاي القرآن نزل بالشرح بتاعه بالفهم بتاعه بمعانيه بقراءاته بكله على قلب النبي صلى الله عليه وسلم. والسيدة عائشة
قالت ان لما كان يأتيه الوحي كانت تعتريه يعني شدة وكان يسمع صوت كصلصلة الجرس وبعد كده يقول لهم يا او يتلو يفوق من من الحلة اللي بتعتريه ويقول لهم الايات اللي تلقاها
في النهاية جبريل ربنا ما ادالوش القرآن وقال له انزل اختار بانسان وادي له القرآن. لأ فانه نزله على قلبك باذن الله. ده دليل ان يهود المدينة كانوا كارهين سيدنا جبريل لان عندهم احباط. احباط كانوا مستنيين ينزل على واحد منهم
الملائكة يفعلون ما يؤمرون واللي نزل على قلبك يا محمد ده مصدق لما بين يديه يعني بيشهد بصدق الكتب السابقة بما فيها التوراة كتب بني اسرائيل وهدى وبشرى للمؤمنين هدى هداية بيرشد الى رضوان الله
وبشرى بيبشر المؤمنين بالجنة. ما له بس جبريل عمل لكم ايه  يلا تمانية وتسعين من كان عدوا لله وملائكته ورسله وجبريل وميكال فان الله عدو للكافرين  الله سبحانه وتعالى يعادي
من يعادي رسله اللي يعادي رسل الله ربنا يعادي. هو عدو لله اللي يعادي محمد عدو لله لما تشوف واحد بيهاجم النبي عليه الصلاة والسلام حتى لو من اتباع اديان اخرى هو عدو لله
واحد بيعادي الملائكة يبقى بيعادي الله برضو الدين غير قابل للتجزئة احنا ما بنقيش هو مش مش مش طماطم هنقي الجامد ونسيب المفعص عشان هنعمل سلطة. لأ ما فيش حد مش هتنقوا ملائكة على مزاجكم. مش هتنقوا رسل على مزاجكم. خلص الموضوع. ولا كتب على مزاجكم
ولا احكام من احكام ربنا على مزاجكم هذا كفر. والله عدو للكافرين. تدبر بقى كده يا مسلم انت كمان بتنقي من الاسلام حاجات وبتترك حاجات غيرها ولا مش بتعمل كده ؟ بينك وبين نفسك انت جاوب نفسك
احنا عاوزين نلتزم بما يرضي الله مش اللي يرضينا احنا اذا ارضيت الله ارضاك اذا ارضيت الله ارضاك الله معي اخر اية بقى النهاردة تسعة وتسعين ولقد انزلنا اليك ايات بينات وما يكفر بها الا الفاسق
بعد ما شفت يا محمد كفرهم بالرغم من المعجزات اللي اوتيها موسى عصى انتقلب الثعبان وشقت البحر وفجرت الماء من الصخر. كل هذه البينات وكفروا برضو ما تزعلش بقى لما يكفروا بما اوتيت انت كمان
ولقد انزلنا اليك يا محمد مادام الى الخطاب بصيغة المخاطب المفرد يبقى النبي عليه الصلاة والسلام. قل يبقى النبي ولقد انزلنا اليك يبقى النبي ولقد انزلنا اليك ايات بينات ربنا اطلق على كلامه
اسم ايات ما سمهاش جمل زي ما هو الحال في النثر والخطابة بيتكون من جمل وليس ابيات كما هو الحال في الشعر كل وحدة من وحدات النص القرآني اسمها اية
اية يعني علامة تدل على الله. معجزة محمد صلى الله عليه وسلم هي القرآن الكريم ايات بينات كل بقى ما حدث من خوارق زي نبوع الماء من بين يد اصابعه. تكثير الطعام بيده. تسبيح الحصى في يده
كل دي خوارق لا تسمى معجزات لانها لم تحدث امام الخصوم لو حصلت قدام الخصوم يعني الكفار اللي من مصلحتهم يختصموا ويثبتوا انها غير صحيحة تبقى هي هي تبقى معجزات
ليه بقى؟ لان الله ابى ان تكون للرسالة الاخيرة الخالدة معجزة ليست معجزة اخيرة وخالدة والمعجزة الاخيرة الخالدة هي القرآن الكريم ونتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب
واجعله قوة لنا فيما تحب وما زويت عنا مما نحب واجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد على الظرائر. اللهم حببنا
اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين. اللهم احي قلوبنا بحبك. واجعلنا لك تحب اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك
وسعينا كله في مرضاتك. اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا
اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون فبحق كل حرف في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا
ولهم واحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. وكن مع
اخواننا في تركستان الشرقية وفي الشام وفي كشميرا وفي الهند وفي سريلانكا وانصر كل من نصرهم واخذل كل من خذلهم وطهر المسجد الاقصى من الدنس فانهم لا يعجزونك اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او من
مريضا به او حاملا له فالبسه ثوب الصحة والعافية عاجلا غير اجل ومن لم يصب به فقه شره وابعده عنه ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك
وتوحدت على دعوتك وتعاهدت على نصرة شريعتك فوثق اللهم رابطتها. وادم ودها واهدها سبلها. واملأها بنورك الذي لا يخبو. واشرح بفيض الايمان بك وجميل التوكل عليك واحيها يا ربنا بمعرفتك
وقامتها يا مولانا على الشهادة في سبيلك انك نعم المولى ونعم النصير. وصل اللهم وسلم على سيدنا محمد وعلى اله وصحبه ومن تبع هداه. والسلام عليكم ورحمة الله وبركاته ونراكم غدا باذن الله في نفس هذا الموعد ان كنا من اهل الدنيا
