السلام عليكم ورحمة الله وبركاته اهلا بحضراتكم في المقطع رقم خمسمية وستة من مقاطع حظر التجول والحلقة السابعة من حلقات تدبر سورة محمد. ارجو من حضراتكم تجيبوا المصاحف وافتح معي سورة محمد
وهنقرا الاية خمسة وعشرين. افتح المصحف اعوذ بالله السميع العليم من الشيطان الرجيم ان الذين على ادبارهم من بعد ما تبين لهم الهدى الشيطان سول لهم واملى لهم الارتداد والحركة في الاتجاه المعاكس
ضربت الكرة في الحائط فارتدت يعني رجعت في عكس الاتجاه خمسة وعشرين ان الذين ارتدوا على ادبارهم يعني كانوا ماشيين في اتجاه ثم غيروا مسارهم ومشيوا في الاتجاه  فعليا اللي كانوا في غزوة احد خرجوا للقتال مع النبي صلى الله عليه وسلم ثم عادوا من ارض المعركة ارتدوا فعليا
من احد الى المدينة وايمانيا ارتدوا ولو عن بعض الايمان بعضهم منافق خالص. يعني كافر لكنه يظهر الايمان. والبعض الاخر مؤمن بلا اله الا الله ولكنه جبن وجبنه جعله يرتد عن طاعة الله
فكان ماشي في اتجاه ارضاء الله ثم ارتد ومشى في اتجاه سخط الله. فارضاء الله اتجاه سخط الله عكس الاتجاه وفي ناس بترتد عن الايمان كله بعد ما كان مؤمن بلا اله الا الله
اصبح لا يؤمن بلا اله بقى يؤمن باله اخر او بالهة مع الله منكم ناس بتقول لك ايوة او بقى ملحد ما تصدقوش ان في حاجة اسمها ملحدين اطلاقا الناس مش بتعبد اي اله ده كزب
الكل بيعبد واللي مش بيعبد اله سواء الله او اله مزيف من اختراعه فهو بيعبد نفسه وبيعبد شهواته وبيقول انه مش بيعبد اي اله. وهو مش دريان ان هو غارق
في العبادة حتى اذنيه غرقان في عبادة هواه وعبادة وعبادة شهواته  هو العبودية لابد منها اما تبقى عبد لله او عبد لشهواتك في سورة الجاثية ربنا بيقول افرأيت من اتخذ الهه هواه
نرجع بقى نلاقي خمسة وعشرين تاني. سورة محمد ان الذين ارتدوا على ادبارهم من بعد ما تبين لهم الهدى الشيطان سول لهم واملى لهم الاية هدفها انها تبين سبب ارتداد الناس
اي نوع من الردة الردة عن بعض الاوامر او الردة عن بعض العقائد او الرد عن الدين كله. السبب هو ان الشيطان سول لهم واملى لهم سول يعني سهل الواحد لما بيسمع كلمة الكفر
او الردة عن الاسلام بيستتقلها ويستبعدها عن نفسه جدا اعوز بالله شيء مستحيل الواحد يفكر ان واحد الواحد يدخله الردة عن الاسلام فالشيطان بيدخل للناس اللي زينا كده ويبدأ يسهل لهم
ويقربها لهم ويوسوس لهم يقول لك ده فلان صاحبك كان متدين وكان بيصلي وكان بيصوم خلاص لا بيصلي ولا بيصوم وقف كل ده. وهو هو نفس الشخص ونفس الجدعنة ونفس كل حاجة. بس بطل يصاد يعني. يبدأ سول لهم بيسهل لهم الامر. بيقربوا
انت يعني واخد ايه من الصلاة؟ هيبدأ يسول لك. ما انت بقى لك كم سنة بتصلي. شف حالك عامل ازاي. شف الديون اللي عليك مش لازم يبدأ معه من انه هيترك الدين تماما. لأ هو بيجر رجله. سول لهم
فالواحد على طول لما تيجي الافكار دي يقول ايه اعوذ بالله من الشيطان الرجيم فاما ينزغنك من الشيطان نزغ فاستعذ بالله من الشيطان الرجيم. ده لو حصل كده والواحد مات على الكفر هتبقى مصيبة
هيبقى الواحد ضاع تماما الموت يأتي فجأة فالواحد يقعد يقول لنفسه ايه ده لو حصل كده ده الواحد تبقى مصيبة طب فرضا الواحد مات وهو كافر هنا بقى ييجي دور ايه؟ واملى لهم. يبدأ يقول لك ايه
يا عم موت ايه اللي بيجي فجأة ناس بتخش مستشفيات وبتقعد في المستشفيات وتطلع منها وترجع تدخلها يبدأ يملي يقول لك ايه الاملاء هو الامهال انه يمد لك. الشيطان يخدعك بانه يخليك تتصور ان عمرك ممتد. تموت ايه يا عم
انا عيني عليك باردة ده انت الدكتور اخر مرة قال لك ده انت قلبك زي ما يكون قلبي شاب عنده تمنتاشر سنة ومعزم الوفيات بتحصل من الازمات القلبية وانت الدكتور قال لك قلبك حالته كويسة بقى انت قدامك على الاقل خمسين سنة
فلو لاك لسة خايف من مقابلة ربنا يقول لك طب هاقول لك حاجة ابوك مات عنده كم سنة؟ تقول له سبعين سنة. يقول لك وانت عندك كم سنة؟ تقول له اربعين سنة. يوه ده انت قدامك يجي تلاتين سنة كمان
الكلام كله غير منطقي. لكن الشيطان بيستخدم الزن على الودان. علشان كده اسمها ايه وسوسة مش واس واحد وسوس هو ما بيهمدش فاكرين ابليس لما اصبح شيطان في سورة الاعراف
قال ايه  قال فبما اغويتني لاقعدن لهم صراطك المستقيم. بيقول لربنا ده انا هاقعد لهم على الصراط المستقيم بتاعك ثم لاتينهم من بين ايديهم ومن خلفهم وعن ايمانهم وعن شمائلهم ولا تجد اكثرهم شاكرين. ما بيزهقش
هيجيلك من يمينك ومن شمالك ومن قدامك من وراك هو شغلته يضللك؟ يرجع تاني السؤال طب ما هم كده ضحاياه اللي وسوس لهم الشيطان دول طب ما هم ضحايا الشيطان. حتى لو مخطئين
لانهم اتبعوا الشيطان بس برضه هم ضحايا لمخلوق ربنا خلقه. ومخلوق مش غبي. مخلوق زكي بيستخدم زكاؤه في انه يوقع بهم ويضلل ازا في جزء من المسئولية مش عليهم ده هييجي في دماغك على طول
هم برضه ضحايا هتلاقي الاية اللي بعدها ستة وعشرين بترد عليك ذلك بانهم قالوا للذين كرهوا ما نزل الله سنطيعكم في بعض الامر. والله يعلم اصرارهم هم اللي اضعفوا نفسهم ضد وسوسة الشيطان
باتباع الهوى واتباع الشهوات. فاكرين الالتفات اللي في الاية اربعتاشر ارجع معي وهات الاية اربعتاشر معلش افمن كان على بينة من ربه كمن زين له سوء عمله. واتبعوا اهواءهم وقلنا ان المتوقع كان ان الاية تمشي كلها مفرد
كمن زين له سوء عمله واتبع هواه مفرد ليه قلبت الصيغة من المفرد للجامعة واتبعوا اهواءهم. قلنا عشان زين له صيغة صيغة مبني للمجهول. ازا ممكن اللي بيقرأ القرآن يظن ان الانسان اللي
زين له دواء وبقى يعني مفعول به او يعني نائب فعل يعني بس يعني اللي زين له سوء عمله ده مزلوم بعض الشيء  لانه على الاقل ضحية للشيطان. بالتالي الانسان يظن انه مش من العدل
انه يعاقب عقاب شديد لان بعض المسئولية مش عليها المسئولية لازم تتوزع فالاية عملت التفات من المفرد للجمع وتكلمت بصيغة الجمع وكأنها بتقول لك كلهم اتبعوا اهواءهم. ما فيش واحد منهم يصعب عليك
كلهم اتبعوا اهوائهم الاية ستة وعشرين بتقول لك انهم اتبعوا هواهم وهم كمان. ده مش اتبع هو اواهم ده خدوا خطوات عملية ذلك بانهم قالوا للذين كرهوا ما نزل الله سنطيعكم في بعض الامر
الله يعلم اسرارهم لما شافوا اللي بيكرهوا القرآن كرهوا ما نزل الله اللي هو القرآن. او بيكرهوا اوامر الله عملوا ايه ؟ تآمروا معهم بيقولوا لهم هنتبعكم. صحيح مش في كل حاجة
لكن هنتبعكم على الاقل في بعض الامر علشان ما يتكشفوش بالكامل. ده كله بيضعف مناعة الانسان ضد وسوسة الشيطان. لما يروح يتآمر مع اعداء الاسلام. ما هو كده عمال يضعف نفسه
اكتر كل شوية لغاية ما يرتد بالكامل فبيتآمروا معهم الكلام ده مش بيبقى في العالم بيبقى في السر هناك مؤامرات كثيرة تحاك في السر وفي الغرف المغلقة ضد الاسلام. لازم تفهموا كده
كمل بقى ستة وعشرين والله يعلم اصرارهم على فكرة والله يعلم اصرارهم قراءة اربعة من القراء والله يعلم اسرارهم. قراءة ست قراء اخرين منهم آآ نافع يعني ورش يقرأ والله يعلم اسرارهم. والله اعلم واش منهم ولا لأ مش عارف
اه ورش يقرأ اسرارهم  الاصرار يعني الفعل نفسه ان الانسان يسر بامر معين لشخص معين او لمجموعة اشخاص لكن مش بيعلن لا يعلن الامر ده علانية ده عملية الاصرار. لما اقول لك ايه تعال اقول لك سر
انا بعمل اصرار الاسرار هي المعلومات نفسها اللي اصبح لا يعرفها الا الانسان اللي اصر بها والانسان اللي سمعها دي اسمها اسرار مع الله لا توجد اسرار الله يعلم الاسرار
سورة طه احنا تدبرنا وان تجهر بالقول فانه يعلم السر واخفى السر اللي حد بيقوله لحد تاني وما حدش يعرفه غيرهم. واخفى اللي حتى ما قالوش وجوة قلبه ربنا يعلمه
التدبر بقى هو انك تنظر في الاية كيف تغيرك انت سيبك من المنافقين دلوقتي ربك يعلم اسرارهم ربك يعلم اسرارهم هم بس  ربك يعلم السر كله ربك يعلم اسرارك انت كمان
وهم منافقين ليه مش علشان ظاهرهم افضل من باطنه. يعني ظاهرهم اللي الناس شايفاه افضل من حقيقتهم اقعد وفكر في نفسك الناس تعرف عنك ايه وبتنظر لك ازاي انت حقيقتك ايه
ما حدش هيعرف يحكم الحكم ده على نفسك غيرك انت. انت احسن واحد يحكم على نفسك بس خليك صادق مع نفسك الاية خمسة وعشرين ايضا لها قراءة اخرى نرجع بقى كمان اية
ان الذين ارتدوا على ادبارهم من بعد ما تبين لهم الهدى الشيطان سول لهم واملى لهم الامام يعقوب الحضرمي قرأها. واملي لهم يعني ربنا هو اللي بيملي له الشيطان سول لهم يعني سهل لهم. مسألة الردة
ولكن الاملاء يعني المد في العمر لا يفعله الا الله الله هو اللي املى لهم اي امد في عمرهم لينفذوا ما خططوا له من الشر ومن الردة عن اوامر الله
او عن دين الله كله يبقى واملى لهم يعني الشيطان هو اللي املى ده تعبير مجازي الشيطان ما يقدرش يمد في عمر حد لكن معنى ان الشيطان اللي هي القراءة اللي احنا بنقراها قراءة حفص
الشيطان سول لهم يعني سهل لهم. واملى لهم يعني ضحك عليهم وفهمهم انهم هيعيشوا كتير ولن يموتوا. لكن في الحقيقة هو ما يقدرش يملي. يعني ما يقدرش يمد في عمر حد
تمام؟ ده على القراءة دي الشيطان وده الشيطان ده اللي حصل. الشيطان ضحك عليهم وفهمهم ان عمرهم طويل المعنى بتاع قراءة يعقوب من اروع ما يمكن ايضا. ان الله هو اللي امد في اعمارهم بالفعل عشان ينفزوا اللي قرروه ويفعلوه من الردة
ما هو كان ممكن حد لما الشيطان يوسوس له انه يرتد يموت قبل ما يرتد يموت قبل ما يرتد اقرا معي الاية ستة وعشرين ذلك بانهم قالوا للذين كرهوا ما نزل الله سنطيعكم في بعض الامر
والله يعلم اسرارهم لا شيء يحدث رغما عن الله ربنا اراد ان الانسان لا يعصي لكن ربنا شاء ان يكون الانسان حرا في اختياره ايضا ربنا اراد ان الانسان ده يعصيه. لكن مشيئة الله ان الانسان حر في اختياره
لو محتاج عمر يعمل فيه الصالحات يعطيه. لو محتاج عمر يعمل فيه الشرور يعطيه احنا كده بفضل الله اللي بنعمله ده احنا بنتدبر القراءات كمان وحاجة هاقولها لكم حطوها في قدامكم كده حلقة
المعنى الكامل للقرآن هو مجموع معاني القراءات في الايات اللي فيها اختلاف يؤثر في المعنى تقريبا ربع او تلت الاختلافات تؤثر في المعنى. بقية الاختلافات في القراءات هي اختلافات لغوية يعني لغة. يعني ما تؤثرش في المعنى. انما اللي بيؤثر في المعنى ده من اروع ما يمكن انك تجمع المعاني دي عشان تطلع بالصورة الكاملة
طيب المرتد المنافق ده عقابه امتى ؟ مش بس في الاخرة؟ لأ. ده بيعجل له عقاب صغير كده وهو بيموت وعقاب نفسي مش عقاب جسدي. اقرا معي الاية سبعة وعشرين وتمانية وعشرين
اقرأ معي اه سبعة وعشرين وتمانية وعشرين فكيف اذا توفتهم الملائكة يضربون وجوههم وادبارهم ذلك بانهم اتبعوا ما اسخط الله وكرهوا رضوانه فاحبط اعمالهم الملائكة وهم بيتوفوهم وهم بيقبضوا ارواحهم
يضربون وجوههم وادبارهم. هتقول لي طب ما هو ده عزاب جسدي في الاخلاق. جسدي مين  ده بيضربوا بالاقلام وبالشلاليت في عقاب بدني ده انت انت تحب افكرك في القرآن قال لنا العقاب البدني
الاخرة بيبقى عامل ازاي نار واكل من شجرة الزقوم ولا لا لا الام بقى تانية خالص تجعل اهل النار يطلبوا الموت ونادوا يا ما لك ليقضي علينا ربك عايزين يموتوا مش قادرين يتحملوا. انما الضرب على الوجه ده اهانة
الضرب على الدبر اهانة يعني هو اللي ضرب ماكرون رئيس فرنسا على وشه ده. كان يقصد ان هو يؤلمه؟ لأ كان يقصد يهينه اللي بيضرب بالشلوت على المقعدة بتاعته ده
يبقى عايز يسبب الم للي بيضربه بالشلوت ؟ لأ. ده بيضربه في حتة عاملة زي المخدة. اكتر حتة فيها الدهون في جسم الانسان. مش هيحس بحاجة. لكن بيضربه عشان مينو
تهزيق فالناس دي هتتروق هتتهزق وهي بتايه ؟ بتموت. اقرا سبعة وعشرين فكيف اذا توفتهم الملائكة يضربون وجوههم وادبارهم هم كانوا بيتآمروا في السر على الاسلام عشان يتفادوا الاهانة المجتمعية
عشان ما يتقالش عليهم منافقين. عشان ما يتقالش عليهم خونة اول حاجة وهم بيموتوا هيواجهوها هي الاهانة طيب وليه على الوجه وفي الدبر بالزات تمانية وعشرين هي بتقول لك ذلك بانه متبع ما اسخط الله
وكرهوا رضوانه فاحبط اعمالهم عملوا حاجتين. اتبعوا ما اسخط الله. والاتباع يكون بالوجه ما انت عشان تتبع حد بتمشي ما انت عشان تتبع حد بتمشي وراه فبتقبل بوجهك فيهان على وجهه
اللي اتبع ما اسخط الله يهان على وجهه. والحاجة التانية هي انهم وكرهوا رضوانه اللي بيرضي الله هم كرهوه اعرضوا عنه يعني اعطوه ضهرهم فيهن على ضهره قارن بقى استقبال الملائكة للانسان المنافق المرتد عند الموت كده
واستقبالهم للمؤمن اللي تدبرناه في سورة النحل مسلا الذين تتوفاهم الملائكة طيبين يقولون سلام عليكم بيحيوهم وفي الحواميم اللي صورة محمد جاية وراهم على طول في المصحف بالرغم من التمن سنين اللي بينهم تقريبا
انما بتلم معانيهم كلها في سورة فصلت احنا تدبرنا ان الذين قالوا ربنا الله ثم استقاموا تتنزل عليهم الملائكة الا تخافوا ولا تحزنوا. وابشروا بالجنة التي كنتم انتم توعدون قارن استقبال الملائكة ده
لاموات المؤمنين المخلصين بالاستقبال بتاع المرتدين المنافقين بالاقلام والشلاليت  حضرتك اللي بتختار الاستقبال بتاعك ما تطلبش ربنا ما طلبش حتى الشيطان ما تلومش غير نفسك. انت المسئول عن اختياراتك تمانية وعشرين
ذلك بانهم اتبعوا ما اسخط الله وكرهوا رضوانه. فاحبط اعمالهم ربنا احبط اي افشل اعمالهم وجعل حتى العمل الصالح اللي عملوه بدون ثواب بسبب فساد النية وبسبب النفاق اللي في قلوبهم. اقرا تسعة وعشرين
ام حسب الذين في قلوبهم مرض ان يخرج الله اضغانهم ام حسب الذين في قلوبهم مرض ان لن يخرج الله اضغانهم الغير مفخمة والمنافقين فاكرين انهم هيقدروا يخفوا نفاقهم كتير
فاكرين ان ربنا لن يفضحهم ويظهر حقدهم على الاسلام اهو نزلت سورة وذكر فيها القتال. اللي مش هيخرج للقتال بدون عذر هيظهر على حقيقته هناك اعذار فعلا فيه اعذار بتعذر يعني مسلا في سورة التوبة. وهي من اهم السور اللي بتشرح الجهاد في سبيل الله لانها نزلت في غزوة تبوك
وغزوة تبوك من اهم الغزوات رغم عدم حدوث قتال فيها لكن كم الدروس اللي ممكن الانسان يخرج بها من غزوة تبوك كبير جدا سورة التوبة ربنا قال ليس على الضعفاء ولا على المرضى ولا على الذين لا يجدون ما ينفقون حرج
ازا هناك اعذار يعذر بها المؤمن وتسقط عنه فريضة الجهاد. كما ان هناك اعذار صحية تسقط عنه فريضة الصوم. كما ان هناك هناك اعذار مالية تسقط عنه فريضة الزكاة. لكن فرض الجهاد بيكشف حقيقة المؤمن من المنافق
الناس اللي كانوا لا يجدوا ما ينفقون وراح الرسول عليه الصلاة والسلام بيطلبه ان هو يحملهم معهم. يعني طب شف لنا حاجة نركبها وهنطلع معك تبوك ما انت ابوك تسعمية وخمسين كيلو. لابد ان اللي هييجي ييجي معه الركوبة بتاعته
والناس كانوا فقراء فكانوا كل اتنين او كل تلاتة بيبدلوا على جمل دول سبعة وما عهمش حاجة خالص. فالنبي قال لهم والله ما ما معكش. اه ارجعوا ولوا واعينهم تفيض من الدمع
عمرهم ما خرجوش لكن كانوا كانوا عندهم حالة من الحزن. لانهم ما طلعوش في الجهاد فرد الجهاد بيكشف حقيقة المؤمن منافق فاكرين يا جماعة الجهاد فرض على المسلمين في اي صورة
اديكم عشرين سانية دبرناها قبل كده. اكتبوا لي اسم الصورة ما حدش يخش يعمل جوجل. يعني خلي بقى عندنا امانة في الحتة دي. احنا مع بعض اللي تدبرنا مين فاكر
في اي صورة مم سورة الحج نزلت الاية اذن للذين يقاتلون بانهم ظلموا وان الله على نصرهم لقدير الذين اخرجوا من ديارهم بغير حق الا ان يقولوا ربنا الله ولولا دفع الله الناس بعضهم ببعض لهدمت صوامع
صوامع يعني الاديرة بتاعة الرهبان. الرهبان النصارى المسيحيين. وبيع جمع بيعة يعني كنيسة وصلوات جمع صلوة اللي هو السيناجور اليهودي ومساجد يذكر فيها اسم الله كثيرا لينصرن الله من ينصره ان الله لقوي عزيز
الاسلام بيربي شخصية بيربي ناس يبقوا رهبان بالليل فرسان بالنهار. بالليل كانت الناس في الغزوات يقفوا يقوموا الليل وبالنهار فرصة كانوا بيقاتلوا بس في الاسلام ما فيش رهبانية مش قلنا رهبان بالليل. فرسان بالنهار. كلمة رهبان هي كلمة مجازية بس. لكن الانسان ما فيش فيه رهبانية
اللي بيتراهبن في المسيحية هو اللي بيترك او اللي بتترهبن برضه ممكن امرأة يترك الزواج او تترك الزواج ويقول لك انا تزوجت الكنيسة ويفضل عايش في الدير وياكل ويشرب الرسول عليه الصلاة والسلام قال ان الله قد ابدلنا بالرهبانية
الحنيفية السمحة والتكبير على كل شرف. يعني الحج فاحنا ابو حامد الغزالي في كتاب احياء علوم الدين يقول الحج هو رهبانية هذه الامة لان الله سبحانه وتعالى اثنى على الرهبان وانتقدهم في نفس الوقت يعني في سورة الحديد واحنا هناخدها هنلاقي ربنا اهو
بيثني على الرهبان وبينتقدهم في نفس الوقت ربنا بيقول ثم قفينا على اثارهم برسلنا وقفينا بعيسى ابن مريم واتيناه الانجيل وجعلنا في قلوب بالذين اتبعوه رأفة ورحمة ورهبانية ابتدعوها دي غلطة
ما كتبناها عليهم الا ابتغاء رضوان الله. هم ابتغاء رضوان الله راحوا مبتدعين حاجة عشان يرضوا ربنا بها كما رعوها حق رعايتها وبرضو ما راعوهاش فاتينا الذين امنوا منهم اجرهم
وكثير منهم فاسقون يعني ولا رهبان ولا حاجة وبيقعوا في الزنا اذا الحج في الاسلام بدل الرهبانية ركز معي. بالتالي المجاهد في سبيل الله يجمع بين هدوء وصبر ووداعة الحاج
ولا رفث ولا فسوق ولا جدال في الحج. ما تقدرش تجادل في الحج انت انسان وديع وهادئ وصابر المجاهد في سبيل الله بيجمع بين ده الوداعة دي والصبر ده والهدوء ده ويجمع بين القوة والخشونة والصلابة بتاعة المقاتل
هي دي المعادلة الصعبة اللي بيحققها الاسلام في المؤمن تخيل بقى الفرصة اللي بيضيعها المنافق على نفسه لما بيفوته هذه التربية الراقية اللي بيربيها له الاسلام اقرا تسعة وعشرين معي
ام حسب الذين في قلوبهم مرض لن يخرج الله اضغانهم ادغان جمع ضغن والضغن والكراهية هم المنافقين فاكرين ان ربنا مش هيكشف كرههم للاسلام كان ممكن ربنا يقول ام حسب الذين في قلوبهم مرض الا يخرج الله امراضهم
وهم في قلوبهم مرض والمرض في القلب وفي القلب يعني مخفي. فربنا يخرج الامراض ويزهر الامراض. لكن ربنا قال لك اضغانهم بدا امراضهم ليه لما قال اضغانهم وضح ان مرض القلب اللي عندهم هو كراهية ما انزل الله
فهمتم دي اقرا الاية ام حسب الذين في قلوبهم مرض ايه هو المرض ده في امراض كتير في امراض قلب كتير مسلا الغرور الكبر الملل ده مرض على فكرة مرض القولون. فيه امراض اقل بكتير يعني
ام حسب الذين في قلوبهم مرض ما نعرفش هو ايه. قال لن يخرج الله اضغانهم يبقى المرض اللي عندهم هو الكره كراهية ما انزل الله. فربط بكده الاية تسعة وعشرين بالاية تسعة. وبالاية ستة وعشرين وبالاية تمانية وعشرين. ارجعي للاية تسعة
بسرعة هات لي الاية تسعة ذلك بانهم كرهوا ما انزل الله فاحبط اعمالهم كرهوا ما انزل الله. هات لي ستة وعشرين ذلك بانهم قالوا للذين كرهوا ما نزل الله سنطيعكم في بعض الامر. يبقى ازا
الكراهية ما نزل الله هي دي المرض. اقرا تمانية وعشرين ذلك بانه اتبعوا ما اسخط الله وكرهوا رضوانه. يكرهون ارضاء الله يعني يكرهوا ان انهم يرضوا ربنا لذلك من الاشياء الاساسية اللي بتحذر منها سورة محمد هي كراهية ما نزل الله
لزلك لو انت او انت على معصية بترتكب معصية اعرف باستمرار انها غلط ما تحاولش تحللها لنفسك خليك دايما عارف انها غلط وانها حرام حتى لو انت بترتكبها بس انت في يوم من الايام هتتوقف بتحط خطط تتوقف بها لكن اياك ان
اكره ما نزل الله. اياك ان تكره كوامر الله. ونتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب
وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك
وانبيائك ورسلك وعبادك الصالحين اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا ونرضيك بكل اللهم اجعل حبنا كله لك وسعينا كله في مرضاتك. اللهم اجعل القرآن الكريم ربيع قلوبنا
ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون
وبحق كل حرف في كتابك تلوناه او تدبرناه. اكفنا واهلينا واخواننا شر كل من يكيد لنا ولهم. واحفظنا واياهم من شرور ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. وكن مع في تركستان وانصرهم وانصر كل من نصرهم. واخذل كل من خذلهم وطهر المسجد الاقصى من الدنس فانهم
لا يعجزونك اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا ومن علمائنا مريضا به او حاملا له فالبسه ثوب الصحة والعافية عاجلا غير اجل
ومن لم يصب به فقه شره. وابعده عنه ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك وتوحدت على دعوتك وتعاهدت على نصرة شريعتك
فوثق اللهم رابطتها. وادم ودها واهدها سبلها. واملأها بنورك الذي لا يخبو. واشرح صدورها بفيض الايمان بك جميل التوكل عليك واحيها يا ربنا بمعرفتك. وامتها يا مولانا على الشهادة في سبيلك. انك نعم المولى ونعم
من نصير والسلام عليكم ورحمة الله وبركاته ونراكم غدا باذن الله في نفس هذا الموعد ان كنا من اهل الدنيا
