السلام عليكم ورحمة الله وبركاته. اهلا بحضراتكم في الحلقة رقم تسعة وتلاتين من مقاطع حظر التجول رقم حداشر من مقاطع تدبر سورة هود احب ابدأ باني افكر حضراتكم بان كل واحد يكون معه مصحف اللي معهوش مصحف بسرعة بسرعة يقوم يجيب مصحف عشان هنبدأ فورا ان شاء الله
اه امبارح تدبرنا الاية واحد واربعين وبصراحة دماغي ما كنتش جايبة السبب اللي ممكن يكون هو آآ سبب اختيار سيدنا نوح للاسمين اللي من اسماء الله الحسنى آآ آآ الغفور الرحيم. عشان يزيل بهم كلامه
في الاية واحد واربعين اه اعوذ بالله السميع العليم من الشيطان الرجيم. وقال اركبوا فيها بسم الله مجراها ومرساها. ان ربي لغفور رحيم احنا دلوقتي راكبين مركب وفي قلب طوفان والناس بتغرق حوالينا. يبقى متوقع تبقى الاية كده
وقال اركبوا فيها بسم الله مجريها ومرساها ان ربي انا محتاج حفز لحفيظ محتاج ان اشعر ان ربي شايفني وبيرعاني بصير ممكن اذكر نفسي بقوة ربنا وبعزته عزيز قوي. لكن ان ربي لغفور رحيم
رحيم ماشي مفهومة عشان احنا محتاجين ان هو برحمته ينجينا. لكن غفور ليه سيدنا نوح استخدم الاسم ده دلوقتي بدل ما يقول ان ربي لحفيظ رحيم مسلا. ليه غفور ايه اللي في مخ سيدنا نوح وقتها خلاه يستخدم اسم غفور هنا
هو ليه دلوقتي شايف انه محتاج ربنا يغفر له يعني والمركب في قلب طوفان والناس بتغرق من حواليه بصراحة هربت مني امبارح حاولت انا اهرب منها وقلت انتم مش هتاخدوا بالكم
وهتعدي بس طول الليل بتألم بقى. فقلت احط نفسي في الموقف ده وعشان نتدبر الناس اللي اللي شافت مفاتح التدبر هتفهم بقول ايه. انما اللي ما شافوش مفاتيح التدبر معلش ريحوا شوية مش هتفهموا تقول ايه
التدبر بيحتاج تصور وتخيل لازم تتخيل الاية وتحاول تتخيل نفسك في قلب الاية تخيل نفسك دلوقتي راكب مركب والجو عاصف وطوفان وغرق الناس كلها بتغرق حواليك هتطلب ربنا النجاة. انت هتطلب من ربنا نجاة
لكن ايه اللي هييجي في راسك ممكن يمنع عنك رحمة ربنا ويمنع عنك انه يساعدك وينجيك حاجة واحدة انت خايف منها في الوقت ده ذنوبك انا كانسان عاصي ما استحقش ان ربنا ينجيني. فوانا بادعوه هاقول له انك غفور. حتى لو مؤمن حتى لو انا مؤمن لكني بعمل معاصي
طب ولو نبي ما هو نبي ما بيعملش معاصي ايوة. لكن احنا قلنا قبل كده ان الانبياء بيستغفروا من ايه؟ واحنا ايضا لازم نستغفر من كده من عدم القدرة على شكر نعمة الله بما فيه الكفاية
فقبل ما اطلب بقى من ربنا انه ينجيني اطلب منه انه ايه؟ يغفر لي ذنوبي اللي مضيعاني. واللي ممكن تضيعني وتحجب رحمته ان ربي لغفور رحيم ربنا يغفر لنا ذنوبنا وتقصيرنا في حقه وتقصيرنا في شكره
ويرحمنا في الدنيا والاخرة. شفتم بقى كل كلمة في القرآن ممكن تدبرها ازاي؟ وتدبرها بيبعت لك رسايل لقلبك ازاي  اللي انا بقوله ده مش هتلاقيه ولا كتاب تفسير لانه مش تفسير هذا تدبر وده اللي قلناه الفرق بين التدبر والتفسير ايه؟ في اول في مفاتح التدبر اهو ده بالزبط
الكلام اللي انا بقوله ده ما يجيش في كتب التفسير ده دي رسائل ترسل لقلبك على طول  طيب ولو لم تجد تدبر ازا ما لقتش التدبر بتاعها نام عليها وفكر فيها
ممكن بعد يوم اتنين تلاتة  او بعد سنة او اتنين او التلات سنين. هتفهمها من الاخر هتيجي معك. المهم تجعل فهم كلام الله اللي نازل من خارج الكون عليك ده هو همك الشاغل. هو ده اهم حاجة في حياتك
جاي لك رسالة ومحتاج تفك الشفرة انت عايز افك الشفرة كل كل اية من ايات القرآن لودد مليانة بالرسائل اللي محتاجة حد يفك شفرتها كمل اية اتنين واربعين وهي تجري بهم في موج كالجبال ونادى نوح ابنه وكان في معزلي يا بني اركب
ام معنا ولا تكن مع الكافرين. يعني سيدنا نوح قال الى المؤمنين اركبوا وقال اركبوا فيها  الو مرحبا ثم دعا دعاء الركوب. ايه دعاء الركوب؟ مش سبحان الذي سخر لنا هذا. في المركب دعاء الركوب بسم الله مجريها ومرساها
وبالفعل ربنا استجاب له دعاؤه فجريت بهم في موج كالجبال. ده اللي في الاية هنا بقى ايه الاية اتنين واربعين. وهي تجري بهم في موج كالجبال. شو قال بسم الله مجريها ومرساها فبقت تجري بهم في موج كالجبال
وبالفعل ما غرقتش والموج كان عالي زي الجبال وهي بتجري بسلام كمان الصورة كده القلب ده اعمل فلاش باك لوقت ركوب السفينة. والناس ركبت والحيوانات ركبت وسيدنا نوح طلع وكلم ابنه
قبل ما قبل ما يعني بيتكلموا قبل ما يحصل اللي حصل حصل حوار بينه وبين ابنه ونادى نوح ابنه وكان في معزل ليه ما قالش وقال نوح لابنه وكان في معزب
وقال قال حاجة زي ما بيقول زي ما انا بقول ولا حد بيقول حاجة لكن ونادى يوريك المشاعر اللي جوة قلب سيدنا نوح لانك بتقول شيء لاعلام شخص وخلاص لكن لما تنادي انا انادي بكذا انا بطلب كذا نوح طلب من ابنه مش قال له اركب
طلب منه يركب مش بس قال له يركب ودي اوريك الحالة النفسية بتاعة الحنان والابوة وخشية الاب على ابنه فلذة كبده ونادى نوح ابنه وكان في معزل. ابنه كان عازل نفسه عن ابوه
وعازل نفسه عن المؤمنين عشان ما يركبش معهم. المعزل ده بقى يعني دخلني في جو تاني خالص ليه؟ ما هو يا اما معزل محسوس يعني عازل نفسه فعلا بطريقة محسوسة عنهم مستخبي طالع فوق جبل بيحاول يبعد عنهم بطريقة محسوسة
يعني كان قاعد في مكان عالي مسلا عشان ابوهم ما يمسكوش ويشده بالقوة يطلعوا معه مسلا او معزل معنوي يعني عازل نفسه عنهم وعازل نفسه عن الايمان هو في الكفر وهم في الايمان فهو كان في معزل عامل عامل عازل معنوي بينه وبينهم
وده الجو التاني بقى اللي دخلني فيه كلمة وكان في معزل لان المعزل ده لو معنوي يبقى ممكن السفينة يكون لها ايضا معنى اخر معنوي يعني القصة حصلت والسفينة نفزت ليه موجودة وكل شيء. لكن المعزل ده
اللي عازل نفسه فيه ده لو معنوي وهو معزل معنوي ايضا هو يكون في الكفر هم في الايمان هو عازل نفسه معنويا. يبقى السفينة ايضا هي سفينة الايمان وهي وسيلة النجاة الوحيدة من الغرق في بحر الكفر
افتكروا موتة فرعون وجنوده غرقى بينما الايمان هو اللي نجى سفينة الايمان نجت اصحاب موسى وبتنجي اصحاب كل نبي وكذلك قوم نوح هيغرقوا دلوقتي ؟ ومن ركب سفينة الايمان هو فقط من نجا. وناداه يا بني اركب معنا ولا تكن مع الكافرين
عند حفص الباء دي هتلاقي ما فيش عليها عباء عارية. ما فيش عليها سكون. يعني ما تتنطقش. هنا هتضغمها في الميم. اركن معنا بعد هتقول الميم على طول. يا بني اركب معنا ولا تكن مع الكافرين
سيدنا نوح بيحب اوي يتكلم بلطف يكلم قومي يقول لهم يا قومي هنا ما قالوش يا ابني قال له ايه؟ يا بني بني تصغير ابني يا ابني الصغير زي ما تقول مسلا لبنتك مسلا يا بنوتة
اركب معنا في مركب الايمان ولا تكن مع الكافرين الكفر اخره غرق غرق في الماية وغرق في الاكتئاب وغرق في الغم وغرق في الحزن وغرق في الهم انا فكرني بقصة ملحدة امريكانية من عشرين سنة
واحد قال لي في زبون عندي ملحدة وبتكلمني في الدين فممكن تيجي تكلمها تقابلني انا وهم وعملت لهم عملت لها عن الاسلام الالوهية وشرحت مفهوم النبوة وكل ده وهي عادي
وجيت بتكلم في القضاء والقدر ودي انهارت بكاء هيبقى كل المفاهيم التانية اللي هي يعني تخلي كده القلب يرفرف ودي راحت انهارت في بجامه كانت بتبكي ليه لاني انا عشان ملحدة مش مؤمنة ان عندي رازق. يرزقني. انا برزق نفسي. انا رازقة نفسي
بالتالي بشتغل ضعف عدد الساعات. انا بشتغل اكتر من ستاشر ساعة كل يوم عشان اعمل فلوس دبل واقدر اشيل فلوس بحيس اني بعد ما اوصل للسن ما اقدرش اشتغل فيه بيكون عندي فلوس تكفيني في سني وانا كبيرة
بس في نفس الوقت انا الحافظة اللي بتحفظ نفسي ان ما عنديش حفيظ علي ما عنديش حد يحفظني ما فيش حافظ يحفظني فبالتالي بحاول اتجنب اي حاجة آآ تتسبب في حادث يقتلني. فبحاول اني ما اركبش عربيات ما اركبش قطورات ما اركبش
فده جاي كمان ضد مسألة الشهمة. لازم اشتغل كتير وعشان اشتغل كتير محتاج ان انا اتحرك بسرعة وعشان انا احفز نفسي مش قادر اتحرك بسرعة. وبمشي بس الشارع فده متضارب مع ده وبقى عندي عالي قوي واعصابي انا منهارة
لا عارف ارزق نفسي بزيادة ولا عارف احفز نفسي ايضا والاتنين دول مضاربين في بعض انتم بقى قيمة ان يكون عندك رب رب من كلمة مربي بيربيك وبيحفزك وبيرزقك  نرجع لقصة سيدنا نوح. خلونا في الاية تلاتة واربعين. يلا اية تلاتة واربعين. بص في الاية تلاتة واربعين معي
رد عليه قال له ايه بقى ؟ يعني هو هو سيدنا نوح بمنتهى الحنان بيقول له يا بني اركب معنا ولا تكن مع الكافرين قال سآوي الى جبلي يعصمني من الماء
قال لا عاصم اليوم من امر الله الا من رحم وحالة بينهما الموج فكان من المغرقين. كل ملحد وكل كافر ما هو الملحد كافر يعني. فاكر ان فيه حاجة هتحميه من ربنا
لو طلع فيه ربنا بجد قال سآوي الى جبل يعصمني من الماء. رد عليه ابوه وهو بيتقطع عليه يا عيني قال له قال لا عاصم اليوم من امر الله الا من رحم
وفي قلب ما هو بيكلمه كده واللي ما حدش هينجو من امر ربنا بالاهلاك الا من سينال رحمة ربنا. وهو بيكلمه جه الطوفان والمية موج عالي جدا دخل وسطيهم واتحجبوا
عن بعض شايل السفينة وجريت وخلاص قال لا عاصم اليوم من امر الله الا من رحم وحال بينهما الموج فكان من المغرقين. الاية بتصور لك انت اكنك قاعد في المسرح بالمؤثرات الحديثة اللي هو التلاتة وبتشوف القصة
وحال بينهما الموج فكان من المغرقين. الولد غرق مع اللي اهلكوا بالغرق وبعدين وقيل يا ارض بلعي ماءك ويا سماء اقلعي ما قالش بعد وقت قد ايه كم يوم كم اسبوع؟ كم شهر؟ ما قالش هخلص
وقيل يا ارض ابلعي ماءك ويا سماء اقريك. هو سابك انت تتخيل تتصور بعد مدة قليلة قصيرة ما يفرقش. طب ليه ربنا ما قالناش عشان مش مهم دايما القرآن بيجيب لك التفاصيل المهمة اللي تطلع منها
نطلع منها بدرس. سورة الكهف واضحة اوي. سيقولون ثلاثة رابعهم كلبهم. ويقولون خمسة وسادسهم كلبهم. كل سبعة وثامنهم كلبهم. قل ها مستنيين بقى ربنا يقول لنا كم بقى؟ كم بقى الرقم الحقيقي بقى؟ ربي اعلم بعدتي ما يعلمهم الا قليل
مش ممكن ربنا هو اللي عارف كده ومش هيقول لكم بس خلاص المشكلة بقى ان بعد كل ده تلاقي المسلمين على على مدار قرون برضه بيتناقشوا غالبا هم كانوا كابتين. كان ربنا بيقول لك مش مهم
ربنا هو اللي عارف كم. انت مالك يعني ايه ركز في الدرس اللي في القصة طيب وقيل يا ارض بلعي ماءك ويا سماء اقلعي ناس بتغرق والماء بيدركها على قمم الجبال ما هو موج كالجبال يعني ايه موج كالجبال
الموج زي الجبالي. ازا الموج ارتفع اعلى من الجبال. فالناس اللي على قمم الجبال بقت هي كمان بتتاخد وبتغرق ناس بتصرخ وبتغرق والسفينة بتجري في وسط الموج والامطار. ما في امطار. عرفنا منين؟ وهي سماء اقلعي. يبقى ده كان طوفان
موج عالي جدا قد الجبال. وناس عمالة تطير وتغرق وسفينة ماشية وامطار نازلة كمان وبتبعد عن المنطقة دي والماية عمالة تزيد. طوفان ثم جه امر زي ما جه امر قبل كده بالاغراق بالماء
الامر كان فين ؟ حتى اذا جاء امرنا وثار التنور. جه امر عكسي بقى دلوقتي. نفرس بقى وقيل يا ارض ابلعي ماءك ويا سماء اقلعي وغيض الماء وقضي الامر واستوت على الجودي
وقيل بعدا للقوم الظالمين. تشعر من الاية دي انك طالعة خلاص بقى مبلول انا حاسس ان انا مبلول. بصراحة اشعر ان هدومك غرقانة من الاية وقيل يا ارض ابلعي ماءك
ويا سماء اقلعي المطر توقف. الصحف فتحت. الشمس ابتدت تطلع اهي ما الدنيا نورت وقضي الامر امر ربنا باهلاك الظالمين الكافرين العنصريين الطبقيين المتكبرين  ربنا قضى بعدم اهلاك وبنجاة المؤمنين والحيوانات اللي معناهم كمان
وقضي الامر واستوت على الجودي مش رست على الجودي استوت هي كانت عمالة تتأرجح والمؤمنين والحيوانات عمالين ييجوا يمين وشمال ما هو. عواصف طوفان ثم الماء غاض لان الارض ابتلعته
السفينة استوت وبقت في حالة استواء مستوية على جبل اسمه الجودي بس لاحزتم الاسلوب فيه وقيل يا ارض ابلعي ماءك ويا سماء اقلعي الارض والسما اخدوا الاوامر بصيغة العاقل وقيل يا ارض
اكن ربنا بيتكلم عاقل. ابلعي ماءك ويا سماء اقلعي اسلوب يشعرك بان الطبيعة جند من جنود الله بتاخد الاوامر من ربنا تاخد منه الاوامر فتنفع الناس او تضر الناس كله بامر الله مش بامر الانسان
فرعون اقوى ملك اقوى حاكم على وجه الارض بجيشه كله بقواته المسلحة كلها ما قدرش على الطبيعة والطبيعة غرقته. وترامب مش قادر على الطبيعة. والطبيعة عمالة تغرق فيه والامم المتحدة كلها بكل حكوماتها المتين حكومة بجيوشها كلها بمعاملهم كلهم
مش قادرين هم في حالة اختلال للتوازن لان كل البشر مجتمعين ما يقدروش يتحكموا في اصغر مخلوق من مخلوقات الطبيعة كله بامر الله. وقيل يا ارض ابلعي ماءك ويا سماء اقلعي
شفت انت عند ويا سماء اقلعي مضمون وراءه مفتوح فباحب اوي صوتها حلو. يا سماء اقلعي. عند ورش ما فيش همزتين وراء بعض ابدا. التانية تسهل على طول. ويا سماء
اقلعي المهم وقيل يا ارض بلع ماءك ويا سماء اقلعي تشعرك بقوة الله وبعزة الله. وبعدين وقيل ايه كمان بعدا للقوم الظالمين ربنا ابعد الظالمين الدنيا باهلكم وفي الاخرة بابعادهم عن المؤمنين. دول في مكان ودول في مكان مش هنبقى مع بعض ان شاء الله مع الظالمين ابدا
بازن الله ربنا يدخلنا الجنة يا رب. يغفر لنا ويرحمنا ونخش الجنة. وهم مصيرهم النار مشهد بقى بعد ما نزلوا من السفينة وفرحانين بنجاتهم من الهلاك. فرحانين وبيهنوا بعض وبيحضنوا بعض. تخيل معي المنظر بقى كان فيه واحد قلبه وجعه
هو خلاص غرق ومات. لكن نوح كاب يريد ان يطلب لابنه الرحمة بس واخد امر في الاية سبعة وتلاتين. ولا تخاطبني في الذين ظلموا انهم مغرقون. ما تتكلمش عنهم. ما ما تحاولش تطلب حاجة لحد
قلب وجعه على ابنه بتكلم على استحياء ونادى نوح ربه فقال ربي ان ابني من اهلي وان وعدك الحق وانت احكم الحاكمين يا ربي ده ابني من اهلي ان وعدك الحق خلاص
انت قلت لا تخاطبني في الذين ظلموا انهم مغرقون. مش هتكلم وانت احكم الحاكمين. انت احكم حاكم انت بتصدر حكمك ولك دايما فيه حكمة انا موجوع على ابني ده ابني من اهلي
وربنا بين لسيدنا نوح حاجة غريبة اوي ما قالوش هو يستحق  قال يا نوح انه ليس من اهلك. انه عمل غير صالح فلا تسألن فلا تسألني ما ليس لك به علم اني اعظك ان تكون من الجاهلين
يا نوح هو مش من اهلك اهلك هم دول المؤمنين اللي معك. الرابطة رابطة العقيدة اقوى من رابطة الدم يا نوح اللي يربطك بابوك باخوك ابن امك وابوك هو ايه؟ هو ابوك وامك
انما اللي بيربطك باخوك في الدين واخوك في الاسلام واخوك في العقيدة هو رابطة ربك وبتتربك اقوى ولا رابطة ابوك وامك؟ رابطة الدم والانتساب لابوك وامك ولا رابطة العقيدة والانتساب للي خلقك
اخوك من ابوك وامك لو مؤمن خير الحمد لله كويس جدا. يبقى ارتبطت برابطة اقوى كمان وهي رابطة العقيدة والانتساب للي خلقكم  اخوك  احنا يا جماعة في الدنيا ما بنورسش بعض مع الكفار يعني يعني المؤمن وغير المؤمن او الكافر
ما بنتوارثش ربنا قطع الروابط في الدنيا ما فيش روابط خلاص اه نتعايش عايشين مع بعض في نفس البلد. نعيش مع بعض كويس نعامل بعض كويس انما المؤمنون اخوة  وايضا ده معناه
يعني هو فيه درجة من الاخوة هنشوفها برضو هتقل في القرآن يعني. اللي هي درجة المواطنة لكن اقوى عرى الاخوة اخوة الدين ايضا ده معناه ان حكم عدم جواز الاستغفار للمشركين حكم قديم وليس فقط في شرع سيدنا محمد عليه الصلاة والسلام
الحبس والتوبة ما كان للنبي والذين امنوا ان يستغفروا للمشركين ما هو انت يا اما مع ربنا يا اما مع اللي بيفتري على ربنا وبيكره ربنا وبينكر وجود ربنا وبيقول على ربنا كلام قليل الادب
ما ينفعش تبقى مع ربنا ومعه في نفس الوقت ما ينفعش ما ينفعش كمان بعد ما يصبح في يد الله وامره بقى موكل الى الله انك تطلب من ربنا انه يسيبه ويغفر له. اخطأه في حق ربنا
الصحابة في بدر وفي احد قاتلوا ابائهم واخوانهم ودافعوا عن الحق. لان اباؤهم واخوانهم كانوا في صف الباطل وكانوا اعداء الله انقطعت الروابط اللي بينهم ما ينفعش تقف مع الظالم
اما مع ربنا واما مع الزالم قال يا نوح انه ليس من اهلك انه عمل غير صالح. هو عمل الكفر وده عمل غير صالح. يعني هو عمل الباطل هتبقى مع الحق ولا مع الباطل
عند الامام الكسائي انه عمل غير صالح هو عمل عمل غير صالح وهو الكفر  فلا تسألني ما ليس لك به علم. اني اعظك ان تكون من الجاهلين خلي بالك سيدنا نوح كان بيطلب على استحياء. يعني مش بيطلب
الرحمة له صراحة ربي ان ابني من اهلي فجا له برضه كلام فيه ريحة تأميب شوية فلا تسألني ما ليس لك به علم اني اعظك ان تكون من الجاهلين. التأمين ما كانش صريح
ما تطلبش حاجة وانت مش عارف ان يجوز تطلبها ولا لأ ؟ ما بطلبش حاجة اني اعظك ان تكون من الجاهلين. اعظك يعني باديك درس تستفيد منه لصالحك كده ما تبقاش من الجاهلين
اللي مش عارفين ايه اللي بيغضب ربنا فبيطلبوه. ما بتطلبش حاجة تغضبني. فسيدنا نوح شعر فاستغفر بسرعة. قال رباني اعوذ بك ان اسألك ما ليس سلي به علم والا تغفر لي وترحمني اكن من الخاسرين
يا ربي انا اعوذ بك من ان اقع في الحرام. يا ربي اعصمني من الخطأ. ومن اني اغضبك انتم ما بتغضبوش وخلاص لأ ده بيعلن لربنا استسلامه انه مسلم بامر ربنا
وبالامر ده لدرجة انه بيسأل ربنا ان هو ما يغضبش ربنا بيقول له امري كله في ايدك رائد ناصيتي بيدك فبيدعوا ربنا انه يمنعه من انه يغضب ربنا قال ربي اني اعوذ بك ان اسألك ما ليس لي به علم. يا رب انا ما ليش غيرك
اذا لم تغفر لي وترحمني هاكون خسران. الا والا تغفر لي. وترحمني اكن من الخاسرين قيل يا نوح اهبط بسلام منا وبركات اية تمانية واربعين وبركات عليك وعلى امم ممن معك وامم
سنمتعهم ثم يمسهم منا عذاب اليم المفسرين قالوا اهبط بقى اهبط من على الجبل. انت انزل بقى خد بقى الناس اللي معك دي وانزل من على جبل الجودي اهبط من على الجبل بسلام مش
مع السفينة يعني. انزل من على الجبل للارض بقى تحت بسلام اي بسلامة بسلامة منة تصحبك السلامة. ربنا انزل بسلام وبركات. ربنا بيباركه بركات عليك وعلى مين كمان؟ وعلى امم ممن معك. شفت كم ميم ورا بعض
حتى النون عارية. فكلها ميمات يمين في في الامم. وميمين في ميم من؟ ومين معك؟ خمس ميم زورا بعض وامم ممن معك وامم سنمتعهم. فربنا بارك عليه وبارك في مم من الناس اللي نازلة معه
وقالوا ان فيه امم بقى سنمتعهم ثم يمسهم منا عذاب اليم. ده مش معناه ان دي نهاية الكفر في العالم؟ لا القصة هتتكرر تاني القصة هتتكرر تاني تلك من انباء الغيب نوحيها اليك. اليك انت مين؟ الواد بيكلم مين هنا؟ ها اكتبوا لي بسرعة اكتبوا لي بسرعة في في التعليقات
شركة من امبراطور نوحيها اليك يا محمد ما كنت تعلمها انت ولا قومك انت والعرب وقومك ما كنتوش تعرفوها لكن قصة سيدنا نوح معروفة عند اهل الكتاب. معروفة عند اليهود
تلك من انباء الغيب. غيب بالنسبة لسيدنا محمد وللعرب ما كنت تعلمها انت ولا قومك من قبل هذا فاصبر. ان العاقبة للمتقين. ده نهاية الدرس اصبر بقى اصبر على اللي هتواجهه مع قريش انت شفت نوح حصل له ايه
وشفت واجه وصبر ازاي وحتى ابنه كمان كفر ومات كافر وغرق قدامه. وصبر والعاقبة النصر للمتقين للي هيتقي الله درس لك يا محمد ولمن معك عليه الصلاة والسلام. جزاكم الله خيرا وبارك الله فيكم. ونراكم غدا بازن الله الاخوة اللي
على الفيسبوك يكتبوا لي دلوقتي في التعليقات لو سمحتم هل رفع الموبايل شوية لفوق كده افضل؟ ولا لما كان من تحت زي في الدروس السابقة؟ عايز تخش تقارن بس يا ريت تكتبوا لي كده افضل
ولا انزل الموبايل شوية كمان. تحت زي ما كان. كان بيجيب الصورة من تحت شوية. اشكركم. سلام عليكم
