عليكم ورحمة الله وبركاته. اهلا بحضراتكم في المقطع رقم ستمية خمسة وعشرين من مقاطع حظر التجول والحلقة الاولى والاخيرة الحلقة الوحيدة بازن الله في تدبر سورة الانفطار ارجو من حضراتكم تجيبوا المصاحف
وافتحوا معي سورة الانفطار ازن السور رقم تلاتة وتمانين المفروض يعني آآ سورة الانفطار نزلت في الربع الاخير من الفترة المكية تتألف من تسعتاشر اية  ذكرت في السنة باسم سورة اذا السماء انفطرت
قال رسول الله صلى الله عليه وسلم من سره ان ينظر الى يوم القيامة كأنه رأي عين. يعني اللي عايز يشوف يوم القيامة  انا اسف. فليقرأ اذا الشمس كورت واذا السماء انفطرت واذا السماء انشقت. يعني سورة التكوير وسورة الانفطار وسورة الانشقاق. ذكرهم بالاسماء دي. معظم العلماء سموها السورة
الانفطار. وقلنا قبل كده اسماء السور مش توقيفية. اسماء السور اه ممكن كل واحد يسميها بالاسم اللي بتفكروا به. فما هياش جزء من القرآن بس عشان نبقى عارفين البعض سموها سورة انفطرت. والبعض سماها سورة المنفطرة. خلاص؟ هي سورة رقم اتنين وتمانين حسب ما انا كاتب هنا في المصحف العثماني. يبقى
رقم اتنين وتمانين. تمام اشتغل التمرين بقى طيب اعوذ بالله السميع العليم من الشيطان الرجيم. اقرا معي بقى كده من اول سورة الانفطار اول خمس ايات بسم الله الرحمن الرحيم
اذا السماء فطرت واذا الكواكب انتفرت واذا البحار فجرت واذا القبور بعثرت علمت نفس ما قدمت واخرت فاكرين سورة التكوير بدأت ايضا بجمل شرط، قلنا اذا اداة شرط سورة التكوير بدأت بجمل شرط. بس بدأت باتناشر جملة شرط
سورة الانفطار اقل بكتير. اربع جمل شرط فقط لو قارناهم ببعض هنجد في سورة التكوير بقى تعالوا نشوف كده سورة التكوير الاتناشر جملة شرط كانوا ايه اذا الشمس كورت واذا النجوم انكدرت واذا الجبال سيرت واذا العشار عطلت واذا الوحوش حشرت واذا
بحار سجرت واذا النفوس زوجت واذا الموؤدة سئلت باي ذنب قتلت. واذا الصحف نشرت. واذا السماء كشطت واذا الجحيم سعرت. واذا الجنة ازلفت اتناشر جملة شفط ايضا مشاهد يعني هذه الجمل الشرقية كلها مشاهد من مشاهد يوم القيامة. سواء في الانفطار او في التكوير
لكن زي ما قلنا التكوين اكتر بكتير من الانفطار جواب الشرط قلنا عندنا اداة الشرط جملة الشرط او فعل الشرط وعندنا جواب الشرط. جواب الشرط في الانفطار هو ايه علمت نفس ما قدمت واخرت
يعني لما تبص في اول اربع ايات اذا السماء انفطرت علمت نفس ما قدمت واخرت. ده جواب الشرط بتاعها واذا الكواكب انتثرت علمت نفس ما قدمت واخرت واذا البحار فجرت علمت نفس ما قدمت واخرت
واذا القبور بعثرت علمت نفس ما قدمت واخرت. يبقى الاية خمسة في سورة الانفطار هي جواب الشرط بتاع الاربع جمل شرط اللي قبلها تمام؟ طيب. سورة التكوير خلي بالك ركز معي. يبقى الجواب الشرط في سورة الانفطار علمت نفس ما قدمت واخرت. حلو اوي
اوي في سورة التكوير علمت نفس ما احضرت علمت نفس ما قدمت واخرت قصاد علمت نفس ما احضرت. نفس المعنى شايفين الشبه الشديد بين الصورتين؟ لزلك انا انا بصراحة يعني لو واحد دلوقتي بيفتح الفيديو ده سنة الفين خمسة وعشرين ولا حاجة وبيتفرج على صورة الانفطار كاول
ارجوك اقفل دلوقتي وارجع هات التكوير. اتفرج على على حلقتين التكوير الاول. وبعدين اتفرج على الانفطار. ده وجهة نزري يعني انتم شايفين شبه الشديد بين الصورتين. فيه شبه كبير. طيب ليه صورة الانفطار فيها جمل شرط اقل بكتير من التكوير
يعني اما نبص كده الاقيهم اربعة بس اذا السماء انفطرت واذا الكواكب انتثرت واذا البحار فجرت واذا القبور بعثرت هم دول اربع جمل بعد كده جواب الشرط علمت نفسه ما قدمت واخرت
السماء موجودة في سورة التكوير على فكرة. يعني السماء اهي في سورة التكوين واذا السماء كشطت انما في سورة الانفطار واذا اذا السماء انفطرت اذا السماء انفطرت الانفطار انفطرت يعني بدأت تظهر فيها الشقوق
انشقت يعني الشق اتسع وبدأ الجزئين يبعدوا عن بعض. يعني الشق اتسع وبقى واضح جدا وكبير اما الانفطار هو بداية ظهور الشقوق الخفيفة   في سورة الملك ده دليل ان كلمة او فتور يعني حاجة خفيفة
في سورة الملك ربنا قال الذي خلق سبع سماوات طباقا. ما ترى في خلق الرحمن من تفاوت. ما فيش فوتة كده فارجع البصر بص تاني كده هل ترى من فتور
شايف اي تشقق ولو خفيف يبقى الفتور الانفطار هو التشقق الخفيف. اللي هو بداية زهور الشقوق البداية تمام؟ طيب. يبقى اذا السماء انفطرت. يعني اذا السماء بدأت تظهر فيها الشقوق
فاحنا واضح اننا في الاول خالص في اول ثواني من مشاهد يوم القيامة المزعجة هتبدأ دلوقتي بقى اقرا الاية اتنين واذا الكواكب انتثرت النثر بيبقى شيء متجمع ثم ينثر في الهواء فتتباعد الحبيبات عن بعض
ده اسمه النسر انك تمسك حاجة مع بعض كده وتنثرها فتتباعد. فالكواكب هيراها الناس بتتباعد بتتحرك بعيد عن بعض الكوكب ده رايح كده والكوكب ده رايح كده والكوكب ده رايح كده
بيبعدوا عن بعض. واذا واذا الايه؟ واذا الكواكب انتثرت في سورة التكوير واذا نجوم كدرت وخلي بالك هتقولي ده هنا كواكب وهنا النجوم هقول لك ما فيش فرق خلي بالك ان الكواكب هي النجوم في القرآن. انما الكوكب هو في القرآن هو النجم الكبير المتلألئ
يعني او الكوكب المتلألئ النجم كلمة نجم او نجوم في القرآن يعني بتبقى صغيرة وضوءها خافت شوية يدوب زاهر انسوا وانتم بتقروا القرآن الفرق العلمي بين الكوكب اللي هو بلانيت. بيبقى صخري. والنجم اللي هو ستار بيبقى شمس
آآ شعلة لأ دي دي تسميات حديثة مش هي المقصود بها في القرآن. خلاص عشان تبقوا عارفين بس القرآن يطلق الكوكب على ما يسمى النهاردة كوكب او نجم. الاتنين المهم يكون ضوءه واضح ومتلألئ عشان يبقى اسمه كوكب
النجم بيبقى برضو حاجة من الاتنين. يا كوكب تعريفنا النهاردة صخري. او نجم شمس. ماشي؟ برضو بيبقى بعيد اوي فبيبقى ضوءه خافت. اذا السماء موجودة في التكوير والانفطار والكواكب والنجوم موجودين في التكوير وفي الانفطار ايضا
تمام؟ طيب. تعال بقى والبحار اقرا الاية تلاتة في سورة الانفطار. واذا البحار فجرت  تفجرت عين الماء يعني فاض ماؤها وخرج زي النافورة بيفيض نافورة طالعة. ده معنى التفجر انت متخيل لما البحار
تفجر يبقى احنا بنتكلم على تسوناميز بقى الدنيا بتغرق بقى وعواصف واعاصير ضخمة وعواصف جبارة بتضرب السواحل وبتضرب الارض كلها بماء البحر بيغرق الدنيا التكوير عندنا التكوير اللي خدناه اول امبارح
واذا البحار سجرت سجرت يعني امتلأت ثم اشتعلت نارا يبقى واضح ان المراحل بتاعة صورة الانفطار كلها هي الثواني الاولى السماء انفطرت يعني بتتشقق. بعد كده كشطت زي ما في التكوير. وبعد كده الكواكب انتثرت. وبعد كده انكدرت. زي ما شفنا في التكوير
والبحار فجرت في الانفطار وامتلأت وفاضت وغرقت الدنيا وبعد كده سجرت يعني اشتعلت زي ما شفنا في التكوير انت متخيل يعني ايه محيط الاطلنطي والمحيط الهادي والمحيط الهندي كل المساحات الضغط دول اكبر من من القارات. كل ده هتبقى حفر هائلة من
اقرا بقى الاية اربعة واذا القبور بعثرت البعثرة خليط من البحث والبعث بعثر ففي بحث بيتم وشيء بيبعث بعثرة حاجة بتطلع في سورة التكوير واذا النفوس زوجت وقلنا معناها ان الارواح هتدخل في الاجساد. كلمة زوجت يعني كل اتنين بقوا مع بعض. كل روح
كانت في الجسد بتاعها. فبقت النفوس زوجت ارواح واجساد فاذا القبور بعثرت اللي فيه الانفتار معناها في بداية الامر بيتم بعثرة القبور خليط من البحث وكأن الارواح تقلب القبور باحثة عن اجسادها لتدخل فيها
فهمتوا واذا القبور بعثرت اقرا بقى الاية خمسة وشف جواب الشرط. لو كل الاربعة دول حصلوا يبقى ايه علمت نفس ما قدمت واخرت الاربعة دول اما يحصلوا يبقى احنا قامت القيامة. يبقى اليوم ده كل نفس علمت نفس كل نفس
اتعلم ايه عملها سواء اللي قدمتها طول حياتها او اللي ختمت بها حياتها في الاخر. ما قدمت وما اخرت لان العبرة بالخواتيم العبرة بالخواتيم فاكرينته لا الحلقة اللي عندي بتاعة الرجل الذي لم لم يركع اربعين سنة وقبل ان يموت بعشر تيام
وبعد كده دخل في كومة دون ان يعرف ان هو كان مريض مرض موت اهي العبرة بالخواتيم الرسول صلى الله عليه وسلم قال ان الرجل ليعمل بعمل اهل النار حتى لا يكون بينه وبينها الا ذراع في عمل بعمل اهل الجنة
ثم يموت فيسبق عليه الكتاب. فيدخلها وان الرجل ليعمل بعمل اهل الجنة حتى لا يكون بينه وبينها الا ذراع فيسبق عليه الكتاب فيعمل بعمل اهل النار فيدخلها العبرة بالخواتيم اديكم مسال
انت دلوقتي حضرتك واقف بتصلي الضهر او حضرتك. خليها حضرتك كلم راجل دقدق بتصلي الضهر وصليت اول ركعة وصليت تاني ركعة وجلست للتشهد الاوسط. وصليت تالت ركعة وفي كل سجدة من دول كنت بتبكي وتتوسل الى الله انه يرحمك
وبتدعي والدعاء وثم في رابع ركعة وانت بترفع من اخر سجدة وبتجلس للتشهد الاخير خرج منك  هتعمل ايه هتعمل ايه هتتوضأ وتصلي اربع ركعات تاني. ما هو العبرة بالخواتيم. الخاتمة ابطلت الصلاة كلها. هو كده
وحياة الانسان كده علمت نفس ما قدمت واخرت اللي عملته طول حياتها وايه اللي قدمته في الاخر وهو ده المهم ايضا معناها حاجة تانية احيانا الناس بتنوي عمل شيء لكن مش بيسعفها الوقت او العمر او الزروف
يعني كنت ناوي اساعد شخص فقير ورحت لم اجده او مت وانا في الطريق انا اخرت هذا العمل وكنت صادق في نيتي بس الزروف او العمر لم يتيحوا لي اني اعمل هذا
يكتب لي وكأني عملته انا اخذ عمل انا اخرته وما عملتوش ولكن يكتب لي. يبقى اربع جمل شرط. اذا السماء انفطرت. واذا الكواكب انتثرت. واذا البحار فجرت واذا القبور بعثرت. جوابها هو علمت نفس ما قدمت واخرت
كل نفس ستعلم اللي عملته الاول واللي عملته في الاخر او اللي عملته واللي اخرته ما لحقتش تعمله. دي بيقابلها جواب الشرط في سورة التكوير الاية اربعتاشر اللي هي علمت نفس ما احضرت
كل نفس هتعلم ما احضرت معها من ثواب او من سيئات في صحيفة اعمالها فهو نفس المعنى الفرق ان جمل الشرط اقل بكثير في الانفطار اربع جمل شرط في مقابل اتناشر جملة شرط تلات اضعاف
طب ليه بعض المفسرين قالوا ربما لان سورة التكوير  كانت في اول شهور الدعوة اول نزول القرآن في اول شهور فكان لازم يكون فيه تفصيل كثير في المشهد مشهد مشاهد يوم القيامة. اتناشر جملة شر كل حاجة بتتكلم عن مشهد. اتكلمت بقى عن الجبال واتكلمت عن حاجات كتيرة جدا
لكن بعد كده باربعة وسبعين سورة قرب الهجرة قبل الهجرة بسنة او سنتين بكتير تنزل سورة الانفطار يكون نزل قبلها يعني عدد كبير جدا حوالي اكتر من تمانين صورة نزلوا
واصبح من الممكن اختصار المشهد شوية والدخول في الموضوع انا ارى ده تفسير يعني ده تأويل كويس الحقيقة طيب بصوا الجمال بقى اذا السماء انفطرت. احنا في السما. واذا الكواكب انتثرت في السما. واذا البحار فجرت نزلنا في البحر. واذا القبور بعثرت على الارض
ثم فورا بعد ذلك يأتي هم نتيجة معظم الناس. ما هو بعد كده علمت نفس ما ما قدرت واخرت يبدو ان في ناس سقطت كتير في ناس سقطت ناس نتيجتها ما كانتش جيدة
لما علموا ما قدموا واخروه لقوها اي كلام. اعمالهم وحشة فبنسمع كلمة لوم او عتاب اقرا الاية ستة يا ايها الانسان ما غرك بربك الكريم انسان انت يا بني ادم ايه اللي غرك بربك الكريم كده
يعني انت سقطت في الامتحان بالرغم من انه ربك اللي بيربيك وبيعتني بك كلمة ربك مش الهك. ربك من التربية والعناية وبيعلمك وبيرحمكم بربك الكريم كريم لن يظلمك لن يعذبك بدون ما تكون فعلا مستحق
ما غرك بربك الكريم ايه اللي جرأك الجرأة دي اللي خلتك تسقط في الامتحان ايه اللي خدعك فيما يخص ربك؟ ما غرك ايه اللي خدعك افتكرته مش هيقدر يبعثك ليه
افتكرتوا لو بعثك مش هيعذبك ليه على راسك ريشة ما غرك بربك الكريم في سورة لقمان ولا يغرنكم بالله الغرور ما تخلوش الشيطان الغرور يعني المخادع يغرنكم يعني يخدعكم فيما يخص الله
اكتر حاجة تخدع الانسان في الله هي الجهل يروى ان النبي صلى الله عليه وسلم لما قرأ هذه الاية يا ايها الانسان ما غرك بربك الكريم توقف ثم قال غره جهله
جهل الانسان بالله هو اللي بيخدعه انسان يعصي الله او لا يصلي وشايف ان ربنا بيعطيه اموال وسلطة وقوة وصحة فيظن ان الله راضي عنه كده وان معاصيه مش بتضره. وعدم صلاته مش بيضره
ده كده بيخدع نفسه ما هو ارتكب كل ده وربنا لم يعاقبه في الدنيا لسة ما شفش عقاب. فيتمادى بدلا من ان يتوب. غره جهله جهله بالله. لو كان يعلم ان الله يمهل
ولا يهمل بيمهله عشان يتوب وبعد كده اذا تمادى يستدرج لو كان يعلم مش يجهل ما كانش تمادى او انسان شايف العصاة بيشربوا وبيرقصوا في الحفلات الماجنة بتاعتهم دي. وبيضحكوا وبتاع فبيفتكروهم سعداء
بيبدأ يشرب هو كمان ويروح يرقص في الحفلات الماجنة دي ويتنازل عن دينه غره جهله مش فاهم ان الناس دي مش بتقدر تضحك الا لما بتشرب واول ما يفوقوا من الخمرة الكآبة بتاكلهم اكل
الانسان المغرور بالله ده المخدوع ده لا يخشى الله الانسان المخدوع يظن ان الله لن يبعثه فما عندوش خشية من الله او ان الله اذا بعثه سيسامحه. ليه؟ لان الله غفور رحيم
شبهة دي خطيرة جدا هنا. ارجو تركزوا معي يا جماعة طب ما هو فعلا الله غفور رحيم يعني ممكن حد يدخل النار عشان فكر في نفسه ان ربنا غفور رحيم؟ اه. ايه رأيك بقى ازاي؟ لما تفكر
وتستحضر ان ربنا غفور رحيم قبل ان تفعل المعصية فتقدم على المعصية وتتجرأ عليها وتقول ربنا غفور رحيم. ده يدخلك النار لكن لما تتذكر ان الله غفور رحيم بعد المعصية
فتستغفر وتندم وتتوب. دي تدخلك الجنة فهمتوا بقى لازم قبل المعصية تذكر نفسك ان الله شاهد عليك. ان الله يراك في كل حين. ان الله مطلع عليك. ان الله شديد العقاب
هي دي الخشية! وده اللي انت محتاجه! وانت بتفكر او الشهوات بتحضك على معصية قم تخشى الله يبقى الخشية عدم وجود الخشية هو اللي بيخدع الانسان وبيغرر به في سورة النبأ
ربنا امر سيدنا موسى انه يذهب الى فرعون ويقول له ايه يقول له ان الخشية هي طريق التزكية يعني الطهارة ربنا قال له اذهب الى فرعون انه طغى. فقل هل لك الى ان تزكى
واهديك الى ربك فتخشى. انا هاقف معك وهوريك الطريق لربك فتخشى. خشيت هتتزكى هتتطهر يبقى الخشية اللي مش موجودة عنده هي اللي هتغره في الله. هي اللي هتخدعه انما الخشية بتاعة ابن ام مكتوم
الضمير ربنا وصفه بانه بيخشى. فاكرين في صورة عبس واما من جاءك يسعى وهو يخشى فانت عنه تلهى ده ما تديلوش آآ عناية الخشية اللي في قلبه دي بقى هي اللي بسببها ربنا غار عليك
ان النبي عليه الصلاة والسلام يعبس بوجهه حتى لو هو مش شايف لكن الله يرى ويعاتب احب خلق الله اليه فيه. لان عنده خشية عبس وتولى انجاءه الاعمى وما يدريك لعله يزكى. الله غار على عبد
اللي عنده خشية من ان يعبس وهو مش شايف شيء مزهل نرجع لسورة الانفطار. اقرا معي من ستة لتمانية. يا ايها الانسان ما غرك بربك الكريم الذي خلقك فسواك فعدلك. في اي صورة ما شاء ربك مركبك. انت يا بني ادم ايه اللي
خدعك وخلاك تفتكر ان ربك الكريم ينفع تتجرأ عليه وتعصاه بالشكل ده بينما هو افضاله عليك مغرقاك من صاصك لراسك زي ما بيقولوا عندنا في الصعيد الذي خلقك فسواك فعدلك
خلقك من نطفة ابوك وبويضة امك في الرحم وارسل لك طعامك في الرحم تاكل من اكل امك عن طريق الحبل السري الذي خلقك. شو كلمة خلقك شملت ده فسواك يعني صمم شكلك على احسن ما يكون
لا انت بعين واحدة فما تشوفش الصور الثلاثية الابعاد انت لو سايق بعين واحدة ممكن تعمل حادسة بسهولة لانك ما انتاش مقدر المسافات صح. كل حاجة بتبقى قدامك اتنين كده يعني بعدين اكس واي
سواك يعني صممك بطريقة تناسب حياتك على احسن ما يكون وانت بتاكل. اي فك اللي بيتحرك. مين يعرف يرد بسرعة الفك التحتاني الشك الفوقاني ما ما ينفعش يتحرك. ليه ؟ ودي نعمة من نعم ربنا. لو فكك العلوي تحرك
الفك العلوي مرتبط بالعينين معه. فلو انت فاكينك بيتحركوا وانت بتاكل هتشوف الدنيا كده لكن اللي بيتحرك عندك الفك التحتاني اهو والعليا ما بيتحركش فالدنيا الدنيا سابتة فممكن تقطم او تنضغ وانت سايق ممكن تنضغ اللبانة وانت سايق انت لو فكك العلوي بيتحرك متقدرش تمضغ
وانت سايق سيارتك هو سواك عدلك في اي صورة ما شاء ركبك ياه فعدا لك في اي صورة ما شاء ركبك. يعني ايه ؟ يعني كان ممكن يكون ربنا يشاء انه يركبك على اربع زي البهائم. يعني تبقى يبقى احنا البني ادمين ماشيين زي البهائم. خلي بالك ربنا بيكلم الانسان لوحده. فانت لازم تاخد الكلام بالكلمة
ربنا اللي بيكلمك لوحدك. في اي صورة ما شاء ركبك. كان ممكن جدا ربنا يخلي شكلك زي القرد. انت بتقعد تتفرج على القرد في في جنينة الحيوانات بتضحك  ممكن تكون زيه
في اي صورة ما شاء ركبك كان ممكن الانسان يبقى على اربع رجلين زي الحيوانات لكنه عدلك واعتدلت على رجلين ومشيت رافع راسك فعدلك في اي صورة ما شاء ركبك لكن لو عدلك
كان ممكن يركبك في اي صورة لما بتاكل ما بتحطش وشك في الطبق زي الحيوان ما بينزل وجهه في الطعام. انت معدول ورافع راسك وايدك بتمسك الطعام وتأتي به الى فمك
وراسك مرفوعة مكرمة مين اللي كرم الانسان ورفعه في منزلة اعلى من منزلة الحيوان الله سبحانه وتعالى ورفعه لانه انسان مش لانه مؤمن ولقد كرمنا بني ادم لمجرد انك بني ادم ربنا كرمك
لمجرد انك بني ادم كرمك. اومال لو بني ادم ده مؤمن بقى ربنا هيعمل معه ايه كمان ربنا يرفع من شأن الانسان ويجعله اعلى من الحيوان والانسان عاوز ينزل نفسه لمرتبة الحيوان برضه
تصوروا ان من ادلة الشواز انهم مش بيعملوا حاجة غلط ولا مخالفة للفطرة ان الشزوز موجود في الحيوانات يبقى الشزوز مش ضد الطبيعة. يبقى الشزوز على الفطرة فردينا عليهم يا جماعة قلنا لهم احنا عارفين ان الكلاب مسلا اعزكم الله
بتمارس الشزوز. فعلا بس احنا ما قلناش ان الشزوز ضد فترة الكلاب. قلنا الشزوز ضد فترة الانسان. فلو انت ربنا كرمك وقال لك ما تعملش زي كلاب! طب انت متضايق ليه ؟ وعاوز تعيش زي الكلب ليه
بالمناسبة يوم السبت القادم هنعمل لايف الساعة تلاتة العصر بتوقيت القاهرة عن موضوع انتشار الشزوز وعن الحلقتين اللي انا نشرتهم والناس ما تفهمش ازاي. حاجة غريبة جدا. الناس عندها قدرة على فهم الفيديو او الكلام المكتوب عكس
اللي بيتقال بالزبط شيء مرعب والله. بقى انا هنعمل ان شاء الله آآ لايف ناخد فيه اسئلتكم ونرد عليها ان شاء الله. السبب الرئيسي بقى اللي غر الانسان بربه الكريم ايه؟ رغم كل
ده هو جهله اللي خلاه يكذب البعث. اقرا تسعة كلا بل تكذبون بالدين كلا حرف زجر وابطال لأ كفاية كلا وابطال للغرور بالله السبب هو انكم مش مصدقين انكم ستبعثوا وتحاسبوا بعد الموت. كلا بل تكذبون بالدين. الدين مش يعني الدين الاسلامي
الدين يعني الجزاء المداينة الناس تأتي يوم القيامة عليها ديون يجب ان تسددها او تحاسب عليها. لذلك الزمن يوم الدين يعني يوم الحساب يوم الجزاء حتى المسلم لما بيعصي الله بيعصيه وهو غير مؤمن بيوم الدين
عن ابي هريرة رضي الله عنه قال قال رسول الله صلى الله عليه وسلم لا يزني الزاني حين يزني وهو مؤمن. هو مؤمن بالله بس مش مؤمن بانه هيتحاسب ولا يسرق السارق حين يسرق وهو مؤمن ولا يشرب حين يشربها وهو مؤمن والتوبة معروضة بعد وما زالت التوبة مفتوحة
يعني ما يبقاش واحد مؤمن انه هيتحاسب او بيشعر انه سيفلت من العقاب ايه بقى اللي يحفظ الانسان من الوقوع في هذا؟ اقرا معي من عشرة لاتناشر وان عليكم لحافظين كراما
كاتبين يعلمون ما تفعلون في كاميرات بتصور صوت وصورة. كل كلمة بتقولها وكل حاجة بتعملها. بل حتى النية بتتسجل هي كمان بالكاميرا دي وان عليكم لحافظين. هناك ملائكة لتحفظ اعمالكم في فايلات مش بتضيع. يروى عن النبي صلى الله عليه وسلم ان لكل احد ملكين يحفظ
اعماله. كل واحد عنده اتنين ملايكة بيحفظوا كل حاجة في الفايل بتاعها. ما كله مترتب كراما كاتبين يعلمون ما تفعلون ملائكة كرام ارفع شأنا انهم يزوروا او يتهموا حد بالباطل لا لا كراما كاتبين يكتبون بالحق ومن
ان يظن انسان ان هم مسكين ولو قلمه بيكتبه وعاملين زي امين الشرطة اللي بيحرر محضر بخط مش غير مقروء وبيوصف الجريمة. ونط من الشباك ومش على المواسير. وايه ده لا لا لا. ازا كنت انت دلوقتي عندك ادوات للكتابة وتخزين المعلومات بالدقة وبالصوت وبالصورة. امال هم بقى الملايكة
بيخزنوا معلومات ازاي ؟ بكل دقة يعلمون كل شيء حتى نوايا الانسان مع ان النوايا من الغيب ولا يعلم الغيب الا الله ولكن الله سبحانه وتعالى اطلع الملائكة على ما في القلوب ليكتبوه
ويسجلوا في صحيفة كل انسان طبعا فيه بقى ناس زهبت شوية مزاهب غريبة كده عشان يقولوا ازاي الملايكة بتعرف النوايا بس يعني الكلام ده ما باخدش به انت عارف ان الموحد ينوي يعمل حاجة او نيته كويسة بيطلع منه ريحة حلوة يطلع منه ريحة وحشة الكلام ده يعني غريب شوية. ما فيش دليل عليه
بس هم العلماء دول حاولوا يتفادوا ان الملائكة تكون بتعلم الغيب. عشان كده هم ذهبوا هذا المذهب الغريب شوية. لكن ربنا قادر. ربنا اطلعهم على شيء ونتيجة بقى ما تكتبه الملائكة من كسب الانسان. كسبه يعني اعماله اللي بالجوارح عملها. اقواله اللي باللسان قالها
نيته اللي في القلب اما النعيم واما الجحيم خلاص بعد كده. اقرا معي آآ من تلتاشر لستاشر ان الابرار لفي نعيم وان الفجار لفي جحيم. يصلونها يوم الدين وما هم عنها بغائبين
كسب الانسان يجعله من الابرار ودول يوم القيامة في نعيم واضحة وكسب الانسان ممكن يجعلوه مع الفجار الفجرة ودول في جحيم. وان الفجار لفي جحيم يصلونها يوم الدين وما هم عنها بغار
طيبين يصلونها يعني بيتشووا فيها يتشووا في الجحيم يوم الدين قلنا يعني يوم الجزاء وما هم عنها بغائبين. يعني بيتشوف الجحيم طول الوقت باستمرار. ما هم عنها بغائبين. ما بيخرجوش يريحوا
مش ساونا هي ولا بياخدوا اجازة ما فيش حاجة اسمها غياب. وما هو عنها بغائبين ايه اليوم ده حتة يوم ازاي الواحد يشرح لكم اليوم ده هيبقى عامل ازاي؟ ازاي الواحد يشرحه
وما ادراك ما يوم الدين! ثم ما ادراك ما يوم الدين! الخطاب هنا للانسان ان مش ممكن مهما حاولت تتصور هتتصور كافر او مؤمن وما ادراك ايها الانسان ما يوم الدين
عارفين لو حاولت عارف يعني يا انسان لو حاولت تتصور يوم الدين وتتخيله وحاولت قعدت تضاعف قدراتك على التصور برضه مش هتتصور. ثم ما ادراك ما يوم الدين. لن تدرك مهما تصورت وتخيلت المشاهد
لن تدرك باختصار شديد ومن الاخر اليوم دا هو تسعتاشر يوم لا تملك نفس لنفس شيئا والامر يومئذ لله. من الاخر كده. ده اليوم اللي ما فيش انس هينفع انسان. لا واسطة بقى
ولا بابا ولا ماما ولا النبي عليه الصلاة والسلام نفسه يملك لاي حد اي شيء والامر يومئذ لله الوحيد اللي يملك هو الله القرار كله بيد الله هختم بهذا الحديث
عن ابي فراس ربيعة بن كعب الاسلمي رضي الله عنه وارضاه خادم رسول الله صلى الله عليه وسلم. ومن اهل الصفة. لاهل الصفة يعني كان هوملس ما عندوش بيت. كان نايم في المسجد
قال كنت ابيت مع رسول الله صلى الله عليه وسلم لان النبي مسلا يبقى بايت في المسجد ولا حاجة كان يبات جنبه فاتيه بوضوئه وحاجته الوضع يعني ماء الوضوء بفتح الواو وضوء يعني ماء الوضوء
وحاجتي لو احتاج حاجة فقال سلني فقال له اطلب مني اي حاجة انت عايزها النبي عايز يكافئه بحاجة. عايز آآ درهم عايز آآ رغيف. اي عايز ايه وقلت اسألك مرافقتك في الجنة
كل اللي عايزه منك اني اكون مرافق لك في الجنة وقال او غير ذلك؟ لا اطلب حاجة تانية. مش بايده قلت هو ذاك مش طالب غير كده قال فاعني على نفسك بكثرة السجود
يعني النبي يقول له انا لا املك ذلك لكني ساطلب من الله وسادعو الله بس محتاج انك تساعدني بان صحيفة حسناتك تيجي مليانة سجود وخضوع لله الجمال يوم لا تملك نفس لنفس شيئا
والامر يومئذ لله  وبذلك تم بحمد الله تدبر سورة الانفطار وغدا باذن الله نبدأ سورة المطففين ان كان لنا عمر اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله
قوة لنا فيما تحب. وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحبك
وملائكتك وانبيائك ورسلك وعبادك الصالحين اللهم احي قلوبنا بحبك. واجعلنا لك كما تحب. اللهم اجعلنا نحبك بكل قلوبنا ونرضيك بكل كل اجسادنا اللهم اجعل حبنا كله لك وسعينا كله في مرضاتك. اللهم اجعل القرآن الكريم ربيع
قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا تدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف فيك
كتابك تلونه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرور ونجعلك اللهم في نحورهم فانت الوكيل ولا حول ولا قوة الا بك. اللهم بحق كل حرف في كتاب
اه بيه كتلوناه او تدبرناه. ايد بنصرك المرابطين في الارض المباركة فلسطين. وكن مع اخواننا في تركستان الشرقية وفي الشام وفي كشميرة وفي الهند انصر كل من نصرهم واخذل كل من خذلهم وطهر المسجد الاقصى من الدنس فانهم لا يعجزونك
اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او من علمائنا مريضا به او حاملا له فالبسه ثوب الصحة والعافية عاجلا غير اجل. ومن لم يصب به فقه شره. وابعده عنه ولا تسلطه
الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك وتوحدت على دعوتك وتعاهدت على نصرة شريعتك
فوثق اللهم رابطتها. وادم ودها واهدها سبلها. واملأها بنورك الذي لا يخبو. واشرح صدورها بفيض الايمان بك وجميل التوكل عليك واحييها يا ربنا بمعرفتك وامتها يا مولانا على الشهادة في سبيلك. انك نعم المولى ونعم النصير. والسلام عليكم ورحمة الله
وبركاته ونراكم غدا باذن الله. في نفس هذا الموعد ان كنا من اهل الدنيا
