السلام عليكم ورحمة الله وبركاته. اهلا بحضراتكم في المقطع رقم تمنمية تمانية وخمسين من مقاطع حظر التجول والحلقة الخامسة والاربعون من حلقات تدبر سورة النساء تدبرنا في الحلقة اللي فاتت قول الله تعالى في الاية مية وستاشر. اقرا معي مية وستاشر اعوذ بالله السميع العليم من الشيطان الرجيم
ان الله لا يغفر ان يشرك به ويغفر ما دون ذلك لمن يشاء ومن يشرك بالله فقد ضل ضلالا بعيدا ان يدعون من دونه الا اناثا. وان يدعون الا شيطانا مريدا
لعنه الله ليه بقى لعنه الله؟ عشان غلط وعسى ربنا ورفض يسجد؟ لأ طب ما ادم غلط وعصى ربنا واكل من الشجرة الفرق ان الشيطان رد على الله امره وده الفرق
الشيطان قال ااسجد لمن خلقت طينا انما ادم ادم تاب واعترف بذنبه ادم شف في سورة الاعراف. قال ربنا ظلمنا انفسنا. وان لم تغفر لنا وترحمنا لنكونن من الخاسرين ما يهلك الانسان مش المعصية بل الكبر
المعصية اذا جاءت بعدها توبة غفرت بل رب معصية اورثت ذلا وانكسارا خير من طاعة اورثته عزا واستكبارا. فممكن معصية تخلي الانسان يلتزم بعدها ويبقى ماشي على الصراط المستقيم المصيبة في الكبر
بعد المعصية مشكلة المعصية انها بتقود للكبر ولا تأتي بعدها توبة. هي دي المشكلة في المعصية اللي ما يجيش بعدها توبة وتقود الى الكبر. اقرا بقى معي مية وتمنتاشر الى مية وعشرين
هنبدأ من هنا التدبر تعديلا لعنه الله وقال لاتخذن من عبادك نصيبا مفروضا ولاضلنهم ولامنينهم ولامرنهم فليبتكن اذان الانعام ولامرنهم فليغيرن خلق الله. ومن يتخذ الشيطان وليا من دون الله فقد خسر خسرانا
مبينا يعدهم ويمنيهم وما يعدهم الشيطان الا غرورا  مية وتمنتاشر لعنه الله اللي هو الشيطان وقال لاتخذن من عبادك لاتخذن ديلام القسم. يعني والله لاتخذن اسمها لام القسم الشيطان اقسم انه يتخذ من عباد الله نصيب يكونوا هم حزب الشيطان
بس كلمة نصيب نصيبا دي بتوحي ان عددهم اقل من عدد العباد المؤمنين نصيب فالنصيب اقل وده بيصطدم مع نصوص اخرى. انا باقول لكم الكلام اللي ايه اللي انا قريته في التفسير في الحتة دي. وان كنت هاقول لكم دلوقتي في الاخر ليه انا مش مقتنع به برضو. لكن ده موجود في التفسير
مسلا هو قال في سورة الاعراف  آآ ولا تجدوا اكثرهم شاكرين في صورة الاعراف اه هو بيقول لربنا انه لن يجد اكثر الناس شاكرين. بص كده اقرا معي كده الاية من الاية حداشر في الاعراف
ولقد خلقناكم. شف ربنا بيكلم الناس كلها. ثم صورناكم ثم قلنا للملائكة اسجدوا لادم فسجدوا الا ابليس لم يكن من الساجدين. وقلنا الاية دية بتشير الى لان ادم بيرمز للانسان انت لما تلاقي كلمة ادم في القرآن عرفناه انت انت اللي في الاية دية انت المقصود
وانت كمان يعني ادم بيمثل حتى حتى المرأة الانسان عموما قال ما منعك الا تسجد اذ امرتك قال انا خير منه خلقتني من نار وخلقته من طين كلام عن ادم هم اللي بيمثل الناس. اسمع بقى
ربنا قال له ايه؟ قال فاهبط منها فما يكون لك ان تتكبر فيها فاخرج انك من الصاغرين قال انظرني يعني انتظرني. يعني اديني مهلة. يا رب ما تموتنيش. ما تقضيش علي دلوقتي
الى يوم يبعثون قال انك من المنظرين قال فبما اغويتني لاقعدن لهم صراطك المستقيم بيقسم بقى انه لا برضو لام القسم لاقعدن. يعني والله لاقعدن لهم. صراطك المستقيم. على الصراط المستقيم. عشان يخلينا ما نمشيش على الصراط
المستقيم ثم اقرا بقى الاية سبعتاشر ودي مهمة اوي ثم لاتينهم من بين ايديهم يعني من قدامهم ومن خلفهم وعن ايمانهم وعن شمائلهم هيجي للبني ادمين من كل ناحية ولا تجد اكثرهم شاكرين
يعني يا رب يعني يا رب انت لن تجد اكثر الناس شاكرين. اكتر الناس مش هيبقوا مش هيبقوا مؤمنين يبقوا كافرين والنبي عليه الصلاة والسلام قال الكلام ده برضو من كل الف واحد من كل الف واحد لله وسائر. الناس هيبقوا لابليس
ازا ابليس وحزبه سيكونوا هم العدد الاكبر في الدنيا طيب ليه في الاية مية وتمنتاشر قال نصيبا مفروضا لاتخذن من عبادك نصيبا وكلمة نصيب بتوحي بانها اقل. يعني جزء فالمفسرين قالوا
هو قال من عبادك ولم يقل من الناس والعباد تشمل الملائكة وتشمل الجن وتشمل الانس. فازا ضميت بس الملائكة وربما الجن ايضا احنا ما عندناش حاجة بتقول ان الجن معزمهم من من الكافرين خالص. احنا عندنا ما يثبت ان معظم الناس هيبقوا من الكافرين. لكن مش معزم الجن. لكن مبدئيا
الملائكة لوحدهم كفاية ازا ضميتهم لعباد الله هتجد نسبة اتباع الشيطان اقل. ولكن انا بقى باقول لكم الكلام ده مش داخل دماغي ليه كلمة نصيب ليس معناها النصيب الاصغر احنا بنقول فلان له نصيب الاسد يعني الجزء الاكبر
فالنصيب اقل من الكل اه لكن ما حدش قال ان النصيب صغير. مش بالضرورة يعني الجزء اقل من الكون. نصيب يعني جزء لكن ممكن يكون جزء كبير فكون الشيطان قال نصيبا ده لا يشير الى قلة عدد اتباعه ابدا
انا الحقيقة اللي بيستوقفني هنا هو كلمة مفروضة دي اللي بتوقفني الحقيقة. دي دي اللي فيها التدبر بقى كله. الشيطان رغر رغم يعني يعني آآ آآ كبروا ومعصيته وكفره لكنه عارف حدوده
مهما كان لن يستطيع ان يضلل ناس معينة نصيبا مفروضا. يعني النصيب اللي انت فرضته يا رب. النصيب اللي انت سمحت به لكن في سورة صاد تجد الشيطان بيقول ايه
اه لاغوينهم اجمعين الا عبادك منهم المخلصين. عارف انه ما يقدرش على عباد الله المخلصين وفي القراءة المخلصين اللي عندهم اخلاص والمخلصين اللي ربنا اخلصهم. اللي ربنا طهرهم هو عارف انه ما يقدرش على الكل
ويقدر على اللي عندهم قابلية للاضلال دول بقى اللي قال عليهم ايه في الاية مية وتسعتاشر النصيب المفروض ده الناس اللي عندها قابلية انها تضل قال لك هاعمل فيهم ايه بقى ؟ اقرا معي مية وتسعتاشر ولاضلنك
ولامنينهم ولامرنهم فليبتكن اذان الانعام ولامرنهم فليغيرن خلق الله ومن اتخذ الشيطان وليا من دون الله فقد خسر خسرانا مبينا ولاضلنهم لام القسم. بيقسم انه سيضلل هذه الفئة القابلة للاضلال
سيضلهم عن ايه؟ عن الحق عن الصراط المستقيم طيب ولامنينهم الاماني نوعين الحرص والامل لكن الحرص السلبي والامل السلبي. ما هو مش يعني كلمة حرص مش كلمة وحشة. وكلمة امل مش كلمة وحشة. ده بالعكس ده مفاهيم
ايجابية لأ مش كلها ايجابية زي ما شفنا كده من يومين ان النجوى مش كلها سلبية ولقينا ان في نجوى ايجابية اللوا من امر بسقط بصدقة او معروف او اصلاح بين ناس. نفس الكلام برضه
الاماني الحرص والامل مش دايما ايجابي ممكن يكون سلبي الحرص الشديد على تحصيل بعض الامنيات قد يجعل الانسان يقدم على تحقيق الامنيات دي بالحرام. ازا لم يستطع ان يحققها بالحلال
مسلا حرص الانسان يبقى عنده سيارة قوية كبيرة حلوة آآ رينج روفر مسلا لكن قدراته المادية لا تؤهله لزلك في عمل ايه ؟ لو هو حريص اوي على ان يبقى عنده رينج روفر
هيسرق عشان يحقق الامنية دية. فهنا الامنية دي اللي هي الحرص اهلكوا  مع ان مفهوم الحرص كويس الواحد يكون حريص ياخد باله. لكن لأ هنا حرص سلبي. ايضا الامل مفهوم ايجابي ودايما نقول للناس خلي عندكم امل
ولكن الامل هنا سلبي وهو ما يسمى بطول الامل. ان الانسان لا يتوقع الموت الشيطان يدخل لواحد يقول له بقول لك ايه انت عاوز تتوب ليه؟ وتتوقف عن السرقة ليه
خايف اموت. وانا على معصية يقول له ما تخافش. ده انت ابوك مات عنده اربعة وسبعين سنة. وانت لسة عندك تسعة وتلاتين سنة! يعني انت قدامك بالميت خمسة وتلاتين سنة على الاقل. حرام عليك يا اخي تضيع خمسة وتلاتين سنة من عمرك. في التوبة
انت ممكن تعمل ملايين في الخمسة وتلاتين سنة دول. يا اخي تب قبلها بسنتين ده اسمه طول الامل. ان الانسان يبقى فاكر نفسه لسه هيعيش كمل الاية بقى مية وتسعتاشر. ولامرنهم فليبتكن اذان الانعام ولامرنهم فليغيرن خلق الله
هنا الشيطان بقى بدأ يتأله ويقوم بدور الاله فيأمر وينهى. يعمل دين جديد فيه عبادات جديدة ولامرنهم فليبتكن اذان الانعام بدأ يعمل عبادات بقى للدين بتاعه بدعة كده يبتكن البتك
يعني القطع اه يبتكن اذان الانعام يعني يقطعوا اذن الجمل اللي اسمه البحيرة ناقة اسمها البحيرة يعني طبعا ده باجماع المفسرين فليبتكن اذان الانعام يعني اقطعوا اذن الناقة وده لانهم كانوا يعني الناقة لامة
ازا ولدت خمس ابطون يعني جابت يعني يعني اه كل مرة تخلف فيها اسمها بطن. ممكن البطن يكون فيها نقعة واحدة او او توأم او كده يعني فلو جابت خمس ابطن
والخامس جه ذكر والزكر هم بيحبوه اوي لانه بيلقح ممكن يلقح الف ناقة  يبقى مستنيين عندنا في الفلاحين طلوء لو جه الخامس ذكر بتاع خمس ابطن يحرم على انفسهم الانتفاع بالناقة دي
فتمشي بقى ما حدش يقدر يقول لها لأ تخشي في اي حتة تاكل ما حدش يقدر يمنعها. ممنوع حتى يعني يحلبوها ما حدش بيركبها حاجة كده يعني بصوا في سورة المائدة
آآ في تفصيل للمسألة دي. ربنا بيقول ما جعل الله من بحيرة ولا سائبة ولا وسيلة ولا حام ولكن ولكن الذين كفروا يفترون على الله الكذب واكثرهم لا يعقلون. يعني دي كلها بدع عملوها
شرحناها الناقة اللي خامس بطن عندها جابت زكر وتسمى بحيرة لان البحر هو الشق. فبيبحروا اذنها يعني بيشقوها بتبقى علامة ان دي بحيرة سايب ودنها مشقوقة ما حدش يركبها ما حدش يدبحها ما حدش يحلبها
تحلب فقط لضيوف الطواغيت. يعني ايه ؟ يعني الناس اللي جايين يحجوا لزيارة الصنم يشربوا لبن البحيرة اللي هي منظورة بقت نذر لهذا الصنم ازا ماتت ياكل لحمها الرجال وتحرم على النساء
ما جعل الله من بحيرة ولا سائبة. السائبة هي الناقة اللي تولد عشر بطون. عشر ابطون. كلها اناث يسمى سائبة زي البحيرة كده لا يجوز ذبحها ولا حلبها الا لسدنة الطاغوت. يعني
السدنة اللي هم اللي ماسكين المعبد بتاع الصنم ده. اللي هم السادة يعني الشيوخ بتوعهم القساوسة بتوع كده  اللي هم رجال الدين بتوع الصنم الوصيلة شاه مش مش جمل شاه ولدت سبع ابتون اناث كلها
الحام جمل ذكر بينتج عنه عشر ابطن. يعني كل ما يلقح ناقة آآ بعد عشر عشرة من النوق اللي هو لقحهم لو بيولدوا بيسمى حام يعني بيحمي ضهره لا يركب ابدا. حمى ظهره
ولا يمنع مرعى ولا يذبح ايه كل ده! هم رفضوا الدين الاسلامي ورفضوا يتبعوا تعاليم ربنا ليس تحررا من الدين. لأ عناد ومكابرة. فراحوا عملوا دين تاني اخترعوه قالوا له حلال وحرام وعملوا له فقه
وماشيين على الحلال والحرام بتاعه مزبوط جدا عشان كده الشيطان بيقول ايه ؟ نرجع بقى تاني للاية بتاعتنا مية وتسعتاشر ولاضلنهم مية وتسعتاشر مزبوط ولاضلنهم ولامنينهم ولامرنهم فليبتكن اذان انعام ولامرنهم فليغيرن خلق الله
ربنا خلق الناس من ذكر وانثى هم قالوا لأ ما بقاش فيه حاجة اسمها ذكر وانثى. النهاردة عندنا اه بيغيروا خلق الله ربنا خلق الاسرة من اب وام لأ فشر اب ايه وام ايه لأ عندنا اسرة فيها اب واب وام وام وايه ده
والاب ممكن يحمل والكلام ده بيتقال للاطفال النهاردة في الحضانات وفي في المدارس في الغرب فليغيرن خلق الله ولامرنهم فليغيرن خلق الله. مين اللي بيأمر الناس بكده مين مية وتسعتاشر
عشان تعرفوا مين اللي ورا الكلام دوه ومن يتخذ الشيطان وليا من دون الله فقد خسر خسرانا مبينا الشيطان عدو للانسان وبيكره الانسان من يوم ما خلق الانسان. عشان كده هو رفض يسجد للانسان
ولكن الناس هي اللي بتتخذ الشياطين اولياء هي اللي بتعتبر الشيطان قريب منها وتسمع كلامه ومن يتخذ الشيطان وليا فلان يلي فلان يعني جنبه قريبه جنبه قربه كده. الناس بتتخز الشيطان
يعني يتخزوه بيتقربوا من الشيطان اللي بيعمل كده بيخسر خسران مبين فقط. خسر خسرانا مبينا. خسران مبينا يعني خسر ايه ؟ خسر كل حاجة خسر الدنيا والاخرة ان الشيطان لن يصدق معهم
مية وعشرين يعدهم ويمنيهم وما يعدهم الشيطان الا غرورا بيوعد بالسعادة والشعور بالسلام الداخلي ويمنيهم بطول العمر. والعمر مش بيطول وفي اللحزة اللي ربنا كاتبها بينتهي عمر الانسان دون ان يصل لا للسعادة ولا للسلام الداخلي. اللي انتم شايفينهم بيرقصوا ويشربوا ويضحكوا دول ليسوا سعداء
هم ما بيقدروش يدحكوا كده الا وهم شاربين كل متع الدنيا بيعملوها وهم شاربين بدون الخمر ما يقدروش يشعروا بالسعادة ولا يدحكوا عندي تجربة شخصية في المسألة دية كنا وانا صغير كده يعني شباب كنا نروح آآ نقضي الصيف في المانيا فقعد مع اصدقائي وقاعدين بنضحك كده بصوت عالي وبتاع
يقعدوا يقولوا نكت وبتاع فجم شباب المان على صوت الضحك بتاعنا العالي ده فبصوا كده قالوا امال فين الخمرة؟ الترابيزات عليها كوكاكولا انتم عارفين احنا ما بنشربش امال بتدحكوا كده ازاي
شباب صغيرين دول كان تمنتاشرات وتسعتاشر سنة والله انا شعرت ساعتها قلت الحمد لله نعمة الاسلام. اللي جعلني قادر اني اضحك بدون ما اشرب. اضحك انا فايق يا جماعة الامتاع
للجسد عندهم وليس للروح. الروح لا يرضيها. ولا يشعرها بالسلام الا التواصل مع مصدرها اللي نفخها في الجسد ذكر الله. هو ده بس اللي يشعر الروح بالراحة والسلام ومع زلك احنا لا ننكر ان اللذات التي يتمتع بها الكافرين اكثر من اللذات التي يتمتع بها المؤمنين
ما حدش يقدر ينكر ده ليست كل لذات الدنيا حلال للمؤمنين بينما الكافر ما عندوش حرام فبالتالي اللذات اللي بيتمتع بها اكتر مننا التغريدة لو التويتة اللي انا كتبتها النهاردة على تويتر
قال النبي صلى الله عليه وسلم الدنيا سجن المؤمن وجنة الكافر. ايوة فيها لذات اكتر ولما وده لان الكافر لما بيعمل اعمال صالحة بيجازى عليها في الدنيا فقط لا يوجد سبيل ان ربنا يوصل له جزاء على اعماله الصالحة في الاخرة. هو داخل النار
هيجازى ازاي في النار فده يقتضي ان تنعمهم في الدنيا يكون اكتر واللذات عندهم تكون اكتر. هذا هذا لان هو محروم بعد ما يموت انتهى امره انتهى مية واحد وعشرين
ومية اتنين وعشرين اولئك مأواهم جهنم ولا يجدون عنها محيصا والذين امنوا وعملوا الصالحات سندخلهم جنات تجري من تحتها الانهار خالدين فيها ابدا وعد الله حقا. ومن اصدق من الله قيلا
اللي اختاره الشيطان ورفضوا الله سبحانه وتعالى مأواهم في الاخرة يعني المكان اللي هيأوا اليه عشان يحميهم ها هو جهنم اولئك مأواهم جهنم ولا يجدون عنها محيصا. المفروض ان المأوى ده بيحمي الانسان من الاخطار
ومن الاضرار يأوي اليه كده عشان يحتمي من من المطر. يحتمي من من الصواعق. يحتمي من الكلام ده المأوى جهنم ليه ؟ طب ما يروحوا حتة تانية لا يجدون عنها محيصة ما فيش مكان يهربوا فيه
لن يجدوا مكان يحيصوا اليه يعني يهربوا اليه منها وعلى الجانب الاخر منزر مشرق يفرح كل امل وكله نور والذين امنوا وعملوا الصالحات هنا بقى تدبر قلبي على طول تقول اللهم اجعلنا منهم يا رب. اللهم اجعلنا منهم سندخلهم جنات تجرين
من تحتها الانهار خالدين فيها ابدا وعد الله حقا. ومن اصدق من الله قيلا الذين امنوا بالله وعملوا الصالحات اللي ربنا امر بها فاصلحوا حالهم واصلحوا حال الناس وعمروا الارض واقاموا العدل ووقفوا ضد الزلم وعبدوا الله ولم يشركوا به شيئا. ربنا وعد انه يدخل
جنات تجري من تحتها الانهار. حدائق جميلة على جبال عالية وعلى روابي. والانهار بتجري من تحتيها منزر خلاب رائع ومستمر من غير تشيك اوت لان لحزة انتهاء المتعة هي لحزة الشاك اوت
الواحد بيخش كده يدفع دم قلبه يحجز ليلة ولا اتنين في منتجع جميل. المنزر حلو على بحيرة او على جبل او على من البلكونة بتاعة الاوضة بس بيبقى عارف ان بكرة الساعة حداشر الصبح لازم يعمل شيك اوت
يا خسارة ويكلم الريسبشن طب ممكن تدوني لغاية الساعة كم ببلاش يقولوا احنا عندنا بكرة فل وناس كتير جاية فعايزين الغرفة حداشر ونص بالكتير فحاجة نكدي التشيك اوت ده لأ احنا ما فيش تشيك اوت
خالدين فيها ابدا. مؤبد الى الابد وعد الله حقا اصل الواحد ممكن يقول ايه؟ معقول يا جماعة! بجد! الله! وعد الله حقا. ومن اصدق من الله قيلا ربنا يعد وعد حق بينما الشيطان بيعد غرور
ها لان الشيطان كذاب مخادع بينما الله سبحانه وتعالى هو اصدق الصادقين اهو الاية مية وعشرين. يعدهم ويمنيهم وما يعدهم الشيطان الا غرورا. انما ربنا بقى لأ ربنا والذين امنوا وعملوا الصالحات سندخلهم جنات تجري من تحتها الانهار
خالدين فيها ابدا وعد الله حقا. ومن اصدق من الله قيلا هل يوجد من هو اصدق من الله؟ استفهام ينكر اسمه استفهام انكاري. ينكر ان يكون هناك من هو اصدق من الله
ويترك لك فرصة انك تكمل المعنى بانك تقول لا احد. يبقى لما نقرا الاية دي كده ومن اصدق من الله قيلا في سرك تقول لا احد او مش لازم في سرك لكن لو انت في الصلاة في سرك تقول لا احد
بس في سرك عشان في الصلاة لا يجوز ان انت تقول كلام ليس من الصلاة من كلام الصلاة ولا ليس من القرآن. ولكن لازم انت تتفاعل مع الاية مم في صفة آآ عباد الرحمن في سورة الفرقان والذين اذا آآ
ايات ربيع لم لم يخروا عليها صما وعميانا. الواحد لما يسمع كلام ربنا لا يخر عليه صما وعميانه. مش يعني تفاعلوا مع الايات بقلبهم يبقى لا احد اصدق من الله قيلا. طب نلاحز بقى
ان في القرآن ورد هذا السؤال مرتين والاتنين في سورة النساء ولكن مرة استخدمت كلمة حديثة ومرة كلمة قيل الاية سبعة وتمانين الله لا اله الا هو ليجمعنكم الى يوم القيامة لا ريب فيه. ومن اصدق من الله حقا
حديثة الاية مية اتنين وعشرين ومن اصدق من الله قيلا  خلوا بالكم ايه الفرق بقى بين حديثا خلوا بالكم مش كل اللي بتقروه على الانترنت صحيح بعض الناس بتفتي بتقول كلام بدون دليل
يقول لك الفرق بين حديثة وقيل كزا وكزا يقولوا الكلام بدون امثلة عليه من القرآن ولا من السنة ولا من الشعر الجاهلي وده مصدر من مهم جدا في فهم الفاظ القرآن. اللي هو لغة العرب وعندنا الادلة عليها اللي هي
المعلقات والشعر الجاهلي شوفوا يا جماعة الرأيين المعقولين في المسألة دي الفرق بين حديثة وقيل في رأي بيقول النص مرة ورد مرة بكلمة حديثة ومرة بكلمة قيل من باب التنويع وعدم التكرار. لان التكرار يصيب القارئ بالملل
ده رأي محترم ومش محتاج دليل لكن اين التكرار اللي قد يصيب الملل؟ ده هم مرتين اتنين في القرآن كله وصحيح في نفس الصورة بس بينهم تلاتين اية فما فيش تكرار يعني لو جت مرتين زي بعض ما فيش فيها تكرار يصيب بالملل يعني ولا حاجة
فبالتأكيد في سبب اخر هناك دقة لغوية في المسألة دي يا جماعة كلمة حديث وكلمة قيل صحيح بيحملوا نفس المعنى من ناحية الكلام. الحديث كلام والقيل او القول كلام ولكن لما نتتبع كلمة حديث وكلمة قيل
هنجد ان كلمة حديث تأتي في سياق الاخبار باخبار مسلا سورة الاعراف فبأي حديث بعده يؤمنون؟ يعني بأي خبر بعد الكلام ده يؤمنون؟ سورة يوسف لقد كان في قصاصهم عبرة لاولي الالباب ما كان حديثا يفترى. يعني ما كانتش قصة
او خبر مفترى ده حقيقي  وهل اتاك حديث موسى؟ يعني قصة موسى خبر موسى خبر هل اتاك حديث ضيف ابراهيم المكرمين؟ خبرهم اما قول وقيل بصوا بقى. هتلاقوها دايما بتأتي في سياق الوعد او الوعيد
وعد بالجنة للمؤمنين ووعيد بالنار للمكزبين او للكافرين هتجد مسلا في سورة ايه  وفي ثمود اذ قيل لهم تمتعوا حتى حين. القيل هنا هو القيل او القول. قيل بمعنى قول
هو وعيد تمتعوا حتى حين التحريم وقيل دخول النار مع الداخلين القلم فلما رأوه زلفة سويئت وجوه الذين كفروا وقيل هذا الذي كنتم به تدعون ومش بس وعيد للكفار ايضا فيه وعد للمتقين
سورة ياسين قيل ادخل الجنة. قال يا ليت قومي يعلمون. فلما نرجع بقى للايتين في سورة النساء نجد حديثا استخدمت الاخبار وقيلا استخدمت مع الوعد والوعيد. دي بقى الدقة اللغوية. هات بقى سبعة وتمانين تاني كده. سبعة وتمانين اهي
الله لا اله الا هو ليجمعنكم الى يوم القيامة. ربنا بيخبر انه سيجمع الناس الى يوم القيامة لا ريب فيه. لا فيه وعد ولا وعيد هنا. لا فيه كلام عن جنة ولا عن النار
ليجمعنكم الى يوم القيامة لا ريب فيه. هذا خبر ومن اصدق من الله حديثا؟ شفتم الدقة اللغوية هات بقى مية واحد وعشرين ومية اتنين وعشرين اولئك مأواهم جهنم ولا يجدون عنها محيصا. وعيد. صح؟ طيب. بعدها. والذين امنوا وعملوا الصالحات سلوا
دخلهم جنات تجري من تحتها الانهار خالدين فيها ابدا. وعد الله حقا. وعده ومن اصدق من الله؟ قيل لا احد اصدق من الله في وعده ولا في وعيده. يبقى تنويع اللفظ في حديث وقيل هذا دقة
لغوية معجزة. حقيقة يعني اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله وقوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل حبك احب الينا من
من اهالينا واموالنا ومن الماء البارد على الظمأ. اللهم حببنا اليك والى ملائكتك وانبيائك ورسلك وعبادك الصالحين طالعين واجعلنا ممن يحبك ويحب ملائكتك وانبيائك ورسلك وعبادك الصالحين. اللهم احيي قلوبنا بحبك
واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا اللهم اجعل حبنا كله لك وسعينا كله في مرضاتك. اللهم اجعل القرآن الكريم ربيع قلوبنا بنا ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان
ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون بحق كل حرف في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم
واحفظنا واياهم من شرورهم. ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين
اللهم سدد رميهم وخيب رمي عدوهم وتقبل شهدائهم. وكن مع اخواننا في تركستان الشرقية وفي الشام وفي كشميرا وفي الهند. وانصر ويا رب من نصرهم واخذل يا رب من خذلهم وطهر المسجد الاقصى من الدنس فانهم لا يعجزونك
اكتب لنا يا ربنا ختم القرآن فيه اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك وتعاهدت على نصرة شريعتك. فوثق اللهم رابطتها. وادم ودها واهدها سبلها. واملأها بنورك الذي
الى يخبو واشرح صدورها بفيض الايمان بك وجميل التوكل عليك. واحيها يا ربنا بمعرفتك. وامتها يا مولانا على عادتي في سبيلك انك نعم المولى ونعم النصير. وصلي اللهم وسلم على سيدنا محمد وعلى اله
اله وصحبه ومن تبع هداه. والسلام عليكم ورحمة الله. ونراكم غدا باذن الله في نفس هذا الموعد ان كنا من اهل الدنيا
