السلام عليكم ورحمة الله وبركاته. اهلا بحضراتكم في المقطع رقم تلاتة وستين. من مقاطع حظر التجول والمقطع الخامس من مقاطع تدبر سورة طه آآ احب افكر حضراتكم بالمصاحف. بسرعة اللي ما عهوش مصحف يجيب مصحف
امبارح اه تدبرنا ايات سيدنا موسى طلب فيها من ربنا اسباب مادية ونفسية تجعله قادر على القيام بالمهمة فدائية التي كلف بها وهي مواجهة فرعون وهو اكبر طاغية في الارض وحاكم اقوى واغنى دولة في هذا الوقت
طلب منه اقروا معي آآ من اول الاية خمسة وعشرين نفتح سورة طه من اول الاية خمسة وعشرين قال رب اعوذ بالله السميع العليم من الشيطان الرجيم. قال رب اشرح لي صدري. ويسر لي امري. واحلل عقدة
من لساني يفقه قولي واجعل لي وزيرا من اهلي هارون اخي. اشدد به ازري واشركه في امري فجاءه الرد على هذه الطلبات في الاية ستة وتلاتين. انا بفكركم باللي قلناه قبل كده
قال قد اوتيت سؤلك يا موسى. طلباتك اجيبت خلاص مش ستؤتى سؤلك يا موسى لا اجيبت خلاص يعني اعتبرها تمت. قال قد اوتيت سؤلك يا موسى وبعدين هو انت اصلا طلبت ايه غير الرعاية الالهية اللي هي معك طول عمرك من وانت صغير من وانت اول ما اتولدت
انت طلبت رعاية الهية حتى تنجو وحتى تنجح في مهمتك هو ده الوضع اصلا من زمان يا موسى. من يوم ما انت اتولدت وعناية ربنا بترعاك يقرأ معي الاية سبعة وتلاتين. ولقد منا عليك مرة اخرى
استجابة ربنا للطلبات الجديدة دي ده كده ربنا بيمن عليه مرة اخرى المرة الاولانية اذ اوحينا الى امك ما يوحى ربنا بيقول له انا اللي اوحيت لامك طبعا مسألة ان الله اوحى لام موسى بيدخلنا في مسألة
مسألة هل ام موسى نبيه ام لا؟ جمهور العلماء على انه لا يوجد نبيات بين النساء بينما هناك علماء وفقهاء اخرين كبار ان هناك نبيات مثل السيدة مريم. فقد كلمتها الملائكة
واذ قالت الملائكة يا مريم ان الله اصطفاك وطهرك واصطفاك على نساء العالمين. ازا ده وحي عن طريق الملائكة يا مريم قلتي لربك واسجدي واركعي مع الراكعين. وده يجعل منها نبيا اذا تلقت الوحي الجليل
من الله الوحي الجلي يعني وحي عن طريق الملاك مش وحي الالهام. لان ربنا ممكن يلهم حيوانات. واوحى ربك الى النحل ان اتخذي من الجبال بيوتا. ولا وحي من ام وربنا ممكن يوحي الى كافر زي آآ آآ المنام اللي جه للملك
في قصة يوسف انه رأى سبع بقرات سمان يأكلهن سبع حجاب ام موسى تلقت وحي ولم يقل لنا كيف تلقت الوحي. لزلك هي مختلف عليها مسألة انها نبية ام لا
آآ يعني حتى من يرون ان من النساء نبيات مختلف على ام موسى ان هم مش قادرين يقولوا انها تلقت الوحي عن طريق الملك وبيعتبروا ان وحي المنام ممكن ييجي لناس تانية. ولكن ولكن
ابن حزم لما اتكلم في المسألة دي قال طب ما هو سيدنا ابراهيم والانبياء بيتلقوا الوحي ايضا في المنام يذبح ابنه اسماعيل لما رأى ذلك في المنام لانه يعلم. خلوا بالكم بقى
ان مناماته وحي من الله ما فيش ام في الدنيا هتقوم تدبح ابنها لانها شافت نفسها بتعمل كده في المنام. الا اذا كانت تعلم ان مناماتها وحي من الله. لزلك بابداء
تدل الشيخ او الامام آآ ابن حزم الظاهري على نبوة ام موسى طبعا في كلام في نبوة سيدات اخرى كتير زي مسلا آآ السيدة سارة والسيدة هاجر. السيدة سارة واضح جدا واحنا درسناها في
آآ اللي فاتت ان آآ الملائكة بشرتها باسحاق. فبشرناها باسحاق. عن طريق الملائكة. اذا الذين تلقت وحي جلية ايضا اه في كلام في ام في آآ في زوجة فرعون ايضا
طيب عموما انا يعني عشان خاطر نقطع الكلام في الموضوع ده ما فيش ناس تقعد تتخانق عليه ونبقى امين معكم الجمهور على ان ما فيش نساء نبيات. وهاقول لكم دليلهم ايه
وهناك القلة من العلماء ومن الفقهاء اللي قالوا ان هناك نساء نبيات. الجمهور يروا ان الاية الكريمة وما ارسلنا قبلك الا رجالا نوحي اليهم. ودي كانت تلات مرات بنفس الصيغة دية. فيه وما ارسلنا من قبلك الا رجالا نوح
اليهم فاسألوا اهل الذكر ان كنتم لا تعلمون قال لك ما دام ربنا بيقول ما ارسلنا قبلك الا رجالا نوحي اليهم. ده دليل ان ما فيش نبيات. لأ ده دليل مش صحيح. ليه بقى
لان ربنا ما بيقولش ما نبأنا قبلك الا رجالا. قال ما ارسلنا قبلك الا رجال. ارسل رسولا برسالة نبأ نبئا بنبوءة خلي بالكم النبي غلي الرسول كل رسول نبي ومش كل نبي رسول
اي رسول في الدنيا هو نبي ايضا ولكن كثير من الانبياء لم لم يصبحوا رسلا القصة دي بقت طويلة وفيها كلام كتير وايه الفرق بين الرسول والنبي؟ الرسول اخد رسالة وطلب منه يروح يبلغ الرسالة لقومه
معينين. اما النبي زي العالم كده عنده علم قاعد الناس بتيجي تسأله مش مطلوب منه لم يكلف بابلاغ الرسالة لقوم معينين آآ احنا بنتكلم في نبوة مش بنتكلم في الرسالة. طب ليه ربنا ما ارسلش رسل آآ سيدات عشان ده كان دي دي مهمة فيها بقى آآ
فيها اعتداء وفيها آآ مشاكل فيزيكال بقى. يعني احنا شفنا الرسول عليه الصلاة والسلام اعتدوا عليه وضربوه وحطوا لحم الجذور. حطوا السقط بتاع الجذور يعني لما بيدبحوا الابل بينزل من بطنها وساخة ومصارين وبتاع حطوها على ضهره وهو ساجد
لغاية ما اغمى عليه فقد الوعي والسيدة فاطمة جت شال الدم عليه فربنا ما بيعرضش النساء لهذه المسائل ابدا. دي ممكن تخش في اكتر من كده. في في انبياء ذبحوا
يعني على فكرة يعني. فربنا مش هيعرض النساء لهذه المسألة. ابدا وانا ارى ذلك. يعني انا انا اميل للرأي ان هناك نبيات. وارى ان ادلته قوية عموما فصل المقال عشان بس نخلص ما فيش داعي تقعد تتخانق. الجمهور لا يرى ان هناك نساء نبيات والقلة ومنهم ابن حزم الظاهري
ترى ان هناك عدة نبيات وليس فقط آآ ام موسى وام السيد المسيح طيب ولقد مننا عليك مرة اخرى. ارجع بص معي تاني في الاية سبعة وتلاتين اذ اوحينا الى امك ما يوحى. كالعادة من صغرك ربنا بيمن عليك بالرعاية والعناية. فهو الذي اوحى لامك
بالتالي او حالها ايه بقى؟ اقرا معي تسعة وتلاتين فيه في التابوت فاقذفيه في اليم فليلقه اليم بالساحل يأخذه. عدو لي وعدو له القيت عليك محبة مني ولتصنع على عيني
لفت نظري كلمة اقذفيه جت مرتين اقذفيه في التابوت فاقذفيه في اليم. وبعد كده فليلقه اليم بالساحل. ايه كمية القذف والالقاء دي يأخذه بعد كده عدو لي وعدو لأ ده انت تحس ان سيدنا موسى ضاع خلاص. ده ده اتقذف مرتين القي في اليم يعني كلمة يم يعني
البحر على فكرة بالعبري. فالقي في في البحر والقي في النهر الكبير. ها فليلقه اليم بالساحل وبعد كده يأخذه عدو لي عدو لربنا يعني انسان مجرم كافر مجرم في اجرامه وعدو له وعدو
اسرائيل كمان وعدو لموسى كمان يريد ان يدبحه تحس ان خلاص ضاع سيدنا موسى. طب ايه اللي انقزه والقيت عليك محبة مني ولتصنع على عيني. ياه! على الاية اللي مرة واحدة راحت قالبة
الى سلام بعد ما الاية كانت بتوريك مشهد من العنف جاي انت متوقع عنف متوقع ان ان سيدنا موسى الطفل ده هيدبح دلوقتي اتقلبت الاية مرة واحدة الى سلام بحت. بص
ان اقذفيه في التابوت فاقذفيه في اليم فليلقه اليم بالساحل. يأخذه عدو لي وعدو له. والقيت عليك محبة مني ولتصنع على عيني قرآن بيشيل الواحد ويحطه. انا بحس اني بتمرجح مش مش بقرا قرآن. مش ممكن. يشيلك ويحطك
ارميه في صندوق وارميه في النهر والنهر هيرميه على الشاطئ واللي هياخده عدو لله فرعون رأس الكفر ورأس الظلم ورأس الاضطهاد اللي انت اصلا خايفة عليه منه انا هوديه عنده كمان. اكتر من كده ايه بقى
بعد كل ده ينقذ سيدنا موسى والقيت عليك محبة مني كل المخاطر دي زالت بعناية ربنا كان سيذبح زي اطفال بني اسرائيل في السنة دي وكان سيغرق وده وضع طبيعي لرضيع بيلقى في نهر النيل ده نهر النيل ده نهر كبير جدا وعريض جدا وياما ناس غرقت فيه ده ده
في مراكب بسياح بتغرق في نهر النيل والسياح بيغرقوا بيموتوا. يعني احنا بنتكلم على نهر كبير ضخم وكلمة يم بالعبري يعني بحر وعليك الفلاحين احنا في الفلاحين عندنا راح على البحر. البحر ده مجرد آآ يعني آآ فرع كده من من النيل مسلا فرع رشيد او فرع آآ آآ الله
آآ اسمه ايه الفرع التاني المهم يعني الفرع بس من النيل بيتقال عليه بحر عندنا في في الفلاحين آآ طيب ازا كان ممكن يغرق وكان ممكن يقتل وكمان انتقدوه حرس فرعون وعارفين ان هو من بني اسرائيل عارفين ازاي ده بيبي صغير ايوة بس مختون
فممكن جدا يقوم باين ان هو من بني اسرائيل. هم اللي بيختنوا الاطفال. فرع دمياط. ماشي يا عم. شكرا كل هذه المخاطر زالت والقيت عليك محبة مني اتحدى يكون في حد مننا ما بيحبش سيدنا موسى
انا عايز اشوف حد ما بيحبش سيدنا موسى. كلنا بنحبه حتى اكتر من انبياء اخرين يعني مسلا انا حبي لسيدنا موسى اكبر من حبي لسيدنا يعقوب اكبر من حبي لسيدنا صالح. اكبر من حبي لسيدنا هود. ليه ما اعرفش
ما اعرفش سيدنا موسى بالنسبة لي مختلف عنهم. مع انه يعني اه مش النبي المباشر بتاعنا. زي سيدنا محمد عليه الصلاة والسلام ما احناش بندرس السنة بتاعته ولا عندنا الاحاديث بتاعته. طب ايه اللي خلانا نحبه اوي كده
غريبة شوية ها وبعدين نبي بني اسرائيل يعني تحس ان يعني في ممكن حاجز يعني مكنسن سيدنا صالح اقرب لنا سيدنا هود اقرب لنا عشان مش من ابائنا لا ابدا
والقيت عليك محبة مني يعني المهم وقع في قلب امرأة فرعون لما شافته بيبي صغير كده وقالت شف سورة القصص وقالت امرأة فرعون قرة عين لي ولك لا تقتلوه عسى ان ينفعنا او
اتخذه ولدا امرأة فرعون زي ما قلنا ايضا من النساء اللي يرى ابن حزم انهن آآ نبيات المهم انه بالحب ربنا حفز سيدنا موسى. وايه كمان بقى؟ ولتصنع على عيني
تم تربية سيدنا موسى؟ لأ تربية مين ؟ تم صناعته ولتصنع على عيني اتصنع صناعة تحت عين ربنا على عيني يعني باشراف ربنا قال لامك ترميك في البحر. وما تخافش عليك
وقال لامك آآ آآ انا هارجعه لي تاني. اكتر من كده ايه كمل بقى معي الاية اربعين. اذ تمشي اختك فتقول هل ادلكم على من يكفله رجعناك الى امك كي تقر عينها ولا تحزن
وقتلت نفسا فنجيناك من الغم وفتناك فتونا سنين في اهل مدينة ثم جئت على قدري يا موسى  اختك فضلت ماشية وتتبعك بعينيها وانت في النهر لغاية ما شافتك بيلتقطوك الحرس بتوع فرعون
وشافتك وتتبعت دنيتك بترفض المراضع. الستات اللي هترضع فقالت لهم تحبوا ادلكم على امرأة تتولى؟ فبالطريقة دي رجعت لامك يا موسى. ربنا بيحكي لسيدنا موسى خلي بالك حكايته وهو صغير
لان بالطريقة دي القصة بتاعة سيدنا موسى زي ما قلنا بدأت من النص بدأت منين؟ مش من اول ما اتولد لأ. بدأت في سورة طه من اول وهو راجع من عند سيدنا شعيب بابنة سيدنا شعيب زوجته. شاف نار وبدأت بالنبوءة. بدأت ببداية النبوة
وبعدين فلاش باك في القصة للمشهد بتاعه وهو رضيع وبيلقى في النهر عن طريق القرآن بيحكيه ربنا بيحكي لسيدنا موسى الحكاية فانت بتجي لك الحكاية فلاش باك دلوقتي  المهم رجع دلوقتي ايه لامه
فبأمر من قلب قصر فرعون رجع لامه اللي هو الامر صدر من نفس المكان ده بقتل اطفال بني اسرائيل. يعني هو المفروض كان سيدنا موسى يقتل بامر من قلب قصر فرعون ثم بامر من قصر فرعون بيقول عاد الى امه وبطريقة قانونية هي دلوقتي لا تخاف عليه
عيني عينك قدام الحكومة  رجعت رجعتك تعيش مع امك يا موسى. مش ممكن الكلام الحقيقة قعد فترة الرضاعة مع امه وبعدها رجع بقى على قصف فرعون وكبر في قصر فرعون
وبعدها قتلت واحد. مم. وقتلت نفسا فنجيناك من الغم. كان هيبقى غم. وقتل نفس. ومصر بلد فيها قانون في الوقت ده. فطبعا بقى فيه محاكمة وفيه سجن وفيه ممكن يعدم كمان
واضح ان البلد ما كتش بايظة ما كتش هايصة لانه ده يعني متربي في قصر فرعون بس مش من حقه يقتل حد آآ طبعا القصة احنا هناخدها بعدين في سورة القصص اللي هو لما دخل لقى واحد اسرائيلي آآ واحد تاني مصري بيضطهده وبيضربه فبيدافع عنه
غصب عنه يزهر اتزق زقة جامدة شوية وسيدنا موسى كان قوي. الراجل وقع يبدو ايه وراسه جت في حاجة. المهم الراجل مات سيدنا موسى ما كانش يقصد انه يقتله  اه وبعدها قتلت واحد وكان ممكن تعاقب لكني نجيتك منهم. نجيتك من الغم. نجيتك من العقوبة. وفتناك فتونا. فيه حديس طويل في ابن كثير
اسمه حديث الفتون عن كم الفتن والاختبارات اللي مر فيها سيدنا موسى ومنها ان هو اضطر يهرب وقعد سنين في اهل مدين بعد ما يتزوج بنت سيدنا شعيب طبعا قصة زواج وهنأتيه بس هي مش جاية في سورة في سورة طه. هتيجي بعدين. في آآ سورة اخرى
وادي امتى؟ هنا جيت دلوقتي بقدر من ربنا. ثم جئت على قدري يا موسى. فتحس ان القرآن راح ملففك وجايبك تاني في اللحزة اللي ابتدينا منها. يعني احنا ابتدينا في سورة طه من اول ما هو شاف النار وبعد كده بداية النبوة وبعدين
اشباك جابه من اول ما كان رضيع والقي في النهر واخدوه ورجع لامه ازاي واتربى في بيت فرعون ازاي وبعد كده قتل واحد وبعد كده هرب وبعدين راحت الاية ملففانا وجايبينها تاني في نفس المكان دلوقتي وهو بياخد الايه الاوامر بالنبوة والمهمة بتاعته ثم جئت على قدري يا موسى
وادي انت جيت دلوقتي هنا بقدر من ربنا. مش بالصدفة مش ممكن الصورة مش ممكن. طيب احنا دلوقتي واقفين مع سيدنا موسى عند النار وهو بيكلم ربنا والحوار اخد جولة ورجعنا لورا فلاش باك وراح راجع بنا تاني. طيب
ثم جئت على قدري يا موسى انت ما جتش هنا صدفة انت جيت بقدر ربنا لتتلقى الرسالة وتحمل ويعني وتحمل بعبء القيام بهذه المهمة الفارقة في تاريخ البشرية. احنا قدام موقف من اكبر المواقف في تاريخ البشرية
واصطنعتك لنفسي عملتك علشاني ربنا صنع سيدنا موسى صناعي. يعني هو بداية تعامل ربنا مع سيدنا موسى مش من بداية النبوة. لا. ربنا صنعه على عينه من اول ما كان رضي
لزلك شخصية سيدنا موسى وده قلناه في اول سورة طه ايه اللي يخلي سيدنا موسى اصلا يقرر يرجع بلده وهو محكوم عليه فيها بالاعدام. ليه الا لو كان راجل شجاع مش قادر يسيب آآ امه اكتر من كده ومش قادر يسيب قومه بيضطهدوا اكتر من كده وراجع عشان يعمل
لكن ما كانش في دماغه انه رايح يواجه فرعون بنفسه يعني. لكن الراجل شجاع. وراجع وبيخاطر فدي صناعة ربنا. واصطنعتك لنفسي. عملتك علشاني. حياتك بقى هتكون لله. لنفسي لله. للقيام
الدعوة فيه ناس كتير حياتهم بتكون لله. وليس لهم هم هذا مش خاص بس بسيدنا موسى على فكرة. النبي محمد عليه الصلاة والسلام حياته كانت كلها لله. سيدنا ابراهيم ودرسنا قصته حياته كانت لله. نوح كانت حياته لله. كتير جدا
وهناك دعاة وهبوا حياتهم لله. لكن سيدنا موسى ربنا صنعه صناعة. واصطنعتك معناه ايه بقى معناه انه موفق انه بيشوف بنور الله بيسمع بنور الله. كل حاجة بيعملها موفق فيها. بصوا الحديث القدسي
من عادى لي وليا فقد اذنته بالحرب. ربنا بيقول ان اللي هيحارب ولي من اوليائه اللي يعاديه انا هحاربه  طب نبقى ازاي من اولياء ربنا وما تقرب لي عبدي بشيء احب الي مما افترضته عليه. نتقرب الى الله بالفرائض
الفرائض اللي ربنا قال لنا عليها لما نؤديها بطريقة صحيحة وسليمة وبجمع قلب وبخشوع وبتدبر. ده اكتر حاجة ربنا بيحبها  ها طب ازاي نقرب اكتر وما زال عبدي يتقرب الي بالنوافل حتى احبه
عبد يفضل يتقرب لي بالنوافل يعمل النوافل يصوم اتنين وخميس من غير ما يروح يقول للناس انا صايم ويقعد يتمنظر عليهم يروح ياه يصلي في بيته وهو قافل على نفسه مش عمال يتمنظر بصلاة النافلة قدام الناس. طيب. وما زال عبدي يتقرب الي بالنوافل حتى احبه. فاذا احببته
ازا ربنا حب انسان كنت سمعه الذي يسمع به وبصره الذي يبصر به ويده التي يبطش بها يبطش بها وقدمه التي يمشي بها واذا سألني لاعطينه واذا استغفرت لاغفرنه لاغفرن له واذا استعاذني لاعيذنه
واصطنعتك لنفسي ربنا جعله موفق وموصول بالله يرى ويسمع بنور الله ارجع كده لاية تلتاشر. ارجع كده لاية تلتاشر سورة طه وانا اخترتك فاستمع وانا اخترتك وهنا واصطنعتك لنفسي ايه ده
ازاي سيدنا موسى تحمل الكلام ده ما تارش من الفرحة انت متخيل رب العالمين يكلم بني ادم ويقول له انا اخترتك وهنا يقول له واصطنعتك لنفسي! ده لما صاحب شركة ينتقي موظفينه كويس
ثم يختار منهم واحد ويعلمه ويدربه تدريب خاص عشان يوكل له المهام الصعبة ده شرف كبير ومسؤولية كبيرة اشحال بقى سيدنا موسى الحقيقة يعني يعني هذه الصورة شرفته تشريف كبير
وبعدين الاية اتنين واربعين يلا الاية اتنين واربعين الساعة صفر. صدر الامر ببدء المهمة اذهب انت واخوك باياتي ولا تنيا في ذكري. اذهبا الى فرعون انه طغى خلاص بقى نزلت الاوامر. اطلع انت واخوك دلوقتي بالمعجزات بتاعتي باياتي
اياتي هنا معناها المعجزات اللي ربنا اداها له. اليد اللي بتبقى بيضا العصاية اللي بتتقلب ثعبان. وهتعمل حاجات تانية برضو لسه دي نقطة بقى مهمة اوي. كتير بقى يخدو على الاسلام ان في خرافات في الاسلام ليه اصل عندهم حاجات مش علمية والعقل لا يقبلها بالعكس
العقل يقبلها. يقبلها ازاي؟ دي حاجات خوارق للطبيعة صحيح العقل لا يقبل ان سيدنا موسى يقلب العصاية تعبان. ده حقيقي. وما حصلش ان سيدنا موسى قلب عصاية تعبان عشان تبقوا عارفين. ما حصلش ان سيدنا عيسى عمل اي معجزة
المعجزة بيعملها ربنا بايد النبي. خالق قوانين الطبيعة هو الذي يستطيع ان يخرق قوانين الطبيعة ده بنفهمه كده الحكام دوت. هذه المعجزات يصنعها الله بيد انبيائه. اما الانبياء نفسهم فهم بشر لا يملكون خرق قوانين الطبيعة
ولا تنيا في ذكري ما تتوانوش في ذكري ما تكسلوش في ذكري. يعني ابذلوا قصارى جهدكم في ذكري. يعني خليكم متواصلين معي باستمرار. انتم رايحين دلوقتي تواجهوا فرعون خليكم متواصلين. ليه ؟ الواحد طول ما هو بيذكر ربنا
هو حاطط الفيشة وبيستمد قوة الكهربا مشغلاه. اول ما الواحد يقوم شادد الفيشة من الكهربا مم خلاص وقفت المكنة ما تشدش الفيشة من الكهربا. امال ايه افضل حاطط الفيشة ازاي؟ تحط الفيشة بزكر ربنا. اياك ده احنا الطبيعة عندنا
اذكار الصباح اذكار المساء بنقف نصلي ده ذكر. بنقرا القرآن ده ذكر. بنختم الصلاة ذكر. ليه مطلوب مننا الكلام دوت؟ عشان نفضل في حالة من التواصل مستمر يستمد الطاقة دي من ربنا
خليكم واصلين اذهبا الى فرعون انه طغى. روحوا لفرعون لانه زودها طغى بمعنى الزيادة عن الحد وطغى بمعنى الزلم الشديد. فرعون بقى زودها في الزلم الشديد كمان. ادعى الالوهية كمان. اكتر من كده في سورة النازعات
ربنا بيقول هل اتاك حديث موسى اذ ناداه ربه بالوادي المقدس طوى اذهب الى فرعون انه طغى فقل هل لك الى ان تزكى واهديك الى ربك فتخشى فاراه الاية الكبرى اللي هي العصا. فكذب
شف فاراه الاية الكبرى ييجي في مخرج اختك ايه؟ العصا. فكذب وعصى. ثم ادبر يسعى فحشر يا ندى قال انا ربكم الاعلى. شوفوا المجرم مجرم ده ادعى الالوهية. وقال للناس انا ربكم الاعلى. ربنا طلب ايه من سيدنا موسى وهارون بقى؟ اقرا معي الاية اربعة واربعين
فقولا له قولا لينا لعله يتذكر او يخشى  تخيلوا واحد بيقول انا ربكم الاعلى ربنا يرسل له اتنين انبيا ويوصيهم يكلموه باللين لعله يتذكر او يخشى. اومال اللي بيحط في الارض ويقول سبحان ربي الاعلى ربنا هيعامله ازاي
ربنا رحيم. ربنا كريم. ربنا ودود. ربنا بيدي فرصة واتنين وتلاتة وعشرة ومية والف الامر التاني بقى هو ان ده فيه درس للدعاء وهو الا ييأسوا من هداية احد يعني ده واحد مدعي الوهية وبيقول انا ربكم الاعلى وبيقتل العيال الصغيرة حاجة مش ممكن. فربنا بيقول لسيدنا موسى وهارون روحوا ادعوا للاسلام
معقول ده ممكن يسلم يعني؟ ده يعني؟ اه ليس عليك هداهم. ولكن الله يهدي من يشاء. يبقى الدعاء لا يجب ان ييأسوا من هداية اي حد الدرس التالت هو ان الدعوة تكون باللين
ولا تكون بالغلظة ولا بالفظاظة تقولا له قولا لينا لعله يتذكر او يخشى. زي ما قال لسيدنا محمد عليه الصلاة والسلام فبما رحمة من الله لنت لهم ولو كنت فظا غليظ القلب لانفضوا من حولك. وجزاكم الله خيرا وبارك الله فيكم ونراكم غدا بازن الله. اسأل الله العلي العظيم
ان يجعل هذا التدبر في ميزاني وميزانكم اللهم انك تعلم ان هذه القلوب قد اجتمعت على كتابك واجتمعت على محبتك والتقت يا ربنا على طاعتك وتوحدت على دعوتك وتعاهدت على
نصرة شريعتك فوثق اللهم رابطتها وادم ودها واهدها سبلها. واملأها بنورك الذي لا يخبو واشرح بفيض الايمان بك وجميل التوكل عليك واحيها بمعرفتك. وامتها على الشهادة في سبيلك انك نعم المولى ونعم النصير
السلام عليكم ورحمة الله ونراكم غدا بازن الله
