السلام عليكم ورحمة الله وبركاته اهلا بحضراتكم في المقطع رقم واحد واربعين. من مقاطع حظر التجول رقم تلتاشر من تدبر سورة هود احب ابدأ اولا بسم الله الرحمن الرحيم وبأني اذكر حضراتكم بالمصاحف. فاللي ما عهوش مصحف يقوم بسرعة يجيب مصحف. هنبدأ حالا ان شاء الله
نتدبر ابتداء من الاية سبعة وخمسين من سورة من سورة هود ولكن نبدأ نقرأ من اول منتصف الاية اربعة وخمسين عشان نبدأ من اول الجملة القرآنية يعني ايه الجملة القرآنية؟
الناس اللي تابعت دورة مفاتح التدبر ناس مثقفين عندهم علم الفرق بين الاية القرآنية والجملة القرآنية؟ اللي عايز يعرف ياخد دورة مفاتح التدبر مجانا موجودة على اليوتيوب على القناة بتاعتنا
نبدأ ان شاء الله من اول الجملة القرآنية اللي بتبدأ في منتصف الاية اربعة وخمسين نبي الله هود اه عليه الصلاة والسلام بيقول ايه بقى؟ اعوذ بالله السميع العليم من الشيطان الرجيم
قل اني اشهد الله واشهد اني بريء مما تشركون من دونه يكيدوني جميعا مجاميع ثم لا تنظرون اني توكلت على الله ربي وربكم ما من دابة دابة الا هو اخذ بناصيتها. ان ربي على صراط مستقيم. يبقى احنا
كان اخر حاجة خدناها في التدبر بتاع امبارح ان سيدنا هود بيقول للكفار انا اشهد الله واشهد اني بريء مما تشركون من دونه فكيدوني جميعا ثم لا تنظرون يلا اعلم اذكركم اركبوه كلكم كده
مع بعض وروني هتعرفوا تعملوه لي. بتعملوا لي ايه ولا تنذروني ما تدونيش مهلة يلا على طول هاجموني دلوقتي. اقتلوني اعملوا في اللي انتم عايزينه اني توكلت على الله ربي وربكم ما من دابة الا هو اخذ بناصيتها ان ربي على صراط مستقيم
النهاردة بقى سبعة وخمسين فان تولوا فقد ابلغتكم ما ارسلت به وان تولوا فقد ابلغتكم ما ارسلت به اليكم ويستخلف ربي قوما غيركم ولا تضرونه شيئا ان ربي على كل شيء حفيد
مين هم اللي ان تولوا مين هم اللي فايقين تولوا؟ فان تولوا ربنا بيحكي قصة للناس حصلت من تلات تلاف سنة تلات تلاف سنة من الف وربعمية سنة. يعني وقت نزول القرآن
معقول ربنا يقول فان تولوا اه ده معناه ايه بقى؟ ده معناه ان هنا فيه التفات ربنا في قلب القصة بتاعة سيدنا هود حصل التفات في الاسلوب القرآني وربنا كلم سيدنا محمد عليه الصلاة
والسلام. وقال له بعد كل القصص ده فان تولوا قريش اللي بيتكلموا سيدنا محمد لو اعرضوا لو تولوا انت عارف تقول ايه بيقول ايه ما ارسلت اه اه فقد ابلغتكم ما ارسلت به اليكم ويستخلف ربي قوما غيركم
وقد ابلغتكم ما ارسلت بي. ما ارسلت به اليكم. انا بلغتكم القصص اللي انا ارسلت به اليكم. اللي انتم مش مصدقينه ده اللي انتم بتتولوا ده انا مجرد بلغتكم حكى لهم قصة نوح. وحكى لهم قصة هود. وبعد كل ده اعراضه برضه وكذبه برضه وكفروا برضه. وعمدوا برضه
انا مجرد مبلغ وقد ابلغتكم ما ارسلت به اليكم فاهمين السياق حصل ايه؟ حصل التفات ويستخلف ربي قوما غيركم ولا تضرونه شيئا وانتم يا جماعة بتوع قريش دول فاكرين نفسكم يعني يا بهنا يا مهناكة
يعني مسلا فاكرين ان ربنا مسلا هيحزن عليكم مسلا ولا هيقول خسارا نعاقبهم وخسارة نغرقهم! انتم ما انتوش احسن من اللي فاتوا ما نتوش اغلى عليه من اللي فاتوا ويستخلف ربي قوما غيركم
هيجيب غيركم وهيبقوا انضف منكم كمان. بس عادي جدا ويستخلف ربي قوما غيركم ولا تضرونه شيئا. مش هيخسر حاجة لو اهلكم على فكرة خالص انتم ما تسووش. كده يعني حصل التفات وتم املاء كلام على النبي صلى الله عليه وسلم يقوله
للكفار وكفار قريش في منتهى القوة في منتهى القوة والتحدي اسمع بقى تذليل الاية ان ربي على كل شيء حفيظ انا وقفت عندها كتير الحقيقة مش قادر افهم ايه لزوم حفيظ هنا. والنبي عليه الصلاة والسلام بينذرهم وبيهددهم بامكانية انه يقع عليهم عقاب زي ما وقع على اللي قبلهم
فالمتوقع ان ربي على كل شيء قدير ان هو يبدلهم او ان ربي لشديد العقاب ممكن يعاقبهم هو بيهددهم بالعقاب. لكن ان ربي على كل شيء حفيظ ايه لزوم الكلام عن الحفظ هنا
انا قلت فيها كتير النهاردة دي. ما هو خلي بالك بقى لقيت انه باهلاك الامم الكافرة التي تعادي وتحارب الدين هذا حفظ للدين وربنا قال من عادى لي وليا فقد اذنته بالحرب
فمن ناحية هو ربنا بيحارب العدو بس هو في نفس الوقت بيدافع عن اولياؤه خلاص تمام كده اتشهرت الاية دي تمانية وخمسين بقى احنا دلوقتي حصل ان حصل التفات سيدنا محمد وكلام لسيدنا محمد واملاء كلام عليه يعمله مع الجماعة القرشيين دول لما يرفضوا الكلام دوت. فلاش باك تاني بقى لقصة هود يرجع تلات تلاف
بقى بعد ما ربنا اعطى توجيهاته للنبي ازاي يتعامل مع قريش راح راجع ايه؟ ولما جاء امرنا نجينا هودا والذي امنوا معه برحمة منا ونجيناهم من عذاب غليظ ولما جاء امرنا
ولما امر الله ياتي بالاهلاك طب دي جت قبل كده؟ انا سمعتها قبل كده؟ اه اه احنا هنا في الاية تمانية وخمسين. ارجع كده للاية الاربعين ارجع الاية اربعين حتى اذا جاء امرنا وثار التنور في قصة نوح
احنا في تمانية وخمسين اهو. ولما جاء امرنا في تمانية وخمسين نجينا هودا والذين امنوا معه. طب اطلع لقدام شوية بقى ستة وستين في قصة صالح اللي هناخدها النهاردة هنبدأها النهاردة ان شاء الله. فلما جاء امرنا نجينا صالحا والذين امنوا معه برحمة منا
جت في اية اتنين وتمانين قصة سيدنا لوط فلما جاء امرنا جعلنا عاليها سافلها مع الشواز وجت في اربعة وتسعين قصة شعيب. ولما جاء امرنا نجينا شعيبا والذين امنوا معه برحمة منا
هي هي هي هي. الاهلاك يأتي بامر من الله لما جاء امرنا تحصل زواهر طبيعية ويهلكوا. فالاهلاك يكون بالظواهر الطبيعية. بعض الناس السذج اللي ما بيفكروش يقولوا ايه لا ده مش عقاب من ربنا
ده مش عقاب من ربنا للناس على المعاصي والكفر ولا حاجة ده طوفان. والطوفان بيحصل كده كده وده فيروس وده كده كده. ودي صاعقة ودي حاجة بتحصل كده كده. هو مين
قال لك ان ربنا بيهلك بحاجات ما بتحصلش كده كده. هو ربنا بيهلك بالزواهر الطبيعية. بييجي امر ربنا بس بيبقى الهلاك مدمر بيشيل  حاجة بقى كمان. لاحزتم حاجة في اية تمانية وخمسين
ولما جاء امرنا نجيناه هودا والذين امنوا مع مع يطلع كده فلما جاء امرنا نجينا صالحا والذين امنوا معه  اربعة وتسعين ولما جاء امرنا نجينا شعيبا والذين امنوا معه. ايه حكاية معه دي
مع ان في الاية اتنين وخمسين ارجع للاية اتنين وخمسين. معلش انا انا دوخكم شوية الاية اتنين وخمسين في اودي قالوا يهود ما جئتنا ببينة وما نحن ما جئتنا ببينة. ما جبتلناش معجزة
وما نحن بتارك الهتنا عن قولك وما نحن لك بمؤمنين ما قالوش معك بمؤمنين  ايه بقى ليه ربنا ما قالش والذين امنوا له او والذين امنوا بهم وهم فعلا امنوا به
والذين امنوا معه وفيه اصرار ان دايما مع الانبياء ييجي الذين امنوا معه ودي تكررت كتير في القرآن على فكرة يعني هي بس الصورة دي اربع مرات والذين امنوا معه تشعرك ان الانبياء ما كانوش حكام
عايشين في قصور عالية ولا مدرسين بييجوا يدوا حصة او حصتين في اليوم ويمشوا ولا ان المؤمنين كانوا بيتفرجوا لهم على فيديوهات على اليوتيوب مسلا. لا لا لا. الانبياء كانوا مخالطين. معايشين للمؤمنين
كانوا مع المؤمنين. كانوا مربين ولما جاء امرنا نجينا هودا والذين امنوا معه المعية دي بتشعرك ان الانبياء قاموا بدور المربي للناس اللي كانوا معهم احيانا تجدوا ان بعض الانبياء بيشد شوية على الصحابة بتوعه
عشان يطلع منهم رجالة. يطلع منهم مؤمنين اقوياء. يقدروا بعد كده يحملوا الايه؟ هذه الرسالة  ماشي نقطة كمان نفس النقطة دي اشعر ان كلمة والذين امنوا معها ان سبب نجاة المؤمنين هو انهم كانوا مع نبيهم
فوكأن الله سبحانه وتعالى يقول نجينا هودا ونجينا معه الذين امنوا السبب نجاح وفلاح ونجاة المؤمن في اتباع ومعايشة نبيه طب احنا نبينا مات. نعمل ايه هنعيش مع النبي ازاي دلوقتي
اديني بقى مخك انا اقول لك ازاي في طريقة تعيش فيها مع النبي عليه الصلاة والسلام واحد راح لابو حنيفة ولا يا ابو حنيفة انا اصحابي كلهم بيشوفوا رؤى ويشوفوا النبي صلى الله عليه وسلم في الرؤيا وهو قال من رآني فقد رآني حقا وانا ولا مرة شفت النبي في الرؤية
اعمل ايه؟ نفسي اشوف النبي في الرؤية. قال له بس انا اقول لك ازاي تشوف النبي في الرؤية. قال له ازاي؟ قال له عندك صنارة؟ قال له لأ. قال له رح اشتري سنارة
راح اشترى سنارة ورجع بالسنارة. قال له كويس اوي اطلع على النهر وتقف تصطاد اول ما تصلي الفجر تقف تصطاد. لغاية العشاء يجي ميعاد الصلاة يسيب الصيد تروح تصلي وترجع تكمل صيد
تلات تيام وتيجي لي الراجل قعد تلت تيام يصحى الصبح يصلي الفجر وياخد السنارة يطلع يصطاد ييجي وقت الصلاة يوقف يروح يصلي ويرجع يكمل صيد. الراجل قعد تلات تيام ما لقيش غير انه بيصطاد سمك
يلا بعد تلات تيام قال له ايه الاخبار؟  ما فيش حاجة ازاي دوتش اي حاجة في الرؤية؟ قال له شفت قال له شفت ايه ؟ قال له شفت سمك. انا عمال بقى لي تلات تيام باحلم بالسمك. قال له هو كده تشوف النبي عليه الصلاة والسلام
ازاي بقى ؟ لما تعيش مع سنة النبي صلى الله عليه وسلم وتشغل عقلك بالنبي صلى الله عليه وسلم. هتشوف النبي صلى الله عليه وسلم في الرؤية لكن اللي انت بتشغل به نفسك هو اللي بيجي لك وهو دي حالتك النفسية
تمانية وخمسين نرجع الاية تمانية وخمسين. ولما جاء امرنا نجيناه داود والذين امنوا معه برحمته منا ونجيناهم من عذاب غليظ ورحمة الله نجوا ربنا نزل عذاب غليظ. ايه بقى العذاب الغليظ ده
مش موجود في الصورة ما بيقولناش لكن في سورة الحاقة ربنا اهلك عاد بالريح. كما اخبرنا بقى ايه في سورة الحق. واما عاد فاهلكوا بريح صرصر عاتية. سخرها عليهم سبع
على ليالي وثمانية ايام حسوما. فترى القوم فيها صرعى كانهم اعجاز نخل خاوية. فهل ترى لهم من باقية ربنا يسخر عليهم الريح اسبوع تمن تيام وسبع ليالي اكتر من اسبوع
بعدها الناس نشفت فترى القوم فيها صرعى كانهم اعجاز نخل خاوية. نشفوا هل ترى لهم من باقية؟ جاب اخرهم نروح للاية تسعة وخمسين يلا ونقرا مع بعض وتلك عاد جحدوا بايات ربهم وعصوا رسله واتبعوا امر كل جبار عنيد
ادي عاد جحدوا ايات الله. مفهوم وعصوا رسله. مفهوم. لأ مش مفهوم هو مين الرسل بتوع عاد؟ هود بس. ما جالهمش غير نبي واحد هم قوم قبيلة كده كبيرة اسمهم عاد جاء لهم نبي اسمه هود ليه ربنا يقول وعصوا رسله
لكن عصيان رسول واحد عصيان لكل الرسل لان كل الرسل حملوا نفس الرسالة احنا من اول السورة عمالين نبين نفس الكلام ده ان كل الرسل بدأوا بالتوحيد. الا تعبدوا الا الله
انني لكم منه نذير وبشهيد وان استغفروا ربكم ثم توبوا اليه يمتعكم متاعا حسنا. كلهم قالوا نفس الكلام ده سورة الفرقان سبعة وتلاتين وقوم نوح لما كذبوا الرسل قوم نوح كزاب الرسل هو نوح. ايوة
لانه تكذيب الرسول الواحد كتكذيب كل الرسل ارجع لتسعة وخمسين بقى ادي تسعة وخمسين. وتلك عاد جحدوا بايات ربهم وعصوا رسله واتبعوا امر كل جبار عنيد. تعوا شوفوا ايه المعاصي اللي عم بيقولوها عاد. عشان يستحقوا العذاب ده
والاهلاك جحدوا ايات الله ايات الله الكونية وايات الله التي في السطور المستورة. القرآن او الكتاب اتنين عصوا الرسل الصيام الرسل في كل شيء بقى مش بس في العقيدة. ما هو جحد ايات الله هو جحد للعقيدة ولوجود ربنا او لوحدانية ربنا. لكن عصيان الرسل عصيان
في كل حاجة حتى في الفقه في الحلال والحرام تلاتة لان المعاصي ما خلصتش واتبعوا امر كل جبار عنيد عن حاجة بقى هيقولوا بتدخل السياسة. ما بدخلش السياسة. بس هو ربنا قال كده. واتبعوا امر كل جبار عنيد. اتنازلوا عن
للجبابرة. سابوا الجبابرة يتجبروا. قالوا يا يا فرعون مين فرعنك؟ قال لك ما لقتش حد يلمني. ايوا دي النقطة. اهي واضحة اوي انصاعوا لاوامر كل جبار عنيد تعليق انا مش هتكلم
بس هي واضحة الاية قدامكم اللهم بلغت اللهم فاشهد. الايس تي واتبعوا في هذه الدنيا لعنة ويوم القيامة الا ان عادم كفروا ربهم الا بعدا لعاد قومه قوم هود واتبعوا في هذه الدنيا لعنة ويوم القيامة
ملعونين يعني مطرودين من رحمة ربنا في الدنيا ويوم القيامة الا ان عادا كفروا ربهم اخص عليهم عد اللي كفروا بربهم على بعد لعاد قوم هود. بعدا دي انا سمعتها قبل كده
بعدا لعاد قومه بعدا اربعة واربعين ارجع كده للاية اربعة واربعين ربنا قال ايه اربعة واربعين فهود وقيل بعدا للقوم الظالمين. مم. وهنا في ستين الا بعدا لعاد قوم هود
اطلع لستة وستين تطلع ستة وستين الا ان ثمود كفروا ربهم الا بعدا لثبوت. ياه بعدا يعني لها هدف. وفي خمسة وتسعين الا بعدا لمدينة كما بعدت ثمود بعدا بين المؤمنين والكفار. بعد معنوي وبعد محسوس. في الدنيا بعدا عنهم
بعدا بعد ما ينتهوا وقع العذاب على قوم بعدا لهم في الدنيا. بينتهوا عن اخرهم عشان كده بقول له انا دايما بقول للناس الكورونا ده مش عقاب لكنه اية اية من
عقاب ربنا مش لايت كده مش خفيف كده بعدك بينهي وفي الاخرة بعدا عن المؤمنين هم في النار ودول في الجنة والى ثمود اخاهم صالح هنا قبل قبل ما ننقل لديه اقول لكم على حاجة
الايات بتاعة سيدنا نوح امبارح كانت كرامة قوي الحقيقة. يعني يعني اما سيدنا نوح قلبه بينفطر على ابنه بالشكل ده لما ربنا حب يهديه قال له انه ليس من اهلك. خلاص انقطعت الوشائج
دي خلتني افكر في حاجة الجنة يا جماعة متعة ما فيش فيها اي شيء بينغص عليك طب ما هو لو الواحد دخل الجنة وله ابن او بنت او اخ او اخت او قريب اب او ام او دخل النار
منغص عليه فازاي تبقى جنة المتعة فيها هي اقصى متعة ليس فيها اي تنغيص ويبقى الواحد متنغص عليه عشان له قريب في النار له آآ حد من اهله في النار
انه ليس من اهلك قطعة بتتقطع الروابط. بتصبح انت منتمي لله. واخواتك واولادك واهلك هم اهل الجنة   يلا واحد وستين الاية واحد وستين والى ثمود اخاهم صالحا قال يا قومي اعبدوا الله ما لكم من اله غيره
وانشأكم من الارض واستعمركم فيها. فاستغفروه وثم توبوا اليه. ان ربي قريب مجيب بنبدأ قصة جديدة قصة قوم اسمهم ثمود. ونبي اسمه صالح. فاحنا مجرد ما تلاقينا هي نفس القصة
انت بتشيل اسم القوم واسم النبي وتحط اسم القوم التانيين والنبي بتاعهم وتلاقي هي هي نفس القصة نفس الرسالة نفس الكفر نفس اللعنة اللي بتزرع الكفار اللي بيجيبها الكفر له
قوم ثمود نبيهم صالح يأمرهم يعبدوا الله لان ليس لهم اله غيره. هو هو نفس الكلام اللي قاله نوح. نفس الكلام اللي قاله هود نفس الكلام اللي امر به النبي في اول تلات ايات في السورة. خلي بالكم شف السورة هي مركزة على ايه
عن مهمة الرسل في تبليغ الرسالة وايه هي اولويات الابلاغ؟ ثم يخبرهم ان هو من خلقهم من الارض واستعمرهم فيها. استعمر يعني طلب الاعمار. الف سين تاء زائد الفعل في اللغة العربية طلب الفعل
طلب المغفرة. استخرج طلب الاخراج. استعمر طلب الاعمار. فربنا هو اللي طلب مننا نعمر الارض ثم امرهم بالاستغفار والتوبة فاستغفروه ثم توبوا اليه نفس اللي قالوه. نفس اللي قاله نوح
ان ربي قريب بيقول لهم ربنا قريب منكم مجيب مجيب لدعائكم اذا دعوتم ان ربي قريب مجيب اتنين وستين قالوا يا صالح قد كنت فينا مرجوا قبل هذا هتنهانا ان نعبد ما يعبد اباؤنا واننا لفي شك مما تدعونا اليه مريب
يا صالح شف قالوا له ايه ؟ يا صالح قد كنت فينا مرجوا قبل هذا عارفين يعني ايه لغة الانترنت النهاردة وبلغة الفيسبوك وبلغة الكومنتات انا كنت بحترمك احنا كنا بنحترمك. يا صالح احنا كنا بنحترمك
لقد كنت فينا مرجوا قبل هذا الابتزاز اللي بيتعرض له الدعاء عبر الزمان واللي بيخلي بعضهم ممكن يتنازل عن بعض مبادئه عشان يكسب حب الناس وحب الجماهير بس الانبياء ما عملوش كده
الانبياء ما ماينوش. الانبياء ما تنازلوش. الانبياء ما ميعوش بينهم كنا بنحترمك فيبدأ العالم يتراجع حتى لا يفقد شعبيته. فبدل ما يعلم الناس الناس هي اللي تعلمه. بدل ما يغير الناس الناس هي اللي تغيره
استعملوا نفس الابتزاز العاطفي ده مع سيدنا صالح وبعدين دخلوا في ابتزاز تاني بقى. اتنهانا ان نعبد ما يعبد اباؤنا نفس الغباء بتاع كل قوم كلام ابويا وجدي ما ينزلش الارض
شف ارجع ارجع يا كام صفحة كده سورة يونس سبعة وسبعين يونس سبعة وسبعين قالوا اجئتنا لتلفتنا عما وجدنا عليه اباءنا وتكون لكما الكبرياء في الارض ايه موسى وهارون نفس الكلام اجئتنا لتربية عن ما وجدنا عليه ابائنا الفراعنة
ايه هتقولي الفراعنة غلط! معقول الفراعنة هيطلعوا غلط وهنا في هود اتنين وستين. ارجع بقى لهود اتنين وستين معلش انا اسف  اتنين وستين اتنهانا ان نعبد ما يعبد اباؤنا  احنا متمسكين بتراث الاجداد. دول اجدادنا. دول اعزم ناس دول. دول بنوا حضارة
هود سبعة وتمانين اطلع قدام شوية. اطلع قدام خمسة وعشرين اية قالوا يا شعيب اصلاتك تأمرك ان نترك ما يعبد اباؤنا او ان نفعل في اموالنا يعني انت كمان بقى انت صلاتك يعني كناية عندنا ان سيدنا شعيب كان بيصلي كتير
ان صلاتك دينك الجديد ده اللي طول النهار بتصلي فيه ده ها اصلاتك تامرك ان نترك ما يعبد اباؤنا نسيب ديننا ده او ان نفعل في اموالنا يعني ان احنا هندفع بقى زكاة كمان لدرجة الزكاة
هات سورة البقرة مية وسبعين. معلش عشان خاطري استحمل هات هات سورة البقرة مية وسبعين نشوف الموضوعية بتاعة القرآن خلاص سورة البقرة مية وسبعين. يعني ايه بعد تلتين سورة البقرة دي
واذا قيل لهم اتبعوا ما انزل الله قالوا بل نتبع ما الفينا عليه انا بصوا القرآن بيرد بقى ولو كان اباؤهم لا يعقلون شيئا ولا يهتدون ولو كان اباؤهم مجانين يعني ايه مشكلة؟
هو كده يا بابا ما بيفهموش. لو كان ابوهم ما بيعرفوش يفكروا. طب ايه المشكلة ان ابوك يكون ما بيعرفش يفكر؟ يعني ايه المشكلة؟ يعني مين قال ان ده الواحد بيبقى انسان مجرم
او مجنون او متهور او بتاع لكن لو خلف يا سلام بيتحول الى اله بقى في العقل وفي وراسي وكل كلامه مين قال هزا الكلام او لو كان اباؤهم لا يعقلون شيئا ولا يهتدون
مشكل هات المائدة مية واربعة هوريكم الموضوعية بتاعة القرآن تتعامل بموضوعية كده المائدة مية واربعة. خلاص؟ بعد البقرة تلاقي ال عمران. بعد ال عمران هتلاقي النساء. بعد النساء هتلاقي المائدة مية واربعة
واذا قيل لهم تعالوا الى ما انزل الله والى الرسول قالوا حسبنا ما وجدنا اباءنا. حسبنا يعني يكفينا. يكفينا حسبي الله يعني يكفيني الله. هم بقى يقولوا ايه الكفار حسبنا ما
عليه اباءنا القرآن يرد بعقل بالمنطق. اولو كان اباؤهم لا يعلمون شيئا ولا يهتدون لو كان اباؤهم جهلة ايه المشكلة ايه المشكلة انك ترجع بقى لخط البداية تاني؟ وتبدأ تمشي في الخط الصحيح. ليه المشكلة؟ ليه دايما لازم تمشي على اللي ابوك مشي عليه؟ مين قال
اولو كان اباؤهم لا يعلمون شيئا ولا يهتدون ما يمكن ابائكم كانوا ضالين ايه المشكلة هذا الخطاب يا جماعة  خطاب سوري بيثور على القديم البالي وخطاب تصحيحي يصحح المفاهيم. ويصحح الخطأ
فالواحد لو ماشي في طريق واكتشف انه في طريق خطأ واجب عليه انه يرجع لاول الطريق ويبدأ في الطريق الصحيح ويبدأ في الاتجاه الصحيح هذا الخطاب الاسلامي الذي جاء به. كل نبي وليس فقط سيدنا محمد عليه الصلاة والسلام
كان مقبولا دايما من الشباب ومرفوضا من الكبار ليه؟ لانه الثوري مش بيتمسك بتراث الاجداد ازا كان خطأ اهلا وسهلا بالتراث بتاعنا ازا كان صح لو التراث بتاعنا فيه حاجة غلط ده هيبقى غلط
مش لازم نعمل آآ عاشوراء في يوم عاشوراء. مش لازم. لا جدي كان بيعمل كده. وابو جدي كان بيعمل كده. يا اخي جدك غلط ومش لازم قال ما تخليهاش حاجة من الدين
انت اقصد ايه هذا هو ما يجب ان يكون اذا اردنا الوصول للشباب النهاردة وليس الخطاب الاعتذاري اللي احنا شغالين به الخطاب الديني يجب ان يكون خطابا ثوريا يثور على القديم البالي اذا اردنا الوصول للشباب وجزاكم الله
خيرا وبارك الله فيكم. اسأل الله العلي العظيم ان يجعل هذا التدبر في ميزان حسناتي وميزان حسناتكم. اللهم انك تعلم ان هذه القلوب قد اجتمعت على محبتك وعلى كتابك والتقت على طاعتك وتوحدت على دعوتك وتعاهدت على نصرة شريعتك. فوثق اللهم
وادم ودها واهدها سبلها واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها وامتها على الشهادة في سبيلك. انك نعم المولى ونعم النصير. والسلام عليكم ورحمة الله ونراكم غدا بازن الله
في الحلقة اتنين واربعين من مقاطع حظر التجول اربعتاشر من توجه صورة هود وكان معكم فاضل سليمان من لندن
