السلام عليكم ورحمة الله وبركاته. اهلا بحضراتكم في المقطع رقم تمنمية واربعة من مقاطع حظر التجول والحلقة السادسة والاربعون من حلقات تدبر سورة ال عمران آآ امبارح تدبرنا قول الله تعالى فبما رحمة من الله لنت لهم
ولو كنت فظا غليظ القلب لانفضوا من حولك وجات لي تعليقات ان انت بتبقى فظ في الردود بتاعتك علينا. وغليظ القلب احيانا وكده فانا بعتزر لاي حد حس كده مني. وانا فعلا بعترف
انا في بعض الحدة. وارجو انكم يعني ايه يعني لو حد زعل يسامحني يعني ما تنفضوش الله يخليكم من حولي آآ قال تعالى فبما رحمة من الله لنت لهم. ولو كنت فظا غليظ القلب لانفضوا من حولك. فاعف عنهم واستغفر لهم
وشاورهم في الامر فاذا عزمت فتوكل على الله ان الله يحب المتوكلين. وقلنا ان العزم بيأتي معه شعور بالقوة والقدرة ان الانسان مش هيعزم على حاجة يعملها الا لو ما يكون شاعر بالقدرة عليها
والمسلم بيعزم بعد ما بياخد بالاسباب بيفكر في الامر كويس بيخطط له كويس بيستشير الاخرين ما بيعزم بعد ما يشعر انه جاهز وقادر بينما التوكل فاذا عزمت فتوكل التوكل يأتي معه شعور بالعجز. فالانسان بيوكل شخص اخر في امر لانه غير قادر على القيام به بنفسه. يا اما لانشغاله في امر اخر او
عدم قدرة ربنا بيقول فاذا عزمت فتوكل على الله ان الله يحب المتوكلين لما تشعر بالقدرة على امر وتاخد بالاسباب كلها ارم توكالك على الله بالبلدي كده وكأن الاسباب اللي انت اخدت بها دي كلها ولا هتعمل حاجة
وما فيش غير ربك فقط هو اللي هيقضي لك مصلحتك. ويقضي لك الامر بتاعك ليه بقى ليه نتوكل على الله؟ هيقول لك في الاية مية وستين ينصركم الله فلا غالب لكم
وان يخذلكم فمن ذا الذي ينصركم من بعده؟ وعلى الله فليتوكل المؤمنون لان لو ربنا نصركم ما فيش حد يستطيع يغلبكم على الاطلاق ينصركم الله فلا غالب لكم لا فرس ولا روم ولا امريكا ولا روسيا ولا نيتو ولا حد خالص
لا غالب في الدنيا كده لكم ربنا لما يطلب من المؤمنين يعني لم يطلب ابدا من المؤمنين يبقوا اكثر عددا من اعدائهم. ابدا. ربنا لم يطلب هزا. ولا طلب من المؤمنين يبقوا اكثر عتادا
سلاحا من اعدائهم ربنا طلب من المؤمنين حاجة واحدة انهم يعدوا لاعدائهم كل ما في استطاعتهم واعدوا لهم ما استطعتم من قوة ومن رباط الخيل. ثم يترك الباقي على الله
لما عملت كل اللي عندك وكل اللي تقدر عليه توكل بعد كده على الله. انت كده اخدت بالاسباب. ليه لان اذا ربنا نصرهم فلا غالب لهم طب وامتى ربنا ينصر المسلمين
دي صورة محمد يا ايها الذين امنوا ان تنصروا الله ينصركم ينصر يعني يساعد انت تنصر الله في نفسك. يعني تنصر دين ربنا على شهواتك وعلى اهوائك. تنصر الامر بالمعروف والنهي عن المنكر على المنكر اللي انت بتعمله وعلى المعروف اللي انت مش بتعمله
فتجعل الله فوق كل الشهوات وفوق كل محبوب في قلبك فينصرك هو بقى يعني يساعدك على اعدائك ينصركم الله فلا غالب لكم كما حدث يوم بدر وكما حدث في اول اليوم في احد. لما الغلبة كانت لكم ضد قريش
وان يخذلكم فمن ذا الذي ينصركم من بعده؟ واذا ربكم خذلكم يعني تراكم دون مساعدة رغم احتياجكم الشديد للمساعدة ما حدش هيقدر يساعدكم ولو جات لكم مساعدة من الكفار هتغرقكم في المشاكل اكتر
امال نعمل ايه ؟ تتوكلوا على الله. وعلى الله فليتوكل المؤمنون طبعا اللي اتقال ده معروف وبديهي لكل انسان مؤمن بالله لكن ربنا قال الكلام ده للحث على طاعة الله
والتحذير من معصية الله عشان يقول للمسلم ان من تمام الايمان كمال الايمان انك تتوكل على الله وانك تعلم ان النصر لا يأتي الا من الله الاية مية ستة وعشرين
في نفس الصورة ربنا قال وما النصر الا من عند الله فده اساس ده ده ده اساس العقيدة الاسلامية كده. ان النصر لا يأتي ابدا الا من عند الله وازا حد نصرك فباذن الله. ربنا اذن له انه ينصرك
ثم تحدث القرآن عن قيمة اخرى وهي قيمة الامانة زي ما انتم شايفين القرآن المدني يختلف اوي عن المكي يعني يبقى مسلا بيتكلم في احداث غزوة زي غزوة غزوة احد دلوقتي. ماشي
ويتخلل الكلام عن الغزوة كلام عن تشريعات حلال وحرام ما هو اصلا ما كانش فيه حلال وحرام في مكة يعني افعل ولا تفعل ما نزلتش الا في المدينة  فينزل يتخلل الكلام عن التعقيب على احداث الغزوة
كلام في التشريع زي ما شفنا تشريع تحريم المعاملات الربوية ثم يتخلل الكلام برضه كلام تربوي عن قيم معينة زي قيمة العفو. اللي تدبرناها امبارح فاعف عنهم ودلوقتي كلام عن قيمة اخرى وهي قيمة الامانة. اقرا معي الاية مية واحد وستين
وما كان لنبي ان يغل ومن يغلل يأتي بما غل يوم القيامة ثم توفى كل نفس ما كسبت وهم لا يظلمون. طبعا الجمهور جمهور القراء سبعة من القراء العشرة قرؤوها وما
لنبي ان يغل. مش يغل. لهم معناه ايه مختلفين انا اتدبرها الغلول لغة في اللغة يعني اخفاء الشيء ومنها الغل يعني اخفاء الكراهية اللي في القلب فكلمة يعني المادة مادة غل
الغين واللام معناها اخفاء ودايما يا جماعة لما بنعرف اي كلمة بنعرفها تعريف لغوي وتعريف اصطلاحي اصطلاحا الغلول يعني اخذ شيء من غنائم الحرب خفية في الخفاء واحد من الصحابة
رومي بسهم وهم راجعين من احدى الغزوات. واضح ان كان فيه جنود من الاعداء مختفين وضربوا سهام عليهم فقتل هذا المسلم بسهم يقول ابو هريرة فقلنا هنيئا له الشهادة قال رسول الله صلى الله عليه وسلم كلا
والذي نفس محمد بيده ان الشملة لتلتهب عليه نارا اخذها من الغنائم يوم خيبر ولم تصبها المقاسم هم قالوا هنيئا له الشهادة. قال حلف بالله والذي نفسه محمد بيده الشاملة وهقول لكم يعني ايه شاملة دلوقتي هتتعجبوا
الشملة اللي خدها يوم خيبر وما دخلتش في التقسيم بتاع الغنائم. هو عجبته خدها لا تلتهب عليه نارا هي وقود لنار بتولع فيه دلوقتي ففزع الناس الناس يعني شاملة هاقول لكم يا شاملة انتم مش هتستغربوا
فجاء رجل بشراك او شراكين فقال يا رسول الله اصبت يوم خيبر. انا خدت دول يوم خيبر. لما سمع كده. فقال النبي صلى الله عليه وسلم شراك من نار او شراكان من نار انت انقزت
نفسك دول كانوا هيولعوا فيك نار هذه الجريمة اللي هي الغلول اسوأ من السرقة العادية يا جماعة ليه؟ الراجل ده كان سارق شاملة الشملة عبارة عن قطعة قماش بتربط على ثدي الناقة. بعد ما يحلبوها
عشان الصغير بتاعها ما يرضعش ويخلص اللبن او عايزين يفطموا الصغير بتاعها. ويبدأ ياكل عشب بدل ما يرضع يعني يغطوا ثدي الناقة بحتة قماش كده لها لها رباط فتتربط حوالين سدي النقل
تخيلوا بقى هي دي الشاملة اللي اللي الراجل بدل ما ينال الشهادة بتولع فيه حاجة ما لهاش قيمة الشراك اللي راح الراجل لما سمع الكلام ده هو راح جاب شراك. يعني ايه شراك؟
الشراك ده لم يعني النهاردة في الثقافة بتاعتنا جينا نقول ايه ؟ آآ رباط جزمة رباط جزمة اه شراك نعل يعني الرباط اللي اللي على سطح النعل اللي على السير اللي على النعل
ليه الغلول اسوأ من السرقة العادية؟ اللي بيسرق من شخص الشخص ده هيقتص منه يوم القيامة لانه سرق منه لكن الغنائم ملك لجيش كامل في مئات والاف الجنود فتخيل بقى ان يوم خيبر كان فيه الف وربعميت مقاتل
فالراجل اللي خد شملة واحدة دي كأنه اخد شملة من كل واحد فيهم كأنه سرق آآ آآ كونتينر شاملات. الف وربعميت شاملة لانه خان الالف وربعمية عشان كده الراجل التاني لما سمع كده راح جاب رباط الجزمة
شراك او شراكين  يعني اكنه سرق الف وربعميت آآ رباط جزمة. فراح مرجعهم على طول ما كنش الناس تتخيل ان الحاجة البسيطة دي هتفرق اوي كده اذا الغلول وسرقة مال عام
سرقة بتحصل من من يعني من الناس اللي ائتمنتك كل محافز كل وزير كل رئيس كل امير كل ملك ياخد ما ليس من حقه فهو غال. يعني سارق من المال العام
كل واحد في الشعب هيقف ضده يوم القيامة اللي سرق مليون. مليون بس من شعب تعداده عشرة مليون مسلا. كانه سرق مليون عشرة مليون مرة. اضرب بقى وشف بقى المبلغ اللي سرقه هيعمل ازاي
فربنا بيقول ان هذه الجريمة لا استثناء فيها لاحد ولا حتى النبي نفسه زيادة في التجنبي مش هيغل. لكن زيادة في التأكيد ان مش من حق احد ابدا مهما كان
انه يعتبر البلد بلده والجيب واحد. لا الجيب مش واحد بعض الرؤساء والملوك اللي بيقعدوا عشرات السنين في الحكم. بيبدأ يبقى عندهم شعور ان البلد بلده بقى خلاص تجيب واحد يا جماعة
ان من حقه ياخد ما يزيد عن مرتبه الشهري فاراد الله سبحانه وتعالى انه يؤكد ان هذه الامور يجب ان تكون في منتهى الشفافية وان لو كان النبي نفسه غل وحاشاه طبعا
فسيأتي بما غل يوم القيامة وده تحريض للامة. انها يجب ان تحاسب المسئولين على اقل شيء على اي مظهر للثراء يظهر عليهم لازم يثبتوا من اين لهم هذا المال سيدنا عمر في وقت خلافته
جا له شحنة اقمشة من اليمن توزع على الناس في المدينة فاعطى كل رجل قطعة قماش يدوبك تعمل قميص فوقف رجل وسيدنا عمر على المنبر وقال له لا سمع لك ولا طاعة علينا. فقال عمر لماذا
قال لانك استأثرت علينا لان انت ميزت نفسك عننا قال له ازاي قال له انت رجل طويل فكيف اتممت قميصك؟ يعني اكيد انت خدت قطعة قماش اكبر من القطع اللي انت وزعتها. لان القطعة اللي خدها كل واحد فينا ما تكفيش قميص طويل زي بتاعك ده
فوقف عبدالله بن عمر وقال يا ايها الناس لقد اعطيت ابي قطعة قماش ليتمم بها قميصه. ابويا راجل طويل وما فيش قطعة قماش هتكفي. فانا اديته القطعة بتاعتي وعمل وصلة وعمل
قميص طويل. فقال الرجل الان نسمع ونطيع يبقى في الاسلام الشعب يحاسب الحاكم والحاكم يجب ان يعلن عن ذمته المالية عرفتم ليه ؟ مش عاوزين يخلطوا الدين بالسياسة؟ لان الدين يصلح السياسة
اقول لكم على حاجة تهدأ مش احنا يا جماعة قلنا في اول آآ غزوة احد ان فيه تلتميت شخص رجعوا مع عبدالله بن ابي بن سلول وما دخلوش الحرب اصلا
كان النبي عليه الصلاة والسلام خارج بالف. عبدالله بن ابي بن زاوية اقنع تلتمية يرجعوا معه. هل التلتمية دول منافقين كلهم؟ لأ لأ ورد ان حتى الرسول عليه الصلاة والسلام ائتمن احد الصحابة آآ امين سر النبي رايح مني يعني اسمه دلوقتي آآ آآ على اسماء
كنا فاكرين قالوا سبعتاشر اسم. الله! اومال بقية التلتمية دول مين؟ لا دول مسلمين لكنهم بيفصلوا الدين عن السياسة النبي نبي اشهد ان لا اله الا الله محمد رسول الله
وبيحبوا اوي يحضروا الخطب بتاعة النبي صلى الله عليه وسلم. والدروس بتاعته تجنن ومبسوطين قوي لكن ما تدخلش الدين في سيادته. تقول لنا نحارب لأ السياسة لها ناسها. عبدالله بن ابي بن سلول ده ده كان هيبقى ملك يثرب ده كان بيتعمل له تاج
واما حصلت الهجرة باظت العملية وما بقاش ملك يثرب ده رجل سياسة. فسمعوا كلامه هو هو دي النقطة المهم معظم الحكام اللي بيقولوا لا نريد الدين في السياسة بل نريد الديموقراطية لا بيطبقوا الدين ولا بيطبقوا الديموقراطية اصلا. طيب سؤال بقى ايه مناسبة
حكم الغلول هنا في غزوة احد سبب المشكلة كلها وسبب الهزيمة في احد هو ان تلت تربع الرماة تلاتين من الاربعين. نزلوا يجمعوا الغنائم خوفا ان النبي عليه الصلاة والسلام ما يحوش لهمش نصيبهم
ذكر الزمخشري في تفسيره. تفسير ايه ان الزمخشري اسمه الكشافة جيد بالزات تفسير لغوي بلجأ له دايما في اللغة. لكن هنا ذكر قصة جيدة قال ان الرماة قالوا نخشى ان يقول رسول الله صلى الله عليه وسلم من اخذ شيئا فهو له
والا يقسم الغنائم كما لم يقسم يوم بدر. يوم بدر يا جماعة ما كانش التجنيد اجباري. والناس كانت طالعة وراء قافلة مش طالعة ما كانش معروف ان فيه حرب اصلا
فيوم بدر اول قتال حصل فاللي حصل انه خلاص اللي قتل احد ياخد سلبه. يعني ياخد الغنائم بتاعته وخلاص. لكن بعد كده اتحط نظام ولما النبي عليه الصلاة والسلام يقول
لا تتركوا مواقعكم حتى يأتيكم امري يبقى هيحوش للناس دي نصيبها في الغنائم فقال لهم النبي الم اعهد اليكم الا تتركوا المركز حتى يأتيكم امري فقالوا تركنا بقية اخواننا وقوفا ما احنا سبنا عشرة
وقال بل ظننتم ان غل ولا نقسم لكم لا الصراحة انتم خفتم ان احنا احنا النبي وبقية الصحابة نغل وما نقسملكوش حاجة هي دي النقطة. الحقيقة انتم خفتم ان احنا نغل وما نشيلش لكم نصيبكم
النبي عليه الصلاة والسلام ايضا اعلن انه يتبرأ يوم القيامة من اي مسلم جريمته الغلول. يعني لن يشفع لن يشفع لاحد غال يوم القيامة ازا كان النبي عليه الصلاة والسلام لم يشفع له
هل هيشفع له حد تاني ؟ شهيد من ما فيش ما فيش شفاعة في الحتة دي قال صلى الله عليه وسلم شوفوا الحديث حديث خطير  الا لا اعرفن احدكم يأتي ببعير له رغاء. وببقرة لها خوار وبشاة لها ثغاء
في نادي يا محمد يا ماما مش مش احنا قلنا الاية بتقول ومن يغلل يأتي بما غل يوم القيامة ففي واحد هييجي شايل جمل لانه لانه غل جمل. وواحد شايل بقرة لانه غل بقرة. وواحد شايل شاة ولانه غل شاة غلاها ممكن في
من الميراث بتاع ولاد اخواته يعني في ناس تمنته والملعب وخده  وينادي يا محمد يا محمد فاقول لا املك لك من الله شيئا فقد بلغتك. انا بلغتك اياك تعمل كده
قلت لك مش هقدر اساعدك اول ما يقضى يوم القيامة يا جماعة يقضى في الحقوق. هتقول لي ازاي! مش اول حاجة الصلاة! ما هي الصلاة حق من حقوق الله الصلاة اول حاجة كحق من حقوق الله. ثم تأتي حقوق الناس
اقرأ بقى معي مية واحد وستين وما كان لنبي ان يغل ومن يغلل يأتي بما غل يوم القيامة ثم توفى كل نفس ما كسبت وهم لا قلنا ان قراءة الجمهور وما كان لنبي ان يغل
يعني نهي شديد ان حد يغل من الجنود الموجودين في جيش النبي عليه الصلاة والسلام دون ان يخبر النبي. يعني ايه؟ يعني انت دلوقتي واحد في جيش النبي واسناء جمع الغنائم بعد ما ربنا نصركم على على الكفار لقيت حاجة عجبتك. نفسك فيها تاخدها تروح بها للنبي وتقول
دي عجبتني ممكن تخليها من نصيبي حد يقول لك ايوة هاديها لك من نصيبك وتتخصم من نصيبك. لكن ما تغلش ما تحطش حاجة في جيبك خلاص؟ طيب  يوم القيامة كل واحد هيزهر
ايه اللي هو واخده من جيوب الناس ثم توفى كل نفس ما كسبت يعني كل انسان هياخد جزاؤه وهم لا يظلمون. لاحز معي ان كل ما ربنا يذكر تقريبا. كل ما ربنا يذكر عقاب المجرمين يوم القيامة يؤكد انه مش
مش هيظلم حد لان احنا مقترن عندنا دايما مسألة العقوبة بالظلم ربنا لما يقول انه هيعاقب يقول بس بدون ظلم ده الزلم يبقى لو ما اتعاقبش. وتعامل المجرم زيه زي اللي كان ماشي بما يرضي الله. اقرا كده الايتين اللي جايين
افمن اتبع رضوان الله كمن باء بسخط من الله ده هو ده اللي كان يبقى زلم بقى معقول افمن اتبع رضوان الله كمن باء بسخط من الله ومأواه جهنم وبئس المصير هم درجات عند الله والله بصير
بما يعملون طبعا مش معقول اللي كان بيتبع رضوان الله عشان يرضي الله ما بياخدش قرش زيادة عن حقه. وتحمل انه يشوف زملاؤه المرتشين بيغير سيارات وبيغيروا بيوت واراضي وهو بيتشعبط في الاتوبيس كل يوم عشان يروح الشغل
لانه مش راضي يسرق او راكب سيارة قديمة وبتعطل كل شوية عشان مش راضي يسرق بقى بعد كل ده معقول! ربنا يعامله زي اللي مش بيرضيه فمن اتبع رضوان الله كمان بقى بسخط من الله وربنا يعامله زي اللي كان بيسخط الله
وبيغضب الله اللي بيغضب الله ده مأواه جهنم وبئس المصير  الناس مش زي بعض درجات عند الله. والله بصير بما يعملون. حتى في الجنة الناس مش زي بعض. وفي النار الناس برضه مش متساوين زي بعض. كل واحد
بيتحاسب على قدر ما فعل  ربنا بيقول في سورة التوبة اجعلتم سقاية الحاج وعمارة المسجد الحرام. كمن امن بالله واليوم الاخر وجاهد في سبيل الله لا يستوون عند الله. مش كله زي بعضه طبعا. فيه فيه اسعار
كل حاجة لها سعر بقى اللي واقف بيوزع ازايز مية في الحج. عشان ياخد سواب. هياخد سواب طبعا زيه زي اللي جاهد في سبيل الله وعرف حياته للخطر وواقف في المسجد الاقصى وفارد صدره وبيواجه لوحده بقى ده زي اللي واقف بيوزع ازايز ماية
والاتنين كويسين والاتنين بيعملوا عمل صالح وربنا يتقبل يا رب من الاتنين. لكن مش زي بعض لا الاعمال الصالحة كلها متساوية في الثواب. ولا المعاصي متساوية في العقاب. يا جماعة المعاصي فيه عندنا فيها كبائر وفيه صغائر وحتى في
اعمال الجائزة او الحلال فيه فرائض وفيه سنن وفيه مستحب وفيه مندوب صوابع ايدك مش زي بعض عايز كل الاعمال الصالحة زي بعض وكل الاعمال اللي حاططها زي بعض ما ده كلام مش مش معقول
اقرأ بقى معي مية اربعة وستين لقد من الله على المؤمنين اذ بعث فيهم رسولا من انفسهم يتلو عليهم اياته ويزكيهم ويعلمهم الكتاب والحكمة وان كانوا من قبل لفي ضلال مبين
من من الله على المؤمنين يعني اسدى لهم خدمة اعطى لهم نعمة كبيرة ايه النعمة دي ؟ انه بعث فيهم رسولا من انفسهم دي تشمل كل الناس يعني لو غير العرب
قالوا يعني يعني ايه من انفسهم؟ ما هو ما احنا مش عرب وهو عربي لا من انفسهم هنا برضو تشمل انه من الناس ربنا لم يرسل ملك لقد من الله على المؤمنين اذ بعث بعث فيهم رسولا من انفسهم بعت فيك رسول انسان زيك. اولا تقدر تاخده قدوة لك. لكن
تقتدي بملك ازاي الملك ما عندوش شهوات الملك لا يشعر ان هو يريد ان يعصي الله اصلا. هي لا يعصون الله ما امرهم والملك ما عندوش شهوات. انما النبي والرسول بني ادم زيك يشعر بما تشعر به. وعنده احتياجاتك وعنده كل شيء
لكن تخيلوا لو كان ربنا ارسل الانبياء ملائكة الناس كانت هتتعامل معهم ازاي انت كنت يعني الملاك هيوصل لك الوحي ازاي النبي عليه الصلاة والسلام كان هو الوسيط اللي بينا وبين
اه الملأ الاعلى الملأ الاعلى يعني الملائكة كان بيتلقى الوحي باجهاد شديد جدا عشان انسان بطبيعته البشرية يتلقى الوحي من طبيعة اخرى لا كان بيجي له رعشة واغماء ويسمع صوت كدوي النحل واحيانا كسلصلة
الجرس ما هو بيتعمل داولود على القلب على القلب بالقرآن بكل قراءاته وبكل معانيه وبشرحه وبكل حاجة. ثم بمنتهى السهولة احنا بقى نتلقى القرآن منه ونستمتع به وبالتدبر بتاعه مين اللي شال الجهد بتاع نقل القرآن من الملأ الاعلى الى عالم عالم الانس
النبي عليه الصلاة والسلام كان هو الانترفيس هو الوسيط اللي بينا وبين الملك بين سيدنا جبريل او بين بين الملائكة يعني تخيلوا لو كل اية في القرآن كنا هنتعب جدا ونحس بارهاق شديد وعرق يتصبب منا ووجع عشان خاطر
نعرفها او نقراها كانت تبقى مشكلة لو كان ده كان هيحصل لو كان ربنا ارسل ملك يبقى لقد من الله على المؤمنين اذ بعث فيهم رسولا من انفسهم يتلو عليهم اياته ويزكيهم ويعلمهم الكتاب والحكمة. بمنتهى البساطة تلقينا القرآن منه وبنستفيد
بيتلوه علينا بيزكينا به يعني بيطهرنا به. بيعلمنا الكتاب والحكمة يعني القرآن والسنة لان الوحي ينقسم الى قرآن وسنة وان كانوا من قبل لفي ضلال مبين. تخيلوا بقى بدون القرآن كنا هنبقى عاملين ازاي
كل الهداية اللي عندنا دي اصلا من القرآن لو ما كانتش موجودة كانت بقت كارسة نعمة كبيرة النبي نفسه عليه الصلاة والسلام هو النعمة الوسيط اللي تعب في تلقي الوحي وتوصيله لنا بطريقة سلسة ومفيدة نورت حياتنا بعد ما كنا تايهين وان كانوا من قبل ولابد
في ضلال مبين اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعله
احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكة وانبياءك ورسلك وعبادك الصالحين. اللهم احيي قلوبنا بحبك. واجعلنا لك كما تحب. اللهم اجعل
نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك. اللهم اجعل القرآن الكريم رابع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا
اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون فبحق كل حرف في كتابك تلوناه او تدبرناه اكفنا واهلينا واخواننا واخواتنا شر كل من يكيد لنا ولهم واحفظنا واياهم
من شرورهم ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين
اللهم سدد رميهم وخيب رمي عدوهم وتقبل شهدائهم وكن مع اخواننا في تركستان الشرقية وفي كشميرا وفي سريلانكا وفي الشامي وفي الهند وانصر يا رب من نصرهم واخذل يا رب من خذلهم وطهر المسجد الاقصى من الدنس فانهم لا يعجزونك. واكتب لنا يا رب
ربنا ختم القرآن فيه. اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك وتعاهدت على نصرة شريعتك فوثق اللهم رابطتها
وادي مودها واهدها سبلها واملأها بنورك الذي لا يخبو واشرح صدورها بفيض الايمان بك وجميل التوكل عليك. واحياها فيا ربنا بمعرفتك ومت يا مولانا على الشهادة في سبيلك. انك نعم المولى ونعم النصير. وصل اللهم
وسلم على سيدنا محمد وعلى اله وصحبه ومن تبع هداه. والسلام عليكم ورحمة الله. ونراكم غدا باذن الله في نفس هذا الموعد ان كنا من اهل الدنيا
