السلام عليكم ورحمة الله وبركاته. اهلا بحضراتكم في المقطع رقم سبعمية وسبعة من مقاطع حظر التجول والحلقة الثامنة والثلاثون من حلقات تدبر سورة البقرة ارجو من حضراتكم تجيبوا المصاحف تدبرنا امبارح الايات من مية خمسة وعشرين لمية تمانية وعشرين. وتعالوا نقراهم تاني عشان نسترجع السياق. وفيه سؤال الحقيقة جا لي من العراق
انا عايز ايه آآ اجاوب عليه في الاية الاولى دي اقرا معي من اول مية خمسة وعشرين اعوذ بالله السميع العليم من الشيطان الرجيم واذ جعلنا البيت مثابة للناس وامنا. واتخذوا من مقام ابراهيم مصلى. وعاهدنا
الى ابراهيم واسماعيل ان طهرا بيتي للطائفين والعاكفين والركع السجود  الاية دي بقى بترد على السؤال اللي بيثيره بعض الملحدين والمشككين في الاسلام في العراق واحد باعت لي بيقول لي عندنا طول النهار ايه يرموا علينا السؤال ده
ان كل بلد لها المشككين بتوعها يعني عشان انتم عارفين قال لك وليه يعني ابراهيم يروح آآ يدعو لمكة بدل ما يدعو البلد والعراق مش لو كان دعا للعراق كان زمان حالنا دلوقتي يعني مش عارف ايه وبقى عندنا ايه وبقى
طبعا اللي بيقولوا كده دول احفاد اللي رموا سيدنا ابراهيم في النار خلي بالك. زعلانين انه ما دعا لهمش كان عايز يموت في النار ويدعي لهم يعني. لكن خلينا نرد عليهم. الاية واضحة انا اقصد طبعا الجماعة
مشككين والملحدين هم اللي احفاد دول الاية واضحة الله عز وجل جعل هذه البقعة ارض مقدسة واذ جعلنا البيت مثابة للناس وامنا وربنا هو اللي عهد الى ابراهيم انه يعتني بهذه البقعة لانها ستكون مصدر انطلاق ملة ابراهيم
فامره انه يترك زوجته وابنه الرضيع في هذه البقعة وبعد كده عهد اليه هو وابنه لما كبر انهم يبنوا الكعبة وانهم يطهروا هذه البقعة من اي شرك واي عبادة لما هو غير الله
طب ما هو سيدنا النبي بيحاول يطهر العلاق من من عبادة الاوثان ومن ومن الشركيات حصل فيه ايه واضطر للهجرة طيب اقرا بقى معي مية ستة وعشرين انا بس حبيت ما فيش حاجة ما نردش عليها
وهيبقى في يعني اخت الحقيقة بعتت بتقول انها بيعجبها طريقة ان احنا احنا كمان بنخترع شبهات وبنرد عليها. هقول لكم انا بعمل كده ليه؟ لان هو ده الاصل اصلا اه
في في الكتب العلمية هو ده الاصل. انتم عارفين الجناس اللي بتشكك في الاسلام زي زكريا بطرس ومش عارف ايه والناس دي كلها اوعوا تكونوا فاكرين الناس دي بقى قارية القرآن كويس وقعدت تفكر فطلعت بالاسئلة دي ابدا
جراحه لكتبنا. كتبنا احنا العلماء زمان كانوا يفترضوا شبهات. يقولوا ايه؟ وان قيل كذا قلنا كذا. وان قيل كذا قلنا فيروح الناس الغشاشين اللي زي دول يمسكوا الكتب دي ويطلعوا ان قيل وان قيل وان قيل لك بس ده هنا فيه غلطة والقرآن هنا فيه غلطة والقرآن هنا كان لازم يقول كزا
والناس اللي ما بتقراش للاسف بتتزنق ما بتعرفش ترد عليهم. لزلك ايوة هو ده الصح ان انت طول ما انت بتقرا تتساءل تتساءل ماشي؟ طيب اقرأ بقى معي مية ستة وعشرين
واذ قال ابراهيم ربي اجعل هذا بلدا امنا وارزق اهله من الثمرات من امن منهم بالله واليوم الاخر قال ومن كفر فامتعه قليلا ثم اضطره الى عذاب النار وبئس المصير
نسمع بقى دعاء سيدنا ابراهيم وسيدنا اسماعيل واذ يرفع ابراهيم اسف واذ واذ يرفع ابراهيم القواعد من البيت واسماعيل ربنا تقبل منا انك انت السميع العليم ربنا واجعلنا مسلمين لك ومن ذريتنا امة مسلمة لك
وارنا مناسكنا وتب علينا انك انت التواب الرحيم ربنا وابعث فيهم رسولا منهم يتلو عليهم اياتك ويعلمهم الكتاب والحكمة ويزكيهم انك انت العزيز الحكيم ركز بقى اسماعيل هو استجابة دعاء ابراهيم
ان ربنا يرزقه الولد مكة هي استجابة دعاء ابراهيم ان ربنا يجعلها بلدا امنا مأهولا بالسكان تمام فربنا جعل مكة حرم آآ يعني يعني ربنا بيقول ايه آآ سيدنا ابراهيم بيدعو بيقول
آآ اجعل هذا البلد آآ اجعل هذا بلدا امنا فربنا حرم مكة. يعني ايه حرم؟ يعني جعلها حرام. لا يجوز فيها الصيد. لا يجوز فيها قطع شجرة. لا يجوز فيها قتل اي شيء
يعني اللي بنسميها النهاردة محمية طبيعية اليونسكو بتعلن عدة مناطق في العالم محميات طبيعية يعني لا يجوز فيها قطع اشجار او صيد عشان الحفاز على الانواع اللي موجودة في هذه الاماكن
ربنا اعلن مكة محمية حرم يحرم فيها الصيد وقطع الشجر وسيدنا محمد عليه الصلاة والسلام اعلن المدينة حرما امنا. قال النبي صلى الله عليه وسلم ان ابراهيم حرم مكة ودعا لاهلها واني حرمت المدينة كما حرم ابراهيم مكة واني
حوت في صاعها ومدها. الصاع والمد ادوات للكيل. بيكيلوا بها ده مش عارف الزبيب وده مش عارف تمر او الدقيق والحاجات دي ربنا دعا بالبركة في المكاييل بتاعة المدينة. يعني التجارة تنتعش
واني دعوت في صاعها ومدها بمثلي ما دعا به ابراهيم لاهل مكة. وسيدنا محمد بيدعو بالبركة ضعف اللي سيدنا ابراهيم دعا به لاهل مكة. يلا اه اهل مكة ازعلوا دلوقتي بقى
من الرسل تعالوا بقى نتأمل دعاء سيدنا ابراهيم كده وسيدنا اسماعيل في الاية مية تسعة وعشرين ربنا وابعث فيهم رسولا منهم يتلو عليهم اياتك ويعلمهم الكتاب والحكمة ويزكيهم. انك انت العزيز الحكيم. نلاحز تكرار
نداء ربنا كل ما يغيروا الموضوع اللي بينادوا ربنا به او بيدعوا فيه ربنا ينادوا ربنا في اول في بداية الموضوع وده للاستعطاف يعني اول حاجة قال ايه اه ربي
كان لوحده بيدعو فقال رب رب رب اجعل هذا بلدا امنا. كان لسة ابنه رضيع لما سابه هو وايه وامه اه فدعا لمكة لما ترك زوجته وابنه وبعد كده رجع وابنه كبر فلما بلغ معه السعي يعني لما ابنه كبر
وبنى معه الكعبة طبعا ده بعد ما اطاعوا في مسألة الذبح وهم بيبنوا الكعبة هم الاتنين مع بعض نادوا ربنا تقبل منا دعوا ربنا يقبل منهم هذا العمل الصالح وهو بناء الكعبة. ثم تغير الموضوع تاني
فنادوا تاني وقالوا ربنا واجعلنا مسلمين لك ومن ذريتنا امة مسلمة لك وارنا مناسكنا تب علينا يدعو ربنا يثبتهم على الاسلام. وذريتهم يبقوا مسلمين. وانه يرشدهم الى المناسك. مناسك منها مناسك الحج
واين مناسكنا؟ مناسك الحج ده احد التفاسير. والعبادات عموما مناسك. تمام؟ اللي يتقربوا بها الى الله. اتغير الموضوع تاني نادوا تاني وقالوا في اول مية تسعة وعشرين ربنا وابعث فيهم رسولا منهم يتلو عليهم اياتك ويعلمهم الكتاب والحكمة
نزكيهم انك انت العزيز الحكيم لاحز ان واو العطف جاية بعد النداء ربنا وابعث وكل ما كل ما ينادي على الله يقول ربنا واجعل فيهم ربنا تقبل منا. فالواو دي واو العطف جاية بعد. ليه
هي الاصل فيها انها قبلها وربنا بعث فيهم رسولا وربنا اجعل لكن هتبقى نشاز في الاذن. لما يقولوا وربنا اجعلنا مسلمين وربنا بعث فيهم رسولا. بتوجع الودن. فنادي ربك اولا وبعد كده اعطف بطلبك
ربنا واجعلنا مسلمين لك ربنا وبعد كده اعطف وابعث فيهم رسولا. فالقرآن اللي انا باقوله هنا انه اهتم بالجمال في كل حاجة لما نقول ان القرآن فيه بلاغة يعني جمال صوتي
القرآن اهتم جدا بالتربية الجمالية وقلنا الكلام ده قبل كده التربية الجمالية تحافز على عقيدة التوحيد ياه للدرجة دي! اه طبعا للدرجة دي! ليه لانه الشيطان بيعمل ايه ؟ بيزين المعصية
فلو انت متربي تربية جمالية ولما تتذوق تتذوق الجمال الحقيقي الشيطان مش هيعرف يزين لك القبيح فهمت دي وزين لهم الشيطان ايه؟ اعمالهم بس قصاد كده ربنا ايضا يزين. هم. وجعلنا السماء زينة
زين السماء بمصابيح وهكزا. فتلاقي برضه التزيين من من من من ناحية ربنا ومن ناحية الشيطان. الشيطان بيزين القبيح فانت لازم تتربى تربية جمالية علشان تحافز على توحيدك. طيب يعني انا بقول ان احيانا بشوف كل اية كأنها بورتريه كأنها لوحة جميلة مرسومة كل حرف في الاية ما تقدرش تحركه من مكانه
هو في مكانه انتهى. ما ينفعش الواو تبقى قبل ربنا. مع انها عطف ان انت بتعطف جملة على جملة قبلها. الطبيعي الواو تبقى في الاول؟ لأ ما ينفعش طيب ربنا وابعث فيهم رسولا منهم يتلو عليهم اياتك ويعلمهم الكتاب والحكمة ويزكيهم. انك انت العزيز الحكيم
لذلك سيدنا محمد عليه الصلاة والسلام هو النبي العربي الوحيد من نسل اسماعيل هود وصالح من العرب العاربة اللي هم مية في المية عرب عرب اليمن قحطانيين ثم تزوج منهم سيدنا اسماعيل
ومن نسله جات العرب المستعربة هو سيدنا اسماعيل اصلا ابن سيدنا ابراهيم كلدانيين من العراق بيتكلموا سرياني اتجوز بقى من العرب العاربة اللي هم الجماعة الايه اللي هم عرب اليمن لما راحوا عند لما نزلوا على مكة لما بقى فيها بئر وفيها وبقت مدينة. ومنه جه العرب المستعبة
سيدنا محمد هو هذا الرسول الذي دعا ابراهيم واسماعيل انه يبعث في مكة ازا سيدنا محمد عليه الصلاة والسلام هو استجابة دعاء ابراهيم واسماعيل وموجود نبوءات كثيرة جدا في التوراة والانجيل بظهور سيدنا محمد عليه الصلاة والسلام. منها ناديك دلوقتي مسلا نبوءة من النبوءات. موجود كتير
في سفر التثنية اصحاح تمنتاشر العدد تمنتاشر سيدنا موسى بيقول قال لي الرب او قال لي الرب قد احسنوا فيما تكلموا اقيموا لهم نبيا من وسط اخوتهم مثلك واجعل كلامي في فمه
فيكلمهم بكل ما اوصيه به اخواتهم اخوة بني اسرائيل. يعني ايه اخوة بني اسرائيل اخوة قومي بيقومين يبقوا ولاد عمهم انت لما تقول لي مجموعة اخوات دخلت لقيت مجموعة اخوات قاعدين كلهم مع بعض
على فكرة اخواتكم جايين يتغدوا عندنا. اخواتهم ايه ما هم دول هم كلهم. لأ ما تقول لمجموعة اخوات. اخواتكم تقصد ولاد عمهم فلما ربنا يقول عن بني اسرائيل في اخوتهم يبقى يقصد ولاد عمهم ولاد اسماعيل
وعلى فكرة الاب يطلق يعني كلمة الاب تطلق على العامة ايضا بس عادة يميز العم لما يتقال عليه ابويا كزا لازم تقول ابويا فلان يعني في الفلاحين لو طفل فتح الباب لقى ضيف. فالضيف قبل ما يدخل البيت بيتأكد فيه راجل في البيت ولا ما فيش
فممنوع يوم يخش ده ما فيش راجع الفلاحين كده. يقول له ابوك موجود بيقولوا لأ طب ابوك احمد او ابوك مصطفى  يعني ايه ابوك الاولاني لما قالوا ابوك موجود يعني ابوه والده. الوالد لا تطلق الا على الاب الحقيقي
لكن لما قالوا لأ قالوا طب ابوك احمد او ابوك مصطفى؟ يقول له اه ابويا مصطفى موجود. ابويا مصطفى يعني عمي عشان كده المفسرين قالوا ان ازر ما كانش والد سيدنا ابراهيم كان عمه لان القرآن استخدم معه
التعبير ده واذ قال ابراهيم لابيه ازر اتتخذوا اصناما الهة لو كان والده كان قال واذ قال ابراهيم لابيه اتى التغريدة ليه يقول ابيه ازر؟ عشان هو عنده ابيه ازر وابي احمد وابي مصطفى وابي ابي احمد
اثيوبيا. المهم يعني فلما تقول ابيه فلان عادة بتبقى معناه عمه فلما ربنا قال لموسى  نجيب الفقرة بتاعة آآ سفر التقنية. سفر التسنية ده احد كتب التوراة الخمسة قال لي الرب قد احسنوا فيما تكلموا اقيموا لهم نبيا من وسط اخوتهم. يعني مش من الفرع بتاع بني اسرائيل من الفرع التاني فرع اسماعيل
مثلك يعني يشبهك يا موسى المسيحيين بيدعوا ان المقصود هنا السيد المسيح خلي بالكم المسيحيين يعتقدوا ان المسيح عليه السلام نبي واله في نفس الوقت وابن الله ايضا لكن لا ينكره انه نبي عشان بس ما تتلخبطوش
لما تنزر بقى في الشبه مين اللي يشبه سيدنا موسى؟ سيدنا محمد ولا سيدنا عيسى مين اكتر فيهم كلهم عليهم جميعا افضل الصلاة والسلام هنجد ان عيسى ولد ولادة غير طبيعية بمعجزة من عذراء
محمد وموسى ولدوا ولادة طبيعية من اب وام عادي جدا عيسى لم يهاجر محمد وموسى الاتنين هاجروا محمد الى المدينة وموسى الى مدين يعني سبحان الله حتى اشوف الشبه في اسم دار الهجرة
عيسى لم يقاتل محمد قاتل وانتصر وموسى قاتل وانتصر في سفر الخروج قاتل العماليق في بلدة رافدين دي بلد آآ في سيناء يعني قريبة من جبل موسى كده. وانتصر عليهم
المسيح لم يذكر انه تزوج ولا انجب. لا نعرف بينما نعرف ان محمد وموسى الاتنين تزوجا وانجبا كل ده يقول ان لما ربنا ده اه اه لما ربنا يقول اقيموا لهم نبيا من وسط اخوتهم اللي هم بني اسماعيل مثلك. خلاص بقى واضحة ان سيدنا محمد مش
سيدنا عيسى خلص واضحة يعني. واجعل كلامي في فمه فيكلمهم بكل ما اوصيه اليه. ان هو الا وحي يوحى ها النبي ما بيقولش الا اللي بيوحى اليه نرجع تاني بقى ايه للاية مية تسعة وعشرين
ربنا وابعث فيهم رسولا منهم يتلو عليهم اياتك ويعلمهم الكتاب والحكمة ويزكيهم انك انت العزيز الحكيم يتلو عليهم اياتك. يبقى القرآن كمان استجابة لدعوة ابراهيم واسماعيل ويعلمهم الكتاب يعلمهم يعني مش بس يا تلوتي لواء لا ده لازم يعلمهم علومه
وتدبره وفهمه والتفكر فيه وقرائاته كل حاجة ويعلمهم الكتابة والحكمة الحكمة اللي هي السنة كل رسول اوتي حكمة يعلمها للناس بالفاظه هو. مش بكلمات ربنا ففي الاسلام الوحي عندنا قرآن
وحي بالمعنى وبالكلام. الكلمات هي كلام الله والمعنى من عند الله. السنة التشريعية وحي بالمعنى لكنها الفاز من اختيار النبي عليه الصلاة والسلام. لزلك لا نتعبد بها ولا نصلي بها. لكنها مصدر للعلم
ليه انا قلت السنة التشريعية لان احنا توسعنا في استخدام كلمة سنة فشملت السنة الجبلية اللي هي الانسان مشبول عليها يعني مخلوق بها مسلا النبي عليه الصلاة والسلام كان يحب اكل الكتف من الشاة. كان يحب ايه؟ الكتف بتاع الخروف مش مسلا الفخذ مسلا. دي سنة بس مش سنة تشريعية
لان احنا توسعنا بقت اي حاجة النبي عملها اعتبرناها سنة وماشي. لكنها مش سنة تشريعية مش من الحكمة الموحى بها. تمام مش زي مسلا انما الاعمال بالنيات. اه دي من الحكمة الموحى بها. هذا وحي من الله. لكن الفاز النبي عليه الصلاة والسلام. ازا اسمها السنة
تشريعية. طيب واخر حاجة ويزكيهم انك انت العزيز الحكيم ودعوا ربنا ان هذا الرسول يزكي الناس دول اللي هيبقوا عايشين هنا يزكيني يعني يطهرهم وينميهم الزكاة لها معنيين. الطهارة والنماء
يزكينا يعني يطهر عقيدتنا من الشرك بالله مش يعني بس ما نعبدش الاصنام لا يعني ما نعبدش حد غير ربنا لا اله الا الله معناها اكبر بكتير من ان احنا مجرد ما نعبدش اله تاني غير ربنا وان اه اه مسلا عبادة الاصنام باطلة وعبادة النصارى باطلة. لا اللي معناها اكبر من كده بكتير
كمان معناها ما نعبدش حد غير ربنا ما نخافش من حد غير ربنا ما نطلبش من حد غير ربنا ما نرجوش حد غير ربنا. ما نحبش حد غير ربنا وما يحبه الله
فنحب الخير ما نكرهشي الا ما يكره الله ونكره الشر هذا هو معنى التزكية. ان الانسان يبقى موصول بالله سبحانه وتعالى. هواه ما يحبه الله ما يحبه الله. يبقى على هوى سيده
اقرا بقى الاية مية وتلاتين ومن يرغب عن ملة ابراهيم الا من سفه نفسه ولقد اصطفيناه في الدنيا وانه في الاخرة لمن الصالحين ومن يرغب عن ملة ابراهيم يا ده استفهام. سؤال
لكنه استفهام بهدف الانكار بينكر عليهم هزا مين ده اللي ينصرف عن ملة ابراهيم الا السفيه ومن يرغب استفهام للانكار على اللي يعمل كده. يرغب يرغب عن عكس يرغب فيه
يرغب في كزا يعني يريده يرغب عن ملة ابراهيم يعني ينصرف عنها. مش عاوزها ومن يرغب عن ملة ابراهيم الا من سفه نفسه. السفاهة يا الجهل مع تغييب العقل من سفه نفسه يعني اللي جعل من نفسه جاهل ومجنون
ولقد اصطفيناه في الدنيا وانه في الاخرة لمن الصالحين ده جاهل ومجنون اللي يرغب عن ملة التوحيد دي ويروح يشرك بالله ولقد اصطفيناه الاصطفاء يعني الاختيار بعد التصفية بعد التصفيات النهائي آآ يبقى ايه اللي تم اصطفاؤه اهو. ازا التصفية بتطلع اصفى واحد. اصفى انسان
سيدنا محمد عليه الصلاة والسلام. ربنا اصطفى ان الله اصطفى ادم ونوحا وال ابراهيم وال عمران ان على العالمين الانبياء كلهم مصطفين يعني ربنا اختارهم من دون الناس لانهم اصفى الناس
ليكونوا هم المبلغين الذين يبلغون رسالات الله واذ قالت الملائكة يا مريم ان الله اصطفاك وطهرك واصطفاك تاني على نساء العالمين يعني انت اصفى انسانة فربنا اصطفاك انت لتحملي بهذه الطريقة المعجزة
نرجع لمية وتلاتين تاني ولقد اصطفيناه. ربنا بيتكلم عن آآ آآ عن سيدنا آآ ابراهيم آآ في الدنيا وانه لفي الاخرة لمن الصالحين. هذه الاية بقى جميلة جدا يا جماعة
وانه في الاخرة ايه لمن الصالحين يعني سيدنا ابراهيم في الاخرة هيدخل الجنة مع الصالحين  يعني ربنا لم يجعل النبوة هي الاصل في دخول الجنة. ربنا جعل الصلاح هو الاصل في دخول الجنة
والصالحين مش كلهم انبياء يعني لو انت مش نبي وانت مش هتبقى نبي ابدا يعني عشان تبقى عارف ماشي؟ خلاص ده لا يقلل من فرصتك في دخول الجنة اي شيء خالص. دخول الجنة للصالحين
الانبياء هيدخلوا الجنة لانهم من الصالحين يعني احنا بندعو الله دايما اللهم ادخلنا الجنة مع النبيين والشهداء بحثت عن كلمة من الصالحين لقيت موصوف بها ابراهيم وعيسى واسحاق ويونس وزكريا ويحيى والياس ولوط
واسماعيل وادريس وذا الكفل من الصالحين دي صفة يستطيع يحققها الانسان العادي فالاية بتفتح لك امل في دخول الجنة في اعلى الدرجات. لان بيقول لك سيدنا ابراهيم هيدخل الجنة مع الصالحين. يا خبر ابيض! يعني هو في الاخرة هيبقى من الصالحين. طب ما من الصالحين دي ممكن يعني دي امر يستطيع
اي انسان عادي مش بالضرورة يكون نبي مية واحد وتلاتين. اذ قال له ربه اسلم. قال اسلمت لرب العالمين لأ سانية واحدة هو مين اللي بيدعو للاسلام؟ هو مش سيدنا ابراهيم واسماعيل في مية تمانية وعشرين هم اللي دعوا ربنا وقالوا ربنا واجعلنا مسلمين
لك ومن ذريتنا امة مسلمة لك مش هم اللي قالوا كده ؟ طيب هنا ربنا هو اللي بيطلب يعني سيدنا ابراهيم واسماعيل اللي طلبوا يبقوا مسلمين ولا ربنا اللي امرهم يبقوا مسلمين
واذ اذ قال له ربه اسلم. قال اسلمت لرب العالمين. ربنا هو اللي امره بالاسلام فلما ربنا امره بالاسلام قال اسلمت بعد كده هو وابنه دعوا ربنا اجعلنا مسلمين اجعلنا مسلمين لك
مين دعى الاول؟ ومين طلب من مين لازم نفهم اجعلنا مسلمين لك دي ما يقولهاش الا اتنين مسلمين انت عمرك شفت واحد بوزي بيدعي ربنا يبقى بيدعي بوزة يبقى مسلم
هندوسي بيدعي البقرة انه يبقى مسلم عمرك شفت واحد مسيحي بيدعي في الكنيسة انه يبقى مسلم فيه واحد يهودي عايز يبقى مسلم فيه واحد ملحد عايز يبقى مسلم هو ما فيش حد هيدعو انه يبقى مسلم الا لو كان مسلم
طب ايه معناها؟ هو مؤمن مسلم مؤمن ويريد ارضاء الله ويخاف على نفسه ويخاف على قلبه من انه يزيغ عن الحق في اي وقت فبيطلب من الله اجعلني مسلم يعني ثبتني على الاسلام
بس بيقولها بطريقة كأنه مش راضي عن مستواه في الاسلام بيقول له خليني مسلم اعمل مني مسلم وكأنه مش شايف نفسه ينفع كده انا ما انفعش مسلم بالشكل ده. يا رب خليني ابقى مسلم. هو مسلم. ومؤمن جدا كمان
فالاصل هو ان انت تسمع النداء امنوا في القرآن يقول امنوا فتؤمن ثم تسأل الله الثبات على الايمان وتقول يا رب ارزقني الايمان. هو انت ما عندكش ايمان؟ ما انت عندك ايمان. بس تطلب ان ربنا يرزقك الايمان لانك عارف ان الايمان ما لوش حدود
وممكن يفضل يزيد ويزيد ويزيد ويقوي قلبك لذلك اجعلنا مسلمين لك يعني ارزقنا المزيد من الاسلام يعني ايه المزيد من الاسلام؟ يعني مزيد من الاستسلام التام لاوامرك يا رب والقضائك وقدرك
ده مين اللي بيدعو ؟ ابراهيم واسماعيل. اللي استسلم لامر ربنا وراح يدبح ابنه والتاني استسلم لامر ربنا وقال له اتفضل يا بابا وعمل له ونام قدامه وادا له بتاع ده رقبته عشان يدبحه. الله! دول بيدعوا ربنا يبقوا مسلمين
سبحانك يا رب طيب احنا بقى زكرنا في الاية مية تمانية وعشرين ربنا واجعلنا مسلمين لك ومن ذريتنا امة مسلمة لك. ومن ايه؟ ومن ذريتنا اللي هم احنا يبقى سيدنا ابراهيم وسيدنا اسماعيل دعوا ربنا ان احنا نبقى امة مسلمة
واحنا ربنا دعانا للاسلام ايضا زي ما قال لسيدنا ابراهيم اسلم. قال اسلمت اذ قال له ربه اسلم. قال اسلمت احنا ربنا ايضا دعانا للاسلام وقال ايه؟ يا ايها الذين امنوا امنوا
بالله ورسوله والكتاب الذي نزل على رسوله والكتاب الذي انزل الذي انزل من قبلي يبقى اننا ندعو الله انه يثبتنا على الاسلام ويثبتنا على الايمان وانه يرزقنا الاحسان. يبقى احنا مسلمين
ومؤمنين بس بنطلب من ربنا يثبتنا على الاسلام وعلى الايمان وانه يرزقنا درجة الاحسان اللي هي اعلى درجة بقى اللي هي ان تعبد الله كأنك تراه يعني ايه ؟ يعني لو ربنا ظهر امام عينيك ايمانك مش هيزداد اكتر من كده خلاص. هو وصل لقمة الايمان انك
اعبد الله بالغيب كانك تراه قدام عينيك ربنا يرزقنا واياكم الاحسان اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم
اجعل حبك احب الينا من اهلينا واموالنا. ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب وانبيائك ورسلك وعبادك الصالحين اللهم احيي قلوبنا بحبك
واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا. اللهم اجعل حب ربنا كله لك وسعينا كله في مرضاتك. اللهم اجعل القرآن الكريم ربيع قلوبنا ونور صدورنا
وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناته وحسناتكم جميعا اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون. فبحق كل حرف
في كتابك تلونه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرور ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين وكن مع اخواننا في تركستان الشرقية وفي الشام وفي كشميرا وفي سريلانكا وفي الهند. وانصر كل من نصرهم واخذل كل من خذلهم
المسجد الاقصى من الدنس فانهم لا يعجزونك. اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او من علمائنا مريضا به او حاملا له فالبسه ثوب الصحة والعافية
عاجلا غير اجل. ومن لم يصب به فقه شره وابعده عنه. ولا تسلطه الا على اعدائك واعداء دينك واعداء اوليائك. اللهم انك تعلم ان هذه القلوب قد اجتمعت على كتابك وعلى محبتك. والتقت
يا ربنا على طاعتك وتوحدت على دعوتك وتعاهدت على نصرة شريعتك. فوثق اللهم رابطته ها وادي مودها واهدها سبلها. واملأها بنورك الذي لا يخبو. واشرح صدورها بفيض الايمان بك وجميل التوكل عليك
واحيها يا ربنا بمعرفتك. وامتها يا مولانا على الشهادة في سبيلك. انك نعم المولى ونعم النصير. وصل اللهم وسلم على سيدنا محمد وعلى اله وصحبه ومن تبع هداه. والسلام عليكم ورحمة الله وبركاته. ونراكم غدا باذن الله في
هذا موعد ان كنا من اهل الدنيا
