السلام عليكم ورحمة الله وبركاته. اهلا بحضراتكم في المقطع رقم سبعمية اتنين واربعين من مقاطع حظر التجول والحلقة الثالثة والسبعون من حلقات تدبر سورة البقرة. ارجو من حضراتكم تجيبوا المصاحف
وافتح معي سورة البقرة تدبرنا امبارح الاية متين خمسة وعشرين يا اعوذ بالله السميع العليم من الشيطان الرجيم. لا يؤاخذكم الله في ايمانكم لا يؤاخذكم الله في ايمانكم ولكن يؤاخذكم بما كسبت قلوبكم
الله غفور حليم. وقلنا ان كده ده معناه ان ربنا سيحاسب الناس على القسم اللي بيقسموه وهم في نيتهم انه قسم فعلا وليس مجرد لغو اي آآ يعني يعني في كده آآ يعني بعض احيانا كده بنستخدم كلمة والله بس من غير ما نكون نقصد القسم مسلا آآ والله لتقعد شوية والله ما انت
ماشي الكلام ده ده لغو. وربنا مش هيحاسب عليه يعني ان شاء الله. لا يؤاخذكم الله باللغو في ايمانكم ولكن يؤاخذكم بما كسبت قلوبكم. النية بقى ايه كانت ده المهم النية فيها ايه
وتدبرنا ايضا الاية متين اربعة وعشرين ولا تجعلوا الله عرضة لايمانكم ان تبروا وتتقوا وتصلحوا بين الناس والله سميع عليم قلنا ازا الانسان حلف انه آآ يعمل شيء ثم وجد شيء افضل منه يكفر عن يمينه ويعتق رقبة بانه يعتق رقبة او يطعم عشرة مساكين او يكسوهم
آآ او يصوم تلات ايام الاية تسعة وتمانين في سورة المائدة وقريناها برضو امبارح ونقراها تاني على طول اهو فكفارته اطعام عشرة مساكين من اوسط ما تطعمون اهليكم او كسوتهم او تحرير رقبة. فمن لم يجد فالصيام ثلاثة
ايام ذلك كفارة ايمانكم اذا حلفتم. طيب كده ربنا عالج الحالات كلها بس لسة احنا شايفين في حالة لم تعالج. ايه هي بقى ؟ حالة لو فيه خلاف كبير بين الزوجين والزوج اقصى منه
امتنع عن عن علاقة الفراش اقصى ما يمتنع. ايه الحل بقى اقرا معي الايتين اول ايتين في تدبر النهاردة الاية الاية متين ستة وعشرين والاية متين سبعة وعشرين اقرأ بقى معي
للذين يؤلون من نسائهم تربص اربعة اشهر فان فائوا فان الله غفور رحيم وان عزموا الطلاق فان الله سميع عليم لو الراجل اقسم انه يمتنع عن الفراش اربع شهور او اقل
قدامه حاجة من اتنين اما يمتنع فعلا المدة اللي قال عليها طالما اربع شهور او اقل. مش اكتر من اربع شهور يوم واحد. ساعة واحدة ما ينفعش واما يكفر عن يمينه ويرجعوا لحياتهم الطبيعية. وده افضل كمان
ربنا اباح للرجل ان هو يولي او يؤلي يعني هي هي آآ للذين يؤلون وفي قراءة قراءة واحنا في ورش بنقراه للذين يولون فربنا اباح انه يولي مدة لا تزيد عن اربع شهور
اولا  على فكرة مش لازم يكون في مشكلة بينهم يعني. مش لازم يكون في ده بسبب مشكلة بينهم. ممكن اه لو فيه اسباب طبية آآ آآ الراجل تجعله عايز يمتنع عن العلاقة فلو اقسم بقى اسمه ايلاء
بدون قسم اسمه هجر الفراشة وربنا لم يأمر بالايلاء لكنه مش حرام فممكن واحد مسلا عنده مرض عنده بكتيريا خايف تنتقل منه لزوجته او غيره. فيقسم انه مش هيقرب منها اسبوع او اسبوعين ده اسمه ايلاء ومباح
شهر الرسول صلى الله عليه وسلم اقسم شهر عشان انتم عارفين كات قصة بقى بتاعة الايه امهات المؤمنين لما عملوا الاحتجاج ده وكانوا عايزين آآ يزودوا النفقة. المهم وربنا منع ان الرجل
يمد ايده على زوجته في ناس فاهمين اية النشوز في سورة المائدة غلط وهنتكلم فيها في وقتها ان شاء الله لكن ربنا منع ردود الافعال العنيفة دي. فلما امرأة تغلط في جوزها وتعمل حاجة تغضبه وبتاع فربنا سمح له ايه انه ينفس عن غضبه بالايلاء. طالما ان ده
هيجعله يمتنع عن ردود الافعال الغاضبة. انا بقول لكم ليه يعني ممكن واحد يقول ايه؟ طب هو ليه اصلا ربنا السمح بده؟ ليه ربنا اجاز ده؟ ما هو لازم يكون فيه تنفيز الراجل
محتاج ينفس مسلا يعني لو امتنعوا لا والله ما انا داخل اوضتك شهر وبتاع ده اسمه يلا اهو ايه ينفس وقلنا الفرق بين الايلاء والهجر الهجر بدون قسم. وبدون كلام حتى مجرد ان هو يبدأ يمتنع عن عن الفراش خلاص مفهوم ان هو كده
الحالة اللي فيها مشكلة بقى هي ايه لو الزوج اقسم انه يولي اكتر من اربع شهور وعادة بيبقى الراجل متنرفز يقول ايه يقول كلمة كبيرة بقى زي ايه والله ما داخل غرفتك ليوم الدين مسلا ها او آآ ما يمتنع
سنة كاملة مسلا. الله كده هو اصاب المرأة بضرر شديد. لانه منعها حقها الشرعي ولمدة طويلة تضر بها نفسيا مين قال ان اربع شهور هي ربنا اللي قال. اللي خلق المرأة وخلق الرجل هو ربنا اللي قال. اكتر من اربع شهور بيوم واحد؟ لأ. خلص الموضوع بقى
فهو ممتنع عن حقها الشرعي وفي نفس الوقت هو مش بيطلقها ده بيسموه عضل عضل يعني هو بيعضلها يعني بيحطها في معضلة العضل هو انها تبقى في موقف قانوني. لا تعرف تتجوز ولا هي كمان واخدة حقوقها الزوجية فلأ. الاستاز ده قدامه حاجة من اتنين
اختار منهم بقى طالما ان هو آآ الة الايلاء بتاعه او اقسم على مدة اكتر من اربع شهور قدامه حاجة من اتنين اما يحنس في يمينه. يعني ما ينفزش اللي هو بيقوله ده
آآ في مدة الاربع شهور الاولانية قدامه يحنث فيه او اقل ويكفر عنه. يكفر عن اليمين. ما هو الايلاء عبارة عن يمين او انه يطلقها ولو امتنع عن الطلاق القاضي هيطلقها منه غصب عنه. هو اللي هيحكم بطلاقها. حتى لو ما قالهاش انت طالق بتطلق بالقضاء
للذين يؤلون ركز بقى وبص لي في الاية. اقرا كم متين ستة وعشرين للذين يؤلون من نسائهم تربص اربعة اشهر فان ساؤوا فاقوا يعني رجعوا. رجعوا في كلامهم. رجعوا في قسمهم
فان الله غفور رحيم. ده من الاشياء اللي ربنا بيغفرها للانسان انه يرجع في قسم زي ده. طالما الموضوع فيه لم شمل للاسرة ورفع للضرر عن الزوجة كمل بقى متين سبعة وعشرين. وان عزموا الطلاق فان الله سميع عليم
اما يفيق قلنا او يطلق او يطلقها القاضي فان عزموا هو الراجل او الراجل والقاضي او الراجل والست او الراجل والست والقاضي يعني لو لو القصة دي انتهت بالطلاق تنتهي على فكرة اعزروكم ان عند ابو حنيفة
اه انه آآ بعد اربع شهور بيوم هي الطلق طلقة بائنة. مش محتاج يروح لقاضي. يعني لو واحد الة من زوجته وعدى الاربع شهور بيوم هي طالق اوتوماتيك وطلقة بائنة. يعني ايه بائنة
الراجل لما يطلق بيبقى عنده فرصة يرجع زوجته دون عقد ودون مهر ودون شهود ودون موافقة ولي بيرجعها طالما هم في اول طلقتين طالما دول اول طلقة او تاني طلقة. وطالما ان فترة العدة ما انتهتش
تمام؟ طيب لو ما رجعش مراته وفترة العدة انتهت بتبقى طلقة بائنة بائنة يعني ما يقدرش يرجعها الا بقى بعقد جديد ومهر جديد وولي وشهود يعني هي لازم توافق لكن قبل كده او ممكن ما توافقش ويرجعها
دلوقتي بقى وطبعا هنتكلم في دي برضو يعني هنتكلم في دي في الاية متين تمانية وعشرين دلوقتي بقى نرجع للاستاز اللي اقسم انه يولي اكتر من اربع شهور ده لو مروا الاربع شهور عليه
تصبح طالق وعدتها منتهية يعني طلقة بائنة يعني تجوز واحد غيره في نفس اليوم مش هتستنى عدة تاني لأ خلاص العدة خلصت الله دي بقى لها اربع شهور والا هتبقى لعبة في ايده. شوفوا بقى الشرع بيحمي المرأة هنا ازاي
ما هو ممكن يعمل ايه؟ يلعب بها بقى يخليها تنتزر اولا يعني يولي اربع شهور وبعد كده تبقى طالق بس لو مش طلقة بائنة يخليها تنتزر العدة بقى. عد لها بقى ايه تلات قروء تلات حيضات
ماشي؟ وقبل العدة ما تخلص بيوم يقوم مرجعها يبقى هي كده علقها سبع شهور وراح مرجعها وبعد ما رجعها يولي منها تاني. يلا اربع شهور كمان وبعد كده عدها يا هيبهدلها
الشرع لا يسمح بهذا الظلم ابدا والتشريع نزل يخلصه منها اسف يخلصها هي منه نروح بقى لموضوع جديد وربنا بينزل التشريعات دي يا جماعة عشان يزبط حياة الناس وشوفوا احنا احنا داخلين على عشر ايات عن الطلاق
فطالما بقى ان موضوع الطلاق اتفتح في الاية اللي قبلها آآ وجت سيرته تجد الايات بتخلص الموضوع الموضوع اللي هي فيه وتذكر بسرعة موضوع جديد. يعني ايه هتجد ان الاية
متين خمسة وعشرين لا يؤاخذكم الله باللغو في ايمانكم ولكن يؤاخذكم بما كسبت قلوبكم والله غفور حليم فهي تعرضت لموضوع اللغو والايمان والطلاق بالايه؟ باللغو كده فما دام تعرضنا للغو والايمان
نقوم جايبين معها الايلاء. ما الايلاء نوع من انواع الايه؟ القسم وخلصنا الايلاء هندخل على الطلاق. ما هو الايلاء ممكن يخلص بالطلاق. هنتكلم بقى في الطلاق بشوف اية بتسلمك لاية. اية بتسلمك لاية
طيب يعني كل موضوع بيسلمك الموضوع اللي بعده بس بسلاسة شديدة جدا طيب داخلين بقى احنا دلوقتي على عشر ايات عن الطلاق واحد يقول لك يا ساتر يا رب طب ليه ربنا يتكلم في الموضوع الوحش ده
ايوة لان الطلاق مشكلة اجتماعية حضرتك وفي يعني طبعا احنا كلنا عارفين ان الطلاق منتشر جدا دلوقتي. لكن ده مش صحيح الطلاق بيجي له موجات على مر التاريخ يعني تيجي كده موجة طلاق ينتشر جدا. الكلام ده كان موجود مسلا من الف سنة. موجودة انتشر الطلاق جدا
كل ما الناس بيبعدوا عن تعاليم ربنا في الزواج وفي اختيار الزوج وفي اختيار الزوجة والعادات الاجتماعية تغلب على الشرع من ناحية المهور ومن ناحية الافراح ومن ناحية العفش ومن ناحية الكلام ده كله ينتشر الطلاق. فكل ما نبعد عن منهج ربنا كل ما هتظهر مسائل
زي الطلاق ويصبح زاهرة لكنها هي هي مش زاهرة هي نتيجة زاهرة اخرى وهي الابتعاد عن تعاليم ربنا اللي بتزبط الحياة. انت اشتريت مسلا سيارة والشركة يستحسن ان مش كل مرة تسيب التنك البنزين لغاية ما يفضى تماما وبعد كده تمون بنزين تاني لان كده الشوائب بتاعة البنزين اللي في الاخر دي
في اخر التانك يعني هتدخل في الموتور وتتراكم في الكاربيراتير بتاع الموتور ويسبب اعطال ما تعندش بقى في الشركة اللي عاملة العربية وكل مرة تمون بعد ما التانك يفضى. طب ما هو انت كده بتعمل مشكلة. ما هو انت انت اللي بتبعد عن التعليمات. فتبدأ ما تجيش بقى تشتكي لما عربيتك تعطل
اقرا بقى الاية متين تمانية وعشرين والمطلقات يتربصن ثلاثة قروء ولا يحل لهن ان يكتمن ما خلق الله في ارحامهن ان كن يؤمن بالله واليوم الاخر. وبعولتهن احق بردهن في ذلك ان ارادوا اصلاحا
ولهن مثل الذي عليهن بالمعروف وللرجال عليهن درجة. والله عزيز حكيم. كويس اوي الست لو اتطلقت اول طلقة او تاني طلقة تتربص زي ما هو الراجل تربص بنفسه ايه اربع شهور عشان هو الة هي بقى الست لما تطلق تتربص بنفسها تلات قروء
دي اسمها مدة العدة طبعا اه في خلاف بين العلماء معنى القرء ايه يا اما القرء هو الحيضة يا اما القرء هو الطهر يعني بعد ما الحايضة تخلص وبداية الطرق ده اسمه قرء
فرقها كلها اسبوع يعني لكن يعني انا ارى ان يعني انا يعني بنحاز للي بيشوفوا ان القرء هو هو الحيضة. لان فيه آآ نصوص اخرى آآ بتقول كده. المهم ده معناه بقى ايه؟ ان حضرتها لما تتطلق وتتربص بنفسها تلات قروء ده اسمها مدة العدة ما تفتكرش نفسها حرة انها تروح تتجوز او
خطب لواحد تاني لا لا لا خالص تتربص تنتزر فترة العدة وما تروحش بيت بابا ولا بيت ماما تتربص في بيتها بيت الزوجية معززة مكرمة ورايحة جاية بملابس البيت العادية وما تغطيش شعرها ولا جسمها قدام طليقها. عادي جدا ما دام انهم في فترة
العدة فلو راجعها من حقه لكن لو بانت بانت يعني عدت العدة فورا تقومي قايمة لابسة الحجاب خلاص بعد ما انتهت العدة دون ان يراجعها تستطيع تتجوز في نفس اليوم ده
خلاص اصبح اجنبي  طيب لذلك طبعا طبعا تلات قروء دول لازم الرجل لما يطلق يطلق في قرء او في طهر ما ينفعش يطلقها وهي في في الحيض ويطلق في طهر لم يمسها فيه. يعني لم يجامعها فيه
لانه اذا جمعها في الطهر ده كله هيقعد مسلا عشرين اتنين وعشرين تلاتة وعشرين يوم مش محسوب وتبدأ تعد من اللي بعده فده بيبقى طلاق بدعي. بدعي مكروه وفي مزاهب اخرى محرم كمان
اه ممكن حد يقول ايه؟ طب هو هو في حاجة اسمها كده يعني ايه يطلقها في طهر يكون مجامعها؟ هو حد بيتحكم هو هيتطلق امتى ؟ هو الراجل بيقدر يختار اليوم اللي يطلق فيه
مش هو يوم ما المشكلة بتحصل وبيتخانقوا وبيتنرفز بيتطلقوا. لأ ده ده اسمه الهبل اللي بيحصل دلوقتي. ده الطلاق البدعي. لكن فيه بقى طلاق سني الله! سن يعني ايه؟ يعني يتطلقوا ياخدوا سواب كمان
طلاق راقي فيه راق فيه رقي بقى اللي هو ايه؟ بالتفاهم. تقول له انت شايف ان الجواز بتاعنا ده ناجح؟ يقول لها بصراحة انا انا شايف انه مش ناجح. اه مش كده انت شايف شخصياتنا مش
متوافقة اه مش متوافقة. طيب مم تحب نكمل كده ولا كفاية؟ لا لا والله انا شايف ان يعني العيوب اللي في كل واحد مننا مش من النوع اللي ينفع يتصلح. واولا
النوع اللي ينفع ان التاني اتحمله؟ قلت له طيب يعني تيجي نتطلق؟ اه نطلق حضرتك تحبي امتى ؟ آآ طب ندي نفسنا مدة تانية ؟ نجرب؟ اه ممكن. طيب آآ ايه اخبار الدورة الشهرية
ويتفاهموا يتفاهموا ويقرروا يتطلقوا يوم كزا الساعة كزا بعد اربعين يوم ايه المشكلة ده ده طلاق راقي وسني. وبعديهم يعملوا شاي ويتكلموا هم عارفين بعد اربعين يوم هيطلقوا. وما يتقربوش من بعض عشان خاطر لما تتطلق
ايه بتكون يكون ايه مر عليها طهر ما لمسهاش فيه. الله تفاهم مش لازم بقى الشارع كله يسمع الفضايح عشان الناس تطلق يعني اللي بيحصل ده دي كلها من من الجاهلية اللي احنا بقينا عايشين فيها
والمطلقات يتربصن بانفسهن ثلاثة قروء ولا يحل لهن ان يكتمن ما خلق الله في ارحامهن ان كنا يؤمنن بالله واليوم الاخر. هل معنى كده انها لو مش مؤمنة بالله وباليوم الاخر ينفع تكتم ما في ارحام؟ لأ برضو. دي معناها لو هي مؤمنة بجد ما تكتمش. ده معنا
كده مش معناها ده مش شرط ده مش تقييد. طيب يعني ايه بقى ايه الكلام ده؟ يعني ايه؟ يعني لو هي بعد ما اتطلقت اكتشفت انها حامل لا يجوز لها انها تكتم الامر. وتقول احسن بعدين يرجعني. انا ما صدقت خلصت منه. لأ
لو هي مؤمنة فعلا بالله. لازم تخبره وما تكتمش هذا الخبر لانه هو الاب ومن حقه يعرف ومن حقه يراجع حساباته هم اتطلقوا لما كانوا اتنين لكن دلوقتي فيه بني ادم جاي في الطريق فممكن العيوب اللي كنا مش قادرين نتحملها عشان في اطفال نتحملها ولا يحل لهم
كن ان يكتمن ما خلق الله في ارحامهن. مش بس لو حصل حمل ايضا معناها لو في حيض حصل لما تأتيها الدورة الشهرية لازم تقول له انا النهاردة على فكرة وهم متطلقين. وقاعدين بقى خلاص ايه كل واحد قاعد في اوضة وقاعدين في البيت لكن مطلقين. بس في فترة العدة تقول له
وعلى فكرة انا الدورة الشهرية تاني واحدة اتجتم النهاردة من حقه يعرف ما فيش حاجة اسمها يسألك وما لكش دعوة. ما فيش حاجة اسمها ما لكش دعوة. غصب عنك لازم تقولي له ان هو من حقه يحسب العدة هو كمان. لازم يحسب المدة
بعض النساء ممكن بقى تقول انها حاضت وهي لسة ما حاضتش ليه ؟ هي عايز تضحك عليه وتمرر التلات حيضات في اتنين وبسرعة بالكزب تمرر التلات حيضات عشان ما يرجعهاش
شف بقى الاسلام بيحفز حقوق كل طرف. لا يحابي لا الرجل ولا يحابي المرأة كمل الاية وبعولتهن احق بردهن في ذلك ان ارادوا اصلاحا. من حق الرجل يرجعها طالما في العدة لسة وطالما ان ربنا هداه واصبح عاوز يصلح البيت. ويصلح العلاقة بينهم. يرجع
كمل بقى ولهن مثل الذي عليهن بالمعروف وللرجال عليهن درجة. والله عزيز حكيم الاية الحتة دي من الاية الحقيقة آآ فكرت فيها كتير قوي الصبح وآآ ولقيتها من اجمل ومن اروع ما يمكن ومعزم الناس مش فهماها
ولهن مثل الذي عليهن بالمعروف يعني زي ما المرأة عليها واجبات ايضا لها حقوق عند جوزها زي ما هي بتحترم جوزها لازم هو كمان يحترمها  زي ما هي بتطيع زوجها
ومش بتعصيه ولا بتكسر كلامه هو كمان عليه انه يعاملها بلطف وبزرف ويقول لها كلام حلو ويجيب لها ورد ويجيب لها هدايا  ده معناه خلي بالك ولهن يعني من حقهم مثل الذي عليهن بالمعروف. يعني انت عليك واجبات ناحيتها. هي لها حقوق
ما تبصش للطاعة بتاعتها انها بتطيعك ومؤدبة والكلام ده كله على ان ده ضعف لأ ولا لان ولا على ان ده حق من حقوقك وهتاخده كده كده. لأ برضه انت كمان عليك حقوق
ابن عباس قال هو كان يرى ان النساء من حقهم على ازواجهم حتى التصنع لهم مثل الذي عليهن في ذلك. يعني ايه؟ يعني كان يقول اني احب ان اتزين للمرأة كما احب ان تتزين
فيقعد بقى يسرح شعره ويلبس حلو ويحط ريحة حلوة زي ما هي ما بتعمل برضه مش هي بقى لابسة له اشكال والوان وبتحط ميك اب وتحط برفان وجوزها قاعد لها بالفانلة الداخلية وبنطلون البيجامة طول النهار في البيت بالشكل ده. لأ
او او مسلا هي تزيد في الوزن فهو يشتكي طب وانت حضرتك كرشك اللي عمال يدلدل قدامك ده انت يعني انت بتدخل من الباب مش عارف تدخل بوشك ومش وما تفتحش بوقها لأ هي من حقها انها تشتكي
من حقها ولهن مثل الذي عليهن بالمعروف بالمعروف يعني ايه بقى؟ يعني بالمعقول. يعني ما تزوديهاش. ما تبالغيش في طلباتك. ما تبالغيش بهدايا غالية بالمعروف من معاني المعروف المتعارف عليه في الوسط بتاعنا. دون ارهاق ودون مبالغة
وكمان هو يتجمل لك اه بس برضو ما تطلبيش ما هو مش هيبقى بقى توم كروز يعني بالمعروف ما انت اللي واخداه ما انت واخداه كده ما انت وافقت عليه. فما ينفعش بقى الطالب كل شوية يزرع شعر. اعمل لي عملية في مناخيرك وخلي لي الارنبة طالعة مش عارف لفوق. لأ
معروف يعني يبقى لابس كويس آآ ريحته كويسة آآ شكله كويس هندامه كويس لكن كل حاجة بالمعروف الجزء بقى اللي مش مفهوم في الاية دي عن من معزم الناس وللرجال عليهن درجة والله عزيز حكيم
تعال بقى  يعني ايه وللرجال عليهن درجة؟ في ناس قالوا ان ربنا يقصد ان للرجال درجة اعلى يعني الرجال افضل من النساء ده قصر نزر لو كان النزر ابعد من كده شوية ونزرنا للاية ككل. هات الجملة اللي قبل وللرجال عليهن درجة بتقول ايه
ولهن مثل الذي عليهن بالمعروف يعني للنساء وحقوق زي الواجبات اللي عليهم ناحية الرجالة وللرجال هل قال نفس الكلام؟ لأ هل قال ولهم مثل الذي عليهم بالمعروف لأ امال ايه وللرجال عليهن درجة يعني ايه؟ يعني ان كان الست لها حقوق ولازم
تاخدها وهتتمسك بها الدرجة الاعلى. انت كبر مخك وانت بقى خليك مرن وتنازل عن بعض بحقوقك ده معنى ولهن مثل الذي عليهن بالمعروف وللرجال عليهن درجة. يعني الراجل بقى يتنازل عن بعض حقوقه. ربنا ما قالش للمرأة
تتنازل عن بعض حقوقها ايه رأيك بقى ليه  بصوا يا جماعة. الحقوق واجبات والواجبات حقوق. يعني ايه حقوق زوجتي علي هي واجباتي ناحيتها. فالحقوق بتاعتها واجبات علي وحقوقي انا على زوجتي هي واجبات عليها ناحيتي
فالحقوق في حقيقتها هي واجبات والواجبات في حياتها هي حقوق. ازا احنا بنتكلم عن حاجتين جنب بعض وفي حد فاصل بينهم حقوقي اهو تنتهي عند حقوقي انا بقى. اهي. ماشي؟ كده
طيب وبعدين الالتصاق ده بيسبب احتكاك اي تهاون ما احنا بني ادمين اي تهاون في واجباتي هو زلم لها اي انقاص من حقوقها هو زلم لها واي تهاون في واجباتها زلم لي. واي انقاص من حقوقها زلم لي. واحنا بشر وهيحصل لازم. طيب وبعدين
لو الاتنين متمسكين بحقهم بالملي الدنيا مش هتمشي لازم حد منهم يكبر مخه ويبقى مرن اكتر من التاني ويتنازل شوية عشان الدنيا تمشي فلو ربنا طالب النساء يتنازلهن هم اللي يتنازلوا عن بعض حقوقهم
مش هيبقى ده عدل. ليه ؟ لان الراجل هو مدير الاسرة ما انت ما ينفعش تروح تقول للموزف يتحمل زلم مديره لأ انت رح لمديره وقل له ما يزلمش الموزف ويتنازل هو عن بعض حقوقه. يبقى يبقى يبقى اه اسلوبه الطف
شوية في النظر للاخطاء وللكلام ده فربنا قال عن النساء. ده غير طبعا ان النساء على مر التاريخ. عندهم دايما شعور بالمزلومية. انا ما بقولش مش مزلومين يعني بيتظلموا بيتظلموا بيجيوا فترات بيتظلموا
لكن احيانا بيبقى فيه شعور زايد شوية فتخيل بقى لو كان ربنا طالبهم يتنازلوا عن بعض حقوقهم ما كناش خلصنا. فلأ هم لهم مثل الذي عليهن بالمعروف. خلص الموضوع حقهم ياخدوها بالكامل. تعال انت بقى
تعالى انت بقى ايه اللي واكلها والعة انت بقى تبقى مرن شوية وللرجال عليهن درجة انت كبر مخك انت المدير تنازل عن بعض حقوقك  قال ابن عباس الدرجة التي ذكر الله تعالى هي الصفح من الرجل لامرأته عن بعض الواجب عليها
واغضاؤه لها عنه واداء كل الواجب لها عليه. هي دي الدرجة. يعمل كل حقوقها ويديها كل حقوقها بالملي واكتر كمان. وهو ما يطالبش بكل حقوقه. يتساهل شوية خليه مرن. هاقول لكم مسلا على مسال جاد بقى اوي الحقيقة
من الحاجات اللي كانت بتحييك في صدري وكلها وكلكم تقريبا فكرتم فيها لما اتكلمنا عن العدة وان الراجل لو حب يرجع خلال فترة العدة يرجع من حقه انه يرجعها دون موافقتها ودون ولي موافقة ولي ولا شهود ولا مهر جديد ولا ولا عقد جديد خلاص ما هي آآ
العدة لكن هزا لا يليق بالرجل الحقيقة انه يتمسك بالحق ده لو هي مش لا تريد انها ترجع والسبب الطلاق موجود لسه والمشاكل ما اتحلتش بترجعها ليه؟ ما الخناق هيستمر
فحقك اه لكن طالما اه انه اه انه هي لا تريد لا يليق بك حتى انك ترجع زوجة مش عاوزاك. هذا حق يمكنك التنازل عنه خاصة وانه آآ لن يؤدي لشيء جيد. انت بترجع زوجة مش طايقاك
تنازل بقى عندي لان ده فيه اضرار شديد بها خلاص وده على فكرة من الحاجات اللي زكرت في كتب التفسير وعجبتني جدا جدا جدا الفكرة دي الحقيقة. انه صحيح من حق الرجل ان طالما في العدة انه يرجع زوجته لكن مش
بالضرورة انه يعمل كده لو هي لا تريد بجد ما يرجعهاش ولكن ازاي يعرف هي تريد ولا ولا لا تريد؟ دي نقطة تانية. لان المرأة لما تسقط لأ مش عايزة ارجع وبتكون ممكن من جواها عايزة ترجع
هي مسألة هنا بترجع للحس للاحساس. انت فاهم هي تقصد ايه ولا مش فاهم. حاول تشوف حد من اهلها مامتها اختها تكلمها وتفهم منها هي فعلا عايز ترجع ولا فعلا مش عايزة ترجع؟
لكن هي غالبا هتقول لك لأ مش عايز ارجع. بس ده مش معناه ان انا عايز مش عايز ارجع عشان مش عارف اللهم انا نسألك حبك وحب من يحبك وحب كل عمل يقربنا الى حبك
اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ
اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوبنا
ضيق بكل اجسادنا. اللهم اجعل حبنا كله لك وسعينا كله في مرضاتك. اللهم اجعل القرآن الكريم رابع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا
اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف في تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم
من شرورهم ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين
كن مع اخواننا في تركستان الشرقية وفي كشميرا وفي الشام وفي الهند وفي سريلانكا. وانصر كل من نصرهم واخذل كل من خذلهم وطاهر المسجد الاقصى من الدنس فانهم لا يعجزونك. واكتب لنا يا ربنا ختم القرآن فيه
اللهم من قضى منا بالوباء المنتشر فاكتبها له شهادة. ومن كان منا او من احبابنا مريضا به او حاملا له فالبسه ثوب الصحة والعافية عاجلا غير اجل. ومن لم يصب به فاقه شره وابعده عنه. ولا تسلطه الا على اعداء
اولئك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك وتعاهدت على نصرة شريعتك فوثق اللهم رابطتها. وادم ودها واهدها سبلها. واملأها بنورك الذي لا يخبو. واشرح
بفيض الايمان بك وجميل التوكل عليك. واحيها يا ربنا بمعرفتك. وامتها يا مولانا على الشهادة في سبيلك انك نعم المولى ونعم النصير. والسلام عليكم ورحمة الله وبركاته نراكم غدا باذن الله في نفس هذا الموعد ان كنا من اهل الدنيا
