السلام عليكم ورحمة الله وبركاته. اهلا بحضراتكم في المقطع رقم خمسمية اتنين وتمانين من مقاطع حظر التجول وفي الحلقة الاولى من حلقات تدبر سورة الطلاق آآ ارجو من حضراتكم تجيبوا المصاحف وافتح معي سورة الطلاق
الاخوة بس اللي متابعينا على الفيسبوك هل البث بدأ على الفيسبوك ولا لأ اعتقد كده بدأ  سلوى او فلة. البث بدأ على الفيسبوك  طيب الحمد لله طيب طيب سورة الطلاق وسورة التحريم بعدها
الطلاق تنصف النساء من الرجال والتحريم تنصف الرجال من النساء والصورتين قد بعض بالزبط. اتناشر اية كل واحدة شفنا في سورة المجادلة حرص القرآن الكريم على قوة المجتمع المسلم بالحفاز على قوة اللبنة الطوبة اللي بيتكون منها البناء بتاع المجتمع. وهي الاسرة
ففي سورة المجادلة شفنا تعاليم تمنع التسرع في انهاء الزواج. وخاصة بالاساليب المهينة اللي بتحط من شأن المرأة كالظهار اللي كان بيمارس في الجاهلية ووضع له كفارة شديدة جدا وهي صيام ستين يوم متتاليين
ده ازا لم يجد آآ عبد او قام عشان يحطها دلوقتي ما فيش عبد ولا امة. فبيبقى الصيام ستين يوم متتاليين ده نفس آآ كفارة القتل الخطأ على فكرة دي دي كفارة شديدة جدا. الانسان لو افطر في اليوم الستين بيعيد كله تاني من اول وجديد
ربنا سبحانه وتعالى واضح ان هو مهتم جدا بمسألة قوة الاسرة لكن هناك احوال سيضطر فيها المسلمين لانهاء الزواج وربما آآ آآ هو ده الاتصال اللي بين سورة الطلاق وصورة التغابن قبلها
لو رجعنا في صورة التغابن وشفنا هنجد ان ربنا سبحانه وتعالى بيقول يا ايها الذين امنوا ان من ازواجكم واولادكم عدوا لكم احذروهم فاذا احد الزوجين اصبح عدوا واضحا وصريحا للزوج الاخر
فلا يوجد مفر من الطلاق خلاص فنجد صورة الطلاق بتبدأ يا ايها النبي اذا طلقتم النساء فطلقوهن لعدتهن. فطالما ان الطلاق اصبح وارد انه يحدث فتأتي سورة الطلاق لتعلم المسلمين
كيف يكون ذلك؟ بطريقة ليس فيها ظلم لاحد بطريقة سنية وليست بدعية. فهناك ما يسمى بالطلاق السني والطلاق البدعي بطريقة جميلة تحافظ على العلاقات في المجتمع حتى بعد انتهاء الزواج
يروى عن النبي صلى الله عليه وسلم ابغض الحلال الى الله الطلاق الحديس فيه ضعف وان كان ليس شديد الضعف ولذلك قال العلماء هو ضعيف ومعناه صحيح في احاديث كده زي مسلا ايه ادبني ربي فاحسن تأديبي. قالوا ضعيف ومعناه صحيح
طبعا عشان تبقوا عارفين فيما يخص الاحاديس الضعيفة في تلات حاجات مهمة اوي عايزكم تفهموها. اول حاجة الحديس الضعيف هو حديث لم نستطيع اننا نثبت ان النبي قاله مية في المية ما قدرناش نسبت
فده مش معناه ان النبي اكيد ما قالوش معناه ان احنا مش متأكدين هو قاله ولا لأ لذلك يمكن الاخذ به في فضائل الاعمال يعني مش في الحلال والحرام يعني ما نعتمدش على حديس ضعيف
لتحريم شيء آآ آآ لكن لو حديث بيحث على عمل صالح ممكن نأخذ به وممكن يعني يعني في في وسائل كتيرة يعني لاستخدام الحديس الضعيف انا لما تلاقوني اروي حديد ضعيف
لازم من باب الامانة اذكر انه ضعيف وده خطأ كبير جدا بيقع فيه بعض الناس ان هم يذكروا حديث ضعيف وما يقولوش انه ضعيف  آآ لكن ممكن اقول ورد في الحديث الضعيف كزا وكزا
لا يجوز اني ارويه ولا اذكر اني ضعيف. الحاجة التالتة ودي مهمة اوي. ممكن اقول يروى عن النبي صلى الله عليه وسلم انه قال دي صيغة  يروى عنه انه قال
ما فيش جزم بانه قال. ما باقولشي قال رسول الله صلى الله عليه وسلم كزا كزا. هزا لا يجوز اني اقول الصيغة دي الا لو حديس صحيح اه طيب طبعا اللي عايز يقرأ افضل كتاب في رأيي الشخصي في هذا المجال يجيب كتاب اسمه كيف
تعامل مع السنة المطهرة للدكتور يوسف القرضاوي. هذا الكتاب غير حياتي لانه علمني منزلة السنة الحقيقية وكيفية فهم الحديس الشريف وكيف اتعامل معه؟ ازاي اقرا الحديس وافهم ايه المقصد بتاع النبي عليه الصلاة والسلام؟ وايه
الوسائل المذكورة في الحديث وايه الهدف النهائي؟ يعني الحياة كتاب رائع جدا. اسمه كيف نتعامل مع السنة المطهرة اعتقد اللي الدكتور  طيب قلنا حديث ابغض الحلال الى الله الطلاق. حديس ضعيف
لكن هناك حديس اخر صحيح هو ان ابليس يبعث سراياه يفتنون الناس فقدناهم منه منزلة. يعني اقرب واحد فيهم في المنزلة اعظمهم فتنة. اللي بيعمل فتنة اكبر من الباقيين فيعني انت متخيل يعني الابالسة بقى والشياطين الواد ده يقنع ان حد يسرق ده يقنع حد يزني ده يقنع حد يقتل ده
يجي واحد في يومي وكل واحد فيهم يرجع ايه يعمل بقى ايه آآ تقرير يقول له انا فعلت كذا وكذا. فابليس يقول له ما صنعت شيئا ولا حاجة. ده الكلام ده ولا حاجة
ثم يجيء احدهم فيقول هذا في الحديث والحديث صحيح في صحيح مسلم ما تركت فلانا حتى فرقت بينه وبين امرأته قال صلى الله عليه وسلم فيدنيه منه. ابليس يدني يقربه منه ويقول نعم انت وفي رواية يلتزمه يعني يحضنه
يقول له نعم انت يعني انت احسن موزف عندي. انت احسن اولادي انت اشطر تلاميزي ابليس يريد هدم البيوت ويريد الكراهية بين المسلمين. يريد تضييع العيال. يريد خراب البيوت على الجانب الاخر
قال رسول الله صلى الله عليه وسلم لا يفرك مؤمن مؤمنة ان كره منها خلقا رضي منها اخر يعني ما تتسرعوش في الطلاق يا جماعة. المؤمن ما يكره مؤمنة لا يكره مؤمنة. لو فيها طبع بيكرهه هيجد طبع اخر يحبه
حاولوا تتحملوا بعض شوية وايضا قال اي ما امرأة سألت زوجها طلاقا في غير بأس في غير ما بأس. فحرام عليها رائحة الجنة يعني اي واحدة تطلب من جوزها يطلقها بدون بأس يعني يعني عذاب شديد يعني تعبانة خلاص مش قادرة
لكن اللي هي ليه الطلاق ده كلمة كده اللي هي ايه؟ لبانة في بقها كل شوية طلقني. لو مش كده يبقى طلقني في تحزير خطير من ده فحرام عليها رائحة الجنة. فنجد النبي هنا هو
وسط الرجال ما يتسرعوش وقال لو كرهت منها خلق هتحب منها اخر وعلمنا ان ابليس هو اللي وراء التحريش بين الازواج عملية الايقاع بينهم والطلاق. وكمان حذر المرأة اللي الطلاق ده
كده لبانة في في في بقها طول النهار تتكلم به وقال بقى للطرف التالت ليس منا من خبب يعني افسد امرأة على زوجها الخبء هو الست او الراجل اللي بيفسد العلاقة بين المرأة وزوجها
اللي بيشجعوا المرأة تطلب الطلاق بدل ما يهدوها. اللي بيشجعوا الراجل يطلق مراته بدل ما يهدوه ده اسمه التخبيب ورد في احاديث ان الخبء لا يدخل الجنة الخيب ده هو نمام
حد بيمشي بالنميمة بس ده بيمشي بالنميمة بين الزوج والزوجة اسوء انواع النميمة. التخبيب يفسد العلاقة. طيب سورة الطلاق تسمى سورة الطلاق وتسمى ايضا سورة النساء القصرى يعني سورة النساء القصيرة
تعالوا نبدأ الصورة اعوذ بالله السميع العليم من الشيطان الرجيم. بسم الله الرحمن الرحيم يا ايها النبي اذا طلقتم النساء فطلقوهن لعدتهن واحصوا العدة واتقوا الله ربكم. لا تخرجوهن من بيوتهن
ولا يخرجن ولا يخرجن الا ان يأتين بفاحشة مبينة وتلك حدود الله. ومن يتعدى حدود الله فقد ظلم نفسه. لا تدري لعل الله يحدث بعد ذلك امرا  خطاب للرجال كلهم
ولكن تم توجيه الخطاب للنبي صلى الله عليه وسلم يا ايها النبي. ليه؟ للفت النظر لاهمية الحكم الوارد في الاية فلما تكون اية موجهة للنبي يبقى الفت نزر الكل بقى ده فيه حكم خطير وارد في الاية
ولكن ليس الخطاب خاص بالنبي وحده عليه الصلاة والسلام. وان كان النبي صلى الله عليه وسلم طلق. يعني هو طلق حفصة بنت عمر ابن الخطاب لافشاء رضي الله عنهما لافشائها سر ما كانتش
لازم تخرجه خارج البيت لان دي امانة وبعد كده راجعها يعني رجعها وفرحها هي تعجبت انه انه بيرجعها بيرجعها ليه؟ قال لها ايه؟ قال لي جبريل راجع حفصة فانها صوامة قوامة. وانها زوجتك في الجنة
جاي يورينا خلق النبي عليه الصلاة والسلام ايه الخلق الجميل ده ؟ هو زعلان منها اصلا ومطلقها وزعلانة ولكن لما جه لما امر انه يرجعها ورأى انها حزنت ادخل على قلبها الفرح والسرور
وبشرها انها انه بيرجعها بوحي من الله طبعا في برضو امرأة اخرى طلقها النبي لكن قبل الدخول بها قبل البناء وهي امرأة اسمها اظن ابنة الجون آآ يعني قالت له
اعوذ بالله منك الا لقد استعذت بعظيم خلاص هي بتستعيذ بربنا خلاص اتفضلي الحقي بذلك يبدو ان هي كان عقلها خفيف لانه يروى انها تكبرت على النبي عليه الصلاة والسلام. وقالت الملكة لا تهب نفسها للسوق. سوقا دي كلمة اهانة
شديدة جدا. كلمة سوقي يعني انسان مستواه متدني. وبتقول على نفسها ملكة. فواضح ان العملية ما كانتش هتمشي خالص. ما كانتش ما كانتش تبقى يعني آآ العملية ناجحة يعني. فالنبي عليه الصلاة والسلام وقالت للنبي اعوذ بالله منك
النبي اكرمها اخر اكرام واعطاها فستانين والحقها باهلها معززة مكرمة دون ان يرد عليها الاهانة ولا اي شيء هذه هي شيمة الرجال الرجل يتحكم في لسانه ويتحكم في يده ويتحكم في رد فعله. اللي ما بيتحكمش في نفسه ده هذه هذه يعني تعتبر منقصة في الرجولة
اقرا بقى الاية واحدة يا ايها يا ايها النبي اذا طلقتم النساء فطلقوهن لعدتهن واحصوا العدة واتقوا الله ربكم يعني فطلقوهن لعدتهن لعدتهن يعني عند بداية العدة. يعني لو هتطلق تطلق وهي بتستقبل العدة
زي ايه ؟ ما قال مسلا في سورة الاسراء اقم الصلاة لدلوك الشمس الى غسق الليل لدلوك الشمس يعني عند عند ما تبدأ مسألة الشمس. فطلقوهن لعدتهن يعني في اول العدة
يعني ايه يعني ما ما تطلقوهمش بطريقة تخلي العدة تطول عليهم فيزداد الضرر. ده الطلاق السني هو انه يطلق الرجل للمرأة في طهر لم يجامعها فيه. كده العدة ما تطولش
يعني اول حايضة تحزن ما طالما ان هي الطهر ده ولم يجامعها فيه يبقى تقريبا تلت العدة خلاص راح. تلت العدة عدى. يعني لو هو طهر لم يجامعها فيه وبعدين طلقها وبعد اسبوع او عشر تيام حضت يبقى تلت العدة خلاص خلصت في اسبوع او عشر تيام يعني يأسر عليها العدة
ده اسمه الطلاق السني. الطلاق البدعي محرم ويكون في طهر جامعها فيه فتقعد تنتزر حتى موعد الحيض ثم تطهر بعدها باسبوع ثم تبدأ العدة بيبقى طول عليها العدة شهر تقريبا بدون داعي
الطلاق البدعي. ايضا اذا طلقها اثناء الحيض وده محرم انا طبعا مش عايز اقلب الحلقة دي الى درس فقه واحكام شرعية في موضوع الطلاق. لكن لان بالزات الاحكام دي فيها خلاف كتير وهو اللي يطلق زوجته اسناء الحيض. وهو
وحرام هل ده يقع الطلاق ام لا يقع؟ وفيها اراء كثيرة لكن مش هو ده موضوعنا اصلا انا موضوع ان انا بتدبر التربية الايمانية والتربية اللي اللي في الايات لنا. بتربينا على ايه؟ اللي عايز
يتبحر في الفقه يروح ياخد بقى درس فقهي في الموضوع ده لكن اللي يهمنا هنا هو حرص الاسلام على مصلحة الزوجة خاصة انها لا تظلم ولا تضار. عشان كده سموها السورة دي سورة
النساء الصغرى طيب فطلقوهن لعدتهن واحصوا العدة واتقوا الله ربكم مسئولية الرجل هنا هنا هو الكلام الكلام للرجال الكلام فطلقوهن ربنا بيكلم الرجالة. لعدتهن واحصوا العدة. الراجل عليه ان هو يحصي العدة
واتقوا الله ربكم. الراجل على انه يتقي الله هنا مسئولية الراجل انه يحصل عدة. لان عليه واجب نحو المطلقة من ناحية النفقة الحقوق. احسب العدة صح. انت عليك واجبات اسناء العدة
فطلقوهن لعدتهن واحصوا العدة. واتقوا الله رباكم. الامر ده يحتاج تقوى لان فيه حقوق في بعض الاحيان لا يعرف احد بالطلاق لا احد يعرف متى اي يوم بالظبط كان الطلاق الا الزوج والزوجة بس هم اللي عارفين فالموضوع محتاج تقوى
واتقوا الله ربكم لا تخرجوهن من بيوتهن ولا يخرجن الا ان يأتينا بفاحشة مبينة  طول ما هم في العدة لا يجوز اخراج المرأة من البيت. فقال من بيوتهن حتى لو مش ملكها وملك الزوج
حتى لو البيت ده متأجر وهيرجع لصاحبه طول ما هي في العدة كأنه بيتها ملكها. من بيوتهن لو البيت متأجر لازم يستمر الايجار لغاية ما تنتهي العدة والايجار على الراجل
النهي له انه يخرجها وهناك نهي ايضا لها انها تخرج لا تخرجوهن من بيوتهن ولا يخرجن ولا هم يخرجوا. هيستفزك ويقول لك اخرجي برة بيتي فتقولي انا مش عاوزة اقعد في البيت ده ولا سانية. لأ ما تعمليش كده. ما تخرجيش. انتم الاتنين دلوقتي في حالة من العصبية
ما تسمحش باتخاز قرارات اهدو اقعدي في بيتك لا انت تجرؤ تطلعها ولا انت تخرجي اسمعي الكلام اقعدي. ده امر من الله انت اخرج انت شم هوا روح شوف صحابك بات عند امك اي حاجة لكن انتو الاتنين هتقعدو في البيت ده تلت شهور مع بعض
بتشوفوا بعض حقوق المسلم السلام عليكم وعليكم السلام حضرتك في العيد ده هتلبسي في بيتك كانك زوجة بالزبط عادي جدا القميص بتاع عادي مش هتترزي حجاب عادي لعل يحصل تقارب تاني والنفوس تهدأ ويفتكروا الايام الحلوة والموضوع هيبدأ بعد اسبوع او عشر تيام كده لما نهدا
اللي هو ايه اعمل لك معي شاي؟ لأ شكرا ربنا ربنا يخليك لي خلينا نمين ايه اه ايه انا قلت ايه يقوموا ضاحكين خلص الموضوع تعالى خلص الموضوع تعال بقى نتكلم ويتكلموا ويرجعوا. فربنا يريد هذا
ما تخرجوش اقعدوا تلات تشهر هتقعدوا ايه المشكلة لكن لو سبب الطلاق بقى هو انها ارتكبت الفاحشة يبقى تخرج من البيت احسن. عشان ما يولعوش في بعض ده موضوع كبير
ومش هيخلص بالبساطة دي وقد يحدث مفسدة اكبر لو هم الاتنين في البيت لا تخرجوهن من بيوتهن ولا يخرجن الا ان يأتينا بفاحشة مبينة شوفوا الحكمة في كل كلمة اخر كلمة في الصورة الماضية سورة التغابن هي الحكيم
اقرأ معي كده اخر اية في التغابن واوصلها بالطلاق بدون بسملة وشف الجمال! شف الانسياب عالم الغيب والشهادة العزيز الحكيم يا ايها النبي اذا طلقتم النساء فطلقوهن  واحصل عدة واتقوا الله ربكم لا تخرجوهن من بيوتهن ولا يخرجن الا ان يأتين بفاحشة مبينة
حكمة شديدة في كل كلمة في القرآن الكريم تؤدي الى اصلاح ذات البين كمل الاية بقى معي   لا تخرجوهن من بيوتهن ولا يخرجن الا ان يأتين بفاحشة مبينة  وتلك حدود الله
وتلك حدود الله. ومن يتعدى حدود الله فقد ظلم نفسه. لا تدري لعل الله يحدث بعد ذلك امرا  يعني ايه ومن يتعدى حدود الله؟ الحد هو الفاصل بين ملكية خاصة والملكية العامة. فالشارع ملكية عامة. الناس ماشية فيه. لكن السور بتاع
ده حد لا يجوز لاي انسان يتعدى هذا الحد. لو تعدى هذا الحد يبقى ارتكب غلطة يعاقب عليها القانون. ومن حقي اني ادفعه خارج بيتي ربنا بقى له حدود. لا يجب ان يتعداها احد. ومن هذه الحدود حقوق المرأة المطلقة
كأنها في المساحة بتاعة ربنا. واللي هيتعدى هذه الحدود هيبقى ظلم نفسه لانه موقع نفسه في مشكلة مع ربنا وكل ده ليه اقرا اخر الاية لا تدري لعل الله يحدث بعد ذلك امرا
تعاليم ربنا دي وبقاء المطلقات في البيوت رجع عدد كبير من الازواج والزوجات لبعض بعد ما كانوا اتطلقوا تخيلوا ما كانش فيه الحكم بتاع ان المرأة ما تخرجش من البيت
وكل الطلقات اللي حصلت دي كانت المرأة تخرج على طول معظم الناس اللي رجعت ما كانوش هيرجعوا الشيطان يفرق بين الازواج والله يجمعهم تاني مع بعض بعد ما فرغهم الشيطان
كم واحدة من اللي رجعوا في العدة لازواجهم كانوا هيرجعوا لكانوا خرجوا يوم الطلاق من بيوتهم وراحت تبات عند ماما وتعيط تقول له طلقني يا ماما. ماما تقول لها اخص عليه الواطي. هيلاقي ضوفرك فين ؟ نسي نفسه! ده انت تستاهلي سيد سيده. اخر حاجة محتاجة تسمعها هو الكلام ده
بتعاليم ربنا حصل طلاق ماشي. خليكم في البيت وشكم في وش بعض تلات شهور. من غير ما اي اقارب او اصدقاء يقسوا قلوبهم على بعض والله لو بعد تلات شهور ما حصلش انهم رجعوا خلاص كل حي يروح لحاله
لا تدري لعل الله يحدث بعد ذلك امرا ايضا معناها ممكن يكون الزوجين مش عارفين قيمة بعض ولما حصل اول طلاق والناس دي مشيت على حدود ربنا وقعدت جوة البيوت برضه عرفوا قيمة بعض بعد اسبوع عشر تيام شهر
شهر ونص شهر ايه! انتم متخيلين شهرين قاعدين مع بعض جوة البيت وعرفوا قيمة الاستقرار ويعيشوا حياة سعيدة ازاي. يرجعوا لبعض وما يحصلش طلاق تاني بينهم يكونوا بقى يزدادوا خبرة فيكون الطلاق الاول ده في مصلحتهم اصلا
ويزدادوا به خبرة الجديد بيصفر لكن بعد مدة بيطبق على بعضه التبديل للسيارات يعني ما اعرفش الناس فهمت الكل فهم المسال ده ولا لأ. المهم ايضا ممكن ينفصلوا وكل واحد يتزوج شخص جديد
خلاص ويكون طلاقهم ده خبرة لهم وسبب في نجاح الزواج التاني هو يتفادى اخطاؤه اللي عملها في زواجه الاول مع زوجته الجديدة وهي تتفادى اخطائها اللي عملتها معه في زواجها الاول مع زوجها الجديد
لا تدري لعل الله يحدث بعد ذلك امرا. اهم حاجة ان احنا نفضل محافظين على حدود ربنا حتى لو مش فاهمين الحكمة منها. نحافظ على حدود ربنا معي الاية اتنين
فاذا بلغن اجلهن امسكوهن بمعروف او فارقوهن بمعروف واشهدوا ذوي عدل منكم. واقيموا الشهادة لله ذلك يوعظ به من كان يؤمن بالله واليوم الاخر ومن يتق الله ويجعل ومن يتق الله يجعل له مخرجا
ازا انتهت العدة وما حصلش رجعة فاذا بلغن اجلهن خلاص عدت التلات قرى. هنتكلم في العدة قد ايه بكرة ان شاء الله. لكن عدت المدة بتاعة العدة وما حصلش نصيب بقى انهم يرجعوا
اذا بلغنا اجلهن فطلقوهن لعدتهن. انا اسف  وربنا قال فطارقون لعدتهن واحصوا العدة واتقوا الله ربكم. طيب خلصت العدة قدام الراجل فيه اختيارين بقى اذا بلغن اجلهن فامسكوهن بمعروف او فارقوهن بمعروف
يبقى الراجل قدامه انه يا اما يمسك يعني يرجعها بمعروف قبل ما العدة تخلص قدامك يوم ها او يفارقها بمعروف بس في الحالتين لازم بالمعروف الفراغ بالمعروف يعني ما حدش يتكلم على التاني خلاص
ما حدش يفضح للتاني اتمنوا لبعض التوفيق ربنا يوفقها مع غيرك وربنا يوفقك مع غيرها خليكم راقيين في الفراق ازا كنتم فشلتم في الزواج ما تفشلوش في الطلاق كمان فامسكوهن بمعروف بقى. انا في رأيي الحقيقة ان لو العدة خلاص وهي مصرة ومش عاوزاك ما ترجعهاش غصب عنها بقى
خلاص العدة خضيناها يوم وخلصت وهي مش عايزة خلاص ما ترجعهاش غصب عنها ايه ممكن تخلعك؟ فخلي فيه معروف واشهدوا ذوي عدل منكم واقيموا الشهادة لله لو قررتم الفراق هاتوا شهود
زي ما اتجوزتم بشاهدين هاتوا كمان في الطلاق شاهدين. او يعني هاتوا فيه الفراق شاهدين. يشهدوا ان العدة انتهت وانها خلاص كده خرجت واذا قررتم الرجوع برضو هاتوا شاهدين يشهدوا على الرجعة على الرجوع
وممكن الناس يرجعوا بدون شهود لكن يشهدوا بعد كده. فيبلغوا الناس ويبلغوا اهلهم ان هم رجعوا الشهود مهمين جدا يا جماعة في الامور دي انا اعرف انا اعرف في فقهاء
بيمنعوا الطلاق بدون شهود اصلا. ما فيش عندهم طلاق بدون شهود. زي ما الجواز بشهود الطلاق بشهود وده شيء كويس الحقيقة. انه بيحفز الحقوق  كمل الاية اتنين ذلكم يوعظ به من كان يؤمن بالله واليوم الاخر
ومن يتق الله يجعل له مخرجا ويرزقه من حيث لا يحتسب ومن يتوكل على الله فهو حسبه ان الله بالغ امره قد جعل الله لكل شيء قدرا  اللي يتقي الله عموما في كل شيء. ربنا يجعل له مخرجا ويسهل له اموره
يفرج همه يسد دينه الرزق يأتي من مصادر ما كانش يتخيلها لان الرزق بيد الله بس انت اتق الله في اهل بيتك وفي عملك وفي تعاملاتك مع الناس. لكن الحقيقة السياق جاي
التعامل مع اهل البيت يعني هو عموما اللي يتقي الله ربنا يجعل له مخرجا ويرزقه من حيث لا يحتسب. ده عموما لكن في السياق الحقيقة جاي في التعامل مع زوجة
رزقك من حيث لا تحتسب جاي ازا ما زلمتش زوجتك وازا تعاملت معها بطريقة راقية حتى لو هتطلقوا هنا في رسالة انت لو اتقيت ربنا في اهل بيتك وفي زوجتك ولم تظلمها ربنا يفتح عليك خيرات في كل مجال اخر مش بس في حياتك الزوجية
ومن يتق الله يجعل له مخرجا ويرزقه من حيث لا يحتسب ومن يتوكل على الله فهو حسبه اللي يتوكل على الله بجد من كل قلبه الله يكفيه مش محتاج حاجة من حد تاني
فهو حسبه يعني ايه حسبي الله. يعني يكفيني الله الله يكفيني كمل الاية بقى ان الله بالغ امره. قد جعل الله لكل شيء قدرا يعني ايه ما قدره الله سيكون
والامر الذي قدر الله حدوثه سواء كملوا مع بعض او انفصلوا عن بعض هو اللي هيكون. المهم اننا نحافظ على حدود الله اللي انزلها نضع ثقتنا في الله ان لكل امر من اوامره حكمة حتى لو احنا لا نعلمها
بارك الله فيكم ونتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل حبك احب الينا
من اهالينا واموالنا ومن الماء البارد على الظمأ. اللهم حببنا اليك والى ملائكتك اولئك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك. وعبادك الصالحين اللهم احيي قلوبنا بحبك واجعلنا لك كما تحب
اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك اللهم اجعل القرآن الكريم رابع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا
اسأل الله العلي العظيم ان يجعل هذا التدبر في ميزان حسناتي وحسناتكم جميعا. اللهم فاطر السماوات والارض لعالم الغيب والشهادة انت تحكم بين عبادك فيما كانوا فيه يختلفون. فبحق كل حرف في كتابك تلوناه او تدبرناه. اكفنا
واهلينا واخواننا واخواتنا شر كل من يكيد لنا ولهم. واحفظنا واياهم من شرورهم ونجعلك اللهم في نحورهم انت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين
نكون مع اخواننا في تركستان وفي الشام وفي كشميرة وفي الهند. وانصر كل من نصرهم واخذل كل من خذلهم وطهر المسجد الاقصى من الدنس فانهم لا يعجزونك اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او من
مريضا به او حاملا له فالبسه ثوب الصحة والعافية عاجلا غير اجل ومن لم يصب به فقه شره وابعده عنه ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك. وتوحدت
على دعوتك وتعاهدت على نصرة شريعتك فوثق اللهم رابطتها وادم ودها واهدها سبلها واملأها بنورك الذي لا واشرح صدورها بفيض الايمان بك وجميل التوكل عليك. واحيها يا ربنا بمعرفتك وامتها يا مولانا على الشهادة في سبيل
انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله في نفس هذا الموعد ان كنا من اهل الدنيا
