انستجرام السلام عليكم ورحمة الله وبركاته اهلا بحضراتكم. في المقطع رقم خمسمية واربعة من مقاطع حظر التجول والحلقة الخامسة من حلقات تدبر سورة محمد ارجو من حضراتكم تجيبوا المصاحف وافتح معي واقرا الاية ستاشر
هنبدأ النهاردة بالاية ستاشر من سورة محمد. اعوذ بالله السميع العليم من الشيطان الرجيم ومنهم من يستمع اليك حتى اذا خرجوا من عندك قالوا قالوا للذين اوتوا العلم ماذا قال انفا
اولئك الذين طبع الله على قلوبهم واتبعوا اهواءهم يا نهار ابيض من مين الاية بتقول ومنهم من يستمع اليك حتى اذا خرجوا من عندك. ده الاية بتتكلم عن ناس بتحضر
دروس عند النبي عليه الصلاة والسلام. بتحضر خطب للنبي عليه الصلاة والسلام وبتقول ان دول ربنا طبع على قلوبهم واتبعوا اهواءهم. ده مين دول ده كلام غريب اوي احنا نعرف مسلمين وكفار. ما يا مسلمين يا كفار لكن مين الناس دي
ارجع للاية اللي قبلها واقرا اخرها  كمن هو خالد في النار وسقو ماء حميما تقطع امعائهم ومنهم من يستمع اليك حتى اذا خرجوا من عندك قالوا للذين اوتوا العلم. يا نهار ابيض
ايه يا جماعة ده؟ مين دول مين دول اللي ربنا بيتكلم اللي هم هيتعزبوا يوم القيامة وبيقعدوا عند النبي وبيسمعوا كمان خطب؟ يرجع كمان شوية اقرا تمانية وتسعة. والذين كفروا فتعسى
لهم واضل اعمالهم ذلك بانهم كرهوا ما انزل الله فاحبط اعمالهم  ازاي يبقوا كفار وهم بيحضروا عند الرسول عليه الصلاة والسلام مش مفروض الكلام ده عن الكفار؟ كويس جدا  في مكة الكفار كانوا واضحين ومعروفين
لان الاسلام كان مضطهد وضعيف ضعيف ماديا يعني الضعيف من ناحية العدد من ناحية القوة من ناحية المال لكن ما تقولش ابدا الاسلام ضعيف دي ابدا والضعيف ماديا  لكن دين ربنا هو اقوى حاجة
الناحية الفكرية هو اقوى من الناحية الاخلاقية هو اقوى من الناحية القيمية هو اقوى في المدينة بقى الاسلام كان بيحكم بالتالي ظهرت قوة الاسلام المادي بقى في ايده السلطان في ايده حكم المدينة على الاقل يعني
بالتالي زهرت فئة جديدة من الكفار اسمها المنافقين لانهم بيزهروا الاسلام ويبطنوا الكفر بالتالي في القرآن المدني زي سورة محمد دي نزلت في المدينة يعني صورة مدنية بنسميه القرآن المدني
وصف وصف الكافرين في القرآن المدني ينطبق على غير المسلمين وبعض من يزن الناس ان هم مسلمين كلمة الكافرين مش بالضرورة تكون عن ناس اه اه الكفار بيعبدوا الاصنام ممكن يكون ناس بيروحوا الصلاة وبيسمعوا الخطب لكن هم بيبطنوا الكفر
ده غير غير كلمة الكافرين بالنعمة يعني طبعا كافر بالنعمة دي ممكن تنطبق على ناس كتيرة جدا حتى من المسلمين اللي مش مشركين لكن انا بتكلم على الايمان بالله نفسه
بالقرآن نفسه والايمان بنبوة النبي نفسه ووصف الكافرين في القرآن المدني بينطبق على المنافقين ايضا المنافقين دول بقى كانوا بيحضروا في المسجد وبيصلوا مع المسلمين. بل خرجوا في عديد من الغزوات
ايمان اقرا ستاشر بقى ومنهم من يستمع اليك. خل بالك دول بيستمعوا مش بيسمعوا ده بيستمعوا بيسمعوا بانصات فاهمين كل كلمة مش قاعدين سرحانين في الدرس وفي الخطبة. لا لا لا. دول قاعدين وبيسجلوا
وبيفهموا كل حاجة لكن ما بتجيبش معهم نتيجة مش بيهتدوا حتى اذا كمل معي الاية استاشر حتى اذا خرجوا من عندك قالوا للذين اوتوا العلم ماذا قال انفا  لما يخرجوا من الدرس بتاعك. لما يخرجوا من الخطبة بتاعتك
يقولوا للمؤمنين ايه هو كان بيقول ايه ماذا قال انفة؟ هو كان بيقول ايه اتفهم حاجة يا جماعة بيعملوا ايه بيزرعوا الشكوك في قلوب المؤمنين فبيتظاهر ان هو مسلم ويحضر كلام النبي. ويسمعه كويس اوي ويفهمه بس هو من جواه كاره للاسلام
اقرا الاية تسعة ذلك بانهم كرهوا ما انزل الله فاحبط اعمالهم فيحاول يزرع الشك في قلوب المؤمنين. فيخرجوا ويتكلموا بقى بصوت عالي كده مع بعض قدام المؤمنين. ماذا قال انفا؟ هو قال ايه
رحت له انا قاعد مش فاهم حاجة خالص بقى يا عم مش فاهم ولا كلمة. التاني يرد عليه. انت كمان ما فهمتش! ده انا ما فهمتش ولا كلمة. واحد تاني يقول
ما هو الكلام يا جماعة بصراحة ما يخشش عقل برضه ما يدخلش العقل. ولا انا فهمت حاجة. فالمؤمن اللي واقف بينهم وفاكر ان هم مسلمين زيه ممكن يبدأ يشك في نفسه ممكن يبدأ يشك في دينه
يشك في القرآن شفتم الخطورة بتاعتهم ده الطابور الخامس دول اخطر من الكفار العاديين بس المنافقين ما قدروش يقنعوا المسلمين بترك النبي وبالإرتداد عن الاسلام ليه الاجابة في الاية نفسها
ركز شوية وحاول تجد الاجابة لماذا لم يستطع المنافقون جزب المسلمين لينضموا لهم ويكفروا الاية ستاشر ومنهم من يستمع اليك حتى اذا خرجوا من عندك قالوا للذين اوتوا العلم ماذا قال انفا
ما قالوش قال لله. قالوا للذين امنوا قالوا للذين اوتوا العلم. ربنا وصف المؤمنين هنا بانهم هم اللي اوتوا العلم ما كانوش بيقرأوا القرآن بدون فهم بالتالي كلام المنافقين ما كانش بيؤثر عليهم. النهاردة عندنا ناس حافظة القرآن كله. وممكن تترك الاسلام وتلحد. ليه؟ لانه مش
مش فاهم هو حافز مش فاهم ربنا قال قالوا للذين اوتوا العلم وفي مؤمن جاهل او ضعيف الايمان هيتأسر بكلامهم عشان كده لما ربنا تكلم عن انواع الناس في بداية المصحف افتح كده المصحف هتجد اول اية يعني على ايدك اليمين
فاتحة ايدك شوية بيبدأ سورة البقرة. اول ايات في سورة البقرة ربنا بدأ بالكلام عن المتقين. في اربع ايات. من الاية اتنين لاخر السورة ثم تكلم عن الكافرين في ايتين اتنين
ستة وسبعة ثم تلتاشر اية في المنافقين. من شدة خطورتهم على المجتمع المسلم. خاصة على السذج على المسلمين السذج والمسلمين ضعاف العلم يخشوا يأثروا فيهم بكلامهم من اول الاية تمانية لاية عشرين سورة البقرة عن المنافقين. شفت خطورتهم
اللي هي من اول ومن الناس من يقول امنا بالله وباليوم الاخر وما هم بمؤمنين. يعني من الناس ناس بتقول امنا بالله واليوم الاخر  وهم مش مؤمنين ولا حاجة. يخادعون الله والذين امنوا وما يخدعون الا انفسهم وما يشعرون. في قلوبهم مرض فزادهم
الله مرضا ولهم عذاب اليم بما كانوا يكذبون. الى اخر الايات. طيب كمل بقى معي الاية ستاشر. سورة محمد اولئك الذين طبع الله على قلوبهم واتبعوا اهواءهم تاني ربنا طبع على قلوبهم ختم عليه عشان ما يهتدوش
تاني ارجع تاني السؤال. طب ما ربنا عمل كده فيهم. لأ كمل بقى واتبعوا اهواءهم. هم اتبعوا اهواءهم عشان كده ربنا عمل فيهم كده اللي يتبع هواه او يظلم او يفسق او يخون يبقى حط نفسه مع الفئات التي ستضل ربنا يطبع على قلبه بعد كده
بالتالي ربنا اضلهم وطبع على قلوبهم لان هم اللي اختاروا الضلال باتباع الهوى باتباع الاهواء وكان قدامهم خيار اخر؟ اه كان قدامهم خيار اخر. ايه الدليل؟ الاية سبعتاشر كمل. والذين اهتدوا زادهم هدى
واتاهم تقواهم هدى ربنا موجود للناس كلها. هم اللي اختاروا انهم يتبعوا اهواءهم كان قدامهم اختيارين. يتبع هواه ولا يهتدي بهدى الله طب سانية واحدة كده يعني ايه والذين اهتدوا
زادهم هدى يعني ايه يعني ربنا يزود واحد هدى ازاي القرآن هو الهدى ايات الله هي الهدى. في سورة الجافية وقلنا سورة محمد بتلم موضوعات الحوام الحميم كلها سورة الجاثية ربنا قال ايه
تلك ايات الله نتلوها عليك بالحق. قلنا تلك اسم اشارة للبعيد دلالة على علو منزلة هذه الايات اللي نازلة من خارج العالم على العالم تلك ايات الله نتلوها عليك بالحق. وبعدها قال ايه
هذا هدى وده ربنا موجود المهم مين يهتدي يعني ايه هدى الله كأنه بالزبط ارشادات في يفط في الشوارع بتدل الناس على العنوان الصحيح. يعني مسلا انت سايق سيارة على الطريق السريع وعاوز تروح الجنة
فالجنة في المخرج الفلاني. فتيجي اليفط بتقول لك على المخرج ده ما تيجي يافطة تقول لك المخرج بعد اتنين كيلو اليافطة اللي بعدها تقول لك المخرج بعد كيلو واحد امسك الحارة اليمين عشان تقدر تخرج
اليافطة اللي بعدها تقول لك هدي السرعة المخرج بعد تلتميت متر تمام ازا هدى الله موجود في اليفط اللي محطوطة القرآن اللي معنا وضله موجود لكن في واحد سايق سيارته باقصى سرعة وشايف اليفط بس هو مغرور ومستكبر ومش راضي يهتدي
الهدى اللي موجود وبيقول ان هو عنده طريق تاني افضل من الارشادات اللي على اليفط. وهيوصله لنفس العنوان يبقى ده بالاستكبار بتاعه بيستكبر على ايات الله ومش عايز يهتدي بالهدى اللي بين ايديه موجود
ده نوع النوع التاني واحد غافل سايق السيارة بتاعته وعمال يتكلم في التليفون ويغير محطات الراديو. ومعه ترمس يفتحه كل شوية ويصب لنفسه شاي. وسندوتشات عمال يفتح  فمش شايف الدنيا واخداه. الدنيا واخداه ، ما هوش شايف الهدى
او هو عارف الهدى موجود بس هو مش مركز لان الدنيا وخداه. سندوتشات واكل وشرب ومزبوط وتليفونات وبيزنس وبتاع فمش بيهتدي هو كمان باليفط. مش استكبارا لكن متبع شهواته ومتبع هواه
ده هيضل وده هيضل. الاتنين هيفوتوا المخرج واحد ماشي على التعليمات بقى التالت بقى ماشي على التعليمات اللي في اليفط بالزبط. ده اهتدى بالهدى اللي ربنا اداه خلاص كده اتبيننا يعني ايه والذين اهتدوا زادهم هدى
اهتدوا يعني استعملوا الهداية اللي موجودة. استعملوا القرآن استعملوا ايات الله طيب طالما انت قبلت هدى الله وامنت به ربنا هيزيدك هدى. يعني ايه يزيدك هدى؟ هيضع في طريقك فرص تاخد بها ثواب كمان اكتر. مش انت اتبعت
الهدى خلاص هيحط في قدامك فرص بقى انك تساعد دواء فتاخد ثواب. وتعمل كزا وتاخد ثواب. وتجاهد في سبيل الله فتاخد ثواب. يبدأ زيدك هدى يعمل لك احداث تجعلك تؤمن اكثر وتزيدك تقوى
لان التقوى هي انك تتقي الوقوع في الذنوب وهذا يحتاج الى احساس مستمر بان الله يراك فزيادة الهدى عندك تجعل تجعلك اكثر تقوى وتجعلك قادر اكثر على الايه؟ انك تتقي الله. لاحز بقى هنا المقابلة
اللي في الاية اللي اهتدوا زادهم هدى واتاهم تقواهم. والاية اللي قبلها اللي اتبعوا اهواءهم طبع على قلوبهم دول طبع على قلوبهم عشان يضلوا. ودول زادهم هدى زودهم هدى دول اهتدوا ودول اتبعوا اهواءهم. شفت انا قلت لكم ايه في مقابلات كتيرة جدا في الصورة دي
الاية سبعتاشر دي كانت جملة اعتراضية اسناء الكلام عن الكافرين عشان ربنا قال في الاية ستاشر اقرا معي اخر الاية ستاشر بقول الله يخليكم يا جماعة. لما اقول اقرأ معي اقرا معي. بص فعلا بعينيك. خلاص عشان خاطري
اولئك الذين طبع الله على قلوبهم واتبعوا اهواءهم يبقى الكلام كان عن الكفار دلوقتي. ماشي عن المنافقين والكفار ربنا قال في الاية سبعتاشر ان هم كان عندهم خيار اخر بدل ما يتبعوا اهوائهم هم انهم يهتدوا
ده الاية سبعتاشر وبعدها رجع في الاية تمنتاشر يتكلم تاني عن الكافرين. يبقى الاية سبعتاشر والذين اهتدوا زادهم هدى واتاهم تقواهم دي هي جملة افتراضية دخلت في وسط الكلام عن الكافرين عشان تبين ان الكافرين كان عندهم خيار اخر
غير اتباع الهوا مفهوم؟ طيب اقرا بقى معي عشان نفهمها كده اخر الاية ستاشر مع سبعتاشر مع تمنتاشر. عشان نبقى فاهمين السياق ماشي ازاي اولئك الذين طبع الله على قلوبهم واتبعوه اهواءهم. والذين اهتدوا زادهم هدى
لو اتاهم تقواهم يرجع يتكلم عن مين بقى دلوقتي الكافرين. فهل ينظرون الا الساعة ان تأتيهم بغتة فقد جاء اشراطها فأن لهم اذا جاءتهم ذكراهم رجع الكلام تاني في الاية تمنتاشر عن الكافرين
وعن المنافقين هم منتزرين ايه غير ان الساعة تقوم وقد جاء اشراطها فقد جاء ده خلاص ده اشراط الساعة زهرت. يعني علامات الساعة الصغرى زهرت من علامات الساعة الصغرى ايه ؟ بعثة النبي صلى الله عليه وسلم
مش بعث ده من اشراط الساعة الصبح. تقول يا عم ده ابويا من زمان قوي ده بعث من الف وربعمية اتنين واربعين ده الهجرة من الفين اتنين واربعين سنة. بعت من من قبل
من الف وربعمية وحاجة وخمسين سنة بقول لك ايه المشكلة هو مش العلم اثبت ان الارض عمرها تلتاشر مليار سنة يعني تلتاشر مليون مليون سنة اخر الف وربعمية وخمسين سنة دول
في اخر الزمان برضه يبقى بعثة النبي من اشراط الساعة. ده لو الساعة بعد كمان الف وخمسميت سنة برضه احنا في اخر الزمان  يبقى قال النبي صلى الله عليه وسلم بعثت والساعة كهاتين. واشار بالسبابة والوسطى
من اشراط الساعة ايضا ايه ان ترى الحفاة العراة رعاء رعاة الشاة يتطاولون في البنيان يعني الناس اللي كانوا بيشتغلوا في رعي الاغنام وكانوا فقراء لاقصى درجة. حفاة يصبحوا اغنياء هم هم. يصبحوا اغنياء غنى فاحش. ويتسابقوا مع بعض في بناء المباني الشاهقة
ثقة وناطحات السحاب حصل  من اشراط الساعة ايضا ضياع الامانة قال صلى الله عليه وسلم فاذا ضيعت الامانة فانتظر الساعة قال كيف اضاعتها يا رسول الله؟ قال اذا وسد الامر الى غير اهله فانتظر السعة. يعني يصبح
عدم الامانة امر مقبول اجتماعيا الواحد يخون فينجح والناس تسق فيه عشان هو خاين وعارفين انه خاين وفهلوت يسموها فهلوة ماشي هو ده الايه من اشراط الساعة. والامين ده عبيط
فيحصل انقلاب في موازين الناس كيف يزن الناس الصح والغلط. الناس توزن الصح. بطريقة غلط اصلا. وتوزن الغلط بطريقة غلط ازا ممكن في اي وقت دلوقتي تقوم الساعة لكن انا بامانة ما بركزش ابدا في المسألة دي
بصفة شخصية. ما تهمنيش خالص. ليه ان انا لما اموت والموت قريب من الوعد يبقى الساعة بتاعتي قامت خلاص. ما انا قيامة الواحد بتقوم لما يموت. يعني انت هيفرق معي. انت لو مت النهاردة
هيفرق معك ايه الساعة تقوم بعد الف سنة ولا بعد خمسين سنة ولا بعد عشرين سنة. معك ايه ما خلاص. انت بالنسبة لك موضوع انتهى في سورة الزمر ربنا قال للنبي صلى الله عليه وسلم انك ميت وانهم ميتون. الكل هيموت حتى انت يا محمد
معي تسعتاشر فاعلم انه لا اله الا الله واستغفر لذنبك وللمؤمنين والمؤمنات والله يعلم متقلبكم ومثواكم ربنا بيقول عليه الصلاة والسلام فاعلم انه لا اله الا الله. هو النبي مش عارف ان لا اله الا الله؟ ما هو عارف طبعا
ده النبي هو اكتر واحد في الدنيا عارف ان لا اله الا الله. طب ليه ربنا بيقول له فاعلم انه لا اله الا الله اولا اول ملحوظة انها جاية بعد الكلام عن الموت
الاية اللي قبلها بالتالي ازا ربطناها بها يبقى اعلم ان الله فقط هو الحي الذي لا يموت اخونا مجد اللي في المانيا اللي لسة سائلني من اسبوع او قبلها من اسبوعين تلاتة لما كنا بنشرح صورة من الصور ازن الزمر تقريبا لما لما قال لي ولئن سألتهم من خلق السماوات والارض ليقولن
الله سألتني وقلت لي ليه ما فيش حد من اللي ادعوا الالوهية ادعى ان هو خالق السماوات والارض الاجابة اهي ما حدش من اللي ادعوا الالوهية ادعى ان هو خالق السماوات والارض لانه يعلم انه طارئ على الخلق
يعني يعلم ان هو نفسه مخلوق. هو نفسه له بداية وله نهاية. الناس شافته وهو بيتولد اصلا هيدعي ان هو خالق ازاي بالتالي يدعي اي شيء الا انه يبقى هو الخالق. ما تدعوهاش
الامر والاديان الاسيوية والحاجات دي اللي ادعت ان فلان او الاله فلان ده هو الخالق ما بيدعوش ما بيقولوش ان بشر خلق. لكن بيقولوا ان فيه خالق وبيس ابويا اللي سامو له لكن لما تنزر في الصفات اللي بيدوها هي صفات ربنا سبحانه وتعالى
لان غير كده ما حدش يقدر يخلق هي صفات الله. يعني مسلا عند المسيحيين الاب هو البداية هو اللي خلق خلق الابن وبالابن خلق كل حاجة تانية عشان كده القرآن بيقول
جعلوا الله ثالث ثلاثة ففي السالوس بتاعهم الاب هو ده اللي يمثل الله. لان هو البداية وهو اللي خلق في الاول فاهمين اقصد ايه؟ فحتى اللي بيدعي ان اللي ما بيقولش الله لكن بيقول لك فلان خلق او الاله الفلاني خلق. هو في الاخر خالص بيقصد الله. لان بيدي صفات الله
ما يقدرش تقول ان هو خرج. طيب لازم يكون الاول والاخر صفات ربنا طيب آآ الامر التاني النبي عليه الصلاة والسلام يعلم انه لا اله الا الله. فلماذا يأمره الله
ان يعلم ما يعلم مش بيقولوا فاعلم انه لا اله الا الله. هو يعلم ذلك بيقولوا اعلم ما تعلم اصلا  زي بالزبط الهدى والاهتداء علمت ان اليفط اللي في الشارع عليها ارشادات. هذا لا يكفي. هذا العلم لا يكفي
لابد بقى من ابتراع هذه الارشادات لابد من قراءة هذه الارشادات وفهم هذه الارشادات فلابد ان تعلم ما تعلم انه مهم لحياتك كل ما تحصل احداث في الطريق يشتتك عن قراءة ومتابعة الارشادات واليفط وانت سايق لازم بسرعة ترجع تترك المشتتات اللي بتشتتك وتذكر نفسك
نفسك باهمية التركيز في اليفط اللي على الطريق اهمية الاهتداء بالهدى فكونك عارف ان ايات القرآن الكريم هي الهدى هذا لا يكفي يجب ان تتعلم الهدى يجب ان تهتدي بالهدى
حتى لا تضيع في الطريق. نفس الكلام ده برضو بالنسبة للتوحيد. انت علمت انه لا اله الا الله. لكن لا اله الا الله مش مجرد كلمة لا اله الا الله طريقة حياة
لا اله الا الله يعني يجب الا تعبد الا الله ولا ترجو الا الله. ولا تخاف الا من الله. ولا ترضي الا الله من الناس من يحب ما يرضي الله فسيرضى. ومن الناس من لا يحب ما يرضي الله حين يجب ان تختار. اما ترضي الله او ترضي الله
يجب ان ترضي الله. ازا كنت مؤمن بلا اله الا الله. ازا كنت تعلم ان لا اله الا الله يجب ان تختار ان ترضي الله. ولا تحب الا الله هذا معناه
انك تحب ما يحب الله وتكره ما يكره الله. فيكون هواك تبعا لسيدك دي معنى العبودية العبودية انك تحب اللي سيدك بيحبه وتكره اللي سيدك بيكرهه فتحب الخير وتحب العدل وتحب الامانة وتكره الشر وتكره الظلم وتكره الخيانة
ما ينفعش تبقى مؤمن بلا اله الا الله وتحب الخيانة وتحب الخائن وتحب الظالم وتحب الشرير. اهدا ازاي هذا لا يجتمع هذا لا يجتمع هذا في قلب المؤمن لا اله الا الله يبقى لا تطلب الا من الله
حسين ابو بكر الصديق كان على جمله والصحابة رايحين مشوار وفيه ناس راكبة جمال وناس راكبة احصنة وناس راكبة حمير وناس راكبة وناس ماشية على رجليها ورايحين مشوار العصاية اللي بيقود بها الجمل وقعت منه
فوقف الجمل بتاعه ونزله عشان البعير يبرك كده دي شغلانة دي بتاع تلات دقايق مسلا ونزل من عليه جاب العصاية طلع فوق الجمل تاني وراح هوب طالع بالجمل وماشي لما توقفوا للاستراحة احد الصحابة قعد جنبه كده وسأله قال له معلش انت عملت كده ليه
انا كنت ماشي جنبك على رجلي انت كان ممكن تطلب منك ديك العصاية كنت من فضلك ايه فلان الدين العصا؟ لو سمحت يا سيدي يعني بادب اطلب وخلاص يعني ليه وقفت الجمل ونزلت من نزلت الجمل ونزلت من على الجمل
هل وجدت العصاية وطلعت على الجمل وطلعت الجمل! ايه ده! ليه عملت كل ده  فقال له قد بايعت رسول الله صلى الله عليه وسلم في خمسين من اصحابه الا نسأل الناس شيئا
يبقى النبي كان عنده مجموعة خاصة بيربيها تربية قيادية. يخدموا الناس وما يطلبوش خدمات من حد. خالص وصل الامر في الاتباع وسيدنا ابو بكر مميز بالاتباع الى اقصى درجة. في الاتباع للنبي في الاتباع العهد
ده للنبي ان حتى لما العصاية وقعت منه ما طلبش من واحد صاحبه جنبه انه يناولها له حسبي الله يعني يكفيني ربنا. الناس بتقولها وهي مش فاهمة معناها. الناس فاكراها شتيمة
واحد حسبي الله انت فاهم معناها ايه يعني يكفيني ربنا ربنا يكفيني  مش هطلب من حد غيره يا جماعة ده ده مستوى عالي قوي اقرا الاية تسعتاشر فاعلم انه لا اله الا الله واستغفر لذنبك وللمؤمنين والمؤمنات
التوحيد بيذهب اكبر ذنب وهو الشرك. فاعلم انه لا اله الا الله كده يذهب بالشرك واستغفر ربنا قرن الاستغفار بالتوحيد. هنا واستغفر لذنبك وللمؤمنين والمؤمنات. الاستغفار بقى بيذهب بالذنوب الاصغر
اللي ترتبت على ضعف الايمان بلا اله الا الله لان النبي قال لا يزني الزاني حين يزني وهو مؤمن لا يسرق السارق حين يسرق وهو مؤمن. فالايمان بينتقض كما ينتقض الوضوء
ويتجدد كما يتجدد الوضوء. بالتالي الواحد لازم يجدد ايمانه بدوام العلم بانه لا اله الا الله استغفار من الذنوب اللي ارتكبها النبي عليه الصلاة والسلام استغفر ربنا امره بالاستغفار استغفر لذنبك
وللمؤمنين والمؤمنات طب هو النبي اللي ارتكب زنوب؟ الانبياء اصلا كلهم معصومين من الوقوع في المعاصي بالتالي ذنوب الانبياء عشان تبقوا عارفين حاجتين. اول حاجة هي ترك الاولى يعني حاجتين صح
حاجتين حلال مش حرام بس في حاجة منهم اولى من التانية. اهم من التانية فممكن نبي يترك الاولى ويعمل الاقل اهمية دي اقصى خلطة يعملها النبي يستغفر منها. يعني مسلا في سورة التوبة ربنا قال له عفا الله عنك لما اذنت لهم
المنافقين راحوا للنبي عليه الصلاة والسلام. يستأذنوا منه في عدم الخروج الى غزوة تبوك والنبي اذن لهم خلاص ما تخرجوش كل واحد راح قال له حاجة اللي يقوله ما قدرش على البنات البلوند واللي يقول له مش عارف آآ اصل بيوتنا عورة. واللي يقول له بتاع النبي كان بيأزن لهم ما تروحوش ما تروحوش
وربنا عاتب النبي وطمنوا اولا ان هو عفا عنه عفا الله عنك لما اذنت لهم ليه اذنت لهم؟ دي اذنت لهم في القعود المفروض الاولى انك ما تقول لهم لا اجد لكم اذنا
فيبان بقى هنا يزهروا على حقيقتهم لو ما اذنش لهم في القعود يبقى منهم ناس هتقعد ومش هتخرج هيفتضح امرهم ويبانوا على حقيقتهم ومنهم ناس مش هتعمل كده ربنا قال له عفا الله عنك لما اذنت لهم حتى يتبين لك الذين صدقوا وتعلم الكاذبين
هو النبي ما عملش حاجة حرام. هو اذن للناس اللي راحت تستأزن انها ما تخرجش في الغزوة. لكن ربنا قال له انت تركت الاولى هنا ماشي؟ فهذا ذنوب الانبياء. الذنب التاني او الشيء التاني اللي بيستغفر منه الانبياء. اي انبياء كده على فكرة
هو ان لا احد يستطيع ان يشكر النعم كفاية ما حدش ولا النبي نفسه يستطيع انه يعمل اعماله ويشكر ربنا ويحمد الله على نعمه ما يقدرش ما حدش يقدر يشكر ربنا على النعم بتاعته. فيستغفر من عدم القدرة على
الايه؟ على الشكر كما ما ينبغي كمل بقى الاية والله يعلم متقلبكم ومثواكم الله يعلم متقلبكم يعني تقلبكم حركتكم. رحت فين؟ جيت منين؟ وبرضه تقلبات المشاعر والقلوب  يعني يعلم مصير كل واحد منكم
ده هيموت عند سور الصين العزيم شهيد! في عهد عثمان بن عفان! وده هيموت على سريره وهو نايم في بيته! وعلى المصير كله! ده داخل الجنة! ده داخل النار النهاردة فربنا يعلم مصير كل واحد
لكن علم الله لا يؤثر لانه لابد من عمل الانسان. الكلام ده خطير اوي خلي بالك الاية بتقول ايه حاول تفهم ليه والله يعلم متقلبكم ومثواكم جت في الاية دي بالزات
ايه دخلها؟ يعني ايه علاقتهم ببعض؟ فاعلم انه لا اله الا الله واستغفر لذنبك وللمؤمنين والمؤمنات ها والله يعلم متقلبكم ومثواكم وربنا عارف عارف مين هيموت مؤمن ومين هيموت كافر ومين هيجاهد في سبيل الله ومين هيقعد عن الجهاد ومين رايح الجنة ومين رايح ربنا عارف
ده معناه ايه ان علم الله لا يؤثر لاني لا بد من عمل الانسان. يعني ايه؟ الكلام ده خطير اوي ربنا يعلم مين داخل الجنة ومين داخل النار. ويعلم مين هيموت مؤمن ومين هيموت كافر ويعلم كل شيء هيجري
في الدنيا لو علم ربنا هو المؤثر في مسألة دخول الجنة والنار يبقى ما لوش لزوم نؤمن ولا لوش لزوم نعمل الصالحات ولا لوش لزوم ندعو الله! احنا كل واحد يقعد كده ما يعملش حاجة خالص. منتزر يشوف علم ربنا هيوديه فين. لأ
لا عشان كده ربنا قال فاعلم انه لا اله الا الله واستغفر لذنبك وللمؤمنين والمؤمنات والله يعلم متقلب كون ان ربنا يعلم هتعمل ايه في الدنيا وتعتقد ايه في قلبك وهتدخل الجنة ولا النار هذا لا يرفع عنك مسؤولية الايمان
بلا اله الا الله والعمل الصالح والاستغفار والدعاء والعبادة اديكم مثال من الحياة العملية برضو عشان ايه في ناس ممكن دلوقتي ابتدت تفرك لما يكون فيه مدرس شاطر اوي وخبير بالمادة بتاعته التلاميز بتوعه وحافزهم. عارفهم
عنده خبرة كبيرة بولاده دول التلاميز دول وبدرجة استيعاب كل واحد منهم للمادة اللي بيدرسها لهم المدرس ده عشان هو شاطر كده وخبير كده قبل الامتحان يقدر يحدد مين هينجح ومين هيسقط
وكل ما كان شاطر اكتر كل ما كان خبير اكتر كل ما قدر يحدد بدقة مين هيتفوق ويجيب ايه بلس ومين يا دوبك هينجح على الحركروك ولا والطالب كمان اللي هيسقط يقدر يقول لك ده هيكوع خالص وده مش
حلو اوي لما المدرس عارف هل الطالب اللي نجح نجح لان المدرس عارف هل الطالب اللي نجح نجح علشان المدرس عارف؟ هل الطالب اللي سقط سقط علشان المدرس عارف؟ لا يبقى علم المدرس لا يؤثر
في النتيجة اللي يؤثر في النتيجة شغل الطلاب اللي المدرس عارفه انتم؟ فهمت اقصد ايه؟ ولله المثل الاعلى. كون ان ربنا عارف مين دخل الجنة ومين داخل النار ده مش معناها هنخش الجنة عشان ربنا عارف كده. لأ
انت مطلوب من كل واحد فينا يعلم ان لا اله الا الله يعمل بالتوحيد ويصدق فيه ويستغفر الله ويدعو الله ويعمل ويعبد الله. ده مطلوب مننا نتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة
وتا لنا فيما تحب وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين
واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك
اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق
في كل حرف في كتابك تلوناه او تدبرناه. اكفنا واهلينا واخواننا شر كل من يكيد لنا ولهم احفظنا واياهم من شرورهم ونجعلك اللهم في نحورهم. فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. وترك تاني الشرقية وانصرهم وانصر من نصرهم واخذل كل من خذلهم وطهر المسجد الاقصى من الدنس فانهم لا يعجزونك
اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من او من علمائنا مريضا به او حاملا له فالبسه ثوب الصحة والعافية عاجلا غير اجل
ومن لم يصب به فقه شره وابعده عنه ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك
وتوحدت على دعوتك وتعاهدت على نصرة شريعتك فوثق اللهم رابطتها. وادم ودها واهدها سبلها. واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا ربنا بمعرفتك. وامتها يا مولانا على الشهادة في سبيلك. انك نعم
ونعم النصير. والسلام عليكم ورحمة الله وبركاته. ونراكم غدا باذن الله. في نفس الموعد ان كنا من اهل الدنيا
