السلام عليكم ورحمة الله وبركاته. اهلا بحضراتكم في المقطع رقم تلتمية تسعة وتسعين من مقاطع حظر التجول والحلقة الخامسة من حلقات تدبر سورة الصافات. ارجو من حضراتكم تجيبوا المصاحف تفتحوا معي على سورة الصافات
افكركم امبارح تدبرنا مشاهد رائعة من مشاهد النعيم في الجنة وشفنا المؤمنين وهم بينعموا في الجنة وشفنا الاكل والشرب والقعدة والصحبة والكلام والفرفشة والسعادة اللي هم فيها ربنا يوعدنا واياكم بها
ثم انتهى المشهد بعظة من الله سبحانه وتعالى يعظ بها القارئ المتدبر لايات الله اقرأ معي الاية واحد وستين واتنين وستين وشف ربنا بيقول لنا ايه واحنا قاعدين النهاردة في الفين واحد وعشرين بنتدبر القرآن وبنتدبر
الحاجات دي بعد ما اطلعنا على مشهد رائع من مشاهد يوم القيامة وهو مشهد النعيم في الجنة. اقرا بقى واحد وستين اعوذ بالله السميع العليم من الشيطان الرجيم لمثل هذا فليعمل العاملون
كذلك خير نزلا ام شجرة الزقوم؟ انا جعلناها فتنة للظالمين فربنا بيحثنا وبيقول لنا المصير الجميل ده الفوز العزيم ده اللي عاوزه يشتغل له لمثل هذا فليعمل العاملون اللي عايز يعمل يعمل خيرات عشان ياخد هزا عشان ينال هزا المصير
يبقى تعملوا الخيرات تعبدوا ربنا تسيطروا على شهواتكم تقولوا الحق تنشروا العدل. تحاربوا الزلم. لكن لمثل هذا فليعمل العاملون يعني ايه؟ يعني الجنة فيه شغل بيتعمل عشان ندخلها. ما فيش حد هيدخل الجنة عشان كسب في سحب
ما فيش مسلا قرعة هتتعمل ففي ناس هتدخل الجنة اللي انا كسبت في القرعة. الجنة مش بالقرعة الجنة بيشتغلوا لها لمثل هذا فليعمل العاملون. يبقى ايه؟ الواحد يشمر ويبدأ يشتغل
قال النبي صلى الله عليه وسلم من خاف ادلج ومن ادلج بلغ المنزل الا ان سلعة الله غالية. الا ان سلعة الله الجنة يعني ايه من خاف ادلج المسافر في الصحراء اللي خايف ان الزاد اللي معه الاكل والشرب يخلص
فيهلك في الطريق في الصحرا ومفيش اكل وشرب ومدن بعيدة عن بعض هيضطر انه يمشي بالليل عشان يقطع المسافة عشان خاطر يوفر وقت وينجز من خاف ادلج يطلع يمشي بالليل. مش هيفضل مش هيريح اتناشر ساعة بالليل عشان الدنيا ضلمت. لأ يمشي. ولع حاجة ما مش
وامشي ومن ادلج بلغ المنزل. كده يقدر يوصل للمكان اللي هينزل فيه. المكان اللي هو يريد ان يبلغه الا ان سلعة الله غالية. الا ان سلعة الله الجنة سلعة الله هي الجنة. اللي عاوز يشتريها يدفع تمنها
يعني ايه؟ يعني الجنة مش ببلاش انت في الدنيا هنا بتركن في باركينج بتدفع فلوس بتدخل مطعم تعبان بتدفع فلوس. يعني الجنة بقى حبك هي دي اللي هتبقى ببلاش ؟ الجنة مش ببلاش
لها تمن وتمن غالي غالي جدا كمان ايمان وعمل وقد يصل الامر الى تضحية بالنفس كمان كمل بقى واقرا معي واحد وستين واتنين وستين بهزا الفهم لمثل هذا فليعمل العاملون
كذلك خير نزلا ام شجرة الزقوم. المشهد اللي شفتوه في الجنة ده احسن ولا شجرة الزقوم؟ بص في اتنين وستين كذلك خير ذلك اسم اشارة للبعيد هنا ربنا بيشير لمنزلة المؤمنين في الجنة باسم اشارة للبعيد. ليه
هل ربنا يريد انه يوصل لنا ان الجنة بعيدة المنال؟ لأ الجنة مش بعيدة المنال طب طب ليه احنا قلنا قبل كده لما نلاقي مسلا تلك ايات الكتاب المبين. تلك اسم اشارة للبعيد
ذلك الكتاب لا ريب فيه. اسم اشارة للبعيد. مع ان الكتاب جنبي على الترابيزة مع ان الايات قدامي انا باقراها هنا لان اشارة لعلو المنزلة دي دي ايات نزلة من خارج العالم تنزيل من رب العالمين. فاشارة لعلو
المنزلة كذلك آآ اذلك خير يعني هل هذه المرتبة العالية خير افضل نزلا ام شجرة الزقوم. خير نزلا يعني ايه يعني اللي انتم شفتوه في الجنة ده الاكل والشرب بتاع الجنة ده
ضيافة افضل ولا شجرة الزقوم؟ الطعام يا قلنا امبارح بيقال عليه رزق ايضا في الاية واحد واربعين لو تبص فيها بسرعة اولئك لهم رزق معلوم ليه؟ لان لما حد بيجي ينزل عليك ضيف
بتقدم له الضيافة بتاعته. فاحيانا تقول هاتوا الضيافة العنايات والضيافة. بتسمي الاكل ضيافة بتسمي الاكل اكرام هاتوا الاكرام بتاع الضيف. هنا نفس الكلام برضه هاتوا النزل بتاع الضيف. وراجل نزل عليك فانت بتقدم له الايه؟ الاكل بتاعه
كخير نزلا ام شجرة الزقوم   دي بقى شجرة الزقوم دي تلاتة وستين لغاية ستة وستين انا جعلناها فتنة للظالمين انها شجرة تخرج في اصل الجحيم طلعوها كانه رؤوس الشياطين فانهم لاكلون منها فمالئون منها البطون
يعني ايه انا جعلناها فتنة للظالمين  الكفار والملحدين دلوقتي ما بيحبوش اسر الملحدين الملحدين بيزعلوا قوي بتقول انهم كفار. مش فاهم ازاي! امال انتم ايه! مش فاهم مؤمنين مسلا! المهم
الكفار والملحدين دلوقتي لما بيسمعوا عن شجرة الزقوم حاجة من اتنين ده بيبرق وبتدخلوا خشية في قلبه دي حالة نادرة يعني  وفي الحالة دي ده اللي بيؤمن وبينجح في الاختبار
حالات موجودة يعني بس مش المغلبية يعني. يا اما بيسخروا منها وبيقولوا ها شجرة تطلع في النار طب ازاي ويقعدوا بقى ويكذبوا آآ صريح القرآن فبالتالي حتى الملحدين شجرة الزقوم بتبقى اختبار له. لانها امر غيبي
وبيبقى مدعاة ممكن يكون فرصة ان هم يسخروا يا اما واحد بينجح في الاختبار بانه يدخل قلبه خشية الله لما بيسمع الموضوع ده واما انه بيسقط في الاختبار وبيسخر ازا شجرة الزقوم اللي ربنا زكرها في القرآن هي فتنة اي اختبار بيكشف الظالمين في الدنيا
ده احد التفاسير طبعا يعني انا عارف كل لسة النهاردة اخ برضه باعت لي بس فيه تفسير تاني في كلمة المصدقين ايوة يا جماعة ما انا قلت لكم انا باختار احد التفاسير ده مش درس تفسير عشان اعرض فيه
كل التفاسير والنشا مليح احنا اخترنا التفسير ده مش لازم فانا بجيب تفسير مناسب لعقلي وبتكلم فيه. طيب ايه هي بقى شجرة الزقوم دي اقرا الاية اربعة وستين انها شجرة تخرج في اصل الجحيم. الاصل يعني الجدر
يعني دي شجرة بتطلع في قعر الجحيم. القعر الجنة الواحد يتمنى طعام يفتح يلاقيه قدامه مش محتاج يقوم لغاية البوفيه خدع ما فيش حاجة كده انت اتمنيت حمام محشي اتك حمام محشي قدامك على طول. ايه ده
النار بقى لأ اللي عايز ياكل في شجرة في قعر جهنم وكل ما الشخص يشعر بالجوع بيضطر ينزل للقاع علشان ياكل منها  بص الواحد بيتحمل الجوع لغاية ما يبقى الم الجوع
اكبر من الم انه يقوم وينشط ويعمل لنفسه اكل. يعني مسلا ييجي واحد يقول لي ايه انا جعان. اقول له طب قم حضر لك حاجة في المطبخ كلها بيقول لك لا يعني مش جعان قوي كده
يعني ايه؟ يعني هو قارن الم الجوع بالتعب اللي هيبذله عشان يقوم يحضر اكل وبعد ساعة يقوم ناطط من الكرسي ورايح. ايه! مش كنت بتقول مش اه مش جعان اوي! لأ دلوقتي جعت اوي اوي بقى لدرجة ان انا الم الجوع بقى اكبر
من الم التعب اني اقوم احضر. مم. طيب احنا بنتكلم بقى على شجرة في قعر الجحيم والجنة دركات. اسوأ دركة. الدركة الاخيرة ان المنافقين في الدرك الاسفل من النار. اسوأ
حر واكثر عذاب للمنافقين. المنافقين دول على فكرة اسمهم مصطفى واحمد ومنى عشان انتم عارفين بس آآ فدول دول اسوأ بقى اسوأ منزلة قعر الجحيم ده اللي هو احر مكان فيه شجرة عشان اللي عايز ياكل
جعان طيب انزل. يعني ايه ؟ يعني هيبدأ لما الجوع يقرصه قرصة شديدة جدا لا تطاق هيضطر ان هو ينزل ويزود في العزاب بتاعه بتاع الحر علشان ياكل خلي بالك سبحان الله! ده ممكن يكون اللي بيحصل له كده ده وعمال ينزل عشان خاطر ينزل الى اصل الجحيم وياكل من شجرة الزقوم دي ممكن يكون في الدنيا
سيد عنده عبيد بيعزبهم ويجوعهم وهم دلوقتي العبيد بتوعه دول في الجنة قاعدين بياكلوا من اكل الجنة وبيشربوا مشاريب الجنة وقاعدين القعدة الحلوة والفرفشة والسعادة والكلام ده كله في الجنة
تخيلوا تخيلوا وهو قاعد بياكل بقى ايه من شجر الزقوم من طعام النار. اللي مهما الواحد اكل منه برضه مش بيشبع. خلوا بالكم. في سورة الغاشية ليس لهم طعام الا من ضريع. لا يسمن ولا يغني من جوع. فطبيعة طعام النار سواء الزقوم او الضريع او
ايه تاني اه الحاجة التالتة اللي بياكلوا ايه المهم اه على فكرة اه سواء الزقوم او الضريع او كده لا يسمن ولا يغني من جوع ما بيشبعش فبيجيب احباط يعني نازل كل ده في النار وعمال يقاوم وعمال يتحمل حرارة شديدة جدا اكتر عشان خاطر يخش ياكل يملى بطنه
ولسه الم الجوع زي ما هو يجي له احباط اهل النار بيملوا بطونهم وما يشبعوش. هم كانوا كده في الدنيا على فكرة بيملوا بطونهم وما يشبعوش اه فيبقى الم الجوع يبقى زي ما هو
حتى الم الجوع ما بيخفش اقرا معي بقى اربعة وستين وخمسة وستين استاز. انتم واخدين بالكم من الفرق بين حلقة النهاردة وحلقة امبارح  مش فرق السما والارض فرق فرق الجنة والنار
اقرا معي اربعة وستين وخمسة وستين مش ستة وستين انها شجرة تخرج في اصل الجحيم طلعها كانه رؤوس الشياطين فانهم لآكلون منها فمالئون منها البطون. خل بالك ما قالش ثمارها قال طلعها
الاية خمسة وستين طلعوها كانه رؤوس الشياطين الطلع بيبقى زي ثمار النخلة. مدلدل من الشجرة ايه بقى اللي مدلدل من شجرة الزقوم قال لك طلعوها كانه رؤوس الشياطين في تفسير بيقول
ان ربنا اطلق العنان للعقل عشان يتخيل رؤوس الشياطين شكلها ايه ؟ شكلها قبيح اكيد لكن الحقيقة مش ده التفسير اللي انا بحبه التفسير اللي باخد به هو ان الشيطان من اسماء الحية في اللغة العربية
آآ وده الاوقع لان لما ربنا يضرب مثل بشيء مش معقول يضرب مثل بشيء مش معروف يعني الغرض من المثل الشرح. يقوم يضرب لك مثل بشيء مش معروف يعني مش قادر اتقبلها يعني في التفسير دي
آآ ربنا بيوصف شكل ثمار الشجرة معينة فبيدي لك مثل لها لازم يكون مثل بحاجة انت عارفها ده وجهة نزري الحقيقة ووجهة نزري المفسرين اللي قالوا ان آآ طلعوها آآ كأنه رؤوس الشياطين يعني رؤوس الحيات والثعابين
فتخيل بقى الشجرة في قعر الجحيم يعني اكتر مكان حر في الدنيا وكمان مش بتشبع الاكل منها وحتى مش منزر ولا لون المنزر الثمار بتاعتها مرعب على شكل تعابين سورة الدخان
ربنا اخبرنا ان ثمار شجرة الزقوم بتغلي في البطون الناس آآ آآ زي ما تكون آآ آآ بتشعر الناس زي ما يكون فيه حميم يعني ماء مغلي وبيفور زي البركان جوة بطن الواحدة
ستة وستين فانهم لاكلون منها فمالئون منها البطون هياكلوا منها رغم منظرها وهيملوا منها بطونهم ومش هتشبعهم سبعة وستين ثمان لهم عليها لا شوبا من حنين. بعد ما ياكلوا بقى
والاكل عمال يحرقهم في بطونهم. ده الواحد بيعمل شوية حموضة بيبقى هيتجنن عاوزين يشربوا حاجة باردة طيب يطفوا النار دي. فيشربوا ايه ؟ شوبا من حميم. الشوبن يعني ماء معكر مخلوط بشوائب شوبا
من حميم يعني بيغلي وبيفور هو كمان. الله يعني ماء قزر وسخن وحاجة صعبة اوي الحالة دي ما كانتش تنفع بعد الفطار على فكرة اقرا سبعة وستين من تمانية وستين
ثم ان لهم عليها لشوبا من حميم ثم ان مرجعهم الى الجحيم. ثم ان مرجعهم لالى الجحيم. خلاص اكلوا وشربوا وبطنهم بتتقطع من الغليان والفوران اللي فيها. وما شبعوش كمان والم الجوع زي ما هو. يلا بقى على فوق كل واحد فيكم يلا على الجحيم بتاعه. ايه ده
ثم ان مرجعهم للى الجحيم. كل واحد يرجع على الجحيم بتاعه بقى. مش نزلت واكلتم يالا انتم اتبسطتم قارن المشهد ده بمشهد اصحاب الجنة امبارح الكلام ده بيخلي وبص الكونتراست اللي موجود في القرآن مزهل بيخليك مش قادر تنطق
ازاي بشر يكتب كلام زي ده اصلا استحالة مهما كان عبقري طيب الكلام ده بقى يا جماعة بينزل امتى ؟ على الرسول عليه الصلاة والسلام وعلى الصحابة. وهم لسة خارجين ما بقلهمش كم شهر من حصار
تلات سنوات في شعب ابي طالب اكلوا حشائش الارض لغاية ما بقت الفضلات بتاعة الصحابة رضوان الله عليهم تشبه فضلات الماعز لانهم بياكلوا الحشائش اللي الماعز بتاكلها تلات سنوات ما حدش بيشتري منهم ولا بيبيع لهم
ما فيش تعامل معهم خالص سيدنا سعد ابن ابي وقاص بيقول خرجت ذات يوم ونحن في الشعب في التلات سنين بتوع الشعب دول خرج في يوم كده قال لك لاقضي حاجتي عشان يعني آآ يعمل زي الناس
فسمعت قعقعة تحت البول سمع البول بتاعه اعزكم الله بينزل على حاجة حاجة بتطرقع حاجة ناشفة بالطرقع فاذا هي قطعة جلد فهي فاذا هي قطعة من جلد بعير يابسة. طلعت حتة جلد
قديمة ناشفة بتاعة بعير هل فاخذتها؟ فغسلتها ثم احرقتها احرقتها ورددتها يعني ايه ؟ يعني آآ طحنتها بقت بقت كده بقت بودرة وسففتها بالماء فتقويت بها ثلاث ليالي تخيلوا بقى الشعور بتاعها بيواسيهم من فوق سبع سماوات بالكلام ده
ويجبر خاطرهم ويخبرهم ان اللي عملوه ده مش هيعدي اللي عملوه فيهم مش هيعدي كمان هم الصبر بتاعهم هيخليهم من اهل الجنة. وطعامهم صفته كزا وشرابهم وكأس من المعين. صفة صفاتها كزا
والقعدة بتاعتهم صفاتها كزا والصحبة بتاعتهم صفاتها كزا. والجمال اللي شفناه امبارح ده. واللي عمله فيهم كده وحاصروهم في الشعب دول مصيرهم العذاب الابدي في الجحيم والاكل هيكون من زقوم والشراب هيكون شوبا من حميم يعني ماء قزر بيغلي
سخن حاجة مش معقولة يعني يعني تصور شعور الصحابة وربنا بيواسيهم بالشكل ده. تخيل ربنا يواسيك انت بيقول لك حقك عندي هاخد لك حقك وثوابك عندي كبير ومنتظرك ده مش هيهون عليك؟
خليك مستعد تتحمل عزاب اكتر في الدنيا. عشان بس توصلك رسالة زي دي من الرحمن سم بعد كده ربنا بيشرح لنا هم ليه بيعذبوا كده في النار ليه بقى ؟ اقرا تسعة وستين
انهم الف واباءهم ضالين. دول وجدوا ابائهم ضالين   والصحابة كمان اباؤهم كانوا ضالين لأ في فرق اقرا سبعين فهم على اثارهم يهرعون هم مشيوا على نفس خطوات ابائهم واجدادهم ربنا مش بيحاسبهم على عقيدة اجدادهم ابدا. ربنا بيحاسبهم على عدم الموضوعية اللي عندهم
على تقليدهم الاعمى للاباء والاجداد ربنا بيحاسبهم على تفضيلهم لتراث الاباء والاجداد على التمسك بالحق الناس اللي بتفخر قوي بالاجداد اللي كانوا على الباطل اقرا واحد وسبعين واتنين وسبعين وتلاتة وسبعين واربعة وسبعين. اقرا معي من واحد وسبعين لاربعة وسبعين
ولقد ظل قبلهم اكثر الاولين ولقد ارسلنا فيهم منذرين انظر كيف كان عاقبة المنذرين الا عباد الله المخلصين  معظم الاولين معظم الاجيال السابقة ضلت هي كمان ولقد ضل قبلهم اكثر الاولين. لان الانسان هو الانسان. مش بيتغير
ممكن تتغير وسيلة الانتقال اللي راكبها. فبعد ما كان بيركب حصان مسلا او آآ بغل او او او بعير او بتاع بقى بيركب سيارة بيركب طيارة لكن هو هو ناقص البني ادم
ممكن تتغير الملابس بتاعته مسلا والزي بتاعه في بعد ما كان بيلبس الايزار يلبس بنطلون. لكنه الانسان هو هو مش بيتغير وطريقة تفكيره وهي هي مش بتتغير. فبيمشي ورا شهواته زي من الف وخمسمية سنة جده ما كان بيمشي ورا شهواته
ويفضل يفضل شهواته واهواؤه على الحق هو ممكن يقف مع الباطل من اجل مصالحه ومن اجل شهواته اقرا اتنين وسبعين ولقد ارسلنا فيهم منذرين. فانظر كيف كان عاقبة المنذرين. وربنا برضو لم يظلمهم
ابائهم برضه واجدادهم لانه ارسل فيهم منذرين ارسل بينهم ناس انبياء ورسل وناس تنذرهم  بص شف اللي ربنا انذرهم راحوا فين ؟ راحوا النار فانظر كيف كان عاقبة المنذرين. ربنا بيقول لك انظر شف بقى عاقبة المنذرين كانت بقت ايه؟ راحوا النار
ما تصور انت بقى رد فعلهم كان ايه نحو انبيائهم. خلاص مفهوم. ربنا بيقول لك ارسلت فيهم منذ منذرين فبص راحوا النار اهم. يبقى هم عملوا ايه مع الانبياء بتوعهم؟ انت بقى بعقلك مفهوم طبعا
مفهومهم هم عملوا ايه ؟ لم يستجيبوا لانبياؤه كذبوا انبيائهم. عزبوا انبياؤهم بس طبعا مش كلهم. دايما هناك فئة مؤمنة قلة لكن دايما في فئة مؤمنة ربنا يجعلني واياكم منهم. اقرا اربعة وسبعين الا عباد الله
المخلصين وبرضو فيها قراءة الا عباد الله المخلصين من امبارح برضو آآ شفناها في الايات بتاعة امبارح يعني ايه معناها؟ ان الناس اللي اخلصت لله عبادتها مخلص يعني بيخلص هو عبادته لله ونيته بيخلصها لله
ربنا بيخلصه ربنا اخلصه. فبقى مخلص. فالمخلص مصيره انه يخلص وربنا يبقى ويخليه من المخلصين وربنا يطهره من دون الناس آآ اجمعين الا عباد الله المخلصين جعلني واياكم منهم. ونتوقف هنا الليلة
اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب وما زويت عنا مما نحب فاجعله فراغا لنا فيما تحب
اللهم اجعل حبك احب الينا من اهلينا واموالنا ومن الماء البارد على الظمأ  اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين
اللهم احيي قلوبنا بحبك واجعلنا لك كما تحب اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا
اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم بحق كل حرف في كتابك تلعنا او تدبرناه اكفنا واهلينا شر كل من يكيد لنا ولو
واحفظنا واياهم من شرورهم. ونجعلك اللهم في نحورهم. فانت الوكيل ولا حول ولا قوة الا بك اللهم من قضى منا بالوباء المنتشر فاكتبها له شهادة ومن كان منا او من احبابنا او من اخواننا او من اخواتنا او من شيوخنا او من علمائنا مريضا به او حاملا له فالبسه ثوب
بالصحة والعافية عاجلا غير اجل ومن لم يصب به فقه شره وابعده عنه ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على
دعوتك وتعاهدت على نصرة شريعتك فوثق اللهم رابطتها وادي مدها واهدها سبلها واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها ربنا بمعرفتك وامتها يا مولانا على الشهادة في سبيلك
انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله في نفس الموعد ان كنا من اهل الدنيا
