السلام عليكم ورحمة الله وبركاته. اهلا بحضراتكم في المقطع رقم سبعمية خمسة وخمسين من مقاطع حظر التجول. والحلقة السادسة والثمانون من حلقات تدبر سورة البقرة ارجو من حضراتكم تيجوا المصاحف
الايات السابقة اللي تطرقت آآ للانفاق اتكلمت عن انواع من الناس وهي نفس الانواع التلاتة اللي ذكرت في اول السورة. المتقين والكافرين والمنافقين وركزت على المنافقين والكافرين والنبي عليه الصلاة والسلام كل ما كان يذكر الفئتين دول المنافقين والكافرين واحوالهم كان يحزن
يحزن عليهم ويحزن على حالهم ويحزن على عدم استطاعته ان هو ينجدهم او ان هو يساعدهم ربنا يخاطبه في الاية متين اتنين وسبعين اقرا معي متين اتنين وسبعين اعوذ بالله السميع العليم من الشيطان الرجيم
ليس عليك هداهم ولكن الله يهدي من يشاء وما تنفقوا من خير فلانفسكم. وما تنفقون الا ابتغاء وجه الله وما تنفقوا من خير يوفى اليكم وانتم لا تظلمون يعني انت يا محمد لن تحاسب على مين اهتدى ومين ما اهتداش. مش مسؤوليتك نهائيا
ربنا قال وما على الرسول الا البلاغ المبين في سورة النور وفي سورة العنكبوت وبنفس المعنى ده حوالي ست آآ مواضع في القرآن الكريم بتتكلم على ان مش مسئوليتك ان انت تهديهم
ليس عليك هداهم  آآ ولكن الله يهدي من يشاء ولكن الله يهدي من يشاء. دي عملت مشكلة عند ناس كتير اوي فهموا انهم طالما لم يهتدوا يبقى مش غلطتهم. لان ربنا لم يشاء هدايتهم لو كان ربنا شاء هدايتهم
كانوا اهتدوا ازا كده ايه هم خرجوا من ايه زي الشعرة من العجين. لأ طبعا. لازم نفرق بين هداية الدلالة وهداية الاعانة يعني ايه ؟ هداية الدلالة دي لكل الناس
زي اليفط بتاعة الارشادات المرورية اللي موجودة في الشارع موجودة للناس كلها كزلك ربنا لما يعطي العقل للانسان الانسان العاقل يبقى هذا آآ آآ هداية دلالة ربنا ادى له شيء يدله على الطريق على وجود الخالق
لما ربنا ينزل رسل وكتب آآ آآ والناس تسمع عن الاسلام بشكل متوازن. فكده ربنا برضه دي هداية الدلالة ربنا اداه للناس على الاسلام بعد كده بقى من سيؤمن فده بياخد خطوة في الاتجاه الصحيح
ربنا بيقول ايه؟ من اتاني مشيا اتيته هرولة. بس انت بتبدأ اللي بياخد الخطوة في الطريق الصحيح ده بياخد بعد كده الجرعة التانية بقى من الهداية اللي هي هداية الاعانة
فربنا يعينه على الايمان ويعينه على الطاعة لكن اللي يرفض الهداية الاولى ويرفض الايمان فهو اللي رفض الهداية كمل معي متين اتنين وسبعين. وما تنفقوا من خير فلانفسكم وما تنفقون الا ابتغاء وجه الله. وما تنفقوا
من خيري يوفى اليكم وانتم لا تظلمون. شف تكرار كلمة الانفاق جت تلات مرات للتركيز على اهمية هذا المعنى معنى الانفاق انك بتخرج انت انت لما بتخرج المال انت بتنضف نفسك من حب الدنيا
بتنضف عقليتك من العقلية المادية اللي بتسيطر على الناس وبتدمرها المهم الاية دي نزلت لان بعض الصحابة كان لهم اقارب كفار. يعني مسلا سيدنا ابو بكر لغاية الفتح كان عنده يعني يعني كان فيه يعني السيدة اسماء
الحديس لما ورد ورد عن السيدة اسماء بنت ابي بكر كان لها جد وجدة كفار  آآ نزلت لان بعض الصحابة كان لهم اقارب كفار وبدأوا يتحرجوا من الانفاق على اقاربهم
لانهم مش هيقدروا يتحكموا في مين يستفيد من النفقة ومين ما يستفيدش يعني وانت مش هتحط الاكل وتقول فلان وفلان ياكله وفلان وفلان ما ياكلوش ما انت تقدرش تعمل كده
فكان عندهم تحرج وشوف برضو هنا انتماء شعور الصحابي بالانتماء للاسلام لدرجة ان هو مش قادر يتخيل ان ماله به حد عدو لله شف الانتماء الشديد لله عامل ازاي. فهم كانوا بيسألوا من لا يريدوا اغضاب الله. لكن المسألة بالنسبة لهم صعبة اوي عشان آآ النفقة ممكن تنفق على
كله يعني. يعني انا بدفع مسلا فاتورة الكهربا دفعت للبيت كله. هاقول ازاي لواحد كافر في البيت ما يستخدمش مسلا النور ما يقدرش فالفقهاء اخدوا هذه الاية دليل على جواز الانفاق على الكافر اذا كان المنفق
اه بينفق اه صدقة نافلة يعني مش زكاة مال زكاة الزكاة للفقير المسلم ده ده يعني آآ اجماع الفقهاء على فكرة وان كانوا يعني اجازوا في بعض الاحوال ايام ما كان مشكلة البوسنة والهرسك. وكنا بنجمع التبرعات وبنودي الاغاثة الاسلامية في البوسنة
جاء لنا من هناك خطابات قالوا يا جماعة صعب قوي نفرق بين الكروات وبين المسلمين كلهم احنا مع بعض كلنا بنحارب الصرب ودول مسيحيين فاحنا العلماء هنا اجازوا الانفاق من اموال الزكاة على الكروات لان ايضا بينفق من
الاغاثية المسيحية على المسلمين. فده كان استثناء يعني. لكن طبيعي يعني اجماع العلماء على انه الزكاة للفقير المسلم ما زاد عنه الزكاة النافلة النافلة عن الزيادة. ما زاد عن الزكاة ممكن ينتفع به اي انسان
او حتى مش انسان لان الرسول عليه الصلاة والسلام قال في كل ذي كبد رطبة اجر. يعني كل مخلوق حي فيه اجر فيه يعني ممكن تتبرع لجمعيات الرفق بالحيوان بس مش من فلوس الزكاة
تمام؟ طيب نكمل بقى ايه؟ نقرا الاية. ليس عليك هداهم ولكن الله يهدي من يشاء وما تنفقوا من خير فلأنفسكم. وما تنفقون الا ابتغاء وجه الله وما تنفقوا من خير يوفى اليكم وانتم لا تظلمون
يعجبني قوي في الاية انها بترد المنفعة على الشخص المنفق نفسه وما تنفقوا من خير فلانفسكم انت فاهم ان المنفق عليه هو اللي استفاد؟ لأ ده انت اول من استفاد من النفقة بتاعتك انت
وعلى فكرة من ضمن الحاجات اللي بنستفيدها بس ما بناخدش بالنا منها انها بتريحنا نفسيا شوية بتريح الضمير الواحد من ناحية انه عمل حاجة من ناحية الفقراء فيقدر الانسان ينام وضميره مستريح ان هو عمل حاجة فانت انت يعني بتستفيد دايما من النفقة اللي انت بتنفقها
وما تنفقوا من خير يوفى اليكم وانتم لا تظلمون. كله راجع لك  ده مش راجع لك عادي لا. صرفت الف ها الالف اللي انفقتها في الصدقة دي راجعة لك اضعافا مضاعفة
بتضرب في عشرة وتضرب في سبعمائة ضعف وخدنا الاية. اللي هي الحبة التي انبتت سبع سنابل في كل سنبلة سنبلة مائة حبة. والله يضاعف كل من يشاء كمان هنا اخونا شعبان من فرنسا لفت نظري النهاردة ان الفقراء
لم يستثنوا من الانفاق هم كمان. ليه ؟ لان الاية بتقول وما تنفقوا من خير فلانفسكم. وما قالتش من مال فلم تحدد المال والخير يأتي بمعنى المال ويأتي برضه بمعنى عام هو الخير عموما
ففي اللي ينفق ما عهوش مال فيقدر ينفق جهد. ازاي؟ يتطوع. وقلنا يا جماعة التطوع انك تتطوع مع مؤسسات خيرية ومؤسسات اسلامية شيء جيد جدا. حتى لو مش اسلامية آآ ممكن تتطوع مع المؤسسات اللي بترعى كبار السن والكلام ده تطوع
آآ آآ وما تنفقوا من خير ممكن تتطوع بالجهد. تنفق جهدك انفاق العلم اتعلمت حاجة علمها للناس. تعرف مسلا مسلمين ما بيعرفوش لغة عربية. علمهم لغة عربية ده دي من شعائر الاسلام يا جماعة اللغة العربية ما الموضوع بسهولة
اللي ينفق حتى ابتسامة. الرسول عليه الصلاة والسلام قال تبسمك في وجه اخيك صدقة ما ما تفتكرش يعني ولا تحقرن من المعروف شيئا ولو ان تلقى اخاك بوجه طارق اللي انت ابتسمت في وشه ده في الشارع انت ممكن تكون انقزت حياته
ده ممكن يكون كان رايح يرمي نفسه من فوق آآ البرج لكن ابتسامتك في وشه خلته يراجع نفسه يقول والله لسة الدنيا بخير والله لسة فيه ناس بتبتسم في وشي. والله شكلها الدنيا هتتعدل
ما تحقرش من المعروف اي شيء ابدا. فالعجيب بقى كمان ان زي ما ربنا في الاية دية سمح بالانفاق على الكافرين جه في الاية اللي بعدها  وقال افضل مصارف الانفاق هم مين ؟
يعني مش سمح بالانفاق على الناس كلها وراح تاركها مفتوحة وكانها زي بعضها لأ لا بين لك هو بيفضل مين؟ مين اولى الناس بالانفاق عليهم؟ اقرا معي متين تلاتة وسبعين
للفقراء الذين احصروا في سبيل الله. لا يستطيعون ضربا في الارض يحسبهم الجاهل اغنياء من التعفف تعرفهم بسيماهم لا يسألون الناس الحافا. وما تنفقوا من خير فان الله به عليم
اولى الناس هم الفقراء اللي اللي احصروا في الارض يعني حركتهم محدودة احصروا في واحد حرك بيطلع القرش بيسافر هنا بيسافر هناك بيعرف ايه يعني وفيه واحد تاني حركته محدودة
امكانياته محدودة. امكانياته الصحية ضعيفة امكانياته العلمية ضعيفة. امكانياته من ناحية اللغة ضعيفة. احصروا احصروا في الارض ممكن احصره في سبيل الله يعني حصروا نفسهم في مجال خدمة دين الله
هم بيجاهدوا في سبيل الله يعني جنود مش بيشتغلوا تجار هو الجندي ده مش من حقه يعيش برضه وياكل يبقى يعني المفروض ايه بقى؟ المفروض ان اللي بيعمل فلوس من التجارة يساعد اللي احصر نفسه في سبيل الله وبيحميه
في دي النقطة ما ينفعش بقى ايه الناس اللي بتقدم الخدمات للدين هم يبقوا افقر ناس في المجتمع. وبعد كده تقول لي آآ ممكن ادي الكافر من الصدقة؟ اه ممكن تدي الكافر من الصدقة، بس الاول هل انت كفيت المسلمين؟
اللي احصروا نفسهم في خدمة دين الله. اللي هو كل حياته بيجاهد في سبيل الله ما عرفش يشوف شغلانة يستمر فيها لانه طبيعة خدمته للدين مخلياه مش عارف يتاجر زيك مش عارف وهكزا. لا يستطيعون ضرب
في الارض لا هم بتوع تجارة ولا بتوع بيزنس زيك  يحسبهم الجاهل اغنياء من التعفف اللي الجاهل دي مش شتيمة. الجاهل يعني انسان بيجهل حالهم بيفتكرهم اغنياء. ليه؟ لانهم متعففين مش شحاتين
الشحات اللي بيقف في الاشارة ده ده اسمه السائل المحترف ده اغنى منك  ده المكان اللي هو فيه ده مأجره بيدفع ارضية للاشارة اللي واقف فيها بيطلع لها ارضية. فيه حاجة اسمها مملكة الشحاتين
اتعمل عليها افلام الحاجات ديت مملكة ولها ادارة ولها وبيدفع ارضية. العيل الصغير ابو ايد مقطوعة اللي هو شايله على كتفه ده مأجره بمتين جنيه في اليوم. اوعى تكون فاجن ده ابنه مش ابنه
ده مأجره وكل ما العاهة بتاعة الطفل كانت بشعة كل ما الايجار بتاعه يغلى ما تدوش يا جماعة الناس دول دول مش فقراء فلوسكم اولى بها ناس فقراء متعففين مقفول عليهم باب بيتهم. ما فيش حاجة في التلاجة
بجد انا عارف انا واحد صديقي امبارح فاجأني يعيش في دولة اوروبية ان حالته المادية تدهورت لدرجة انه ما شغلش الدفايات الشتا اللي فات ده وعنده اطفال. ما يقدرش يدفع الفلوس بتاعة الكهربا والطاقة
مش قادر يعني اصبح من يعني مستحق للزكاء صديق لي لانه بقى لي سنة بقى له سنتين ما فيش شغل خالص حالته وحشة. ما تتركش اخوك يصل للدرجة دي ما تسيب يعني ابو حامد الغزالي في كتاب احياء علوم الدين
قال انك ازا اخوك انت تركته لا تعلم بحاله الى ان اضطر انه يطلب منك سلفة او يطلب منك فلوس فانت لست اخ اصلا له انت المفروض تطمئن على اخوانك
بنعرفهم ازاي تعرفهم بسيماهم لا يسألون الناس الحافا. بيبان على الناس ممكن تلاقيه يخس بيفقد وزنه آآ سيارته اللي كان بينزل يركبها كل يوم الصبح من تحت البيت. اختفت وبقى بتشوفه ينزل من البيت يمشي لغاية اول الشارع وبيركب مواصلات طب اسأل ما يمكن باع السيارة عشان ينفق على بيته. تعرفهم بسيناهم هيبان عليهم
لا يسألون الناس الحافا يعني مش بيلحوا في الطلب. الالحاف يعني الالحاح في المسألة. الله! طب يعني بيطلبوا بقى بس بس مش بالحاح لأ ما بيطلبوش نهائيا ازاي لا يسألون الناس الحافا يعني بيسألوا بس مش الحافا. لأ برضو
والدليل يحسبهم الجاهل اغنياء من التعفف. متعففين ما بيطلبوش خالص. بس عشان الموضوع ده اتفتح فرصة للكلام في الاية عن الناس اللي بتلح في السؤال. فالاية بتثني على الناس اللي لو طلبت مش بتلح بس
مش هم دول تقصد ايه ؟ يعني الاية بتثني على الناس اللي ما بتلحش في السؤال. لكن دول دول يحسبهم الجاهل اغنياء من التعفف ده ما فيش في ايده ما فيش في جيبه غير الجنيه اللي طلعه قدامك وحاول يشتري لك به حاجة
وحاول يعزمك عليه باعلى حاجة به فهم ما بيطلبوش لكن الاية لقيتها فرصة تتكلم عن الناس اللي مش بتلح في السؤال للفقراء الذين احصروا في سبيل الله لا يستطيعون ضربا في الارض يحسبهم الجاهل وطبعا عنده ورش يحسبهم جاي من الحساب
وهي نفس المعنى. يحسبهم الجاهل اغنياء من التعفف. تعرفهم بسيماهم لا يسألون الناس الحافا وما تنفقوا من خير فان الله به عليم. اي شيء تنفقوه ربنا يعلمه ولن يضيع اجركم ابدا. ما تخفش ما تقولش ايه يا جماعة انا ابتديت اخاف لان بصراحة
من كتر ما الصداقات اللي بطلعها ابتدت آآ مش فاكرهم كلهم وانا مش مسجل عندي. يا سيدي ما تشيلش ريسيتات. ربنا كل حاجة متسجلة لك. ما تخافش. فان الله به عليم. كل قرش
صرفته متسجل سجل صوت وصورة اقرا بقى متين اربعة وسبعين الذين ينفقون اموالهم بالليل والنهار سرا وعلانية. فلهم اجرهم عند ربهم ولا خوف عليهم ولا فهم يحزنون الاية هنا بقى بتثني على الناس المحسنين الذين ينفقون في كل الاحوال
بالليل والنهار سرا وعلانية ماشي دول بيفيدوا الناس. ولكن قدم الليل على النهار وقدم السر على العلانية يعني هو ازكر لك كل الاحوال. وقال لك ان حتى العلنية مقبول والنهار مقبول. نهار يعني يعني دلالة على على على العلنية برضه
مقبول في كل وقت مقبول بكل حال مقبول ولكنه برضه فضل الليل على النهار. والسر على العلنية. الليل ميزته انه بيحفز كرامة الفقير الفقير مش متشاف وهو داخل بيتك وخارج باكياس
فالليل بيحفز كرامة الفقير آآ قدم السر على العلانية علشان كمان يعطيك اشارة انه يفضل انك تنفق تنفق بنية خالصة تماما مية في المية وليس من اجل اي شهرة ولا انك ترائي الناس
في ناس بتنفق عشان الناس تشوفها لما مات علي زين العابدين ابن سيدنا الحسين علم فقراء المدينة من الذي كان يأتي بالطعام كل ليلة ويضعه امام بيوتهم  بقى لهم عشرات السنين كل يوم الصبح يفتحوا يلاقوا اكل قدام الباب. ما يعرفوش مين
عرفوا امتى ؟ لما مات لان خلاص الاكل بقاش ييجي علي زين العابدين احد الناجين من من من كربلاء المهم فلهم اجرهم دول لهم ايه بقى لهم اجرهم؟ الكلمة دي دقيقة اوي ركز معي بقى
الذين ينفقون اموالهم بالليل والنهار سرا وعلانية فلهم اجرهم اه كلمة اجر دي الاجر بيعطى للاجير يعني انت بتجيب شخص مسلا يغسل لك الاطباق في البيت. بالصابون اللي انت شاريه والماية بتاعتك اللي انت اللي انت دافع تمنها. فانت بتدي له
هو ما باع لكش حاجة. انت بتعطيه اجر عمله بس مش بتشتري منه حاجة عشان تدفع له تمنها. انت بتدفع له اجر مش ثمن فلهم ثمنون فلهم اجرهم. غير لما تشتري اطباق من شخص اخر. انت بتدفع له الثمن الاطباق. تمام؟ طيب. ربنا بيعطينا اجر
يعني ايه العمل الصالح اللي بنعمله وليكن مسلا صدقة ماشي؟ فانت اخرجت من المال اللي هو مال الله اصلا. واتوهم من مال الله الذي اتاكم. فهو من ربنا بلاش العمل الصالح اللي عملته عبارة عن مساعدة جسمانية بالقوة اللي في جسمك. ساعدت حد شلت مع حد حاجات تقيلة وطلعتها مع البيت مسلا
القوة دي ربنا اللي اعطاها لك فانت ما بتاخدش تمن قوتك. لأ قوتك بتاعة ربنا اصلا انت خدت اجر اجر عملك ففي النهاية انت بتاخد اجر عملك لان انت ما لكش دخل اكتر من كده. اي شيء بتقدمه او بتنفقه هو اصلا من الله. فلما انت تصدقت
انت ربنا اجرك توصل فلوس مش بتاعتك وما لكش دخل فيها اكتر من كده اللي بيرفض ان هو اللي هو اللي اللي بيرفض الانفاق في سبيل الله ده وكانه بيخون الامانة. ربنا مدي لك فرصة توصلها للناس فيه رزق للناس عندك فيه
زكاة مال طالعة عندك ما تبقاش لص ما تبقاش سارق  فالثواب بتاعك آآ اجر وليس ثمن فلهم اجرهم. الكلمة الكلمة دقيقة بشكل مش معقول بصوا الصحابة كانوا يفكروا ازاي. وقد ايه كان عندهم حرص على تطبيق ما جاء في القرآن عشان يحصلوا الثواب
قال ابن عباس رضي الله عنهما ابن عباس يقول رضي الله عنهما هو وابوه. العباس عم النبي ان عليا عليه السلام ما كان يملك غير اربعة دراهم فلما سمع الاية دية تصدق بدرهم ليلا وبدرهم نهارا وبدرهم سرا وبدرهم علانية
قال صلى الله عليه وسلم ما حملك على هذا انت ليه عملت كده فقال ان استوجب ما وعدني ربي. عايز فلهم اجرهم. ولا خوف عليهم ولا هم يحزنون وقال لك ذلك. فسيدنا علي اراد انه ان كل معنى من معاني الاية ينطبق عليه
فمش كان الاحسن يوصفهم كلهم بالليل وسرا ممكن لكنه اراد انه يحقق كل المعاني وربما لذلك ربنا اتى باية احنا تدبرناها امبارح بس تدبرناها بسرعة وجالي نقد انا من فلسطين دكتور صالح النعري
معك يا اللي انت بتدبر بسرعة كده ليه بقيت بقيت بتسرع كده ليه الاية دي اللي انت دبرتها بسرعة. يؤتي الحكمة من يشاء. ومن يؤت الحكمة فقد اوتي خيرا كثيرا. وما يذكر الا اولوا الالباب
الاية متين تسعة وستين يؤتي الحكمة من يشاء ومن يؤتى الحكمة فقد اوتي خيرا كثيرا وما يذكر الا اولو الادب. شرحناه امبارح ولكن دكتور بيقول لي ايه ليه ليه الاية دي تيجي في وسط ايات الانفاق
ممكن عشان تلفت نزرنا ان الانفاق يحتاج الى حكمة في كم الانفاق في نوعية الانفاق؟ يعني حتى لو كان انفاق في سبيل الله. سيدنا سعد بن ابي وقاص رضي الله عنه
كان عنده بنت بس وراح للرسول عليه الصلاة والسلام قال له ما عنديش حد يورسني الا بنت واحدة بس افاتصدق بثلثي مالي؟ وعندي فلوس كفاية الحمد لله فايه رأيك اتصدق بتلتين مالي
قال النبي صلى الله عليه وسلم لا قلت افاتصدق بشطره يعني بنصه قال لا قلت افا اتصدق بثلثه قال الثلث والثلث كثير انك انتظر ورثتك اغنياء خير من ان تذرهم عالة يتكففون الناس. ازا الحكمة مطلوبة
من الحكمة ان تنفق كل ما لك على الفقراء وتتوقف عن الانفاق بعدها. لان يعني انت مسلا واحد عنده مسلا نص مليون جنيه يقوم رايح مطلع نص مليون جنيه بكرة ويقعد معهوش ولا مليم خالص خلاص
ما عملتش حاجة خالص. ممكن يكون عنده دخل كده شهري يدوبك يأكله ويشربه ويدفع له ايجار البيت وخلاص طب ده احسن ولا الافضل ان انت كنت تطلع جزء من الريع بتاع فلوسك. يعني تشغل النص مليون دول وبيدخلوا لك مبلغ شهري بتطلع منه جزء للفقراء
انه كان افضل انت لو كنت انفقت من الريع يعني من الارباح بتاعة تجارتك وتحتفظ بتجارتك فتستمر في جلب الدخل باستمرار كنت هتتصدق تاني وتتصدق تالت وعاشر والف فالحكمة مطلوبة لصالحك ولصالح الفقير ولصالح المجتمع
والحقيقة هي الاية بقى مش جاية في وسط ايات الانفاق. لا دي جاية في وسط ايات بتتكلم عن النزام المالي في الاسلام ده احنا بس بسم الله الرحمن الرحيم. كده بنتكلم عن الانفاق. لكن لسه ده احنا هنتكلم عن النظام المالي. بيشمل الانفاق على الفقراء وبيشمل معاملات مالية. ده احنا هنشوف بكرة ايات تحريم الربا
وبعد بكرة ايات كتابة العقود. وما يلزم كتابة العقود والاشهاد على العقود. كل ده يحتاج الى حكمة. الله يحتاج الى حكمة؟ طب احنا هنجيب حكمة منين لكل ده ؟ مش لازم الحكمة تكون عندك انت بس. انت ربنا يؤتيك الحكمة
واللي يؤتى الحكمة فقد اوتي خيرا كثيرا لكن هو الحكيم الفعيل مصدر الفعل  اليم مصدر الالم رحيم مصدر الرحمة. حكيم هو مصدر الحكمة. فما فيش افضل من التشريعات التي يضعها لك
الحكيم مصدر الحكمة اي بقى محاولة للقفز فوق التشريعات ستبوء بالفشل ومصيرها الخراب لان دايما يا جماعة افضل تشريع اللي هو لما اللي يضع التشريع يكون التشريع ده مش منطبق عليه
والناس كلها بتتكلم دلوقتي على مش عارف تمسيلية. جاية بتيجي اليومين دول. آآ واحدة قاعدة قدام شيخ. آآ فبتقول له آآ يعني ايه ليه لما واحدة بتطلق ولا اه تطلق وتجوز
اه تاخدوا منها ولادها طبعا الكلام اه طبعا بينزل طبق يعني ينزل على الوحي كده كالصاعقة! معقول! آآ الاسلام يحرم واحدة من ولادها لأ سانية واحدة وانت ليه باصص بس على الجانب ده ؟ يعني انت ترضى ان انت ولادك يتربوا في حجر انسان اخر؟
رجل اخر لأ هو الاسلام بياخد منها الولاد ويديهم لامها الاسلام هي لان اللي وضع التشريع مش منطبق عليه التشريع فبيضعوا بحيادية وينظر لمصالح الكل في المسألة دي ينزر لمصلحة الام والاب والاولاد
انما انت لو هتحط تشريحة تحطه عشان يخدمك انت والفئة بتاعتك بس لو انت ذكر هتحط تشريع ذكوري يفيدك انت بس. لو انت امرأة هتحط تشريع آآ آآ انثوي يفيدك انت بس
نرجع بقى للاية متين اربعة وسبعين تاني الذين ينفقون اموالهم بالليل والنهار سرا وعلانية فلهم اجرهم عند ربهم ولا خوف عليهم ولا هم يحزنون الناس اللي وطنت نفسها على الانفاق دول. ما هو يعني ايه بينفق؟ ليل ونهار سرا وعلانية. ده وطن نفسه
بقى بينفق في كل الاحوال. طب وطن نفسه ازاي عود نفسه ازاي ما احنا خدنا امبارح بقى الاية متين خمسة وستين وشرحنا وقلنا ان ربنا قال ومثل الذين ينفقون اموالهم ابتغاء مرضات الله وتثبيتا من انفسهم
كمثل جنة بربوة اصابها وابل فاتت اكلها ضعفين فان لم يصبها وابل فطل. والله بما تعملون بصير. زكرناهم امبارح لكن يعني ايه هو تثبيتا من هم وطنوا نفسهم على الانفاق الانفاق اصبح شيء طبيعي عندهم. بقى بينفق بالليل وبالنهار ويسره علنيته. ده شيء طبيعي. ما بقاش فيه مجاهدة كبيرة
وخلاص هو هو اكتشف البخل اللي عند نفسه شح النفس. فعمل عكس مهم اوي ان الواحد لما يكتشف عيب في نفسه وليكن شيء من الشح. فالانسان تعمل حاجة اسمها الرياضة. الرياضة يعني ترويض النفس. فالواحد يعمل عكس الخصلة السيئة اللي فيه ويبالغ فيها شوية. فيبالغ شوية في
الفقر يقوم يعدل عنده حتة الشح اللي موجودة فيه دول ربنا قال عليهم ايه بقى؟ في الاية متين اربعة وسبعين الذين ينفقون اموالهم بالليل والنهار سرا وعلانية فلهم اجرهم عند ربهم
ولا خوف عليهم وقلنا عند يعقوب التلتاشر لا خوف عليهم هيقول لها خوف عليهم. يعني جنس الخوف مش موجود اصلا. ما فيش خوف خالص ولا هم يحزنون انا الحقيقة يعني يعني اللي بستريح له انه معناها ان هم ما يخافوش من من اي حاجة في المستقبل. لا خوف عليهم. يعني هم مش من النوع اللي بيخاف
الانسان بيخاف من المستقبل. يخاف من الفقر. يخاف من اي حاجة تحصل في المستقبل. ولا هم يحزنون ولا يحزنون على ما فاتهم لا يأسوا على ما فاتهم. يعني ناس متوكلين على الله. وراضين بما قسم الله
الصورة المقابلة لهم بقى صورة سيئة جدا. وهي سورة المرابين الذين يأكلون الربا. ودي هنتدبرها بكرة. بازن الله. خلونا نتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة
لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين
واجعلنا ممن يحبك ويحب ملائكتك وانبيائك ورسلك وعبادك الصالحين. اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك
اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف
في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من سرورهم ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين وكن مع اخواننا في تركستان الشرقية وفي الشام وفي كشميرا وفي سريلانكا وفي الهند
واخذلهم اللهم يا ربي انصرهم وانصر من نصرهم واخذل كل من خذلهم وطهر المسجد الاقصى من الدنس فانهم لا يعجزونك واكتب لنا ختم القرآن فيه وسدد رمي المجاهدين فيه يا رب العالمين وخيب رامي عدوين
اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك. وتوحدت دعوتك وتعاهدت على نصرة شريعتك. فوثق اللهم رابطتها وادم ودها واهدها سبلها
ابدأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا ربنا بمعرفتك يا مولانا على الشهادة في سبيلك انك نعم المولى ونعم النصير. وصل اللهم وسلم على محمد وعلى اله وصحبه ومن تبع
والسلام عليكم ورحمة الله وبركاته. ونراكم غدا باذن الله في نفس هذا الموعد. ان كنا من اهل الدنيا
