السلام عليكم ورحمة الله وبركاته اهلا بحضراتكم في المقطع رقم ربعمية واحد وخمسين من مقاطع حظر التجول. الحلقة التاسعة من حلقات تدبر سورة فصلت ارجو من حضراتكم تجيبوا المصاحف. وابدأ اقرأ معي من الاية خمسة واربعين. هنقرا خمسة واربعين
اعوذ بالله السميع العليم من الشيطان الرجيم ولقد اتينا موسى الكتاب فاختلف فيه ولولا كلمة سبقت من ربك ولولا كلمة سبقت من ربك لقضي بينهم. وانهم لفي شك منه مريح
الاية دي تخصيص للعام اللي ذكر في الاية تلاتة واربعين. يعني في حاجة عامة ذكرت في تلاتة واربعين الاية دي بتخصصها ارجع معي للاية تلاتة واربعين تلاتة واربعين ما يقال لك الا ما قد قيل للرسل من قبلك
ودبرناها امبارح وقلنا ربنا بيسلي النبي صلى الله عليه وسلم يعني بيطمئنه انه مش اول واحد يحصل معه كده ده حصل مع كل الرسل. بالتالي ما يلومش نفسه. لما يلاقي الناس بتكفر
لان ده مش معناه ان هو مش عارف يبلغ الرسالة. مش معناه ان هو مش رسول شاطر. ده كل الرسل اتعامل معهم نفس الحكاية. وكل الرسل كذبوا كلهم اتقال عليهم سحرة
كلهم اتقال عليهم كزابين. فما يتعبش نفسه كتير. ما يجلدش نفسه يعني اقرا بقى تلاتة واربعين ما يقال لك الا ما قد قيل للرسل من قبلك. بتتكلم بصفة عامة عن كل الرسل. خمسة واربعين تخصيص
على فكرة التخصيص ده نوع من انواع النسخ لو تسمعوا كلمة النسخ. النسخ هو تخصيص. يعني ممكن نقول خمسة واربعين نسخة لتلاتة واربعين. خمسة واربعين فيها فيها تخصيص. كلام عن موسى بالذات
من دون الرسل كلهم اقرا خمسة واربعين معي ولقد اتينا موسى الكتاب ومحمد اوتي الكتاب برضه هذا اوتي القرآن وهذا اوتي التوراة. الاتنين اسمهم كتاب. يعني اهل الكتاب يعني اهل التوراة اصلا عشان تبقوا عارفين
فالكتاب اطلق على كلمة الكتاب اطلقت على التوراة واطلقت على القرآن والاتنين اسمهم الذكر كمان انا نحن نزلنا الذكر وانا له لحافظون. وآآ ولقد اتينا آآ آآ الزبور من بعد الذكر
لما ربنا قال من بعد الذكر يعني من بعد التوراة آآ كمل معي الاية فاختلف فيه. يبقى ولقد اتينا موسى الكتاب فاختلف فيه فاختلف فيه مبنيا للمجهول كان ممكن ربنا يقول ولقد اتينا موسى الكتاب فاختلفوا فيه. يبقى بيتكلم عن اللي اختلفوا فيه. لكن فاختلف فيه
البناء للمجهول ده اشارة لايه الى ان الاختلاف ده نفسه موضوع هو الموضوع اللي الاية بتتكلم عنه طبيعة الاختلاف في رسالة موسى عليه الصلاة والسلام مركبة جدا ومعقدة جدا احنا عارفين الاختلاف اللي حصل في رسالة موسى
فرعون وقومه اختلفوا مع موسى واللي امنوا هم بنوا اسرائيل وبعض الاقباط. اقباط قلنا يعني مصريين مش يعني مسيحيين. ده ايام سيدنا موسى اصلا ثم بعد ذلك اختلف المؤمنين من اتباع موسى ايضا مع آآ على انفسهم
بعض المؤمنين عبدوا العجل. ادي اختلاف تاني وبعد كده اتباع موسى حرفوا الكتاب نفسه. وحرفوا التوراة نفسها. ادي اختلاف تالت. فطبيعة الاختلاف نفسه. فاختلف فيه يعني طبيعة الاختلاف نفسه هي المقصودة هنا
سورة البقرة ربنا بيقول فويل للذين يكتبون الكتاب بايديهم. هنا المقصود بها التوراة والانجيل ثم يقولون هذا من عند الله ليشتروا به ثمنا قليلا فويل لهم مما كتبت ايديهم. وويل لهم مما يكسبون
عاوز تعرف بقى اثر الكلام ده نفسيا على النبي على النبي محمد عليه الصلاة والسلام. تخيل كده نفسيته وهو خايف يكون السبب في ان معزم الناس لم تؤمن. ثم تنزل الاية ربنا يقول له فيها ما يقال لك الا ما قد قيل للرسل من قبلك. كل الرسل
قل يا محمد حصل لهم نفس اللي حصل لك ده وبعدين انت تحمد ربنا اوي انها جت عندك لغاية كده وما حصلكشي زي موسى على الاقل معاداة القرآن جاية من الكفار. مش من اتباعك
موسى اتباعه هم بنفسهم اللي حرفوا كتابه ففعلا الايات نازلة بتطمئن النبي صلى الله عليه وسلم كمل معي الاية خمسة واربعين ولقد اتينا موسى الكتاب فاختلف فيه ولولا كلمة سبقت من ربك لقضي بينهم لولا كلمة الامهال. كلمة هنا يعني حكم. حكم الله. بيقولوا ان ربنا حكم
او قضى بانه يمهل المشركين ويمهل قريش لقضى لقضي بينهم يعني لولا ان ربنا قضى انه يمهل قريش ويمهل مشركي العرب ولا يعجل لهم العذاب كان زمانه عاقبهم في الدنيا
زي فرعون وجنوده غرقوا واللي حرفوا التوراة عوقبوا في الدنيا ايضا. ضربت عليهم الذلة اينما ثقفوا. الا بحبل من الله وحبل من الناس فاؤوا بغضب من الله وضربت عليهم المسكنة. عوقبوا في الدنيا سلط عليهم طغاة منا بوخا اتنصر بقى للاضطهاد
عديدة في اوروبا المزابح هتلر لا لا لا لكن لولا ان ربنا قدر ان مشركي العرب يمهلوا كانوا عوقبوا هم كمان كمل خمسة واربعين وانهم لفي شك منه مريب عندهم شك في القرآن
مريب في حاجة الشك ده هم اللي سببوه لنفسهم يعني كون الانسان يكون عنده شك مش مشكلة يسأل. لكن ده شك مريب ده هم اللي سببوه لنفسهم. ارجع معي لاول السورة واقرا معي الاية خمسة
ايه رأي خمسة؟ وقالوا قلوبنا في اكنة مما تدعونا اليه وفي اذاننا وقر. ومن بيننا وبينك حجاب فاعمل اننا عاملون هم اللي سببوا الشك ده. وشك مريب مريب يعني شك اصلا. يعني شك مريب زيادة في وصف الشك. زي مسلا حد يقول لك ايه ليل اليل
ده من وسائل التأكيد يعني ليه المزلم جدا يعني لما حضرتك ايه اليل من الليل وانهم لفي شك منه مريب شاكين في القرآن ان هو من عند ربنا. وشاكين في النبي عليه الصلاة والسلام ان هو صادق. وشاكين في البعث اللي القرآن اللي هم شاكين فيه نازل بيقول لهم عليه
يعني هم شاكين في القرآن. وشاكين في في صدق اللي جاب القرآن. وشاكين في الكلام شك مركب في شك على فكرة ممكن يقود للحقيقة وده لما يبقى تساؤل بهدف المعرفة
فالواحد يفتح قلبه لما يكون عنده شك ويتعلم عشان يوصل للحقيقة. زي كده شك رينيه ديكارت لما قال انا اشك في وجود الله لكن طالما انا اشك اذا انا افكر
طالما انا افكر اذا انا موجود وطالما انا موجود اذا انا اتخلقت. وطالما انا اتخلقت يبقى حد خلقني. وطالما انا ما خلقتش نفسي يبقى حد تاني خلقني وهذا هو الله. فقاده الشك الى الايمان. قادر قال انا اشك في وجود الله وهو ده اللي وصله لوجود الله
ده لانه اراد انه يصل للحقيقة ما حطش قلبه في اكنة. ما حطش في اذنيه وقر ولا حط على بصره حجاب. لأ هو كان موضوعي انما اللي بيشك من اجل الشك بس. سيقوده الشك الى الجنون او الى الكفر
معي ستة واربعين من عمل صالحا فلنفسه. ومن اساء فعليها وما ربك بظلام للعبيد ايه علاقة الاية دي باللي قبلها يلا هنفكر كده مع بعض بقى اللي قبلها بتقول ايه؟ ايه علاقة ستة واربعين بخمسة واربعين؟ خمسة واربعين بتقول ايه
ولقد اتينا موسى الكتاب فاختلف فيه ولولا كلمة سبقت من ربك لقضي بينهم. ايوة. هي دي اذا لولا ان ربنا قضى بانه يمهل قريش ومشركي العرب كان عزبهم في الدنيا
ربنا قال ايه الساعة موعدهم والساعة ادهى وامار. يبقى لما تقوم الساعة بقى هيحصل ايه؟ لما تقوم الساعة اقرا ستة واربعين. لما تقوم الساعة بقى من عمل صالحا فلنفسه ومن اساء فعليها وما ربك بظلام للعبيد. والله لما تقوم الساعة اللي منهم قالوا قلوب
هنا في اكنة في الاية خمسة غير اللي قاله ربنا الله ثم استقاموا في الاية تلاتين من عمل صالحا لنفسه دول اللي قالوا ربنا الله ثم استقاموا ومن اساء فعليها دول اللي قالوا قلوبنا في اكننا
وفي اذاننا وقر صح طيب ستة واربعين ستة واربعين. من عمل صالحا فلنفسه. ومن اساء فعليها. وما ربك بظلام للعبيد وما ربك بظالم للعبيد. لأ وما ربك بظلام. ظلام صيغة مبالغة من ظالم
ممكن واحد يبقى زالم لانه اخد حقوق الناس. لكن في واحد بقى نازل واكل طالع واكل وبيقتل وبيسرق وبينهب ومش مدي فرصة لحد بيتنفس ولا يعبر. ده مش زالم ده اسمه ظلام
ظلام يعني طاغية الاية بتقول وما ربك بظلام للعبيد ربنا مش ظلام يعني ايه يعني ربنا ممكن يزلم بس شوية صغيرة لأ ربنا ايضا في القرآن قال ان الله لا يظلم مثقال ذرة
ما بيظلمش خالص وفي صورة يونس قال ان الله لا يظلم الناس شيئا وفي الكهف قال ولا يظلم ربك احدا. بالتالي ربنا لا يظلم ابدا. ما يزلمش اي انسان وما يزلمش اي حاجة خالص ولا حاجة قد كده
امال ليه قال الاية دي فصلت وما ربك بظلام للعبيد ده لان ربنا لما بيعمل حاجة بيعمل بتاعها. بيعمل اقصى حاجة فيها فلو افترضنا جدلا جدلا بس ان ربنا هيزلم
هو مش هيظلم عادي. لا زي لما ما بيعزب ما بيعزبش عادي. ولما بينعم ما بينعمش بنعيم عادي. يبقى لو ربنا ظلم ولن يظلم ولا يظلم. لكن لو ظلم مش هيصدم زلم عادي. وما ربك بظلام للعبيد
نرجع بقى للموضوع من عمل صالحا فلنفسه ومن اساء فعليه اللي هو الحساب بس الكلام ده امتى ؟ يوم تقوم الساعة في ناس مستعجلة على الساقعة. عاوزين يشوفوا عقاب اللي ظلمهم. اللي سرقهم. اللي قتل عيالهم
هي دي النقطة ان في ناس قاعدة مش قادرة تنتزر الساعة لكن  اه قدر ربنا ان ما حدش يعرف حاجة عن الساعة خالص غير ربنا سبعة واربعين اليه يرد علم الساعة. مش لاي حد تاني ابدا
سبعة واربعين معي. اليه يرد علم الساعة. وما تخرج من ثمرات من اكمامها. وما تحمل من انثى ولا تضع الا بعلمه ويوم يناديهم اين شركائي قالوا اذنك ما منا من شهيد
بداية الكلام باليه بتفيد الاختصاص اليه يرضع علم الساعة. يعني هو المختص بعلم الساعة. لا احد غيره ابدا وخلي بالك ما قالش موعد الساعة. قال لك علم الساعة. لان مسألة الساعة مش فقط هي امتى. لا
كمان ايه اللي هيحصل فيها احنا عارفين هيحصل فيها ايه. ده قرآن وصف لنا البعث والحشر والسؤال ودخول اهل الجنة ودخول اهل النار. لا لا لا دي مجرد اوصاف لتقريب الصورة شوية لذهنك. لكن ما سيحدث بالظبط
لا يتخيله انسان لا يعلمه الا الله يبقى متى الساعة ما نعرفش الاحداث اللي هتحصل في الساعة برضو ما نعرفهاش على وجه على وجه الدقة يعني ما نعرفش من سينجو ومن سيهلك؟ ما نعرفش
كل ده في علم الله علم الله اللي ايه بقى؟ اللي وسع الدنيا اللي واسع في الدنيا كل الثمرة خرجت وستخرج الى يوم القيامة تخرج من اكمامها يعني من مكان خروجها
آآ البرعم بيبقى زهرة والزهرة بتبقى ثمرة ووسع ايضا ما تحمل من انثى ولا تضع الا بعلمه وكل انثى في الدنيا حملت او وضعت لان مش كل الاناث اللي بتحمل بتضع. مش كلها هتخلف
في بعضها بيسقط كل حمل تم او لم يتم في علم الله من اول انسان في التاريخ لاخر انسان في عمر الدنيا في هذا اليوم هيحصل ايه بقى؟ في الساعة كمل معي سبعة واربعين
ويوم يناديهم اين شركائي قالوا اذناك ما منا من شهيد يومها بقى في نادي الله سبحانه وتعالى على المشركين. فين شركائي اللي عبدوا الاصنام مع الله يلا فين الاصنام؟ هاتوا الاصنام بتاعتكم. اللي عبدوا الملائكة هاتوا الملائكة
اللي عبده المسيح هاتوا المسيح. اللي عبدوا السلطة. هاتوا السلطة. اللي عبدوا المال. هاتوا المال. اللي عبدوا الدنيا. هاتوا اللي عبدوا الشهوات. فين الشهوات؟ فين شركائي فين اللي كانوا الهة معي وانتم في الدنيا؟
خلي بالك مين اللي بيسأل مين الله سبحانه وتعالى اللي في الاية اللي قبلها وصف لنا ان هؤلاء الناس نفسهم هم اللي حملتهم امهاتهم بعلمه الارحام وولدوهم بعلمه واخرج لهم الثمرات بعلمه. اقرا سبعة واربعين تاني. اليه يرد علم الساعة. وما تخرج من ثمرات من اكمامها. للناس دول. وما تحمل
ومن انثى ها حملتهم هم ولا تضع الا بعلمهم. نفس الناس اللي اتحملوا واتولدوا وخرج لهم السمرات هم هم ربنا هيناديهم اين شركائي هم هم نفس الناس دول اشركوا بالله وهيدخلوا النار وبيناديهم بقى دلوقتي وهم داخلين النار. فين شركائي؟ اندهوهم يلا
ادعوهم هاتوهم يلا يخرجوكم للنار قالوا اذناك ما منا من شهيد قال له ايه هذا الناك. يعني قلنا لك ما حدش مننا بيشهد ان لك شركاء. ياه دلوقتي بقيتوا موحدين! يوم الحساب بقيتوا ياما ما بقتوش مشركين خلاص ها
في الاجابة غريبة شوية. اذناك يعني قلنا لك ده معناه ان السؤال اتكرر عليهم كزا مرة كنوع من التبكيت. كل شوية وهم داخلين على النار اين شركائي اين شركائي؟ ما لكش شركاء يا رب. اين شركائي
ما حدش مننا مشرك بك يا رب اين شركائي؟ قلنا لك يا رب ما حدش مننا مشرك. اذنناك ما منا من شهيد بتوحي ان السؤال اتكرر كزا مرة. النبرة ممكن تشعرك ان في سوء ادب شوية
مع الله انها طالعة من ناس مرعوبة ومتحاصرة بالسؤال وعمالين ينكروا شركهم كل شوية. شركهم اللي موديهم في داهية مدخلهم النار دلوقتي تمانية واربعين. شف انا يميني جدا نحاول دايما نتخيل الصورة النفسية
الصورة النفسية وده الاعجوبة اللي في القرآن الحقيقة انه نازل من من خارج العالم بيتكلم في دقائق النفس الانسانية والمشاعر وبيفصل بيوصف المشاعر والاحاسيس في الدنيا وفي الاخرة اقرأ معي تمانية واربعين كمل بقى تمانية واربعين وضل عنهم ما كانوا يدعون من قبل. وظنوا ما لهم من محيص
كل الالهة اللي كانوا بيدعوها دي وبيطلبوا منها تشفع لهم عند ربنا او تقربهم من الله زلفى كلهم فص ملح وداب اختفوا دلوقتي وضل عنهم يعني تاهوا منهم اتخلوا عنهم. ما حدش منهم ظهر
وضل عنهم ما كانوا يدعون من قبل ما حدش منهم ظهر عشان يطلب من ربنا ان هو ما يعاقبهمش كمل تمانية واربعين بقى وظنوا ما لهم من محيص يعني ظنوا دلوقتي ان هم اصبح ما لهمش مخرج ولا لهم مهرب. يعني ايه ظنوا
المفاجئين يقول لك الظن خلي بالك ان كلمة الظن يعني عدم اليقين. لكن يأتي كثيرا في التفسير تجد ان الظن هنا معناه اليقين ليه ؟ قال لك الكلمة بتدي المعنى اللي عكسه. لأ هو الموضوع الموضوع اعقد من كده شوية يا جماعة
لما المفسرين يقولوا ان الظن هنا بمعنى اليقين وظنوا ما لهم من محيص يعني اصبحوا متأكدين ان ما لهم من محيص يعني ليس لهم مهرب. الظن معناه انهم متأكدين مش متيقنين
يعني ايه هو في فرق بين اليقين والتأكد؟ اه في فرق  اليقين شيء عظيم اوي وصعب المنال جدا لما تيجي تبحث في كلمة اليقين تجد ان ربنا في سورة الانعام قال عن سيدنا ابراهيم وكذلك نري ابراهيم ملكوت السماوات والارض
وليكون من الموقنين. عشان سيدنا ابراهيم يوصل لدرجة الموقنين ازا الايمان عبارة عن سبيكترام كبير. طيف واسع لما حد يقول لك انا متأكد ان فلان في القاهرة اليومين دول فتقول له انت متأكد بنسبة كم في المية. ازا التأكد مش مش كله مية في المية
يقول لك ده انا متأكد بنسبة مية في المية تقول له ليه؟ يقول لك انا لو وقفته وسلمت عليه واتكلمت معه. وخدت معه سيلفي يتفرج اهو. ده اسمه يقين بقى. اللي متأكد
متأكد مية في المية اسمه يقين. لكن واحد تاني يقول لك ايه انا متأكد بقول لك كم في المية تسعين في المية! الله! ليه تسعين في المية انا شفته ماشي جنبي في الشارع. اه ده مش يقين بقى ده تأكد
ده فن لكن بنسبة كبيرة جدا اعتقاد بنسبة كبيرة لان في احتمال عشرة في المية ان يكون في شخص شبهه وطالما انت ما اتكلمتش معه وسلمت عليه وخدت معه سيلفي ازا ممكن جدا ما يكونش هو. فيه احتمال ولو بسيط
وفي متأكد سبعين في المية متأكد خمسين في المية متأكد عشرين في المية. ازا الظن درجة من درجات الايمان بتزيد وتنقص. لكن بيبقى يقين لما يبقى مية في المية لما يكون فيه دليل محسوس. هنا هم في يوم الحساب وظنوا ما لهم من محيص يعني ظهر لهم وتأكدوا ان هم ما لهمش مخرج من الوقوف
في العذاب والدخول في النار لكن لسة مش مية في المية انهم ما دخلوهاش ممكن في سانية الامور تتغير. ممكن ربنا يعفو عنهم. لسة مش مية في المية اليقين. لكن الظن هنا بمعنى انهم اصبحوا متأكدين
لذلك من صفات المتقين الدنيا صفات المتقين انهم بالاخرة يوقنون يعني متأكدين من البعث والحساب بعد الموت بنسبة مية في المية. ليه؟ لان الله لا يخلق الناس عبثا افحسبتم انما خلقناكم عبثا وانكم الينا لا ترجعون. لا
شف الف لام ميم في البقرة. ذلك الكتاب لا ريب فيه هدى للمتقين. المتقين. صفاتهم ايه بقى؟ الذين يؤمنون بالغيب. ويقيمون الصلاة مما رزقناهم ينفقون والذين يؤمنون بما انزل اليك القرآن وما انزل من قبلك الكتب كلها وبالاخرة هم يوقنون
ربنا لا يخلق الناس عبثا ابدا. اللهم اجعلنا من الموقنين بك المتقين لك التالين لكتابك والمتدبرين لاياته. ونتوقف هنا  اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب
وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا. ومن الماء البارد على الظمأ. اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك
وانبيائك ورسلك وعبادك الصالحين. اللهم احيي قلوبنا بحبك واجعلنا لك كما تحب. اللهم اجعلنا نحبك بكل ونرضيك بكل اجسادنا. اللهم اجعل حبنا كله لك وسعينا كله في مرضاتك. اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا
مغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف في كتابك تلون
او تدبرناه. اكفنا واهلينا واخواننا شر كل من يكيد لنا ولهم. واحفظنا واياهم من شرورهم. ونجعلك اللهم في نحور فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. وانصرهم وانصر من نصرهم
واخذل من خذلهم وطهر المسجد الاقصى من الدنس فانهم لا يعجزونك اللهم من قضى منا بالوباء المنتشر فاكتبها له شهادة ومن كان منا او من احبابنا او من اخواننا او من اخواتنا مريضا به او حاملا له فالبسه ثوب الصحة والعافية عاجلا غير اجل
ومن لم يصب به فقه شره وابعده عنه ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك
تعاهدت على نصرة شريعتك. فوثق اللهم رابطتها وادم ودها واهدها سبلها. واملأها بنورك الذي لا يخبو صدورها بفيض الايمان بك وجميل التوكل عليك. واحيها يا ربنا بمعرفتك. وامتها يا مولانا على الشهادة في سبيلك
انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله بنفس هذا الموعد ان كنا من اهل الدنيا
