السلام عليكم ورحمة الله وبركاته. اهلا بحضراتكم. في المقطع رقم خمسمية سبعة وتلاتين من مقاطع حظر التجول والحلقة الثالثة من حلقات تدبر سورة الطور ارجو من حضراتكم تجيبوا المصاحف وتفتحه على سورة الطور. احنا امبارح تدبرنا مشهد الكافرين في النار
تدبرنا او بدأنا نتدبر مشهد المتقين في الجنة ما خلصناهوش شف نوم يعني شفناهم وهم في جنات النعيم يتلذذوا بالطعام والشراب مع عائلاتهم ربنا يا جمعهم بيوم من كل درجات الجنة
وهما بيهزروا مع بعض وبيخطفوا الكؤوس من بعض على سبيل المداعبة لكن لسه المشهد ما خلصش لسة هنسمع بعض المحادثات اللي بتحصل بينهم وهم قاعدين مع بعض اقرا معي كده اللي قرأناه امبارح علشان نتذكر مشهد الجنة
اقرا معي من سبعتاشر لاربعة وعشرين اعوذ بالله السميع العليم من الشيطان الرجيم ان المتقين في جنات ونعيم فاكهين بما اتاهم ربهم ووقاهم ربهم عذاب الجحيم كلوا واشربوا هنيئا بما كنتم تعملون
متكئين على سرر مصفوفة وزوجناهم بحور عين والذين امنوا واتبعتهم ذريتهم بايمان الحقنا بهم ذريتهم وما التناهم من عملهم من شيء كل امرئ بما كسب رهين وما التناهم! مش وما التناهم! ده مش قلقلة ده ده همز. وما التناهم. هم. طيب كمل
وامددناهم بفاكهة ولحم مما يشتهون يتنازعون فيها كأسا لا لغو فيها ولا تأثيم ويطوف عليهم غلمان لهم كأنهم لؤلؤ مكنون  ده المشهد ايه بقى الحوارات اللي بتحصل بينهم؟ تعالوا بقى نسمع بيسألوا بعض ايه
اقرا معي من خمسة وعشرين لتمانية وعشرين وركز من هنا بيبدأ التدبر بتاع الليلة واقبل بعضهم على بعض يتساءلون قالوا انا كنا قبل في اهلنا مشفقين فمن الله علينا ووقانا عذاب السموم
انا كنا من قبل ندعوه انه هو البر الرحيم ركزوا معي بقى مين هم اللي اقبلوا على بعض يتساءلون اقرا كده خمسة وعشرين واقبل بعضهم على بعض يتساءلون. فيه ناس اقبلت على بعض يسألوا اسئلة. مين هم
اللي بيقول للمتقين هاقول لك ما هو كل اللي في الجانب المتقين  سبعتاشر تاني ان المتقين في جنات ونعيم مين اللي ربنا جمعهم مع بعض؟ العائلات واحد وعشرين معي والذين امنوا واتبعتهم ذريتهم بايمان الحقنا بهم ذريتهم
على فكرة نص القراء العشرة بيقروها بالجمع ذرياتهم  والحقنا بهم ذرياتهم. ها وما التناهم من عملهم من شيء كل امرء بما كسب رهين. تفرق ايه ذريتهم من ذرياتهم ذرية اصلك جمعة
دريات جمع الجمع انت ذريتك هم ولادك ابناءك وبناتك دول ذريتك ذرياتك تشمل احفادك واحفاد احفادك واحفاد احفاد احفادك فعلى قراءة القراء الاخرين اللي بيقروها ذريات  انك هتدخل الجنة مع ابوك وجدك وابو جدك وجدتك وام جدتك وام ام جدتك عيلة بقى كبيرة جدا
اللطيف في الموضوع ده ان هم مش هيبقوا عواجيز  انتم كلكم هتخشوا في سن واحد سن الشباب انت متخيل انت هتقعد مع والدك في سنك وهتقعد مع جدك وهو في سنك
وهتقعد مع امك وهي في سنك وهتقعد مع جدتك وهي في سنك وجد جد جدك في سنك سن التلاتين سنة تقريبا السن هنخش به الجنة تلاتين سنة ان شاء الله. الله
تقعدوا تضحكوا مع بعض ده ده شعور غريب جدا هيبقى انت متخيل انك قاعد مع واحد في سنك تتعشوا في مطعم وانت عارف ان صاحبك اللي قاعد معك ده يبقى جد جدك
يعني انا جدتي خلفت عمي وعمتي اللي هي بنتها في نفس الوقت خلفت بنتين فبقى عمي وبنات اخته قد بعض. دخلوا مع بعض في نفس الفصل في المدرسة دي بتبقى حاجات دمها خفيف قوي. ايش حال بقى لو البنات وجدهم وجد جدهم في سن واحد
يعني دي هتبقى حاجة الحقيقة يعني انا شايف ان الضحكة هبة للصبح. يعني الجنة الضحك فيها هيكون للصبح على الموضوع ده ده الموضوع لوحده ما حدش فيكم فكر فيه يمكن قبل كده
الواحد ما يبقاش طلبة وماشي بيضحك في الجنب وبعدين لما العائلة تجتمع بقى كلها على العشاء كده بقى هنتكلم ونسأل بعض هو احنا اتجمعنا هنا كده ازاي كل واحد يحكي لنا هو عمل ايه في الدنيا علشان يدخل الجنة
ويا ريت برضو حد يقول لنا احنا اتجمعنا كلنا كده ازاي السؤال بيدور حوالين الاسئلة هتدور حوالين موضوعين موضوع شخصي كل واحد يحكي لنا حكايته انت جيت هنا ازاي عملت ايه في الجنة؟
ايه في الدنيا؟ والسؤال التاني عندك فكرة احنا اتجمعنا ازاي كل واحد يقول بقى وجهة نزره او هو دوره ايه في اللي حصل ده في التجمع الجميل ده خمسة وعشرين
واقبل بعضهم على بعض يتساءلون جم بقى ايه يسألوا بعض هيسألوا ايه اقرا ستة وعشرين لتمانية وعشرين قالوا انا كنا قبل في اهلنا مشفقين فين السؤال فمن الله علينا ووقانا عذاب السموم
شايف سؤال لسة انا كنا من قبل من قبل ندعوه انه هو البر الرحيم. حد شايف اسئلة دي مش اسئلة. ده دي الاجابات القرآن قفز فوق الاسئلة وراح مباشرة على الاجابات علشان انت تشغل عقلك وتتوقع الاسئلة
يعني الاية خمسة وعشرين يورو. واقبل بعضهم على بعض يتساءلون وما قلكش الاسئلة ايه. وراح جايب لك الاجابات ليه  انت المفروض انت طول ما انت بتقرا قرآن انت بتشغل عقلك
يوسف ربنا بيقول انا انزلناه قرآنا عربيا لعلكم تعقلون. عشان تفكروا العقل مش العضو اللي جوة هنا اسمه المخ. انما العقل هي عملية عملية عملية التفكير اسمها العقل بيعقل يعني بيفكر
سورة الزخرف انا جعلناه قرآنا عربيا لعلكم تعقلون. اسلوب القرآن يجعل القارئ باستمرار ذهنه بيفكر وبيعقل كمان باللغة العربية خاصة لان اللغة العربية بتجعل الذهن شغال باستمرار الكلمة دي مضمومة. يبقى فاعل. الكلمة دي مفتوحة. مفعول به. يبقى هنا المعنى انت باستمرار عمال بتعرب وانت وانت بتسمع عشان تفهم الكلام
يبقى هنا المعنى كده وهنا المعنى كده نرجع للايات ستة وعشرين تمانية وعشرين دقيقة. تعالوا نشوف الاجابات دي بتقول ايه لما نفكر فيها كده نجد ان الاسئلة كانت حوالين كل واحد دخل الجنة ازاي
وحد عنده فكرة احنا اتجمعنا ليه او اتجمعنا ازاي ستة وعشرين كده قالوا انا كنا قبل في اهلنا مشفقين مع شخصي ومعنى عائلي ده معناه ان كل واحد فيهم هيكون عنده نفس السبب ده في دخوله الجنة
وكلهم قالوا نفس الكلام المعنى الشخصي ولو فيه معنى شخصي ومعنى عائلي. المعنى الشخصي ستة وعشرين معي؟ قالوا انا كنا قبلوا في اهلنا يعني لما كنا عايشين مع اهلنا في الدنيا
مشفقين احنا كنا بنخاف من ربنا وبنراعي ربنا وبنتقي ربنا فدخلنا الجنة  المعنى العائلي بقى قالوا انا كنا قبلوا. يعني احنا كنا في الدنيا في اهلنا مشفقين. يعني كنا بنخاف ربنا فيكم. كنا بنخاف ربنا في ولاد كنا بنطعم ولادنا حلال. علمنا
ولادنا الدين ربينا ولادنا على مبادئ الاسلام. عشان كده دخلنا عشان كده انتم دخلتوا بقى يا ولادنا فهمتم بقى سبعة وعشرين فمن الله علينا ووقانا عذاب السموم فربنا لما اتقيناه
وخشيناه في الدنيا من علينا وادخلنا احنا وانتم الجنة ووقانا عذاب السموم يعني احنا اتقيناه فوقانا اتقيناه فوقنا وقنا عذاب السموم السموم ريح حارة في جهنم بتنشف الجلد وتنشف الريق
يعني سخنة بتعدي تنتنشف الناس تمانية وعشرين انا كنا من قبل ندعوه انه هو البر الرحيم ايضا دي لها معنى شخصي ومعنى عائلي المعنى الشخصي وان دعاءنا في الدنيا هو سبب عدم دخولنا النار. وانه وقانا عذاب السموم. وبالتالي اصبحنا من اصحاب الجنة
ونتغافر ربنا قال وقال ربكم ادعوني استجب لكم ان الذين يستكبرون عن عبادتي سيدخلون جهنم داخرين ربنا بيأمرنا بالدعاء عشان يستجيب لنا. وقال ربكم ادعوني استجب لكم. هتدعوني هاستجيب لكم. وامر ادعوني
ولكن الدعاء مش امر اختياري الدعاء فريضة. لكنها فريضة غير مؤقتة. يعني ايه مش مؤقتة؟ يعني ما لهاش توقيتات زي الصلاة زي الصوم الصوم تلاتين يوم في رمضان. ده الفريضة
الصلاة خمس مرات كل يوم وهكزا ان الصلاة كانت على المؤمنين كتابا موقوتا. له توقيت الدعاء بقى واجب لكنه ما لوش توقيت معين. المفروض نكثر من الدعاء في كل وقت وخلاص
لكن مش بنتحاسب على عدد دعوات معينة  اية سورة غافر بتقول ايه وقال ربكم ادعوني استجب لكم ان الذين يستكبرون عن عبادتي سيدخلون جهنم داخرين يستكبرون عن عبادتي الله ايه دخل العبادة بالدعاء دلوقتي ربنا بيقول ادعوني استجب لكم
ان الذين يستكبرون عن عبادتي ربنا سمى الدعاء عبادة قال النبي صلى الله عليه وسلم وده حديس صحيح. الدعاء هو العبادة يعني في الاية دية واضح جدا ان العبادة دي مقصود بها الدعاء
وربنا حذر من الاستكبار عن العبادة دي عن الدعاء فبيقولوا احنا كنا بندعو الله في الدنيا بالتالي وقانا عذاب السموم  ده المعنى الشخصي. طب والمعنى العائلي هو ان ربنا جمعهم في الدنيا نتيجة دعائهم لهم ولذرياتهم
سيدنا ابراهيم اكتر واحد علمنا الحقيقة الدعاء للذرية في سورة ابراهيم تدبرنا رب اجعلني مقيم الصلاة ومن ذريتي ربنا وتقبل دعاء. يا رب تقبل دعائي لي ولذريتي وفي سورة الاحقاف ربنا علمنا اننا ندعو للذرية زي ما بندعوا للوالدين
ربنا بيقول سورة الاحقاف ووصينا الانسان بوالديه احسانا حملته امه كرها ووضعته كرها وحمله وفصاله ثلاثون شهرا حتى اذا بلغ اشده وبلغ اربعين سنة. اسمع بقى. قال رب اوزعني ان اشكر نعمتك
التي انعمت علي وعلى والدي وان اعمل صالحا ترضاه واصلح لي في ذريتي. ده على ابوه وامه وراح داعي الايه؟ لعياله اني تبت اليك واني من المسلمين واصلح لي في ذريتي. اذا الدعاء للذرية
ايضا ربنا استجاب له وبقت النتيجة ان الذرية دخلوا الجنة هم كمان. وبعد كده ربنا جمعهم كلهم مع اعلى واحد فيهم في درجة في الجنة طيب دول الاجداد ما ينفعش الاب والجد يدخلوا هم الجنة بدعاء اولادهم؟ طبعا ينفع
والحديث الصحيح اذا مات ابن ادم انقطع عمله الا من ثلاث واحدة منهم ايه ولد صالح يدعو له. كلمة ولد يعني ابن او بنت ولد دي تشمل الذكور والاناث ابن يعني ذكر
بنت يبقى بنت انما ولد يعني يشمل الاتنين يبقى الحديس ايضا ان من الحاجات اللي بتدي الانسان ثواب بعد ما يموت عياله اللي بيدعوا له بس يكونوا صالحين. ولد صالح يدعو له
اقرا بقى تمانية وعشرين معي كده انا كنا من قبل ندعوه انه هو البر الرحيم  قراءة اخرى يعني احنا في ورشة بنقراها انه هو البر الرحيم. مش انه هو البر الرحيم. تفرق تفرق طبعا
في المعنى تفرق ايه انا كنا من قبل ندعوه انه هو البر والعيان علشان هو البار الرحيم كنا احنا بنضيق. عشان كده عارفين انه هيستجيب انه ده توكيد. توكيد ان هو برة رحيم
لكن ان واحنا كنا بندعوه لان هو البار الرحيم طيب بر يعني ايه يعني دي دي من اسماء الاله الحسنى البر اسمه عبدالبر يعني ايه البر البر من البر والبر
ودرجة عالية اوي من الاحسان الى الناس بر الوالدين درجة عالية من الاحسان الى الوالدين ربنا امرك انك تحسن الى والديك لغاية ما تبقى بار بهما الله هو البر يعني بيحسن الينا بدرجة شديدة جدا. بيحسن الى عباده بطريقة شديدة جدا
رحيم رحيم به رحمته وسعتهم وسعت كل شيء بالتالي لما تطلب من محسن انه يحسن اليك يبقى متأكد انه هيحسن اليك ان هو طبيعته محسن. لما تطلب من بر بقى انه يحسن اليك انت متأكد ان هو هيستجيب لطلبك
اقرا بقى التمانية وعشرين وتسعة وعشرين وراها بقى انا كنا من قبل ندعوه انه هو البر الرحيم. فذكر فما انت بنعمة ربك وبكاهن ولا مجنون. هنا بقى انتقل الخطاب للنبي عليه الصلاة والسلام. ربنا
آآ حصل آآ التفات ودلوقتي الله بيأمر النبي فذكر خليك افضل فكر فذكر فما انت بنغمة ربك بكاهن ولا مجنون. يعني ايه بقى مشركين قريش اشاعوا ان النبي كان كاهن. يعني هم كانوا بيتهموا النبي اتهامات كتير. من ضمنها ان هو كان كاهن
كاهن مش يعني قسيس في كنيسة. يعني في حاجة اسمها الكائن المسيحيين عندهم كهنة. لأ كاهن يعني شخص بيتكهن يعني بيدعي معرفة الغيب اللي بيضرب الودع ويعمل مش عارف ايه ويقرا جولد اسمها كيهانة
معرفة الغيب. الناس اللي بتتنبأ بالمستقبل اللي بيجيبوهم بعمرو اديب ومش عارف مين كل سنة في اول السنة كده عشان يقولوا لنا هيحصل ايه السنة دي والكلام ده دي اسمها كيهانة
من ضمن الاتهامات ايضا قالوا عليه مجنون ربنا بعد ما نتكلم عن احوال الناس في الجنة. من الاية سبعتاشر لغاية تمانية وعشرين احوال الناس في الجنة قال له بعد كده ايه بقى في تسعة وعشرين؟
سبك منهم انت لا انت كاهن ولا انت مجنون. استمر في العمل الرائع اللي انت بتعمله اللي بينقز ملايين الناس من النار انت باللي بتعمله ده بقيت سبب في دخول الناس الجنة. اللي مطلوب منك انك تكمل وتستمر في تذكير الناس
في اخر سورة الذاريات وذكر فان الذكر تنفع المؤمنين. كمل يا محمد ذكر الناس اقرا تسعة وعشرين معي. فذكر فما انت بنعمة ربك. نعمة ربك انك رسول انك نبي. بكاهن
ولا مجنون. نعمة ربك عليك مش انك بقيت كاهن ولا مجنون. انت بقيت نبي. ذكر انت مذكر تمام؟ طيب قالوا عليه كاهن وقالوا عليه مجنون. طب قالوا عليه ايه تاني ؟ اقرا تلاتين. ام يقولون شاعر
نتربص به ريب المنون قالوا عليه كمان شعر يعني هو اللي قال في القرآن نتربص به ريب المنون. الناس الجهلة بيقولوا ايه في بلدنا؟ اصبر على جارك السو يا يرحل يا تجي له مصيبة تاخده. هو ده منطقهم بالزبط
نتربص به ريب المنون. خلونا ننتزر مصائب الدهر. المنون يعني الموت. المنون من اسماء الموت. زي ما الشعر الفلاني مات والشعر الفلاني مات والموت ريحنا من اشعرهم واللي كانوا بيهاجمونا فيها
هيموت هو كمان وهيندثر الكلام اللي بيقوله ام يقولون شاعر نتربص به ريب المنون. خلينا مستنيين بقى لغاية ما يموت ونخلص منه واحد وتلاتين قل تربصوا فاني معكم من المتربصين
كلهم تربصوا. انتزروا الموت ييجي لي وعلى فكرة انا كمان هانتظر واشوف يمكن الموت ييجي لكم انتم قبلي. يعني هو فيه حد في الدنيا عاقل يقول الكلام ده  بالفعل سادت قريش الكبار ماتوا في بدر. والباقيين بعد كده اسلموا
هل كلامهم ده كلام ناس عاقلين في حد عاقل يقول الكلام ده كاهن لأ مجنون لأ شاعر لأ طب خلونا نستنى لما يموت اتنين وتلاتين ام تأمرهم احلامهم بهذا؟ ام هم قوم طاغون؟ الاحلام يعني العقول
ذو الاحلام يعني ذوي العقول الناس اللي عندها حلم وروية وبتتعقل الكلام قبل ما تقوله وقريش كانوا معروفين في الجاهلية باسم اهل الاحلام والنهى يعني الناس العاقلة اللي عندها حكمة كبيرة
قريش دول كانوا هم اللي بيصلحوا بين القبائل النزرة لهم كانت نزرة محترمة جدا في الجزيرة العربية هم اللي بيحكموا مكة اللي بتحج اليها كل القبائل هنشوف بس فيه مشكلة في
الفيسبوك هل الجماعة بتوع اليوتيوب شايفيني كويس اليوتيوب الكونيكشن شغالة يا ريت تردوا علي تمام ها طيب كويس الفيسبوك هو اللي فيه مشكلة نكمل دلوقتي اه بسم الله     سواني    يا ترى رجع الفيسبوك ولا لسة ؟ طيب كده الفيسبوك رجع الحمد لله. تمام
يبقى ام تأمرهم احلامهم بهذا؟ يعني هو عقولهم ده اللي قدرت توصل له! عيب عليهم ده ده قريش دي اللي كانت بتحكم مكة اللي كانت كل القبائل العربية بتحج اليها فما كانش ينفع ان يكون بين قريش وبين اي قبيلة تانية حروب ومشاكل
كان هم بمثابة الاخ الاكبر ان تأمرهم احلامهم بهذا. هو ده اللي عقولهم قدرت توصل له. عيب عليهم هم قوم طاغون ولا الموضوع غير كده ارجع لسورة الذاريات واقرا الايتين اتنين وخمسين وتلاتة وخمسين
معلش هات لي في الذاريات اتنين وخمسين وتلاتة وخمسين اتنين وخمسين في الذريات يلا كذلك ما اتى الذين من قبلهم من رسول الا قالوا ساحر او مجنون تواصوا به بل هم قوم طاغون. يعني هم قوم فرعون وقوم نوح وقوم ابراهيم وعاد وثمود وقومه. كل دول قالوا على الرسل
سحره مجنون طب ازاي كلهم قالوا نفس الحكاية؟ دول بعيد عن بعض في اماكن بعيدة عن بعض في العالم ما فيش تواصل بينهم. وبينهم وبين بعض قرون طويلة. طب اتواصوا بهما وصوا بعض يقولوا نفس الكلام؟ لأ. اومال ايه
ام هم قوم طاغون بل هم قوم طاغون. هم بيجمع بينهم الطغيان تجاوز الحد في الظلم والبغي ايه دخل الطغيان دلوقتي ايه اللي يخلي ناس عقلاء عقلاء وحكماء في مختلف البلاد وعلى مر العصور
اعترضوا على رسالة السماء رسالة بتأمر بالخير الشيء المشترك فيهم كلهم انهم طغاة عاوزين ياكلوا حقوق الفقراء عاوزين ينفردوا بالقرار. عايزين ينفردوا بالحكم انتم فاهمين مشكلة صناديد قريش ايه مع لا اله الا الله
انتم فاكرين يعني سادة قريش كانوا باكين قوي على عبادة الاصنام لا يا ابني ولا فارق معهم الاصنام دولا كانوا لما بيجوعوا بياكلوهم يعني كان بيعمل صنم من العجوة يجوع يقوم واكله
مشكلتهم ان التوحيد بيحرر الناس وبيفهم الناس حقوقها. وبيخلي الامر شورى مشكلته ان التوحيد هيفقدهم مزايا سياسية واقتصادية هم مستوليين عليها ومش من حقهم فهمت بقى؟ اقرا بقى اتنين وتلاتين تاني وتلاتة وتلاتين. ان تأمرهم احلامهم بهذا
ام هم قوم طاغون هو ده ام يقولون تقول من لا يؤمنون ولا بيقولوا انه النبي تقول القرآن يعني قالوا وبيدعي ان الله هو اللي قاله بيدعوا ان النبي هو اللقاء اللي كتب القرآن
من لا يؤمنون. القضية مش كده هم عارفين ان هو لم يؤلف القرآن ولا حاجة القضية انهم واخدين قرار انهم ما يؤمنوش بل لا يؤمنون. فيه ناس يا جماعة بتلحد
وتقول احنا الحدنا بسبب كزا وكزا ويقعدوا يرموا شبهات على الاسلام وفي ناس بقى سازجة فاكرين ان احنا لما نرد الشبهات دي هيرجعوا للدين   الانسان او الكافر بياخد قرار الكفر
وبعد ما بياخد قرار الكفر ويكفر يقعد بقى يسوق الاعذار والحجج والكلام ده عشان يرمي الشكوك في قلوب الناس وخلاص لكن هو واخد قراره انه يكفر حتى لو فندت الشبهات اللي قالها ما بيرجعش. معزمهم ما بيرجعش
لان معزمهم ما كانش الشبهات هي السبب معظمهم كان بل لا يؤمنون هم مش بيؤمنوا خلاص اربعة وتلاتين فليأتوا بحديث مثله ان كانوا صادقين. هم مش بيقولوا هو تقولوا طب ما تتقولوا انتم
يعني انتم عارفين النبي عليه الصلاة والسلام ما كانش شاعر مش انتم عندكم شعراء جامدين اوي! الله! هو فيه حد عمل كان عندهم حاجة اسمها السوق عقاق عكاز وكان فيه اسواق اخرى يعني كان سوق يعني ايه؟ يعني زي معرض الكتاب كده
كان عندهم اه بيسموه ايه؟ مهرجانات مهرجان مهرجان للكلمة. مهرجان للشعر. مهرجان للخطب. مهرجان للنفع. ويكافئوا الناس اللي بتعمل شعر حلو بتاعته تعلق في الكعبة هو فيه حد كان شطب في الكلام زيهم
هو حد كان في البلاغة زيهم وبتقولوا على النبي اللي هو عمره ما قال شعر ان هو تقوى للقرآن اربعة وتلاتين يقرا اربعة وتلاتين فليأتوا بحديث مثله ان كانوا صادقين. طب يرى
ورونا شطارتكم. هاتوا لنا اجمد شعراء عندكم خلوهم يؤلفوا كلام زي القرآن اربعة وتلاتين فليأتوا بحديث مثله ان كانوا صادقين. طيب ده يقودنا بقى للكلام عن اعجاز القرآن البياني المعجزة الكبرى في القرآن هي اعجاز بياني
وفي ناس فاهمين ان المعجز في هم ليه ما عرفوش يعملوا زي القرآن ولا عشر سور ولا سورة واحدة في ناس فاهمين ان المعجز في القرآن هو البلاغة الشديدة بتاعته
والبلاغة دي حاجة ترجع للذوق فصعب ان يكون هو ده الاعجاز بتاع القرآن الكريم. كان فيه شعراء جامدين جدا وفيه قصائد جميلة جدا. كانوا بيقولوها الاعجاز يكمن في ان القرآن الكريم نزل بالحروف العربية نفس الحروف اللي هم بيستخدموها
وبالكلمات العربية لكنه استخدم كراكيب جديدة تماما وكأنها لغة اخرى اللغة العربية اما شعر واما نفر. تسمع شعر انت فهمت انك سمعت شعر اسمع نثر انت فهمت انك سمعت نثر
لكن لما بتسمع قرآن انت شايفه لا على اوزان الشعر ولا هو خطب زي النسل. الله لما بتسمع قرآن بتفهم ان القرآن له تركيبة مختلفة عن اي شيء اخر موجود باللغة العربية
القراءات على سبيل المثال انا ارى انها معجزة انك توصل معنى محتاج نص صفحة او صفحة كاملة عشان توصفه بانك من غير ما تزود ولا كلمة مجرد بس تغير الضمة وتخليها فاتحة
الجملة تعطيك معنى الزيادة. مجموع القراءتين او التلات قراءات او الاربع قراءات بتوع الاية. يدوا لك معنى كامل كان محتاج صفحة كاملة عشان يتشرح. ده ده دي وسيلة لم يستخدمها العرب من قبل
وبالعربي انتم الاعجاز بقى اللغة بتاعتهم اللي هم فاكرين نفسهم متمكنين منها وعملوا منها احلى شعر واحلى نسل نزل لهم حاجة جديدة بنفس اللغة دي تراكيب جديدة سبائك. يعني يعني فيه سبك حصل
السبيكة لما بتدخل كزا معدن مع بعض كل ده عمل ثورة في اللغة العربية خلت العرب مش فاهمين الكلام. ومش وفاهمينه في نفس الوقت فاهمين المعنى ومعجبين بالصياغة لكن مش فاهمين التركيبة الجديدة دي
عموما عندي بقى خبر حلو لكم. في اخر الحلقة هقوله لكم دلوقتي اهو انه اللي يريد انه يتبحر في موضوع في موضوع اعجاز القرآن البلاغي او البياني في كتاب اسمه المعجزة
الدكتور احمد بسام ساعي بيشرح الظواهر القرآنية اللي جعلت القرآن معجز بالنسبة للعرب والكتاب ده احنا هنقراه مع بعض وهنسمع شرحه من الاخ مسلم عبدالله. الشيخ مسلم عبدالله ابتداء من الجمعة اربعة وعشرين سبتمبر بازن الله. على صفحتي على الفيسبوك
وان شاء الله برضو هيبقى على آآ الانستجرام ممكن بتاع الاخ مسلم هو هيعمل فيديو يشرح لكم اللي هيعمله كل يوم جمعة ابتداء من الجمعة اربعة وعشرين سبتمبر لسة عندنا اسبوعين اهو
لكن هنزل لكم ان شاء الله الكتاب. طبعا الكتاب المعجزة احمد بسام ساعي قنية. يعني لو قدرت تقتنيه اقتنيه دوروا عليه هاتوه لكن هو موجود ايضا بي دي اف وهنزل لكم النسخة على موقع مؤسسة جسور. هيكون كل يوم جمعة الساعة عشرة وربع مساء بتوقيت
القاهرة. والله والبث هيكون لايف من الصفحة بتاعتي. لكن اللي فيكم آآ تعبان او خلاص مش هيقدر يركز تاني يوم يعني يشوف الفيديو ان شاء الله آآ الدورة دي هتستمر مدة طويلة جدا على فكرة. الكتاب ده جزئين
والدورة دي هدفنا منها ان احنا نستفيد. انا اعتقد انها مش مش هتقل عن سنة. يعني مرة واحدة في الاسبوع. وهيبقى عندك الكتاب بتولد مسلا عندك المرة دي عشرين صفحة تقراهم
اهو كده فانا ارى ان لا تفوت انا عن نفسي اول واحد هحضرها ونتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب
وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين
واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوب ونرضيك بكل اجسادنا. اللهم اجعل حبنا كله لك. وسعينا كله في مرضاتك
اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل
حرف في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم واحفظنا واياهم من شرورهم ونجعلك اللهم في نحورهم. فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين وكن مع اخواننا في تركستان وانصرهم وانصر من نصرهم. واخذل كل من خذلهم وطهر المسجد الاقصى من الدنس فانهم لا يعجزونك
اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او علمائنا مريضا به او حمل له فيلبسه ثوب الصحة والعافية عاجلا غير اجل
ومن لم يصب به فخه شره. وابعده عنه ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك وتوحدت على دعوتك وتعاهدت على نصرة شريعتك. فوثق اللهم رابطتها
وادي مودها واهدها سبلها واملأها بنورك الذي لا يخبو. واشرح صدورها بفيض الايمان بك وجميل التوكل عليك واحيها يا ربنا بمعرفتك وقامتها يا مولانا على الشهادة في سبيلك انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله
في نفس هذا الموعد ان كنا من اهل الدنيا
