قولي السلام عليكم ورحمة الله وبركاته. اهلا بحضراتكم في المقطع رقم تسعمية واربعة من مقاطع حظر التجول والحلقة الثلاثون من حلقات سورة المائدة ارجو من حضراتكم تجيبوا المصاحف واقرا معي الايتين سبعة وتمانين وتمانية وتمانين
اعوذ بالله السميع العليم من الشيطان الرجيم يا ايها الذين امنوا لا تحرموا طيبات ما احل الله لكم ولا تعتدوا ان الله لا يحب المعتدين  وكلوا مما رزقكم الله حلالا طيبا
واتقوا الله واتقوا الله الذي انتم به مؤمنون واضح ان الخطاب القرآني بدأ موضوع جديد يخص التربية. تربية المسلمين لا تحرموا طيبات ما احل الله لكم وكلوا مما رزقكم الله حلالا طيبا
هنتكلم في التفصيل طبعا دلوقتي ولكن احنا اتعودنا ان القرآن الكريم بيمتاز بما يسمى حسن التخلص عند تغيير الموضوعات. ايه العلاقة اللي بين هذا الموضوع والموضوع اللي قبله ايه العلاقة بين يا ايها الذين امنوا لا تحرموا طيبات ما احل الله لكم
واخر حاجة كنا بنتكلم فيها كانت اليهود والذين اشركوا هم اكثر الناس عداوة للمؤمنين وعلى عكسهم فاكثرهم مودة النصارى الموحدين طبعا اللي منهم قسيسين ورهبان وانهم لا يستكبرون صح؟ طيب
ايه علاقة دواء بعدم تحريم الطيبات لا تحرموا ما احل الله لكم ربنا اخر حاجة كلمني على مين النصارى الموحدين الطيبين الحلوين اللي بيحبونا اللي منهم قسيسين ورهبان صح حلو قوي. بس اوعوا تفتكروا ان احنا هناخدهم قدوة. لأ مش في كل حاجة. احنا ما لناش دعوة باشياء هم
من باب حب ارضاء الله. فزهدوا في الدنيا زيادة عن اللزوم. واحنا دينا هو دين الوسطية هم زهدوا زيادة عن اللزوم اه في سورة الحديد وقفينا بعيسى بن مريم واتيناه الانجيل وجعلنا في قلوب الذين اتبعوه
رأفة ورحمة ورهبانية ابتدعوها ما كتبناها عليهم الا ابتغاء رضوان الله. هم بنية كويسة راحوا مزودين شوية شوية زهد كده ورهبانية. وابتدعوا الرهبانية اللي هي بدعة تحريم الزواج حرموا الزواج على نفسهم اللي هم الرهبان
نيتهم كانت خير وهي ارضاء ربنا بس ربنا لم يأمر بهذا. ونحن لا نتعبد الى الله الا بما شرع. يعني الاصل في العبادة التحريم. الاصل ان العبادة حرام الا العبادات اللي ربنا ازن بها
فما ينفعش واحد يزود عبادات من دماغه. والعكس في المعاملات الاصل في المعاملات كلها انها حلال الا اللي ربنا حرمه تمام؟ يعني انا مش محتاج دليل عشان اثبت ان معاملة معينة حلال
لان المعاملات كلها حلال ما عدا اللي ربنا حرمه. لكن في العبادات العكس ما اقدرش اعبد ربنا بطريقة الا لو علي دليل فهمتم بقى ازاي؟ طيب فتيجي الايات اللي بعد الايات بتاعة الثناء على النصارى الموحدين تردنا تردنا شوية خطوة لورا كده وتفوقنا وتقول لنا
مش معنى ان ربنا اثنى عليهم يبقى تتبعوا كل حاجة عملوها لأ ما فيش حد كامل، ما فيش حد ما بيغلطش وفي الحديث اللي رواه سيدنا انس ابن مالك وده حديث متفق عليه متفق عليه يعني من يعني البخاري ومسلم آآ اخرجوه في الصحيحين
جاء ثلاثة رهط يعني تلات رجالة الى بيوت ازواج النبي صلى الله عليه وسلم يسألون عن عبادة النبي فلما اخبروا لما قالوا لهم والله هو بيعبد ربنا بالقدر دوا وبيصلي بالليل بالقدر دوا وبيقرا قرآن بالقدر دوا
كأنهم تقالوها. يعني كأنهم يعني استألوها وقالوا اين نحن من النبي صلى الله عليه وسلم؟ وقد غفر الله له ما تقدم من ذنبه وما تأخر عشان كده هو يمكن ما بيعبدش ربنا كتير اوي
لكن احنا محتاجين نعبد اكتر من كده شوية وقال احدهم اما انا فسأصلي الليل ابدا انا مش هنام ابدا انا ساصلي الفجر بوضوء العشاء. على طول انا هاقوم الليل من بعد العشاء لغاية الفجر
انا بنام بالنهار بقى وقال الاخر وانا اصوم الدهر ابدا ولا افطر. وانا بقى هاصوم بقى طول السنة من السنة للسنة من اول السنة لاخرها ومش هفطر ابدا الا بقى طبعا في الاعياد او بتاع اللي هو الحاجات اللي لا يجوز انه يسوق معي
وقال الاخر وانا اعتزل النساء فلا اتزوج ابدا وانا عامل زي الرهبان كده فجاء رسول الله صلى الله عليه وسلم. سمع بقى النبي باللي باللي قالوه فجاء اليهم وقال انتم الذين قلتم كذا وكذا
اما والله اني لاخشاكم لله واتقاكم له ولكني اصوم وافطر واصلي وارقد واتزوج النساء. فمن رغب عن سنتي فليس مني  يبقى سنة النبي عليه الصلاة والسلام هي ايه الوسطية عدم الغلو في الدين
لان الامر بيبدأ بالغلو يعني التطرف والتشدد حتى يتغير الدين كله واهل الكتاب ها انتقدوا في هذا في سورة النساء وسورة المائدة بسبب الغلو. يعني التطرف في الدين تتطرفوا في ايه؟ تتطرفوا في حب سيدنا عيسى
يا اهل الكتاب لا تغلوا في دينكم غير الحق وفي سورة النساء يا اهل الكتاب لا تغلوا في دينكم ولا تقولوا على الله الا الحق اللي انا قريتها الاول دي كانت في سورة المائدة. آآ لا تغلوا في دينكم غير الحق
قلنا عندنا ستاشر نداء في المائدة بتبدأ بيا ايها الذين امنوا. منهم الاية سبعة وتمانين. يا ايها الذين امنوا لا تحرموا طيبات ما احل الله لكم ولا تعتدوا ان الله لا يحب المعتدين
ده النداء بقى العاشر. يا ايها الذين امنوا اللي قبله كان عدم اتخاذ اليهود والنصارى اللي بيسخروا من الاسلام اولياء هنا الامر بايه عدم تحريم الحلال  مش عدم تحليل الحرام خلي بالك
عدم تحريم الحلال يا ايها الذين امنوا لا تحرموا ما احل الله لكم ما قالش لا تحلوا ما حرم الله عليكم. لأ ما تحرموش طيبات ربنا احلها لكم مع ان الحاجتين غلط. مش مفروض نحل الحرام ولا نحرم الحلال. لكن انت متوقع ان ربنا يقول لك
اوعى تحلوا الحرام كمان. لان معظم الوقت ده اللي بيحصل. الناس بتحل الحرام   بيحل الفجور بيحل الربا بيحل المحرمات طبقا لاوامر الحكام وصل الامر ان النهاردة فيه ناس بتحاول انها تحل الشزوز الجنسي كمان
لكن الاية بتتكلم في مسألة تانية لا تقل خطورة عن تحليل الحرام وهي تحريم الحلال فيه ناس ده بقى كتير جدا. مش عارفين يفتوا مش عارفين الحكم الشرعي ودي حاجة طبيعية جدا ان كتير من الناس ممكن تكون مش عارفة الحكم الشرعي وكتير من الناس اللي عندهم علم ممكن ما يعرفوش الحكم الشرعي لكن
يقول لا اعلم الامام مالك الامام مالك جا له وفد من اليمن باربعين مسألة. قال في ستة وتلاتين مسألة لا اعلم وجاوب اربعة ده الامام مالك انما النهاردة ما فيش اسهل من ان واحد مش عارف الحكم قوي يقوم يقول ايه حرام
اسألوا ايه دليلك ما عندوش طب ليه قلت حرام؟ وانا بنفسي والله سألت ناس بيعتبروا يعني علماء ازاي يحرموا حاجات بدون دليل المعاش اخدنا بالاحوط  لو طلع اللي انتم قلتم عليه حرام ده مش حرام
والناس هم بيقول لك لو لو طلع مش حرام في الاخر والناس ما عملتوش احنا مش هنخسر حاجة لا الكلام ده مش صحيح. لاننا لو عملنا كده في كل حاجة سيتحول الدين لمجموعة من الاحوطيات. ويبقى
صعب جدا على الناس وهو في الحقيقة الدين اسهل من كده وايسر بكتير ده غير بقى الاخطر من دوا انت لما بتقول على حاجة هي من الوارد انها تبقى حلال وفيه اراء بتجيزها لكن انت استسهلت وقلت تاخد بالاحوط وقلت عليها حرام
قلت عليها حرام بعض الناس مش هتقدر تتوقف عنها وهتعملها وهي تظن انها حرام ما انت كده جرأتهم على شرع الله مع ان كان ممكن يعملوها وهم عارفين انها حلال لان هناك رأي ايسر
فده اخطر ما في الموضوع ان الانسان يحرم الحلال خطير جدا ازا كان اللي بيحل الحرام ادخل في الدين ما ليس منه فمن يحرم الحلال قد اخرج من الدين ما هو منه
الاتنين خطر ما ينفعش بحجة الزهد تحرم ما احل الله. انت مش عاوز تاكل اكل غالي مسلا. ماشي مع انك قادر من باب الزود انك تشتري اكل معين غالي انت حر
من باب الزهود انت حر ما تشتريش اكل من الاكل الغالي لكن ما تلزمش اهلك بذلك. يعني حد من اهلك نفسه ياكل مسلا آآ مسلا سلمون مدخن مسلا. خلاص انت شايفه غالي ومش بس ما تلزمش اهلك بكده
الزهد هو ان يبقى الاكل في التلاجة قدامك وانت تقدر تسيطر على نفسك وما تاكلش كنوع من التربية لنفسك. لكن ما تلزمش الناس اللي حواليك بكده لا تحرم يعني ما تقولش انا مش هاكل لحمة وهابقى فيجيتريال عشان حرام ندبح الفراخ لأ ما تاكلش لحمة من باب السيطرة على شهواتك
من باب السيطرة على رغباتك من باب تربية النفس براحتك. لكن لا تحرم اللحم على نفسك. ما تقولش اصل حرام ندبح انت كده بدأت تألف في الدين يا ايها الذين امنوا لا تحرموا طيبات ما احل الله لكم ولا تعتدوا ان الله لا يحب المعتدين
جرب كده تشيل كلمة طيبات وشف هيحصل ايه يا ايها الذين امنوا لا تحرموا ما احل الله لكم ولا تعتدوا ان الله لا يحب المعتدين ما هي ماشية برضو اهي
المعنى شغال يعني وحلو برضو يعني ما تحرموش اللي ربنا احله لكم اه طبعا احنا شلنا طيبات طب جرب تمانية وتمانين كمان. في تمانية يتيم نفس الكلام برضو. تمانية وتمانين
وكلوا مما رزقكم الله حلالا طيبا واتقوا الله الذي انتم به مؤمنون. جرب كده شل كلمة حلالا وشف الاية تمانية وتمانين هتبقى عاملة ازاي وكلوا مما رزقكم الله اسف شل كلمة طيبا
وكلوا مما رزقكم الله حلالا واتقوا الله الذي انتم به مؤمنون المعنى شغال برضو. لما شلنا كلمة طيبا لأ مش ده المعنى اللي ربنا يقصده خلي بالك ما فيش حرف واحد في القرآن زيادة
كل حرف مش بس كل كلمة لأ كل حرف له اثر في المعنى فاكرين زمان لما اتكلمنا عن التربية الجمالية في القرآن قلنا ان القرآن بيجعل الانسان يتذوق الجمال الحقيقي
وده بيحمي الانسان من الوقوع في فخ الشيطان لان الشيطان بيعمل ايه ؟ الشيطان بيزين القبيح بيزين المعصية فيراها الانسان يرى المعصية جميلة لكن لما القرآن يربيك تربية جمالية فتستطيع انك تحدد الجميل جميل بجد. والقبيح قبيح وما تشوفش القبيح جميل. هذا
يقيك من فخ كبير جدا للشيطان فتجد ربنا يتكلم كثير جدا عن الجمال. وعن التذوق تجد مسلا في سورة النحل ربنا يقول ولكم فيها جمال حين تريحون وحين تسرحون بيتكلم على ايه ؟ بيتكلم على الانعام
اه مسلا والخيل والبغال والحمير لتركبوها وزينة. يتكلم عن الزينة بيتكلم عن الجمال ربنا ذكر الزينة والتزيين كثيرا جدا في القرآن والحلية. انا جعلنا ما على الارض زينة له في الكهف
بعد ما ذكر الزروع والثمرات والشمس والقمر والنجوم في سورة النحل قال ايه وما ذرأ لكم في الارض مختلفا الوانه فتتخيل الالوان بتاعة الزروع والثمرات تخيل الالوان. هم. كذلك اتكلم برضو عن والجبال برضو وعن البحر قال ايه عن البحر؟
وهو الذي سخر البحر لتأكلوا منه لحما طريا. وتستخرجوا منه حلية تلبسونها اللؤلؤ تربية جمالية مليانة في القرآن يجعل الانسان اللي بيتدبر القرآن ذواقة. يتذوق الجمال الحقيقي. يفرق بين والقبيح عشان لا يقع فريسة سهلة للشيطان لما الشيطان يبدأ يزين له القبيح
الشيطان لا يأمر بمعصية ابدا. لا يمكن يأمرك انك تعصي الله. ابدا لكنه يزين لك المعصية يزين المعصية تالله لقد ارسلنا الى امم من قبلك فزين لهم الشيطان اعمالهم زين لهم شرب الخمر. زين لهم الزنا. زين لهم القتل. زين لهم
هو وليهم اليوم ولهم عذاب اليم. وعمل كده مع ادم وحواء ما قالهمش يعصوا ربنا. لا لا لا ما قلهمش ربنا لا يستحق انكم تطيعوه ابدا. ده يبقى مجنون لو قال كده. ما كانوش هيسمعوا كلامه. هو زين لهم الاكل من الشجرة
سورة الاعراف وقال ما نهاكما ربكما عن هذه الشجرة الا ان تكون ملكين او تكونا من الخالدين انتم لو كلتوا منها هتبقوا ملايكة يعني ايه ملايكة؟ يعني لا يعصون الله ما امرهم ويفعلون ما يؤمرون. يعني هتعصوا ربنا مرة واحدة بس مش هتعصوه ابدا بعد كده خلاص
هيبقى سهل عليكم الطاعة. لان الطبيعة الملائكية ما فيش فيها شهوات بتدفع الانسان للمعصية. فيجمل القبيح لما القرآن بقى يربيك على الجمال تستطيع تقبيح القبيح وتحسين الحسن بفطرتك فطرة الله التي فطر الناس عليها
الفطرة هي ان تكون قادر على الحكم على الاشياء الاشياء طبعا الواضحة يعني. اللي احنا مش محتاجين لتفاصيل الشريعة عشان تدلنا هي حرام ولا حلال. لكن هناك اشياء واضحة الصدق لا يحتاج على دليل. مش محتاج انا الدين عشان يقول لي ان الصدق حسن وجميل
الكذب والخيانة. انا مش محتاج دين يقول لي ان الكذب والخيانة حرام. ابدا ده بالفطرة اللي ربنا فطر بها الناس. الكذب والخيانة قبيحة  الصدق والاخلاص جميل. دي فطرة الله التي فطر الناس عليها
تعال بقى شف الايتين سبعة وتمانين وتمانية وتمانين بيربوك تربية جمالية ازاي وانت مش واخد بالك يا ايها الذين امنوا لا تحرموا طيبات ما احل الله لكم ولا تعتدوا ان الله لا يحب المعتدين
على فكرة انت لا يجوز انك تحرم اي حاجة ربنا احلها لك. لكن قال لك طيبات ما احل لك. طيبات فهمت دور كلمة طيبات انت كنت فاكرها من غيرها المعنى هيكتمل المعنى مش هيكتمل من غيرها
كلمة طيبات ربطت لك الحلال بالجمال خدت بالك ربطت الحلال بالحسن بالطيب بالطيب بالجمال فلازم تشوف الحلال طيب وجميل. الاية بتربيك. وبتشكل فطرتك بحيث ان مشاعرك تبقى متوافقة مع شرع الله
بعد عشر ايات هتيجي الاية مية تقول لك ايه قل لا يستوي الخبيث والطيب. ولو اعجبك كثرة الخبيث. مش هيقول لك الحلال والحرام. ما خلاص مفهوم الحلال والحرام. لكن خبيث والطيب مش هيستووا
لانك بتتربى تربية جمالية على قبول الطيب وكره الخبيث يبقى لازم تبقى قادر على التفرقة بين الخبيث والطيب حتى لو في حاجة من الخبيث عجبتك ولو اعجبك كثرة الخبيث اوعى تخدع واوعى تستدرج
شف روعة التربية وده اللي بقوله. الزاوية اللي بنقرا منها الايات لازم تكون فيها زاوية المشاعر اية بتتعامل مع مشاعرك ازاي مش بس معاني ومشاعر بتشكل الشعور عندك يا ايها الذين امنوا لا تحرموا طيبات ما احل الله لكم ولا تعتدوا ان الله لا يحب المعتدين. من يحرم على الناس
الحلال الطيب يبقى اعتدى يعني تعدى حدوده اعتدى على حق الله في التشريع. مين قال لك تحرم بدون دليل طبعا احنا عارفين ان التحريم لابد له من دليل زي ما قلنا. اما الحلال لا يحتاج الى دليل. ليه؟ لان الاصل في الاشياء الاباحة الا ما حرم
الله طيب آآ يا ايها الذين امنوا لا تحرموا طيبات ما احل الله لكم ولا تعتدوا ان الله لا يحب المعتدين. ما قالش من يفعل ذلك فله عذاب اليم قال لك ان الله لا يحب المهتدين
لان العلاقة بالله مش هتبنى فقط على الخوف من العذاب والطمع في النعيم والجنة لأ يجب تبنى على الحب ايضا بل يجب الحب اولا فنجد ايات تخاطب المؤمنين وتخوفهم من النار. وهنجد ايات تخاطب المؤمنين وترغبهم في الجنة وفي الفلاح وفي النجاح
وايات تخاطب المؤمنين وتجعل الهدف هو حب الله ولا تعتدوا ثم يهدد الانسان بايه ان ربنا مش هيحبه لو اعتدى ما قالوش هاعزبك لو اعتديت. ان الله لا يحب المعتدين
دي المفروض الانسان المرتبط بالله تخوفه اكتر من كلمة له عذاب اليم يخوفك اكتر لو انت بتحب لما ترتبط بربنا وجدانك يرتبط بربنا. وقلنا ان حب الله اللي بتحتاجه اللي انت الحب حب الله يعني ايه؟ يعني ان ربنا هو اللي يحبك
ايه فايدة ان انت تبقى بتحب ربنا وهو لا يحبك عشان انت مسلا ممكن يكون واحد فيه خصال سيئة ظالم فاحش بعض هؤلاء الناس فعلا بيحبوا ربنا لكن ربنا لا يحبه. لان هو ظالم لانه فاحش
لنضال اللي انت عايز توصله ان ربنا يحبك يلا بقى معي تمانية وتمانين وكلوا مما رزقكم الله حلالا طيبا. تاني واتقوا الله الذي انتم به مؤمنون. لا تحرموا على انفسكم الحلال الطيب
اللي ربنا احله لك ربنا احل لك الطيبات لان المشقة على النفس الواحد لما يشق على نفسه ويمنع نفسه من انه ياكل الحلال الطيب. بيتعب مع الوقت وانت تحتاج للترويح الحلال. تحتاج للمتعة الحلال. تحتاج للطعم الحلال. تحتاج للرائحة الحلال. تحتاج ليه ما تحرمش
نفسك من الطيب من من من الكولونيات ما تحرمش نفسك من الحلويات ما تحرمش نفسك الا لكن تكون متوازن ما ما تسرفش دون اسراف. وكلوا واشربوا ولا تسرفوا ليه تحرم نفسك من متاع الدنيا اللي ممكن تتقوى به على العبادة
الزهد ليس ان تترك الدنيا من يدك. الزهد هو ان تكون الدنيا في يدك لا في قلبك الاسلام يريد يريد ان انت تبقى غني الاسلام عايز اكبر عدد من المسلمين يبقوا اغنياء. امال مين اللي هيطلع الزكاة
يعني لو المسلمين فقراء مستحقين للزكاة دي تبقى كارسة الاسلام يريدك غنيا هتطلع الزكاة وتطلع فوقيها صدقات وتضرب الزكاة بتاعتك في تلاتة وفي اربعة وتطلع مين اللي يطعم الجائع؟ مين هيكسو العريان
لو انت ما عندكش فلوس هيفوتك الخير ده الاسلام يريدك انك يبقى الدنيا في ايدك مش في قلبك. فلو حصل وضاعت فلوسك. راحت كل فلوسك. ما يجيلكش ازمة قلبية لان ده معناه ان الفلوس لها اهمية فزيعة جدا في قلبك
لأ خلاص قدر الله وما شاء فعل. هو ده الزهد. ان الفلوس تبقى في ايدك لكن مش في قلبك المؤمن القوي يستوي عنده زيادة المال او نقصان المال لان المال اختبار. زيادة المال ابتلاء
ونقصان المال ابتلاء وكلوا مما رزقكم الله حلالا طيبا واتقوا الله الذي انتم به مؤمنون امال انتم مؤمنين بربنا ليه عشان تتقوا مين بقى غيره ان لم تتقي الله تتقي مين
وده هو هدف القرآن الاسمى بالنسبة للانسان انه يجعلك من المتقين. لان الهدى للمتقين. ذلك الكتاب لا ريب فيه في هدى للمتقين. فالهدف الاسمى للقرآن بالنسبة للانسان انه يجعل الانسان القارئ المتدبر انسانا تقي
تقيا جعلني الله واياكم من المتقين اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب وما زويت عنا مما نحب فاجعله فراغا لنا فيما تحب
اللهم اجعل حبك احب الينا من اهلينا واموالنا. ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك. وعبادك الصالحين
اللهم احي قلوبنا بحبك واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا اللهم اجعل حبنا كله لك وسعينا كله في مرضاتك اللهم اجعل القرآن الكريم رابع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا
اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون. فبحق كل حرف فيك
كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين اللهم سدد رميهم وخيب رمي عدوهم وتقبل شهداءهم. وكن مع اخواننا في تركستان الشرقية وفي الشام وفي كشميرا وفي الهند. وانصر يا ربي
نصرهم واخذل يا رب من خذلهم. وطهر المسجد الاقصى من الدنس فانهم لا يعجزونك. واكتب لنا يا ربنا ختم القرآن فيه اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت
على دعوتك وتعاهدت على نصرة شريعتك. فوثق اللهم رابطتها وادم ودها واهدها سبلها واملأها بنورك الذي لا لا يخبو واشرح صدورها بفيض الايمان بك وجميل التوكل عليك واحيها يا ربنا بمعرفتك وامتها يا مولانا على الشهادة في سبيلك
انك نعم المولى ونعم النصير. وصل اللهم وسلم على سيدنا محمد وعلى اله وصحبه ومن تبع هداه. والسلام عليكم ورحمة الله ونراكم غدا باذن الله في نفس هذا الموعد ان كنا من اهل الدنيا
