الحمد لله السلام عليكم ورحمة الله وبركاته. اهلا بحضراتكم في المقطع رقم سبعمية اتنين واربعين من مقاطع اسف. اسف اسف سبعمية تلاتة واربعين من مقاطع حظر التجول والحرقة الرابعة والسبعون من حلقات تدبر سورة البقرة
ارجو من حضراتكم تجيبوا المصاحف وآآ انا باعتزر على التأجيل المفاجئ اللي حصل النهاردة وللاسف غالبا من بكرة كمان هنحتاج نأجل ساعة زي النهاردة كده بالزبط. فانا بعتزر لكم معلش. بس بعض الزروف بتطرأ احيانا يعني
اه سمة القرآن المدني واضحة جدا في سورة البقرة زي ما احنا شايفين وهي ان كلامها بيغلب عليه اللغة التشريعية وكأنك بتقرأ قوانين كتاب قانون لكنها قوانين تنزم الحياة. بتضع الحدود الفاصلة بين الناس
حقوقهم على بعض وواجباتهم نحو بعض لكن اللي بيفرق القوانين الالهية عن القوانين الوضعية التي يضعها البشر بهدف ان يحل العدل بين الناس هو انه واضع القانون الالهي للناس هو خالقهم نفسه
آآ بالتالي لا يوجد فرصة للخطأ القانون الالهي ما فيش فرصة للخطأ على عكس القانون البشري اللي وضعه بشر من الوارد يكون فيه خطأ الفرق التاني هو انه لانه واضع القانون الالهي هو خالق الناس
اله الناس رب الناس. بالتالي هو يريد مصلحة الناس بنسبة مية في المية لان القانون اللي وضعه لا يطبق عليه اما البشر اللي وضعوا قوانين وضعية بتطبق عليهم. فمن الوارد يكونوا كتبوها بشيء من الانحياز. عشان تحقق مصلحة الفئة اللي هم منها
ولكن الله سبحانه وتعالى يريد مصلحة البشر ويحب لهم الخير ونجد ان امر مثلا زي الطلاق بيسمح به رغم انه انهاء للعلاقة الزوجية وانهاء العلاقة الزوجية شيء سلبي بالتأكيد آآ وبيحدث كتير جدا نتيجة انفعال
ثم بعد كده بيندم عليه الناس لذلك فيه اديان اخرى بتحرمه. يعني مسلا في المسيحية لا طلاق الا لعلة الزنا فقط في حالة ان احد الزوجين آآ يرتكب جريمة الزنا
بيسمح بالطلاق في غير كده لأ لكن الاسلام دين عملي من الوارد ان الزوجين يكونوا على خلق وعلى دين لكن طباعهم مش راضية تركب على بعض يعني اساؤوا اختيار بعض. اه وارد
هل معقول الاسلام يجبرهم يعيشوا مع بعض في خناق ومشاكل وكآبة لغاية ما حد يرمي التاني من البلكونة! مش معقول فلابد انه يتعمل نزام شيل ده من ده يرتاح ده عن ده
فيسمح الاسلام بالطلاق ولكن يخلي فيه تفاصيل كتيرة وممكن يعقدها كمان علشان الناس ما تلجأش للطلاق بسرعة كاول حل يقوم الشارع يشرع عدد محدود من طلاقات من طبعا كلمة الشارع
يعني الذي شرع الشريعة اسمه الشارع مش الشارع اللي بنسوق فيه العربية ففكرة آآ على فكرة الشريعة نفسها كلمة شريعة في اللغة هي مصدر الماء. يقول لك شرع الماء يعني راح يشرب من المنبع بتاع الماء
فلما اقول الشارع الحكيم اقصد به الله سبحانه وتعالى. وتطلق ايضا على النبي صلى الله عليه وسلم لان النبي مشرع ايضا في الاسلام ففي تشريعات شرعتها السنة وتشريعات آآ شرعت بالقرآن
المهم ستجد الطلاق له عدد محدود من المرات. بعد كده لا يمكن يرجعوا لبعض لما يندموا خلاص انتهى. لازم بقى تتزوج المرأة من رجل اخر علشان يبقى درس قاسي ما يبقاش كده لبانة في بقه الواحد
وشفنا امبارح حكم الايلاء انه اذا رجل ال من زوجته اكثر من اربع شهور. يعني اقسم ان هو لا يعاشرها معاشرة الازواج. اكتر من اربع تطلق منه فورا بعد الاربع شهور بساعة
طلقة بائنة يعني بعد الاربع شهور بيوم هي طالق وعدتها منتهية وتقدر تتجوز فورا. فورا في نفس اليوم وشفنا انهم لو اتطلقوا بطريقة عادية وليس للايلاء اربع شهور ان في فترة اسمها فترة العدة يعني لما يحصل طلاق فيه بقى فترة اسمها فترة العدة. يستطيعوا بقى ان هو ايه الراجل يراجع زوجته فيها
وخدنا امبارح الاية آآ والمطلقات يتربصن بانفسهن ثلاثة قروء الى قوله تعالى عولتهن احق بردهن في ذلك ان ارادوا اصلاحا وتدبرناها يعني المطلقات عندهم عدة تلات قروء. واتكلمنا امبارح في القرء ومعنى القرء والكلام ده كله. هي تلات حيضات يعني غالبا يعني
وبعولتهن احق بردهن في ذلك. يعني طالما انها لسة داخل فترة العدة يستطيع الرجل ان هو يراجع زوجته ويرجعها لعصمته تاني. بس خلاص فيه طلقة تمت يعني لكن شف الاية بتقول لك ايه وبعولتهن احق بردهن في ذلك ان ارادوا اصلاحا
المشكلة ان مش كل الناس بتستخدم الطلاق والزواج في الاصلاح وفي انهاء الخلافات لا للاسف في ناس بتستخدمه كسلاح في الخلافات وكأننا في حرب روى الامام مالك في آآ جامع الطلاق من الموطأ موطأ اللي هو الموطأ ده على فكرة يعني يقال هو اول كتب السنة
موطأ الامام مالك عن هشام ابن عروة عن ابيه انه قال كان الرجل اذا طلق امرأته ثم ارتجعها قبل ان تنقضي عدتها كان له ذلك وان طلقها الف مرة يعني في الجاهلية عدد الطلقات مفتوح مش تلات طلقات بس
ممكن حد يقول لي طيب ما هو ده حاجة كويسة لأ كويس ازاي ؟ طب شف كده ممكن يعمل ايه بالكلام ده ممكن يستخدم الكلام ده في انه يبهدل المرأة
كمل بقى الحديث بتاع هشام ابن عروة عن ابيه فعمد رجل فيه واحد فعلا عمل كده. فعمد رجل الى امرأته فطلقها حتى اذا شارفت انقضاء عدتها اول ما العدة قبل ما تخلص بيوم راجعها. خلاص رجعها لاسمته تاني
ثم طلقها ثم قال والله لا اويك ولا تحلين ابدا. يعني هافضل اعمل كده فيك. اطلقك بعد قبل العدة اوعى تخلص بيوم اقوم مرجعك. واعمل كده الف مرة بقى. فلا انت لا انت الزوجة بتاخد حقوق الزوجية وعايشة عيشة الزوجة العادية ولا انت
حلي انك تتزوجي حد تاني. وهفضل معلقك كده  بقية الحديس قال فانزال الله تعالى اول اية من ايات التدبر عندنا النهاردة. اقرا معي متين تسعة وعشرين عشان يشوف ربنا انزل
الاية متين تسعة وعشرين ازاي عشان يحمي المرأة من هؤلاء الرجال اعوذ بالله السميع العليم من الشيطان الرجيم الطلاق مرتان فامساك بمعروف او تسريح باحسان ولا يحل لكم ان تأخذوا مما اتيتموهن شيئا
الا ان يخافا الا يقيما حدود الله. فان خفتم الا يقيما حدود الله فلا جناح عليهما فيما ابتدت به تلك حدود الله فلا تعتدوها. ومن يتعدى حدود الله فاولئك هم الظالمون
الاوكازيون اللي كان معمول ده ان واحد يطلق مراته ويرجعها الف مرة ده خلص الطلاق مرتان فامساك بمعروف او تسريح باحسان. خلص الموضوع اول مرة وتاني مرة يجوز للراجل انه يراجع زوجته في فترة العدة. بعد كده
خلاص بعد المرة التانية دي يا اما امساك بمعروف يفضل بقى متمسك بزوجته كده لان التالتة تابتة ما فيش بعد كده خلاص ما فيش مراجعة  او تسريح باحسان. يمسكها في الزواج الى الابد بقى ولكن بمعروف. يعني ايه؟ يعني يحسن اليها. يحسن صحبتها
يحلوا بقى المشاكل يكبروا بقى هم الاتنين ينضجوا بقى ويكبروا مخهم بدل الفضايح اللي عاملينها فامساك بمعروف بكل ما تحمل كلمة معروف من معنى بقى. معروف بمعنى بحسن بحسن عشرة بالخير. او بمعروف يعني بالعرف المتعارف
عليه بدون آآ آآ مبالغات او تسريح باحسان لان ما فيش فايدة لا قرروا يتطلقوا الطلقة التالتة يبقى تسريح باحسان يعني يسيبها بقى تمضي الى بيت اهلها ويحسن فراقها وما يزلمهاش
اعطيها باقي المهر اللي اسمه المؤخر يعطيها كمان نفقة المتعة وكل حقوقها تاخدها بل اسمعوا بقى دي لما واحد يكون كاتب على نفسه مؤخر الصداق. الصداق ده يعني المهر يا جماعة
واحد كاتب على نفسه مؤخر الصداق. مسلا عشر تلاف جنيه العشر تلاف جنيه عشان تعرفوا مسلا اقول لكم على حاجة حصلت لما العملة بتقع في روسيا سنة واحد وتسعين العشر تلاف جنيه دول كانوا ممكن يجيبوا عربية لادا
ده في الصيف بتاع واحد وتسعين بنوفمبر واحد وتسعين بقوا العشر تلاف جنيه دول ما يجيبوش قفصين طماطم لان العملة انهارت مع انهيار الاتحاد السوفيتي هل معقول واحد يروح يدفع المهر اللي عليه قفصين طماطم
منتهزا فرصة ان العملة انهارت وهو موقع على عشر تلاف فمش هيدفع غيرهم عشان كده ؟ لا عيب. فامساك بمعروف او تسريح باحسان. ربنا يحب الاحسان في كل شيء وهناك مبدأ في الفقه اسمه مبدأ الثمانية
حضراتكم لما اتجوزتوا العشر تلاف دول كانوا بيجيبوا كم جرام دهب لما تيجوا تتطلقوا ويحصل ان العملة قيمتها تنزل الانسان اللي عنده دم يحسب وقتها. كانوا كم جرام دهب لان الدهب هو
القيمة الحقيقية عشان تبقوا عارفين هو يعني حتى الدهب والفضة في الفقه يسموا النقدين هم دول النقود الحقيقية ففي الحالة دي انت عاوز تيجي آآ يوم القيامة مخلص ديونك. وما فيش عليك حاجة لما تقف قدام ربنا يبقى تحسب المؤخر ده كويس اوي ان ده دين عليك
كمل الاية بقى ولا يحل لكم ان تأخذوا مما اتيتموهن شيئا الا ان يخاف الا يقيما حدود الله. فان خفتم الا يقيما حدود الله فلا جناح عليهما فيما افتدت به. يعني ايه؟ لا يجوز
يا رجالة انكم تاكلوا فلوس المهر اللي من حق زوجاتكم لا يحل لكم ان تأخذوا مما اتيتموهن شيئا. انت جبت لها حاجات واديتها حاجات مهر لها وهي ماشية تاخد مهرها معها. مش تقوم
انت واخد الفلوس او جزء من الفلوس لا يجوز انكم تأخذوا مما اتيتموهن شيئا لكن لو فيه خوف ان حدود الله لا تؤدى. يعني واجبات. كل واحد ناحية التاني في هذه الحالة
ممكن للمرأة يبقى هي اللي عاوزة الطلاق اي حاجة رجعت في كلامها مش بتحبه مش عاوزة تعيش معه مش قادرة تعطيه حقوق الزوجية يجوز انها تفدي نفسها بانها تعطيه المهر اللي دفعه
او جزء منه طالما هو راضي يعني ممكن تقول له بص انا ما معييش المهر كله يعني ممكن اديك باقي منه معي نص المبلغ. تاخدهم وتطلقني يقول لها اه اتفاهموا يطلقها وتبقى هي فادت نفسها
هنا سنجد الاسلام بيتدخل علشان ينصف الرجل من المرأة نفترض انها طلبت مليون جنيه مهر ودفعهم انه عاوز يتجوزها يعني عاوز يتجوزها جدا. سمع مليون جنيه حاضر راح مدبر المليون جنيه ومديهم لها
وبعد ما اتجوزوا قالت له هاطلع عينك بقى مش مدياه حقوق الزوجية خالص ومطلعة عينه الراجل كده اتنصب عليه طيب هي بتعمل كده عشان يطلقها. بعد ما خدت المليون جنيه
هنا بقى من حقه ما يطلقهاش. الا ازا رجعت له المهر وده حصل على فكرة يعني وقت الرسول عليه الصلاة والسلام احدى الصحابيات الفضليات راحت للرسول عليه الصلاة والسلام وقالت له انا متزوجة من فلان وانا بصراحة ان دي
انتم مش عايزة يعني مش عايزة الجوازة دي فالرسول عليه الصلاة والسلام قال لها ايه السبب اللي مخليكي لا تريدي هذه الزيجة؟ قالت لا احبه بس كده. لا احبه دي كانت آآ كانت آآ سبب كافي جدا جدا
لانهم اطلقوا قال لي اه طب انت خدت منه حاجة؟ قالت له اخدت منه حديقة ترجعيها له قالت له وازيد. يعني رجعها له وادي له كمان. لا لا لا مش عايزين منك تزودي حاجة. فهنا في الشريعة
ترجع له بحد اقصى المهر ما ترجعلوش قرش فوق المهر. ليه بقى؟ عشان هنا الشريعة بتنصف المرأة من الرجال برضو. ليه؟ ممكن يعمل اللي يحصل العكس بقى. زوج يطلع عين زوجته الغنية
اللي ورست من ابوها عشرة مليون جنيه فيجوزها ويبهدلها ويدخل عليها الحزن في الرايحة والجاية وقلة ادب علشان تقول له طلقني فيقوم مطلقها اسر. فيقوم يقول لها مش هطلقك الا اما تدفعي لي عشرة مليون جنيه
وهو متجوزها بمهر خمس تلاف جنيه بس ؟ لأ الشارع الحكيم حط حط حد اقصى على المبلغ اللي اللي هي تدفعه عشان تفدي نفسها هو قيمة المهر فقط حضرتك دخلت بخمس تلاف جنيه هتخرج بخمس تلاف جنيه! هي مش آآ مش صفقة! انت مش داخل مش متجوز في البورصة! لا لا لا! هو ده هو ده اخرك
خلوا بالكم هنا الاسلام لا هو دين ذكوري ولا هو دين نسوي لا بينحاز للرجال ولا بينحاز للنساء. الاسلام بينصف الجميع ولا يرضى بالظلم ابدا كمل بقى تسعة ومتين تسعة وعشرين
تلك حدود الله فلا تعتدوها ومن يتعدى حدود الله فاولئك هم الظالمون. تلك حدود الله فلا تعتدوها. وبنشوف احيانا تلك حدود الله فلا  قلنا ان واجبات الناس نحو بعض  في الحقيقة حقوق
لذلك ربنا شرع تشريعات التشريعات دي فيها اوامر ونواهي يعني حاجات مسموح تعملوها وحاجات من هي عنها في المسموح ربنا بيقول تلك حدود الله فلا تعتدوها يعني دي حدود ربنا في المسموح. الحد الاقصى اهو
اللي ممكن توصل له في الحلال في المسموح. اياك تعدي حد الله. تلك حدود الله فلا تعتدوها. لكن لما ما ينهى عن شيء يقول تلك حدود الله فلا تقربوها دي الاشياء الحرام يجب ان انتم تخلوا بالكم ما تقعوش فيها. فما تقربوش منها احسن. عشان لو قربت ممكن تقع
تلك حدود الله فلا تقربوها تمام  ومن يتعدى حدود الله فاولئك هم الظالمون  تشريعات الله هدفها ان يحل العدل بين الناس. وان كل واحد واحد ياخد حقه بالتالي مخالفة الشريعة معناها ان في زلم هيقع على حد منهم
احنا قلنا الشريعة اساسها انها اه اه اه هدفها هو احلال العدل بين الناس. طيب يبقى مخالفة الشريعة هتؤدي الى زلم ومن يتعدى حدود الله هو ده اللي ظالم. فاولئك هم الظالمون. اقرا معي بقى متين وتلاتين
فان طلقها فلا تحل له من بعد حتى تنكح زوجا غيره. فان طلقها فلا جناح عليهما ان يتراجعا ان ظنا ان يقيما حدود الله. وتلك حدود الله يبينها لقوم يعلمون
شوفوا كم مرة كلمة حدود الله حدود الله حدود الله بتيجي في ايتين خمس ست مرات  ازا بعد ما ارجعها بعد الطلقة التانية فان طلقها فلا تحل له ازا ما نرجعهاش بعد الطلقة التانية ولم يمسكها بمعروف واضطر يطلق اسف. انا اسف
لو لو هو رجعها بعد التانية. وبعدين اضطر يطلقها الطلقة التالتة لاي سبب بقى يبقى في التالتة هي بانت منه بينونة كبرى يعني ايه يعني خلاص ما فيش رجوع تاني
بعد الطلقة الاولى والطلقة التانية وهي في العدة هي بانت يعني طلقة بائنة بينونة صغرى. صغرى يعني ايه؟ يعني يستطيع يرجعها  طالما العدة ما خلصتشي بنفس العقد مش محتاجين موافقة ولي تاني ولا محتاجين شهود تاني ولا محتاجين مهر تاني بنفس العقد
ده حقه البينونة الكبرى يعني بعد ما الطلقة البائنة دي انا اسف بعد ما بعد العدة آآ خلاص اصبحت آآ طلقة بائنة بعد كده. البينونة الكبرى بقى هي بعد الطلقة التالتة اللي هي ما فيش رجوع ابدا خلاص انتهى الامر
الا ازا تزوجت شخص اخر زواج حقيقي مش راح تتجوزت تيس ده مش تعبير يالا ده تعبير النبي عليه الصلاة والسلام. لما سئل عن المحلل اللي هو الشخص اللي بيروح يتجوز على الورق وخلاص عشان خاطر يرجع يعني واحدة ترجع لجوزها تاني
ده اسمه التيس المستعار. لأ ما فيش حد بيستلف تيوس دلوقتي هذا الشخص يروح يجوزها ولما يموت وتبقى ارملة وتخلص العدة بتاعتها تبقى تتجوز الراجل الاولاني تاني لو عايزة او لو الراجل ده طلقها
تمام بس في الحالة دي هيجوز للزوج الاول انه يعقد عليها بعد ما يكون خد درس عمره عشان بعد كده ما تبقاش كلمة الطلاق لسنة في بقه انما شيء طبيعي ابدا لما واحد يطلق تلات مرات ولسه عاوز يرجع الرابعة يعني عايز يرجعها للمرة الرابعة يبقى فيه بالتأكيد فيه حاجة غلط
في تسرع او في طلقات منهم ما كانش لها لازمة ان انا عاوز اقول الحقيقة للرجالة ان احيانا كثيرة لما المرأة تقول لك طلقني بتبقى مش عاوزاك تطلقها فعلا خلي بالك من دي بقى اوي
بتبقى عاوزة تعرف انت بتحبها ومتمسك بها ولا ما هتصدق تطلقها بحجة ما هي انت اللي طلبت فمش معنى ان قالت لك طلقني يبقى تطلقها. ولو قالت لك لو انت راجل طلقني قل لها انا راجل ومش هطلقك. ما ما
ما تستسلمش للمسألة دي لغاية ما تتأكد ان الطلاق فعلا هو ده رغبتها وصادر عن تفكير مش صادر عن عاطفة لا يا بنت الناس انا جيت طلبتك من راجل. من اهلك. عاوز اسمعها منه هو بقى. يعني روحي اتكلمي معه لك. قولي لهم انا عايزة اتطلق. فبيناقشوه عشان اهم حاجة تتأكد انها ناقشت المسألة بعيد عن
انفعال لما تتأكد انها رغبة صادرة عن تفكير يعني هي فكرت كتير ووجدت انها تريد الطلاق طلقها بسهولة واديها حقها واكتر   اقرا معي الاية متين واحد وتلاتين  متين واحد وتلاتين
واذا طلقتم النساء فبلغن اجلهن فامسكوهن بمعروف او سرحوهن بمعروف ولا تمسكوهن ضرارا لتعتدوا. ومن يفعل ذلك فقد ظلم نفسه. ولا تتخذوا ايات الله هزوا واذكروا نعمة الله عليكم وما ان واذكروا نعمة الله عليكم وما انزل عليكم من الكتاب والحكمة يعظكم به واتقوا الله واعلموا
وان الله بكل شيء عليم. طيب. واذا طلقتم النساء فبلغن اجلهن يعني لو وصلوا لنهاية العدة بعد الطلقة الاولى او التانية وصلوا لنهاية العدة فبلغن اجلهن فامسكوهن بمعروف او سرحوهن بمعروف
اما ترجعوهم وتعيشوا مع بعض بالمعروف او تاخدوا درس من اللي حصل وتسرحوهم باحسان. هتقول لي ايه الكلام ده ازاي! بعد ما ربنا قال فبلغن اجلهن ازاي يمسكها؟ يعني العدة انتهت. ازاي يقدر يرجعها
صح اي حد بيقرا بفهم لازم هيعترض هنا يا جماعة ازاي بس ازاي لما لما لما لما واذا طلقتم النساء فبلغن اجلهن للاجل خلاص وصلوا لنهاية العدة. فامسكوهن بمعروف. هل يجوز يمسكها بمعروف؟ مم. بص بقى
خلي بالك دي بداية الاية دي والاية اللي بعدها نفس البداية والاتنين بمعنى مختلف عن بعض. من اجمل ما يمكن الايتين دول لما تتدبروا مع بعض انا كنت عايز اصلا اخلص الحلقة النهاردة عشان ما تبقاش طويلة بعد الاية ديت ما ينفعش. لازم اخد الاية اللي بعدها معه
العرب وهم مسافرين لما يشوفوا القرية اللي هم رايحين لها زهرت من بعيد يقولوا بلغنا المنزل احنا دلوقتي رايحين اسكندرية ولما اسكندرية تظهر من بعيد نقول وصلنا اسكندرية يعني قاربنا البلوغ. احنا قربنا نوصل
طب ايه الفايدة من ان ربنا يقول واذا طلقتم النساء فبلغن اجلهن يعني لما يقربوا لما يقربوا يوصلوا لنهاية العدة. فامسكوهن بمعروف او سرحوهن بمعروف طالما الاية اللي قبلها متين تمانية وعشرين قالت والمطلقات يتربصن بانفسهن ثلاثة قروء وبعولتهن احق بردهن في ذلك ان ارادوا اصلاحا
طب ما هو ده نفس المعنى لأ الاية متين تمانية وعشرين واللي بعدها بيشرعوا نزام الطلاق من ناحية عدد الطلقات ومدة العدة وما يجوز وما لا يجوز في الطلاق وكده. لكن عشان الراجل بقى ما ينامش
ويريح وينسى خالص العدة هو مش بيعد فالقرآن بيدي له ويكب كول. اصحى! اصحى ده خلاص العدة قربت تنتهي واذا طلقتم النساء فبلغن اجلهن يلا بسرعة فتفيد المصارعة فامسكوهن بمعروف
اسرح هنا بمعروف يعني قم على حيلك الحق طليقتك قدامها كم يوم. والعدة بتاعتها تخلص تنتهي. قرر بقى هتعمل ايه يبقى ده بيوريك ان ربنا يشاء ايه يشاء الابقاء على الاسرة لاخر لحزة
ازا كان ده ممكن يا ريت قدامك حاجتين يا ابن الحلال تختار منهم والتالتة ممنوع. فامسكوهن بمعروف او سرحوهن بمعروف ولا تمسكوهن ضرارا لتعتدوا   ولا تمسكوهن ضرارا لتعتدوا. يعني ايه بقى
يعني الممنوع انك ترجعها عشان تضرها هو مش ناوي يرجع له تاني ابدا خالص هو مش طايقها بس هو لسة في اول طلقة. طب تعال بقى ايه اخلي لها العدة تسع شهور بقى
يقوم رجعها الليلة ويقوم مطلقها تاني تنتزر بقى تلات قروء وكمان هي كانت في طهر جامعها فيه هتنتزر الطهر ده يخلص وبعد حاجة وعشرين يوم تبدأ تعد وبعدين بقى وبعدين يقوم راجعها تاني
ويقوم مطلعها تاني ده زلم ده اسمه زلم زلم لها طبعا. بص القرآن قال ايه بقى ولا تمسكوهن ضرارا لتعتدوا. ومن يفعل ذلك فقد ظلم زوجه. لأ فقد ظلم زوجته
لأ امال ظلم ايه ظلم نفسه لقد ظلم نفسه ما هو اللي بيعمل كده اصلا انسان اناني ونرجسي. وسادي وعايز يعزبها. فبيعمل كده اصلا علشان يزلمها. فلو القرآن قال له ومن يفعل
ذلك فقد ظلم زوجه. طب ما هو ده اللي هو عايزه خلاص كويس ده انا هظلمها بقى لأ. القرآن قال له لأ. ده انت بتزلم نفسك لو عملت كده. هو مين اللي هيخش النار؟ ما انت اللي داخل النار بالطريقة دي
انت اللي هتتحاسب انت اللي هتتشوي اوعى تستخف كمل بقى الاية. ولا تتخذوا ايات الله هزوا  يعني ايه يعني ما تاخدوش الكلام ده باستخفاف الكلام ده ما يتاخدش باستخفاف بس بدور على الاية عشان احطها لكم على الشاشة
ولا تتخذوا ايات الله هزوا شرع ربنا لازم يؤخذ بجدية وما حدش يتلاعب بشرع ربنا والا فربنا شديد العقاب واذكروا نعمة الله عليكم وما انزل عليكم من الكتاب والحكمة. يعظكم به
واتقوا الله واعلموا ان الله بكل شيء عليم. الزواج نعمة من الله والطلاق ايضا نعمة من الله لانه بيحل مشاكل كبيرة واذكروا نعمة الله عليكم فالمفروض تحمدوا ربنا على هذه التشريعات
الحكيم وما انزل عليكم من الكتاب والحكمة تشريعات حكيمة نازلة عليكم في كتاب ربنا من فوق سبع سماوات. اتقوا الله بقى. وما توقعوش في الظلم واتقوا الله واعلموا ان ان الله بكل شيء عليم
ربنا يعلم كل شيء يعلم نيتكم ايه ان في امور الزواج والطلاق فيه اشياء بتستخبى واشياء بيخفيها من انسان عشان ده ناس داخلة حرب مش داخلة تتجوز ففاكرين ان ما حدش عارفها. لا ربنا يعلم كل شيء
اقرا بقى معي متين اتنين وتلاتين واذا طلقتم النساء فبلغن اجلهن البداية بتاعة الاية اللي قبلها فلا تعضلوهن ان ينكحن ازواجهن اذا تراضوا بينهم بالمعروف ذلك يوعظ به من كان منكم يؤمن بالله واليوم الاخر
ذلكم ازكى لكم واطهر. والله يعلم وانتم لا تعلمون هنا بقى بلوغ الاجل مش معناه انهم قربوا تنتهي عدتهم. لأ ده هنا خلاص هي العدة انتهت بالفعل واذا طلقتم النساء فبلغن اجلهن. يا رجالة يا رجالة الكلام للرجالة عموما
ازا طلقتم النساء وبلغن اجلهن. هم. طيب. عرفنا منين ان هنا بلغن اجلهن معناها ان العدة انتهت مع ان نفس التعبير هو هو في الاية اللي قبلها وقلنا معناها ان العدة قربت تنتهي
هنا ايه الدليل من الاية ان العدة انتهت فكروا كده معي. خدوا عشرين سانية اية فيها كلمة قل انه اه ان العدة انتهت ايه واذا طلقتم النساء فبلغن اجلهن فلا تعضلوهن ما تعملهمش مشكلة وما تضيقوش عليهم وسيبوهم ان ينكحن
ازواجهن. سيبوهم يتجوزوا ازواجهم. يعني هو المرة دي مش بيرجعها ؟ لأ. ده المرة دي هي داخلة وهيحصل عقل عقد زواج من اول وجديد فيه نكاح يبقى العدة انتهت واذا طلقتم النساء فبلغن اجلهن. خلاص العدة انتهت
الكلام بقى دلوقتي للولي لابوها واخوها فلا تعضلوهن يا رجالة برضه ما انتم رجالة زي بعض زي احيانا بيبقى فيه مشاكل بينهم بقى مش طايقين الواد اللي كان متجوزة قبل كده واسناء المشاكل قل ادبه عليهم ومش عارف ايه لا يعني مش عايزينها ترجع خالص
بس لو هي عايزة ترجع لو هي حنت وهو موافق سيبوهم بقى ما تمنعوهمش وتضيقوا عليهم. فلا تعضلوهن من المعضلة. ما تعملي لهمش مشكلة. ما تعملوش للبنت بنتكم مشكلة سيبوها ترجع لجوزها
لا تعضلوهن اي ينكحن ينكحن يعني النساء دي هتتجوز وهتوافق من اول وجديد. فالاية اللي قبلها ربنا كان بيخاطب الازواج يقوموا ويفوق بقى كده بدل الكاس اللي هو فيه دوا وياخد قرار ويرجع مراته بسرعة قبل العدة ما تنتهي. هنا الاية دي بتخاطب اهل الزوجة بتخاطب وليها
قل له لو بنتك رجع رجعت لك مطلقة بعد ما انتهت عدتها وبعدين هي وزوجها حنوا لبعض وقرروا يتجوزوا تاني ما تقفش ضدهم وتقول لها تقري بيني وبين جوزك. ما تقول لهاشي لو اتجوزتيه لبنتي ولا اعرفك. ما تخشيش بيتي تاني. لا ما تعمليش كده
اسمه عضل يعني سبحان الله ربنا بيزيل كل الموانع قصاد ابقاء الزواج  كلم الزوج وكلم الزوجة وبيكلم ابوها دلوقتي مش ايه ده ده الفرق بين التشريعات الوضعية اللي من وضع الانسان
اللي هدفها احلال العدل بين الناس وبين تشريع الله اللي بالاضافة لاحلال العدالة بيحافز على العلاقات الانسانية بين الناس. والحفاظ العلاقات الانسية ده موجود في قلب الصيغة التشريعية. يعني صيغة القانون كلها بتحاول تحافز على العلاقة الانسانية بين الناس
حاجة فوق الخيال الحقيقة. واذا طلقتم النساء فبلغن اجلهن فلا تعضلوهن ان ينكحن ازواجهن. اذا تراضوا بالمعروف خلاص يا اخي هم الاتنين راضيين وعاوزين يرجعوا بقى هو انت مش مسلم ولا ايه؟ ذلك يوعظ به من كان منكم يؤمن باليوم بالله واليوم الاخر. كلمة جامدة شوية عشان تقول له ايه؟ هو انت ليه قلبك قاسي كده؟ انت مش مسلم ولا ايه
الله الامور اللي فيها ظلم ربنا بيعظ بشكل قوي جدا زي ما قال للزوجة لو اتطلقت انها لا تكتم ما في آآ آآ ارحامها ما في رحمها. بص الاية قالت ايه ولا يحل
ان يكتمن ما خلق الله في ارحامهن ان كن يؤمن بالله واليوم الاخر. يعني لو انت مسلمة محترمة بجد شف الكلمة جامدة ها اللي في ايه؟ اللي في بطنك لو عرفتي بعد الطلاق وانت في العدة انك حامل لازم تروحي تقولي لطليك
لو عرفتي آآ لو عرفتي حتى ان جالك العادة الشهرية لازم تقولي له ان هو كمان بيحسب العدة معك يعني هو هو ممكن هو يكون عايز قبل اخر العدة يرجعك. فلا يجوز لك انك تكتميها وبعدين تكون حتة كده ايه ان كن يؤمنن بالله واليوم الاخر. انت مش مسلمة ولا ايه
هنا بيقول لوليها نفس الكلام برضه هو انت مش مسلم ولا ايه! الله ما تخليك مسلم ومحترم بقى واذا طلقتم النساء فبلغن اجلهن فلا تعدروهن ان ينكحن ازواجهن اذا تراضوا بينهم بالمعروف
واذا اه  بالمعروف ذلك يوعظ به منكم من كان يؤمن بالله واليوم الاخر ذلكم ازكى لكم واطهر. والله يعلم وانتم لا تعلمون. ده انضف ده احسن لك لحمك ودمك. خليها ترجع لبيتها وترجع لجوزها حتى لو انت اسناء الطلاق الاولاني حصل خناقة بينك وبينه. والولد قل ادبه عليك. خلاص سامح
شيء شيء الحقيقة رائع وآآ  ورغم ان ان الايات كلها تفاصيل تشريعية وقانونية لكن لكن لا تفقد الروحانية اللي فيها ايضا. وده شيء عجيب جدا يعني نتوقف هنا الليلة. اللهم انا نسألك حبك وحب من يحبك وحب كل عمل يقربنا الى حبك
اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا. ومن الماء البارد على الظمأ. اللهم حببنا اليك والى
ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك وعبادك الصالحين. اللهم احي قلوبنا بحبك واجعلنا لك كما تحب. اللهم اجعلنا نحبك بكل قلوبنا بكل اجسادنا. اللهم اجعل حبنا كله لك
وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا. فاسأل الله العلي العظيم ان يجعل هذا التدبر في ميزان حسناتي وحسناتكم جميعا
اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون فبحق كل حرف في كتاب بكتالوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرورهم
ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين وكن مع اخواننا في تركستان الشرقية وفي الشام وفي كشميرا وفي سريلانكا وفي الهند وانصر كل من نصرهم واخذل كل من خذلهم
وطهر المسجد الاقصى من الدنس فانهم لا يعجزونك. واكتب لنا ختم القرآن فيه. اللهم من قضى منا بالوباء فاكتبها له شهادة. ومن كان منا او من اخواننا او من اخواتنا مريضا به او حاملا له فالبس ثوب الصحة والعافية. عاجلا غير اجل
ومن لم يصب به فقه شره وابعده عنه. ولا تسلطه الا على اعدائك واعداء دينك واعداء اوليائك. اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك وتوحدت على دعوتك وتعاهدت على نصرة شريعتك. فوثق اللهم رابطتها
وادم ودها واهدها سبلها واملأها بنورك الذي لا يخبو. واشرح صدورها بفيض الايمان بك وجميل التوكل عليك واحيها يا ربنا بمعرفتك وامتها يا مولانا على الشهادة في سبيلك. انك نعم المولى ونعم النصير
وصل اللهم وسلم على محمد وعلى اله وصحبه ومن تبع هداه. والسلام عليكم ورحمة الله. ونراكم غدا باذن الله في نفس هذا الموعد ان كنا من اهل الدنيا. بكرة احنا هنأخر ساعة زي النهاردة برضه ان شاء الله
