السلام عليكم ورحمة الله وبركاته. اهلا بحضراتكم في المقطع رقم خمسمية ستة وتسعين من مقاطع حظر التجول والحلقة الثانية من حلقات تدبر سورة الحاقة. ارجو من حضراتكم تجيبوا المصاحف وافتح معي نقرا الاية من الاية تلتاشر للاية خمستاشر
اعوذ بالله السميع العليم من الشيطان الرجيم فاذا نفخ في الصور نفخة واحدة وحملت الارض والجبال فدكتا دكة واحدة فيومئذ وقعت الواقعة الارض والجبال يتشال ويقوموا مهبودين هبدة واحدة يدكوا
قلنا امبارح زي ما تكون شايل صينية عليها ابريق شاي وكوبايات واطباق وقزايز ازاز وبعدين طلعها من الشباك وترميها. فتقوم سايب الصينية تقع في الشارع كله مرة واحدة هيتدك ، كله هينزل فتافيت
اربعتاشر وخمستاشر وحملت الارض والجبال فدكتا دكة واحدة فيومئذ وقعت الواقعة. وقعت الواقعة. الاحداث اللي الناس كانت بتسمع عنها في القرآن وفي الانجيل وفي  حصلت وقعت القيامة قامت طلعت حق عشان كده اسمها سورة الحاقة
الحاقة. ما الحاقة؟ وما ادراك ما الحاقة؟ هو ده اليوم بيحق فيه الكلام ده الارض والجبال هيدكوا دكة واحدة بس سكة واحدة بس كفاية تنزلهم كلهم تراب اقرأ بقى معي الاية ستاشر
وانشقت السماء فهي يومئذ واهية ركز بقى معي. يعني ايه انشقت السماء السماء عبارة عن فضاء هتنشق ازاي هيتشقق ازاي وهي فضاء. ودي الحاجات اللي بيرميها علينا الملحدين علشان يحرجونا وللاسف المسلمين بيردوا غلط
يقول لك لا هو ربنا قال هتتشق يبقى هتتشق  ليه بنرد غلط؟ عشان احنا بعيدين عن كتاب الله كتاب الله بالنسبة لنا موضوع بنعمل عليه مسابقات في الحفز ومسابقات في الصوت الجميل ونقعد نتخانق نجالة مين يقرا قدام مين لكن
نفهمه لأ احنا مش عايزين نفهمه قلنا قبل كده اي موضوع لابد ان انت تجمع كل النصوص اللي وردت فيه عشان تفهمه هذه الشقوق ليست حقيقية وانما هي مرسومة بالسحاب الابيض الرقيق
واجيب لكم الكلام ده دلوقتي من كتاب الله. عارفين لما طائرة حربية سرعتها تكسر حاجز الصوت. بتعمل فرقعة شديدة وخط ابيض طويل جدا كده في سورة الفرقان ربنا قال ويوم تشقق السماء بالغمام
ونزل الملائكة تنزيلا. في يوم القيامة الملايكة هتنزل. قلنا الطيارة الحربية بتكسر حاجز الصوت فبنشوف وراها سحابة بيضة رفيعة دي ما اسمهاش سحابة. اسمها غمامة يعني ايه غمامة؟ يعني سحابة رقيقة
الملايكة هتنزل من السماء ونتيجة زلك هنشوف السماء بتتشقق بالغمام الابيض الناتج عن نزول الملائكة شوف الاية بتقول ايه ويوم تشقق السماء بالغمام يعني اللي هيدي لك صورة الشقوق دي هو غمام ابيض
ونزل الملائكة تنزيلا. يعني ايه نزلوا تنزيلا؟ يعني هينزلوا نزول جامد. اعداد كبيرة. لما ربنا يقول ايه؟ وكبروا تكبيرا. يعني كبروا كويس كبروا باخلاص. في الحرب قتلوهم تقتيلا. يعني مذبحة. آآ
ضيوف لوك ده اكلوا اكل يعني يعني اكلوا كتير. ونزل الملائكة تنزيلا. يعني الملايكة نازلين وبكثرة. بالتالي الغمام على شكل خطوط بيضا كثيرة في السماء ومتقاطعة هتعمل شكل شقوق تمام؟ طب ليه
ليه الملايكة هتنزل يومها برضه لازم نجمع الموضوع كله من القرآن عشان نقدر نفهمه. في سورة الفرقان الاية سبعة قالوا ايه وقالوا ما لي هذا الرسول يأكل الطعام ويمشي في الاسواق
لولا انزل اليه ملك فيكون معه نذيرا هو ليه الرسول ده بني ادم بياكل طعام وبيمشي في الاسواق هم عايزين ايه ما انتم عايزين ايه لأ لو يعني لو مش هو ملك طب ينزل معه ملك نشوفه
فبيشترطوا نزول ملاك مع النبي عليه الصلاة والسلام عشان يؤمنوا وفي نفس السورة الاية واحد وعشرين برضه سورة الفرقان ربنا بيقول وقال الذين لا يرجون لقاءنا لولا انزل علينا الملائكة او نرى ربنا
يعني ده كله لانهم غير مؤمنين بالاخرة وقال الذين لا يرجون لقاءنا هم مش مؤمنين ان فيه لقاء لله ان فيه ان في آآ اخرة ان في بعث لولا انزل علينا الملائكة يعني بس لو الملايكة تنزل هنؤمن
لأ وزودوها في التطاول او عايزين كمان اوي يشوفوا ربنا او نرى ربنا اقرا بقى آآ آآ خمسة وعشرين ربنا بيقول لهم هتنزل الملايكة ما تستعجلوش هتنزل في اليوم اللي انتم مش مؤمنين به
مش كنتم بتطالبوا ؟ طب استلقوا وعدكم بقى ده بقى هيبقى يوم ايه ارجع للحاقة ارجع للحق ستجد الاية ستاشر والاية سبعتاشر وانشقت السماء فهي يومئذ واهية والملك على ارجائها
ويحمل عرش ربك فوقهم يومئذ ثمانية وانشقت السماء فهي يومئذ واهية والملك على ارجائها هم اللي نزولهم ده عمل التشقق ويحمل عرش ربك فوقهم يومئذ ثمانية. طيب ارجع معي من الاية تلتاشر واقرا شف المشهد كله لغاية سبعتاشر
شوف المشهد متكامل معي. تخيلوا معي فاذا نفخ في الصور نفخة واحدة وحملت الارض والجبال فدكتا دكة واحدة فيومئذ وقعت الواقعة وانشقت السماء فهي يومئذ واهية والملك على ارجائها. ويحمل عرش ربك فوقهم يومئذ ثمانية
الملائكة في ارجاء السماء ويحمل عرش ربنا فوق السماوات السبع ثمانية من الملائكة العظام معي تمنتاشر وشف بقى. ده كان يوم القيامة. هيجي يوم تاني اسمه يوم الحساب خلي بالك ان اليوم الاخر
مش يوم واحد  ده يوم طول طوله خمسين الف سنة في صورة المعارج الصورة اللي جاية هنشوف فيها ربنا بيقول لنا تعرج الملائكة والروح اليه في في يوم كان مقداره خمسين الف سنة
وهناك وقت لإحداث ثناء الأرض. ده اللي احنا كنا ايه بنشوفه دلوقتي ويموت كل الاحياء والحمد لله لن يكون هناك مؤمنين وقت في هذا الوقت لانه هناك ريح طيبة ستقبض ارواح المؤمنين قبل قيام الساعة
ولن تقوم الساعة الا على لكع ابن لكع. يعني على الاشقياء. الناس اللي هتشقى فما الكل يموت ثم النفخة التانية ثم يبعث الناس ثم يعرضون للحساب. دلوقتي الكاميرا القرآنية هتنتقل بنا من يوم القيامة الى يوم الحساب
يوم العرض حتى. يعني الاول يوم العرض. خد كده بقى اقرا معي الاية تمنتاشر يومئذ تعرضون لا تخفى منكم خافية ده يوم العرض يومئذ تعرضون وعلى فكرة ده رابع يومئذ في السورة
ثم في التلات ايات اللي فاتت دي فيه اربعة يومئذ هتجد في الاية خمستاشر ستاشر سبعتاشر فيومئذ وقعت الواقعة وانشقت السماء فهي يومئذ واهية ويحمل عرش ربك فوقهم يومئذ ثمانية. تكرار يومئذ يومئذ يومئذ اربع مرات وراء بعض. لوقع على
القلب وقع القوارع التي تقرع القلوب اقرا تمنتاشر يومئذ تعرضون لا تخفى منكم خافية. يومها هتعرضوا كلكم مؤمنين وكفار ولن تخفى من اي حد فيكم خافية لن يختلط الحابل بالنابل
لن يقع ذنب بتاع واحد في صحيفة انسان اخر ولا عمل صالح بتاع واحد في صحيفة انسان اخر ولا في ذنب هينسى ولا في آآ آآ عمل صالح هينسى ابدا. لن تخفى منكم خافية
واتفرج بقى على المشهد المبهج دلوقتي اقرا معي من الاية تسعتاشر للاية اربعة وعشرين فاما من اوتي كتابه بيمينه فيقول هاء مقرأوا كتابية اني ظننت اني ملاق حسابية فهو في عيشة راضية
في جنة عالية قطوفها دانية كلوا واشربوا هنيئا بما اسلفتم في الايام الخالية اللي اخد كتابه بيمينه هيعلي صوته وهو فخور ويقول ايه ؟ فاما من اوتي كتابه بيمينه فيقول
هاء هاء يعني خد اهو يعني اهو لما تدي حد لحاجة وتقول له اهو يعني خد. ودي موجودة في الانجليزي واستخدمناها في الترجمة بتاعة مؤسسة جسور. ترجمناها لما تقول لحد يعني اهو يعني خد مني كيك
هاء مقرؤوا كتابي. عايز الناس تاخد الكتاب منه وتقراه بنفسها. خدوا كتاب يقروه فخور بكتابه اللي يفرح  كل اعمال صالحة والسيئات مشطوب عليها لانها غفرت اسمع بقى الكلام ده اني ظننت اني ملاق حسابيا
انا كنت فاكر نفسي هتحاسب. الله! هو ما اتحاسبش  هو دخل الجنة بدون حساب. مش بدون حساب اوي. هنشوف دلوقتي. لكن  ربنا قال في سورة الانشقاق فاما من اوتي كتابه بيمينه فسوف يحاسب حسابا يسيرا
وينقلب الى اهله مسرورا. هيتسأل سؤالين وهيمشي حسابا يسيرا فالمؤمن بتاع سورة الحق ده اما انه لم يحاسب خالص عشان كده قال اني ظننت اني ملاق حسابي او انه تحاسب حساب يسير فاعتبر نفسه ما تحاسبش. زي اللي بيدخل الامتحان ويلاقيه سهل اوي ويخلصه بسرعة ويطلع يقول
هو ده امتحان؟ ده ما كانش امتحان. ده انا ما امتحنتش  شوفتم بعض الناس ممكن ربنا يسهلها عليهم ازاي ويفرحهم ازاي ويسرهم ازاي في آآ آآ يوم يوم الحساب اني ظننت اني ملاق حسابي. اللهم اجعلنا منهم يا رب. هنا بقى دور التدبر القلبي. الناس اللي ما اتفرجتش
على مفاتح التدبر تتفرج على مفاتح التدبر. تاني حلقة عن التدبر العقلي والتدبر القلبي. يعني لازم تتوقف وتسأل الله اقرا بقى معي واحد وعشرين اتنين وعشرين تلاتة وعشرين فهو في عيشة راضية
في جنة عالية قطوفها دانية العيشة هي اللي راضية؟ ام النفس هي اللي راضية فهو في عيشة راضية برضه ولا هو نفسه راضية مم ده استعارة اطلق على العيشة انها راضية على سبيل الاستعارة. يعني النفس لما عاشت العيشة دي اصبحت النفس راضية. فاستعير العيشة
لنا سبب رضا النفس زي في الاية اتناشر. في الاية اتناشر قلنا ايه؟ وتعيها اذن واعية. فاكرين امبارح ما قلنا؟ قلنا من يعي هو الاذن برضه ولا العقل والقلب يعني النفس هي اللي بتعي
لكن ذكرت الاذن على سبيل الاستعارة كناية عن النفس. يبقى الاذن الواعية لان هي كانت السبب في الوعي اللي حصل عند النفس. يبقى الاذن الواعية تؤدي الى عيشة راضية في الجنة. النفس الواعية ستكون هي هي النفس الراضية يوم القيامة
النفس الواعية في الدنيا تبقى نفس راضية يوم القيامة  انا معي اتنين وعشرين في جنة عالية قاعد في حديقة على قمة جبل. عشان المنزر يبقى جميل. انهار في الوادي خضرة على الجبال
ده منزر رائع في جنة عالية. الواحد اصلا لو قاعد في عزبة كده ولا حديقة بيبقى مبسوط اوي. ايش حال بقى لما الحديقة دي كمان تكون على قمة جبل ياه على المنزر الرائع
اقرا التلاتة وعشرين قطوفها دانية محتاجين بقى سلم ونطلع نقطف الثمار وبعدين نقع من على السلم ونروح الوحدة الصحية ما نلاقيش الدكتور ونطلع على مستشفى بنها ايه لا لا خلاص الكلام ده
عايز ثمار كتوفه دنية تك ينزل لك اطفي العنب تاخد العنب يطلع حاجة رائعة حاجة جميلة كل شيء سهل ميسر لك كل حاجة قريبة اقطف وكل مش محتاج حتى تغسل وكله نضيف اورجانيك ما فيش حاجة مرشوشة كيميائي
حاجة روعة في جنة عالية قطوفها دانية كلوا واشربوا هنيئا بما اسلفتم في الايام الخالية كلوا واشربوا هنيئا هنيئا مريئا استمتعوا بالاكل والشرب فيها. انبسطوا قصاد اللي قدمتوه بالفعل فيما اسلفتم يعني كلمة السلف يعني السابقين
اسلفتم يعني بما قدمتم في السابق  انتم قدمتم ايام زمان حاجات تخليكم دلوقتي تاكلوا وتشربوا. هنيئا. ايه اللي قدمتوه الايام الخالية. بص على روعة التعبير الايام التي خلت يعني التي سبقت. الايام الخالية يعني الايام السابقة. بس كان ممكن تعبيرات اخرى بدل كلمة الخالية
ممكن الايام السابقة يعني  لكن كلمة الخالية ايضا تعبر عن ان هذه الايام كانت خالية من الطعام والشراب. اما انها كانت ايام صيام او ايام فقر في الدنيا صبر عليه المؤمن
وقت نزول الصورة دي كان امتى ؟ في اواخر الفترة المكية بعد انتهاء الحصار في شعب ابي طالب. لما جاع المسلمون واكلوا حشائش الارض حتى بقت مخلفات المسلمين تبه مخلفات الماعز
سعد ابن ابي وقاص بيقول وقفت اتبول فسمعت فرقعة باوله ينزل على شيء صلب فبعد ما انتهى راح مسك الشيء الصلب اللي باوله فرقع عليه ده وهو نازل فوجد قطعة جلد جافة
فقال غسلتها وطحنتها وسففتها بماء ايام خالية دي ولا مش ايام خالية؟ كلوا واشربوا هنيئا بما اسلفتم في الايام الخالية حواليا يعني سابقة وخلية يعني ايام صوم وايام صبر على الحصار وايام صبر على الفقر. يا جماعة انتم شايفين الجمال ده معي ولا انا بس اللي شايفه. جمال التعبيرات واختيار الكلمات
ثم تنقسم الشاشة نصين يتجمد مشهد المؤمن اللي اخد كتابه بيمينه. وبيضحك وفرحان وبيقول اقروا وفخور. والنصف الاخر يبدأ يتحرك بمشهد مختلف تماما اقرا معي المشهد ده من خمسة وعشرين الى سبعة وتلاتين
واما من اوتي كتابه بشماله فيقول يا ليتني لم اوت كتابيه. ولم ادري ما حسابية. يا ليتها كانت القاضية. ما اغنى عني مالي لي هلك عني سلطانية خذوه فغلوه. ثم الجحيم صلوه. ثم في سلسلة ذرعها سبعون ذراعا
اسلكوه انه كان لا يؤمن بالله العظيم. ولا يحض على طعام المسكين. فليس له اليوم فها هنا حميم ولا طعام الا من غسلين. لا يأكله الا الخاطئون  اوه كلام تقيل
واقعة كلام رهيب. القرآن بيزبطك انا بشعر ان انا راكب رولر كوستر كده يعني بياخدني فوق ويقوم مرة واحدة نازل بي تحت وياخدني يمين ومرة واحدة يحود بيا شمال عارفين
الاطار بتاع السيارة اللي هو العجلة بتاعة العربية لما بيحبوا يزبطوا لها زوايا وترصيص واتزان وتحطوها في جهاز كده وتقعد تلف بسرعة بسرعة بسرعة ويتخبط عليها من كل ناحية لغاية ما تتزبط
القرآن لو تركت له نفسك هيظبطك. يعمل لك ظبط زوايا. هيظبط لك مشاعرك لان انت كنت من شوية في حاجة ومرة واحدة انت عكس بالظبط زي من مية سخنة لمية باردة
اقرا معي كده خمسة وعشرين واما من اوتي كتابه بشماله فيقول يا ليتني لم اوت كتابي قارن حالة الندامة دي باللي خد كتابه بيمينه وقال بكل فخر اقرأوا كتابية واحد بيقول يا ليتني لم اوت كتابية. والتاني فخور بكتابه خده خدوا اقروه اقروه
واحد مش عايز كتابه. يا ريتني ما خدته والتاني فرحان به وفخور به. مش ممكن  يعني يا ريتني ما عرفت حسابي لما الشيك بتاع الحساب جه تقيل هيدفع كل ده ازاي ؟ حكم صدر عليه بعشرة تريليون سنة في النار بقى هيعمل ايه
ازاي طيب ازاي ازاي هيعمل ايه يا ليتني لم اوت كتابي ولم ادري ما حسابي يا ريتني معرفة الحساب يا ليتها كانت القاضية. يا ريت الموتة بتاعة الدنيا كانت هي الاخيرة. يا ريتها كانت القضية. يا ريت
ما كانش فيه بعث فعلا يا ريت ما كانش في حياة بعد البعث. بعد الموت ثم هيبدأ يفكر الحاجات اللي اطغته في الدنيا وغرته وخلته يظن انه مش ممكن يصيبه ابدا اي اذى
واحد ملياردير عنده فلوس وعنده سلطة مين يقدر عليه؟ فلوسي سلطتي مين هيقدر علي؟ انت متغني ملياردير ده لما تقول له في اخرة وفي حساب وفي جنة وفي نار تلقي لي الكلام ده
زي الفقير؟ لأ عنده اشياء بتطغيه تمانية وعشرين وتسعة وعشرين ما اغنى عني ماليا هلك عني سلطانيا لا فلوسي نفعتني ولا سلطاني نفعني سلطانية ذهب مالي وذهب تسلطي على الناس
وبقت فقير ذليل سلطانية يعني سلطاني الهاء دي اسمها هاء السكت. تضاف في بعض الكلمات والاصل فيها الوقف عليها بعض القراء بيسقطوها عند الوصل. يعني حمزة الكسائي خلف يعقوب. لما يوصلوا يسقطوا الهاء فيقروا كده. هلك عني
خذوه فغلوه. يسقطوا الهاء لو وصلوا بس. لكن هي اسمها هاء السكت. فهي للسكوت عليها ومش اول مرة ترد في الصورة عشان يسخر منها المنافقين يقعد يقول لك سلطانية سلطانية سلطانية لا مش سلطانية السلطانية دي
هاء مقرؤوا كتابية اصلها كتابي. يا ليتني لم اوت كتابية. اصلها كتابي. ولم ادري ما حسابية حسابي ما اغنى عني ماليا اصلها مالي. سلطانية مش يعني سلطانية يا ابو دم خفيف. سلطانية
يعني سلطاني يا اللي بتسخر من كلام ربنا اقرا تلاتين خذوه فغلوه ربنا سيأمر الملائكة بوضع الاغلال وضع الاغلال في رقبته وايديه خذوه فغلوه. يعني الاغلاط توضع في اليدين ثم تربط في الرقبة
ثم الجحيم صلوه يعني خدوه في الجحيم نار الجحيم ثم في سلسلة ذرعها سبعون ذراعا فاسلكوه لها معنيين محتملين السلك هو ادخال الخيط في ثقب الابرة اسم الثقب الابرة بفتح الثاء
والثقب هو الخرم الصغير في الابرة. ثقب بيبقى كبير عشان العين تنزر ملوك ثقب الباب. لكن ثقب الابرة آآ اه اسلكوا السلك هو ادخال الخيط في الحتة الرفيعة دي اسمه السلك. داخل بالعافية
ثم في سلسلة ذرعها سبعون ذراعا فاسلكوه. لها معنيين. اما ان هو اللي هيدخل في السلسلة يعني سلسلة هتلف حواليه بقوة وهو هيبقى فيها زي الخيط اللي داخل في الابرة
او ان السلسلة دي هتسلك من فمه وتخرج من دبره. فيبقى زي الخروف متعلق في النار في السلسلة  هنا بقى فيه حتة جمالية كده. الاصل انه يقال ماشي يقال ثم صلوه الجحيم
كذلك ثم اسلكوه في سلسلة زرعوها سبعون ذراعا. لكن ليه ربنا قدم الجحيم؟ فقال ثم الجحيم صلوا وليه قدم السلسلة؟ يعني هنا اتلمس الايه؟ ربنا بيقول ثم الجحيم صلوه. هي اصلها ثم صلوه الجحيم
لزلك برضو في السلسلة ثم في سلسلة ذرعها سبعون ذراعا فاسلكوه اصلها. ثم اسلكوه في سلسلة ذرعها سبع هنا ذراعا طب ليه قدمت الجحيم؟ وليه قدمت السلسلة؟ تمييزا لهم نار مش اي نار
وسلسلة مش اي سلسلة. تمييزا في هذه السلسلة ولهذه النار في حاجات كده مخصوصة الناس دي معمولة لهم مخصوص فقدموا في الجملة اشارة الى اختلافهما عن اي مثيل اخر انت ممكن تتخيله
كل ده بيحصل بقى ليه عشان احنا ناخد العبرة يا ترى بقى معي تلاتة وتلاتين واربعة وتلاتين انه كان لا يؤمن بالله العظيم. ولا يحض على طعام المسكين ما كانش مؤمن بالله
ما كانش بيشجع الناس على اطعام الطعام اشعر انهم حاجتين بعاد اوي عن بعض انه كان لا يؤمن بالله العظيم يعني كافر بالله ولا يحض على طعام المسكين. مش بيشجع الناس على اطعام المساكين. سبحان الله! ايه علاقتهم ببعض
الايمان معاملة مع الله والاطعام والحض عليه او يعني حث الناس على اطعام الطعام للمساكين معاملة مع الناس هو لكان عنده عمار مع الله ولا مع الناس. لكان في قلبه ايمان ولا كان في قلبه رحمة
اسوأ العقائد اسوأ شيء في العقيدة الكفر واسوأ شيء في الاخلاق البخل لا ايمان بالله العظيم الذي انعم عليه بالمال وبالسلطة ولا رحمة بالمساكين ده مش بس هو مش بيطعمهم. ده لا بيطعمهم ولا بيحث الناس على اطعامهم. النتيجة ايه؟ اقرا خمسة وتلاتين الى سبعة وتلاتين
فليس له اليوم ها هنا حميم. ولا طعام الا من غسلين. لا يأكله الا الخمر خاطئون ما لوش النهاردة صاحب. حميم يعني من معاني الماء الساخن بس ايضا معناه الصديق المقرب اللي قلبه دافئ
احب صديقه فليس له اليوم ها هنا حميم يعني ما لوش النهاردة حبيب يدافع عنه ولا طعام الا من غسلين مش عارف بقى مش عايز اقلب لكم بطنكم لكن يعني
عندهم الطعام الوحيد الشوربة مش وحيد يعني فيه الغسلين وفيه الزقوم. لكن الغسلين عبارة عن شوربة هتتحط لهم ياكلوها عبارة عن ايه بقى؟ غسالة وساخة اهل النار. بيسير منهم قيح وصديد ودم وقيء وبول وحاجة قزرة جدا. هو ده
اكل ده الطعام. مش كنتم بتعملوا كده في الدنيا في الناس تقدموا لهم الفول مسوس وبتجوعوهم. وبتعيشوهم عيشة قزرة. مطرح ما بيناموا. مطرح ما بياخدوا حاجتهم في جردل لو انت نسيت ربنا ما انساش
ربنا ما انساش والجزاء من جنس العمل يومئذ تعرضون لا تخفى منكم خافية اللي عمل كده في الدنيا ازا ما تابش دي اخرته فليس له اليوم يوم القيامة. ها هنا حميم ولا طعام الا من غسلين
مين هياكله لا يأكله الا الخاطئون هنا في شبهة بقى الكلام ده متعارض مع السنة مش انتم عندكم حديث. الرسول عليه الصلاة والسلام بيقول رفع عن امتي الخطأ وما استكرهوا عليه
يعني ما حدش هيتحاسب على خطأ ولا نسيان ولا حاجة هو مكره عليها. ازاي بقى الاية بتقول لا يأكله الا الخاطئون عندكم تناقض لأ قلنا امبارح الخاطئ غير المخطئ الخطأ غير الخطيئة
الخاطئ هو الذي يرتكب الخطيئة عمدا اما المخطئ لا يرتكبها عمدا غصب عنه بالخطأ دون قصد اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب
فاجعله فاجعله قوة لنا فيما تحب. وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك
يحب ملائكتك وانبيائك ورسلك وعبادك الصالحين اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا اللهم اجعل حبنا كله لك وسعينا كله في مرضاتك
اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة اسأل الله العلي العظيم ان يجعل هذا التدبر في ميزان حسناتي وحسناتكم جميعا. اللهم فاطر السماوات والارض
عالم الغيب والشهادة انت تحكم بين عبادك فيما كانوا فيه يختلفون. فبحق كل حرف في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرورهم. ونجعلك اللهم في نحورهم. فانت الوكيل ولا
حول ولا قوة الا بك اللهم بحق كل حرف في كتابك تلوناه او تدبرناه. عيد بنصرك المرابطين في الارض المباركة فلسطين. وكن مع اخواننا في باكستاني وفي الشامي وفي كشميرا وفي الهند. وانصر كل من نصرهم واخذل كل من خذلهم وطهر المسجد الاقصى من الدنس فانهم لا يعجزونك
اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او من علمائنا مريضا به او حاملا له فالبسه ثوب الصحة والعافية عاجلا غير اجل وان لم يصب به فقه شره وابعده عنه
ولا تسلطوا الا على اعدائك. واعداء دينك واعداء اوليائك. اللهم انك تعلم ان هذه القلوب قد اجتمعت في كتابك وعلى محبتك. والتقت يا ربنا على طاعتك وتوحدت على دعوتك وتعاهدت على نصرة
فوثق اللهم رابطتها وادم مدها واهدها سبلها واملأها بنورك الذي لا يخبو واشرح صدورها بفيض الايمان بك وجميل التوكل عليك واحيها يا ربنا بمعرفتك. وامتها يا مولانا على الشهادة في سبيلك. انك نعم المولى ونعم النصير
السلام عليكم ورحمة الله وبركاته. ونراكم غدا باذن الله في نفس هذا الموعد ان كنا من اهل الدنيا
